
1. POJAM I VAŽNOST RIMSKOG PRAVA
· rimsko pravo – pravo koje je kao pravni poredak vrijedilo u Rimu od njenog osnutka (754.g.pr.n.e.) do Justinijana (527.-565.g.pr.n.e.) i njegove kodifikacije Corpus iuris civilis
· razvoj od pravnog poretka malog grada i seljačkog naroda do univerzalnog prava svjetskog carstva

· vrhunac razvoja čini kodifikacija cara Justinijana, Corpus iuris civilis

· superiorno u odnosu na prava ostalih antičkih naroda, a postoji i nakon propasti rimske države 

· od srednjeg vijeka preuzimaju ga brojne europske zemlje kao pozitivno pravo (recepcija rimskog prava)

· recipirano rimsko pravo od srednjeg vijeka potisnulo je domaća partikularna prava

· tri osnovna stupa rimskog privatnog prava:

a) neograničeno privatno vlasništvo

b) ugovorna sloboda s razrađenim obveznim pravom

c) sloboda oporučnog raspolaganja

· recipirano rimsko pravo naziva se: 

· opće – vrijedi za čitave teritorije država

· pandektno – prema ključnom dijelu Justinijanove kodifikacije, Pandectae (lat. Digesta)

· u novom vijeku biva zamijenjeno:

· u Francuskoj 1804. Code civil (Code Napoleon)
· u Njemačkoj 1900.,  Jedinstveni njemački građanski zakonik

· rimski klasični pravnici postavili su prve temelje pravne znanosti – nastavljači su glosatori i postglosatori u Italiji, francuski pravnici srednjeg vijeka i njemački i nizozemski pravnici od 16. stoljeća

· rimski pravnici rješavaju slučajeve iz praktičnog života – rimsko pravo nije skup apstraktnih pravnih pravila

· razvijaju pravnu tehniku koju karakteriziraju točnost i jasnoća, stroga logičnost, dosljednost
· francuski romanist P. F. Girard naglašava da je studij prava odlično sredstvo historijskog odgoja
· razvoj društva nije slučajan, nego je podvrgnut određenim društvenim zakonima, te uvjetovan određenim uvjetima

· historija rimske države i prava predočava nam klasni karakter države i prava

· osnovna klasna dioba rimskog društva je na robovlasnike i robove, pri čemu robovi nisu subjekti, nego samo objekti prava

· opreke su postojale i unutar slobodnog rimskog stanovništva, pa imamo razne podjele: patriciji i plebejci; građani, Latini i peregrini; nobiles, equites i populari; honestiores i humiliores; coloni, …

· na razvoj i promjene društvenih pojava pritom utječu ekonomske prilike
· rimsko pravo razvija se od doba raspadanja rodovsko-plemenske organizacije i raspada države, preko dominacije robovlasništva u klasičnom razdoblju rimskog prava, do početaka feudalizacije (kolonata) za Justinijanovog prava

· u ovom razvoju potvrđeni su zakoni historijskog materijalizma, te su postavljeni temelji za objašnjenje sadašnjosti i pravilno gledanje na budućnost

2. DIOBE RIMSKOG PRAVA

· rimski pravnici nisu definirali pravo – koriste izraz ius koji označava:

· pravne norme koje čine pravni poredak (pravo u objektivnom smislu)

· pravna ovlaštenja koja pripadaju pojedincu  iz pravnih normi s obzirom na određene stvari ili druge osobe(pravo u subjektivnom smislu)

· brojni rimski pravnici u izrekama naglašavaju etičku stranu prava: 

· Ulpijan:" honeste vivere, alterum non laedere, suum cuique tribuere" (pošteno živjeti, nikoga ne oštetiti, svakome dati što mu pripada).
· Celzus: "ius est ars boni et aequi" (pravo jest umijeće dobrog i pravednog)
· Ulpijan: "iustitia est constans et perpetua voluntas ius suum cuique tribuendi" (pravda je stalna i trajna volja svakome dati pravo koje mu pripada).
· pravo kod Rimljana je prvo bilo povezano s vjerskim pravilima (fas)

· ipak, prelaženjem na državno uređenje pravo se odvaja od religije, a religijski društveni običaji zamjenjuju se svjetovnima

· pravne norme jasno su odvojene od vjerskih već u posljednjim stoljećima republike

· umjesto svećenika, sada se pravnom znanosti bave isključivo laički pravnici
· pravo je skup pravila ponašanja koje je donijela država – odvojeno je od pravila morala koja su prepuštena savjesti

· Paulus: "non omne quod licet honestum est" (nije pošteno sve ono što je po pravu dozvoljeno).
· ipak, rimski pravnici još nisu u potpunosti spoznali pravo nezavisno od religije i različito od morala
· najvažnije diobe rimskog prava:

· IUS CIVILE, IUS GENTIUM, IUS NATURALE
· klasični pravnici razlikuju samo ius civile i ius gentium (često se naziva ius naturale)

· ius civile su norme koje stvara pojedini narod, a ius gentium postoji kod svih naroda, a oslanjaju se na razum (naturalis ratio) (Gaius u "Institucijama")

· Gaius u institute ius gentium ubraja: tutorstvo nad nedoraslima, stjecanje vlasništva ratnom okupacijom, naplavom  rijeke...
· ova opreka preuzeta je od Aristotela; njome se ističe činjenica da različiti narodi trebaju jednake pravne institute

· ius civile je pravo koje je vrijedilo samo za Rimljane - ius Quiritium

· razlika između ius civile i ius gentium: razvojem iuris gentium omogućen je pravni saobraćaj sa strancima, peregrinima
· ius civile vrijedi samo za rimske građane, a zbog formalizma je bilo nerazumljivo i nedostupno peregrinima

· zato su Rimljani, nakon što je Rim postao centar Sredozemlja, morali naći mogućnost pravnog saobraćaja sa strancima

· sredinom 3. st.pr.n.e. pored gradskog pretora (praetor urbanus) uveden je praetor peregrinus (juristički magistrat)
· on uvodi formalni sudski postupak (formularni postupak) za pravosuđe sa strancima, kao i nove ustanove prometnog prava koje se kasnije nazivaju ius gentium
· te ustanove čine rimsko prometno pravo, a primjenjuju se i među samim rimskim građanima

· tako se umjesto stare kupnje uz prisutnost 5 svjedoka, mjerača s vagom (libripensa) i izgovaranja formula razvija kupnja gdje kupoprodajni ugovor nastaje već neformalnim sporazumom o predmetu i cijeni – neformalni zajam (iuris gentium) nasuprot formalističkom nexumu starog civilnog prava; institucije iuris gentium su najviše izražene u obveznom odnosu (osobito kod realnih i konsenzualnih kontrakata)

· ius gentium nije međunarodno pravo, nego dio rimskog prava koji se primjenjuje i u saobraćaju građana sa strancima, jer oni nisu mogli zaključivati pravne poslove, niti sudjelovati u postupku, po ius Quiritium
· ono je slobodnije i prilagođenije od starog civilnog prava; sada prevladavaju sadržaj i svrha, a ne više forma

· kod poslova iuris gentium primjenjuju se načela poštenja i povjerenja u prometu (bona fides)

· staro civilno pravo ubrajamo u ius strictum (strogo pravo) pri čijoj je primjeni sudac morao doslovno primijeniti pravni propis ili sporazum stranaka

· ius gentium se ubraja u  ius aequum, pravično pravo (tumači se i primjenjuje po načelu pravičnosti) – ovdje se omogućuje veća sloboda i uvažavanje okolnosti konkretnog slučaja.
· ius gentium uglavnom se odnosi na vlasništvo i ugovore, tj. pravne poslove prometnog prava

· propisi o obiteljskim, nasljednopravnim odnosima i odnosima na nekretninama vrijede još uvijek samo za rimske građane, te se nazivaju ius civile proprium Romanorum
· ius gentium pridonosi pretvaranju rimskog prava u univerzalno pravo – služi i za saobraćaj s pripadnicima rimskih provincija, koji su inače živjeli po svom nacionalnom pravu

· 212. Karakala konstitucijom dijeli rimsko građanstvo svim podanicima rimske države, pa ius gentium postaje dio prava prisutan kod svih naroda (Gaj) – ius gentium dobiva apstraktno teoretsko značenje
· sada u ius gentium spadaju i neki novi instituti: ropstvo, rat, ratna okupacija, zemljišne međe

· Bonfante definira ius gentium kao skupinu normi koje Rimljani stvaraju u kontaktu s drugim antičkim narodima

· pojam prirodnog prava ( ius naturale)  javlja se u klasičnom pravu (još se često poistovjećuje s ius gentium)

· poziva se na načela prirodnog razuma (naturalis ratio), prirodne pravičnosti (naturalis aequitas),  protivnosti prirodi (contra naturam);  razvojem kolonata sloboda se proglašava prirodnim stanjem – ropstvo je protiv prirode

· potkraj klasičnog doba, prirodno pravo  (ius naturale) je ono pravo koje je uvijek pravedno i dobro („semper aequum et bonum“) – smatra se posebnom kategorijom,  iznad civilnog prava.
· U Justinijanovo doba, ono je apsolutno i nepromjenjivo  za sve narode i vremena, jer dolazi od božanske providnosti (utjecaj stoika i kršćanstva)
· to je pravo zajedničko svim živim bićima (ljudima i životinjama) – „Quod natura omnia animalia docuit“ (npr. rađanje i odgajanje potomstva)  - nastaje trodioba ( ius civile – pravo zajedničko građanima iste države, ius gentium – pravo zajedničko svim ljudima, ius naturale – pravo zajedničko svim živim bićima)

· ovakvo shvaćanje o nepromjenjivom i uvijek pravičnom prirodnom pravu postaje temelj Škole prirodnog prava krajem 17. i početkom 18. st., nastojeći se tim putem izboriti za „prirodna prava“ mlađoj građanskoj klasi.
· ipak, ideja o nepromjenjivosti prava je nemoguća jer je pravo podvrgnuto stalnim promjenama pod utjecajem brojnih faktora (posebno ekonomskih)

· IUS SCRIPTUM, IUS NON SCRIPTUM
· pisano i nepisano pravo razlikuju se po načinu postanka, izvorima, a ne po tome je li pravo stavljeno na papir

· ius scriptum – pravo koje proizlazi iz zakonodavnih organa javne vlasti (u pravilu je redigirano napismeno)

· uz zakone (leges, plebiscita), u ius scriptum ubrajaju se i druga pravna vrela:

· magistratske edikte (magistratuum edicta)

· senatske zaključke (senatus consulta)

· odgovore i mišljenja pravnika (responsa prudentium)

· carske konstitucije (principum placita, constitutiones)

· pod nepisano pravo spada običajno pravo, koje se stvara trajnim i opetovanim vršenjem – ne stvara se pismenim aktom

· ova dioba preuzeta je iz grčke filozofije i retorike u postklasično doba; pripadnici mlađe talijanske škole ovu diobu smatraju klasičnom ( ne interpoliranom) : ius scriptum (lex) i ius non scriptum (mores).

· IUS PUBLICUM, IUS PRIVATUM
· podjela na javno i privatno pravo prelazi i u moderno pravo; to je važna sistematska podjela objektivnog prava
· prema Ulpijanu, javno pravo bavi se interesima rimske države, a privatno pravo interesima pojedinaca

· kriteriji za razlikovanje javnog i privatnog prava se razlikuju, pa se podjela normi različito rješavala

· ius privatum je dio prava koji se bavi odnosima među pojedincima vodeći računa o njihovim osobnim interesima

· ius publicum je dio prava koji se bavi općim državnim interesima; odnosi se na položaj države te regulira pitanja poput organizacije i funkcioniranja rimske države, magistrature, pitanje religije, itd.

· današnja podjela:

· javno pravo: ustavno, upravno, kazneno pravo, kazneni i građanski sudski postupak

· privatno pravo: imovinsko i nasljedno pravo (često i osobno i obiteljsko)

· rimska podjela:

· ius publicum: ustavno, upravno, kazneno pravo

· ius privatum: osobno i imovinsko pravo, većina delikata (osim najtežih koje progoni država), kazneni i građanski sudski postupak

· tek krajem rimske države širi se područje javnog prava na račun privatnog  – država preuzima mnoge privatne delikte i čini ih javnima

· građansko pravosuđe također ulazi u domenu države, pa se okvir javnog prava približava današnjem shvaćanju

· ovu podjelu negirali su neki buržoaski i marksistički pisci – to razlikovanje temelji se na opreci kolektivnih i individualnih interesa, te na odnosu države prema građanima kao podanicima, što je neprihvatljivo u socijalističkom društvu, te nespojivo s modernim shvaćanjem narodnog suvereniteta

· IUS COGENS, IUS DISPOSITIVUM
· rimski pravnici izraz ius publicum koriste i za oznaku prisilnih pravnih propisa (normi)
· prisilni pravni propisi (ius cogens) – ne mogu se promijeniti ili isključiti stranačkim ugovorom, tj .dogovorom stranaka (npr.neki propisi o braku)
· dispozitivni propisi (ius dispositivum) – stranke od njih mogu odstupiti ili ih mogu ugovorom drukčije regulirati; primjenjuju se ako stranke nisu nešto drugo odredile o odnosnom slučaju

· IUS COMMUNE, IUS SINGULARE
· podjela na opće i pojedinačno pravo također prelazi u modernu nauku; sistematske je naravi
· prema Paulusu, ius singulare je iznimka od općih načela pravnog sustava sustava neke države, nastalo iz razloga svrsihodnosti; to je posebno pravo koje vrijedi za određene skupine osoba, stvari ili pravnih odnosa

· primjer: za vojničku oporuku traže se blaži rekviziti od formalnosti propisanih za valjanost oporuke inače (ius singulare), a redovna oporuka je podložna ius commune
· kasnije se za ius singulare koristi naziv beneficium 
· npr. beneficium competentiae – pravo dužnika da odgovaraju na dugove samo u granicama svojih ekonomskih mogućnosti

· privilegium (beneficium iuris) – ako pojedinačno pravo (ius singulare) sadrži pogodnost za određene klase ili skupine ljudi, npr.povlastica vojnika  u vezi s pravljenjem oporuke
· ius commune su pravni propisi koji su vrijedili za sve građane bez razlike

1. UVOD – PRAVNA POVIJEST

· političku povijest rimske države dijeli se na 4 razdoblja: kraljevstvo, republiku, principat, apsolutnu monarhiju

· ova podjela nije istovjetna razdobljima u rimskoj pravnoj povijesti, jer promjene političkog uređenja nisu uvijek bile paralelne s društveno-ekonomskim i pravnim promjenama

· rimska pravna povijest dijeli se na 4 razdoblja:

a) PRVO RAZDOBLJE

· traje od osnutka Rima (754.) do kraja drugog punskog rata (201.pr.n.e.)

· raspada se gentilno uređenje i nastaje rimska država

· ekonomski život temelji se na malim zemljoposjedima sa zatvorenim naturalnim gospodarstvom

· trgovina još nije razvijena, a ropstvo je patrijarhalnog karaktera

· širenjem države na Apenine, mali seljaci propadaju, a nastaju veleposjedi – temelj proizvodnje sad je rad robova

· s ustavnog gledišta, prvo razdoblje dijeli se na:

1) doba kraljevstva (od 754. do 509.pr.n.e.)

2) doba republike – prva 3 stoljeća republike (od 509. do 201.pr.n.e.)

· ova ustavna promjena ne utječe na privatno pravo

· staro privatno civilno pravo vrijedi samo za rimske građane i obilježeno je strogim formalizmom (ius civile Quiritium)

b) DRUGO RAZDOBLJE

· traje od kraja drugog punskog rata (201.pr.n.e.) do osnivanja Augustovog carstva/principata (27.pr.n.e.)

· to je razdoblje posljednja 2 stoljeća republike – rimska države se širi na sredozemni prostor van granica Italije
· dominira robovlasnički način proizvodnje, uz zemljišni veleposjed, iskorištavanje robova dostiže svoj vrhunac
· od zatvorene naturalne proizvodnje, prelazi se na robnu proizvodnju za tržište s novčanim gospodarstvom

· dolazi  i do krize republikanskog ustroja – oštre klasne borbe, ustanci robova, građanski ratovi

· na području privatnog prava, nastaju novi pravni instituti potrebni za robno-novčani promet i trgovinu

· napušta se stari formalizam i uvodi se elastičnije pravo koje vrše pretori putem svojih edikata – nastaje novi pravni sloj ius honorarium i ius gentium (slobodnija načela); daje se puni zamah razvoju privatnog prava
c) TREĆE RAZDOBLJE

· traje od 27. pr.n.e. do smrti cara Aleksandra Severa (235.g.)

· to je principat – doba monarhije s republikanskim ustavom

· rimska država je na prividnom vrhuncu – relativni mir na granicama, razvoj trgovine i obrta, eksploatacija provincija

· tada raste nezadovoljstvo robova, pa pada produktivnost, robovlasničko društvo potresa kriza

· stoga se poseže za monarhijom, vojno-političkom vlasti princepsa kao predstavnika vladajuće klase

· djelovanjem klasičnih rimskih pravnika, nastaje univerzalno, klasično rimsko pravo – prevladavaju načela iuris gentium
d) ČETVRTO RAZDOBLJE

· traje od 235. do smrti cara Justinijana (565. godine)

· to je razdoblje apsolutne monarhije orijentalnog karaktera (284. za Dioklecijana počinje dominat)

· doba ekonomskog, političkog i vojničkog propadanja rimske države

· raspada se robovlasničko gospodarstvo, a uvođenjem kolonata priprema se put razvoju feudalnih odnosa

· na formiranje rimskog prava utječu prava provincija (posebno grčko-orijentalnih)

· na području privatnog prava stapaju se civilno i honorarno pravo, a opada djelatnost pravnika – nastaju razne zbirke iz materijala klasičnog prava; u tim zbirkama dolazi do sistematizacije i generalizacije gradiva, čiji vrhunac je Justinijanova kodifikacija – to je doba postklasičnog prava 

· PRAVNA VRELA ( IZVORI PRAVA)
· pravna vrela su ujedno vrela opće rimske povijesti – to su uglavnom djela rimskih historičara i nepravnih pisaca

· od pravnika, važan je jedino Sekst Pomponije – u 2. stoljeću poslije Krista, za cara Hadrijana, piše kratak priručnik o pravu koji pruža podatke o rimskoj pravnoj povijesti  - Liber singularis enchiridii (kasnije uvršten u Justinijanova Digesta, najvažnije vrelo o rimskim pravnicima do Pomponija)

· za razdoblje do sredine 4. stoljeća prije Krista nema sačuvanih pravnih spomenika ni djela

· pisci koji pišu o tom razdoblju živjeli su mnogo kasnije: Tit Livije, Dionizije Halikarnašanin, Ciceron

· njihovi prikazi temelje se na legendama, kombinacijama, a često i na izmišljanjima

· određena krivotvorenja sadržavaju i listine magistrata (annales maximi pontifika, fasti consulares)

· izvori prava dijele se na:

· materijalne – akti koji stvaraju pravo; zakon, pravni običaj, edikti (fontes iuris essendi)

· formalne – pojave iz kojih je vidljiv sadržaj (poznavanje) nekog prava (fontes iuris cognoscendi)

· materijalni izvori historije rimskog prava su:

· zakoni (leges), mišljenja senata (senatus consulta), magistratski edikti (magistratuum edicta), djelatnost pravnika (responsa prudentium), običajno pravo (consuetudo mores), carske konstitucije (constitutiones principum): edicta (općeobvezni predmeti), mandata (konstitucije upućene državnim organima i službama), decreta (odluke donijete pred carskim sudovima), rescripta (odluke, pravna mišljenja careva).
· isprave o pravnim poslovima – ugovori, oporuke, presude

· arheološki nalazi ostataka materijalne kulture

· pisana djela – najvažnija su Gajeve Institucije i Justinijanov Corpus iuris civilis

· otkrivanjem tih spomenika bave se brojne grane: epigrafija, papirologija, numizmatika, arheologija

· navedeni pravni spomenici su rijetko sačuvani u originalu, kao pločice od voska ili kovine

· najvažnije pločice su pompejanske, sedmogradske i herkulanske

· uglavnom ih nalazimo u navodima pisaca i grčko-egipatskim papirusima 

2. PRVO RAZDOBLJE

2.1. DOBA KRALJEVSTVA

· POSTANAK RIMA I NJEGOVO STANOVNIŠTVO
· prema legendi, Rim je osnovan 21.4. 754. pr.n.e. od Romula i Rema, potomaka trojanca Eneje

· Romul je ubio brata Rema jer je prekoračio crtu koju je Romul plugom povlačio oko budućeg grada (etruščanski običaj)

· Rimom je ukupno vladalo 7 kraljeva, a zadnja 3 su etruščanskog porijekla:

· Tarquinius Priscus

· Servius Tullius – podijelio stanovništvo po bogatstvu, a grad teritorijalno na tribuse

· Tarquinius Superbus – izgnan revolucijom 509. (postanak rimske republike na čelu s 2 konzula)

· ova legenda nema historijske vrijednosti – postanak države je dugotrajan proces, uvjetovan razvojem društva

· razvojni put stvaranja države ima više etapa: jačanje plemenskih starješina u vidu kralja (rexa), formiranje vlasti kralja i senata, pretvaranje kurijatskih narodnih skupština u nove skupštine (po imetku ili teritorijalnoj pripadnosti)

· značenje gensa slabi, stvaraju se novi organi nosioci državne vlasti

· nemoguće je točno odrediti postanak rimske države, no on se dogodio u posljednjoj fazi rodovsko-plemenskog uređenja

· prema arheolškim i topografskim istraživanjima, prije legendarnog osnutka Rima, Latini su osnivali seoske naseobine na brežuljcima današnjeg Rima, uz rijeku Tiber

· tamo su se lakše mogli braniti od neprijatelja s druge strane rijeke (Etruščani)

· Latini – Italici, dolaze na Apenine kao indogermanski naseljenici sredinom 2. tisućljeća prije Krista

· već tada su latinske naseobine na Palatinu, Eskvilinu i Celiju činile sakralnu ligu - Septimontium
· njihovim opasivanjem nastaje Palatinski grad – najstariji dio Rima (Roma quadrata)

· drugi gradić nastaje na susjednom Kvirinalu – njegovi stanovnici su Colini, dok su Montani stanovnici Palatina

· spajanjem tih gradića nastaje Rim (urbs Roma), opasan zidom (pomerium) po etruščanskom običaju
· kasnije su Servijevim zidom obuhvaćeni i brežuljci Aventin i Kapitol, kao i nizina između Palatina i Kvirinala (kasnije je tu Forum koji je služio kao tržište) i mjesto narodnih skupština (comitium) – iz ovog doba potječe naziv Populus Romanus Quirites
· sredinom 7. stoljeća prije Krista Rimom su zavladali Etruščani – pridonose bržem stapanju rimskih plemenski naseobina u gradsku državicu svojom razvijenom zemljoradnjom, organizacijom i ropstvom

· etruščanska dominacija i kraljevi svrgnuti su revolucijom 509. – u to vrijeme, latinski gradovi s Rimom čine latinsku ligu (federaciju)
· Rim u njoj isprva ima ravnopravan položaj, no uskoro se uzdiže kao vodeći grad lige i cijelog Sredozemlja

· glavni faktori porasta rimske moći su: povoljan geografski i strateški položaj (centar Italije, plovni Tiber), čvrsta vojna i politička organizacija države, dodir s civilizacijom Etruščana, Kartažana i Grka

· DRUŠTVENO I DRŽAVNO UREĐENJE
· društvena organizacija je još uvijek prastara: 3 tribusa (Ramnes, Tities, Luceres), 30 kurija, 300 rodova (gentes)

· GENS (rod):

· osnovna, prastara, prijedržavna organizacija

· organizacija koja odgovara klanskom uređenju prvobitne zajednice

· patrijarhalan, čini zatvorenu zajednicu; na čelu je izborni starješina (princeps, pater gentis)

· poslovi roda rješavaju se na sastanku svih njegovih članova (gentiles) – povezani su rodbinskom vezom kao potomci nekog udaljenijeg zajedničkog pretka (heros eponymus), no ta veza je fikcija, ne može se dokazati; očituje se u zajedničkom gentilskom imenu (nomen gentilicium)
· gentilsko uređenje propada nastankom države, jer se ona temelji na klasnim oprekama

· u povijesno doba, rodovi imaju zajednička sacra i groblja; iz pripadnosti rodu se izvodi nasljedno i tutorsko pravo

· KURIJA:

· prijedržavna rodovska organizacija, čini ju 10 rodova (analogna grčkim fratrijama)

· u povijesno doba, ima političko-upravni, vojnički i religiozni karakter

· po njima su ustrojavane stare narodne skupštine (comitia curiata)

· po njima se vrši novačenje – svaka kurija daje 100 pješaka i 10 konjanika

· po njima se vrši i ubiranje poreza, a kurije čine sakralnu zajednicu koju predvodi curio
· na čelu svih kurija je curio maximus
· TRIBUS:

· svaki tribus ili pleme čini 10 kurija

· Ramnes (Latini s Palatina), Tities (Sabinjani s Kvirinala), Luceres (Etruščani ili Albani s Celija)

· ova podjela ima vojničku svrhu – svaki tribus daje 1000 pješaka i 100 konjanika

· FAMILIA (obitelj): 

· najniža stanica unutar rimske općine

· u povijesno doba, to je temeljna socijalna i gospodarska jedinica rimskog života

· to je zajednica slobodnih osoba pod vlašću oca obitelji (pater familias, patria potestas)

· više nije presudna kognacija (krvno srodstvo), nego agnacija – veza po zajedničkoj očinskoj vlasti

· vlast oca nad članovima obitelji je jedinstvena i skoro neograničena
· DIOBA STANOVNIŠTVA
· osnovne kategorije su slobodni (patriciji i plebejci) i neslobodni ljudi (robovi), a javljaju se i klijenti

· PATRICIJI

· punopravni članovi stare gentilske organizacije (gentiles) – čine vladajući stalež u trenutku nastanka rimske države, imaju sva građanska i politička prava
· imaju gospodarsku prevlast, kao imućniji zemljoposjednici i vlasnici robova

· oni su u to doba bili vrsta aristokracije, nasljednog plemstva

· KLIJENTI

· zavisni ljudi, koji su stajali prema članovima gensa u nasljednom odnosu zavisnosti i zaštite (obsequium i fides)

· patricij pod čiju se zaštitu klijenti stavljaju je patronus – klijenti su mu obvezni na poslušnost, određena novčana podavanja (kod udaje kćeri, plaćanja globa, itd.), izvjesne službe (operae), uzdržavanje u slučaju potrebe, praćenje u vojsku

· patron ima nasljedno i tutorsko pravo, a dužan je štititi i podupirati klijenta, zastupati ga pred sudom i davati mu uzdržavanje (prepušta klijentu dio zemljišta na obrađivanje, do opoziva/precarium)

· patron i klijent ne smiju se međusobno tužiti niti svjedočiti jedan protiv drugoga

· klijent je formalno slobodan čovjek i ima pravo glasa u narodnoj skupštini (često podupire svoje patrone)

· za patrona koji prekrši vjernost klijentu predviđena je kazna saceriteta, što bi značilo da je proklet i stavljen izvan zakona ("patronus si clienti fraudem fecerit, sacer esto")

· klijentela je nastajala raznim načinima, a često oslobađanjem roba ili voljom osiromašjelih stanovnika

· PLEBEJCI

· kategorija slobodnih ljudi nastala već u kraljevsko doba (pleo, plenus = mnoštvo, puk)

· kako su po Servijevu ustavu svi stanovnici države uvršteni u razrede i tribuse, i plebejci su bili rimski građani

· ipak, oni su građani drugog reda:

· nisu imali conubium, pravo sklapanja zakonitog braka s patricijima

· nisu bili članovi gentilske organizacije

· nisu imali ius honorum – pravo na magistrature, senat,svećeničke službe

· nisu imali ni kult predaka ni gentilsko nasljedno pravo

· jedino pravo rimskog građanina dostupno i plebejcima je privatnopravni ius commercium – pravo sklapanja pravnih poslova rimskog civilnog prava (mancipatio, nexum), da bi mogli trgovati s patricijima

· kao rimski građani, morali su pritom obnašati sve državne obveze – vojna služba, plaćanje poreza

· plebejci su uglavnom siromašni poljodjelci, obrtnici i trgovci koji su često padali u patricijsko dugovinsko ropstvo (nexum)

· pored toga, pravo uživanja neobrađenih zemljišta (ager publicus) prisvojili su si patriciji

· porijeklo plebejaca je dvojbeno, postoji više teorija

· Niebuhrova teorija:

· najraširenija teorija – plebejci su strani doseljenici pokorenih rimskih gradova, oslobođeni klijenti i drugi došljaci

· naselili su se oko brežuljka Aventina te imali svoje hramove i božanstva, stajali su izvan patricijske rimske države na Palatinu i Kvirinalu izvan patricijske gentilske organizacije
· nisu imali političkih prava i nisu sudjelovali u patricijskim kurijatskim skupštinama

· od svih prava imali su samo ius commercium, a tek po Servijevu ustavu postaju rimski građani s vrlo ograničenim političkim pravima 

· teorija o imovinskoj diferencijaciji:

· iz nejednakih posjeda i udjela u ratnoj pljački, nasuprot siromašnom narodu izdvojilo se plemstvo

· to plemstvo je prigrabilo veću vlast i politička prava, nastaje patricijat

· prema tome, plebejci su od samog početka države bili rimski građani, a razlika je samo u manjim pol. pravima

· Mommsenova teorija:

· plebejci su nastali od oslobođenih klijenata, isprva su stajali izvan rimske civitatis koja je tad bila samo patricijska

· država je postala patricijsko-plebejska tek Servijevim ustavom

· ROBOVI

· posebna vrsta neslobodnih ljudi, postoje već od starog doba

· u doba kraljevstva još ih je malo, a ropstvo ima patrijarhalni karakter

· DRŽAVNO USTROJSTVO
· to je kraljevstvo, jer se vrhovni vojskovođa i poglavica naziva rex (kralj), iako to nije kralj u pravom smislu te riječi

· uz njega postoje organi (senat, narodna skupština) razvijeni iz prijedržavnih gentilnih organa

· u ovo kraljevsko doba, ti organi postaju organi državne vlasti, jača državna organizacija

· KRALJ (REX)

· razvija se iz vrhovnog plemenskog vođe (analogno grčkom bazileusu)

· bio je vrhovni vojskovođa, vrhovni svećenik, a vrši i određene sudske funkcije

· ograničen je radom senata i narodne skupštine; funkcija kralja je doživotna, ali ne i nasljedna

· kraljevom smrću nastaje interregnum (period između smrti dotadašnjeg kralja i izbora novog) – kraljevske funkcije i auspicia (pravo tumačenja volje bogova) prelaze na senat

· ta prava zatim vrše pojedini senatori kroz 5 dana u svojstvu interrexa
· jedan od interrexa predlaže novog kralja narodnoj skupštini, senat taj izbor potvrđuje (auctoritas patrum), a zatim se narod ponovno sastaje u skupštini i dodjeljuje kralju vrhovnu vlast (imperium), te mu se obvezuje na vjernost (Lex curiata de imperio)

· SENAT (PATRES)

· patricijsko vijeće, čine ga starješine svih rodova; Romul određuje broj senatora sa 100, a kasnije je to povećano na 300

· s vremenom su starješine birane uvijek iz istih obitelji te se tako izdvaja se prva gentilna aristokracija

· to je vijeće staraca (senes) starijih od 60 godina i nesposobnih za oružje; kasnije je uvjet za članstvo starost od bar 46 godina

· senat sudjeluje kod izbora kralja, upravnih poslova, potvrđuje zaključke narodnih skupština (auctoritas patrum) i ima funkciju savjetodavnog vijeća kralja (consilium regis)

· NARODNA SKUPŠTINA (COMITIA CURIATA)

· narod se sastaje i glasuje po kurijama – većina glasova čini glas kurije; odluku skupštine čini većina glasova svih 30 kurija

· skupštine vrše izbor kralja, bave se važnijim pitanjima naroda (objava rata, mir i primirje)

· kurijatske skupštine bave se pitanjima obitelji: odlučuju o primanju novih rodova (cooptatio), pred njima se prave oporuke, odlučuju o adrogaciji (ako bi se neki pater familias s cijelom obitelji htio podvrgnuti vlasti nekog drugog pater familiasa) i napuštanju dotadašnjeg kulta obitelji

· zbog pravljenja oporuka (testamentum in comitiis calatis) i adrogacije sastaju se dvaput godišnje, 24.3. i 24.5., te se nazivaju comitia calata
· predsjeda im pontifex maximus (u republici preuzima religiozne funkcije kralja)

2.2. PRVA 3 STOLJEĆA REPUBLIKE

· OPĆA OBILJEŽJA, SERVIJEV USTAV
· nakon nasilnog svrgavanja Etruščana s vlasti 509. godine, državom umjesto rexa počinju upravljati 2 konzula
· vladaju po načelu kolegijaliteta, a mandat im traje jednu godinu

· religijskim pitanjima bave se svećenički organi (pontifices, rex sacrorum), a kasnije neke funkcije preuzimaju posebni magistrati

· magistratura je najjači ustavni faktor, organi (ni senat ni narodna skupština) se ne mogu sastati bez poziva magistrata; narodne skupštine nemaju pravo inicijative; raspravljaju i odlučuju o prijedlozima magistrata
· sada je država patricijsko-plebejska, no patriciji ipak zadržavaju veliku prevlast

· uz podjelu na kurije, dvije su nove podjele stanovništva: teritorijalno - imovinska podjela na zemljišne tribuse i podjela po imetku na razrede i centurije (na imovinskoj osnovi)

· prema tradiciji, ove reforme pripisane su šestom rimskom kralju Serviju Tuliju, pa se nazivaju Servijevim ustavom
· Servije grad dijeli na 4 tribusa (zemljišna okruga), a zemljište oko grada na 16 tribusa (povećava se do ukupno 35 tribusa 421. pr.n.e.)

· gradski tribusi su tribus urbanae, a ostali tribus rusticae – u njih su upisani patriciji i plebejci, ali samo oni koji imaju zemljišni posjed (locupletes) na području nekog tribusa

· podjela na tribuse kasnije gubi na važnosti; sad su u njih upisivani i oslobođenici i građani bez posjeda

· zemljišna podjela na tribuse služila je ubiranju poreza (tributum) i novačenju

· na temelju nje nastaje posebna vrsta narodne skupštine, comitia tributa; plebejci se u svoje skupštine uvijek sastaju na temelju podjele u tribuse (concilia plebis tributa)

· prema imetku, rimski građani su podijeljeni u razrede (classis) koji se prema starosti pripadnika dijele na centurije
· građani su po imetku podijeljeni u 5 razreda:

1) prvi  - s imetkom od 100 000 asa (as = 2 uncije = 1/6 funte bakra)

2) drugi – s 75 000 asa

3) treći – s 50 000 asa

4) četvrti – s 25 000 asa

5) peti – s 12 500 asa (po Dioniziju) ili 11 000 asa (po Liviju)

· građani koji nisu imali minimalnu mjeru imetka bili su capite censi (jer su se kod cenza brojali samo svojom glavom) ili proletarii (državi su doprinosili samo svoju djecu - proles)
· svaki je razred podijeljen na centurije, koje se dijele na:

· iuniores – polovina centurija u svakom razredu (do 45 godina starosti, služe u operativnoj vojsci)

· seniores – polovina centurija u svakom razredu (stariji od 45 godina, brane grad)

· prvi razred ima 80 centurija, drugi, treći i četvrti razred imaju 20,  a peti razred ima 30 centurija

· uz ovih 170 centurija, postoji još: 

· 18 centurija konjanika-vitezova (equites, stoje ispred 1.razreda, najbogatiji građani koji služe u konjici)

· 2 centurije vojnih obrtnika (tesari i kovači)

· 2 centurije svirača (trubači i frulaši)

· 1 centurija nenaoružanih slugu i rezervista (accenti velati - iza 5.razreda)

· centurijatski sustav služi za vojničko ustrojstvo i ubiranje poreza, a služi i za nove narodne skupštine (exercitus urbanus)

· ovim reformama nastaje državno uređenje utemeljeno na imovinsko-teritorijalnoj podjeli
· pritom bogataši mogu sami odlučivati – potrebna većina glasova centurija je 97; ako bi se 18 konjaničkih i 80 centurija bogataša ujedinili, imali bi potrebnu većinu (tako je bila osigurana provedba njihove volje)

· iako je siromašnih građana bilo više, oni su raspoređeni u manji broj centurija

· bogati imaju prevlast i u tributskim narodnim skupštinama – upisani u 31 zemljišni tribus (31 glas), dok su svi bezemljaši i oslobođenici upisani u 4 gradska tribusa (4 glasa)

· dakle, demokracija je samo prividna – odlučuju bogatstvo, posjed zemlje i starost

· Cicero je uvidio takvo stanje, pa hvali Servija jer je vlast pridržao najbogatijima, a ne najbrojnijima

· BORBE PLEBEJACA ZA RAVNOPRAVNOST S PATRICIJIMA
· plebejci su bili samo građani drugog reda – magistrat, senat i svećenstvo bili su im nedostupni

· morali su služiti vojsku i plaćati porez, pa su često padali u dugovno ropstvo (nexum)

· osvojenu zemlju (ager publicus) preuzimali su patriciji, pa u takvim uvjetima počinje borba plebejaca za ravnopravnost s patricijima i traje sve do 4., tj.3.st.pr.n.e.
· oni žele poboljšanje gospodarskog stanja, a zatim i političku ravnopravnost

· konkretni ciljevi: dostupnost magistratura i funkcija pridržanih patricijima, da im se omogući obrađivanje ager publicusa, da im se brišu i olakšaju dugovi

· prvi uspjeh je uvođenje pučkog tribunata – 494. plebejci su iselili na Mons sacer kako bi osnovali svoju općinu (prva secessio plebis)

· da ne izgube većinu vojne i radne snage, patriciji pristaju na sporazum, pa plebejci dobivaju 2 pučka tribuna (tribuni plebis)
· oni su bili nepovredivi, imali su ius auxilii – pravo štititi plebejce vetom, tj.intercesijom kojim su mogli obustaviti nepovoljne odluke patricijskih magistrata uperene protiv plebejaca; kasnije su uvedena i 2 plebejska edila (aediles plebis) koji su pomagali tribunima

· zatim plebejci traže da se stvori pisano, ozakonjeno pravo – dotad su pristup pravu imali samo patriciji i svećenici

· zato na prijedlog pučkog tribuna Gaja Terentilija Arse 462. nastaje povjerenstvo za sastavljanje pisanih zakona

· prije toga je komisija od 3 patricija poslana u Atenu da popiše Solonove zakone i upozna pravo grčkih država

· oni se vraćaju 452., pa je osnovano povjerenstvo od 10 patricija
· tom povjerenstvu je uz dužnost sastavljanja zakona bila povjerena i vrhovna državna uprava za iduću 451. godinu

· 451.g. decemviri dobivaju punu vlast, ne biraju se magistrati ni pučki tribuni, a ustav je suspendiran

· oni su izradili 10 ploča zakona koje su dali na prihvat centurijatskim skupštinama

· za 450. godinu izabrani su decemviri koji dodaju još 2 ploče – ne daju ih skupštinama na prihvat i odbijaju napustiti vlast

· tada su svrgnuti (druga secessio plebis) pa su opet uspostavljene redovite magistrature i  pučki tribunat

· 449. izglasan je zakon leges Valeriae Horatiae koji ima 3 odredbe:

a) pod prijetnjom smrtne kazne zabranjeno je osnivati magistrature sine provocatione; provocatio ad populum – pravo rimskog građanina da protiv konzulove smrtne osude uloži priziv na narodnu skupštinu

b) potvrđena je nepovredivost plebejskih službenika – pučkih tribuna, plebejskih edila, iudices decemviri
c) zaključci plebiscita (plebejskih skupština) postaju obvezni i za patricije i plebejce; ovu odredbu sadrže i lex Publilia Philonis (339.g.pr.n.e.) i lex Hortensia (287.g.pr.n.e.)
· Zakonikom 12 ploča ograničena je patricijska samovolja – plebejci žele vršiti magistrature, no patriciji smatraju da oni nisu podobni za to jer nemaju auspiciu (jer ne pripadaju patricijskim rodovima)

· plebejci nisu mogli pripadati gensu jer je conubium između patricija i plebejaca zabranjen

· 445.pr.n.e. lex Canuleia – dozvoljen conubium između patricija i plebejaca (na prijedlog pučkog tribuna Canuleiusa); plebejci dobivaju ius conubii i pripušteni su magistraturi tribuni militum consulari potestate
· 443.pr.n.e. od konzulata je odvojena cenzura

· 421. pr.n.e. povišen broj kvestora s 2 na 4, kvestura postaje dostupna plebejcima

· 367. pr.n.e. leges Liciniae Sextiae (nazvan po predlagačima , pučkim tribunima: C.Licinius Stolo i L. Sextius Lateranus– zakon kojim su plebejci pripušteni konzulatu, ima 3 odredbe:

1) plaćene kamate se trebaju odbiti od glavnice, a ostatak glavnice se plaća u 3 jednaka godišnja obroka

2) nitko ne može posjedovati više od 500 iugera agri
3) ne biraju se konzularni tribuni, a jedan od konzula mora biti plebejac (iste godine od konzulata su odvojene pretura i kurulski edilitet, koje su u početku dostupne samo patricijima)

· 356. pr.n.e. prvi plebejski cenzor

· 351. pr.n.e. prvi plebejski diktator

· 342. pr.n.e. plebiscitom omogućeno da oba konzula budu plebejci

· 339. pr.n.e. lex Publilia Philonis – jedan cenzor mora biti plebejac, a drugi patricij ili plebejac!
· 337. pr.n.e. prvi plebejski pretor

· 300. pr.n.e. lex Ogulnia – broj augura raste s 4 na 9, broj pontifika s 4 na 8 (5 augura i 4 pontifika moraju biti plebejci)

· 287. pr.n.e. lex Hortensia – zaključci plebejskih skupština vrijede za sav narod; označava kraj plebejske borbe, plebiscita imaju jednaku zakonsku snagu kao i leges (zakoni)
· 254. pr.n.e. prvi plebejac pontifex maximus (Tiberius Coruncanius)

· 209. pr.n.e. prvi plebejac curio maximus
· MAGISTRATURA
· magistratura (magistratus) – politička služba, njen nosilac vrši državnu vlast na ustavom predviđeni način u ime i kao organ rei publicae Romanae
· magistrati primaju vlast neposredno iz ustava čim budu izabrani; zato su nezavisni u granicama svog djelokruga

· uz magistrate, vrhovni organi državne vlasti su senat i narodna skupština – kasnije senat jača, a skupština slabi i nestaje

· izraz magistratus primjenjivao se na:

· službenike čitave države, magistratus populi Romani
· plebejske organe, magistratus plebeii
· službenike municipalnih gradova, magistratus municipales
· magistratska vlast označava se izrazima imperium i potestas; imperium sadrži:

1) ovlast vojničkog zapovijedanja svim saveznim poslovima

2) ovlasti civilne i kaznene jurisdikcije sa svim saveznim poslovima

3) pravo sazivanja narodne skupštine i senata (ius agendi cum populo, ius agendi cum patribus)

4) pravo izdavanja naredbi (ius edicendi)

5) pravo prisiljavanja na pokoravanje magistratskim odredbama svakakvim prinudnim sredstvima, a prema prilikama i smrtnom kaznom (ius coercendi)
· magistrati mogu biti:

· cum imperio – konzuli, diktatori, pretori, izvanredni magistrati postavljeni cum imperio
· cum potestate – svi ostali niži magistrati (nemaju pravo vojničkog zapovijedanja, ograničen im je ius coercendi)

· ispred magistrata cum imperio u javnosti su išli liktori – nose svežanj prutova iz kojih viri sjekira ako se nalaze izvan Rima

· liktori vrše tjelesne kazne; diktatora prate 24, konzula 12, pretora u gradu 2, a pretora u provinciji 6 liktora

· magistrati se dijele na:

· više – diktator, konzul, pretori, cenzori; biraju ih centurijatske skupštine (magistratus maiores)

· niže – kurulski edili, kvestori, vigintisexviri; biraju ih tributske skupštine (magistratus minores)

· magistrati međusobno mogu stajati u odnosima:

a) jednakosti, par potestas – kolege u istoj magistraturi

b) nadređenosti, maior potestas – pripada diktatoru prema konzulima, konzulima prema pretorima, svim višim prema svim nižim magistratima; među nižim magistratima ne postoji odnos nadređenosti

c) podređenosti, minor potestas – obvezni na poslušnost i pokoravanje magistratima s maior potestas
· poseban položaj imaju cenzori – nisu ni podređeni ni nadređeni ni jednom drugom magistratu

· prema pravu na sellam curulem, razlikujemo kurulske (svi viši magistrati i kurulski edili) i nekurulske magistrate 

· sellam curulem – kurulska stolica bez naslona sa svinutim nogama od slonove kosti

· obilježje rimske magistrature je kolegijalitet, te pravo intercesije (ius intercedendi) – pravo vetom zapriječiti akte kolege u istoj magistraturi; magistrature su vremenski ograničene na 1 godinu (osim cenzure i diktature), a na kraju su magistrati mogli biti pozvani na odgovornost (osim diktatora, cenzora, pučkih tribuna)

· rimske magistrature bile su besplatne počasne službe (ius honorum) – zbog velikih troškova, one su bile dostupne samo bogatijim građanima, jer siromašni nisu mogli o svom trošku npr. organizirati javne igre da bi stekli naklonost puka

· zato su se magistrati nastojali obogatiti upravom provincija koje bi od Sulinih vremena dobivali krajem mandata

· magistrat prije vršenja svakog važnijeg čina mora ispitati volju bogova (auspicia)

· za vršenje magistrature nije potrebno predznanje ili stručna sprema – dovoljno je građansko pravo (patricijat), punoljetnost, muški spol

· plebiscitom iz 342.pr.n.e. određeno je da se ista magistratura može obnašati nakon 10 godina

· 180. g.pr.n.e. donesen je lex Villa annalis:

· uveden je određen redoslijed obnašanja magistratura (certus ordo magistratuum, cursus honorum)

· prije konzulata mora se obnašati pretura, a prije preture kvestura

· između tih magistratura mora proteći rok od 2 godine

· natjecatelj za kvesturu mora ispuniti 10 godina vojničke službe (decem stipendia) – mora biti star barem 27 godina

· u doba Cicerona, za edilitet se traži 37, za preturu 40, a za konzulat 43 godine starosti

· magistrati su uz sebe mogli imati stručnjaka (consilium), obično pravnike; također, nisu mogli prenijeti funkcije na drugoga, ali su mogli na pomoćnike prenijeti izvršenje pojedinih službenih poslova (mandiranje službene vlasti)

· POJEDINE MAGISTRATURE: 

· KONZULAT

· uvođenjem republike, na 2 konzula prelazi vlast kralja – oni imaju jednaku (kolegijalnu) vlast, ali mogu vetom spriječiti službeni čin drugog

· njihova je vlast ograničena na godinu dana i odvojena od vjerske vlasti; vrhovnu vjersku vlast ima pontifex maximus
· pripada im vrhovna vojnička, građanska, političko-upravna vlast, u ratu zapovijedaju i vojskom

· konzuli vode čitavu državnu upravu

· sazivaju senat i narodnu skupštinu, a imaju i pravo izdavanja naredbi (ius edicendi)

· imaju i pravo vršenja pravosuđa (iurisdictio) – civilno pravosuđe prelazi na pretore, konzuli zadržavaju neke poslove vanparbene sudbenosti
· na području kaznene sudbenosti, postoji provocatio ad populum- narod ima pravo priziva na narodne skupštine protiv smrtne osude, a kasnije i protiv osude na šibanje i teže globe

· ako senat za rata izda senatus consultum ultimum, konzuli i u gradu imaju vojničku vlast –nema provokacije ad populum

· u početku vladaju naizmjence po jedan mjesec; u ratu van Rima po jedan dan

· kasnije zbog umnožavanja državnih poslova jedan upravlja gradom, drugi vojskom izvan grada gdje ima neograničenu vlast
· u slučaju rata, oba zapovijedaju vojskom, svaki na svom sektoru (provincia) – gradom upravlja praefectus urbi ili pretor
· konzule biraju centurijatske narodne skupštine, a prati ih 12 liktora

· DIKTATURA

· uspostavlja se u slučaju ratnih opasnosti ili unutarnjih nemira; diktatura je jaka državna vlast u rukama jedne osobe
· imenuje ga na prijedlog senata jedan konzul (dictatorem dicere) – između isluženih konzula, a nekad bira i kolegu

· diktatora prate 24 liktora; nose fasces et secures i u gradu, jer diktator i unutar grada ima puni imperium
· diktatura traje do isteka službe konzula koji je imenovao diktatora, ali nikada dulje od 6 mjeseci , a diktatorov pomoćnik/zamjenik je magister equitum
· diktator je imao neograničenu zakonodavnu, sudsku i upravnu vlast,  protiv koje se nije mogla koristiti ni intercesija pučkih tribuna

· PRETURA

· odvojena od konzulata 367.pr.n.e. s leges Liciniae Sextiae, kad je konzulat postao dostupan plebejcima

· pretoru je povjereno civilno pravosuđe u glavnom gradu (in urbe ius dicere), ali mu je pripadao i imperium (pravo zapovijedanja vojskom) te je pretor slovio kao minor collega consulum
· 242.pr.n.e. uveden drugi pretor – praetor urbanus bavi se sporovima rimskih građana, a praetor peregrinus sporovima među građanima i peregrinima, te sporovima među peregrinima (ovi pretori utječu na razvoj rimskog privatnog prava)

· 227.pr.n.e. uvedena su još 2 pretora za upravu Sicilije i Sardinije s Korzikom, a 197.pr.n.e dvojica za upravu španjolskih provincija

· Sula je povisio broj pretora na 8, a Cezar na 16
· pretore su birale centurijatske narodne skupštine

· najvažnije područje rada pretora bilo je pravosuđe. O pretoru je u postupku in iure ovisilo hoće li dozvoliti stranci da vodi spor (actionem dare) ili će tu mogućnost uskratiti (actionem denegare). Tim putem je pretor priznavao neke odnose koji nisu još bili priznati po civilnom pravu i davao im je pravnu zaštitu. U dijelu postupka apud iudicem je u formuli davao upute sucu kako da vodi spor svakom pojedinom slučaju.

· PUČKI TRIBUNAT

· osnovan je 494.pr.n.e.; isprva postoje 2 pučka tribuna, taj broj se povećava do konačnih 10 – proglašeni su nepovredivima (sacrosancti)

· mogu vetom zapriječiti svaki akt magistrata nepovoljan za plebejce; od 471. mogu sazivati plebejske skupštine, koje ih i biraju 

· zaključci tih skupina (plebiscita) od lex Hortensia postaju obvezni za čitav narod, uključujući patricije

· stekli su i ius coercitionis – pravo kažnjavanja globama i zatvorom (i protiv patricijskih magistrata i konzula)

· iz ovog se razvilo njihovo pravo optuživanja i izvođenja političkih krivaca pred sud narodnih skupština, a kasnije i kazneno sudovanje u najvažnijim kaznenim predmetima
· tribunska je vlast bila teritorijalno ograničena na sam grad Rim, ali također je bila ograničena intercesijom kolege, a tribunski veto vrijedi samo unutar prvog miljokaza oko grada

· CENZURA

· uvedena je 443.pr.n.e.; svake četvrte (kasnije pete) godine (to se razdoblje naziva lustrum), obavlja se census, popis građana i procjena njihova imetka za raspodjelu stanovništva u tribuse, razrede i centurije
· posao cenza obavljala su dva cenzora, koja su svake 5.godine birana u centurijatskim narodnim skupštinama

· na temelju tih popisa utvrđuju se pravo glasa, vojničke dužnosti  i porezne obveze

· od 435. po lex Aemilia, služba cenza ograničena je na 18 mjeseci, a važnost cenzure raste 

· popisivanje se vrši na Marsovu polju – građani moraju pod zakletvom navesti osobne, imovinske podatke i vojni položaj

· pritom se sudi i o moralu građana (iudicium de moribus) – ako se netko ogriješi o državu ili obitelj, stiže ga nota censoria
· tako je umanjena njegova čast (infamia), a moguće je i  premještanje u slabiji tribus i smanjenje političkih prava

· tko izbjegne popis i procjenu imetka, gubi imovinu ili slobodu

· 312.pr.n.e. (lex Ovinia) pravo imenovanja i izbacivanja senatora (senatu movere) prelazi na cenzore 

· kasnije na cenzore prelaze i druge funkcije, pa cenzori počinju davati u zakup ubiranje poreza i izvođenje javnih radova

· glasoviti cenzor je M.Porcius Cato (184.pr.n.e.)

· EDILITET

· plebejski edili su pomoćnici pučkih tribuna (aediles plebis)

· oni vrše tribunske kazne i podižu kaznene optužbe pred narodom, te čuvaju važne plebejske isprave u Cererinom hramu

· 367. pr.n.e. s leges Liciniae Sextiae uvedena je služba dvaju kurulskih edila – biraju ih tributske skupštine, a bili su magistrati cijelog naroda; pripadala im je sella curullis
· kurulski i plebejski edili imaju redarstvenu službu i kazneno sudovanje, brinu se za opskrbu žitom (cura annonae) i priređivanje javih igara i svečanosti (cura ludorum)
· kurulski edili još su imali sudbenost (iurisdictio) u tržnim sporovima oko kupoprodaje robova i stoke

· kurulski edili su svojim ediktima (koji ulaze u honorarno pravo), razradili sistem odgovornosti za faktične nedostatke i mane stvari, koji se u početku odnosio samo na stoku i robove, a u postklasičnom pravu kao sistem odgovornosti za mane stvari kod kupoprodaje.

· KVESTURA

· smatra se da nastaje u kraljevsko doba; kvestore prvo imenuju konzuli, a kasnije se biraju u comitia tributa pod predsjedanjem konzula
· ispočetka postoje 2 kvestora, kasnije ih je više (oko 421.pr.n.e.); isprva pomažu konzulima kod izviđanja i sudovanja pri umorstvu (quaestores parricidii)
· u povijesno doba, upravljaju državnom blagajnom (aerarium) i financijama – dvojica u Rimu, a ostali u provincijama
· bave se uglavnom financijskim poslovima, nemaju pravo na sellam curullem, nisu ih pratili liktori i nisu imali imperium
· VIGINTIVIRI (VIGINTISEXVIRI)

· "dvadesetšestorica"; niz nižih službi nastalih iz pomoćnih organa viših magistrata

· ovdje spadaju: nadzornici zatvora, redari i vatrogasci, kovači novca, nadzornici puteva,...
· SENAT
· u doba republike, senat je državni organ u kojem je koncentrirana najviša vlast vladajuće klase, ima 300 članova (i patriciji i plebejci)

· konzuli prvo imenuju senatore doživotno, no od lex Ovinia postavljaju ih cenzori za razdoblje jednog lustruma
· bez valjanog razloga i suglasnosti oba cenzora, nije se smjelo zaobići dosadašnje senatore, pa oni ostaju doživotni
· cenzori u senat moraju uzeti sve bivše kurulske magistrate, a kasnije i pučke tribune, plebejske edile, te kvestore

· ako preostala mjesta treba popuniti ljudima koji nisu obnašali magistraturu – takvi senatori (ako nisu patriciji) imaju samo pravo glasa, ali ne i pravo raspravljanja (to su senatori pedarii, jer su birani glasovanjem razdvajanjem na dvije strane, per discessionem)

· prema tome, senat postaje organ nasljedne aristokracije – u njemu raspravljaju bivši magistrati iz malog broja obitelji

· senat je načelno samo savjetodavno tijelo vrhovnih magistrata; sastaje se samo na poziv magistrata cum imperio, a kasnije i pučkih tribuna
· glasovanjem prihvaćeno mišljenje senata je senatus consultum; kasnije važnost senata raste

· u doba republike, senat nije zakonodavni organ, ali vrši utjecaj na zakonodavnu djelatnost narodnih skupština

· senat je koncentrirao u svojim rukama svu važniju vanjsku i unutrašnju politiku

· patricijski dio senata ima pravo potvrditi zaključke narodnih skupština (od 339. daje dozvolu prije zaključivanja)

· tako se pred narodnu skupštinu mogu iznositi samo prijedlozi koje senat odobri

· senat je mogao poništiti zakone zbog formalnih nedostataka pri donošenju tih zakona, a i osloboditi od zakonske obveze u pojedinim slučajevima

· najvažnije djelatnosti senata su na područjima kulta i vjere, državnih financija, vanjske politike i vojske

· NARODNE SKUPŠTINE
· comitia – skupštine čitavog naroda (patricija i plebejaca), sazivaju ih viši magistrati s ius agendi cum populo
· izglasavali su zakone, birali magistrate, odlučivali o ratu i miru, mogli su odbiti ili prihvatiti prijedlog magistrata
· za republike, razlikuju se comitia curiata, centuriata i tributa, ovisno o tome je li narod glasao po kurijama, centurijama ili tribusima
· skupštine samih plebejaca su concilia plebis – sazivaju ih plebejski magistrati po tribusima (concilia plebis tributa) -  sazivane su radi biranja plebejskih tribuna i plebejskih edila, te radi zakonodavne djelatnosti. Odluke tih skupština zvale su se plebiscita, a u početku su vrijedile samo za plebejce. Tek od lex Hortensia 286.g.pr.n.e. vrijede za čitav narod. Nestaju za vrijeme principata.
· posebna vrsta skupštine je contio – sazivana na poziv magistrata samo da bi saslušala neki predmet o kojem će odlučivati comitia
· comitia curiata (kurijatske skupštine) su najstarije rimske narodne skupštine, njihov se sastav i djelovanje temelje na podjeli stanovništva na kurije; gube političko značenje za republike, one se sastaju samo zbog akata s religioznim značenjem (adrogacije i pravljenja oporuka)
· narod na politički život i upravu države utječe preko 3 vrste narodnih skupština:

· COMITIA CENTURIATA 

· najviša vrsta skupštine, narod je poredan po centurijama (vojničkom poretku)

· sastaju se na Marsovom polju izvan grada, a sazivaju ih samo magistrati cum imperio (konzul, pretor, diktator), nakon obavljenih auspicia
· predmeti rasprave moraju se objaviti kroz 3 rimska tjedna (trinundinum od 24 dana) prije dana skupštine (promulgatio)

· odlučuju o ratu i miru, biraju više magistrate i sude u slučaju priziva građanina (provocatio ad populum) pri izricanju teške krivične kazne.

· za vrijeme promulgacije i na dan skupštine održavaju se contiones – ako se radi o zakonskom prijedlogu (rogatio), s magistratovom dozvolom na contiones se može govoriti za ili protiv prijedloga

· kad bi magistrat otvorio skupštinu, nakon čitanja prijedloga slijedi glasovanje bez ikakve diskusije

· nakon što pojedinci unutar centurije donesu glas centurije, centurije predaju svoje glasove prema razredima

· čim bi se postigla natpolovična većina, glasovanje se obustavljalo

· prvo se glasovalo usmeno, a kasnije se tajno glasuje pločicama:

· ako se radi o zakonskom prijedlogu – imaju 2 pločice, jednu s UR (uti rogas; za), drugu s A (antiqua probo; protiv)

· ako se radi o sudovanju – imaju 2 pločice, jednu s A (absolvo = oslobađam), drugu s C (condemno = osuđujem)

· ako se radi o izboru magistrata – građani dobivaju prazne pločice na koje pišu ime izabranog kandidata

· da bi zaključak skupine imao vrijednost, magistrat mora svečano proglasiti rezultat glasovanja (renuntiatio), nakon što bi prebrojao predane glasove (skrutinij)

· zakon stupa na snagu objavom rezultata glasovanja, ako nije predviđen vacatio legis – kasniji rok stupanja na snagu

· važniji zakoni bi se izlagali javno, ali takav publicatio nije uvjet za obvezatnost zakona; sadržaj zakona ima tri dijela:

1) praescriptio – uvod (predlagač zakona, mjesto i dan skupštine, centurija/tribus/građani koji su prvi glasovali)

2) rogatio – sadržaj zakona, odgovara magistratovu prijedlogu

3) sanctio legis– sadrži pravne posljedice za onog tko prekrši zakon

· s obzirom na vrstu sankcije, rimski pravnici razlikuju:

· leges perfectae – zakonom zabranjen pravni posao je ništav

· leges minus quam perfectae – posao nije ništav, ali je za prekršitelja predviđena kazna ili kakva štetna posljedica

· leges imperfectae – zakon zabranjuje neki pravni posao, ali ne predviđa posljedice za njegovo kršenje

· COMITIA TRIBUTA

· sazivaju se po tribusima, a svi građani upisani u tribus glasuju jednako i istodobno, bez obzira na veće ili manje bogatstvo

· ipak, bogatiji imaju prednost – građani bez posjeda (aerarii) su upisani samo u 4 gradska tribusa, pa imaju 4 glasa; bogatiji zemljoposjednici su upisani u 31 tribus rusticae, pa imaju 31 glas

· postupak sazivanja i glasovanja je analogan onome kod centurijatskih skupština

· razlika je u tome što se tributske skupštine redovito sastaju unutar grada, na Forumu

· CONCILIA PLEBIS TRIBUTA

· ovdje se sastaju plebejci po tribusima, a sazivaju ih plebejski magistrati (tribuni i edili)

· održavaju se unutar prvog miljokaza, jer dotle dopire vlast tih magistrata

· prava građana u rimskim narodnim skupštinama bila su dosta ograničena – skupštine nisu imale inicijativu
· nisu mogle ništa mijenjati na prijedlozima magistrata koji su, nakon što su predočeni senatu, izneseni i na skupštinu

· navedene 3 narodne skupštine su nadležne za 3 stvari:

a) izbor magistrata – više magistrate bira centurijatska skupština, niže tributske skupštine, a plebejske magistrate bira concilia plebis (magistrati prvo sami određuju nasljednike, a kasnije je kandidatura slobodna)

b) donošenje zakona – tu zakonodavnu nadležnost imaju i centurijatska i tributska skupština koje donose lex lata (lex rogata - po skupštini prihvaćeni zakon); concilia plebis tributa donosi plebiscite; ovi zakoni ne vrijede retroaktivno; legislatio (djelatnost magistrata oko predlaganja zakona).
c) kazneno sudovanje – provocatio protiv smrtne kazne ide na centurijatske skupštine, a provocatio protiv globa (multa) ide na tributske skupštine

2.3. GOSPODARSTVO RIMSKE DRŽAVE U PRVOM RAZDOBLJU
· osnova gospodarskog života su stočarstvo i poljodjelstvo; osnovna sredstva proizvodnje su zemlja, stoka, robovi

· ta osnovna sredstva proizvodnje su prvo bila u kolektivnom vlasništvu gensa (ager gentilicius), no tada se počinje javljati privatno vlasništvo

· stjecanje pojedinačnog vlasništva zbivalo se formalističkom mancipacijom – odnosi se samo na pokretnine (manu capere), a tek postepeno i zemljište
· delikt krađe, furtum (ferre = nositi) odnosi se na pokretnine

· sva osvojena zemlja pripada državi (ager publicus), daje se pojedincima na korištenje uz odštetu, a tek kasnije prelazi u privatno vlasništvo

· pašnjaci su također prvo bili kolektivni (ager compascuus), a pojedinac ima samo pravo paše uz naknadu (scriptura)

· robova je još malo, ropstvo je patrijarhalno, rob je samo pomoćnik gospodara

· obrada je nerazvijena, pa zbog slabe produktivnosti nije moguće uzdržavanje više robova – i otac sudjeluje u proizvodnji

· poljodjelci se bave uzgojem žita, mahunastih plodova, repe i povrća vinove loze, maslina; centar života je Rim (svaki 9. dan održavaju se sajmovi, nundinae)

· poljodjelsko gospodarstvo se sastoji od obradive zemlje (fundus) u čijoj sredini je villa u kojoj živi familia rustica (robovi) koji su obrađivali zemlju kod velikih posjednika
· seljaci nisu stanovali u gradu i sami su obrađivali svoje posjede

· trgovina se u početku vrši razmjenom robe na sajmovima; kao sredstvo zamjene i mjerilo vrijednosti služi stoka

· zatim se koristi bakar (aes), čija se vrijednost mjeri vaganjem – kod svake kupoprodaje prisutan mjerač s vagom (libripens), a uz njega i svjedoci; poslovi spojeni s takvim načinom plaćanja nazivaju se gesta (negotia) per aes et libram
· u 4. st.pr.n.e. javlja se prvi kovani bakreni novac (aes grave) u današnjem smislu (osnovna jedinica je as)

· oko 269.pr.n.e. počeo se kovati srebreni novac (sestertius), koji je vrijedio 2 ½  libralnih asa, a najveći srebreni novac je kasnije bio denarius koji je vrijedio 10 asa
· razvija se trgovačko gospodarstvo, obrt se odvaja od zemljoradnje

· obrtom se u početku bave robovi i klijenti, a njihovim oslobađanjem nastaju slobodni gradski obrtnici

· drugi kralj Numa Pompilius razlikuje 8 obrtničkih kolegija: svirači flaute, zlatari, kovači, tesari, kožari, lončari, …

· Rim razvija trgovačke veze, posebno s Etruščanima i Grcima – rušenjem etruščanske vlasti Rim preuzima tržišni monopol

· izgrađuje se brodovlje, a Rim nastanjuju brojni stranci, obrtnici i trgovci koji se bogate proizvodnjom i prodajom robe

2.4. RAZVOJ PRAVA I PRAVNA VRELA

· OBIČAJNO PRAVO, LEGES REGIAE
· prije postanka države, društveni život još se regulira običajima (pravilima ponašanja)
· takvi običaju još nemaju karakter prava, nisu postavljeni i sankcionirani od države

· pojavom države i prava, neki običaji dobivaju sankciju i postaju pravne norme koje čine običajno pravo

· kao svi tadašnji narodi, i Rimljani žive po običajnom pravu predaka (mores maiorum, mores veterum, inveterata consuetudo)

· ti pravni običaji su povezani s vjerom i obredima, a vjerski poglavari su ujedno čuvari i tumači pravnih pravila

· sam Zakonik 12 ploča je uglavnom kodifikacija dotadašnjeg običajnog prava – ono ima važnu ulogu i nakon nastanka pisanih zakona jer je zakonodavna djelatnost bila spora i rijetka

· u kasnije doba republike stupa neposredno običajno pravo, tj. ono koje nastaje neposrednim i trajnim vršenjem naroda

· zakoni – opća pravna pravila propisana od nadležnog zakonodavnog organa

· najstariji povijesno siguran zakon je Zakonik 12 ploča, nastao sredinom 5.pr.n.e.
· spominje se i zbirka kraljevskih zakona (leges regiae) pod imenom Ius papirianum (De ritu sacrorum)

· to su navodno sakralni zakoni kralja Nume, skupljeni u zbirku potkraj kraljevstva – vjerojatno se radi o zbirci nastaloj krajem republike iz pontifikalnih arhiva (povezivani s Lex Papiria iz 3. st.pr.n.e., a pripisuju se Romulu, Numi i njihovim nasljednicima)

· navodni, ali neistiniti autor je Papirius, koji je bio prvi republikanski pontifex maximus
· ZAKONIK 12 PLOČA
· ovaj zakonik s početka republike označava početak povijesti rimskog privatnog prava

· to je jedina kodifikacija nastala u Rimu (kodifikacija – opće uređenje prava putem zakona)

· tek nakon 100 godina dolazi do druge kodifikacije, Justinijanove

· Zakonik 12 ploča urezan je na 12 mjedenih ploča (lex duodecim tabularum, duodecim tabulae), a bio je izložen na Forumu dok Gali nisu zapalili Rim 390.pr.n.e.; u to doba bio je vrlo raširen i poznat, učilo ga se napamet

· izvorni tekst zakonika nije sačuvan, no ipak postoje citati iz teksta i navođenje sadržaja u drugim djelima: Aullus Gellius Cicero (Noctes Atticae),  Varro (De lingua latina), Festus (De verborum significatu)

· komentare zakoniku piše 5 pravnika:

· prvi je Sextus Aelius Paetus Catus u djelu Tripertita (oko 200. pr.n.e.)

· posljednji su M. Antistius Labeo (Augustovo doba, 2.st.n.e.); Gaius u 6 knjiga (iz njegovog djela sačuvano 20 odlomaka u Digestima)

· jezik zakonika je zbijen i vrlo arhaičan, često se pokušavalo rekonstruirati cijeli tekst

· temelji moderne rekonstrukcije: 1824. Dirksen i 1866. Rud. Scholl: Legis duodecim tabularum reliquiae
· današnje rekonstrukcije (Bruns, Girard) dijele sadržaj po pločama ovako: 

· 1, 2, 3: pozivanje pred sud - in ius vocatio (civilni postupak), raspravljanje pred sudom (civilni postupak), ovrha - manus iniectio (civilni postupak)

· 4, 5, 6: obiteljsko pravo, tutorstvo i nasljedno pravo, vlasništvo i pravni poslovi

· 7, 8, 9: susjedovni i međašni odnosi, delikti (uglavnom privatni), ius publicum (javni delikti i kazneni postupak)

· 10, 11, 12: ius sacrum i redarstveni propisi (10) ; nadopune k ostalim pločama (11,12)
· 1933. u Egiptu su pronađeni odlomci Gajevih institucija (antinopulski fragmenti)

· iz njih saznajemo da zakonik poznaje stipulaciju (sponziju) – formalistički usmeni kontrakt u obliku pitanja i sukladnog odgovora

· stari pisci smatraju Zakonik općenitom i potpunom kodifikacijom cjelokupnog prava – iako on sadrži brojne važne odredbe, neke temeljne ustanove privatnog prava samo su spomenute, pa ga se ne može smatrati potpunim

· primjerice, slabo je zastupljeno ustavno i upravno pravo, dok je patria potestas samo spomenuta (pravilom da otac gubi očinsku vlast, ako sina obitelji 3 puta proda)

· najviše odredaba je s područja privatnog prava, privatnih delikata i pravnih odnosa na nekretninama (npr. dosjelost)

· zakonik ima neka primitivna barbarska obilježja (kazna taliona za teže delikte, ropstvo ili smrtna kazna za dužnike), ali sadrži i napredne misli (privatna autonomija – pravo slobodnog razređivanja kod pravnih poslova među živima i za slučaj smrti, kod udruživanja)

· rimski povjesnici smatraju da je ovim zakonom uvelike poboljšan položaj plebejaca, no zadržana su neka prava koja idu u korist patricijima: osobna ovrha, zabrana braka plebejaca s patricijima, nedostupnost magistratura plebejcima

· ovaj zakon nikada nije ukinut, ostao je na snazi sve do Justinijanove kodifikacije

· na njegov nastanak važan je utjecaj Etruščana i Grka (npr. grčka riječ poena – oznaka novčane otkupnine kod delikata)

· Zakonikom se zamjenjuje stara gentilna organizacija državnom organizacijom, a svjetovno državno pravo zamjenjuje običajno pravo

· početkom 20. stoljeća autentičnost zakonika dovedena je u pitanje od strane Ettore Paisa i Edouarda Lamberta

· Zakonik 12 ploča potvrdio je zakonodavno pravo rimskog naroda i za budućnost, nakon njega doneseni su brojni zakoni

· na području javnog prava: leges Valeriae Horatiae, lex Canuleia, lex Liciniae Secxtiae, lex Ogulnia, lex Ovinia, Hortensia
· neki od najvažnijih privatnopravnih zakona u prva tri stoljeća republike:

· lex Poetelia de nexis – o ublaženju položaja dugovinskih robova i ovršenika (326. ili 313.pr.n.e.)

· lex Aquilia – o odgovornosti za oštećenje tuđih stvari, damnum iniuria datum (286.pr.n.e.)

· lex Cincia – o darovanjima, de donis et muneribus (204.pr.n.e.)

· lex Plaetoria – zaštita odraslih ispod 25 godina starosti (200.pr.n.e.)

· PONTIFICES I POČECI PRAVNE ZNANOSTI - INTERPRETATIO
· pravničku djelatnost u početku obavljaju svećenici (pontifices), jer se još nije strogo razlikovalo božansko (fas) i ljudsko pravo (ius)
· oni čuvaju sakralne formule, formulare za pravne poslove i sudsko postupanje (legis actiones), vode kalendar i određuju dane za vršenje pravosuđa (dies fasti)

· svećenici su pravna pravila čuvali kao tajnu staleža (do 300.pr.n.e. lex Ogulnia, svećenici su bili isključivo patriciji)

· privatnici su se za savjete morali obraćati svećenicima, čija se djelatnost dijeli na:

· respondere – priopćavanje pravnih formulara onima koji ih trebaju

· cavere – pomaganje strankama kod sklapanja pravnih poslova

· svećenici i dalje razvijaju postojeće pravo, jer njegovim tumačenjem (interpretatio) uvode nova pravna pravila

· interpretatio postaje izvor civilnog prava, jer se njome:

· tumače i razjašnjavaju pojedine riječi

· sužuju (restrikcija) i proširuju (ekstenzija) pravna pravila i formulari – tako protumačena pravila primjenjuju se na uži ili širi broj slučajeva nego što je u početku predviđeno

· primjer takvog tumačenja:

· odredba Zakonika 12 ploča: ako otac sina 3 puta proda, sin se oslobađa očinske vlasti ("Si pater filium ter venum duit, filius a patre liber esto")
· njenim tumačenjem stvoreni su propisi o adopciji i emancipaciji
· restriktivnim tumačenjem riječi „filius“ ta je odredba bila ograničena samo na sina – smatralo se da su unuci i ženska djeca slobodni od očinske vlasti već jednokratnom prodajom

· tako stvoreno ius civile se dijeli na ono:

· u užem smislu – pravo stvorenom interpretacijom Zakonika; nalazi se u opreci prema pravu stvorenom u narodnim skupštinama, onom koje proizlazi iz zakona (lex, ius legitimum)

· u širem smislu – pravo utemeljeno na starim pravnim vrelima, obuhvaća ius legitimum i običajno pravo; nalazi se u opreci prema pravu uvedenom po pretorima samo za rimske građane (ius praetorium, honorarium), te ius gentium
· stvaranjem Zakonika 12 ploča slabi važnost pontifika, iako oni još uvijek čuvaju tužbene i poslovne formulare

· 300.g.pr.n.e. nastaje ius Flavianum (zbirka legisakcija):

· pontifex maximus Appius Claudius sabrao je i složio formulare legisakcija
· tu zbirku ukrao mu je njegov pisar Gn. Flavius i objavio je narodu

· on je vjerojatno objavio i kalendar, pa se i bez svećenika znalo kad se može vršiti pravosuđe

· nakon toga postao je pučki tribun, senator i kurulski edil

· plebejci 300. g.pr.n.e. dobivaju pristup svećeničkim službama (lex Ogulnia)

· uskoro se pravo počinje širiti među laicima, pa prestaje monopol pontifika – smatra se da je pravnu nauku laicima prvi počeo širiti Tiberius Coruncanius, prvi plebejski pontifex maximus
3. DRUGO RAZDOBLJE

3.1. DRUŠTVENE PRILIKE

· USTAVNO USTROJSTVO RIMA
· ovo razdoblje obuhvaća posljednja 2 stoljeća republike; sada Rim osvaja obale Sredozemlja i nastavlja prodiranje na Zapad

· za trećeg punskog rata razorena je Kartaga (146.), a Cezar od 58. do 50. osvaja sjevernu i zapadnu Galiju

· unatoč ogromnom proširenju države, Rim zadržava političko ustrojstvo gradske države

· javlja se potreba  za ustrojem pokrajinske uprave, a temelj ustavnog ustrojstva i dalje čine magistrati, senat i skupštine

· MAGISTRATI

· ustrojstvo magistratura uglavnom je isto, dolazi tek do manjih promjena

· nestaje diktatura (Sulina i Cezarova diktatura nisu diktature u prijašnjem smislu;  izabrani su diktatorima na neodređeno)

· Sula mijenja broj pretora sa 6 na 8, ali sad svi pretori ostaju u Rimu – dvojica se bave civilnim pravosuđem, a ostala šestorica predsjedaju novim kaznenim porotničkim sudovima (quaestiones perpetuae)

· po isteku godine, svaki od njih kao propraetor preuzima upravu jedne provincije; istu povlasticu imaju i konzuli, koji nakon isteka jednogodišnje službe postaju proconsules (kasnije Cezar povećava broj pretora na 10, a zatim konačno na 16)

· SENAT

· teoretski je samo savjetodavni organ vrhovnih magistrata, ali sada vrši odlučni utjecaj na državnu upravu i vanjsku politiku, iako nema zakonodavne vlasti

· senat još uvijek neizravno sudjeluje kod donošenja zakona, davanjem auctoritas patrum magistratima da poduzmu hitne mjere
· u ovom razdoblju, senat si prisvaja i stanovitu zakonodavnu vlast – u nekim pitanjima (npr. kamate, lihvarenje) poziva magistrate da poduzmu hitne mjere, dajući im općenite upute i stvarajući tako opća pravna pravila

· NARODNE SKUPŠTINE

· po vrstama i broju ostaju iste, te zadržavaju isto ustrojstvo i nadležnost

· kurijatske skupštine više se ne sastaju – umjesto njih, za lex curiata de imperio glasuje 30 liktora
· manje promjene doživjele su samo centurijatske skupštine zbog Servijevih reformi krajem 3. ili početkom 2.st.pr.n.e.
· prema Pantagatovoj hipotezi, došlo je do demokratizacije; broj centurija povećan je na 373 – sada se za postizanje apsolutne većine moralo ići bar do 3. razreda (svaki tribus obuhvaća 10 centurija, po 2 iz svakog razreda)

· prema novijim istraživanjima, reforma se odnosi na smanjenje centurija prvog razreda s 80 na 70, no ukupni broj centurija ostao je isti (nije sigurno kamo pripada oduzetih 10 centurija)

· USTROJSTVO ITALIJE
· šireći vlast tijekom 4. i 3.st.pr.n.e. na čitavu Italiju, Rim se služi s tri sistema: sklapanjem saveza, neposrednim pripajanjem, osnivanjem kolonija

· SKLAPANJE SAVEZA

· smatralo se da među državama koje nisu povezane ugovorima vlada stanje neprijateljstva (hostilitet)

· među susjedima je i bez ugovora mogao postojati odnos prijateljstva i gostoprimstva (amicitia i hospitium)

· taj odnos temelji se na privatnopravnom položaju stranca, koji može stupati u poslove s pripadnicima strane države

· saveznički ugovori (foedus) odnose se na javno pravo i političke odnose savezničkih država
· formalno, saveznici (socii) zadržavaju suverenitet, svoje pravo kovanja novca, magistrate, organe, zakone,  no u stvarnosti su zavisni od Rima, ovisno o vrsti ugovora:

· foedus aequum – ravnopravni saveznički ugovor - moraju pomagati Rimu samo u obrambenim ratovima
· foedus iniquum – neravnopravni ugovor, puno češći - moraju pomagati Rimu vojskom, novcem i brodovljem u svim ratovima
· dvije su glavne vrste saveznika, Latini i socii Italici:

· Latini:

· stoje u povlaštenom savezničkom ugovoru prema Rimu

· latinski gradovi čine latinski savez, koji je kasnije dopao pod hegemoniju Rima

· nakon pobjede Rima u latinskom ratu 338. godine, neki latinski gradovi su pripojeni Rimu, neki dobivaju polugrađanstvo (civitas sine suffragio) i položaj municipija, a neki zadržavaju položaj saveznika s vlastitom autonomijom
· stanovnici latinskih savezničkih gradova zovu se Latini prisci – oni imaju ius commercii i ius conubii, a i ograničeno pravo glasa (ius suffragii) (smiju glasovati ako se na dan izbora nađu u Rimu)

· imali su olakšice za stjecanje rimskog građanstva – seobom u Rim (ako ostave sina u svom gradu) ili magistraturom

· ove povlastice vrijede i za koloniste (Latini coloniarii)

· socii Italici:

· saveznici iz srednje i južne Italije – imaju lošiji položaj od Latina

· oni su peregrini, nemaju ius commercii i conubii; pristupačni su im samo instituti iuris gentium
· zajedno s Latinima, krajem 2. st.pr.n.e. počinju tražiti rimsko građanstvo

· povodom savezničkog rata, rimsko građanstvo je dodijeljeno prvo Latinima (90.pr.n.e. lex Iulia), a zatim svim italskim saveznicima (89. pr.n.e. lex Plautia Papiria), uz položaj municipia civilum Romanorum
· tako cijela Italija postaje rimska općina, pa nastaje pojam ius italicum - povlastice nekim oćinama izvan Italije, npr. sposobnost zemljišta  za kviritsko vlasništvo, oslobođenje od zemljišnog poreza.
· NEPOSREDNO PRIPAJANJE

· obično slijedi uslijed pobjedonosnog rata, kad se izvršavaju deditio ili occupatio bellica
· deditio:

· bezuvjetna kapitulacija, dokida se dotadašnja državna organizacija

· stanovnici zadržavaju slobodu, ali su pretvoreni u rimske podanike bez građanskih prava (peregrini dediticii)

· često im se davalo rimsko polugrađanstvo, civitas sine suffragio – bez ius suffragii i ius honorum
· takvi cives sine suffragii dobivaju ustrojstvo rimskog municipija s određenom samoupravom

· occupatio bellica:

· osvojeno područje postaje vlasništvo rimskog naroda

· naoružani protivnici su ili ubijeni ili pretvarani u robove

· pravne odnose Rim uređuje po svojoj volji (ponekad ostavlja stanovitu samoupravu)

· tako se broj od 16 poljskih tribusa (rusticae) proširio do 35, gradovi osvojeni nakon toga uvrštavani su u postojeće tribuse

· stanovnici takvih teritorija uglavnom dobivaju samo civitas sine suffragio, što ih čini podanicima

· u upravnom pogledu, za takve pripadnike rimske države razvija se sustav lokalne uprave – municipij
· ustrojstvo municipija:

· ima vlastite organe za upravu i sudstvo – vrše ih stari dužnosnici ili novi, delegirani iz Rima

· ustrojstvo uređeno rimskim zakonima koje izdaju rimski magistrati (leges datae)

· vrhovni municipalni magistrati su quattuorviri (duoviri iure dicundo i duoviri aediles)

· rimskom senatu odgovara u municipijima curia decurionum s oko 100 članova

· municipalne skupštine sastaju se po kurijama ili tribusima

· municipij nastaje uglavnom u dediciji, ali nekad i savezničkim ugovorom (municipia foederata)

· OSNIVANJE KOLONIJA

· kolonisti se šalju u već osvojene gradove, ili im se dio osvojenog zemljišta tamo dodijelio u vlasništvo

· postojale su dvije vrste kolonija:

1) coloniae civium Romanorum – ovdje žive rimski građani

2) coloniae Latinae – ovdje žive prvenstveno Latini; ako rimski građanin dođe ovdje živjeti, gubi rimsko građanstvo (pripadnici ovakvih kolonija mogu steći rimsko građanstvo ako dođu u Rim, a ostave sina u koloniji)

· latinskim kolonijama nastalim poslije 286.pr.n.e. više ne pripada ius conubium 

· sada rimsko građanstvo seobom u Rim mogu steći samo najviši mjesni magistrati s obiteljima

· oko 180. pr.n.e. prestaje osnivanje kolonija, a 90. pr.n.e. svi Latini stječu rimsko građanstvo (lex Iulia)

· kasnije se položaj latinskih kolonija dijeli nekim peregrinskim pokrajinama kako bi postale općine latinskog prava

· PROVINCIJE
· provincija – područje izvan Italije, podvrgnuto rimskoj vlasti i upravljano po rimskom namjesniku

· prva provincija je Sicilija, a slijede Sardinia et Corsica, Hispaniae (3), Africa, Macedonia, Gallia, Numidia, Creta, Syria, …

· Rimljani do provincija uglavnom dolaze vojničkim osvajanjem, a katkad i dragovoljnim podvrgavanjem (Asia)

· ustrojstvo provincija uređuje se zakonom koji donosi pobjednički vojskovođa i senat – lex data
· nemaju sve provincije jednak položaj, a većinu stanovništva u njima čine peregrini dediticii – njihovo zemljište postaje vlasništvo rimskog naroda, no Rimljani ostavljaju strancima posjed i uživanje zemljišta uz plaćanje poreza (stipendium)

· u slučaju rata, oduzeto zemljište vraćeno je provincijalcima samo pod uvjetom plaćanja prave zakupnine (vectigal)

· provincijama upravljaju namjesnici – prvo pretori, a kasnije propretori i prokonzuli (od Sule), u jednogodišnjem mandatu
· pripada im upravna vlast, zapovijedanje vojskom, kaznena i civilna jurisdikcija među rimskim građanima, ali i peregrinima

· za financijsko poslovanje imaju pomoćnika, kvestora
· s obzirom na zapovijedanje vojskom, mogli su izricati i najteže kazne, nije im smetala intercesija tribuna ni kolege

· ipak, u slučaju provocatio ad populum protegnute na cijelu državu, rimski građanin može zahtijevati da bude proveden pred rimsku narodnu skupštinu (ako se radi o smrtnoj kazni)

· rješavanje sporova među domaćim stanovništvom prepušteno je lokalnim, mjesnim sudovima koji sude po domaćem pravu

· zbog vršenja pravosuđa, namjesnik ili zamjenik povremeno putuju glavnim mjestima okružja (conventus)

· provincije čine etničko-teritorijalnu cjelinu, no pored njih nastaju manje gradske državice (npr. grčki gradovi na Siciliji)

· takve državice zadržavaju autonomiju, a s Rimom sklapaju saveznički ugovor (civitates foederatae) ili im pobjednici i bez saveza ostavljaju stanovitu slobodu i samoupravu, civitates liberae uz eventualnu poreznu obvezu

· ove države ipak s vremenom nestaju, te potpadaju pod vlast provincija

· eksploatiranje provincija porezima i neograničena vlast namjesnika utječu na razvoj korupcije
· namjesnička magistratura nije besplatna, jer narod uzdržava namjesnike; oni si pribavljaju još više dobara korupcijom, podmićivanjem i pljačkom – to se neuspješno pokušalo spriječiti zakonima po kojima namjesnici mogu biti tuženi na povrat neopravdano uzetog novca (leges repetundarum)

· preko rimske vlasti u provincijama je vršena romanizacija – širenje rimskog prava, kulture i civilizacije

· GOSPODARSTVO 
· rimski vojskovođe se iz osvajačkih ratova vraćaju s bogatim ratnim plijenom (robovi i stoka) za obrađivanje osvojene zemlje koja je činila ager publicus, a pritječu i ratne odštete, zlato.
· bogatstvo se gomila u rukama vojskovođa i senatora; razvijaju se poljoprivreda, trgovina i novčarstvo

· novi bogataši ulažu u ogromne posjede (latifundije) koje obrađuju robovi, te se bave kamatarenjem; stvara se višak proizvoda namijenjen tržištu
· propada seljaštvo – seljaci nemaju sredstava za dovoljan uzgoj vinove loze, maslina i voća

· Rim postaje središte trgovine između Italije i Istoka

· seljake zamjenjuju robovi, a seljaci sve češće prodaju imovinu i sele u grad, pa raste masa gradskog proletarijata
· u 2. st.pr.n.e. većina posjeda nalazi se u rukama malobrojnih latifundista; raste broj robova, eksploatacija jača

· razvija se manufakturna proizvodnja, glavni proizvodi su metalne i keramičke posude, vino i ulje

· izrađuju se alati i oružje za poljoprivrednike i vojsku; bogataši teže raskošnom životu

· PRAVO I DRUŠTVO
· staro formalističko civilno pravo je  zamijenjeno novim, slobodnijim pravom i načelima iuris gentium
· kod pravnih poslova, umjesto stroge forme počinje se više uvažavati volja stranaka – stvara se prometno, trgovačko pravo
· na području obiteljskog prava, slabi patria potestas; djeca se sve više emancipiraju od očinske vlasti

· Rim prestaje biti seljačka država – nestaje podjela na plebejce i patricije, ali nastaje opreka između bogatih i siromašnih:

· optimates – senatska stranka, nasljedna zemljoposjednička aristokracija

· populares – širi slojevi pučke stranke

· unutar sloja bogataša, nastaju dva nova staleža, nobilitas i ordo equester:

· NOBILITAS

· to su potomci starih patricijskih obitelji, ali i imućni plebejci – to su svi oni čiji su preci obnašali kurulsku magistraturu
· ako netko nije imao kurulskih magistrata među precima, teško je postao magistratom (homo novus, npr. Marije, Cicero)

· članovi ovog sloja imaju ius imaginum – mogu nositi maske svojih predaka za vrijeme pogreba, što podiže ugled obitelji
· ORDO EQUESTER

· viteški stalež, oni koji imaju imetak dovoljan da brinu o konjaništvu (oko 100 000 sesteraca za vrijeme Cicerona)

· ovdje spadaju bogati trgovci i novčari, zakupnici poreza i carina (publicani) , poduzetnici javnih radova i bogati municipalni građani
· tvore financijsku aristokraciju, ističu se vanjskim znacima (zlatni prsten, posebna mjesta u kazalištu, tunica angusticlavia)

· nasuprot aristokraciji stoji siromašni plebs – propali zemljoposjednici, obrtnici i nadničari, gradski proletarijat

· jeftino su prodavali svoje glasove magistratima, a agitatori protiv optimata predlažu podjelu žita (leges frumentariae)

· istodobno se sukobljavaju senatorski i viteški stalež, jer vitezovi traže političku moć koju čuva senat

· u toj borbi ističu se vojskovođe (npr. Marije) koji se oslanjaju na populare
· najčešće su se nobiles i vitezovi slagali po socijalnim pitanjima, a populari i vitezovi po političkim pitanjima, protiv optimata

· kasnije u tim sukobima dolazi do građanskih ratova, ustanaka robova, Suline i Cezarove diktature, trijumvirata, a na kraju je pod Augustovim principatom napokon uspostavljen mir

· dolazi i do promjena u duhovno-vjerskom životu, jak je utjecaj grčke orijentalne civilizacije
· grčki utjecaj vidljiv je u retorici i filozofiji, umjetnosti i pravu

· pod utjecajem orijentalnih kultova, slabi rimska vjera i moral, pa senat ustaje u obranu čistoće rimske vjere 

· primjerice, senat 186. pr.n.e. donosi senatus consulta protiv nepodopština prilikom svetkovine Bakanalija
3.2. RAZVOJ PRAVA I PRAVNA VRELA U POSLJEDNJA DVA STOLJEĆA REPUBLIKE
· ZAKONODAVSTVO
· u drugom razdoblju rimske pravne povijesti, narodne skupštine donijele su znatan broj zakona (oko 800 zakona)
· određeno je da se u jednom zakonskom prijedlogu ne smiju spajati raznorodni predmeti koji nemaju međusobne veze (leges per saturam latae) (lex Caecilia Didia, 98. pr.n.e.)

· imena i sadržaj rimskih zakona uglavnom su poznata iz odlomaka i citata kod rimskih pravnika i pisaca – samo mali broj zakona sačuvan je u natpisima na bronci, kamenu ili mramoru

· privatnopravni i procesualni zakoni vrijede samo za rimske građane; prema negrađanima djeluje imperij rimskih magistrata

· no, samo 1/3 tih zakona odnosi se na privatno pravo – Rimljani ga mijenjaju samo kad je to neophodno

· većina zakona odnosi se na javno pravo, a zakonodavstvo se često bavi odnosima na ager publicus-u

· osim civilnim, zakonodavstvo se bavi i kaznenim postupkom, pri čemu je najvažniji lex Calpurnia
· donesen je 149. pr.n.e. – uvodi stalnu kaznenu porotu za delikte provincijalnih službenika (quaestio perpetua)

· kasnije je sudovanje o teškim deliktima prenošeno na stalne porotničke sudove (quaestiones perpetuae)
· te sudove čine pretor i veliki broj porotnika (100, 80, 75, 70)

· optužbu pred tim sudovima zastupaju privatnici

· IUS HONORARIUM I EDICTA MAGISTRATUUM
· rimskom društvu više nije dovoljno staro, formalističko civilno pravo (ius civile Quiritium)

· magistrati (prvenstveno pretori) svojom sudskom djelatnošću  uvode promjene, pa nastaje novi pravni sloj – ius honorarium
· ius honorarium uvode pojedini magistrati, pa to pravo nazivamo i ius praetorium, ius aedilicium, …

· ius honorarium (pretorsko pravo) je dio rimskog prava koji je nastao djelatnošću pretora kao pravosudnog magistrata

· pretor je u Rimu imao drugačiji položaj od današnjih sudaca u procesu

· rimski civilni proces (i legisakcioni i formularni) dijeli se na 2 dijela:

1) in iure – uvodni postupak pred pravosudnim magistratom

2) in iudicio – postupak pred sudačkim zborom (apud iudicem)

· u prvom dijelu, stranke iznose svoje oprečne tvrdnje pred magistratom i utvrđuju pretpostavke spora

· ako je zahtjev osnovan, pretor bi pripustio tužbu (actionem dare) i odobrio izbor porotnika-suca (dare iudicem iudiciumque) koji će u drugom dijelu postupka provesti dokaze i izreći osudu prema magistratovu nalogu

· ako pretor uskrati tužitelju tužbu, on ostaje bez pravne zaštite

· pretor može dozvoliti tužbu i ako ju zakon ne predviđa

· tu praksu prvi provodi praetor peregrinus – on za sporove predviđa rješenja koja ne postaje u starom ius civile
· magistratova djelatnost nije ograničena na pripuštanje tužbe – on određuje pravac sudskog postupka pravnim uputama

· pretor je često sucu davao pravilo (ius dicere) po kojem će se spor riješiti; sudac je često samo njegovo oruđe za provođenje dokaza
· EDICTA MAGISTRATUUM

· edicta magistratuum su općevažeće odredbe i pravila koja su na početku svoje službe obavljali rimski magistrati koji su imali pravo izdavanja takvih propisa (ius edicendi)

· magistrati objavljuju edikte da bi građani znali kako će pravosudni magistrat postupati kad mu se obrate sa sporovima

· edikti su magistratske objave koje se isprva priopćuju usmeno (edicere) narodu u skupštinama, a kasnije pismeno
· edikti se prvo izdaju za pojedinačne slučajeve (edicta repentina), a kasnije postaju općeniti edikti (edictum perpetuum - stvara ga Hadrijan 130.g.)
· pretor nije zakonodavac, pa u ediktu ne stvara formalno nova pravna pravila poput zakona – ipak, on faktično stvara pravna pravila i ustanove tako što im daje pravnu zaštitu (zbog te zaštite pretorski instituti imaju prednost pred civilnim pravom)

· osim pretora, edikte izdaju i drugi jurisdikcioni magistrati (kurulski edili i provincijalni namjesnici)

· nasljedni magistrat nije vezan za edikt svog prethodnika, ali često iz njega preuzima ustanove koje su se pokazale korisnima; tako se stvara stalan broj ustanova koji prelazi iz edikta u edikt – edictum tralatitium
· jurisdikcioni magistrat vezan je na svoj edikt tek 67. g.pr.n.e. (lex Cornelia de iurisdictione)

· magistrat je u slučaju praznine u običajnom pravu ovlašten donijeti pravila kojima te praznine nadopunjava

· kasnije magistrati počinju unositi u edikt i one odredbe koje se direktno kose s civilnim pravom

· tome se nitko ne protivi jer je potrebno prilagoditi pravo novom vremenu – zato su i ovi edikti novo pravno vrelo
· pretor nije zakonodavac pa ne može izravno stvarati novo pravo – on to čini putem rukovođenja pravosuđa

· tako na temelju honorarnog prava dolazi do udvostručenja nekih pravnih instituta:

· uz civilno vlasništvo (dominium), nastaje pretorsko ili bonitarno vlasništvo (in bonis esse)

· uz civilne obveze (obligatio), nastaju pretorske obveze (actione honoraria teneri)

· uz nasljeđivanje po civilnom pravu (hereditas), nastaje pretorski red nasljeđivanja (bonorum possessio)
-        Papinijan definira pretorsko pravo: „ Ius praetorium est quod praetores introduxerunt adiuvandi vel supplendi vel  

          corrigendi iuris civilis gratia propter utilitatem publicam“. – Pretorsko pravo je ono što su ga uveli pretori radi pomaganja 

          ili  dopunjavanja ili ispravljanja civilnog prava zbog javne koristi.

· IUS GENTIUM
· ius civile (ius Quiritium) ne važi za strance, ukoliko im nije dodijeljen ius commercii
· nakon širenja Rima, treba stvoriti mogućnost pravnih odnosa s peregrinima, a i jednostavnije pravo za rimske građane

· tako se razvija slobodnije pravo oslobođeno formalizma – ius gentium, koje se primjenjuje jednako na strance i Rimljane

· razvoju iuris gentium najviše pridonosi peregrinski pretor; sada kod pravnih poslova prevladavaju sadržaj i svrha ugovora

· ti poslovi su neformalni, u njima prevladava bona fides, aequitas – zato se ovdje većinom radi o ius aequum, pravičnom pravu koje je u suprotnosti sa strogim pravom, ius strictum
· razvija se neformalni zajam kao ustanova iuris gentium nasuprot formalnom zajmu civilnog prava gesta per aes et libram
· ius gentium nije bilo međudržavno ili međunarodno pravo u tom smislu, da bi se ono primjenjivalo van granica rimske države; ius gentium je zapravo rimsko prometno ili trgovačko pravo, dakle samo jedan dio rimskog prava

· svojim sadržajem uglavnom se odnosi na vlasništvo i ugovore (realni i konsenzualni kontrakti, stipulacija, akceptilacija, …)

· ius gentium je u opreci s ius proprium civium Romanorum – to je ius civile u užem smislu, ovdje spadaju uglavnom odnosi na nekretninama, obiteljsko i nasljedno pravo

· PREDKLASIČNA JURISPRUDENCIJA (DJELATNOST PRAVNIKA U POSLJEDNJIM STOLJEĆIMA REPUBLIKE)
· poznavanje prava ili pravna nauka = jurisprudencija

· kad su se pravnom djelatnošću umjesto pontifika počeli baviti laici, jurisprudencija postaje sredstvo stjecanja ugleda i moći

· praktična djelatnost laičkih pravnika obuhvaća 3 funkcije:

· respondere – davanje pravnih mišljenja i odgovora o sporovima, najvažniji dio pravničkog rada

· cavere –  sastavljanje formulara za pravne poslove („kautelarna jurisprudencija“)

· agere (postulare) – zastupanje u parnicama; to rade govornici (oratores, advocati), a pravnici im daju upute

· pravnici daju besplatne pravne savjete i mišljenja, a oko njih se okuplja mladež koja traži pravnu poduku

· pravnici stoga počinju teoretski obrazlagati svoja mišljenja, pa dolazi do prve pravne poduke (instituere, docere)

· važna uloga pravnika bila je i članstvo u savjetodavnom vijeću jurisdikcionih magistrata i sudaca-porotnika

· mišljenja takvih pravnika nisu obvezna za suca, no ako je odluka više pravnika suglasna (communis opinio), on ju prihvaća

· tako suglasna mišljenja pravnika postaju samostalan izvor civilnog prava; nastaju i literarna djela u obliku: 

· zbirka legisakcija, procesualnih obrazaca (ius Flavianum)

· zbirka poslovnih obrazaca, cautiones
· zbirka pravnih odgovora i mišljenja

· najstarije privatnopravno djelo nastaje 198. pr.n.e.– Tripertita
· njegov autor je Sextus Aelius Paetus Catus (konzul 198.pr.n.e.)
· ima 3 dijela: tekst Zakonika 12 ploča, interpretatio odredbi, odgovarajuće legisakcije, (ius Aelianum)

· pod utjecajem grčke retorike i filozofije, počinje pojmovno shvaćanje prava
· na temelju konkretnih slučajeva stvaraju se kratka i zbijena pravna pravila, regulae iuris, npr. regula Catoniana (regularna jurisprudencija)

· u to doba počinju djelovati:

· M. Porcius Cato – glasoviti cenzor iz 184.pr.n.e., napisao djelo De agricultura
· Licinianus – Catov sin, pripisana mu je regula Catoniana: ono što je od početka nevaljano, ne može protekom vremena konvalidirati (postati valjano) (quod initio vitiosum est, non potest tractu temporis convalescere)

· M. Iunius Brutus, Manius Manilius, P. Mucius Scaevola – osnivači civilnog prava 

· najvažniji pravnik kasnijeg republikanskog doba je Q. Mucius Scaevola (pontifex):

· bio konzul 95. pr.n.e., pod grčkim utjecajem pokušava sistematizirati privatno pravo

· njegovo glavno djelo od 18 knjiga zove se Libri iuris civilis
· pisao o definicijama pravnih pojmova (Liber singularis definitionum)

· uveo praesumptio Muciana – predmnijeva se da je žena sve stvari u svom posjedu dobila iz muževe imovine, ako žena ne može dokazati suprotno
· Scaevolin najpoznatiji učenik bio je C. Aquilius Galllus:

· bio je pretor 66. pr.n.e., Ciceronov suvremenik i prijatelj

· bavi se kautelarnom jurisprudencijom (stipulatio Aquiliana, postumi Aquiliani)

· uvodi pretorsku zaštitu protiv prijevare (dolus)

· najznačajniji pravnik potkraj republike bio je Servius Sulpicius Rufus:

· bio je konzul 51. pr.n.e., Cicero ga smatra osnivačem pravne dijalektike
· napisao je oko 180 djela koja nisu sačuvana, ali se u Justinijanovim Digestima često s uvažavanjem spominju njegova mišljenja
· Servijevi najpoznatiji učenici su:

· Aulus Ofilius – pomaže Cezaru oko zakonodavnih planova

· P. Alfenus Varus – napisao djelo u 40 knjiga po imenu Digesta u kojima je sabrao responsa starijih pravnika

 (2 odlomka se nalaze i kod Justinijana)

· osim navedenih, značajni pravnici tog doba su i Q. Aelius Tubero, Aulus Cascellius i C. Trebatius Testa

· djela svih ovih pravnika nisu sačuvana, poznajemo ih samo u navodima kasnijih pisaca i iz Justinijanove Digeste
4. TREĆE RAZDOBLJE – PRINCIPAT

4.1. DRUŠTVENE PRILIKE

· GRAĐANSKI RATOVI, USTAVNO UREĐENJE DRŽAVE I PRIJELAZ NA PRINCIPAT
· posljednje stoljeće republike ispunjeno je unutrašnjim borbama – nobilitas nakon ratnih pobjeda ne čini ništa da popravi položaj malih i srednjih zemljoposjednika, važno je jedino sačuvati političku vlast

· zato dolazi do brojnih ustanaka robova (Eunus, Atenion, Spartak) koji su jedva ugušeni

· 133.pr.n.e., tribun Tiberije Grakho donosi zakon kojim nitko ne smije posjedovati preko 500 iugera ager publicusa – to izaziva otpor veleposjednika, pa su i Tiberije i njegov brat Gaj Grakho ubijeni
· također jača sukob između nobiliteta i vitezova koji teže političkoj vlasti

· vladajuća klasa jedini izlaz iz krize vidi u centralizaciji jake vlasti – dolazi do prijelaza na pojedinačne diktature i principat
· izdizanju diktature pogoduje stajaća najamna vojska koja slijedi vojskovođu zbog mogućeg plijena (uvodi ju Marije)

· uz pomoć vojske, Sula je u trogodišnjoj diktaturi (od 82. do 79.pr.n.e.) izvršio mnoge promjene – kao predstavnik optimata, ukida reforme braće Grakho, osigurava povoljan položaj senatora - velikih veleposjednika protiv vitezova, ograničava položaj pučkih tribuna

· iduću diktaturu uspostavlja Cezar nakon raspada prvog trijumvirata (Pompej, Kras, Cezar, 60. pr.n.e.)

· on je htio uspostaviti monarhiju oslonivši se na populare i vojsku, ali je ubijen od republikanskih urotnika 44. prije Krista

· republikansko uređenje nestaje raspadom drugog trijumvirata (Antonije, Lepid, Oktavije, 43.pr.n.e.), kad sva vlast prelazi na Cezarova nećaka Augusta, poslije adopcije zvanog Oktavijan – on postaje samovladar države

· OKTAVIJAN AUGUST

· on 27. pr.n.e. formalno odlaže svoje ovlasti i uspostavlja prividni republikanski ustav

· ipak, svojim položajem princepsa sve više potiskuje republikanske faktore (magistraturu, senat, narodnu skupštinu)

· princeps – prvi magistrat u državi, ima doživotne ovlasti:

· imperium proconsulare – vrhovna komanda nad cjelokupnom vojskom u provincijama i Rimu
· potestas tribunicia – ima pravo intercesije (veta) protiv svakog čina redovitih magistrata; ovu ovlast dobiva doživotno formalnim zakonom (lex de imperio)
· uz te ovlasti, daje se birati za konzula i vrhovnog svećenika, odlučuje o ratu i miru, ima upravne i sudske funkcije, pravo imenovanja senatora – sve to znatno podiže princepsov ugled (auctoritas principis)

· princepsova vlast nije nasljedna – izbor pripada senatu, ali velik utjecaj imaju volja pokojnog cara i mišljenje vojske

· republikanski magistrati (konzuli, pretori, tribuni, edili i kvestori) i dalje se biraju svake godine, no oni su samo službenici bez ikakve vojničke vlasti

· najviše funkcija zadržavaju pretori koji i dalje vrše civilnu jurisdikciju (uveden novi ekstraordinarni postupak)

· nastaje i niz novih tijela, službi i činovnika:

· carski uredi (officia) s birokratskim aparatom, carsko vijeće (consilium principis)

· carska garda (pretorijanci) koju predvode dvojica praefecti praetorio, koji s vremenom postaju najviši carski činovnici i zamjenici cara u cjelokupnoj državnoj upravi i vršenju carske jurisdikcije
· od edila funkcije preuzimaju praefectus vigilum (vatrogastvo), praefectus annonae (dovoz žita), praefectus urbi (nadstojnik sigurnosne službe Rima)

· NARODNA SKUPŠTINA I SENAT

· narodne skupštine gube zakonodavnu, izbornu i sudsku funkciju – prelaze na senat i princepsa

· sistem narodnih skupština više ne odgovara centralizaciji vlasti u rukama vladajuće klase

· smatra se da je posljednji zakon donesen po skupštinama bio Lex agraria za cara Nerve 98.g.
· senat je formalno predstavnik republikanskog ustroja, ali gubi većinu vlasti u korist princepsa, kao i utjecaj na vanjsku politiku za vrijeme Tiberija
· senat postaje princepsovo mehaničko oruđe – i u stvarima gdje odlučuju senat i princeps, veća je uloga princepsa

· senatus consulta dobivaju snagu zakona!!

· i u kaznenom sudovanju, koje je od narodnih skupština djelomično prešlo na senat, konkurirala je kaznena sudbenost princepsa, koji je osim toga svojom tribunskom intercesijom mogao zaustaviti svaki senatov kazneni postupak
· ta prividna dijarhija vrijedi kod uprave provincijama – kako bi preuzeo kontrolu nad senatskim provincijama, princeps imenuje svoje prefekte za upravitelje senatske blagajne (aerarium populi Romani)

· senat u provincijama u kojima nema vojske upravlja putem prokonzula i propretora, a carskim provincijama upravlja car preko svojih legata i prokuratora

· Italija još uvijek ima povoljniji položaj od provincija, jer tamo nema stajaće vojske ni zemljišnog poreza

· municipia i coloniae su zadržale svoju samoupravu i nižu sudbenost

· ipak, od podjele na okruge (Hadrijan i Marko Aurelije) i i Italija sve više postaje provincijski uređena

· GOSPODARSTVO
· u Italiji i provincijama napreduje razvoj latifundija; propadaju mali i srednji posjedi, a stvaraju se ogromni posjedi u rukama princepsa (saltusi)
· razvoj stočarstva, uzgoja maslina i vinove loze, opadaju poljodjelstvo i produktivnost robova

· krizu primjećuju Plinije Stariji („latifundije su upropastile Italiju, pa već i provincije“) i Kolumela (De re rustica)

· dolazi i do procvata trgovine, grade se ceste, mostovi i pomorske luke, nastaju radionice i tvornice keramike

· uvoze se mirisi, dragulji, tkanine, slonova kost, zvijeri za cirkuske igre, drvo, ukrasni predmeti

· razvija se zanatstvo

· grade se trgovački gradovi (Aleksandrija u Egiptu, Petra u Arabiji, Palmyra u Siriji)

· važnu ulogu dobiva novac – kovanje zlatnog i srebrnog novca je monopol cara Augusta

· za potrebe činovničkog aparata i vojske sve su veći porezi, pa dolazi do pojačane eksploatacije provincija

· carski financijski prokuratori brinu se za sredstva fiska, a uveden je porez na nasljedstva od 5% (lex Iulia vicesimaria)

· već postoje ogromna carska dobra (patrimonium Caesaris), kao i careva privatna imovina (res privata Caesaris) koja nasljedstvom prelazi na carevu obitelj

· DRUŠTVO
· prijelaz na monarhiju ne mijenja strukturu socijalnog poretka, samo se pojačavaju klasne suprotnosti
· vladajuću klasu čine senatori i vitezovi, pri čemu su senatori ipak najviši sloj, kao zemljišni veleposjednici

· August je pročistio senat te senatori sada postaju posebni stalež (ordo) nasljediv do trećeg koljena – potreban cenzus je milijun sesteraca

· iako senat gubi nekadašnju političku vlast, zbog bogatstva još uvijek ima stanovitu nezavisnost, pa se sukobljava s carem

· uvođenjem novih ljudi u senat, nestaju stare aristokratske patricijske porodice, koje je zamijenio novi sloj najbogatijih veleposjednika

· drugi stalež čine vitezovi – cenzus za njih iznosi 400 tisuća sesteraca, a imaju trgovačke i financijske funkcije

· iz viteškog reda, princeps je regrutirao svoje prefekte, provincijske prokuratore i druge službenike državne uprave te se viteški stalež postepeno pretvara u službenički aparat

· od principata se počinje stvarati nova podjela na:

· honestiores – pripadnici viših slojeva, aristokracija, imaju brojne privilegije

· humiliores – ostali slojevi pučanstva

· humiliores su robovi, poljodjelski radnici i gradski proletarijat koji životari od besplatne podjele žita i novca

· za Augusta, više od 200 000 ljudi dobivalo je tu javnu milostinju jednom mjesečno

· kako bi umirio plebs, organizirao je i česte gladijatorske borbe i svečane igre
· robova je sve manje, njihov položaj se popravlja – zaštićeni su od okrutnog zlostavljanja

· između honestiores i humiliores stoji vojska:

· pruža glavni oslonac carskoj vlasti

· vojsku čine plaćeni vojnici, koji sklapaju ugovore o vojnoj službi na 20 ili 25 godina

· po odsluženju roka, kao veterani bi bili uvršteni u viteški red, dobili zemlju i posjede

· Rimljani nisu olako dijelili rimsko građansko pravo strancima, jer ono sadrži brojne pogodnosti (oslobođenje poreza, pravo na ager publicus) i politička prava u upravi države

· 212. Karakala je podijelio pravo građanstva svim slobodnim stanovnicima carstva, osim peregrina dediticii koji nisu pripadali nikakvoj peregrinskoj općini
· tako je rimsko pravo prešlo u sve dijelove carstva i zamijenilo dotadašnja provincijalna prava

· krajem republike, stari vjerski propisi gube na važnosti – August pokušava uspostaviti stari kult bogova, ali neuspješno

· božanske počasti počinju se iskazivati rimskim carevima (utjecaj istočnjačkih kultova)

· carevi dobivaju božanski nadimak (deus Aurelianus), a pokojni carevi uvrštavaju se među bogove (divus)

· ipak, pučanstvom se širi kršćanstvo kojim se izražava protest protiv vladajućeg poretka – zato carevi progone kršćane

· na rimske pravnike počinje utjecati grčka stoička filozofija; ideje o naravnom pravu i jednakosti svih stanovnika carstva

· te ideje nisu se pretočile u stvarnost, pa je nastavljena eksploatacija robova

· robovski rad postaje preskup i nerentabilan, pa se javljaju začeci kolonata
4.2. PRAVNA VRELA U DOBA PRINCIPATA
· OBIČAJNO PRAVO
· običajno pravo (usus, mos, consuetudo, mores veterum) koje nastaje dugotrajnim, općim i jednoličnim vršenjem u narodu; još uvijek ostaje izvor prava

· ipak više nije tako značajno, jer raste važnost prava koje stvaraju pravnici i jurisdikcioni magistrati - danas tzv. pravničko pravo
· običajno pravo oblikuje se onako kako odgovara vladajućoj klasi – često ga se koristi ako treba popuniti praznine, opravdati normu koja ne počiva na zakonu (npr. zabrana darovanja među bračnim dugovima) ili protumačiti neku odredbu

· pravna vrela sve više gube na značenju, a javlja se novo zakonodavstvo princepsa
· Salvius Iulianus prvi se bavi definiranjem običajnog prava; u 2. stoljeću izjednačava njegovu obveznu snagu sa zakonom, a njegovo važenje opravdava voljom naroda

· ta volja nije izražena glasovanjem, nego dugotrajnim vršenjem – tako se izražava tacitus consensus omnium
· zbog toga Julian dopušta da se zastarjelo pravo, uključujući zakon, može ukinuti dugim nevršenjem (desuetudo)

· ipak, Konstantinovim reskriptom zabranjuje se da običajno pravo ukida zakone

· ZAKONI, PRETORSKI EDIKT
· krajem 1. stoljeća potpuno prestaje zakonodavna djelatnost narodnih skupština

· neki od zadnjih tako donesenih zakona su:

· lex Iuliae iudiciariae – uveden formularni umjesto legisakcionog postupka, donesen za Augusta (privatnopravni zakoni)
· lex Iulia et Papia Poppea – zakon o podizanju populacije i mirala, donesen za Augusta

· lex Claudia et tutela mulierum – ukida agnatsko tutorstvo nad ženama; donesen za Klaudija

· stvaranje zakona po narodnim skupštinama iščezava (posljednji donesen za vrijeme Nerve)

· pretor također gubi na važnosti, pa donosi sve manje novina – tijekom godina počinju se preuzimati samo edicta tralatitia
· oko 130. g. nastaje edictum perpetuum (trajni edikt), jedinstven i nepromjenjiv tekst pretorskog edikta.
· redigirao ga je Salvius Iulianus, a taj edikt prihvaćen je po senatu na prijedlog cara Hadrijana

· u edictum perpetuum je obuhvatio edikt gradskog pretora i edikt kurulskih edila

· edictum perpetuum nije izravno sačuvan; o njemu saznajemo iz citata i navoda kasnijih pravnika

· ti pravnici pišu opširne komentare pod nazivom Libra ad edictum (posebno Ulpianus i Paulus), a iz tih komentara su mnogi odlomci sačuvani u Justinijanovim Digestima
· edictum perpetuum podijeljen je na titule s natpisima (rubricae), a njegovu najbolju rekonstrukciju izvršio je Oto Lenel; njegov se sistem navodi uglavnom praktičnim razlozima i povijesnim slučajnostima.
· SENATUS CONSULTA, CONSTITUTIONES PRINCIPUM
· početkom principata, zakonodavna djelatnost s narodnih skupština prelazi na senat

· senatus consulta dobivaju snagu zakona i postaju izvor civilnog prava; nazivaju se imenom predlagača

· princeps koristi moć kako bi predlagao senatu zakone koje bi on samo usvojio – senatus consulta postaju carski zakoni
· oni se označuju i kao oratio, jer je car prvo u senatu morao usmeno obrazložiti prijedlog (npr. oratio Severi)
· kako se principat formalno smatrao restauracijom republike, zakonodavnu vlast princeps provodi preko narodnih skupština ili senata – no, princeps počinje utjecati na stvaranje prava svojim odredbama

· te odredbe nazivaju se carske konstitucije (constitutiones principum), a zbog careva autoriteta uskoro dobivaju snagu zakona
·  carske konstitucije javljaju se u 4 oblika:

a) EDICTA

· to su općenite obvezne naredbe za građane i magistrate koje izdaje car, a ne više programi djelovanja

· primjerice, Karakala je 212. podijelio rimsko građanstvo svim slobodnim stanovnicima carstva (constitutio Antoniana)

b) DECRETA

· usmena sudska rješenja, car ih donosi u sporovima pred carskim sudom

· tako car primjenjuje postojeće pravo na konkretni spor, a često i popunjava praznine u pravu, ili slobodnijim tumačenjem stvara pravna pravila

· najpoznatiji je dekret cara Marka Aurelija o zabrani samopomoći (decretum divi Marci)

c) RESCRIPTA (EPISTULAE)

· pismena rješenja i odgovori na postavljena pitanja i molbe

· na pitanja činovnika i općina car odgovara pismima (epistula) sastavljenim u carskom uredu ab epistulis
· na upite privatnika (libelli, preces), odgovor se sastavlja u uredu a libellis, te se piše ispod pitanja kao subscriptio
· od 2.st.n.e. se stranke često obraćaju caru za pravno mišljenje; on sada ne izriče osudu, nego savjetuje suce

· reskripti često sadrže rješenja koja su značajna i vrijede i za buduće slučajeve, a najviše ih potječe iz doba Dioklecijana

d) MANDATA

· pravne upute za vršenje službe, namijenjene carskim činovnicima i namjesnicima provincija

· primljeni mandati unutar neke službe skupljali bi se u knjigu mandata (liber mandatorum) i prenosili na nasljednika u službi

· uz javnopravne, ponekad sadrže i privatnopravne propise, npr. o neformalnim vojničkim oporukama

· KLASIČNA JURISPRUDENCIJA
· u doba principata, Rim se približava raspadu, vlast preuzima princeps, ali pravna djelatnost dolazi do svog vrhunca pa se to doba naziva klasičnom jurisprudencijom
· pravnici su posvećeni izgradnji privatnog prava, s naglaskom na imovinsko pravo i institut privatnog vlasništva
· zadatak pravnika bio je očuvati vlast robovlasničke klase i osigurati joj neograničeno vlasništvo zemlje i robova

· također, zbog širenja gospodarskih odnosa i trgovine potrebni su novi formulari za rješavanje trgovačkih sporova

· klasični pravnici uspješno izvršavaju ove zadatke, pri čemu imaju veliku podršku princepsa

· zato oni imaju visok socijalni ugled i često dobivaju visoke položaje (carski službenici, članovi consiliuma, prefekti), npr. Ulpijan, Papinijan, Paulus.
· OBILJEŽJA KLASIČNE PRAVNE DJELATNOSTI

· djelatnost rimskih pravnika je praktična i kazuistička – rješavaju pojedine stvarne slučajeve (casus)

· usavršavaju pravnu tehniku, logičnost i dosljednost, stvarajući tako univerzalno pravo

· rimski pravnici ne bave se apstraktnom teorijom ni filozofijom, kao ni pravnom historijom (iznimka Sekst Pomponije)

· iako su im opći pojmovi dobro poznati, izbjegavaju njihovo definiranje – "omnis definitio in iure civili periculosa est" - svaka definicija u građanskom pravu je opasna.
· nije razvijen osjećaj za pravnu sistematiku, pa su donekle sistematizirana samo djela namijenjena pravnoj poduci

· sistematski prikaz daju Gajeve i Justinijanove "Institucije".

· određene sisteme civilnog prava postavljaju tek Q.M. Scaevola i Massurius Sabinus

· jedini kratki povijesno - historijski pregled njihova rada je sačuvan u odlomku Liber singularis enchiridii Seksta Pomponija u Justinijanovim Digestima
· od grana prava najzastupljenija su civilno, pretorsko i procesualno, a nešto manje kazneno pravo

· po sadržaju i načinu prikazivanja, pisana pravna djela svrstavaju se u:

· Responsa (Quaestiones) – mišljenja i odgovori o konkretnim slučajevima iz prakse

· Epistolae (Disputationes) – teoretski i školski primjeri

· Libri ad edictum – komentari pretorskom ediktu

· Libri – Scaevolini komentari civilnog prava

· Libri ad Sabinum – Sabinov sistem civilnog prava

· Digesta – opća enciklopedijska djela o civilnom i honorarnom pravu (lat. digerere = srediti)

· Institutiones, Regulae, Definitiones – elementarna djela za pravnu poduku, pisana sistematskim načinom, prikazuju zajedno civilno i pretorsko pravo
· Pithana, Sententiae, Opiniones – priručnici za praksu

· monografije, komentari djela starijih pravnika

· odlomci ovih djela sačuvani su uglavnom neizravno, preko Justinijanovih Digesta, ali su dosta izmijenjeni

· zato veliku važnost imaju originalna klasična djela izravno sačuvana, kojih je vrlo malo:

· Gaj: Institucije

· Ulpijan: Regulae (Liber singularis regularum ili Epitome Ulpiani)

· Paulus: Sententiae (Libri quinque sententiarum ad filium), djelomično su preuzete u Zapadnogotski zakonik
· OD POČETKA PRINCIPATA DO HADRIJANA

· car August pojedinim uglednim pravnicima senatorskog i viteškog staleža počinje dijeliti ius respondendi
· o značenju tog prava postoje dva mišljenja:

1) dosadašnje, vladajuće mišljenje

· ugledni pravnici dobivaju privilegij da njihovi odgovori (responsa) na pitanja stranaka, sudaca, jurisdikcionih magistrata imaju ugled i autoritet samog cara (ius publice respondendi ex auctoritate principis)

· sudac je i stvarno i pravno obvezan takvim mišljenjem, ali ima slobodne ruke ako se responsa ne slažu

· suglasna responsa (communis opinio) autoriziranih pravnika tvore ius civile i postaju izvor prava sa zakonskom snagom

· drugi pravnici također mogu davati responsa, no ona nemaju takav ugled

2) novo mišljenje

· responsa daju samo oni pravnici koji su dobili ius respondendi carevim odobrenjem (ex auctoritate principis)

· ostali pravnici mogu se baviti pravnom podukom, sastavljanjem ugovora i pisanjem literature, ali ne mogu respondirati

· responsa privilegiranih pravnika za suca su obvezna samo u slučaju suglasnosti pravnika (communis opinio)

· tako princeps zadržava republikansku tradiciju, ali ju je ograničio na osobe od povjerenja iz reda senatora i vitezova

· u doba principata, responsa se počinju davati i javno na Forumu u stalnim mjestima (stationes, auditoria)

· od početka principata do cara Hadrijana, rimski pravnici dijele se na dvije pravne škole, Prokulovce i Sabinovce

· najvažniji Prokulovci su:

· M. Antistius Labeo – osnivač škole, zagovornik republike, ima velik utjecaj na kasnije pravnike

· Prokul – Labeov sljedbenik, po njemu škola dobiva ime

· Nerva pater i filius, Pegasus, Neratius, Celsus pater i filius

· najvažniji Sabinovci su:

· C. Ateius Capito – osnivač škole, zagovornik principata, nema nikakvog utjecaja na kasnije pravnike

· Massurius Sabinus – Capitov sljedbenik, škola po njemu dobiva ime

· C. Cassius Longinus – po njemu se pripadnici škole zovu i Cassiani; progonjen zbog zagovaranja republike 

· Iavonelus Priscus – obnašao visoke dužnosti pod Domicijanom i Trajanom

· Salvius Iulianus – redigirao edicti perpetui, napisao djelo Digesta u 90 knjiga, jedan od najvećih klasičnih pravnika

· predstavnike ovih škola do Salvija Julijana nabraja Sextus Pomponius – nakon toga više se ne spominje postojanje tih dviju škola (osim u Institucijama, gdje Gaj spominje da pripada Sabinovcima)

· između ovih škola vjerojatno i nije bilo razlike u filozofiji i metodama, radilo se jednostavno o fizičkom postojanju dviju škola

· nakon organizacija učitelja i učenika, počela se razlikovati tradicija među grupama pravnika

· DJELOVANJE ZA VLADAVINE DINASTIJE ANTONINA

· nakon Hadrijana nestaje opreka između Prokulovaca i Sabinovaca

· u ovom razdoblju djeluju dva vrlo plodna pisca: Sextus Caecilius Africanus i Sextus Pomponius

· ipak, najznačajniji je Gaius
· njegovo najvažnije djelo su Institucije u 4 knjige (Institutionum commentarii quattuor)

· to je jedino klasično djelo koje je u cjelini sačuvano u gotovo nepromijenjenom obliku i služi kao gotovo jedini izvor za poznavanje rimskog procesa (legisakcionog i formularnog).
· Institucije su napisane oko 161. g. i namijenjene su pravnoj poduci

· sve pravo sistematski je podijeljeno na osobno, imovinsko i procesualno; podjela je i na res mancipi i res nec mancipi
· rukopis Institucija pronašao je Niebuhr 1816. u knjižnici u Veroni, a dopune su pronađene u Kairu 1933.

· osim Institucija, važna Gajeva djela su i Res cottidianae ili Aurea, no sumnja se u njihovo podrijetlo

· na trodjelni Gajev sistem izrađene su kasnije i Justinijanove Institucije (osobno, imovinsko, procesno pravo - personae, res, actiones)

· PROCVAT ZA VLADAVINE DINASTIJE SEVER

· početkom 3. stoljeća dolazi do novog procvata klasične jurisprudencije

· ističu se 3 velika pravnika:

a) Aemilius Papinianus (Papinijan)
· najveći rimski pravnik, rođen u Siriji; pod Septimijem Severom bio je praefectus praetorio
· smaknut je od cara Karakale 212. jer ga nije htio opravdati nakon što je ovaj ubio brata Getu

b) Domitius Ulpianus (Ulpijan)
· visoki carski službenik, Papinijanov asesor

· kasnije i sam postaje praefectus pretorio, a pretorijanci ga ubijaju 228. godine

· napisao je komentare pretorskom ediktu (Libri ad edictum praetoris, 81 knjiga)

· bio je vrlo plodan pisac – odlomci iz njegovih djela čine 1/3 čitavih Justinijanovih Digesta

c) Iulius Paulus

· njegovo poznato djelo su "Sentencije"

· također je bio Papinijanov asesor, a kasnije i praefectus praetorio

· odlomci iz njegovih djela čine 1/4 Justinijanovih Digesta

· Ulpijan i Paulus su bili vrlo plodni pisci koji po broju djela daleko nadmašuju Papinijana, ali po originalnosti zaostaju za njime

· kao posljednji veliki pravnik spominje se Herennius Modestinus – bio je praefectus vigilum u Rimu, a živio je i u Dalmaciji; napisao je opširnu zbirku "Responsa, Regulae te Pandectae"
· nakon prijelaza na dominat, pravnička djelatnost se počinje razvodnjavati u sve slabijim postklasičnim kompilacijama
5. ČETVRTO RAZDOBLJE – DOMINAT

5.1. DRUŠTVENE PRILIKE

· USTAVNO USTROJSTVO DRŽAVE
· u 3. stoljeću nastavlja se raspad robovlasništva; raste nezadovoljstvo robova, počinju napadi barbara, raste ekonomska kriza

· tešku krizu za Aleksandra Severa zaustavlja Dioklecijan svojim reformama u smjeru apsolutne monarhije, no time je rasulo države samo odgođeno – 476. godine barbarski vojvoda Odoakar svrgava zadnjeg zapadnorimskog cara Romula Augustula

· već 493. Italija dolazi pod vlast istočnih Gota

· DIOKLECIJANOVE REFORME

· car je neograničeni i bezuslovni gospodar (dominus et deus) i zakonodavac
· car je gospodar zemlje, svi stanovnici su njegovi podanici (subiecti) ili robovi (servi)

· carska vlast je nasljedna, pri čemu je važan utjecaj i volja vojske; narod gubi utjecaj na državnu upravu

· sve što je vezano s carem smatra se kao sacrum (sveto)

· Dioklecijan vlast dijeli s još jednim Augustom (Maksimilijanom) i s dva Cezara (carski sinovi), tako da carstvom upravljaju četvorica (tetrarhija), a jedinstvo je održano zajedničkim zakonodavstvom

· Konstantin seli prijestolnicu iz Rima u Konstantinopol (Bizant), a smrću Teodozija I. 395.g. dolazi do diobe carstva na istočnu i zapadnu stranu, koje su vezane zajedničkim zakonodavstvom, ali svaka ima svoju upravu.
· senat postaje gradska skupština Rima/Konstantinopolisa bez ikakve vlasti; konzuli također gube vlast

· državom upravlja car pomoću brojnih plaćenih službenika, pri čemu je građanska vlast odvojena od vojničke

· viši službenici dijele se na: illustres, spectabiles, clarissimi
· svi vrhovni dvorski službenici čine carev državni savjet (sacrum consistorium) - pomažu caru pri odlučivanju o najvažnijim zakonodavnim, sudskim i upravnim poslovima:

· magister officiorum – upravlja svim carskim uredima

· quaestor sacri palatii – državni kancelar i ministar pravosuđa

· comes sacrarum largitionum – upravlja carskim fiskom

· comes rerum privatarum – upravlja carskim krunskim dobrima

· comes sacri patrimonii – upravlja carevom privatnom imovinom

· najviši službenici su praefecti praetorio, država je podijeljena na 4 prefekture (Oriens, Illyricum, Galliae, Italia s Afrikom)

· prefekture su podijeljene na dijeceze (upravitelji: vikari), a dijeceze na provincije (namjesnici, rector, praeses)

· mjesni organi gube samoupravu, brinu jedino o podmirivanju poreza – tako su opterećeni dekurioni koji jamče za poreze

· povišen je broj stajaće vojske primanjem barbara, posebno Germana

· ovakva birokratska centralizacija države je posljednji pokušaj vladajuće klase da spasi robovlasnički sistem, no stanje se ovim promjenama samo pogoršavalo

· GOSPODARSTVO
· država treba sve više sredstava za uzdržavanje vojske, dvora i birokratskog aparata, pa dolazi do financijske krize
· zato se počinje umanjivati vrijednost novca kovanjem sve lošijeg novca, što samo produbljuje ekonomsku krizu

· carevi uvode niz visokih poreza, a stanovnici bez imovine plaćaju glavarinu (tributum capitis, capitatio plebeia)

· povišene su carine, a Dioklecijan je reformirao zemljišni porez prema stanju  zemljišne obrade

· opadaju trgovina i obrt, gradovi, zemljoposjednici se povlače u vile na latifundijima, dolazi do porasta cijena

· carevi su raznim mjerama pokušali smanjiti krizu, ali nisu uspjeli (maksimiziranje cijena, vezanje i udruživanje obrtnika)

· broj robova opada, a latifundiji se cijepaju na manje parcele koje se daju u nasljedni zakup

· takvi zakupnici veleposjednicima (possessores) plaćaju određenu svotu ili dobivaju dio prihoda za svoj rad

· tako se razvija nezavisno seosko stanovništvo, koloni – oni su ispočetka slobodni zakupnici, no kasnije gube samostalnost

· s vremenom postaju nasljedno vezani uz zemlju (glebae adscripti), pa se približavaju položaju robova

· usporedno s kolonatom, raste bogatstvo veleposjednika pod čiji patronat se stavlja sve više srednjih i sitnih seljaka

· nastaju elementi srednjovjekovnog feudalizma i kmetstva

· DRUŠTVENI SLOJEVI
· unutar slobodnog stanovništva postoje velike socijalne razlike; još uvijek postoji podjela na:

· honestiores – aristokracija po funkcijama, uživa pravom utvrđene privilegije

· humiliores – niži staleži, vezani uz svoja zanimanja i podvrgnuti pooštrenoj kaznenoj odgovornosti
· honestiorovo svjedočanstvo pred sudom ima veću vrijednost, a za iste delikta oni su blaže kažnjavani nego humiliores

· sada postoji i slična opreka između potentiores i tenuiores – potentiores ("mogućnici") su oni zlorabljuju vlast zahvaljujući imetku

· višem staležu pripadaju senatori (nasljedna služba) i ostali birokratski činovnici (officiales)

· decuriones (curiales) – članovi municipalnih gradskih vijeća, niža nasljedna funkcija, jamci za poreze svojih općinara

· ostali niži staleži su uglavnom nasljedni (vojnici, obrtnici, trgovci, seljaci), a najniži stalež čine koloni
· KRŠĆANSTVO
· postaje važan faktor u državi – sada je to ideologija vlastodržaca, univerzalna svjetska religija

· prestaju progoni kršćana, a Konstantin Milanskim ediktom 313. određuje kršćanstvo kao slobodnu i povlaštenu religiju

· 353. za Konstansa ono postaje religija države, a 435. Teodozije II proglašava kršćanstvo jedinom državnom religijom

· kršćanstvo ipak nema znatan utjecaj na pravo – pojmovi milosrđa (caritas) i nauka o raju i paklu nemaju pravno značenje

· kršćansko načelo čistoće (castitas) dovodi do stanovitih reformi bračnog i obiteljskog prava

· kršćani propovijedaju i jednakost robova sa slobodnima, no to se odnosi na spiritualno područje, ne i pravni položaj

5.2. PRAVNA VRELA U DOBA DOMINATA
· CARSKO ZAKONODAVSTVO I DRUGA PRAVNA VRELA
· nakon centralizacije uprave, car postaje jedinim zakonodavcem – sada u potpunosti vrijedi Ulpijanova izreka „princeps legibus solutus“ - "Careva volja bijaše zakon."
· prijašnja pravna vrela polako nestaju, a jedino se donekle zadržava običajno pravo

· mijenja se i važnost carskih konstitucija:

a) edicta – to su sada pravi zakoni, car više ne drži govor, nego ih samo objavljuje u senatu (leges edictales/generales)

b) decreta – stapaju se s restriktima

c) rescripta – vrlo brojni za vrijeme bizantskih careva

d) mandata – nestaju u potpunosti

· kako je u izdavanju zakona prevladavao istočni car, od 534. oni su uglavnom pisani grčkim jezikom
· dolazi do razdiobe postojećeg prava na:

· ius novum (leges) – novo pravo iz carskih konstitucija

· ius antiquum (ius vetus, ius) – starije pravo iz spisa klasičnih pravnika

· pritom se nisu koristili originalni tekstovi starih zakona, senatus consulta ili edikta, nego djela klasičnih pravnika
· u ovom razdoblju nestaju pravnička djelatnost, ius respondendi i formularni proces sa sucem laikom

· iz dominata su značajnija samo 2 pravnika: Aurelius Arcadius Charisius i Hermogenianus
· ostali postklasični pravnici bave se komentiranjem, skraćivanjem i glosiranjem klasičnog prava i prilagođavaju ga postklasičnoj praksi
· pritom je velik problem bio obujam nepregledne klasične pravne književnosti – često je dolazilo do zloupotreba, pa je nekad uspjeh u parnici ovisio samo o spretnosti advokata i pronalaženju povoljnih citata iz klasične literature

· zato carsko zakonodavstvo počinje uvoditi pravila citiranja pravničkih djela pred sudovima

· prva veća promjena dolazi u Konstantinovoj konstituciji:

· 321. on zabranjuje upotrebu Paulovih i Ulpijanovih nota k Papinijanovim djelima
· 327. potvrđuje obvezatnost Paulovih nota, posebno Sentencija

· još veću reformu proveli su carevi Teodozije II i Valentinijan III

· 426.g. donose zakon o citiranju, lex citationis
· sada se smiju citirati samo djela 5 klasičnih pravnika: Papinijana, Paula, Ulpijana, Modestina i Gaja

· za suca je obvezatno mišljenje većine; ako je mišljenje podijeljeno, prevladava Papinijanov stav

· ako Papinijanovo mišljenje o tom slučaju ne postoji, sudac ima slobodne ruke

· djela starijih pravnika mogu se citirati samo ako se netko od ove petorice na njih poziva

· PRAVNE ZBIRKE I KODIFIKACIJE PRIJE JUSTINIJANA
· za potrebe prakse nastaju pravne zbirke i kodifikacije carskih konstitucija i ostalih klasičnih pravnih djela

· tako su prije Justinijana nastale 3 zbirke carskih konstitucija, nazvane Codex:

1) službena zbirka – naziva se codex jer ima oblik današnjih knjiga, a ne knjiga sa savijenim papirusom (liber, volumen)

2) privatni Codex Gregorianus - sastavljen je 291.g., sadrži konstitucije od Hadrijana do Dioklecijana
3) privatni Codex Hermogenianus - dodatak Codexu Gregorianus, sastavljen oko 295.g.
· obje ove zbirke nastaju na istoku, a odlomci su sačuvani neizravno u kasnijim zbirkama

· prva službena zbirka carskih konstitucija je Codex Theodosianus

· sastavlja ju Teodozije II, objavljena 438. godine

· sadrži konstitucije od Konstantina nadalje, ima strukturu sličnu Justinijanovim Digestima

· podijeljena je na 16 knjiga, a knjige se dijele na titule – unutar titula kronološki su svrstane konstitucije

· konstitucije izdavane nakon ovog kodeksa nazivaju se postteodozijanske novele
· dio kodeksa je sačuvan u Lex Romana Visigothorum

· uz navedene zbirke, postoje privatne i službene kompilacije konstitucija i starijeg prava koje sadrže ius i leges; najvažnije 3 privatne zbirke:

a) Fragmenta Vaticana

· rukopis na palimpsestu, otkriven 1821. u vatikanskoj knjižnici

· obuhvaća izvatke iz Papinijanovih, Ulpijanovih, Paulovih djela i konstitucije iz Gregorijanova i Hermogenijanova kodeksa

· većina tih tekstova je nepromijenjena, pa oni služe otkrivanju interpolacija u Justinijanovoj kompilaciji

b) Collatio legum Mosaicarum et Romanarum

· zbirka nepoznatog autora koji uspoređuje Mojsijevo zakonodavstvo i rimsko pravo

· sačuvani su samo rukopisi odlomaka prve knjige (o kaznenom i nasljednom pravu)

· citirana su i djela petorice pravnika iz zakona o citiranju, te privatne carske konstitucije, ali su uvelike preinačene dodacima, tumačenjima i parafrazama.
c) Sirsko-rimska pravna knjiga

· nepotpuni i nesustavni prikaz rimskog prava, koristi se na istoku Sirije u 4. i 5.st.
· rimsko pravo ovdje je izmiješano s elementima grčkog i sirskog prava

· službene kompilacije izdavali su barbarski vladari potkraj 5.st. za područje propalog zapadnorimskog carstva; tamo su i dalje živjeli stanovnici po načelu personaliteta, tj. po rimskom pravu - zato su barbarski vladari za rimske podanike izdavali zakonike koji su bili službene kompilacije rimskog prava, tj. carskih konstitucija i pravničkog prava (ius i leges); 
· 3 službena zakonika:

a) Lex Romana Visigothorum (Breviarium Alaricianum)

· zbirka rimskog prava objavljena 506. po nalogu zapadnogotskog vladara Alarika II

· sadrži izvatke i odlomke iz djela Teodozija, Gaja, Paula, Gregorijana i Hermogenijana, Papinijana

· vrlo raširen u južnoj Francuskoj u srednjem vijeku

b) Lex Romana Burgundionum (tzv. "Papinianus")
· zbirka rimskog prava koja regulira odnose među Rimljanima u burgundskoj državi

· koriste se slična djela kao i za Alarikov brevijar

c) Edictum Theoderici

· zakonik istočnogotskog kralja Teoderika, sastavljen početkom 6. stoljeća

· za razliku od gornja 2 zakonika, vrijedi i za Rimljane i za Gote – istisnut je iz Italije Justinijanovim pravom već sredinom 6. stoljeća

· JUSTINIJANOVO ZAKONODAVSTVO
· nakon neuspjelih pokušaja Cezara i Teodozija, Justinijan (527. - 565.) je prvi uspio u jednom zakoniku obuhvatiti cijelo rimsko pravo

· pritom je imao 2 cilja: obuhvatiti cijelo važeće pravo u jednom zborniku (carske konstitucije i pravničko pravo - ius i leges), te sačuvati staro pravo

· kompilacija treba služiti praktičnim, ali i znanstvenim svrhama – zato neki dijelovi imaju samo historijsku vrijednost

· u razdoblju od 528. do 534. izrađene su 4 jednako važne zbirke (2 Kodeksa, Institucije i Digesta), koje su zajedno s Novelama obuhvaćene pod naziv Corpus iuris civilis
· one čine jedinstveni Justinijanov zakonik jednake zakonske snage pod nazivom Corpus iuris civilis
· Justinijanu su u izradi zakonika pomagali:

· kancelar Tribonijan

· Theophilus i Cratinus (profesori pravnih škola u Carigradu)

· Dorotheus i Anatolius (profesori pravnih škola u Beritu)

· CORPUS IURIS CIVILIS: 

· CODEX IUSTINIANUS (C.)
· svoj kodifikatorni rad, Justinijan je započeo prvom zbirkom carskih konstitucija (leges), stupa na snagu već 529. godine

· u njoj je skupljeno sve bitno iz dotadašnjih kodeksa, no zbirka nije sačuvana
· DIGESTA (PANDECTAE)

· počeo je pothvat oko kodifikacije cjelokupnog pravničkog prava (ius)

· 530. Justinijan konstitucijom "Deo auctore" povjerava posao izrade Digesta Tribonijanu (ima 16 suradnika)

· posao je završen u 3 godine, iako se očekivalo da će potrajati bar 10 godina

· konstitucijom Tanta objavljen je gotov rad 16.12.533., a na snagu je stupio dva tjedna kasnije (30.12.533.g.)
· službeno ime zakonika je Digesta seu Pandectae – to je najvažniji i najopsežniji dio Justinijanove kodifikacije

· Digesta se dijele na 50 knjiga – knjige (osim 30, 31, 32) se dijele na titule s naslovima sadržaja (rubricae)

· tituli se sastoje od odlomaka izvađenih iz djela pojedinih pravnika (fragmenta ili leges)

· veći odlomci su kasnije razdijeljeni na principium i paragrafe
· u inskripciji svakog fragmenta stoji ime pravnika i naslov djela (npr. Ulpianus libro trigesimo secundo ad edictum)

· Digesta ukupno ima 432 titula s 9142 fragmenta, obuhvaća 150 000 redaka

· pri sastavljanju kompilacije korištena su djela 39 pravnika (1625 knjiga – libri, u smislu podjele djela na knjige)

· iako je Justinijan zabranio korištenje djela pravnika bez iuris respondendi, kompilatori koriste djela Gaja i trojice republikanskih pravnika (Scaevola, Alfenus Varus, Aquilius Gallus); najviše materijala je uzeto iz djela Ulpijana i Paula

· pomoću inskripcija nekih fragmenata, uspjelo se rekonstruirati neka djela klasičnih pravnika korištenih pri sastavljanju Digesta (palingenesia)

· tituli su poredani po sistemu ranijih djela pod nazivom Digesta, koja obrađuju civilno i honorarno pravo

· unutar titula, fragmenti su podijeljeni po masama (Bluhme 1818.g.):

1) sabinska masa – fragmenti o civilnom pravu (Libri ad Sabinum)

2) ediktalna masa – fragmenti o honorarnom pravu (Libri ad Edictum)

3) papinijanska masa – fragmenti iz praktične književnosti (Papinijanova Responsa, Quaestiones)

4) postpapinijanska masa (appendix) – pojavljuje se samo povremeno, kao dodatak

· dioba na mase povezana je s planom rada komisije – dijeli se na 3 potkomisije, svaka ekscerpira djela jedne mase

· kompilatori su koristili postklasične zbirke i istočne pravne udžbenike kako bi lakše svladali ogromnu materiju

· postoje brojni sačuvani rukopisi Digesta, a najvažniji su:

· Digesta Florentina – potječe iz 6. stoljeća, otkriven 1135., a od 1406. se čuva u Firenzi

· vulgatni rukopisi – potječu iz 11. i 12. stoljeća, koriste ih glosatori (littera Bononiensis), a podijeljeni su na 3 dijela (digestum vetus, infortiatum, digestum novum)
· Čitanje Digeste:  D. 1. 2. 3. 4. (Digesta, 1.knjiga (liber), 2.titulus, 3.fragment, 4. paragraf)

                              D. 1. 2. 3. pr. (Digesta, 1.knjiga, 2. titul, 3. fragment, pr.- principium)
                           D.4.8.8.1. (Ulp, lib.4., ad edictum)- Digesta, 4.knjiga, 8.titul, 8.fragment, 1.paragraf iz 4.Ulpijanove                                                                               

                              knjige komentara pretorskom ediktu.             

                              D.3.7.7.2. (Pau, lib.3., ad Sabinum)-Digesta, 3.knjiga, 7.titul, 7.fragment,  2.paragraf iz 3.Paulusove   

                              knjige komentara civilnog prava.
· INSTITUTIONES

· priručnik rimskog prava za početnike; nazivaju se i Elementa

· izradili su ih Tribonijan, Teofil i Dorotej, a stupaju na snagu zajedno s Digestima (30.12.533.)

· pisane po uzoru na Gajeve Institucije – preuzet je trodjelni sistem (personae, res, actiones) i podjela materije na 4 knjige

· uvedena je i jedna novost, sada se knjige dalje dijele na titule, a titule na paragrafe

· sačuvane su u mnogim rukopisima koji nisu stariji od 9. stoljeća

· imaju snagu zakona poput Digesta i Kodeksa
· CODEX IUSTINIANUS REPETITIAE PRAELECTIONIS

· prije objave Digesta, Justinijan izdaje konstitucije kojima rješava prijašnja protuslovlja u pravničkim djelima

· te konstitucije sabrane su u zbirku nazvanu Quinquaginta decisiones
· zbog potrebe reformiranja drugog kodeksa, 534. je donesen Codex Iustinianus repetitiae praelectionis
· samo je ovaj kodeks sačuvan u različitim rukopisima od 9.-12.st.; dijeli se na 12 knjiga – knjige se dijele na titule, a tituli na kronološki poredane konstitucije 

· glosatori su veće konstitucije još podijelili na principium i paragrafe

· prva knjiga bavi se crkvenim pravom (u Teodozijevom kodeksu njim se bavi zadnja knjiga), daljnje knjige bave se građanskim pravom, a posljednje 4 govore o kaznenom, financijskom i upravnom pravu
· Čitanje Institucija: C.1.2.3.4. (Codex Iustinianus, 1,knjiga, 2.titulus, 3.konstitucija, 4.paragraf)

· NOVELLAE

· Justinijanove konstitucije izdavane na grčkom jeziku od 535. godine (constitutiones ili leges)

· nekim od njih izvršene su važne reforme na području nasljednog i obiteljskog prava

· sačuvane su samo u privatnim zbirkama (Epitome Iuliani, Authenticum), od kojih je najpotpunija grčka zbirka od 168 novela, koja je sačuvana u 2 rukopisa iz 13. i 14. stoljeća

· INTERPOLACIJE

· Corpus iuris civilis (osim Novellae) je sastavljen po principu kompilacije starijih pravničkih djela i ranijih carskih konstitucija koje su spojene u jedinstven zakonik, pa omogućuje uvid u klasično rimsko pravo

· taj uvid otežan je brojnim preinakama i prilagodbama starih tekstova novom vremenu

· takve preinake, dodaci i skraćivanja nazivaju se interpolacije – najviše ih nalazimo u Digestima

· primjeri interpolacija:

· tamo gdje klasici govore o fiduciji, u kompilaciji se govori o pignusu, kao novijem obliku založnog prava

· klasična mancipatio zamijenjena je tradicijom, neformalnom predajom stvari

· iako su u Ulpijanovo doba legati i fideikomisi bili različiti instituti, iz jednog Ulpijanovog fragmenta u Digestima moglo bi se zaključiti da su već tada bili izjednačeni

· neke interpolacije otkrivene su već u 16. stoljeću (Cujacius, Faber)

· za otkrivanje interpolacija postoje različiti kriteriji:

· najsigurniji je kriterij, ako je ono djelo iz kojeg je fragment preuzet sačuvan i izravno

· često se događalo da je neko mjesto u kompilaciji navedeno 2 puta, ali različito (interpolirano je samo jedno mjesto)

· nekad su u Digestima postojala načela koja klasičnom pravniku nisu mogla biti poznata, jer ih drugih djela doznajemo da su uvedena tek kasnije

· osim ovih slučajeva, za otkrivanje interpolacija koriste  se jezični i stilistički razlozi
· smatra se da je jezik i stil kompilatora lošiji i različit od jezika klasičnih autora

· interpolacije se mogu raspoznati po imperativnom i autoritativnom tonu svojstvenom Justinijanu, ali ne i klasičnom pravniku

· često se pretjerivalo u otkrivanju interpolacija, ali u najnovijoj nauci nekadašnji „lov za interpolacijama“ postaje suzdržaniji

· postoje i preinake tekstova iz 3. i 4. stoljeća – uz njih se prave bilješke (glose) koje kod prepisivanja ulaze u tekst (glose)

· u postklasično doba već je bilo i svjesnih interpolacija kojima se tekstovi prilagođavaju novim prilikama

naučnim kriterijima utvrđuje se potječe li neka interpolacija od Justinijanovih kompilatora ili su to ranije promjene

· BIZANTSKE KODIFIKACIJE RIMSKOG PRAVA POSLIJE JUSTINIJANA
· Justinijanova kodifikacija ostaje temelj bizantskog pravnog sustava sve do pada Carigrada 1453.

· iako je Justinijan dozvolio samo pravljenje grčkih prijevoda, indeksa sadržaja i upućivanja na paralelna mjesta, a zabranio pisanje komentara Digestima, ta zabrana nije bila učinkovita

· ubrzo nastaju komentari, grčke parafraze i bilješke (sholije) carigradskih i beritskih profesora (Dorotheus, Stephanus)

· uz njih dvojicu, najznačajniji je Teophilus koji je načinio grčku parafrazu Institucija

· u 8. i 9. stoljeću bizantski carevi počinju izdavati grčke zakonike bitno različite od Justinijanovog djela

· neka od najznačajnijih takvih djela su:

· Ekloga – bizantska kodifikacija cara Leona III. Izaurijskog ,740. g.
· tri specijalna zakona – za pomorsko (lex Rhodia), vojničko, poljodjelsko pravo

· Proheiron – kratki priručnik Justinijanove kompilacije, objavljuje ga car Bazilije I Makedonski između 870. i 879.g.
· Epanagoga – prošireno izdanje Proheirona; zbirka pravnih normi sastavljena u Bizantu, sadrži propise građanskog i  

                      državnog prava)
· Bazilike – velika kodifikacija bizantskog prava u kojoj je zajedno po materijama spojena građa iz Digesta, Kodeksa, 

                 Institucija i Novela. U praksi je tekst Bazilika bio okružen tzv.sholijama, tj. opširnim komentatima službenog 

                 karaktera ; jedinstveni grčki zbornik u 60 knjiga pravnih propisa, autori su Bazilije I Makedonski i njegov sin 
                 Leon IV Mudri

· Synopsis Basilicorum i Tipucitus – dijelovi i skraćeni priručnici iz Bazilika

· Heksabiblos – zbirka važećeg rimskog prava u 6 knjiga, sastavlja ju solunski sudac Konstantin Harmenopulos 1345. 

   (u Grčkoj od 1835. do 1946. ima snagu zakonika, uz nju se primjenjuju Bazilike i Corpus iuris civilis)

5.3. DJELOVANJE JUSTINIJANOVE KODIFIKACIJE NA ZAPADU - DALJNA OBRADA I RECEPCIJA RIMSKOG PRAVA
· GLOSATORI
· krajem 11. stoljeća do 13.st. u Bologni počinju proučavati Justinijanovu kodifkaciju; osnivač ove škole je Irnerius

· način tumačenja:

· koriste egzegetsku metodu – tumače pojedina mjesta bilješkama uz tekst (glosama)

· dvije su vrste glosa: glossa interlineales (između redaka) i glossa marginalis (uz rubove teksta)
· korištene su metode rane skolastike – pojedinačno tumačenje mjesta, povezivanje paralelnih mjesta, izdvajanje općenitih izreka i pojmova, analiza i sinteza materije

· glavna mana ove škole je manjak historijskog smisla; slijepo se vjeruje u autoritet Justinijanove kodifikacije

· ne uvažava se činjenica da je to djelo plod 1000-godišnjeg razdoblja i da je sastavljeno od elemenata iz različitih vremena

· neki najpoznatiji predstavnici škole:

· quattuor doctores (Martinus, Bulgarus, Jacobus, Hugo), Azo

· Accursius – oko 1250.g. sabrao sve glose u komentar kodifikacije "Glossa marginalis seu ordinaria."

(glossa ordinaria ili magistralis) 

· POSTGLOSATORI
· od 13. do 16. stoljeća u Bologni, Pisi, Perugii, Padovi, Paviji – komentiraju glose svojih prethodnika

· pritom se služe skolastičkom metodom, pa često deduktivno raščlanjuju pojmove

· oni su rimsko pravo nadopunili pravnim teorijama kanonskog i germanskog prava – prilagođavajući pravo novonastalim društvenim odnosima nakon širenja trgovine, stvaraju preduvjete za recepciju rimskog prava

· glavni predstavnici:

· Cinus de Pistoia (1270. – 1336.)

· Bartolus de Sassoferrato (1314. – 1357.) – postavlja temelje međunarodnog privatnog prava, tvorac teorije statuta o rješavanju sukoba prava pojedinih gradova; najviše je doprinijeo stvaranju srednjovječnog "općeg" prava  na bazi rimskog prava
· Baldus de Ubaldis (1327. – 1406.)

· RECEPCIJA U 15. I 16. STOLJEĆU
· u ovom razdoblju dolazi do recepcije rimskog prava u brojnim srednjoeuropskim zemljama recipirano rimsko pravo (opće/pandektno pravo)

· nakon razvoja trgovačko-novčarskog gospodarstva, sadržajno siromašno feudalno pravo više nije dovoljno

· pravnom sustavu potrebna je nadgradnja, a nju trgovci, novčari i poduzetnici nalaze u rimskom pravu

· do recepcije rimskog prava ne dolazi zakonskim putem, nego via facti običajnim putem

· pravnici školovani u Bologni vraćaju se svojim zemljama po Europi, te počinju primjenjivati rimsko pravo

· 1495. njemački car Maksimilijan I je odredio da vrhovni komorni sud mora suditi po općem pravu – rimskom

· recepcija najranije počinje u Italiji i Francuskoj, a od kraja 15. i tijekom 16.st. u Njemačkoj, Nizozemskoj i Škotskoj

· recipirano pravo se primjenjuje samo ako nema odgovarajućeg pravila u domaćem pravu (formalno-supsidijarni značaj)

· pritom se Justinijanovo pravo smatra recipiranim samo ako je glosirano (quidquid non agnoscit glossa, nec agnoscit curia)

· recepcija rimskog prava ima progresivno značenje, jer je suzbijala pravnu rascjepkanost feudalnog društva

· također, rimsko pravo je postavilo princip formalne ravnopravnosti svih subjekata prava (nasuprot feudalnoj staleškoj i korporativnoj pravnoj sposobnosti)

· recepcija rimskog prava = ponovno prihvaćanje izmijenjenog/ dopunjenog prava

· recipirano rimsko pravo je imalo formalno supsidijarni značaj, tj.dolazilo je do primjene samo ukoliko nije bilo odgovarajućeg pravila u domaćem pravu. Osim toga je Justinijanovo pravo bilo recipirano samo ako je bilo glosirano.

· opće rimsko pravo koje je vrijedilo u Njemačkoj nije bilo čisto rimsko pravo, nego je pod utjecajem domaćeg običajnog prava i zakonodavstva bilo nešto modernizirano, odnosno germanizirano, te se od polovine 17. st. nazivalo usus modernus Pandectarum - recipirano rimsko pravo bilo je u nekim područjima Njemačke u upotrebi sve do početka 20. st., tj. do stupanja na snagu novog njemačkog Građanskog zakonika 1900.g. 

· ELEGANTNA JURISPRUDENCIJA ( FRANCUSKA HISTORIČKA ŠKOLA)
· nastaje u Francuskoj u 16. stoljeću pod utjecajem humanizma

· napušta skolastičke metode i bavi se historičko-kritičkim studijem rimskih pravnih vrela

· najznačajniji predstavnici su: 

· Jacobus Cujacius (Cujas) – analitik i egzeget, najznačajniji predstavnik

· Hugo Donellus (Doneau) – prvi razvija sistematizaciju

· Antonius Faber (Antoine Favre) – s Cujasom se bavi otkrivanjem interpolacija u Justinijanovom djelu

· Dionysius Gothofredus (Godefroi) – prvi izdao cjelokupnu Kodifikaciju pod nazivom Corpus iuris civilis

· Andreas Alciatus – preteča ove škole u Italiji

· u 17. stoljeću središte ove škole postaju Nizozemska i Njemačka, a najpoznatiji njemački predstavnici su:

· Ulrich Zasius i Gregor Haloander

· Benedikt Carpzov – kameralist i praktičar, prilagođava rimsko pravo Njemačkoj; stvara usus modernus Pandectarum
· ŠKOLA PRIRODNOG PRAVA
· krajem 17. stoljeća osniva ju Nizozemac Hugo Grotius  ("De iure belli ac pacis")– pokušava naći prirodno i nepromjenjivo pravo
· predstavnici su i Voltaire, Montesquieu, Hobbes, Rousseaum, Locke, enciklopedisti i dr.

· prema nauci te škole trebalo se racionalnim putem naći „prirodno pravo“ koje bi trebalo kao nepromjenjivo uvijek i svugdje vrijediti za razliku od promjenjivog i zastarjelog pozitivnog prava.

· pod utjecajem ove škole, počinju se donositi građanski zakonici koji zamjenjuju rimsko pravo:

· Codex Maximilianeus Bavaricus civilis – donesen 1756. za Bavarsku

· Opće zemaljsko pravo za pruske države – donesen 1794. za Prusku

· Code civil (Code Napoleon) – donesen 1804. u Francuskoj

· Opći građanski zakonik – donesen u Austriji 1811.

· rimsko pravo pritom se preuzimalo u obliku tadašnje nauke (usus modernus Pandectarum)

· u područjima Njemačke gdje nije došlo do kodifikacije, vrijedi rimsko privatno pravo do 1.1.1900. – tad je za Njemačku na snagu stupio njemački građanski zakonik (Burgerliches Gesetzbuch); pandektno pravo prestalo važiti u Europi

· NJEMAČKA HISTORIJSKA ŠKOLA PRAVA
· javlja se početkom 19. stoljeća u Njemačkoj – preteča je Gustav Hugo, a osnivači Savigny i Puchta (1828. "Običajno pravo").
· pravo je produkt nacionalne povijesti i narodnog duha, nastaje kao rezultat historijskog procesa

· ova škola protivi se promjeni pravnog poretka zakonodavnom intervencijom, jer je to protivno narodnom duhu

· ponovno počinje historijsko proučavanje prava, a naročito rimskih pravnih vrela

· u ovom razdoblju djeluju brojni romanisti (Mommsen, Bruns, Pernice, Lenel, Wlassak, Appleton, Girard, Bonfante, …)

· kako je rimsko pravo u doba razvoja historijske škole bilo i pozitivno pravu u većini Njemačke, u historijskoj školi prava prevladava sistematsko-dogmatski pravac – rimsko pravo uglavnom se proučava na temelju Justinijanove kodifikacije

· 19. stoljeće u Njemačkoj je zlatno stoljeće pandektistike (Wachter, Brinz, Arnds, Dernburg, Bernhard,  Windscheid)

· ističe se i Rudolg Jhering, ali on se odvaja od pravca historijske škole

· tek moderna romanistička škola može primijeniti metode historijske škole, nakon što je opće pandektno pravo prestalo biti pozitivno – pandektistika je istisnuta u potpunosti

· historičkom metodom kritičke analize istražuju se sva djela rimskog prava, ne samo Corpus iuris civilis

· pritom se područje istraživanja proširilo na pravna vrela Grčke, grčko-egipatske papiruse (papirologija), te pravo starih istočnih naroda koji se služe klinastim pismom (pravna orijentalistika)

1. STATUSNO PRAVO - UVOD – PRAVO OSOBA

· danas je pravni subjekt biće koje može biti nosilac prava i dužnosti – osoba u pravnom smislu

· danas je svaki čovjek ujedno i osoba u pravnom smislu, jer pravo postoji zbog ljudi

· pravne ili jurističke osobe – zajednice, kolektivi osoba ili imovine koje su također pravni subjekt (npr. bolnice, zaklade)

· pravna sposobnost – sposobnost imati prava i dužnosti

· postoji i djelatna sposobnost – sposobnost vlastitim djelovanjima (tj.očitovanjem volje), proizvoditi pravne učinke, promjene u pravnim odnosima (postanak, prestanak ili promjena prava, stjecanje i gubitak prava)
· djelatna sposobnost dijeli se na:

· poslovnu: sposobnost sklapati pravne poslove; pravnim poslovima proizvoditi pravne učinke, npr.oporukom, kupnjom
· deliktnu: sposobnost odgovarati za svoje delikte, protupravna djela (uračunljivost)

· pravna i djelatna sposobnost ne moraju biti spojene:

· netko može biti pravno sposoban, a djelatno nesposoban (djeca, umobolni) ili ograničen (rasipnici, žene, dorasli)

· npr. rođeno dijete može biti nosilac vlasništva, ali ne može ga samo prodati ili darovati

· osobe s ograničenom djelatnom sposobnosti imaju pravo zastupnika s punom djelatnom sposobnosti (tutor, skrbnik, staratelj)

· Rimljani su za čovjeka koristili izraz persona – obuhvaća i robove, pa je širi od pravnog subjekta

· koriste i izraz caput, no on obuhvaća i slobodna čovjeka (liberum caput) i roba (servile caput)

· za pojedinčev položaj u pravnom poretku služi izraz status, a postoje:

a) status libertatis – slobodan čovjek, za razliku od roba

b) status civitatis – rimski građanin, za razliku od Latina i peregrina

c) status familiae – položaj u obitelji, kao starješina (pater familias) ili podložni član

2. FIZIČKE OSOBE

2.1. POSTANAK I PRESTANAK, STATUSI

· uvjeti postanka fizičke osobe su:

1) da se novo biće potpuno odvoji od majčine utrobe

2) da se rodi živo – dokaz je glas (Prokulovci) ili bilo koji znak života, npr.disanje, micanje (Sabinovci); to stajalište  

                            prihvaća i Justinijan
3) da bude rođeno nakon bar 6 mjeseci trudnoće - perfektan porod
4) da novorođenče ima ljudski oblik

· zametak nije čovjek, nego dio majke – no zametak se smatra već rođenim ukoliko se radi o njegovim probicima -  pravilo „nasciturus pro iam nato habetur, quotiens de commodis eius agitur“

· čuvala su mu se prava koja mu trebaju pripasti ako se živ rodi; to je bilo važno kod nasljeđivanja, jer nasljednik mora živjeti u času pripada nasljedstva – po navedenom pravilu, dovoljno je da je dijete u času očeve bilo začeto (nasciturus)

· za zaštitu budućih prava zametku se može dati skrbnik (curator ventris) dok se ne rodi; rođenjem postaje pravna osoba.
· status rođenog djeteta određuje se po statusu oca/majke u času začeća, a ne rođenja

· u Rimu ne postoji ustanova registracije poroda i smrti – te činjenice dokazuju se redovnim dokaznim sredstvima

· ne postoji ustanova proglašavanja nestale osobe mrtvom

· ako u nesreći pogine više osoba (npr. otac i sin), zbog nasljeđivanja je važno utvrditi tko je umro ranije

· ako nitko ne dokaže raniju smrt, smatra se da su sve osobe poginule istodobno

· u Kodifikaciji postoji presumpcija po kojoj su dorasla djeca preživjela roditelje, a roditelji nedoraslu djecu

· ova presumpcija odbačena je u pandektnom pravu

· danas je svaki čovjek pravni subjekt, te svi imaju jednaku privatnopravnu sposobnost

· u Rimu to nije tako – robovi su bili objekti prava (u staro doba i stranci)

· kasnije se strancima priznaje sloboda, pa netko može biti slobodan peregrin, a da nije rimski građanin (civis)

· mjera pravne sposobnosti rimskog građanina ovisi o njegovom položaju u obitelji (status familiae)
· punu pravnu sposobnost ima čovjek sa sva 3 statusa (status libertatis, civilis i familiae), a to u staro doba može biti samo pater familias koji ima potpunu pravnu i djelatnu sposobnost
· kasnije i drugi članovi obitelji dobivaju veću sposobnost, pa se gube izvorne razlike u klasnoj robovlasničkoj državi

· pravna sposobnost može se mijenjati tijekom života prelaženjem ili izlučenjem iz jedne kategorije u drugu, ona se gubi ili umanjuje – capitis deminutio
· capitis deminutio maxima – gubitak slobode

· capitis deminutio media – gubitak rimskog građanstva

· capitis deminutio minima – gubitak ili promjena položaja u obitelji

2.2. STATUS LIBERTATIS – ROPSTVO

· PROMJENE POLOŽAJA ROBA KROZ POVIJEST RIMA
· u carsko doba, sloboda se smatrala prirodnim stanjem, a ropstvo ustanovom kojom se netko podvrgava vlasništvu drugoga

· ropstvo je opravdavano ratom – ako protivnik smije biti u ratu ubijen, onda je dozvoljeno i pretvoriti ga u roba

· ropstvo je nastalo kad je vrijednost rada postala veća od životnih potreba, pa je nastala potreba za jeftinom radnom snagom

· u staro doba, ropstvo ima patrijarhalni oblik, a robova je malo – oni žive s robovlasnikom i njegovom obitelji

· sinovi obitelji (filii familias) razlikuju se od roba po nazivu liberi (slobodni, djeca)

· nakon pobjedonosnih rimskih ratova (od 3. st.pr.n.e.) u Rim pritječu ogromne mase robova iz Afrike i Orijenta

· robovi postaju predmet trgovine i eksploatacije; posebno težak položaj imaju robovi na latifundijima

· u to doba nastaje antički robovski sistem u kojem gospodari žive lagodnim životom na račun eksploatiranih robova

· rob postaje samo stvar - "Servi pro nullis habentur".

· stoga dolazi do bijega robova (servi fugitivi), a kasnije i do masovnih ustanaka (najveći Spartakov)

· zbog straha gospodara pred robovima, 10. g. donesen je senatus consultum Silanianum – njime je u slučaju umorstva gospodara predviđena smrtna kazna za sve robove koji su u tom trenutku bili pod istim krovom (osim ako se istragom ne dokaže da su nastojali pomoći gospodaru riskirajući svoj život)

· ipak, carsko zakonodavstvo donosi niz propisa kojima štiti robove protiv zloporaba i zlostavljanja:

· lex Petronia – zabranjeno davanje robova za borbu sa zvijerima, osim po odluci magistrata
· Klaudijev edikt (1.st.)– rob je slobodan ako ga gospodar napusti zbog bolesti ili starosti

· dvije konstitucije Antonina Pija (2.st.)– gospodara se kažnjava za bezrazložno ubojstvo ili nepotrebno zlostavljanje roba; magistrat može prisiliti gospodara koji s robom okrutno postupa da ga proda drugome
· robovima se daje i pravo azila u hramu ili kod carevih kipova

· ovi zakoni nisu donijeli poboljšanje položaja robova, nego su samo bili namijenjeni stišavanju nezadovoljstva
· PRAVNI POLOŽAJ ROBA
· pravni položaj roba (servus, homo, mancipium, puer, ancilla) – on je objekt prava, stvar (res)
· on nema obitelji, a njegova spolna veza s ropkinjom ne čini brak (matrimonium), nego samo contubernium (faktično zajedničko življenje bez pravnih posljedica)
· gospodar na robu ima pravo vlasništva:

· može ga putem pravnih poslova prodati, dati drugom na uživanje, u zalog ili zapis

· može tražiti zaštitu i tužbu ako netko njegova roba ošteti ili ozlijedi

· može ga ubiti (ius vitae ad necis)

· rob se razlikuje od životinja jer je čovjek – vlast nad robom je dominica potestas (nad životinjama i stvarima – dominium)

· on može sudjelovati kod obiteljskog kulta, njegov grob je locus religiosus, a gospodar je dužan sahraniti ga

· robove se smatralo razumnim bićima koja mogu služiti gospodaru i fizičkim radom i izjavama svoje volje

· on je oruđe koje govori (instrumentum vocale) – može sklapati pravne poslove za gospodara, kojem pripadaju sve koristi 

· rob može gospodaru samo stjecati, ne i obvezivati ga, no u pogledu obvezivanja gospodara postoje iznimke:

· prva iznimka:

· po civilnom pravu gospodar odgovara za obveze iz robovih delikata

· on mora oštećenom platiti kaznu ili prepustiti tog roba oštećenom (noxae deditio, actio noxalis)

· ta odgovornost je statuirana u interesu drugih oštećenih robovlasnika

· druga iznimka:

· uvedena pretorskim ediktom za česte slučajeve u trgovačkom prometu

· tužbe (actiones adiecticiae qualitatis) kojima gospodar može biti tužen za obveze iz robovih pravnih poslova ako je:

· roba postavio poslovođom neke radnje (actio institoria)

· roba postavio kapetanom broda (actio exercitoria)

· roba ovlastio da sklapa pravne poslove s trećima (actio quod iussu)
· u ovim slučajevima odgovarao je gospodar za takve obveze neograničeno, ali u slučaju pekulija njegova je odgovornost ograničena

· PEKULIJ

· gospodar prepušta određenu imovinsku masu (peculium) zemlje ili zgrade robu na slobodno upravljanje i korištenje

· gospodar pravno ostaje vlasnik tog pekulija, može ga u svakom trenutku oduzeti robu – faktički, rob ipak slobodno upravlja njime

· da bi rob pritom stekao kredit trećih, pretor uvodi gospodarevu odgovornost:

· actio de peculio – gospodar je za obveze roba prema trećima odgovoran samo do visine vrijednosti pekulija

· actio de in rem verso – preko i izvan pekulija gospodar odgovara samo ako se okoristio iz posla kojeg je sklopio rob, ali samo do visine svog obogaćenja

· pomoću ustanove pekulija, gospodari izvlače veću korist, a robovi dobivaju mogućnost otkupljivanja pomoću zarade

· rob tako dobiva i svojstva pravnog subjekta – upravljajući pekulijem, može sklapati pravne poslove s gospodarom

· takve obveze su neutužive (naturalne obligacije - obligatio naturalis), ali ih gospodar u slučaju akcije de peculio može odbiti od pekulija

· u carsko doba, rob može prema trećim osobama stupati u odnos naturalnih obveza; iz delikata odgovara po civilnom pravu (tek nakon oslobođenja i ukoliko nije ostvarena gospodareva noksalna odgovornost)

· poslije oslobođenja roba, srodstvo među robovima (cognatio servilis)  postaje ženidbenom zaprekom poslije oslobođenja

· krajem klasičnog doba, ropstvo postaje nerentabilno, a i raste svijest o prirodnoj slobodi i jednakosti svih ljudi - sada se sve više ističe favor libertatis, a ropstvo se obilježava kao ustanova iuris gentium koja se protivi prirodnom pravu
· traže se nove forme eksploatacije rada slobodnih ljudi – robove se pretvara u slobodnjake, klijente, kolone
· ropstvo postoji i u Justinijanovom zakonodavstvu, ali tada više nije osnovni društveni odnos

2.3. NAČINI POSTANKA I PRESTANKA ROPSTVA

· POSTANAK ROPSTVA
· najstariji i izvorni način je zarobljavanje neprijatelja u ratu

· francuski romanist H. Levy Bruhl smatra da je rob izvorno samo stranac – svaki stranac je bespravan (res nullius) i nužno postaje rob samo ako bude uhvaćen, ukoliko nije ugovorom vezan s Rimom (amicitia, hospitium)

· tako je protumačena i odredba da Rimljanin ne može postati rob u Rimu

· ropstvo je nasljedno stanje, pa se dijete ropkinje smatra robom bez obzira na to tko mu je otac

· dijete ropkinje je slobodno (ingenuus) samo ako je majka u razdoblju od začeća do poroda neko vrijeme bila slobodna

· tu su vidljivi principi conceptus pro iam nato habetur i favor libertatis
· slobodan čovjek može postati robom na 4 načina:

1) prema Zakoniku 12 ploča, dužnik u ovršnom postupku može biti prodan u inozemstvo (ropstvo trans Tiberim); magistrati su također prodavali u ropstvo one koji se ne odazovu procjeni i novačenju

2) ako se slobodan čovjek proda kao rob, da bi kad dokaže da je slobodan podijelio kupovninu s prijateljem koji ga je prodao – prodani ostaje rob, pretor mu uskraćuje parnicu o slobodi (vindicatio in libertatem)

3) Rimljanka koja živi u spolnoj zajednici (contubernium) s tuđim robom unatoč gospodarevoj zabrani (prema senatus consultum Claudianum iz 52. g.)

4) državnim robovima zbog kazne (servi poenae) postaju osuđenici na najteže kazne (rad u rudnicima, borba sa zvijerima, smaknuće), a njihova imovina pripada državi

· PRESTANAK ROPSTVA
· rob može steći slobodu već u starom civilnom pravu aktom manumisije, kojim ga gospodar pušta iz svoje vlasti

· manumisije postaju sve češće od 3. st.pr.n.e. i razvoja Rima –potrebniji su motivirani oslobođenici, nego bezvoljni robovi

· staro civilno pravo poznaje 3 oblika manumisija, a u carsko doba razvija se i četvrti oblik:

1) Manumissio vindicta

· oslobađanje roba u obliku fiktivne parnice o slobodi (vindicatio in libertatem)

· neki građanin (adsertor libertatis) bi pred magistratom dodirnuo roba štapićem (vindicta) i utvrdio da je slobodan

· gospodar bi šutio i ne bi se opirao toj tvrdnji (in iure cessio), a magistrat bi potvrdio robovu slobodu (addictio)

2) Manumissio censu

· vrši se upisivanjem roba među slobodne građane u listinama cenza (uz pristanak gospodara)

· ova manumisija nestaje ukidanjem cenza u početku carstva

3) Manumissio testamento

· oslobađanje roba putem oporuke – gospodar zapovjednim riječima određuje roba slobodnim

· časom pripada nasljedstva, rob postaje slobodan i nema patrona jer se smatra oslobođenikom pokojnika

4) Manumissio testamento fideicommissaria (carsko doba)
· indirektno oslobađanje po oporuci – oporučitelj moli nasljednika ili zapisovnika (kome je namijenio roba) da roba oslobodi

· tek kad bi ovaj izvršio akt manumisije, rob bi postao slobodan (manumissor mu je bio patron)

· potkraj republike oslobađanja postaju manje svečana, nastaju pretorske manumisije:

· manumissio inter amicos – oslobađanje izjavom pred prijateljima

· manumissio perepistulam – oslobađanje pismom

· takve manumisije su po civilnom pravu bez učinka, ali pretor štiti takve oslobođenike u faktičnom uživanju slobode

· položaj takvih oslobođenika je uređen s lex Iunia Norbana:

· donesen je oko 19. g. – takvi oslobođenici postaju slobodni

· oni ne postaju rimski građani, nego Latini iuniani (imaju ius commercii, ali ne mogu imati nasljednike)

· oni žive kao slobodni, a umiru kao robovi; njihova imovina nakon smrti pripada patronu

· Justinijan je kasnije ovakvim manumisijama priznao punopravni učinak

· u carsko doba, broj manumisija se nastavlja povećavati, pa postoje:

· manumissio per mensam (per convivii adhibitionem) – oslobađanje pozivanjem roba za gospodarev stol

· manumissio in ecclesia – crkveni oblik manumisije pred sakupljenom crkvenom općinom i svećenicima

· brojni slučajevi gdje robovi postaju slobodni po zakonu i protiv volje gospodara

· sve brojnije i lakše manumisije počinju ugrožavati robovlasnički poredak, pa počinje zakonsko ograničavanje manumisija
· stoga car August preko narodnih skupština donosi 2 zakona:

a) lex Fufia Caninia (2. g.) – ograničila se na oporučne manumisije; tko ima 3 roba smije osloboditi samo dvojicu, od 4 do 10 robova polovicu, od 11 do 30 najviše trećinu, od 31 do 100 četvrtinu, od 101 do 500 petinu (ne smije se osloboditi više od 100 robova) - prekomjerne manumisije su bile ništave
b) lex Aelia Sentia (4. g.) – za punovažnu manumisiju gospodar mora imati bar 20, a rob bar 30 godina; inače se u pomanjkanju godina, manumissio vindicta može izvršiti samo ako se pred konzilijem dokaže opravdani razlog manumisije(npr. krvno srodstvo, namjera sklapanja braka s oslobođenikom)

· ovi zakoni nisu zaustavili raspadanje robovlasništva; kasnije su ovi zakoni ukinuti, a prelazi se na eksploataciju slobodne radne snage umjesto ropstva

· u kasnije carsko doba lex Fufia Caninia i većina odredaba legis Aeliae Sentiae su ukinute.

2.4. PRAVNI POLOŽAJ OSLOBOĐENIKA – PATRONAT

· na civilnopravni način oslobođeni rob (libertinus) postaje rimski građanin, ali nije punopravan – i dalje mora služiti gospodaru 

· libertini su zapostavljeni u javnom pravu, a na području privatnog prava imaju ni obaveza prema patronusu (gospodaru)

· libertinova zavisnost o patronu regulirana je patronatskim pravom
· položaj libertina:

· patronu je obvezan na poslušnost i poštovanje (obsequiuum etreverentia)

· ne smije krivično tužiti patrona, a neinfamirajuće tužbe može podići samo uz dozvolu magistrata

· ima dužnost uzdržavanja patrona (i patron dužnost uzdržavanja libertina)

· položaj patrona:

· ima pravo kazniti neposlušnog oslobođenika – ranije smrću (ius vitae necisque), a kasnije lakšim kaznama

· u težim slučajevima, može ga po magistratu vratiti u ropstvo – accusatio ingrati
· sam određuje radnu dužnost i podavanja libertina, no radna dužnost ubrzo postaje pravna dužnost (ograničena na poslove na koje se oslobođenik obvezao prigodom manumisije putem zakletve ili stipulacije)

· pripada mu tutorstvo nad oslobođenikom, a i zakonsko nasljedno pravo na imovinu oslobođenika ako on nema djece

· nema pravnih obveza prema oslobođeniku, pružanje zaštite je samo običaj i da im pruži mogućnost uzdržavanja
· patronatsko pravo prelazi na patronovu djecu; oslobođenikova djeca ipak se smatraju kao ingenui, rođeni u slobodi

· već za republike, mnogi libertini stječu imetak baveći se trgovinom i obrtom – raste im socijalni položaj

· viši slojevi oslobođenika traže uklanjanje političke i socijalne inferiornosti, što se postizalo u 2 stupnja:

1) ius aureorum anulorum – pravo nošenja zlatnog prstena, što je znak ingenuusa

2) natalium restitutio – car daje potpuno izjednačenje s ingenuima i ukida patronat

· Justinijan je svim libertinima dao oba beneficija, ali patronatsko pravo se ukidalo samo odrekućem patrona
2.5. ROPSTVU SLIČNI ODNOSI

· u rimskom pravu postoje brojni slučajevi gdje fizička osoba formalno ne gubi slobodu ni građansko pravo, a nalazi se u položaju sličnom ropstvu; ti slučajevi su osobe in mancipio, addictus, nexus, redempti ab hostibus, auctoratus

a) osobe in mancipio (in causa mancipii)

· osobe koje je njihov pater familias otuđio drugom starješini u obliku mancipacije

· ona se vrši kako bi otac došao do novaca, kako bi se iznajmljivala radna snaga ili u svrhu noxae dedicije (pater familias predaje člana obitelji onome koga je taj član deliktom oštetio; ukoliko pater familias sam ne preuzme odgovornost za delikt)

· mancipirana osoba zadržava rimsko građanstvo i slobodu, ali prema kupcu je servi loco (kupac je koristi kao i roba)

· osoba in mancipio stječe sve za svog gospodara, no mancipium je za razliku od ropstva samo privremeno stanje
· nakon 5 godina mogu tražiti oslobođenje; ako su u mancipiju zbog noxae dacije, mogu ga tražiti nakon što odrade štetu

· nestaje za vrijeme Justinijana

b) addictus

· dužnik starog prava kojeg je magistrat u osobnom ovršnom postupku (manus iniectio) dosudio vjerovniku

· ima 60 dana da plati dug ili nađe jamca, a ako to ne učini, vjerovnik ga može ubiti ili prodati u ropstvo trans Tiberim

· ograničen je u osobnom kretanju, ali zadržava status libertatis, građansko pravo, pravnu osobnost i imovinu

· u sličnom je položaju i lopov zatečen na djelu (fur manifestus) – magistrat ga adicira okradenome

c) nexus

· obveznik koji je pod vlašću vjerovnika temeljem pravnog posla zvanog nexum
· dok ne plati dug, nalazi se u sličnom položaju kao addictus – pravno slobodan, a faktično u vjerovnikovoj vlasti

· taj odnos je, kao i addictio, ublažen po lex Poetelia Papiria de nexis(326. ili 313.g.pr.n.e.)
d) redempti ad hostibus

· osobe otkupljene iz ratnog zarobljeništva – pravno slobodne, ali slične robu jer se ne mogu služiti ekonomskom aktivnošću

· otkupitelj ih može zadržati dok mu otkupnina ne bude isplaćena ili nadoknađena radom otkupljenoga

· u carsko doba je takav položaj trajao najviše 5 godina

e) auctoratus

· osoba koja se iznajmila poduzetniku gladijatorskih igara i obvezala se na sav rizik borbi

· takvo zanimanje se smatra nečasnim, a te osobe su prema poduzetniku u poluropskom odnosu

· KOLONAT
· uspostavlja se u carsko doba

· nasljedna zavisnost zemljoradnika vezanih uz tuđu zemlju, uz dužnost podavanja u novcu ili naturi

· nastoji se povećati produktivnost, pa koloni imaju povoljniji položaj nego robovi

· colonus je u početku carstva još bio slobodni zakupnik parcela veleposjedničke zemlje, ali od 3. stoljeća dolazi u pravnu zavisnost od patrona (gospodara)

· na sjeveru carstva naseljavani su barbari vezani uz posjede i podavanja (coloni tributarii)

· kad je određeno da visina poreza ovisi o vrijednosti i prihodima zemlje, zemljoposjednicima je odgovaralo da zakupnici ostanu na zemlji i zadrže njenu vrijednost – postoji tendencija da se koloni vežu uz zemlju

· 322. Konstantin je konstitucijom odredio da kolon ne smije napustiti zemlju; odbjegli kolon će se vezati u okove i vratiti na zemlju

· pritom će svatko tko mu pruži sklonište biti kažnjen – pravno je utvrđena vezanost kolona za zemlju (glebae ad scripti), koja ih približava socijalnom i pravnom položaju robova

· prava i položaj kolona: 

· ima status libertatis; može sklapati brak, postati vjerovnik i dužnik

· može praviti oporuku i nasljeđivati, te imati vlastitu imovinu (samo uz pristanak gospodara)

· kolon i zemlja ne mogu biti prodani jedno bez drugog

· odbjeglog kolona gospodar može vindicirati kao odbjeglog roba; kolon ne smije tužiti gospodara

· kolonat je trajan (time je položaj kolona lošiji od roba)

· gospodar može osloboditi kolona ako mu ustupi zemlju koju obrađuje u vlasništvo, ili ako kolon 30 godina vrši dužnost biskupa ili gradskog decuria
· izvori kolonata su mnogobrojni – rođenje od roditelja kolona, dobrovoljno stupanje, 30-godišnje faktično življenje u položaju kolona, prosjaci sposobni za rad koje neki posjednik prijavi

· koloni su preteče srednjovjekovnih kmetova, preko njih se carstvo priprema na prijelaz na feudalne odnose

2.6. STATUS CIVITATIS I STATUS FAMILIAE

· STATUS CIVITATIS
· od svih slobodnih stanovnika rimske države, samo rimski građanin ima puna politička i građanska prava

· samo oni imaju ius civile – s obzirom na status civitatis, razlikuju se cives, Latini i peregrini

· stranci izvan rimske države su externi, barbari, hostes
· CIVIS (rimski građanin)
· rimsko građanstvo stječe se rođenjem, manumisijom robova i podjeljivanjem pojedincima, općinama i pokrajinama po aktima rimske vlasti (naturalizacija)
· rimski građanin (civis) ima punu pravnu sposobnost; prava rimskog građanina:

· ius sufragii – pravo glasa

· ius honorum – pravo na magistrature

· ius commercii – pravo sudjelovati i sklapati prometne poslove civilnog prava (npr. mancipaciju) - civilna poslovna  

                           sposobnost
· ius connubii – pravo sklapanja rimskog civilnog braka

· dominium ex iure Quiritum – pravo stjecanja kviritskog vlasništva

· manus, patria potestas, tutela – pravo na rimsku obiteljsku vlast

· legis actio, in iure cessio – pravo da bude stranka u civilnom procesu

· testamenti factio activa i passiva – aktivna i pasivna pravna sposobnost

· LATINI

· imaju povoljniji položaj od peregrina, a postoje 3 vrste Latina: prisci (veteres), coloniarii, iuniani

a) Latini prisci (veteres)

· pripadnici latinskih općina u Laciumu; mogu steći rimsko građanstvo preseljenjem u Rim

· zbog zajedničkog porijekla, imaju položaj najsličniji rimskim građanima – pripadaju im ius commercii, a u starije doba i ius connubii
b) Latini coloniarii

· Latini i siromašniji rimski građani koje su Latinski savez, a kasnije Rim, slali u latinske kolonije

· od 286.pr.n.e. nemaju ius connubii, a rimsko građanstvo preseljenjem u Rim mogu steći oni koji su obnašali više magistrature

· kad su svi Italici dobili rimsko građanstvo (lex Iulia 90.pr.n.e., lex Plautia Papiria 89.pr.n.e.), održala se samo jedna vrsta Latini coloniarii – ne onih koji su bili iseljenici u kolonije, nego onih kojima je podijeljen ius Latii
· ius Latii – položaj mlađih latinskih kolonija, sadrži ius commercii (bez ius connubii)

· takvi Latini coloniarii mogu stjecati rimsko građanstvo ako su u svom gradu obnašali višu magistraturu (ius Latii minus)

· kasnije je to pravo protegnuto i na dekurione, članove gradskih senata (ius Latii maius)

c) Latini iuniani

· oslobođenici koji nisu oslobođeni civilnim formama manumisije, te oslobođenici koje je oslobodio gospodar koji nad njima ima samo pretorsko (bonitarno) vlasništvo – oni žive kao slobodni, umiru kao robovi

· nakon smrti, njihova imovina se vraća patronu; imaju ograničenu sposobnost stjecanja putem oporuke ili legata (incapacitas)

· PEREGRINI (HOSTES)

· stranci van stare rimske države prvo su bespravni, a kasnije dobivaju neka prava (pomoću amicitiae, hospitiuma, međunarodnih ugovora i saveza) – u tom stadiju oni su pripadnici savezničkih država s određenom samostalnošću

· kad je Rim zavladao Mediteranom, peregrini su bili stanovnici carstva koji nisu ni Latini ni cives

· kad su 90. i 89.pr.n.e. svi Italici dobili rimsko građanstvo, peregrini su uglavnom bili stanovnici provincija
· ne mogu se služiti s ius civile, ius commercii, ius connubii, ali mogu s rimskim građanima stupati u pravne odnose priznate po ius gentium; ne mogu praviti oporuku, stjecati civilno vlasništvo, sklapati brak i mancipaciju

· u privatnopravnim odnosima, peregrini se služe svojim nacionalnim pravom domovine; 2 vrste peregrina:

1) oni koji su zadržali stanovitu samoupravu – uglavnom su ušli u rimsku državu dragovoljno ili kao saveznici (zadržavaju ranije građansko pravo, općinsku pripadnost i pravnu sposobnost po pravu svoje općine)

2) peregrini dediticii – nakon ratnog otpora predaju se Rimljanima na milost i nemilost (deditio); gube politička prava i samoupravu, te čine najnižu kategoriju rimskih podanika

· peregrini mogu dobiti rimsko građanstvo pojedinačno (zbog usluga Rimu) ili kolektivno

· 212. konstitucijom cara Karakale (constitutio Antoniana) su rimsko građanstvo dobili svi slobodni stanovnici carstva osim peregrina dedicitii
· nakon što je Justinijan ukinuo dvije preostale kategorije (peregrini dedicitii, Latini iuniani), zavladao je princip formalne ravnopravnosti svih slobodnih pripadnika države s obzirom na građansku pravnu sposobnost

· pojam peregrina opet dobiva značenje stranca, pripadnika država izvan Rimskog Carstva

· status civitatis bio je vezan za političku, a ne privatnopravnu sposobnost
· STATUS FAMILIAE
· pravni položaj pojedinca s obzirom na obitelj; za punu pravnu sposobnost potrebna je samostalnost u obiteljskim odnosima

· inokosna monogamna obitelj više nije vezana kognacijom (krvnim srodstvom), nego agnacijom
· agnacija je podložnost vlasti određenog starješine, ocu obitelji (pater familias) podvrgnuti su filii familias

· u filii familias spadaju – očevi potomci, žena in manu, snahe in manu, adoptirana djeca i osobe in mancipio
· stoga unutar obitelji razlikujemo osobe:

a) sui iuris – slobodne od očinske vlasti, u položaju patris familis (ovdje spada i dijete ostalo bez kućnog starješine)

b) alieni iuris – filii familias, podvrgnute vlasti oca obitelji

· obiteljski položaj nije presudan za javna prava – filius familias ima i ius sufragii (pravo sudjelovanja u komicijama) i ius honorum (pravo obnašanja magistratura)
· na području privatnog prava, on je pod vlašću patris familias; sve stječe njemu, no ne može ga obvezivati

2.7. CAPITIS DEMINUTIO

· pravni položaj fizičke osobe ovisi o 3 statusa – gubitkom ili promjenom jednog od njih mijenja se i pravna osobnost

· gubitak/promjena statusa zove se capitis deminutio, a u rimskom pravu razlikuju se: 

· CAPITIS DEMINUTIO MAXIMA

· gubitak statusa libertatis – povlači i gubitak civiteta i obiteljske pripadnosti; dotični postaje rob

· ovdje spadaju rimski građani prodani trans Tiberim ili oni koji gube slobodu zbog kazne

· rimski građanin zarobljen od neprijatelja postaje rob, no nije sigurno da li ga stiže capitis deminutio

· ius post liminii – ako bi se vratio iz zarobljeništva, oživjeli bi svi njegovi raniji pravni odnosi (osim posjeda i braka)

· ako umre u zarobljeništvu, smatra se da je umro kao slobodan te se s njegovim nasljedstvom postupalo kao kod slobodna čovjeka (po fictio legis Corneliae)

· CAPITIS DEMINUTIO MEDIA

· gubitak statusa civitatis – pojedinac gubi civitet i obiteljsku pripadnost, ali ne i slobodu
· gubi ius civile, te nastavlja živjeti kao Latin (iseljenjem u koloniju) ili peregrin (prebjegavanjem neprijatelju, izručenjem)
· ovdje spadaju i kazne izgona (aqua et igni interdictio) i deportacije
· CAPITIS DEMINUTIO MINIMA

· gubitak obiteljske pripadnosti, otpuštanjem iz obitelji (npr. emancipacijom) ili prijelazom u drugu obitelj

· prekida se dotadašnja agnacija, a pojedinac gubi svoju imovinu, a njegovi dugovi i stanovita osobna prava utrnjuju

· pretor ipak daje vjerovnicima mogućnost tužbe:

a) pomoću povrate u prijašnje stanje (in integrum restitutio)

b) pomoću fikcije, kao da se capitis deminutio nije ni dogodila

· ova capitis deminutio nestaje od Justinijana, jer je agnatska obitelj već zamijenjena kognatskom
2.8. OGRANIČENJA PRAVNE SPOSOBNOSTI

· osoba koja posjeduje sva 3 statusa ipak može imati ograničenu pravnu sposobnost
· razlozi za to su: klasno-socijalna pripadnost, vjera, spol i čast

· KLASNO-SOCIJALNA PRIPADNOST
· politička, ekonomska i socijalna zapostavljenost plebejaca odražavala se i na njihovu pravnu sposobnost

· ta ograničenja su najveća na polju javnog prava, a postoje i u privatnim pravima

· plebejci sve do 445. pr.n.e. (lex Canuleia) nisu imali connubium s patricijima

· ograničenja sadrži i pripadnost staležu senatora – njima je s lex Claudia 218.pr.n.e. zabranjeno držati brodove veće od 300 amfora zapremnine i ženiti se libertinima; određeni dio imovine moraju ulagati u italska zemljišta (1/4, kasnije 1/3)

· ograničenja postoje i za vojnike, pokrajinske namjesnike, dekurione (odgovaraju za porez svojih općina)

· važna je i razlika između honestiores i humiliores u carskom i krivičnom pravu
· VJERA
· politeistička poganska vjera je tolerantna, ne utječe na pravnu sposobnost

· Rimljani pokorenim narodima ostavljaju njihovu vjeru, ne nameću im svoju – tako se Rimom šire razni orijentalni kultovi
· do progona kršćana ne dolazi zbog vjerske netolerantnosti, nego zbog opasnosti po rimsko državno uređenje (kršćansko učenje o jednakosti svih ljudi, odbijanju kulta careva – predstavlja zločin, crimen maiestatis)

· koliko god je poganstvo bilo tolerantno, toliko je kršćanstvo kad je postalo državnom vjerom bilo netolerantno
· ta netolerantnost prelazi u pravne sankcije: Justinijan uvodi obvezu ispovijedanja kršćanske religije

· zatim propisuje niz kazni i ograničenja za heretike, apostate, Židove, pogane:

· heretici i apostate ne mogu stjecati, otuđivati, praviti oporuku ni nasljeđivati po oporuci

· Židovi ne mogu sklapati brak s kršćanima ni držati kršćanske robove

· pogani ne smiju vršiti kultove pod prijetnjom smrti i konfiskacije

· SPOL (ŽENSKI)
· žena u rimskoj obitelji ima daleko niži položaj od muškarca

· isključena od svih javnih prava; ne može vršiti očinsku vlast, adopciju ni funkciju tutora

· ne može biti nasljednica bogatih posjednika (lex Voconia 169.pr.n.e.) niti preuzimati obveze u korist drugih osoba (senatus consultum Vellaeianum 46.pr.n.e.)

· ČAST (EXISTIMATIO)
· čast je pojam društvenog morala, dostojanstvo koje društvo priznaje pojedincu

· gubitak ili umanjenje časti može imati pravne posljedice – utječe na pravnu i poslovnu sposobnost

· potpuni gubitak građanske časti uzrokuju capitis deminutio maxima i media
· važniji slučajevi ograničenja pravne (poslovne) sposobnosti zbog umanjenja časti:
· INTESTABILITAS
· intestabilis je onaj tko sudjeluje u pravnom poslu kao svjedok ili libripens, a zatim odbija o njemu svjedočiti

· intestabilis ne može biti svjedok niti ih prizivati – time mu je ograničen ius commercii, jer su brojni pravni poslovi u to vrijeme vezani uz sudjelovanje svjedoka

· NOTA CENSORIA

· umanjenje časti koje vrše cenzori  prigodom popisa građana zbog prijekornog vladanja

· cenzori nekog mogu brisati iz popisa senatora ili vitezova, ili ga premjestiti u slabiji tribus

· INFAMIA (INFAMIA IURIS)

· infamis ne može zastupati drugog, ne može se dati zastupati, ne može za drugog stavljati prijedloge pred sudom

· gubi ius suffragii i ius honorum, gubi sposobnost sklapanja braka, funkcije svjedoka i porote

· razlozi infamije su određeni zakonima i pretorskim ediktom

· dvije su vrste infamije:

a) infamia immediata

· nastupa nesposredno kao posljedica nečasnog ponašanja, nije vezana uz prethodne sudske osude

· takva ponašanja su primjerice: bigamija, dvostruke zaruke, stečaj, sramotna profesija (glumci, gladijatori), brak žene unutar prve godine od prestanka ranijeg braka

b) infamia mediata

· nastupa kao posljedica sudske presude za infamirajuće delikte (npr. furtum, rapina, dolus, iniuria)

· nastupa kao posljedica presude za kršenje obveznih odnosa utemeljenih na povjerenju i dobroj vjeri (actiones famosae) – to su primjerice actio depositi, fiduciae, mandati, tutelae, pro socio
· TURPITUDO (INFAMIA FACTI)

· temelji se na lošem glasu u društvu, na javnom mnijenju (npr. rasipnici, ljudi lošeg života)

· turpis persona zapostavljena je kod svjedočenja, imenovanja tutora i traženja nužnog dijela u nasljednom pravu

· u Justinijanovom pravu infamija i turpitudo za posljedicu imaju zapostavljanje po sučevu rasuđivanju, a infamia iuris koja se temeljila na pravnim propisima je iščezla.

2.9. OGRANIČENJA DJELATNE SPOSOBNOSTI

· razlozi koji isključuju ili ograničavaju djelatnu sposobnost su: dob, spol, zdravstveno stanje, rasipništvo
· ova ograničenja odnose se na osobe sui iuris – osobe alieni iuris su pod vlašću oca, pa ionako nemaju imovinske sposobnosti

· DOB
· tek rođeni čovjek još nema sposobnost samostalnog i razumnog očitovanja volje 

· ta volja je potrebna za raspolaganje pravnim odnosima i odgovaranje za vlastita djelanja i delikte

· on ju stječe tek na određenom stupnju fizičkog i duševnog razvoja – poklapa se sa spolnom zrelošću (pubertas):

· pubertet dječaka utvrđuje se pojedinačno, a manifestira se oblačenjem muške toge (između 14. i 16. godine)

· pubertet djevojčica uvijek nastupa navršavanjem 12. godine

· Prokulovci i Sabinovci prihvaćaju granicu spolne zrelosti kod muškaraca s 14.g., a kod žena s 12.g.

· NEDORASLE OSOBE (IMPUBERES)

· djeca do 7. godine života, potpuno su djelatno nesposobna

· nazivaju se infantes jer ne mogu govoriti ni izgovarati pravne formule (qui fari non possunt)

· poslove za nedorasle osobe obavlja tutor, a stjecati mogu po robovima

· NEDORASLE OSOBE IZNAD DOBI INFANCIJE (IMPUBERES INFANTIA MAIORES)

· osobe od 7 do 14 godina, imaju ograničenu djelatnu sposobnost – ne mogu sklapati brak ni praviti oporuku

· samostalno mogu poduzimati samo poslove koji im donose korist (npr. prihvatiti darovanje ili oprost duga)

· za poslove koji sadrže imovinsko umanjenje ili obvezivanje treba im sudjelovanje tutora (tutoris auctoritas) – takvi poslovi su primjerice plaćanje duga ili uzimanje zajma

· DORASLE OSOBE (MINORES)

· dorasli su prvo bili potpuno djelatno sposobni, no takvo rano nastupanje doraslosti pokazalo se neprimjerenim

· zato je 191.pr.n.e. (lex Plaetoria) uvedena dobna granica od 25 godina (minores viginti quinque annis)

· taj zakon predviđa kaznenu popularnu tužbu protiv onog tko doraslog mladića zloupotrebom njegovog neiskustva navodi na sklapanje za njega štetnog posla (popularna tužba – može ju podići svaki građanin, quivis ex populo)

· takav posao ne bi bio poništen, nego bi optuženi bio kažnjen

· pretorskim ediktom određeno je da takav oštećeni minor dobije povrat u prijašnje stanje (restitutio in integrum)

· protiv tužbe na ispunjenje takvog štetnog posla edikt daje minoru ekscepciju legis Plaetoriae, zbog koje se tužitelja odbija

· pubertas je u klasično doba ostala granicom pune djelatne sposobnosti, no takvi minores ne uživaju povjerenje trećih zbog navedenih sredstava u korist minora – zato minor od magistrata može dobiti kuratora za sklapanje posla

· zato se od Marka Aurelija razvio običaj da se na zahtjev minora postavi stalni kurator za sve poslove (u tom slučaju bila je otežana primjena navedenih sredstava jer se smatralo da ne postoji zakidanje/circumscriptio dok se ne dokaže suprotno)

· u postklasično doba, razvija se trajna cura minorum za sve osobe ispod 25 godina starosti

· funkcija ovog kuratora bila je slična tutoru nad nedoraslima – one su uskoro izjednačene

· tako je granica pune djelatne sposobnosti pomaknuta do 25. godine života, a djelatna sposobnost minoruma je gotovo jednako ograničena kao i kod nedoraslih – minores ipak mogu sklapati brak i oporučivati

· PUNODOBNE OSOBE (VENIA AETATIS)

· položaj punodobne osobe imaju pojedinci s navršenom 25. godinom života

· od cara Konstantina, carevom dozvolom ovaj položaj može se dobiti i ranije (muškarci s 20, žene s 18 navršenih godina)

· ipak, prije 25. godine ne mogu se vršiti darovanja, otuđivati ni zalagati nekretnine

· SPOL (ŽENSKI)
· žene sui iuris i nakon doraslosti stoje doživotno pod posebnim tutorstvom (tutela mulierum)

· bez tutora nisu mogle poduzimati neke važnije pravne poslove

· ograničenja djelatne sposobnosti s vremenom slabe, pa su u kasnijem rimskom pravu praktički ukinuta
· ZDRAVSTVENO STANJE
· osobe s određenim tjelesnim manama ne mogu poduzimati poslove za koje se traži određena fizička sposobnost
· tako gluhonijemi ne mogu praviti usmenu oporuku ni druge poslove koji se sklapaju verbis (npr. sponsio)

· važna kategorija su i duševno bolesni (furiosi, dementes, mente capti): 

· za vrijeme pomućenja uma su bili potpuno djelatno nesposobni; ne mogu stjecati, ni biti odgovorni za delikte

· već od doba Zakonika 12 ploča stajali su pod skrbništvom (cura furiosi)

· ovakva djelatna nesposobnost počinje i prestaje s bolešću, ne mora se utvrđivati sudskom odlukom

· zato su poslovi koje furiosus poduzme za vrijeme „svjetlih časova“ (dilucida intervala) bili valjani

· RASIPNIŠTVO
· rasipniku (prodigus) je dopušteno sklapati samo one poslove koji mu donose obogaćenje – u klasično doba, njegova nesposobnost je slična djelatnoj sposobnosti nedorasloga koji je prešao godine infancije (impuberes infantia maiores)

· ipak, rasipnik može sklopiti brak i nastupiti nasljedstvo (ne može praviti oporuke)

· isprva je rasipnik bio samo onaj tko bi rasipao neoporučno naslijeđenu očevinu (bona paterna avitaque), a zatim je rasipništvo protegnuto na svu njegovu imovinu – nakon što je netko proglašen rasipnikom, oduzima mu se uprava imovine (interdictio bonorum) i stavlja ga se pod skrbništvo (cura prodigum) pretorskim dekretom

3. PRAVNE (JURISTIČKE) OSOBE

3.1. POJAM PRAVNE OSOBE

· pravna (juristička) osoba –je društvena (socijalna) tvorevina kojoj pravni poredak priznaje pravnu sposobnost, tj. svojstvo pravnog subjekta iako nije fizička osoba

· to su kolektivi s ciljem i svrhom, te imovinom koja se veže uz taj kolektiv da bi služila interesima ljudi – s obzirom na svoju trajnost i nemogućnost ostvarivanja po pojedincu, ti kolektivi se ostvaruju u obliku socijalnih organizama koji se nazivaju pravnim osobama
· stvaranje pravnih osoba zahtijeva socijalni i ekonomski život – tako nastaju tvorevine kao države, općine, gradovi, privredna udruženja (trgovačka društva, zadruge), društvene organizacije (sindikati, omladinska društva), zavodi (bolnice, sirotišta) ili zaklada (npr. za uzdržavanje prosvjetnih ustanova, stipendije studentima)

· pravna osoba može biti i skupina novca

· prema pandektnoj nauci, pravne osobe su se dijelile na:

1) universitas personarum - korporacije - udruživanje fizičkih osoba radi određene svrhe time da tako organizirana ukupnost tih osoba postaje samostalni pravni subjekt različit od svojih članova i nezavisan od njihove promjene; članovi korporacije mogu biti u pravnom odnosu i sklapati pravne poslove sa samom korporacijom.
2) universitas rerum – zavodi i zaklade - supstrat pravne osobe je imovina, a ne udruženje fizičkih osoba - ovdje imovina, namijenjena određenoj svrsi, postaje pravna osoba (npr.bolnica).
· kod korporacija postoji udruživanje fizičkih osoba, a bit zavoda i zaklada je imovina 

· granice između korporacija i zavoda/zaklada nisu uvijek jasne, a još je teže razlikovati zavode od zaklada:

· neki smatraju da je zavod imovina koja služi određenoj svrsi, a spojena je s uređajima (npr. bolnica), a zaklada je samo imovina bez tih uređaja – smatra se da je zaklada samo podvrsta zavoda

· ipak, prevladava mišljenje da su to samo različiti nazivi za istu pravnu ustanovu

· u pandektnoj nauci postoji više teorija o naravi jurističke osobe:

a) TEORIJA FIKCIJE ILI PERSONIFIKACIJE (SAVIGNY)

· zastupaju je glosatori, a formulirao ju je Savigny
· polazi sa stajališta da pravni subjekt može biti samo čovjek – kod pravnih osoba nema takvog subjekta

· pravni poredak za jurističke osobe fingira postojanje subjekta (prenosi pravnu sposobnost od prirodnih na fingirane osobe)

· kako fingirani subjekt realno ne postoji, pravna osoba ne može imati volju niti sama djelovati – za nju djeluju zastupnici
· ova teorija opire se nekim izrekama iz Justinijanova prava – posebno onima koje se odnose na hereditas iacens, gdje se kaže da ostavina djeluje umjesto osobe (hereditas personae vice fungitur - ostavina djeluje umjesto osobe)

· hereditas iacens – ležeća ostavina od ostaviteljeve smrti do časa nastupa nasljedstva

b) TEORIJA REALNE EGZISTENCIJE (GIERKE)

· pravna osoba je realna osoba koju čini ukupnost pojedinaca – ta ukupnost nije tjelesna osoba, ali ona realno postoji i ima vlastitu volju (kod korporacija nastaje skupom realnih volja članova, a kod zaklada voljom zakladatelja)

· takvim skupovima koji se razlikuju od običnog zbroja pojedinaca pravni poredak priznaje pravnu sposobnost

· po toj teoriji, za pravnu osobu ne djeluju zastupnici nego njeni organi koji manifestiraju volju pravne osobe

c) BRINZOVA TEORIJA

· pravne osobe uopće nisu pravni subjekti – radi se o imovinskim masama bez subjekta

· te mase su vezane uz svrhu kojoj imaju služiti (Zweckvermogen)

d) TEORIJA DESTINATARA (IHERING)

· pravni subjekti su samo one jurističke osobe kojima je odnosna imovina namijenjena

· to su primjerice bolesnici kod bolnice ili stipendisti kod stipendijalne zaklade

3.2. PRAVNE OSOBE U RIMSKOJ DRŽAVI

· KORPORACIJE
· organizirani kolektivi prirodnih osoba (universitas personarum) – čine samostalni pravni subjekt različit od pojedinih članova

· ovu ideju izražava Ulpijan govoreći o municipalnim općinama: Ako se nešto duguje skupini, ne duguje se pojedincima; ni ono što duguje skupina, ne duguju pojedinci - Si quid universitati debetur, singulis non debetur nec quod debet universitas, singuli debent.
· članovi skupine i sama skupina su odvojene pravne osobnosti

· u Rimu se javljaju 3 vrste korporacija s posebnom pravnom sposobnošću: 

· RIMSKA DRŽAVA (POPULUS ROMANUS)

· s obzirom na svoju imovinu ne potpada pod privatno pravo (ius civile)

· država nastupa kao javna vlast nad građanima; nastupa prema pojedincu kao posebni pravni subjekt

· državna imovina (res publicae) – dobra rimskog naroda kao cjeline, ne pripadaju nijednom građaninu posebno

· ta imovina pripada državnoj blagajni (aerarium populi romani)

· u pravnim poslovima s pojedincima zastupali su državu magistrati po normama i u okviru javnog prava

· u doba principata, uz aerarium javlja se i fiscus:

· to je državna imovina od prihoda carskih provincija, njome upravlja car

· fiscus kao careva imovina u odnosima s građanima spada u privatno pravo i sudbenost

· kad je aerarium pod Dioklecijanom istisnut, rimska država postaje pravni subjekt privatnog prava preko fiska (iako se imovinskopravni odnosi fiska po mnogim privilegijama razlikuju od imovinskopravnih odnosa običnih građana)

· GRADSKE OPĆINE u Italiji i provincijama
· nakon pripajanja u rimsku državu, gradske općine u provincijama uglavnom zadržavaju svoju samoupravu
· u doba principata, sve općine u pogledu imovinskih odnosa postaju i subjekti privatnog prava

· općina postaje posebni pravni subjekt s posebnom imovinom – zato njene poslove mogu voditi samo posebni zastupnici (actor, kasnije syndicus), a ne bilo koji članovi općine

· DRUŠTVA

· nastaju vrlo rano (trgovačka, obrtnička, nabožna); važna su društva za otkup državnih prihoda (societates publicanorum)

· prema Zakoniku 12 ploča društva su se osnivala slobodno, no kasniji vlastodršci počinju raspuštati društva (Cezar, August)

· do ovog doba društva nisu još tvorila posebni pravni subjekt koji bi se razlikovao od članova; subjekti imovine su članovi društva

· August je s lex Iulia de colegiis zabranio stvaranje novih društava bez dozvole senata iz političkih razloga
· po klasičnom pravu, za osnivanje društva potrebna su bar 3 člana ("tres faciunt collegium" - trojica čine društvo)

· ZAKLADE
· zaklada može biti:

a) samostalna – kao pravna osoba, to je imovina namijenjena određenoj svrsi, ima samostalnu pravnu osobnost; zakladatelj daje imovinu za određene svrhe, a ona živi samostalnim životom (njome upravljaju fizičke osobe kao organi zaklade)

b) nesamostalna – nije novi pravni subjekt, nego je imovina ostavljena nekoj već postojećoj korporaciji (općinama ili društvima) s nalogom da je oni upotrebljavaju u određene svrhe

· tek u kršćansko doba nastaju temelji za zaklade u modernom smislu – osnivaju se piae causae:

· nastaju kad je crkvenim općinama (ecclesia) priznato svojstvo pravne osobe

· pia causa je imovina ostavljena za pobožne i dobrotvorne svrhe, npr. za podizanje bolnica, samostana, crkve
· takve piae causae mogu biti postavljene nasljednikom – gradske općine i društva to pravo stječu kasnije

· nije sigurno jesu li piae causae bile samostalne ili nesamostalne zaklade

1. OBITELJSKO PRAVO - UVOD

1.1. HISTORIJSKI RAZVOJ RIMSKE OBITELJI

· rimska obitelj – individualna, monogamna, s izraženom vlasti obiteljskog starješine (pater familias)

· to je agnatska obitelj, povezana vlašću istog starješine, bez obzira na krvno srodstvo (kognaciju)

· ovakva obitelj potječe iz starijih zajednica, rimskog patrijarhalnog gensa i agnatske porodice s prijelaza od gensa prema individualnoj agnatskoj obitelji – takav razvoj povezan je s razvojem proizvodnih snaga
· sve je veća produktivnost rada, pa sredstva proizvodnje prelaze u individualno vlasništvo inokosnih obitelji
· postoje brojni znakovi postojanja patrijarhalnog gensa prije države (gentilno ime, zajednička sacra, nasljedno/tutorsko pravo)

· Aulus Gellius naglašava da je u Rimu postojala zajednica šira od individualne obitelji, a uža od gensa:

· ta zajednica, anticum consortium, zvala se ercto non cito (nepodijeljena imovina ili ostavina)

· Gaj u Institucijama (antinopulski fragmenti) govori o ortačkoj pogodbi, societas:

· nakon smrti patris familias, među njegovim sui heredes nastaje zajednica braće (societas fratrum, erctum non citum)

· oni su u zajednici imali ravnopravan položaj, svaki je mogao oslobađati roba ili mancipacijom otuđiti stvar

· može se zaključiti da je i prije postanka inokosne obitelji u Rimu postojala šira porodična zajednica (domus)

· pater familias u consortiumu još nije imao apsolutnu vlast – imao je ograničenu vlast upravljanja i zastupanja

· smatralo se da sinovi i za očeva života latentno sudjeluju u njegovom imetku (quodammodo domini)

· daljnjim ekonomskim napretkom dolazi do raspadanja consortiuma, pa konačno nastaje inokosna obitelj koja obuhvaća samo roditelje i njihove potomke s njihovim ženama – nakon smrti oca, braća se dijele i osnivaju samostalne obitelji

· raste potreba za robovskom radnom snagom zbog obrade zemlje

· sada pater familias postaje samovlasnik svoje zemlje i imovine, pa ima gotovo neograničenu vlast nad svojom obitelji (sve do ius vitae ac necis - "odlučivanje o životu i smrti")
· individualna obitelj bila je poznata već Zakoniku 12 ploča, no tad je vjerojatno postojala i veća porodična zajednica

· actio familiae erciscundae - tužba za diobu obiteljske imovine

1.2. OPĆA OBILJEŽJA RIMSKE OBITELJI

· Rimljani individualnu agnatsku obitelj zovu familia – taj izraz može značiti samo robove, samo obiteljsku imovinu, sve osobe pod vlašću oca, ukupnost imovine i osoba; najvažnija upotreba je skup slobodnih osoba podložnih vlasti istog oca

· familia (familia iure proprio, Ulpijan) se sastoji od rođene djece i potomaka patris familias; ovdje spadaju i žena patris familias i žene njegovih potomaka (ako su ušle u manus-brak), te usvojena i pozakonjena djeca

· ta familia je kratkotrajna – smrću oca, sve osobe postaju sui iuris, a muškarci i patres familias svojih obitelji

· agnatska veza i dalje veže ove osobe – prema Ulpijanu, oni čine familiam communi iure
· agnati su sve osobe koje potpadaju i koje su potpadale pod istu patria potestas te koje bi potpadale pod nju da njihov zajednički predak nije umro prije njihova rođenja

· pravne posljedice koje se vežu uz agnaciju su zakonsko tutorstvo i zakonsko nasljedno pravo

· agnacija je srodstvo po očevoj strani – djeca s majkom dolaze u agnatsko srodstvo samo ako je i ona pod muževom vlašću (ako je sklopila manus-brak gdje prema mužu ima sličan položaj kao i ženska djeca, filiae loco)

· ako je sklopljeni brak slobodan, majka i dalje spada u svoju raniju agnatsku obitelj

· pravne posljedice koje proizlaze iz obiteljske pripadnosti vežu se uz agnatsko, a ne krvno srodstvo (npr. nasljedno pravo)

· agnati su mogli biti ujedno i krvni srodnici, ali nisu morali

· krvno srodstvo (cognatio) je izvor određenih moralnih dužnosti, a stvara i bračne zapreke

· no, kognacija u starije doba nije osnova za nasljedno pravo i tutorstvo; to je krvno srodstvo po muškoj i ženskoj liniji
· bit kognacije je u pripadnosti krvno-srodničkoj grupi, dok se agnacija temelji na pripadnosti kućnom obiteljskom kolektivu

· tijekom povijesti, agnatska obitelj slabi, pa od Justinijana kognatsko srodstvo potpuno potiskuje agnaciju

· uzrok je ekonomski razvoj – razvoj trgovine i ropstva omogućava članovima obitelji samostalnost u udaljenim krajevima, što onemogućuje vršenje patriae potestatis (tako agnatska veza gubi značaj)

· srodstvo može biti:

· u uspravnoj lozi (linea recta) – ascendenti i descendenti (preci i potomci), svi koji potječu rođenjem jedan od drugog   

                                                    (djed, otac, sin, unuk)
· u pobočnoj lozi (linea transversa) – osobe koje potječu od 3. zajedničkog pretka, a ne jedna od druge (stric i nećak); pobočna loza još se zove kolateralna, a pobočni rođaci kolaterali)

· blizina ili stupanj srodstva (koljeno, gradus) dviju osoba:

· računa se po broju poroda između tih osoba do njihovog zajedničkog pretka

· koristi se pravilo "tot gradus quod generationes" (toliko stepeni, koliko poroda)

· tako je otac sa sinom u prvom, djed s unukom u drugom stepenu srodstva

· u pobočnoj lozi, braća su u drugom, stric i nećak u trećem stepenu srodstva, …

· veza bračnog druga s rođacima drugog bračnog druga nije srodstvo, nego tazbina – adfinitas ili affinitas (može biti bračna zapreka)

· u Gajevim i Justinijanovim institucijama, o obitelji se govori u prvoj knjizi gdje se raspravlja o pravu osoba (ius quod ad personas pertinet).
2. BRAČNO PRAVO

2.1. OPĆA OBILJEŽJA RIMSKOG BRAKA

· brak u najširem smislu – trajna zajednica života između muža i žene
· da bi brak bio pravno priznat, moraju trajno postojati oba osnovna elementa:

· faktična zajednica života muškarca i žene

· affectio maritalis – trajna namjera i volja da budu baš muž i žena

· za monogamni rimski brak nije bitno spolno općenje (copula carnalis)

· u postklasično doba prodire shvaćanje da je za brak dovoljan samo početni sporazum supruga u času sklapanja braka, jer već time nastaje trajna zajednica (utjecaj kršćanstva koje brak smatra nerazrješivim)

· osim braka, u Rimu postoje i druge trajne zajednice muškarca i žene

· contubernium – trajna spolna veza među robovima ili među slobodnom osobom i robom

· konkubinat – trajna veza slobodnih osoba bez affectio maritalis; djeca iz konkubinata su vanbračna (liberi naturales) i slijede majku; ovako žive osobe koje zbog socijalno-političkih prepreka ne mogu sklopiti brak, no i ovakva veza je pravno priznata, iako niža od braka

· MATRIMONIUM IUSTUM
· je samo brak među osobama koje imaju connubium; samo ovakav brak ravna se po ius civile
· samo djeca iz ovakvog braka su iusti patris filii – ona su ingenui i poprimaju status svog oca, te spadaju pod njegovu vlast

· to je prvenstveno brak rimskog građanina s Rimljankom ili peregrinkom (Latinkom) koja ima ius connubii
· brak između peregrina, te između Rimljana i peregrina bez ius connubii prosuđuje se po peregrinskom pravu

· u 1. st.pr.n.e. donesena je lex Minicia – djeca u takvim brakovima (bez ius conubii) uvijek slijede lošiju stranu; dobivaju pravni položaj one strane koja nije rimski građanin

· BRAK CUM MANU I BRAK SINE MANU
· brak cum manu:

· žena ulazi u agnatsku obitelj muža i potpada pod njegovu vlast (manus, in manum conventio)

· ako je muž alieni iuris, žena potpada pod vlast muževa patris familias – raskida agnatsku vezu s prijašnjom obitelji

· brak sine manu:

· poznat već Zakoniku 12 ploča, žena ostaje uz svoju raniju agnatsku pripadnost

· ona i dalje spada pod vlast dosadašnjeg patris familias (ako je bila sui iuris, pod tutorstvo agnata)

· prije se smatralo da je brak sine manu polubrak, no duplicitet bračnih formi ipak je postojao kod Rimljana

· kad su ekonomskim razvojem obiteljski članovi, time i žene, dobili veću samostalnost, brak sine manu postao je pravilom

· brak cum manu potpuno nestaje u 3. st.
· prema tome, Rimljani poznaju samo jedan tip braka, a osnivanje manusa služi samo za osnivanje muževe vlasti nad ženom (pravni posao, a ne forma za sklapanje braka)
2.2. PRETPOSTAVKE ZA BRAK I BRAČNE ZAPREKE

· za valjani rimski brak (matrimonium legitimum) traži se:

a) ius connubii – imaju ga rimski građani i Latini prisci, no plebejci se mogu ženiti patricijima tek od lex Canuleia 445.pr.n.e.
b) pravna i djelatna sposobnost – brak ne mogu sklapati nedorasli, duševno bolesni, a po Justinijanu ni kastrati

c) pristanak patris familias – za brak ga moraju tražiti osobe alieni iuris, a eventualno i druge osobe
· uz pozitivne pretpostavke, postoje i bračne zapreke – brak sklopljen unatoč njima bio bi ništav; dijele se na:

· apsolutne – onemogućuju svaki brak s bilo kojom osobom (postojeći brak, ropstvo, zavjet čistoće, zabrana za vojnike 
                                                                                                 za vrijeme vojne službe - principat)

· relativne – onemogućuju brak s određenim osobama (krvno srodstvo, tazbina, tutorstvo, vrijeme žalosti)

· relativne bračne zapreke:

· krvno srodstvo (cognatio) – u uspravnoj lozi neograničeno, u kolateralnoj prvo do 6., u klasično oba uključivo do 

                                                3.stupnja
· tazbina (affinitas)– zapreka samo u uspravnoj lozi (npr. svekar i snaha); u kršćansko doba protegnuta na šurjaka i šurjakinju

· tutorstvo – u carsko doba zabranjen je brak tutora s njegovom štićenicom

· udovica prije nove udaje mora održati vrijeme žalosti (10 mjeseci, od principata 1 godina), a u kršćansko doba taj rok je protegnut i na slučaj razvoda braka – svrha ove zabrane je izbjegavanje dvojbe o očinstvu

2.3.  BRAČNO ZAKONODAVSTVO CARA AUGUSTA
· polarizacija između bogatih i siromašnih krajem republike dovodi do pada morala i razvrata u redovima vladajuće klase

· kako bi podignuo bračni moral, spriječio neutemeljene razvode i pojačao rađanje bračne djece u višim slojevima, car August donosi zakonske promjene u obiteljskom/bračnom pravu – ti zakoni zajedno se zovu kadukni ili lex Iulia et Papia Poppaea:  9.g. lex Papia Poppaea – o zapostavljanju brakova bez djece; 

                 18. g. lex Iulia de maritandis ordinibus – o suzbijanju neženstva

· tim je zakonima određeno:

· muškarci između 25.-60.g. i žene između 20-50.g. moraju živjeti u braku - čak i razvedeni i udovice, samo je ženama ostavljen rok od 6mj. do 2god.

· razne bračne zabrane da bi se spriječilo miješanje rimskih građana, vladajuće klase sa stranim rasama i nižim slojevima, primjerice zabrana braka (u slobodi rođenih) ingenuusa sa zloglasnim ženama (mulieres famosae – glumice, bludnice, preljubnice, …) ili zabrana braka senatora i njihovih potomaka s oslobođenicima i glumicama

· određen je broj djece – muž barem 1, žena ingenua barem 3, oslobođenica barem 4 (ius liberorum)

· onaj tko ne poštuje propise, ostane neženja (caelebs) ili bez djece (orbus) stižu zapostavljanja – npr. kod natječaja za magistrature i druge štetne posljedice, npr. nesposobnost za oporučno stjecanje nasljedstva i legata (incapacitas)

· caelebes ne mogu stjecati ništa od oporučnih namjena, a orbi mogu samo polovicu

· njihovi ošasni dijelovi (caduca) pripadaju sunasljednicima ili legatarima koji imaju djece (inače državi)

2.4. ZARUKE (SPONSALIA)
· braku obično prethode zaruke (sponsalia) – uzajamna obećanja da će se sklopiti brak

· u staro doba – zaruke sklapaju zaručničin otac i zaručnik (možda i patres familias); upotrebljava se oblik sponzije, formalističkog pitanja i odgovora (zato se zaruke zovu sponsalia, zaručnik sponsus, zaručnica sponsa)

· od predklasičnog prava – sklapaju se neformalno, iz njih ne izvire pravno utuživa obveza na sklapanje braka niti na naknadu štete, zaruke se mogu jednostrano razvrgnuti (pritom nije dozvoljeno ugovarati eventualnu kaznu za takav slučaj – načelo matrimonia debent esse libera - brak mora biti slobodan!)

· u postklasično doba javlja se tendencija o obvezatnosti zaruka te nastaje arrha sponsalicia: 

· kod Rimljana se javlja u 4. stoljeću, pod utjecajem kršćanstva i grčko-orijentalnih običaja

· to je uzajamno davanje svojevrsne kapare koju bi stranka koja odustane od zaruka gubila ako ju je dala

· ako ju je primila, morala bi je vratiti u četverostrukom iznosu (po Justinijanu u dvostrukom)

· od arrhae se razlikuju zaručnički darovi:

· mogu se ranije opozvati ako su darovani pod uvjetom da dođe do braka

· u postklasično doba, određeno je da stranka koja bezrazložno odstupi od zaruka gubi te darove

· ako su zaruke sklopljene uz svečanost zaručničkog poljupca (osculo interveniente), a zaručnik umre, zaručnica može zadržati polovinu primljenih darova

2.4. SKLAPANJE BRAKA

· SKLAPANJE BRAKA CUM MANU
· brak cum manus zasnivao se na 3 načina:

· CONFARREATIO

· najstariji oblik sklapanja braka među patricijima koji je dovodio do uspostavljanja manusa uz određene sakralne obrede – sastoje se u žrtvi Jupiteru kod koje se koristi kruh od pira (panis farreus)

· odvija se uz prisutnost 10 svjedoka, te dvojice najviših rimskih svećenika (pontifex maximus, flamen Dialis)

· COEMPTIO

· zaključenje rimskog braka u obliku mancipacije, tj.prividne prodaje žene u prisutnosti 5 svjedoka, vage i libripensa, spada u gesta per aes et libram
· u klasično doba, coemptio se uglavnom koristi u druge svrhe (npr. promjena ženina tutora – coemptio fiduciae causa)

· USUS

· stjecanje manusa time što žena živi s mužem u praktičnom braku neprekidno kroz godinu dana (vrsta dosjelosti)

· prema Zakoniku 12 ploča, žena može izbjeći stjecanje manusa tako što bi svake godine 3 noći zaredom izbivala iz muževe kuće (usurpatio trinoctii) – iz ove ustanove je vidljivo da je brak bez manusa već tada bio poznat

· neki pisci povezuju usus s otmicom žene gdje bi se jednogodišnjim rokom brak legalizirao, a Levy-Bruhl konstruirao je hipotezu o braku na probu – većinom se uzima da je usus način osnaživanja brakova ako su confarreatio/coemptio izostali

· ova 3 oblika nisu prisutna u Justinijanovoj kodifikaciji

· SKLAPANJE BRAKA SINE MANU
· sklapa se bez posebnih pravnih formalnosti, no ističu se običaji i obredi:

· in domum deductio – svečano uvođenje žene u muževu kuću uz stanovite obrede; ovaj način spominje se kao akt zasnivanja braka, no otpada u postklasično doba

· consensus – postaje jedini bitan element sklapanja braka; popraćen je stanovitim obredima i sastavljanjem isprava, osobito o uređenju imovinskih odnosa (instrumentum dotale); te isprave su kod Justinijana propisane za brak viših staleža (illustres) i pretvaranje konkubinata u brak

2.5. UČINAK BRAKA NA OSOBNE I IMOVINSKE ODNOSE

· ODNOSI U BRAKU CUM MANU
· žena izlazi iz dosadašnje agnatske obitelji, odnosno iz tutorstva ako je bila osoba sui iuris

· sada je podložna vlasti muža ili njegova patris familias ako je muž alieni iuris – ženu stiže capitis deminutio
· pravno, žena ima položaj kćeri (filiae familias loco), odnosno položaj sestre prema svojoj djeci, s kojima dijeli nasljedno pravo; pritom gubi pravo nasljeđivanja u prijašnjoj agnatskoj obitelji, kao mater familias žena dobiva ugledan socijalni položaj
· imovinski odnosi:

· žena nema imovinskopravne sposobnosti – sve što bi ona stekla pripadalo bi mužu

· sva imovina koju je imala prije braka pripada mužu (adquisitio per universitatem) ili njegovom pater familiasu
· ODNOSI U BRAKU SINE MANU
· žena zadržava položaj u dosadašnjoj obitelji, u kojoj zadržava i nasljedno pravo; ne stječe nasljedno pravo muževe obitelji

· unatoč pravnoj odvojenosti, postoje neka pravila o odnosima bračnih drugova:

· žena je dužna slijediti muža jer on određuje mjesto stanovanja (domicil)

· muž odlučuje o odgoju djece, koja i u braku sine manu spadaju pod njegovu vlast

· muž je dužan štititi ženu; žena dobiva socijalni položaj muža ali mu mora iskazivati dužno poštovanje

· bračni dugovi su obvezani na vjernost
· imovinski odnosi:

· vrijedi načelo razlučenih dobara

· ako je žena bila alieni iuris, sve što je stekla pripalo bi njenom pater familias-u

· ako je žena bila sui iuris, sve što je stekla pripalo bi njoj samoj

· praesumptio Muciana – ako porijeklo ženine imovine nije sigurno, smatra se da ju je dobila od muža (Q.M.Scaevola)
· žena sama upravlja svojom imovinom

· muž nema pravo upravljanja ni korištenja parapherne – ženine imovine koja ne spada u miraz

· ženi nije pripadao zahtjev na uzdržavanje od strane muža, ali muž je morao snositi troškove kućanstva

2.6. MIRAZ (DOS)
· miraz (dos) – imovinski doprinos koji žena ili pater familias ili netko treći daje mužu za troškove kućanstva  
· dos profecticia – miraz koji daje otac

· dos adventicia – miraz iz svih drugih izvora

· dužnost davanja miraza bila je ispočetka samo običaj, kasnije pretvorena u pravnu dužnost za ženina oca i njene ascendente; za osnivanje miraza služe:

a) promissio dotis – stipulacija kojom se na pitanje budućeg muža davalac miraza obvezuje prenijeti na muža miraznu imovinu u nekom kasnijem času

b) dictio dotis – verbalni kontrakt u obliku jednostranog usmenog obećanja miraza, a takvim oblikom mogla se poslužiti samo žena, njen pater familias ili ženin dužnik

c) datio dotis – pojedina mirazna dobra se stvarno prenose na muža propisanim formama

d) pactum dotis – obećanje miraza neformalnim ugovorom, nastaje u kasnije carsko doba

· u starije doba, miraz pripada mužu u trajno vlasništvo – kad je potkraj republike popustio moral, učestali su razvodi, pa je muž mogao, nakon što je dobio miraz, bezrazložno razvesti brak, te zadržati miraz

· stoga nastaju mjere kojima se muža sili na povratak miraza nakon prestanka braka, te mu se ograničava upotreba miraza

· OBVEZA NA POVRATAK MIRAZA PO PRESTANKU BRAKA
· prigodom osnivanja miraza, od muža se traži obećanje u obliku stipulacije (cautio rei uxoriae) da će vratiti miraz, odnosno njegovu procijenjenu vrijednost, ako brak prestane razvodom (dos recepticia)

· ako muž ne izvrši obvezu, može biti tužen akcijom ex stipulatu – to je bila tužba strogog prava (stricti iuris), po njoj je muž osuđen da miraz vrati odmah i u cijelosti, bez odbitaka za eventualne troškove ili druge protuzahtjeve

· kasnije se miraz mora vraćati i ako nije izričito dogovoren povratak, čak i u slučaju prestanka braka smrću muža ili žene

· u tom slučaju daje se actio rei uxoriae – sudac može prema načelima pravičnosti (in bonum et aequum concepta) omogućiti tuženome da neke mirazne stvari vraća u određenim rokovima, a ne odmah; sudac može mužu ostaviti određen dio miraza

· u Justinijanovu pravu, miraz se vraća uvijek, osim ako žena snosi krivnju za razvod

· ujedno je Justinijan za povratak miraza davao akciju ex stipulatu koja je dobila karakter akcije bonae fidei
· OGRANIČAVANJE UPOTREBE MIRAZA

· mužu se brani da kao vlasnik slobodno raspolaže miraznim stvarima, što određuju zakoni, npr. lex Iulia de fundo dotali (lex Iulia de adulteriis)
· mužu je zabranjeno otuđivanje italskih dotalnih zemljišta bez ženina pristanka; zalaganje mu je zabranjeno i ako žena pristane – kasnije je ta zabrana protegnuta na sva zemljišta

· raspolaganje pokretnim stvarima bilo je reducirano zbog eventualne muževe odgovornosti za povratak miraza

· od Justinijana, žena je za osiguranje povratka miraza dobila zakonsko založno pravo na čitavu muževu imovinu s prvenstvom pred svim drugim muževim osobnim vjerovnicima i ranijim založnim pravima

· tako se od kraja klasičnog doba stvara novo shvaćanje miraza:

· muž je samo formalni vlasnik, jer stvarni vlasnik miraza postaje žena

· dos je res mulieris, a muž tijekom braka ima samo pravo uživanja i korištenja plodova u svrhu vođenja kućanstva

· muž je sada svojevrsni uzufruktuar (uživalac miraza)

2.7. DONATIO ANTE NUPTIAS

· u rimskom pravu, darovanja među bračnim drugovima su zabranjena
· pritom postoji običaj darivanja među zaručnicima, pa muž prije braka daje ženi darove (donatio ante nuptias)

· donatio ante nuptias u kasnije carsko doba:

· to je ono darovanje koje bi zaručnik ili njegov pater familias davao zaručnici u vidu sklapanja braka
· njime se trebaju snositi troškovi budućeg braka, te se osigurava opskrba žene u slučaju razvoda ili muževe smrti

· ta se imovina ne prenosi odmah na ženu, nego tek ako muževom krivnjom dođe do razvoda ili ako muž umre

· ako muž umre, donacija pripada djeci, a žena će na njoj imati samo pravo uživanja

· odredbe Justina i Justinijana:

· Justin: donatio ante nuptias se može povisiti nakon sklapanja braka
· Justinijan: donacija se može i osnovati za vrijeme braka (donatio propter nuptias)

· već u postklasično doba nastaje shvaćanje da se donatio ante nuptias prosuđuje po istim pravilima kao i dos (miraz)
· muževom ocu nametnuta je obveza da za sina daje donaciju (kao što ženin otac mora davati dos)

· donatio se daje u jednakoj visini kao dos i ostaje u imovini muža za trajanja braka

· u slučaju muževe imovinske propasti, žena može tražiti izručenje donacije (kao i dosa)

· muž ne smije prodati ni založiti zemljišta donacije

2.8. RAZVOD BRAKA (DIVORTIUM)
· u Rimu je vrijedilo načelo slobodnog razvoda braka, no forma se mijenjala:

· u staro doba, brak sklopljen confarreatione se razvodi suprotnim aktom (diffareatio), a druge vrste manus-braka raskidaju se aktom poznatim kao remancipatio
· u Zakoniku 12 ploča spominju se formule kojima muž istjeruje ženu kod razvoda braka sine manu
· u klasično doba, dovoljna je izjava o razvodu (repudium) i faktično prekidanje bračne zajednice

· nisu potrebni zakonski razlozi za razvod, jer se brak shvaća kao faktično stanje koje čine zajednički život i affectio maritalis
· prestankom tih elemenata prestaje i brak, pa za razvod nije potrebna sudska presuda

· za razvod braka ovlašten je:

· muž ili njegov pater familias (za razvod braka cum manu)

· muž ili žena, odnosno njihovi patris familias (za razvod braka sine manu)

· August svojim reformama krajem republike nije direktno zahvatio pitanje razvoda, jedino je propisao formu pred 7 svjedoka (lex Iulia de aduteriis)
· tek kršćanski carevi (Konstantin, Justinijan) donose propise o suzbijanju razvoda
· iako crkva brak smatra nerazrješivim, prihvaćeno je mišljenje da svaki suprug može razvesti brak

· sada su uvedeni opravdani razlozi za razvod braka – razlikuju se opravdani i neopravdani razvod braka

· razlozi za razvod bili su primjerice ubojstvo koje je počinio muž ili preljub, svodstvo žene

· razvod bez opravdanih razloga bio je pravnovaljan, ali su stranku koja neopravdano razvede brak stigle stanovite imovinsko-pravne štetne posljedice (npr. zabrana ponovnog braka, gubitak miraza i donacije, deportacija)

· jednake sankcije stižu i bračnog druga koji bi skrivio dozvoljeni razvod

· daljnje promjene uvodi Teodozije II

· za razvod braka obvezna je forma raspusnog pisma (libellus repudii) – raširena već u istočnim dijelovima carstva

· raspusno pismo obično potpisuje 7 svjedoka

· razvod braka po Justinijanovom pravu:

· imovinske i osobne kazne stižu:

· onog bračnog druga koji je kriv za opravdani razvod (repudium ex iusta causa)

· bračnog druga koji je bezrazložno razveo brak (repudium sine causa)

· uz ova dva slučaja po Justinijanu, postoje i:

· sporazumni razvod (divortium mutuo consensu)

· dopušteni i nekažnjivi jednostrani razvod bez krivnje druge stranke, kad jedna stranka položi npr. zavjet čistoće i stupi u neki red (divortium bona gratia)

3. PATRIA POTESTAS

3.4. SADRŽAJ U OSOBNOM POGLEDU

· u pradavno doba, starješina ima jedinstvenu vlast nad osobama i imovinom obitelji (manus)
· kasnije se od nje odvajaju dominium (vlast nad stvarima), dominica potestas (robovima), ženom (manus)

· odvaja se i vlast nad osobama in causa mancipii, te djecom i daljnjim potomcima – patria potestas
· to je doživotna i jaka vlast kućnog starješine nad djecom i daljnjim potomcima (unucima, praunucima)

· sin ostaje pod vlašću oca i kad odraste i osnuje svoje kućanstvo – on postaje pater familias tek kad mu umru svi muški preci

· patria potestas je ispočetka bila apsolutna i gotovo neograničena, no kasnije slabi; očituje se u 2 pravca:

a) s obzirom na osobu djece– ius vitae ac necis, ius vendendi, ius vindicandi, pristanak patris familias za sklapanje braka djece

b) s obzirom na imovinske odnose djece 

· IUS VITAE AC NECIS

· odlučivanje o životu i smrti – putem kažnjavanja, ubijanja, izlaganja novorođenog djeteta

· od starog doba, običaji traže da pater familias prije izricanja takvih kazni sasluša obiteljsko vijeće (iudicium domesticum)

· kad su običaji postali nedovoljni, počinje intervenirati cenzor (nota censoria)

· od kraja republike, zakonodavstvo donosi niz ograničenja s obzirom na ovo pravo patris familias:

· svako usmrćenje djece proglašeno je umorstvom (Valentinijan I. u 4. stoljeću)

· zabranjeno je izlaganje novorođene djece, kažnjavanje djece zbog težih prijestupa predano je državnom sudu

· patria potestas tako od principata postaje vlast odgajanja i odgojnog kažnjavanja

· IUS VENDENDI

· pravo prodaje djece – prodajom trans tiberim dijete postaje rob, a prodajom sugrađaninu postaje osoba in mancipio
· vrlo često u starije doba, što dokazuje i odredba Zakonika 12 ploča po kojoj pater familias nakon treće prodaje gubi patriam potestatem (si pater filium ter venum duit, filius a patre liber esto)

· u klasično doba održale su se samo:

· prodaja djece u svrhu noxae dacije
· prividna prodaja u svrhu adopcije i emancipacije
· prava prodaja nestaje prije Konstantina, ali za dominata dozvoljena - samo prodaja novorođenčadi u slučaju krajnje bijede

· IUS VINDICANDI

· očevo pravo da traži izručenje svoje djece od trećih koji bi dijete zadržavali

· u tu svrhu služi vindicatio filii, a po pretorskom pravu interdictum de liberis exhibendis, item ducendis
3.5. SADRŽAJ PATRIAE POTESTATIS U IMOVINSKOM POGLEDU

· filii familias su osobe alieni iuris pa se smatraju imovinskopravno nesposobnima
· kućna djeca za vrijeme očeva života smatraju se sudionicima obiteljske imovine (etiam vivo patre quodammodo domini extimantur), no pravo raspolaganja ima jedino pater familias – tek njegovom smrću ostvaruje se pravo djece na imovinu

· dorasla djeca su, doduše, bila djelatno sposobna, ali sve što bi stekla pripalo bi ocu, jedinom vlasniku obiteljske imovine

· naprotiv, po civilnom pravu djeca ne mogu obvezivati starješinu obitelji (iznimka: noksalno, za obveze iz delikta)

· raspadanjem stare obitelji, i u tim odnosima dolazi do sve veće imovinskopravne sposobnosti djece

· tako pretor počinje davati actiones adiecticiae qualitatis:

· tužbe protiv pater familiasa – pretor ih daje trećim ugovaračima za obveze iz poslova kućne djece

· to su isti slučajevi kao kod gospodareve odgovornosti za obveze robova,tj. actio quod iussu, institoria, exercitoria, de peculio, de in rem verso

· inače je filius familias mogao obvezivati sebe – vjerovnik bi se mogao naplatiti tek kad sin postane sui iuris, jer kao osoba alieni iuris on nema svoju imovinu (ipak sin može biti tužena, a kasnije i tužiteljska stranka pred sudom)

· uz imovinsku samostalnost sina obitelji veže se i ustanova pekulija, pa postoje:

a) PECULIUM PROFECTICIUM

· imovina koju otac daje sinu na samostalno upravljanje 

· takav peculium pravno ostaje vlasništvo oca, no s njim stvarno raspolaže sin

· actio de peculio – otac pomoću ove pretorske tužbe odgovara za obveze sina iz uprave pekulijem samo do visine pekulija

b) PECULIUM CASTRENSE

· od Augusta sva imovina koju bi sin zaslužio u vojnoj službi (in castris) – plaća, ratni plijen, darovi, …

· to je samostalna imovina sina kojom on može slobodno raspolagati i oporučno za slučaj smrti – ako bi sin umro bez oporuke, imovina bi pripala ocu kao pekulij (iure peculii), a ne po nasljednom pravu

c) PECULIUM QUASI CASTRENSE

· ovdje spada sva imovina koju bi sin stekao obnašanjem javnih službi ili crkvenih zvanja ili slobodnih profesija (npr. advokat)

· BONA ADVENTICIA
· od Konstantina nadalje, ostvaruje se težnja da se djetetu omogući da za sebe stječe onu imovinu koju dobiva od trećih, a ne od oca ili putem gornjih pekulija – to je određeno:

· glede imovine koju dijete naslijedi od majke

· glede imovine dobivene od strane majčinih rođaka

· glede imovine stečene od bračnog druga

· konačno, glede svakog stjecanja od strane trećih

· takva imovina koju stječe od trećih naziva se bona adventicia – vlasništvo nad njom pripada djeci, no otac ima pravo doživotne uprave i uživanja
· filius familias nije mogao s bona adventicia oporučno raspolagati

· tako je od Justinijana napušteno načelo imovinske nesposobnosti djece pod vlašću

3.6. POSTANAK PATRIAE POTESTATIS
· pod patriam potestam dolazi se rođenjem ili pravnim poslovima poslije rođenja (arogacijom, adopcijom, legitimacijom)

· arogacija i adopcija obuhvaćaju ustanovu posinjenja/usvojenja osoba koje nisu djeca patris familias, nego pravnim poslom dobivaju položaj djece i dolaze pod patriam potestatem
· arogacija – posinjenje osobe sui iuris; stiže ju capitis deminutio minima             adoptio u širem smislu
· adopcija – posinjenje osobe alieni iuris; stiže ju capitis deminutio minima

· izvorna funkcija posinjenja: da se gensu, obiteljskoj zajednici nabavi radna snaga, te pojača radna i obrambena moć

· izumiranje obitelji smatra se nesrećom jer neće imati tko vršiti kult predaka (religiozno opravdanje za ovakvo širenje obitelji)

· ROĐENJE
· patria potestas nastaje rođenjem ako je dijete začeto i rođeno u zakonitom rimskom braku (matrimonium legitimum)

· djeca rođena za trajanja takvog braka su zakonita i začeta po ocu (filii iusti, legitimi) – to se izražava presumpcijom po kojoj je otac onaj na koga ukazuje brak ("pater est, quem nuptiae demonstrant")

· ta presumpcija ima 2 ograničenja:

1) po ocu začetim smatra se dijete koje se rodilo najranije 182. dan po sklapanju braka ili najkasnije 300. dan po prestanku braka (od ovih rokova se u praksi ponekad odstupalo)

2) radi se o olakšanju dokaza, praesumptio iuris – protiv te predmnijeve je dozvoljen protudokaz (npr. ako je muž duže vrijeme bio odsutan ili nesposoban za spolno općenje ili oplođivanje)

· novorođeno dijete može samo pristankom patris familias ući u njegovu obitelj – taj pristanak u staro doba vrši se simbolički, time što bi pater familias uzimao dijete položeno mu pred noge (tollere liberum)

· djeca rođena u braku bez connubiuma su prema ocu samo u kognaciji (brak je priznat samo iure gentium, ne i iure civili)

· djeca iz konkubinata i druga vanbračna djeca također nemaju pravne veze prema ocu, nego stoje u kognaciji prema majci i njezinim rođacima

· "Mater semper certa est!" - Majka je uvijek poznata.
· AROGACIJA (ADROGATIO)
· pater familias sa sebi podložnim osobama i imovinom prelazi u obitelj i pod patriam potestatem aroganta

· arogirati se može samo dorasla osoba muškog spola (do carskog doba, žene i djeca su isključeni od arogacije)

· vrši se u kurijatskim skupštinama (comitia calata) koje saziva pontifex maximus, jer se radi o napuštanju obiteljskog kulta

· sakupljeni narod mora odobriti i potvrditi arogaciju; na narod se stavlja upit/rogatio (zato adrogatio per populum)

· žene, djeca i nedorasli ne mogu se arogirati jer žene ne mogu biti patres familias; nemaju ni pristup kurijatskim skupštinama

· vršenje arogacije: 

· za republike – pred pontifeksom i 30 liktora koji zastupaju kurije

· za dominata – dozvolom cara, per rescriptum principis; mogu se arogirati i žene
· od Antonina Pija, mogu se arogirati i nedorasli, ali uz određene uvjete

· arogacija sad počinje mijenjati svoj značaj
· posinjenje više nema svrhu pribavljanja radne snage i produženja obitelji

· ono postaje zamjena za nedostatak vlastite djece ili utjeha za izgubljenu djecu

· zato Dioklecijan dopušta posinjenje po ženi – ona ne stječe patriam potestatem, nego se radi samo o uzajamnom zakonskom nasljednom pravu žene i adoptiranog djeteta

· kako je obiteljsku imovinu trebalo sačuvati prvenstveno zakonskim potomcima, nastaju materijalne pretpostavke za  arogaciju:

a) arogacija samo jednog djeteta dopušta se samo osobama iznad 60 godina bez vlastite djece

b) arogirani mora biti 18 godina mlađi od aroganta (radi imitacije roditeljskih odnosa)

· ADOPCIJA
· to je posinjenje osobe alieni iuris – ona iz dosadašnje obitelji prelazi u novu obitelj, pod vlast novog patris familias
· forma vršenja adopcije je komplicirana, ona je plod pravničke djelatnosti: 

· treba raskinuti dosadašnju i osnovati novu patriam potestatem
· za raskidanje dosadašnje vlasti koristi se trokratna prividna prodaja/mancipacija sina nekom trećem u mancipium

· nakon prve i druge prodaje, taj bi treći sina oslobodio iz mancipiuma i sin bi se vraćao pod očinsku vlast

· nakon treće prodaje primjenjuje se načelo „si pater filium ter venum duit, filius a patre liber esto“

· sada slijedi osnivanje nove patriae potestatis za adoptanta u obliku prividne parnice, in iure cessio
· adoptant bi pred magistratom prividno tužio onog koji je sina nakon treće kupnje imao in mancipio, te bi za sebe vindicirao patriam potestatem
· prividni protivnik bi šutnjom potvrdio zahtjev prividnog tužitelja, a magistrat bi dosudio (addictio) sina adoptantu

· uloga trećeg može otpasti – ako otac sina 3 puta proda adoptantu, a taj ga nakon treće prodaje ne oslobađa, nego ga remancipira (predaje) natrag ocu

· nakon treće mancipacije i remancipacije otac kod in iure cesije ima ulogu tuženoga jer je tada sina imao in mancipio, ali ne in patria potestate – ako se radilo o kćeri ili unucima, za razrješenje dosadašnje p.p. dovoljna je jednokratna prodaja na koju se odmah nadovezuje in iure cessio

· po ovakvoj formi i funkciji vidljivo je da je adopcija mlađa od arogacije; vjerojatno je nastala u doba razvijenog privatnog vlasništva i time uzrokovane jake patriae potestatis nad djecom, zbog čega otac njima raspolaže gotovo isto kao i s drugim stvarima

· iz istih razloga kao i kod arogacije, za adopciju su kasnije propisane materijalne pretpostavke, a po Dioklecijanovom pravu adoptirati može i žena – adoptio treba zamijeniti prirodno potomstvo ("adoptio naturam imitatur"- posvojenje oponaša prirodu)

· zato po Justinijanu adoptirani mora biti barem 18 godina mlađi od adoptanta, a kastrat uopće ne može adoptirati

· u Justinijanovom pravu, uvodi se razlika između adoptio plena i adoptio minus plena:

· adoptio plena – adoptant je ascendent (predak) adoptiranog s očeve ili majčine strane; samo ovakva adopcija ima puni učinak prijelaza u novu obitelj (adoptirani spada pod p.p. adoptanta i stječe nasljedno pravo)

· adoptio minus plena – adopcija ne raskida raniju patriae potestatis, ni nasljedno pravo u ranijoj obitelji, a adoptirani (filius adoptivus) stječe pravo zakonskog nasljeđivanja usvojitelja
· Justinijan je za adopciju ujedno propisao i novi oblik: 

· izjavom dosadašnjeg imaoca vlasti pred magistratom

· pritom je potrebna prisutnost i pristanak adoptanta, te prisutnost adoptiranog koji se nije protivio adopciji

· LEGITIMACIJA
· pozakonjenje vanbračne djece iz konkubinata

· javlja se u kršćansko doba cara Konstantina i u konstitucijama kasnijih careva, a izgrađuje se za Justinijana

· u kršćansko doba carsko zakonodavstvo se počinje baviti pitanjem konkubinata
a) LEGITIMATIO PER SUBSEQUENS MATRIMONIUM

· pozakonjenje djece naknadnom ženidbom roditelja; prema Justinijanu, za ovu legitimaciju potrebno je:

· da je brak između roditelja bio moguć u času začeća (isključena su djeca začeta u incestu ili preljubu)

· da dijete pristane na legitimaciju

· da se brak utvrdi bračnim ugovorom

b) LEGITIMATIO PER OBLATIONEM CURIAE

· uvedena u kasno carsko doba – vrši se upućivanjem sina za dekuriona – ujedno mu se daje potrebna imovina kojom dekurioni jamče za ubiranje poreza svoga grada

· ako se radi o kćeri, treba ju udati za dekuriona i dati joj odgovarajući miraz (vidljive su fiskalne svrhe ove legitimacije)

c) LEGITIMATIO PER RESCRIPTUM PRINCIPIS

· uvedena po Justinijanu, nakon što je Justin bio zabranio arogaciju konkubinske djece

· koristi se kad više nije moguća ženidba roditelja (zbog odsutnosti, smrti, nedostojnosti, majke-konkubine)

· zahtjev za takvu legitimaciju otac može izraziti i u svojoj oporuci

3.7. PRESTANAK PATRIAE POTESTATIS (EMANCIPATIO)

· patria potestas bila je doživotna vlast, jer rimsko pravo nije poznavalo današnju ustanovu punoljetnosti

· smrću patris familias njegovi sinovi (i unuci ako im je otac već umro) postaju sui iuris i patres familias svoje obitelji

· obitelj se cijepa na isto toliko novih obitelji koliko je bilo sinova; žena in manu također postaje sui iuris, ali pada pod tutora

· osim smrću, patria potestas prestaje capitis deminucijom oca ili sina obitelji:

· maxima – obojica gube svaku pravnu sposobnost

· media – gube sposobnost za ius civile (patria potestas je karakteristična ustanova iuris civilis)

· minima – raskida se agnatska veza (npr. adopcijom sina, udajom kćeri u manus brak i emancipacijom sina)

· po starijem pravu, sin izlazi iz patriae potestatis ako bi postao flamen Dialas, a kći ako bi postala vestalinka
· po Justinijanovom pravu, to za sina vrijedi ako postane patricij, konzul, praefectus pretorio/urbi, magister militum, biskup - u tim slučajevima nije nastupala capitis deminutio
· otac može i sam otpustiti sina iz patriae potestatis – pravnim poslom koji se zove emancipatio
· EMANCIPATIO
· to je jedan slučaj capitis deminucije minimae za sina – kako se otac nije mogao jednostavno odreći patriae potestas, a nove životne prilike zahtijevaju potrebu osamostaljenja sina, pravnici su pronašli neizravnu formu u ustanovi Zakonika 12 ploča o trokratnoj prodaji sina koji time definitivno izlazi iz očinske vlasti

· pater familias bi sina mancipacijom 3 puta prodao nekom trećem, svom prijatelju

· prividni kupac bi sina svaki put oslobodio iz mancipiuma manumisijom

· nakon prva 2 oslobođenja sin pada natrag pod istu patriam potestatem, no nakon treće prodaje patria potestas utrnjuje – sin postaje sui iuris
· no u svrhu da bi treću manumisiju izvršio otac i tako stekao quasi-patronatska prava nad sinom, prividni kupac bi prije treće manumisije sina remancipirao ocu da ga ovaj manumitira

· prema restriktivnom tumačenju propisa zakonika, za emancipaciju kćeri i unuka dovoljna je već jednokratna prodaja

· emancipacijom se raskida agnatska veza i na njoj zasnovano civilno nasljedno pravo – dalje postoji samo kognatsko srodstvo i pretorsko nasljedno pravo koje se počelo uvoditi na temelju kognacije

· kasnije pravo za emancipaciju uvodi jednostavnije oblike:
· carsko pravo 6. stoljeća uvodi emancipaciju per rescriptum principis (emancipatio Anastasiana)
· Justinijan uvodi vršenje emancipacije izjavom u sudski zastupnik (emancipatio Justiniana)

4. TUTORSTVO I SKRBNIŠTVO (TUTELA I CURA)
4.4. POJAM I POVIJESNI RAZVOJ TUTORSTVA

· pod tutorstvom se nalaze nedorasli (impuberes) i žene ako su bili sui iuris, izvan patriae potestas i manusa; razlikuju se:

· tutela impuberum – tutorstvo nad nedoraslima

· tutela mulierum – tutorstvo nad ženama

· po Justinijanovom pravu, tutorstvo nedoraslih je bila ustanova za zaštitu osoba koje zbog svoje dobi nemaju punu djelatnu sposobnost iako imaju pravnu sposobnost (pupillus, pupilla)

· u staro doba, tutorstvo ima drukčiju ulogu:

· svrha mu je štititi interese familijarne zajednice – u prvom redu interese samih tutora koji su se u najstarije doba postavljali između pupilovih najbližih zakonskih nasljednika (agnati i gentili)

· ako bi pupil umro prije doraslosti, tutori su bili nasljednici njegove imovine

· redoslijed pozivanja na tutorstvo podudarao se u staro doba s redoslijedom pozivanja na nasljedstvo – tutorom bi postajao najbliži agnat, a u pomanjkanju agnata gentili 

· tutorstvo dakle u staro doba ima više karakter prava i vlasti u interesu samog tutora
· tutorova vlast nad pupilovom osobom ili imovinom slična je kao patria potestas, no tutorova ovlaštenja su bila slabija:

· ne pripadaju mu ius vitae ac necis, kao ni ius vendendi; postoji i deliktna odgovornost tutora

· u toj odgovornosti vidljiva je zaštita pupilovih interesa – tutorstvo nad nedoraslima traje samo do početka doraslosti, pa tutor ima slabe izglede na pupilovo nasljedstvo (naziv ustanove tutela od „tueri“ upućuje na zaštitu)

· ako su nedorasli i žene u pradavno doba i bili u punoj vlasti svojih agnata, njihovo pravo ubrzo dolazi do izražaja

· tutorova vlast već od Zakonika 12 ploča postaje samo vrsta fiducijarne vlasti nad osobom i imetkom pupila

· daljnjim razvojem raspada se zatvorena agnatska obitelj i jačaju individualističke tendencije

· tutorstvo se potpuno pretvara u dužnost i obvezu koja se vrši samo zbog zaštite pupilove osobe i imovine

· tako tutorstvo od nekadašnje privatne stvari obitelji postaje javna dužnost, munus publicum
· država sve više preuzima brigu o nedoraslima, te o postavljanju tutora osobama koje ga nisu imale

· također, država počinje nadzirati tutorsku djelatnost – dolazi se do ustanove nadtutorstvene oblasti i nadzora
· javljaju se i excusationes – isprični razlozi zbog kojih se netko može i osloboditi ove javne dužnosti

4.5. TUTORSTVO NAD NEDORASLIMA (TUTELA IMPUBERUM)
· POSTAVLJANJE TUTORA
· u Justinijanovom pravu, od tutorstva su isključeni :

· slaboumni, gluhi, nijemi, slijepi, odsutni, aktivni vojnici, minores
· biskupi, redovnici, pupilovi dužnici i vjerovnici

· po carskom zakonodavstvu, majka i baka mogu također biti tutorice svojoj djeci i unucima ako prisegnu da se neće opet udati

· razlikuju se 3 oblika tutorstva: tutela legitima, tutela testamentaria i tutela dativa
· TUTELA LEGITIMA

· najstariji oblik rimskog tutorstva, utvrđena Zakonikom 12 ploča iako vuče podrijetlo iz povijesnog doba

· analogno zakonskom nasljednom redu, tutela legitima pripada najbližem muškom agnatu

· početkom carskog doba, s gentilnim nasljednim pravom otpada i tutela gentila, a opadanjem značaja agnacije u Justinijanovom pravu su na zakonsko tutorstvo pozivani muški kognati

· TUTELA TESTAMENTARIA

· spominje se u Zakoniku XII.ploča, to je određivanje tutora u oporuci – tutor testamentarius ima prednost pred agnatskim tutorom

· tutelae legitima i testamentaria nisu bile prisilne (to odgovara tadašnjem karakteru tutorstva kao vlasti i prava)

· tutor legitimus može tutorstvo prenijeti na drugoga, a testamentarius ga se može odreći – tada nastupa tutela legitima
· TUTELA DATIVA

· ukoliko ne postoje ni tutela legitima ni testamentaria, tutora postavlja oblast – to je oblasno tutorstvo, tutela dativa
· njega se tutor ne može odreći, nego se razvija sustav ispričnih razloga (siromaštvo, starost, bolest, javne službe, vlastita djeca, već postojeća 3 tutorstva) koji kasnije prelazi i na zakonsko i oporučno tutorstvo

· tutor može i oblasti predložiti podesniju osobu

· TUTOROVE FUNKCIJE
· glavni sadržaj tutorstva bila je uprava pupilove imovine (odgoj u pravilu povjeren majci)

· u staro doba, uprava imovinom (administratio, gestio) imala je karakter vlasti koju tutor vrši u vlastito ime

· kako se tutorstvo pretvaralo u zaštitu pupilovih interesa, tutorov položaj počinje se ograničavati:

· tutorovi pravni poslovi djelovali bi neposredno za pupila

· ograničenja postavljena tutorovom slobonom raspolaganju pri upravi imovine odnosila su se na zabranu otuđivanja seljačkih i suburbanskih zemljišta bez odobrenja magistrata (oratio Severi, 195.g.)

· Konstantin i Justinijan protegnuli su tu zabranu na sve pupilove stvari osim lako pokvarljivih

· čak i manje važni akti uprave bili su podvrgnuti stalnom nadzoru magistrata

· osim ovakvog upravljanja, tutor ima i auctoritas interpositio
· to je vršenje tutorstva tako što bi tutor pupilovim djelanjima dao svoj pristanak

· ako je pupil već bio impuberes infantia maior, mogao je sam sklapati samo poslove kojima stječe

· poslove kojima preuzima obveze ili teret mogao je sklapati samo uz tutora (inače su takvi poslovi ništavni)

· tutor svoju auctoritas mora dati odmah pri sklapanju posla kojem je morao prisustvovati

· TUTOROVA ODGOVORNOST
· isprva neograničena, kasnije se ograničava – najstarija odgovornost temelji se na deliktnoj bazi

· tako već Zakonik 12 ploča protiv nepoštenog tutora predviđa deliktnu accusatio suspecti tutoris – popularna tužba s ciljem da se ukloni tutor koji je počinio prijevare i pronevjerenja (može ju podići svatko osim pupila)
· isti zakonik protiv nepoštenog tutora legitimus-a daje deliktnu actio rationibus distrahendis – njome pupil može tražiti dvostruku vrijednost (duplum) utajene imovine, a po svršenom tutorstvu i položenje računa

· od Justinijana, te tužbe su protegnute na sve tutore, a actio rationibus distrahendis gubi penalni karakter

· u kasnije republikansko doba, protiv tutora je uvedena actio tutelae:

· po njoj tutor ne odgovara deliktno samo za prijevaru, nego za uredno vođenje tutorstva po načelima vjere i poštenja

· ova tužba je iudicium bonae fidei, no tutor može tužiti pupila s actio tutelae contraria (na naknadu štete i troškova što ih je imao oko vođenja tutorstva)

· PRESTANAK TUTORSTVA
· tutorstvo nad nedoraslim normalno prestaje kad pupil postane dorastao (pubes)

· prije nastupanja doraslosti, ono prestaje ako tutor umre ili ga stigne capitis deminutio maxima ili media
· capitis deminutio minima prekida samo tutelu legitimu, jer tako raskida agnatsko srodstvo na kojem je ova tutela zasnovana

4.6. TUTORSTVO NAD ŽENAMA (TUTELA MULIERUM)
· žene su i nakon doraslosti doživotno stajale pod tutorstvom (ukoliko nisu bile in patria potestate ili in manu mariti)

· tutorstvo nad ženama se razlikuje od tutorstva nad nedoraslima – glavna razlika je da tutor muleris nema pravo upravljanja ženinom imovinom (administratio, gestio), ima samo pravo davanja/uskraćivanja odobrenja za ženine poslove, auctoritas interpositio (zato tutor ne snosi odgovornost za upravu, a actio tutelae se za ovo tutorstvo ne koristi)
· poslovi koje žena ne smije poduzimati sama bez tutorove auctoritas su:

· vođenje civilnog procesa

· sklapanje obveza i svih poslova iuris civilis (otuđivanje res mancipi putem mancipacije, in iure cessio, acceptilatio, prihvat civilnog nasljedstva, pravljenje oporuka, manumisije robova)

· upravu imovine i druge poslove žena može poduzimati samostalno; kasnije se tutorova auctoritas pretvorila u formalnost  

· ako bi tutor uskratio odobrenje, žena ga je mogla putem magistrata prisiliti na pristanak

· pored tutelae legitimae postoji i tutela testamentaria, a kasnije i tutela dativa (ukoliko bi žena tražila tutora)

· pater familias glede svoje žene in manu u oporuci može odrediti da si ona sama izabere tutora (tutela optiva)

· u doba republike nastaje zaobilazni put da si žena promijeni tutora ako je njime nezadovoljna:

· žena bi s nekim trećim sklopila privatni brak (coemptio fiduciaria) i došla pod njegov manus
· taj muž bi je mancipirao onome koji je trebao postati njezin tutor

· kad bi je ovaj oslobodio iz mancipiuma, postao bi (kao manumissor) njezin kvazipatron i tutor legitimus/fiduciarius
· u carsko doba tutela mulierum počinje nestajati – formalno je ukinuta za Honorija (410. sve žene dobivaju ius liberorum)

· ovakva tutela više se ne spominje u Teodozijevom kodeksu

4.7. SKRBNIŠTVO (CURA)
· već u Zakoniku 12 ploča postoji ustanova skrbništva nad ludim, cura furiosi – ono se širi na druge slučajeve gdje je potrebno pomoći dorasloj osobi koja zbog ograničene djelatne sposobnosti ili tjelesnih mana (nijemi, gluhi, bolesni – cura debilium personarum) nije sposobna ili je spriječena (npr. zbog odsutnosti, cura absentis) upravljati imovinom, zastupati se 

· tako se može davati skrbnik za čitavu imovinu ili samo za neki pojedinačni posao ili određenu stvar

· među tim slučajevima izdvajaju se skrbništvo nad ludim (furiosi), rasipnikom (prodigi), doraslim maloljetnikom (minorum)

· CURA FURIOSI (SKRBNIŠTVO NAD LUDIM)
· po Zakoniku XII ploča, pripada najbližem agnatu, odnosno gentilima (ako furiosus nije in patria potestate ni pod tutorstvom za vrijeme nedoraslosti)
· ovaj oblik je cura legitima; pritom se ističe kuratorova vlast nad osobom i imovinom – svedena na upravu imovinom

· ako nema osobe koja dolazi u obzir kao curator legitimus, kuratora imenuje magistrat
· cura testamentaria nije uopće moguća, ali oblast obično postavlja za skrbnika onog koga pater familias imenuje u oporuci
· CURA PRODIGI (SKRBNIŠTVO NAD RASIPNIKOM)
· proglašeni rasipnik isprva dolazi pod zakonsko skrbništvo agnata i gentila, a kasnije skrbnika postavlja magistrat
· on pritom uvažava eventualnu oporučnu volju patris familias isto kao i kod ludoga
· u klasično doba, skrbnik sam upravlja skrbljenikovom imovinom

· u postklasično doba, on poslovima rasipnika daje samo consensus, ako se nije radilo o poslovima koje rasipnik može i samostalno poduzimati
· CURA MINORUM (SKRBNIŠTVO NAD DORASLIM MALOLJETNIKOM)
· kad je ovo skrbništvo postalo trajna ustanova, minorovom imovinom upravljao je kurator
· pritom je minor s kuratorom glede djelatne sposobnosti izjednačen s nedoraslim – zato se mogao obvezivati ili otuđivati samo odobrenjem kuratora (consensus)

· to se odobrenje nije moralo davati osobno prigodom sklapanja posla, nego se moglo dati i pismeno (i unaprijed/naknadno)

· skrbnika na zahtjev doraslog maloljetnika imenuje oblast
STVARNO PRAVO

1. UVOD – POJAM I VRSTE STVARNIH PRAVA
· pravni odnosi su društveni odnosi i mogu postojati samo među ljudima

· stvarna prava, obvezna prava i nasljedno pravo čine imovinsko pravo
· stvarno pravo – skup pravnih pravila kojima se uređuju pravni odnosi među ljudima s obzirom na stvari, a po kojima ovlaštenik stvarnog prava ima potpunu ili djelomičnu neposrednu vlast na stvari, a svima drugima se zabranjuje diranje u tu stvar 
· naziv stvarno pravo (ius in re) nastaje u srednjovjekovnoj romanistici, te se nalazi u opreci prema obveznim pravima

· pritom se stvarno pravo definiralo kao pravni odnos između čovjeka i stvari, no pravni odnosi postoje samo među ljudima

· te odnose uređuju pravne norme objektivnog prava, nalažući ljudima određena prava i dužnosti

· svaki pravni odnos kojemu je predmet stvar nije uvijek i stvarnopravni odnos – obvezni odnosi također mogu imati stvar za predmet (vjerovnik je ovlašten tražiti od dužnika činidbu na koju je dužnik obvezan; npr. davanje stvari drugom u vlasništvo)

· ipak, postoje bitne razlike između stvarnih i obveznih prava:

· stvarnopravni odnos je odnos između ovlaštenika stvarnog prava (npr.vlasnik) i svih drugih osoba koje bi došle u dodir sa stvari koja je predmet tog stvarnopravnog odnosa, a obvezno pravo je samo pravni odnos između određenog vjerovnika i dužnika

· stvarna prava su apsolutna (djeluju prema svakome), a obvezna su relativna (djeluju prema određenom dužniku)

· objekt stvarnog prava je stvar, a objekt obveznog prava je činidba obveznika (obveze mogu biti razlog za osnivanje stvarnih prava)
· stvarno pravo prati stvar bez obzira u čije ruke ona dođe (ovlaštenik stvarnog prava uživanja tuđe stvari zadržava to pravo i ako vlasnik prenese vlasništvo stvari na trećega), a obvezni odnos ne (npr. zakupni odnos između zakupodavca i zakupnika će utrnuti ako zakupodavac proda zakupni objekt trećemu; uz naknadu štete)

· stvarno pravo pruža ovlašteniku neposrednu vlast nad stvari, dok obvezni ovlaštenik može doći do stvari samo posredstvom dužnika

· stvarna prava sadrže negativni zahtjev da treći ne smetaju ovlaštenika, dok obvezna prava naređuju obvezniku da vrši neku činidbu (obvezni ovlaštenik inače ne može ostvariti svoje pravo)

· stvarna prava su zamišljena kao trajna, a obvezna kao prolazna (ispunjenjem dužne činidbe obveza utrnjuje)

· rimski pravnici razliku između stvarnih i obveznih prava izrazili su razlikom tužbi za njihovu zaštitu

· ta razlika vidljiva je u zahtjevu formula za vrijeme formularnog procesa (Gaj)

· tako se razlikuju actio in rem i actio in personam 

a) actio in rem (vindicatio)

· tužba za zaštitu stvarnih prava – sadrži tvrdnju vlastitog stvarnog prava

· može se podići protiv svakog tko svojim dodirom sa stvari vrijeđa pravo nekog stvarnopravnog ovlaštenika

b) actio in personam 

· tužba za zaštitu obveznih prava – sadrži tvrdnju o postojanju dužnosti na činidbu određene osobe

· može se podići samo protiv određenog obveznika koji je iz nekog tipičnog razloga (delikta ili kontrakta) nužan vršiti neku činidbu (dare, facere, praestare)

· VRSTE  STVARNIH PRAVA
· stvarna prava ovlašćuju na ekonomsku uporabu i iskorištavanje stvari u punom ili djelomičnom opsegu

· rimsko pravo na kraju svog razvoja poznaje 5 vrsta stvarnih prava – osnovna podjela je na:

· pravo vlasništva (plena in re potestas) – najvažnije i najopsežnije stvarno pravo, samo ovdje stvar u potpunosti pripada ovlašteniku vlasničkog prava, on njome neograničeno raspolaže

· stvarno pravo na tuđoj stvari (iura in re aliena) – ovlaštenik se koristi tuđom stvari samo na točno određeni i ograničeni način; sve ostale vrste vlasništva nad tom stvari pripadaju vlasniku

· u stvarna prava na tuđoj stvari spadaju:

· služnosti (servitutes) – osobne (personarum) i zemljišne (praediorum)

· emfiteuza - trajni, otuđivi i nasljedivi zakup poljoprivrednog zemljišta
· superficies - pravo korištenja zgrade podignute na tuđem zemljištu
· založno pravo (pignus i hypotheca) - stvarno pravo na tuđoj stvari koje služi vjerovniku kao sigurnost za ispunjenje njegove tražbine iz obveznog odnosa
· netko može imati stvari u faktičnoj vlasti, a da za to nije pravno ovlašten (npr. kradljivac je faktički vlasnik ukradene stvari)

· takva faktična vlast na stvari zove se posjed (possessio) – uz nju su također vezane pravne posljedice

1. STVARI

1.1. POJAM STVARI – TJELESNE I NETJELESNE STVARI

· pravna nauka razmatra stvari kao moguće objekte prava – zato su oni podijeljeni prema ekonomsko-socijalnim kriterijima
· u starije doba, Rimljani su poznavali samo tjelesne stvari (corpus), kao ljudima dostižne prostorno odijeljene komade vanjske prirode

· krajem republike to shvaćanje se širi, pa dolazi do podjele na:

· tjelesne stvari (res corporales) – stvari koje se mogu dotaknuti (quae tangi possunt, Gaj)

· netjelesne stvari (res incorporales) – stvari koje se ne mogu dotaknuti (quae tangi non possunt, Gaj)

· pritom su samo tjelesne stvari (corpora) mogući objekti prava, dok se netjelesne stvari (iura) poistovjećuju sa samim pravom
· tako Gaj u netjelesne stvari ubraja: pravo nasljedstva (hereditas), pravo uživanja tuđe stvari (ususfructus), obvezna prava (obligationes) i zemljišne služnosti (iura praediorum) - ta su prava dio imovine, ali nisu objekt prava
· kod ovakve diobe iznimka je pravo vlasništva – rimski pravnici ga poistovjećuju sa samom stvari (corpus), pa ga ubrajaju u tjelesne stvari (corpora), ne u prava

· u rimskom pravu, za tjelesne i netjelesne stvari vrijede različiti propisi 

· npr. u početku se samo na tjelesnim stvarima mogao imati posjed te vlasništvo koje se stječe putem posjeda – kasnije je ipak uveden i posjed prava - netjelesnih stvari (iuris quasi possessio)

1.2. DIOBE TJELESNIH STVARI

· tjelesne stvari (stvari u užem smislu) dijele se kao mogući objekti prava na različite skupine i vrste

· pritom su odlučujući ekonomsko-socijalni i politički kriteriji, ali i prirodna svojstva stvari

· RES IN COMMERCIO – RES EXTRA COMMERCIUM
· res in commercio su stvari koje mogu biti objektom privatnih imovinskih prava, mogu biti predmet pravnog prometa među privatnicima
· mnoge stvari su izuzete iz privatnopravnog prometa jer se na trenutke ne nalaze ni u čijoj imovini (res extra patrimonium, res nullius), a i posebnim odredbama izuzete su iz pravnog prometa

· takve stvari su res extra commercium, a dijele se na:

· RES EXTRA COMMERCIUM HUMANI IURIS

· stvari izvan pravnog prometa po ljudskom pravu
· dijele se na 2 vrste:

· res communes omnium – za fizički život potrebne stvari namijenjene zajedničkoj upotrebi svih ljudi (zrak, voda javnih rijeka, more, morski žal)

· res publicae (javne stvari) – prvo stvari u vlasništvu države,tj.rimskog naroda i izuzete su iz privatnog prometa dok služe javnim svrhama, a kasnije samo one stvari države ili općine koje služe općoj upotrebi (ceste, trgovi, kazališta, kupališta, javne rijeke – sve koje ne presušuju); opća upotreba je zaštićena pretorskim interdiktima

· RES EXTRA COMMERCIUM DIVINI IURIS

· stvari izvan pravnog prometa po božanskom pravu
· ovdje spadaju  3 vrste stvari:

· res sacrae – stvari posvećene aktom konsekracije kulta bogova (hramovi, žrtvenici, kipovi bogova, predmeti kulta)

· res religiosae – stvari posvećene kultu pokojnika (grobovi građana i robova); grobovi su izuzeti iz prometa aktom 

                          sahrane mrtvaca ili njihova pepela uz pristanak vlasnika zemljišta
· res sanctae – stvari pod posebnom zaštitom bogova; gradski zidovi i vrata, privatno zemljišno vlasništvo, ranije i 
                       zemljišne međe (ovako su gradovi stavljeni pod zaštitu bogova, a za sve koji u grad ulaze preko zida 
                       umjesto kroz vrata predviđena je smrtna kazna - sacertas)

· RES MANCIPI – RES NEC MANCIPI
· ove dvije vrste stvari su podvrste res in commercio – ova dioba pripada već starom kviritskom pravu i smatra se osnovnom

· u klasično doba, ove skupine stvari obuhvaćaju:

· res mancipi – italska zemljišta i zgrade, robovi, domaća radna stoka (goveda, mazge, konji, magarci) i 4 najstarije poljske služnosti puta i vodovoda (iter, actus, via, aquaeductus)

· res nec mancipi – sve ostale stvari (sitna stoka, pokretnine, novac, provincijalna zemljišta=

· pravna razlika je vidljiva u načinu prenošenja prava vlasništva na njima: 

· na res mancipi – prenosi se na drugog samo svečanim i formalističkim aktom mancipacije ili in iure cesije (ovakvo otuđivanje i promet bili su otežani i podvrgnuti kontroli javnosti)

· na res nec mancipi – vlasništvo se prenosi neformalnom predajom (traditio)

· ovakva dioba stvari nastala je pod utjecajem ekonomsko-socijalnih prilika arhaičnog doba

· o samom nastanku diobe postoji više hipoteza, a najvažnije su ove dvije:

1) U starije doba, res mancipi su obuhvaćale najvažniji dio seljačke imovine (zemlju, robove, stoku) – u interesu pojedinca i zajednice bilo je ograničenje otuđivanja. Zato je ta imovina stavljena pod javnu kontrolu aktima mancipacije i in iure cesije. Peregrinima je onemogućeno stjecanje tih stvari. Tako je rimska zemlja osigurana Rimljanima, a zabranjen je izvoz robova i stoke izvan rimske države. 

2) Res mancipi su, kao osnovna proizvodna sredstva, dugo ostale u kolektivnom vlasništvu gensa, kasnije obitelji. Zato je njihovo otuđivanje bilo nemoguće, jer je podvrgnuto kontroli čitavog kolektiva. Res nec mancipi su znatno ranije prešle u individualno vlasništvo, pa nije bilo sličnih ograničenja. Ova hipoteza poziva se na Zakonik 12 ploča gdje se kolektivna imovina zajednice označuje s familia (kolektivna imovina, res mancipi) i pecunia (sitna stoka, kasnije novac; bila je u vlasništvu  patris familias s kojim je on slobodno raspolagao).

· ova podjela nastaje u doba prijelaza s kolektivne gentilne organizacije na individualnu obitelj i vlasništvo

· razvojem robovlasništva, trgovine i rimske države, raste važnost res nec mancipii – formalnosti mancipacije postaju zapreka prometu i nabavljanju robova (zato pretor uvodi bonitarno vlasništvo na res mancipi otuđene običnom tradicijom)

· ova razlika održala se kroz klasično doba iako nije imala veću važnost; formalno ju ukida tek Justinijan
· POKRETNE (RES IMOBILES) – NEPOKRETNE (RES IMMOBILES)
· ove skupine stvari obuhvaćaju:

· pokretne stvari – mogu se premještati a da se ne promijeni bit stvari; ovdje spadaju i stvari koje se same kreću (res se moventes; robovi i životinje)

· nepokretne stvari – stvari koje se ne mogu premještati; zemlja sa svime što se na njoj nalazi (uključujući zračni i podzemni prostor); rimsko pravo razlikuje praedia urbana (gradske nekretnine, za stanovanje, trgovine, obrte) i praedia rustica (poljoprivredna zemljišta)

· ova razlika nije bila naročito važna u rimskom pravu, no postoje manje razlike:

· neka stvarna prava mogu postojati samo na nekretninama (zemljišne služnosti, emfiteuza i superficies)

· dosjelošću se vlasništvo na zemljištu (fundus) stječe za dvije godine, a na ostalim stvarima (ceterae res) za 1 godinu

· zaštita posjeda drukčije je uređena kod nekretnina i pokretnina

· od Justinijana, za stjecanje nekretnina se zbog publiciteta uvodi forma upisivanja u zapisnike oblasti (gesta publica)

· ZAMJENJIVE (RES FUNGIBILES/GENUS) – NEZAMJENJIVE (RES NON FUNGIBILES/SPECIES)
· o zamjenjivosti i nezamjenjivosti ne odlučuju uvijek objektivni i apsolutni kriteriji – utjecaj može imati i volja stranaka
· stranke mogu odlučiti da se zamjenjiva stvar u konkretnom slučaju smatra nezamjenjivom, i obratno:

· žito je po pravilu zamjenjiva stvar, no netko može kupiti određenu vreću žita kao species
· obično se kupuju određene cipele koje odgovaraju kupcu, no netko može naručiti 100 pari cipela određene veličine i kvalitete – tada se radi o generičkoj kupnji

· ova podjela nije bitna za stvarna prava, no važna je u obveznom pravu:

· predmetom zajma mogu biti samo zamjenjive stvari – dužnik mora vratiti samo jednaku količinu iste vrste

· samo onaj dužnik koji duguje nezamjenjivu stvar oslobađa se obveze ako dužna stvar propadne slučajem

· dužnik koji duguje generički određene stvari mora vratiti istu količinu stvari ako je prvotna količina, koju je namjeravao dati, propala - "genus non perit" - vrsta ne propada
· ova razlika važna je i kod nekih drugih obveznih odnosa (npr. depositum irregulare) 

· ZAMJENJIVE STVARI – GENUS

· u prometu se određuju samo po količini neke vrste ili roda (genus) pa nije važan njihov individualitet

· svaka jednaka količina istovrsnih stvari je zamjenjiva drugom jednakom količinom stvari (tantundem eiusdem generis)

· ove stvari se obično određuju vaganjem, brojenjem i mjerenjem ("res quae pondere, numero, mensura constant" - zamjenjive su stvari određene vaganjem, mjerenjem ili brojanjem)

· ovdje spadaju npr. vino, žito, jaja, ulje, novac (generičke stvari)
· NEZAMJENJIVE STVARI – SPECIES

· u prometu dolaze u obzir po svojim individualnim obilježjima (species), npr. umjetnina
· ovdje nije svejedno hoćemo li dobiti baš određenu stvar ili drugu stvar jednake vrste

· POTROŠNE (RES CONSUMPTIBILES) – NEPOTROŠNE (RES NON CONSUMPTIBILES)
· razlikuju se po tome da li se prvom redovnom upotrebom uništavaju (res quae primo usu consumuntur) ili ne

· u potrošne stvari spadaju npr. vino, žito, a i novac, jer se on ekonomski troši i prestaje mogućnost ponovne upotrebe

· Justinijan uvodi i 3. kategoriju – stvari koje se upotrebom samo pogoršavaju, kao odijela (res quae usu minuuntur)

· po ranijem pravu su se takve stvari smatrale nepotrošnima - bitan ekonomsko - socijalan kriterij

· ova dioba slična je diobi na zamjenjive i nezamjenjive stvari, jer je većina zamjenjivih stvari ujedno i potrošna

· ipak, postoje zamjenjive nepotrošne stvari (npr. robovi, igle) i potrošne nezamjenjive stvari (npr. po mjeri sašiveno odijelo)

· ova dioba važna je kod prava (npr.uzufrukta) ili ugovora (npr.posudbe) gdje neka stvar nakon upotrebe ili nakon određenog vremena mora biti vraćena – zato ona u pravilu mora biti nepotrošna

· DJELJIVE (RES DIVISAE) – NEDJELJIVE (RES INDIVISAE)
· po prirodnim svojstvima, sve su stvari djeljive do najsitnijih dijelova – po ekonomsko-socijalnim kriterijima to nije tako, jer bi fizička dioba za mnoge značila uništenje (npr. rob, životinja)

· pravno su djeljive samo stvari koje se mogu rastaviti na više istovrsnih dijelova ili pojedinačnih stvari, a da im se pritom ne umanji vrijednost

· dijelovi trebaju i dalje ispunjavati istu ekonomsko-socijalnu funkciju kao i cjelina (npr zemljišta)

· ova podjela važna je kod suvlasništva i obveza s više vjerovnika i dužnika

· nedjeljive stvari - ne mogu se rastaviti na više istovrsnih dijelova ili pojedinačnih stvari, npr. rob, životinja, kuća

· JEDNOSTAVNE – SASTAVLJENE – SKUPINE STVARI
· iako su po kemijskom svojstvu sve stvari osim prirodnih elemenata sastavljene, ekonomsko-socijalno stajalište je drukčije

· pod utjecajem grčke stoičke filozofije, rimski pravnici razlikuju 3 vrste stvari:

· JEDNOSTAVNE STVARI

· stvari koje čine jedinstvo po uobičajenim shvaćanjima – npr. rob, životinja, kamen, biljka

· SASTAVLJENE STVARI

· nastaju spajanjem jednostavnih stvari u novu cjelinu – npr. zgrada, brod, ormar

· te stvari postaju sastavni dio nove cjeline; zato one gube svoju samostalnost i prestaju biti samostalni objekti prava dok spoj traje, objekt prava je samo cjelina

· zato posjed ili vlasništvo mogu postojati samo na zgradi, a ne posebno na ugrađenom materijalu (ranija prava na dijelovima ne prestaju, nego samo miruju dok traje spoj – rastavljanjem stvari ona mogu oživjeti)

· ranijem se vlasniku dijela spojenog u tuđu stvar može dati tužba na razlučenje, ukoliko se ne radi o ugrađenom građevnom materijalu – ta tužba zove se actio ad exhibendum
· SKUPINE STVARI (universitas rerum)

· sastoji se od stvari koje nisu materijalno spojene; svaka stvar zadržava samostalnost, ali se u prometu smatraju kao cjelina jer su međusobno povezane po zajedničkoj funkciji
· najvažniji primjer skupine stvari je stado (grex)

· objekt prava može biti i skupina kao cjelina, ne samo pojedinačne stvari – tako je moguća kupoprodaja stada kao cjeline, pri čemu se istovjetnost cjeline ne mijenja prodajom pojedinih npr. stado ovaca

· dok u rimskom pravu postoji samo skupina jednovrsnih tjelesnih stvari, u pandektnoj nauci taj pojam proširen je i na raznovrsne skupine stvari i prava (npr. pekulij, miraz, nasljedstvo) - i takve stvari mogu biti predmetom tužbe
· GLAVNA STVAR – PRIPADAK (PERTINENCIJA)
· pripadak (pertinencija) – tjelesna samostalna stvar određena da trajno služi gospodarskim svrhama neke glavne stvari, ona je uzgredna stvar (accesssorium) prema glavnoj te je podređena njenim ekonomskim svrhama iako nije s njom fizički spojena, niti je njen sastavni dio
· primjerice, ključevi su pertinencija brave, gudalo pertinencija violine, fundus instructus (stoka, oruđe) poljoprivrednog dobra

· da li je neka stvar pertinencija, određuje se shvaćanjima prometa koja se mogu mijenjati

· pravna važnost – pertinencija dijeli pravnu sudbinu glavne stvari (accessorium sequitur principale - pripadak prati glavnu stvar)

· zato se npr. uz bravu smatra kupljenim i ključ (osim ako stranke ne odrede da se kupuje samo brava)

· PLODONOSNE STVARI – PLODOVI
· stvari koje ljudima nisu korisne same po sebi, nego po svojstvu što daju neki prinos – plodonosne stvari

· ti prinosi nazivaju se plodom (fructus), a dijele se na fructus naturales i fructus civiles
· ova podjela u pravu je važna kod:

· restitucije plodonosne stvari i utvrđivanja prihoda neke stvari (kod pitanja naknade štete), osobito ako vlasnik uspije s vlasničkom tužbom
· stjecanja vlasništva plodova – vlasnik, emfiteuta i pošteni posjednik stječu ga već časom separacije, a uživalac i zakupnik tek časom percepcije

· FRUCTUS NATURALES

· prirodni plodovi i produkt, tj.organski doprinos neke stvari po ekonomskoj namjeni

· ovdje spadaju proizvodi koje je stvar proizvela (npr. voće, mlado od životinje), ali i proizvodi koji pružaju mogućnost iskorištavanja (npr. pijesak, kreda, kamen) – u zadnjem slučaju nije bitno što se umanjuje supstancija stvari

· fructus ima ekonomsko-socijalno značenje; duhansko lišće nije plod u smislu botanike, ali je u ekonomsko-pravnom smislu

· dijete robinje ne shvaća se kao plod (iako je res) – ekonomsko-socijalni prinos robinje je njen rad, a ne djeca

· podjele ovih plodova:

· pendentes/stantes (viseći plodovi - pertinencija glavne stvari) i separati (odvojeni plodovi od glavne stvari, samostalni objekti prava)

· percepti (odvojeni i ubrani za sebe ili drugoga) i percipiendi (koji su se možda mogli ubrati, ali je držalac stvari to zanemario učiniti)

· exstantes (ubrani, a još nepotrošeni) i consumpti (ubrani i potrošeni) – ova podjela važna je kod naknade plodova po neovlaštenom držaocu plodonosne stvari; pitanje je koje plodove mora vratiti ako bude uspješno tužen

· fructus naturales su prije odvajanja od plodonosne stvari dio glavne stvari i dijele njenu pravnu sudbinu!!

· FRUCTUS CIVILES

· plodovi u koje se ubrajaju prihodi proistekli iz pravnih poslova (npr. kamate od pozajmljene glavnice, najamnina)

· ovdje se značenje ploda proširilo od početnog značenja produkta na značenje gospodarskog prihoda

2. POSJED

2.1. POJAM I PRAVNI UČINCI POSJEDA

· posjed nije pravo, ali to može postati kad prijeđe u vlasništvo 

· posjed – faktična vlast na tjelesnoj stvari; nezavisna o tome ima li posjednik i pravo na posjed, tj. faktičnu vlast na tu stvar. On vrši tu vlast temeljem svog prava vlasništva. No vlasnik zadržava pravo vlasništva i pravo na posjed, iako je posjed, tj. faktičnu vlast na stvari možda izgubio.
· iako je po pravilu vlasnik ujedno i posjednik, to nije uvijek tako – netko može imati pravo vlasništva, a da nema posjed stvari; također, netko može biti posjednik, a da nije vlasnik stvari

· tako će onaj koji je u dobroj vjeri kupio stvari od nevlasnika biti posjednik (tzv.pošteni posjednik), iako nije postao vlasnikom

· lopov koji je ukrao stvar također postaje njen posjednik, iako nema pravo vlasništva

· zato se pojmovi vlasništva i posjeda uvelike razlikuju ("nihil commune habet proprietas cum possessione" - ništa zajedničko nemaju pravo i posjed)

· POVIJESNI RAZVOJ
· posjed je postojao prije vlasništva – pojam possessio prvo je vezan uz zemlju, a tek kasnije uz nekretnine

· u gentilno doba, pojedina plemena i rodovi dobivaju zajedničku zemlju na obrađivanje

· pravo osvojene zemlje (ager publicus) smatra se kao possessio, a za posjedovanje postoji i naziv usus
· prije nastanka države i prava, vlast se sastojala samo od faktičnog odnosa čovjeka prema stvarima – pojavom države i prava, nastaje osnovni institut klasnog društva, individualno vlasništvo (zaštićeno vlasničkim tužbama)

· od Zakonika 12 ploča određeno je da se posjed zemljišta/stvari nakon dvije/jedne godine pretvara u pravo vlasništva dosjelošću (usucapio)

· posjed se po rimskom shvaćanju sastoji iz dvaju elemenata: fizičke vlasti na stvari (corpus) i volje držati stvar za sebe (animus possidendi) pa se posjed stječe ostvarivanjem tog objektivnog i subjektivnog elementa (corpore et animo)

· PRAVNI UČINCI VEZANI UZ POSJED
· iako je posjed samo faktično stanje (res facti), a ne pravo (res iuris), on ima pravno značenje

· uz posjed su vezani sljedeći pravni učinci:

· STJECANJE POSJEDA je u mnogim slučajevima BAZA ZA STJECANJE VLASNIŠTVA

· stjecanje posjeda je baza za stjecanje vlasništva – tako je primjerice kod: predaje posjeda temeljem pravnog razloga (ex iusta causa - tradicija), kod okupacije (zaposjedanja stvari koja ne pripada nikome), kod dosjelosti (stjecanje vlasništva posjedovanjem kroz određeno vrijeme)

· POSJEDNIKOVA ULOGA TUŽENOGA U VLASNIČKOJ PARNICI

· u vlasničkoj parnici (reivindicatio), posjednik dobiva ulogu tuženoga

· to mu daje prednost da ne mora dokazivati svoje pravo na posjed – zato zadržava stvar ako tužitelj ne uspije dokazati svoje pravo vlasništva, tj. svoje pravo na posjed

· ZAŠTITA POSJEDA INTERDIKTIMA

· posjed u doba republike dobiva samostalnu pravnu zaštitu (neovisno o vlasništvu) putem pretorskih posjedovnih interdikata

· ukoliko njegov posjed odgovara stanovitim pretpostavkama, posjednika nitko ne smije samovlasno smetati, niti mu oduzeti posjed stvari, čak ni vlasnik stvari, makar smetani posjednik nema pravo na posjed

· ako vlasnik-neposjednik samo oduzme posjedniku-nevlasniku svoju stvar, izgubit će posjedovnu parnicu i morat će posjed vratiti nevlasniku – preostaje mu samo mogućnost da redovnom vlasničkom tužbom dokaže svoje pravo vlasništva, a time i posjeda

· u posjedovnoj parnici (possessorium), vlasnik-neposjednik ne može se pozivati na svoje pravo na posjed, jer se on zaštićuje kao faktično stanje i zato su u posjedovnoj parnici isključeni svi petitorni prigovori (prigovori iz pozivanja na pravo).
· DVOJBA O PRIRODI POSJEDA
· u vezi sa zaštitom posjeda, postavljaju se u teoriji 2 pitanja:

· JE LI POSJED SAMO FAKTIČNO STANJE, ILI JE MOŽDA IPAK PRAVO?

· prevladava mišljenje da je on samo faktično stanje, ali s nekim pravnim posljedicama

· upravo zato što posjed nije pravo, posjedovna zaštita nije apsolutna i definitivna – posjed  se štiti samo protiv određenih samovlasnih smetanja, a pitanje prava na posjed rješava se posebnom redovnom parnicom

· ZAŠTO JE POSJED, KAO FAKTIČNO STANJE, DOBIO ZAŠTITU PROTIV SAMOVOLJNOG SMETANJA?

· među različitim mišljenjima, izdvajaju se mišljenja dvojice romanista iz 19. stoljeća, Savignyja i Iheringa

· Iheringova teorija:

· zaštitom posjeda se vlasniku daje brže, efikasnije sredstvo zaštite

· on ne mora kod svakog smetanja posjeda podizati vlasničku tužbu

· umjesto toga, vlasnik u posjedovnom procesu dokazuje samo činjenicu faktičnog posjeda
· Ihering odbija prigovor da se interdiktima štiti i posjed nevlasnika, jer vlasnik konačno uspijeva s petitornom tužbom

· Savignyjeva teorija:

· posjedovna zaštita je uvedena u interesu javnog poretka i sprečavanja silovitog pribavljanja posjeda

· njegova teorija je danas najprihvaćenija

· treću teoriju zastupa Monier – posesorni interdikti su uvedeni kako bi se zaštitili oni koji su obrađivali državnu zemlju (agri occupatorii) koja nije mogla biti u privatnom vlasništvu, a time niti zaštićena vlasničkom tužbom

2.2. VRSTE POSJEDA

· 1)POSSESSIO AD INTERDICTA ILI POSSESSIO (JURISTIČKI POSJED)
· pravi posjed štićen pretorskim interdiktima mora imati oba konstruktivna elementa:

· objektivni corpus – faktična vlast na stvari, materijalna mogućnost držanja i raspolaganja sa stvari
· subjektivni animus – volja posjednika da postupa sa stvari kao vlasnik, tj.da drži stvar za sebe (animus possidendi)

· zbog postojanja ovih elemenata, zaštićeni su vlasnik-posjednik, pošteni posjednik koji je vlast stekao od nevlasnika u dobroj vjeri, te onaj tko je stvar stekao silom, potajno, na zamolbu do opoziva (vi, clam, precario)

· u posljednjem slučaju, posjednik nije zaštićen jedino od onoga kome je tako uzeo posjed; protiv svih trećih ima zaštitu

· samo onaj posjed koji je sadržavao i corpus i animus, zvao se possessio u pravom smislu i bio je zaštićen pretorskim interdiktima, a u modernoj je nauci nazvan jurističkim posjedom
· POSSESSIO VITIOSA I POSSESSIO NON VITIOSA

· viciozan (pogrešan) posjed je stečen vi (silom), clam (potajno) ili precario (na zamolbu do opoziva, ali na opoziv nije vraćen); neviciozan posjed stečen je nec vi, nec clam, nec precario - radi se o pogrešnom načinu stjecanja
· i takvi viciozni posjedi štite se interdiktima protiv svakog trećeg, a nisu zaštićeni jedino protiv onih kojima je posjed na pogrešan način bio oduzet – u korist oštećenih posjednika ide exceptio vitiosae possessionis, koja je uvrštena u interdikt

· POSSESSIO IUSTA I POSSESSIO INIUSTA

· prvo je bila istoznačna kao i prva podjela, ali u klasičnom pravu se javlja novo značenje

· sad je possessio iusta isto što i possessio ex iusta causa  (posjed osnovan na pravnom razlogu) – takav posjed može ujedno biti i possessio vitiosa (ako je vlasnik s possessio iusta nekom posjedniku, koji je bio iniustus, oduzeo posjed samosvojno)

· POSSESSIO BONAE FIDEI I POSSESSIO MALAE FIDEI

· bonae fidei possessor – posjednik koji vjeruje da je stekao vlasništvo kupljene stvari tradicijom, a nije znao da tradent nije 
                                        bio vlasnik - on je u oprostivoj bludnji glede valjanog stjecanja
· malae fidei possessor – znao je ili bi morao znati za nevaljanost svoga stjecanja

· oba se štite posjedovnim interdiktima

· ova razlika nije važna kod samog posjeda i njegove zaštite, ali je bitna kod uzukapije, stjecanja plodova, odgovornosti na vlasnikovu tužbu; važnost ove razlike kod uzukapije:

· posjed stečen bona fide i na temelju zakonskog naslova ex iusta causa nakon određenog vremena dovodi do stjecanja vlasništva uzukapijom, ukoliko se radilo o sposobnoj stvari
· takav posjed se zove i kvalificirani – osim interdiktne zaštite, on i prije proteka uzukapionog roka zaštićen i petitornom tužbom actio in rem Publiciana (takav posjednik je gotovo izjednačen s vlasnikom)

· 2)POSSESSIO NATURALIS (DETENTIO)
· ovdje se radi o posjedniku koji nema animus, nego drži stvar za drugoga koji je bio pravi posjednik (corpus)
· detencija je puko držanje stvari za nekog drugog koji je bio pravi posjednik

· detencija se u rimskom pravu ne smatra posjedom, pa detentor ne uživa posjedovnu zaštitu

· detentori su uglavnom bili najamnici, zakupnici, čuvari tuđe stvari (depozitari), uzufruktuari i uzuari (ovlaštenici na tuđoj stvari), komodatari (oni koji su si posudili tuđu stvar).
· detentor temeljem obveznog ugovora stvar drži za drugoga kome će ju morati vratiti – taj drugi se smatra posjednikom i on uživa posjedovnu zaštitu; za razliku od detentora, on ima animus possidendi, dok corpus vrši preko detentora

· iznimno, neki detentori su smatrani pravim posjednicima (unatoč pomanjkanju animusa), pa im pretor pruža interdiktnu zaštitu (possessio ad interdicta)
· takav posjed naziva se izvedenim jurističkim posjedom (Savigny), a imaju ga:

· založni vjerovnik – onaj koji dobiva stvar u ručni zalog (creditor pigneraticeus)
· prekarist – stvar mu je ustupljena na besplatno korištenje, ali je mora vratiti na opoziv (npr. zemlja klijenata)

· sekvestar – stranke mu za vrijeme spora o stvari povjere tu stvar na čuvanje, a on ju daje stranci koja pobijedi

· u sva tri slučaja držaoci stvari nemaju animus possidendi, ali ih se priznalo za posjednike ad interdicta; u postklasično doba se posjedovna zaštita proširila na emfiteutu i superficijara, a već prije i na uzufruktuara

· 3)POSSESSIO CIVILIS (AD USUCAPIONEM, EX IUSTA CAUSA)

· pravi posjed koji ima i corpus i animus, zaštićen je interdiktima, a temelji se na nekom pravnom razlogu (iusta causa possidendi), npr. kupnja.
· ovdje faktični posjed odgovara pravu na posjed

· taj pravni razlog, titulus (npr. kupnja), daje i pravno opravdanje posjedu te može dovesti do stjecanja vlasništva putem:

· tradicije (iusta causa traditionis) 

· uzukapije (iusta causa usucapionis), ukoliko postoje i ostale potrepštine za uzukapiju
· za sam posjed, postojanje titulusa nije relevantno – ono je važno za daljnja prava koja se stječu preko posjeda

· U Justinijanovom pravu su ove 3 vrste posjeda svrstane pod 2 naziva: possessio civilis i possessio naturalis
2.3. STJECANJE POSJEDA

· posjed se sastoji od 2 konstitutivna elementa, fizičke vlasti na stvari (corpus) i volje držati stvar za sebe (animus possidendi)

· zato se posjed stječe ostvarenjem tog objektivnog i subjektivnog elementa, corpore et animo
· CORPUS
· u starije doba, bilo je potrebno vidno steći vlast fizičkog raspolaganja aprehenzijom stvari (npr. uzimanjem u ruke)

· kasnije se, uz razvijanje prometa, javljaju slobodnija shvaćanja, pa se razlikuju:

· originarno (neposredno) stjecanje – nezavisno od volje ili protiv volje dosadašnjeg posjednika (npr. okupacijom)

· derivativno (posredno) stjecanje – voljom dosadašnjeg posjednika (npr. kod tradicije)

· 1) ORIGINARNO STJECANJE
· kod originarnog stjecanja okupacijom uvijek je potrebna materijalna aprehenzija vidnim fizičkim zahvatom stvari

· kod nekretnina – treba stupiti na zemljište, omeđiti ga ili obraditi, te se uvesti u sve njegove dijelove

· kod pokretnina – potrebno fizičko zahvaćanje (rukom, odvođenjem, pohranjivanjem pomoću neke naprave)

· 2) DERIVATIVNO STJECANJE
· vrši se u sporazumu s dosadašnjim posjednikom koji predaje stvar novom posjedniku - prijenos posjeda tradicijom (traditio); s vremenom se odstupalo od načela da je potreban materijalni akt fizičke aprehenzije stvari po stjecatelju
· kod novog posjednika pritom se mora ostvariti element corpusa i animusa - posjednik stječe posjed izvorno
· a) PREDAJA NEKRETNINA (PREDAJA POSJEDA ZEMLJIŠTA)
· isprva predavatelj i stjecatelj posjeda trebaju obići cijelo zemljište i pokazati granice ("omnes glebas circumambulare, fines demonstrare" - svu zemlju obići, pokazati granice)

· uskoro postaje dovoljno da predavatelj na zemljištu izjavi da prepušta posjed, a da stjecatelj stupi na zemljište

· isti učinak u klasičnom pravu ima i traditio longa manu:

· tu je dovoljno da predavatelj stjecatelju samo pokaže posjed (npr. sa susjednog tornja) i izjavi da mu ga predaje

· ovdje stranke ne moraju ni stupiti na zemljište, moraju tek biti u njegovoj blizini

· krajem klasičnog doba bilo je dovoljno da stjecatelj na temelju izjave prethodnika sam uđe u posjed

· kasnije nije potrebna ni posebna izjava, nego stjecatelj sam sebe stavlja u posjed (na temelju pravnog posla o otuđenju)

· b) PREDAJA POKRETNINA

· od klasičnog prava, nije potrebno zahvatiti stvar vlastitom rukom, ukoliko je stvar na dogledu – i ovdje je dovoljna traditio longa manu
· predaja posjeda skladišta robe ili vina u podrumu može se izvršiti i predajom ključeva, ali po klasičnom pravu samo ispred skladišta ili podruma

· takav način predaje u modernom pravu zove se simboličkom tradicijom
· u slučajevima kod nekretnina, stjecalac iako možda ne dodiruje stvar, ipak nad njom ima mogućnost realne i praktične raspoložbe, jer je stvar ustupljena njegovoj vlasti

· od Justinijana, pod utjecajem grčko-orijentalnih prava nastaje traditio ficta – predaja pismene isprave koja sadržava izjavu o prijenosu posjeda kojom se nadomješta efektivna predaja stvari (traditio chartae ili instrumenti)

· c) STJECANJE POSJEDA BEZ IKAKVE PROMJENE FAKTIČNE FIZIČKE VLASTI NA STVARI
· već od klasičnog prava, moguće je stjecanje posjeda bez ikakve promjene faktične fizičke vlasti na stvari

· prema pandektnoj nauci, ti slučajevi zovu se:

a) traditio brevi manu

· detentor, na kojeg treba prenijeti juristički posjed stvari koju već drži u svojim rukama, zadržava dogovorom stranaka da stvar koju je otprije držao kupac, on zadrži ubuduće kao svoju (bez ikakve ponovne aprehenzije stvari)

· npr. najamnik koji kupi kuću će se na temelju kupoprodajnog ugovora pretvoriti u jurističkog posjednika

· ovo je oblik redovnog stjecanja posjeda corpore et animo, samo što corpus postoji od ranije, a naknadno se stječe animus
b) constitutum possessorium (slučaj gubitka posjeda)
· juristički posjednik prenosi posjed na drugoga ugovorom da će ubuduće držati stvar samo kao detentor za toga drugoga
· primjerice, vlasnik kuće proda kuću drugome, a zatim ostaje u kući kao najamnik

· posjed se stječe samo na temelju animusa, bez tradicije - to je stjecanje posjeda običnim dogovorom po zastupniku jer kupac stječe posjed po prodavaocu kao svom zastupniku

· ovo je jedini slučaj stjecanja posjeda nudo animo – na osnovu samog sporazuma između starog i novog posjednika

· ANIMUS
· uz corpus je za stjecanje posjeda potreban i animus possidendi
· to je volja vršiti faktičnu vlast na stvari za sebe, podvrgnuti je svojoj vlasti uz isključenje drugih

· ta volja mora doći do izražaja u vanjskom ponašanju; ako je posjed stečen nekim pravnim poslom, volja se zaključuje iz posla (causa possessionis)
· samo unutrašnje mišljenje nije dovoljno; primjer depozitara:

· depozitar koji je samo detentor ne može postati juristički posjednik samo tako što si je u mislima usvojio animus
· nitko si ne može sam jednostrano promijeniti pravni temelj posjeda ("nemo sibi ipse causam possessionis mutare potest")

· depozitar može postati juristički posjednik ako svoju volju izrazi prema van (npr. ako utaji ili kupi stvar)

· detentor koji ima u pohrani tuđu stvar i koji je samo detentor, ne može postati juristički posjednik

· zbog pomanjkanja volje, posjed vlastitim aktima ne mogu stjecati infantes, umobolni, jurističke osobe
· što se tiče nedoraslih, Justinijan smatra da oni mogu sami stjecati posjed

· volja koja je potrebna za posjed nije se prosuđivala tako strogo kao volja koja je inače potrebna za pravne poslove i djelatnu sposobnost

2.4. TRAJANJE I GUBITAK POSJEDA

· posjed traje dok kumulativno postoje njegove obje pretpostavke - corpus i animus
· posjed prestaje gubitkom corpusa ili animusa, ili gubitkom oba elementa 

· ipak, kod trajanja posjeda postojanje tih elemenata se prosuđuje elastičnije nego kod stjecanja posjeda

· corpus (faktična vlast nad stvari) postoji ako posjednik uvijek ima mogućnost praktičnog raspolaganja sa stvari tako da se može njome služiti kad god hoće; ne mora postojati trajni fizički kontakt između posjednika i stvari
· posjed pokretnih stvari tako traje dok god je stvar u posjednikovu čuvanju (custodia)

· posjed domaćih životinja ili robova traje i ako oni odlaze od kuće, sve dok imaju naviku vraćanja

· fizička vlast (corpus), a time i posjed, prestaje ako se stvar uništi, trajno izgubi, ako bude ukradena (clam) ili silom oteta (vi)

· kod održavanja posjeda na zemljištima razvijaju se još blaža načela:

· kod zimskih i ljetnih pašnjaka (saltus hiberni et aestivi), dovoljno je da ih posjednik koristi u podesno vrijeme

· njihovim napuštanjem kroz druga godišnja doba on ne gubi posjed – posjednik tada zadržava posjed samo voljom  solo animo
· čak se smatra da takav posjed ne prestaje ako vlasnik umre ili napusti zemljište, sve dok ga ne preuzme netko treći

· ako se netko treći u odsutnosti posjednika uvuče na zemljište potajno (clam), u starije doba smatra se da on odmah postaje posjednik

· mlađi klasici smatraju da on dobiva posjed tek kad odsutni saznaje za tu činjenicu, ali se nije usprotivio ili nije uspio izbaciti tog trećega (za takvog posjednika se smatra da je posjed stekao silom, vi) - posjed zemljišta koji nije ustupljen dragovoljno, mogao se steći protiv volje dosadašnjeg posjednika samo silom (vi), ne potajno (clam)
· protiv takvog nasilnika postoji zaštita putem interdikta unde vi
· slučaj gubitka posjeda solo animo je constitutum possessorium

2.5. ZAŠTITA POSJEDA

· osim vlastitom obranom protiv nasilnog oduzimanja, posjedi se štite i pretorskim interdiktima – interdikti za zaštitu posjeda su uvjetni nalozi ili zabrane koje se izdaju na zahtjev jedne stranke protiv druge (bez prethodnog ispitivanja ili provođenja dokaza)

· ako se druga stranka ne bi htjela pokoriti interdiktu, počinje redovita parnica koja bi se rješavala osudom – to se događa rijetko, jer su takve parnice bile vrlo skupe i riskantne, zbog visokih  globa za stranku koja izgubi spor

· 1) INTERDICTA RETINENDAE POSSESSIONIS - štite posjednika protiv smetanja i zadiranja u posjed
· a) INTERDICTUM UTI POSSIDETIS

· štiti posjed nekretnina od smetanja (npr. ako treći prolazi preko nekretnine ili brani posjedniku pristup)

· smetani traži od pretora izdanje interdikta koji je upravljen na obje strane (interdictum duplex) te traži zabranu da se ne smije silom mijenjati, tj. smetati posjed stranke koja posjeduje nekretnine u času izdavanja interdikta

· iznimka je ako je ona svoj posjed stekla viciozno – protiv njega postoji exceptio vitiosae possessionis (sadržana u interdiktu)
· u tom slučaju štiti se posljednji neviciozni posjed, pa onaj koji je prvi oduzeo posjed vi,clam ili precario mora isti posjed vratiti, iako je baš on zatražio interdiktnu zaštitu (rekuperatorni učinak)

· viciozni posjed ne uživa zaštitu jedino prema onome od koga je viciozno oduzet – prema svim trećim osobama on je zaštićen

· zato treće osobe ne smiju smetati vicioznog posjednika (npr. kradljivca)

· b) INTERDICTUM UTRUBI

· štiti posjed pokretnina (izvorno samo robova), a također je upućen na obje stranke (duplex), kao i prethodni interdikt

· stvar dobiva onaj koji je u posljednjoj godini, od dana izdavanja interdikta unatrag, držao stvar u posjedu duže vrijeme od protivnika, osim ako nije stekao posjed vi, clam ili precario
· ovdje se ne štiti načelno posljednji posjednik, nego je odlučna dužina trajanja posjeda u posljednjoj godini

· i u ovaj interdikt je uvrštena exceptio vitiosae possessionis:

· onaj tko je posjed od protivnika stekao viciozno, ostat će bez zaštite - rekuperatorni učinak
· bez zaštite ostaje i onaj koji je posjed u prethodnoj godini držao kraće od protivnika – mora mu predati posjed

· neviciozni posjednik može si priračunati i neviciozni posjed svog prednika, kako singularnog (npr. prodavaoca), tako i univerzalnog posjednika (npr. ostavitelja)

· 2) INTERDICTA RECUPERANDAE POSSESSIONIS
· to su interdicta simplicia i restitutoria – samo se jednoj stranci upravlja nalog da vrati posjed

· u klasičnom pravu postojala su samo 2 interdikta (de vi i de vi armata) za povratak silom oduzetog posjeda na nekretninama, te interdictum de precario; restitutorni interdikti - služe za vraćanje oduzetog posjeda

· a) INTERDICTUM DE VI (DE VI NON ARMATA)
· nalaže posjedniku koji se zemljišta domogao silom da vrati posjed zemljišta ranijem posjedniku, ukoliko nije ovaj možda prije toga oduzeo posjed tuženome vi, clam ili precario
· ovdje postoji exceptio vitiosae possessionis, a interdiktna zaštita je ograničena na godinu dana od oduzimanja posjeda
· b) INTERDICTUM DE VI ARMATA

· odnosi se na izbacivanje iz posjeda po gomili ljudi ili s oružjem u ruci; nije ograničen na 1 godinu, nema exceptio vitiosae possessionis (prigovora)
· s njim se može poslužiti i onaj koji je sam ranije protivniku oduzeo posjed silom

· c) INTERDICTUM DE PRECARIO

· njime se naređuje prekaristu, onome koji je dobio stvar samo do opoziva, da stvar vrati
· 3) INTERDICTA ADIPISCENDAE POSSESSIONIS
· razlikuju se od 2 osnovne vrste interdikata – imaju petitornu narav, njima se ostvaruje pravo na posjed tako da se ovlašteniku prava na posjed dodjeljuje i posjed (npr. vlasniku po interdictum quem fundum, npr. interdictum Salvianum, interdictum quam hereditatem
· *interdicta retinendae i recuperandae possessionis služe za zaštitu postojećeg posjeda, dok interdicta adipiscendae possessionis ide za prvim pribavljanjem posjeda

· JUSTINIJANOVE PROMJENE
· od Justinijana, zahtjevi zaštite posjeda ne ostvaruju se interdiktom, nego običnim sudskim procesom (tužbom actio ex interdicto, ili ex causa interdictii)
· ovaj novi postupak je ubrzan, skraćen, a u posjedovnoj parnici su isključeni svi petitorni prigovori

· imena interdikta u ovim novim tužbama su zadržana, ali dolazi do dviju promjena:

· interdictum utrubi je izjednačen s interdictum uti possidetis 

· kod smetanja posjeda pokretnina mjerodavan i zaštićen neviciozni posjednik koji drži posjed početkom procesa, a ne onaj koji je imao neviciozni posjed kroz duži dio posljednje godine
· smetani posjednik akcijom ex interdicto unutar godine ana može tražiti: zabranu i ukidanje smetanja, naknadu štete i jamstvo da će se tuženi okaniti daljnjeg smetanja (cautio de amplius non turbando)

· interdikti zbog nasilnog izbacivanja iz posjeda nekretnina spojeni su u jedan interdictum unde vi – daje se samo unutar godine dana, više se ne primjenjuje exceptio vitiosae possessionis
2.6. POSJED PRAVA

· predmet posjeda prema klasičnim pravnicima mogu biti samo tjelesne stvari, no posjed je zapravo preslika vlasništva – posjednik-nevlasnik faktički vrši sadržaj vlasničkog prava; pritom je zaštićen bez obzira na pitanje prava

· moguće je da netko faktički drži sadržaj nekog drugog prava, npr. pravo uživanja tuđe stvari (corpus), s voljom da postupa kao ovlaštenik tog prava (animus) bez obzira da li mu to pravo doista pripada

· on je posjednik prava služnosti ili uživanja tuđe stvari (npr. netko stalno vozi kolima preko tuđe zemlje, ili crpi vodu s nje)

· tada se postavlja i pitanje zaštite takvog posjeda netjelesne stvari – zato pretor uvodi novu interdiktnu zaštitu:

· interdicta utilia – zaštita uzufruktuaru tuđe stvari (iako je on samo detentor, pa nema posjeda stvari)

· slična zaštita uskoro se počinje davati i emfiteuti i superficijaru s obzirom na njihovo pravo na tuđoj stvari

· izdaju se i interdikti za zaštitu vršenja zemljišnih služnosti, gdje vršilac služnosti više nije bio ni detentor tuđe stvari (npr. interdictum de itinere actuque privato, interdictum de aqua cottidiana vel aestiva)

· ovakvi slučajevi, gdje se štiti faktično vršenje prava služnosti, uživanja ili drugih prava na tuđoj stvari, sad se ubrajaju pod quasi-possessio; u Justinijanovom pravu  su ti slučajevi svrstani pod pojam iuris quasi possessio ili iuris possessio, no ograničen je uglavnom na služnosti, a u srednjovječnom i modernom pravu proširen je i na posjed ostalih prava

3. PRAVO VLASNIŠTVA

3.1. BIT I OBLICI VLASNIŠTVA

3.1.1. POJAM I POVIJESNI RAZVOJ

· pravo vlasništva – najvažnije stvarno pravo i centralni institut svakog pravnog sistema

· ono je pravna nadgradnja nad osnovnim proizvodnim odnosom nekog društva, nad prisvajanjem sredstava i dobara

· u klasnim društvima pravo vlasništva postaje način eksploatacije klasa – ono dolazi u sukob s postojećim proizvodnim odnosima, jer se njime uzrokuje odvajanje proizvođača od produkata njihova rada

· i rimsko vlasništvo je klasnog karaktera: vlasniku priznaje apsolutnu vlast nad stvarima, ali i nad robom kao proizvođačem

· DEFINICIJA VLASNIŠTVA
· klasični rimski pravnici shvaćaju pojam vlasništva (proprietas) kao potpunu i isključivu pravnu vlast na tjelesnoj stvari
· ovdje se ne radi o odnosu vlasnika i stvari, nego o odnosu vlasnika prema ostalim članovima društva s obzirom na stvar - vlasništvo je društveni odnos
· subjektivno pravo potpune i isključive vlasti na stvari koje ima vlasnik moraju poštivati svi ostali članovi društva

· pravo vlasništva uključuje pravo na posjed – ako taj posjed drži nevlasnik, vlasnik si ga može pribaviti vlasničkom tužbom

· vlasništvo ima dvije strane: pozitivnu (vlasnik može raspolagati sa stvari po svojoj volji) i negativnu (vlasnik može svakog trećeg isključiti od raspolaganja sa stvari)

· kod Justinijana, potpunost pravnog vlasništva istaknuta je kao plena in re potestas, no rimski pravnici smatraju da ono nije samo zbir nekih ovlaštenja – na osnovu tih izjava, komentatori su rastavili pravo vlasništva na 3 dijela:

a) uti - usus daje vlasniku pravo ekonomske upotrebe stvari (npr. stanovati u kući)

b) frui - fructus ili usus fructus daje vlasniku pravo crpljenja plodova plodonosne stvari (npr.plodova zemlje)
c) abuti - ab usus daje vlasniku pravo neograničenog raspolaganja koje ide sve do uništenja stvari (najkarakterističnije vlasnikovo ovlaštenje)

· usus i fructus mogu pripadati i drugim osobama, ali ab usus pripada samo vlasniku

· stoga postglosatori definiraju vlasništvo kao ius utendi fruendi et abutendi re sua quatenus iuris ratio patitur
· Ulpijan se protivio ovoj podjeli, smatrajući vlasništvo kao jedinstvenu i potpunu vlast – stoga vlasniku ne može pored vlasništva pripadati i neko drugo pravo na stvar ("nemini res sua servit"), niti vlasništvo može biti vremenski ograničeno

· ius recadentiae – princip elasticiteta vlasništva; vlasnik ne gubi vlasništvo ako na neko vrijeme ustupi neko pravo na svojoj stvari drugome; nakon što takva ograničenja završe, vlasništvo se vraća u početnu potpunost (prvobitno stanje)
· POVIJESNI RAZVOJ
· pravo vlasništva moglo se pojaviti tek s postankom države, jer je pojam prava vezan uz državu i klasno društvo

· prije države, postojala je faktična pripadnost zemlje i oruđa zajednicama, ali ona nije bila pravno uređena

· kolektivno zajedničko vlasništvo nad zemljom i sredstvima proizvodnje postojalo je prije individualnog privatnog vlasništva
· napretkom proizvodnje, gens se raspada na consortium, pa na obitelj, a na kraju privatni vlasnik ostaje pater familias
· u privatno vlasništvo prvo su prešle pokretnine, a tek kasnije zemlja (nekretnine); na to upućuju:

· legenda po kojoj je Romul dodijelio 2 jugera zemlje svakom građaninu u nasljedni heredium (Bonfante)

· formulari mancipacije i legisakcije sacramento in rem – izvorno namijenjeni prenošenju pokretnina

· nazivi mancipatio, mancipium, res mancipi (manu capere – zahvaćanje rukom)

· u historijsko doba, ager publicus se daje patricijima samo u posjed – od 111.pr.n.e., prelazi u njihovo vlasništvo

· dolazi do imovinske diferencijacije, a borba oko posjedovanja te zemlje (agri occupatorii) je temeljna nit razvoja republike

· historijski temelj vlasništva je vlast – ona se izvorno odnosi i na vlast nad stvarima, i nad osobama (pater familias)

· privatno vlasništvo nad stvarima nastaje tek diferenciranjem od prava nad osobama (manus, mancipium)

· isprva se vlasništvo opisivalo po njegovim funkcijama: uti, frui, habere, possidere
· krajem republike javlja se naziv dominium (obuhvaća i neke druge stvari, osim vlasništva); krajem klasičnog doba javlja se naziv proprietas
3.1.2. VRSTE RIMSKOG VLASNIŠTVA

· u starijem rimskom pravu, pa opet za Justinijana, postoji samo jedan jedinstveni tip vlasništva

· u historijskom razvoju, osim vlasništva u pravom smislu (dominium), nastaju još neki tipovi vlasništva

· KVIRITSKO (CIVILNO) VLASNIŠTVO
· po starom civilnom pravu postoji samo jedno vlasništvo - dominium (dominium ex iure Quiritium) – samo ono je zaštićeno civilnom vlasničkom tužbom, rei vindicatio
· ta tužba sadrži tužiteljevu tvrdnju: rem Auli Agerii esse ex iure Quiritium
· za stjecanje kviritskog vlasništva traže se 3 pretpostavke:

1) da stjecalac bude rimski građanin – osoba s ius commercii (Latini, a od peregrina samo oni kojima je to pravo, npr. 

                                                            ugovorom bilo naročito podijeljeno)
2) da se radi o podesnom objektu – sve pokretne stvari in commercio, od nekretnina samo zemljišta u Italiji (ager Romanus; s njima su izjednačena zemljišta izvan Italije kojima car daje ius italicum; oslobođena od fiska)

3) da se stječe na propisani način – kod res mancipi to je formalistički način stjecanja civilnog prava (mancipatio, in iure cessio), a kod res nec mancipi dovoljan je neformalni akt stjecanja po ius gentium (traditio kao neformalna predaja stvari u vlasništvo)
· PRETORSKO ILI BONITARNO VLASNIŠTVO (in bonis habere)
· nastaje potkraj republike u doba najrazvijenijeg prometa i trgovine, kad su formalistički načini prenošenja vlasništva na res mancipi postali nepraktični

· zato se otuđivanje na res mancipi često vršilo neformalnom predajom (traditio):

· u tom slučaju, dosadašnji vlasnik zadržava kviritsko vlasništvo – zato što je za otuđivanje res mancipi trebalo izvršiti mancipaciju ili in iure cesiju
· stjecalac bi tradicijom na res mancipi dobivao samo posjed – on bi se u vlasništvo pretvorio tek po proteku roka dosjelosti (dotad bi njegov posjed bio po civilnom pravu nezaštićen, pa mu je otuđivalac kao kviritski vlasnik mogao vlasničkom tužbom posjed oduzeti, makar je stjecalac možda već isplatio kupovninu za predanu i traditiranu stvar)
· ako bi tako stečeni posjed iz ruku takvog stjecatelja dospio u ruke trećeg, on nije mogao potraživati stvar od trećeg jer nije bio civilni vlasnik – prema tome, ne pripada mu rei vindicatio

· pretor takvog stjecaoca štiti ekcepcijom doli (prigovorom prijevare) koja se zove exceptio reivenditae ac traditae - prigovor da je stjecaocu stvar bila prodana i predana iako nije bio izvršen civilni prijenos vlasništva
· daje se protiv otuđivaoca koji bi kao kviritski vlasnik zatražio povratak stvari reivindikacijom

· zbog ove ekscepcije, sudac mora odbiti tužiteljevu reivindikaciju

· ako stvar dospije u ruke trećih, pretor bonitarnom vlasniku (stjecaocu) daje actio Publiciana:

· njome on može tražiti povratak stvari od trećih, kao da je ona njegovo vlasništvo

· ta tužba se temelji na fikciji – kao da je već protekao rok za stjecanje vlasništva uzukapijom

· ova tužba daje se i protiv otuđivaoca-vlasnika ako stvar opet dospije u njegove ruke – tad se njegova exceptio dominii suzbija replikacijom rei venditae ac traditae
· opisani stjecalac ima sličan položaj kao civilni vlasnik, a stvar je trajno u njegovoj imovini – drži ju in bonis suis (in bonis habere) - otuda naziv bonitarno vlasništvo
· dosadašnji vlasnik zadržava samo puko ime vlasnika, nudum ius Quiritum  - pravo vlasništva bez praktične koristi (prelazi na bonitarnog stjecatelja uzukapijom, koji tada postaje kviritskim vlasnikom)

· u postklasičnom i Justinijanovom pravu nestaje dupliciteta vlasništva jer se civilno pravo stapa s pretorskim, a po Justinijanu je formalno ukinuta razlika između res mancipi i res nec mancipi koja je dovela do bonitarnog vlasništva, no actio Publiciana je zadržana – štiti poštenog (uzukapionog) posjednika od svih slabijih posjednika

· PROVINCIJALNO
· razvija se teritorijalnim širenjem Rima na provincije – domaći stanovnici i rimski građani od države dobivaju ta zemljišta na uživanje i obrađivanje uz plaćanje daća (stipendium, tributum) 
· oni na toj zemlji stječu pravo koje se prenosilo na nasljednike te postaje isto kao i kviritsko – štiti se vlasničkim tužbama (akcijama in rem, analognim reivindikaciji)
· Gaj to pravo naziva posjedom ili uživanjem (possessio vel ususfructus)

· stoga i ova razlika nestaje od Justinijana, jer provincijalno vlasništvo materijalno postaje istovjetno kviritskom

· PEREGRINSKO
· kad je nestala prvobitna bespravnost stranaca, a pogotovo kad su peregrini postali pripadnici rimske države, ukoliko im nije bio dodijeljen commercium, peregrini nisu mogli stjecati kviritsko vlasništvo, no praetor peregrinus i provincijalni namjesnici štitili su njihovu imovinu analogno kviritskom vlasništvu

· prema Gaju u njihovim gradovima i državama, pripadalo im je vlasništvo po njihovom nacionalnom pravu, ukoliko im je to bilo priznato po rimskim zakonima (ova razlika nestaje od konstitucije Karakale)

· stoga Justinijanovo pravo poznaje samo jedan tip vlasništva (dominium, proprietas), a ono se redovno prenosi tradicijom
3.1.3. OGRANIČENJA VLASNIŠTVA

· rimsko vlasništvo je u načelo neograničena i isključiva vlast na stvari

· ipak, potrebe praktičnog života dovode do prisilnih ograničenja vlasništva, uglavnom na nekretninama

· ta ograničenja su u interesu pojedinca, uglavnom susjeda (susjedovno pravo) ili u javnom interesu. U interesu susjeda postojala su mnoga ograničenja već u Zakoniku XII ploča, a nastala su zbog malene površine zemljišnih parcela, nestašice vode i sl.:

1) između zemljišta mora biti međa (finis) od 5 stopa koja je služila za prolaz i okretanje pluga (i između zgrada vrijedi isto pravilo, ambitus), no nakon obnove Rima nakon galskog požara to je pravilo napušteno
2) po Zakoniku XII ploča morao je vlasnik poljoprivrednog zemljišta trpiti da grane sa susjedovog zemljišta prelaze na njegovo zemljište, ali samo u visini 15 stopa; vlasnik poljoprivrednog zemljišta može:

· presjeći grane niže od 15 stopa koje prelaze na njegovo zemljište sa susjedovog 

· ukloniti susjedovo drvo koje mu širi grane nad kućom ukoliko to na njegov zahtjev ne učini susjed (interdictum de arboribus caedendis)

· isjeći korijenje koje bi prodrlo na njegovu stranu, osobito ako bi ugrožavalo temelje kuće

3) vlasnik drveta može svakog 3. dana pokupiti plodove koji s drveta padnu na susjedovo zemljište (pretor tu odredbu širi na sve plodove, dajući u tu svrhu interdictum de glande legenda)

4) vlasnik može tražiti da susjed ukloni naprave koje uzrokuju jače prodiranje vode na susjedovo (niže) zemljište (s actio aquae pluviae arcendae, već od Zakonika 12 ploča)

5) vlasnik mora trpjeti štetne imisije (dim, paru, smrad) ukoliko nisu prekomjerne i ukoliko ne prelaze granice normalnog uživanja zemljišta – u protivnom ih može zabraniti

6) zbog prolaza do nečijeg groba, vlasnik uz odštetu mora ustupiti takav prolaz preko svog zemljišta – iter ad sepulchrum
· određena ograničenja postoje i u javnom interesu, posebno u carsko doba, kao primjerice:

· ustanova izvlazbe (eksproprijacije) za javne potrebe, npr. za gradnju vodovoda, cesta

· propisi o zabrani rušenja zgrada u špekulativne svrhe (da se proda materijal)

· propisi o građevnom redu u velikim gradovima (npr.visini zgrade)

· propisi o dužnosti obalnih vlasnika da dozvoljavaju upotrebu obale za plovidbu i sl.
· u postklasično doba određeni su i uvjeti pod kojima vlasnik mora dozvoliti da drugi vadi kamen, mramor, rudu koju je otkrio na njegovu zemljištu; uz davanje 1/10 fisku i 1/10 vlasniku zemlje

· ako nema ograničenja, vlasnik može sa stvari raditi što hoće; vršeći svoje pravo vlasništva, nije on odgovarao nikome, pa makar to uzrokovalo štetu trećemu:

· "neminem laedit, qui iure suo utitur" - tko se služi svojim pravom, nikoga ne povređuje
· upitno je da li je rimsko pravo poznavalo zabranu šikane
· čini ju onaj koji se služio svojim pravom samo kako bi naškodio drugome (animo nocendi)

· jedni je ne povezuju uz rimsko pravo, drugi je nalaze u nekim interpoliranim mjestima, a treći smatraju da je postojala u rimskom pravu, što potkrepljuju izrekama ; zabranu šikane izgradila su srednjovječna i moderna nauka
3.1.4. SUVLASNIŠTVO

· kad neka stvar pripada u vlasništvo nekolicini osoba dolazi do suvlasništva (condominium, comproprietas, rem communem habere)

· do suvlasništva najčešće dolazi nasljedstvom, zatim ugovorom (npr.kad više osoba zajednički kupi neku stvar) ili slučajnim sjedinjenjem (npr. pomiješa se brašno dvojice)

· ne može svaki suvlasnik biti neograničeni vlasnik stvari, niti je rimskom pravu poznato nekoliko prava vlasništva na čitavoj istoj stvari (duorum in solidum dominium esse non potest) – suvlasništvo pritom nije ograničeno na jedan fizički dio stvari

· pravo svakog suvlasnika je po sadržaju jednako i odnosi se na čitavu stvar i na svaki njen fizički dio, ali je vlasništvo ostalih suvlasnika ograničeno – ono se izražava u idealnim kvotama stvari
· svaki suvlasnik ima pravo na apstraktni (alikvotni, idealni) dio čitave stvari

· ti suvlasnički alikvotni dijelovi izražavaju se u razlomcima (npr. suvlasnik u 1/3 idealnog dijela) – to je communio pro indiviso
· svaki suvlasnik samostalno raspolaže svojim idealnim dijelom – može ga prodati, darovati, založiti, …

· suvlasnicima u razmjeru pripada dio plodova i koristi, ali su i razmjerno odgovorni za troškove i štetu
· no, za pravne poslove i raspolaganja čitavom stvari (npr. oslobađanje roba) potrebna je suglasnost svih suvlasnika

· nije sigurno je li se takva suglasnost davala prije raspolaganja, ili se smatrala danom ukoliko se neki suvlasnik ne bi izrijekom usprotivio tome (ius prohibendi)

· samo akte redovne gospodarske uprave (npr. sijanje i žetvu, popravak zgrade), mogao je svaki suvlasnik sam učiniti, dok je za izvanredne gospodarske dispozicije bio već potreban pristanak svih suvlasnika.

· svaki suvlasnik može u svako doba zatražiti raskidanje suvlasničke zajednice s actio communi dividundo
· to je diobena parnica – sadrži adiudicatio koja ovlašćuje suca na fizičku diobu stvari i dodjeljivanje odgovarajućih dijelova strankama

· sudac također uređuje sve interne obvezne odnose među suvlasnicima (pitanje plodova, troškova, odgovornosti za štete na stvari, itd.)

3.2. STJECANJE VLASNIŠTVA

3.2.1. OPĆENITO O NAČINIMA STJECANJA

· prema izvorima rimskog prava, stjecanje prava vlasništva može se temeljiti na različitim pravnim činjenicama i poslovima, a može biti priznato po:

· PO CIVILNOM PRAVU (ACQUISITIONES CIVILES)

· ovaj način stjecanja je javan, formalistički i svečani način te namijenjen samo rimskim građanima
· samo civilnim načinima stjecanja može se stjecati kviritsko vlasništvo na res mancipi

· ovakvo stjecanje dijeli se na:

· javnopravno – stjecanje stvari od države, assignatio (besplatna podjela čestica državne zemlje pojedincima, ager viritanus, ili kolonistima, ager divisus et assignatus), prodaja ratnog plijena ili konfiscirane imovine osuđenika koju bi na javnoj dražbi na forumu prodavali kvestori.
· privatnopravno – mancipatio, in iure cessio, usucapio, adiudicatio (dosuđenje po sucu u diobenim parnicama), hereditas (stjecanje civilnog nasljedstva), legatum per vindicationem (zapis ostavinskih stvari), kao i neki slučajevi stjecanja vlasništva ex iure, tj.ipso iure
· PO IUS GENTIUM (ACQUISITIONES NATURALES)

· načini stjecanja po ius gentium su nejavni i nesvečani, njima se mogu služiti i peregrini
· ovdje spadaju: tradicija (neformalni prijenos vlasništva predajom posjeda stvari), okupacija, nalaz blaga, sjedinjenje samostalnih stvari, preradba i stjecanje plodova
· ova razlika nestaje kad je Justinijan ukinuo razlike civilnog-pretorskog vlasništva i res mancipi-res nec mancipi i uveo jednu vrstu vlasništva i za sve stvari jedan način stjecanja vlasništva - iuris gentium
· u modernoj nauci, načini stjecanja podijeljeni su na:

· derivativno (izvedeno) – prijenos vlasništva sa dosadašnjeg na novog vlasnika putem pravnog posla; ovdje vrijedi pravilo: "nemo plus iuris ad alium transferre potest quam ipse habet" - nitko ne može na drugoga prenijeti više prava nego što sam ima.
· originarno (izvorno) – stvar se stječe nezavisno od prethodnikova prava, te nezavisno od toga je li stvar prije imala vlasnika

3.2.2. DERIVATIVNO (IZVEDENO) STJECANJE

· MANCIPATIO
· mancipatio je bila formalistički civilni pravni posao 

· služila je za prenošenje prava vlasništva na res mancipi (radna stoka, robovi; od dosadašnjeg na novog vlasnika)

· to je najvažniji posao iz skupine gesta per aes et libram; u njenu formu spada upotreba vage (libra) i šipke (aes)

· poznata je već Zakoniku 12 ploča kao mancipium, a opisana je i u Gajevim Institucijama
· prema Gaju, mancipacija je u njegovo doba bila samo akt, tj. forma za prenošenje vlasništva u obliku prividne kupoprodaje

· to je kauzalni pravni posao jer se održava forma

· mancipacijom se prenosilo civilno vlasništvo samo ako je otuđivalac bio civilni vlasnik ("načelo nemo plus iuris ad alium..")

· zato je mancipant koji je prodao stvar odgovoran ako netko treći reivindikacijom (vlasničkom tužbom) oduzme stvar kupcu („evincira stvar“)

· dakle, prodavaoca tereti jamstvo za evikciju
· mancipant mora na poziv tuženoga ući u parnicu protiv takvog trećeg – ako to ne bi učinio ili bi neuspješno branio tuženog, kupac može protiv njega dići tužbu actio auctoritatis, na platež dvostrukog iznosa kupovnine

· pravo na tu tužbu i jamstvo utrnjuje protekom roka za uzukapiju, jer tada stjealac postaje civilnim vlasnikom, iako njegov prethodnik to nije bio – iznimka su stranci, jer oni ne mogu stjecati uzukapijom

· uz mancipaciju je vezano i jamstvo za faktične mane prodane stvari – ako bi se kod prodaje utvrdilo da zemljište nema onu površinu koju je prodavalac naveo, kupac s actio de modo agri može tražiti dvostruku vrijednost površine koja nedostaje

· uz mancipaciju se mogu ugovarati i:

· određeni uzgredni uglavci i obvezne izjave stranaka

· po odredbi Zakonika 12 ploča: kad se čini nexum ili mancipacija, kako bude ugovoreno, tako neka bude pravo ("cum nexum faciet mancipiumque, uti lingua nuncupassit, ita ius esto")

· prodavaoca obvezuju usmene izjave (nuncupatio) kojima je tvrdio postojanje ili nepostojanje nekih prava ili tereta na stvari (leges mancipi), ili si je na prodanoj stvari htio sačuvati neko stvarno pravo (deductio servitutis)

· no, mancipaciji se ne može dodavati rok ili uvjet

· samostalni obvezni pactum fiduciae
· njime se stjecalac obvezao da stvar neće otuđiti, nego će pod određenim pretpostavkama vlasništvo opet mancipacijom prenijeti na mancipanta
· fiducia se ugovarala ako je svrha mancipacije prijenos stvari na stjecaoca samo radi posudbe, čuvanje (fiducia cum amico) ili se prenosila na vjerovnika samo kao osiguranje za njegovu tražbinu (fiducia cum creditore)

· takav pactum fiduciae temelji se samo na fides, a krajem republike postaje utuživ s actio fiduciae
· mancipacija se za prijenos vlasništva na res mancipi održala kroz cijelo klasično doba, a u Justinijanovom pravu je formalno ukinuta i zamijenjena tradicijom

· RAZVOJ MANCIPACIJE KROZ POVIJEST

· u staro doba nije bilo kovanog novca; za razmjenu se koristila stoka (pecus), kasnije bakrene šipke koje su se morale vagati

· tada je mancipacija služila realnoj kupnji na res mancipi
· akt se odvijao usmeno, a osim stranaka prisustvuje mu još 5 svjedoka, doraslih rimskih građana

· jedan od svjedoka ima poseban položaj (antestatus) – svjedoci postoje zbog publiciteta

· aktu prisustvuje i šesta osoba, libripens – on kod akta drži vagu

· stvar na kojoj se prenosi vlasništvo također mora biti nazočna, jer je stjecatelj mora zahvatiti rukom

· ako se radi o nekretnini ili teško prenosivoj stvar, mancipacija se vrši na jednom simboličnom dijelu stvari (npr. cigli kuće)

· kupac bi, držeći stvar rukom (manu capere, mancipatio), izgovarao formulu – npr. ako se radi o robu: tvrdim da je taj rob po kviritskom pravu moj i da sam ga kupio ovim bakrom i bakrenom vagom ("hunc ego hominem ex iure Quiritium meum esse aio")

· zatim bi na vagu stavio potrebnu količinu bakra, a prodavalac je cijelo vrijeme šutio i tako pristajao na kupnju

· dakle, mancipacija je u staro doba imala 2 učinka: 

1) njome se sklapala kupnja
2) njome se prenosilo civilno vlasništvo prodane res mancipi
· mancipacija je u staro doba bila realna kupoprodaja za gotovo iz ruke u ruku

· kad je u Rimu sredinom 4. stoljeća uveden kovani novac, nestala je potreba vaganja kupovne cijene, a uskoro je bio uveden i konsenzualni neformalni kupoprodajni ugovor koji je sklapan sporazumom o predmetu i cijeni.
· mancipacija više nije korištena za sklapanje kupnje, nego samo kao forma za prenošenje vlasništva
· opisani formalistički akt postaje simboličan  – kupovnina se više ne važe

· prividni kupac (stjecalac vlasništva) udara jednom bakrenom šipkom, odnosno jednim sestercijem po vagi

· zatim ga predaje otuđivaocu kao simbol kupovnine (pretii loco), a prava kupovnina plaća se izvan tog akta

· sad se više ni ne mora raditi o kupnji, jer se ona može sklapati novim konsenzualnim ugovorom

· tako se mancipacija odvaja od pravne kupnje, te postaje apstraktni pravni posao za prenošenje vlasništva na res mancipi
· prijenos vlasništva mogao se sada vršiti bez obzira na narav i valjanost onog posla (causa) koji joj je bio temelj i koji joj je prethodio - djelovala je apstraktno - u klasično doba se njome vlasništvo moglo prenositi iz različitih pravnih razloga, a ne samo iz razloga kupnje

· Rimljani mancipaciju počinju upotrebljavati i za druge poslove, primjerice:

· prenošenje obiteljske vlasti davanjem osobe alieni iuris drugom pater familias-u  u mancipium
· kao coemptio, za sklapanje braka uz osnivanje muževe vlasti (manus) nad ženom

· za pravljenje oporuke (mancipatio familiae kod oporuke per aes et libram)

· emancipaciju i adopciju

· u klasično doba, mancipacija ne obuhvaća i tradiciju stvari, iako se ona redovito vršila prigodom mancipacije

· tradicija je za stjecanje civilnog vlasništva dovoljna samo kod res nec mancipi
· kod res mancipi, ona bez mancipacije dovodi samo do stjecanja pretorskog vlasništva

· kod ustanova iuris civilis, mancipacija je dostupna samo rimskim građanima i latinima, a peregrinima samo ako imaju ius commercii
· kad je od Justinijana nestala razlika između res mancipi i nec mancipi, ukinuta je i mancipacija, a zamjenjuje ju tradicija

· IN IURE CESSIO
· služila je za prenošenje vlasništva u obliku prividne parnice (na res mancipi i res nec mancipi)

· vrši se uz sudjelovanje pravosudnog magistrata u obliku prvog dijela najstarijeg legisakcionog postupka legisakcije sacramento in rem – stjecatelj nastupa kao tužitelj, a otuđivalac kao tuženik:

· stjecatelj i otuđivalac dolaze pred pravosudnog magistrata (u Rimu pretora, u provinciji namjesnika)

· odatle naziv in iure – ius ovdje znači magistratov tribunal

· stjecatelj bi držeći stvar rukom izgovorio vindikacionu formulu, tvrdnju da je stvar njegovo vlasništvo

· otuđivalac ne bi izgovarao kontravindikaciju, nego bi pristao na tvrdnju ili samo šutio (in iure cedit)

· zatim bi magistrat dosudio stvar (addictio) prividnom tužitelju koji bi tako postao vlasnik

· in iure cessio je bila dostupna samo rimskim građanima, nije joj se mogao dodavati uvjet ili rok, spada u actus legitimi
· za razliku od mancipacije, iz nje ne proizlaze actio auctoritatis i actio de modo agri
· moguće je da je nastala dok je mancipacija još bila samo realna kupnja s efektivnim plaćanjem – ako se htjelo izbjeći plaćanje (npr. kod darovanja), za prijenos vlasništva koristi se in iure cessio, jer je od početka bila apstraktni pravni posao za prenošenje vlasništva (mancipacija je to postala tek kasnije)

· iz samog akta nije vidljivo iz kojeg razloga (causa) se prenosi vlasništvo, iako on neprijeporno postoji

· in iure cessio nestaje iz prakse u postklasično doba, a od Justinijana je istisnuta tradicijom i cesijom

· prije nestanka, upotrebljavala se i za prenošenje, osnivanje, ukidanje drugih prava:

· osnivanje i ukidanje služnosti

· umjetno osnivanje očinske vlasti kod adopcije
· prenošenje ukupnog nasljedstva (in iure cessio hereditatis)

· za oslobađanje robova (manumissio vindicta)

· u postklasično doba in iure cessio iščezava iz prakse, a u Justinijanovom pravu je brisana, te je kod prenošenja vlasništva istisnuta tradicijom (a kod prenošenja drugih prava cesijom)
· TRADITIO
· derivativni način stjecanja vlasništva po ius gentium, vrši se neformalnim prijenosom posjeda stvari:

· na res nec mancipi njome se prenosi civilno (kviritsko) vlasništvo
· na res mancipi njome se prenosi samo pretorsko vlasništvo, a tek po proteku uzukapionog roka dovodi do kviritskog vlasništva (zaštićeno s actio Publiciana)

· kad je od Justinijana nestala ova podjela stvari, nestaju mancipatio i in iure cessio, pa ostaje jedino traditio kao redovni derivativni način stjecanja vlasništva za sve stvari
· traditio je u prvom redu pukiprijenos posjeda stvari, otuđivalac napušta posjed, a stjecalac ga zahvaća, no netko može predati stvar drugome u razne svrhe:

a) kako bi primatelj stvari bio njezin detentor (npr. vlasnik mu daje stvar na čuvanje, posudbu, u najam)

b) kako bi primatelj stvari postao njen posjednik (npr. vlasnik daje stvar prekaristu)

c) kako bi primatelj stvari postao njen vlasnik (npr. darovatelj predaje dar daroprimcu)

· u sva tri navedena slučaja postoji traditio, no samo u trećem slučaju je ona akt za prenošenje vlasništva
· iz toga je vidljivo da za stjecanje vlasništva tradicijom treba nešto više od materijalne predaje – prijenosu posjeda treba prethoditi dogovor stranaka o prijenosu vlasništva, koji dolazi do izražaja u iusta causa traditionis
· za prijenos vlasništva tradicijom potrebne su ove 4 pretpostavke:

1) tradent mora biti vlasnik stvari (nemo plus iuris ad alium transferre potest quam ipse habet)

2) tradent mora prepustiti stjecatelju posjed stvari (traditio)

3) potrebna je volja stranaka da se prenese i stekne vlasništvo (animus dominii transferendi et adquirendi)

4) iusta causa traditionis – u njoj po klasičnom pravu dolazi do izražaja volja za prenošenjem vlasništva - opravdani pravni razlog zašto je izvršena ta predaja
· kod prepuštanja posjeda potrebna je materijalna predaja stvari – netjelesne stvari (prava) ne mogu biti prenošene tradicijom

· u starije doba, bio je potreban materijalni zahvat stvari od stjecaoca, no to se kasnije ublažavalo

· u klasičnom pravu već je poznat niz slučajeva simboličke tradicije i tradicije longa manu

· IUSTA CAUSA TRADITIONIS

· u klasičnom pravu, volja za prenošenjemili stjecanjem vlasništva se ne izražava apstraktno

· uz apstraktnu izjavu potreban je opravdani pravni razlog prodaje – iusta causa traditionis - volja stranaka da se hoće prenijeti vlasništvo razabirala se iz causae traditionis
· samo tradicija (predaja posjeda) izvršena temeljem iustae cause dovodi do prijenosa vlasništva

· Paulus:" numquam nuda traditio transfert dominium, sed ita, si venditio aut aliqua iusta causa praecesserit, propter quam traditio sequeretur" (nikad puka predaja ne prenosi vlasništvo, nego samo ako je prethodila kupnja ili drugi opravdani razlog zbog kojeg slijedi predaja)

· tradiciji treba prethoditi pravni posao (npr. kupnja, darovna pogodba, stipulacija), u čijem izvršenju dolazi do tradicije s učinkom prijenosa vlasništva

· zato je tradicija kauzalni pravni posao – prijenos vlasništva je zavisan od postojanja causae traditionis (mancipatio i in iure cessio su apstraktni poslovi otuđenja, jer kod njih vlasništvo prelazi bez obzira na postojanje kauze)

· zbog interpolacija u izvorima, prijeporno je da li je causa traditionis morala biti objektivno pravno valjana (iusta), ili je bila dovoljna i subjektivna kauza – gdje obje stranke misle da kauza postoji, iako ona uopće ne postoji (tzv. putativni titul)

· takva subjektivna kauza postoji npr. ako nasljednik plaća dug, a ne zna da ga je ostavitelj već platio

· ipak, vlasništvo i u tim slučajevima prelazi na stjecaoca, pa se povratak stvari ne može tražiti reivindikacijom, nego samo obveznim tužbama – kondikcijama zbog bezrazložnog bogaćenja

· u vezi s tim, javlja se i pitanje prelazi li vlasništvo ako stranke nisu suglasne, pa svaka ima u vidu drugu kauzu traditionis:

· prema Salviju Julijanu, taj nesporazum (disenz) u kauzi ne smeta prijelazu vlasništva

· prema Ulpijanu, u takvom slučaju do prijelaza vlasništva ne dolazi

· prema Ulpijanu i Julijanu, putativni titul je primjer za interpolacije

· u novijoj književnosti, ovo je riješeno tako da se Ulpijanovo rješenje smatra klasičnim, a Julijanovo interpoliranim

· tako Justinijanovo pravo izražava tendenciju da tradiciju učini apstraktnim poslom gdje se vlasništvo prenosi već samim sporazumom o prijenosu i stjecanju vlasništva, bez obzira na kauzu

· također, nastoji se pojednostaviti materijalnu predaju, te osigurati publicitet akta  kod prijenosa nekretnina

· akt materijalne predaje nadomješta se često predajom pismene isprave o tradiciji (traditio chartae, traditio ficta), a u nizu slučajeva prijenos vlasništva vrši se bez ikakve predaje stvari, samo izjavom ili upisivanjem u javne zapisnike

· Justinijan donosi još jednu novost – za stjecanje vlasništva tradicijom utemeljenom na kupoprodajnom ugovoru, potrebno je da kupovnina bude isplaćena ili barem osigurana uz odobrenu odgodu plaćanja
· causa traditionis - pravni posao koji je po pravnom poretku upravljen na prijenos vlasništva i koji opravdava prijenos vlasništva (primjeri su prodaja i darovanje prema klasičnim pravnicima), služi kao podloga tradicije, kao njen kauzalni akt za prenošenje vlasništva.

· OSTALI SLUČAJEVI DERIVATIVNOG STJECANJA
· osim tri glavna slučaja, ovdje spadaju:

· stjecanje od države – primjerice prodaja ratnog plijena ili konfiscirane imovine osuđenika; nju na javnoj dražbi prodaju kvestori tako što bi na mjesto prodaje zataknuli koplje (hasta) kao simbol vlasti i garancije potpunog vlasništva za stjecaoca (venditio sub hasta)

· adiudicatio – dosuđenje skupne stvari pojedinim suvlasnicima po sucu u diobenim parnicama; dio formule koji je uvrštavan u diobne tužbe (dioba zajedničke ostavine (actio familiae erciscundae), zajedničkih međa (actio finis regundorum), ili koje druge zajedničke stvari (actio communi dividundo)), na temelju kojeg je sudac bio ovlašten da dijelove zajedničke stvari dosudi jednom ili drugom suvlasniku u samovlasništvo s tim da si oni međusobno naknade eventualnu razliku u vrijednosti
· stjecanje po samom zakonu (ex lege) – tako vlasnik koji želi silom bez suda pribaviti svoje zemljište, zaposjednuto od drugoga, gubi svoje vlasništvo u korist posjednika

· legatum per vindicationem – ostavitelj oporukom svečano ostavlja nekome svoju stvar u zapis; čim legat dospije, legatar postaje ipso iure vlasnik

3.2.3. ORIGINARNO (IZVORNO) STJECANJE
- vlasništvo se stječe nezavisno od prethodnikova prava i nezavisno od toga da li je stvar uopće imala vlasnika

· OKUPACIJA (OCCUPATIO)
· stjecanje vlasništva na stvarima koje ne pripadaju nikome (res nullius) – vrši se uzimanjem stvari u posjed s voljom da se prisvoje

· to je najstariji i nekoć najvažniji način prisvajanja; u res nullius (stvari bez gospodara) ubrajaju se:

· stvari koje nikad nisu imale vlasnika (divlje zvijeri, otok koji se pojavi, stvari koje se nađu na obalama mora)

· stvari stranaca (hostis) koje nisu bile zaštićene ugovornim odnosima, stvari neprijatelja, stvari koje je vlasnik napustio (derelinkvirao)

· o okupaciji po vlasniku napuštenih stvari, res derelictae, postoje 2 mišljenja:

· Prokulovci – ranije vlasništvo prestaje tek kad treći okupira napuštenu stvar (to bi bilo derivativno stjecanje)

· Sabinovci – smatraju da takva stvar postaje res nullius već časom napuštanja pa je okupant stječe originarnim putem; ovo mišljenje prevladava
· LOV

· stoljećima je bilo dozvoljeno da svatko može slobodno loviti na tuđem zemljištu i okupacijom prisvojiti ulovljene životinje

· taj princip dolazi u sukob s novonastalim privatnim vlasništvom – od carskog doba, svatko može loviti gdje hoće, ali sada vlasnik može svakom zabraniti pristup na svoje zemljište - time je pobijedio princip zaštite zemljišnog vlasništva
· u klasičnom pravu, prevladava mišljenje da lovac stječe vlasništvo životinje tek kad ju živu ili mrtvu doista materijalno uzme u posjed (nije dovoljno to što ju je ranio ili progonio)

· NALAZ  BLAGA
· blago (thesaurus) – pokretne stvari veće vrijednosti (novac, dragocjenosti) skrivene prije toliko dugo vremena da im se više ne može ustanoviti vlasnik

· pritom ono može biti i pronađeno u nekretnini (ako je uzidano u zgradi ili zakopano u zemlji)

· ako netko slučajno pronađe takvo blago, pola će pripasti nalazniku, a pola vlasniku nekretnine (Hadrijan i Justinijan)

· ako bi netko namjerno ili unatoč vlasnikovoj zabrani tražio blago ili ako bi se služio čarolijama, pronalaskom bi sve pripalo vlasniku stvari

· u carsko doba javljaju se i zahtjevi fiska na dio pronađenog blaga

· ako je stvar samo izgubljena, vlasništvo na njoj i dalje traje – nalaznik ne može na njoj steći vlasništvo, niti tražiti nagradu u obliku nalaznine kao u modernom pravu

· PRIRAŠTAJ (ACCESSIO)
· to je stjecanje vlasništva time što se neka tuđa stvar kao uzgredna spoji s drugom, glavnom stvari, te postane njen sastavni dio, a vlasnik glavne stvari postaje vlasnikom nove cjeline ("accessio cedit principali" - pripadak slijedi glavnu stvar)

· potrepštine akcesije su spajanje i akcesornost

· takvo spajanje može biti:

· definitivno i nerazdvojivo – vlasništvo dosadašnjeg vlasnika na pripojenoj stvari prestaje (npr. spajanje kaljenjem bez spojnog sredstva, ferruminatio)

· privremeno i razdvojivo – vlasništvo dosadašnjeg vlasnika ne utrnjuje, nego miruje dok traje spajanje; oživljuje ako se stvari opet razdvoje (kod spajanja sredstvom olova ili kositra, adplumbatio)

· vlasnik pripojene stvari može zahtijevati njeno razdvajanje s actio ad exhibendum (ukoliko se nije radilo o građevnom materijalu), da bi zatim na razdvojenoj stvari ostvario vlasničku tužbu, rei vindicatio
· razlikuju se dvije vrste spajanja:

· a) MEHANIČKO SPAJANJE POKRETNE STVARI S POKRETNOM

· ovdje je važno pitanje koja se stvar smatra glavnom, a koja pokretnom:

· Sabinovci: glavna stvar je ona veća po vrijednosti i volumenu (maior species)

· Prokulovci: glavna stvar određuje ekonomsku bit nove cjeline, npr. kotač na kolima pripada vlasniku kola

· prevladalo je mišljenje Prokulovaca; pritom vlasnik glavne stvari ne stječe vlasništvo uzgredne stvari besplatno – on mora vlasniku akcesorne stvari nadoknaditi njenu vrijednost

· po tom principu se rješavaju slijedeći slučajevi:

a) textura – tuđi utkani purpurni konci pripadaju vlasniku sukna (po Justinijanu)
b) tinctura – tuđa purpurna boja pripada vlasniku obojene tkanine

c) scriptura – po drugome napisana slova pripadaju vlasniku papira (charta, membrana)

d) pictura – po drugome naslikana  slika pripada ipak slikaru, a ne vlasniku materijala na kojem je slika naslikana, jer se smatra da je udio slikara vredniji

· SPAJANJE POKRETNE STVARI NEPOKRETNOJ
· kod priraštaja pokretne stvari nepokretnoj, najvažniji slučajevi su:

a) satio – sijanje na tuđem zemljištu

b) implantatio – sađenje na tuđem zemljištu

c) inaedificatio – građenje na tuđem zemljištu ili građenje tuđim materijalom na vlastitom zemljištu

·  u ovim slučajevima zemljište se uvijek smatra glavnom stvari – vlasnik zemljišta postaje vlasnikom tuđih usjeva i biljki čim puste korijenje i time postanu sastavni dio zemljišta

· također, vlasnik zemljišta postaje vlasnik zgrada podignutih na njegovom zemljištu s tuđim materijalom: ovdje se poštuje poznato načelo da sve što je sagrađeno na zemljištu pripada vlasniku zemljišta ("superficies cedit solo" - građevina slijedi pravnu sudbinu zemljišta)

· može se prodati samo pravo korištenja zemljišta

· razdvajanjem materijala od zgrade oživljuje ranije vlasništvo na materijalu:

· vlasnik ugrađenog materijala ne može zahtijevati razdvajanje akcijom ad exhibendum
· po Zakoniku XII ploča vlasnik ugrađenog materijala može tražiti samo dvostruku naknadu vrijednosti s actio de tigno iuncto (tužba protiv onoga koji je tuđu gredu ugradio u svoju građevinu)
· RIJEČNI NANOSI I PROMJENE
· do stjecanja vlasništva dolazi u korist obalnih vlasnika, ako je zemljište graničilo s javnom rijekom:

1) alluvio – naplava vode koju postupno nanosi rijeka, pripada vlasniku zemlje uz koju se staložila

2) avulsio – kada bujica vode otkine komad zemlje te ga nanese na zemljište drugog vlasnika, dosadašnji vlasnik može takvu zemlju odvesti natrag, no ako se zemlja već učvrstila, ona pripada tom novom vlasniku (npr. ako su stabla otkinutog komada zemlje pustila korijenje u drugo zemljište)

3) insula in flumine nata – pojava novog otoka u rijeci – pripada vlasnicima obalnih zemljišta, među kojima se dijeli prema crti povučenoj sredinom rijeke; ako se nije nalazio na sredini, pripadao je vlasnicima obalnog zemljišta koje mu je bilo bliže prema dužini
4) alveus derelictus – napušteno korito rijeke, pripada obalnim vlasnicima po istom načelu kao i otok

· u slučajevima 3 i 4 manjka element spajanja dvaju samostalnih stvari, a može manjkati i element akcesornosti (spajanja dvaju samostalnih stvari) ako je obalno zemljište akcesorno prema novom povećanju

· COMMIXTIO I CONFUSIO
· ovdje ne dolazi do akcesije, jer se ne može utvrditi koja stvar je glavna, a koja sporedna:

· commixtio – ako se slučajno ili namjerno pomiješaju krute stvari više vlasnika (npr. 2 hrpe žita)

· confusio – ako se pomiješaju tekuće stvari različitih vlasnika (npr. vino ili ulje)

· ako je rastavljanje pomiješanih stvari moguće, svaki vlasnik ostaje vlasnik svojih stvari s pravom da traži razlučenje svojih stvari akcijom ad exhibendum, a zatim reivindikacijom

· ako se krute stvari nisu mogle razdvojiti, realna podjela stvari se tražila s actio communi dividundo

· ako razlučivanje nije moguće, a miješanje se dogodilo voljom vlasnika, dolazi do suvlasništva u razmjeru vrijednosti pomiješanih stvari – ako je miješanje izvršeno bez pristanka vlasnika, svaki ostaje vlasnikom svojih stvari, no može vindicirati samo dio pomiješanih stvari koji odgovara vrijednosti njegove stvari

· ako netko pomiješa tuđi novac sa svojim, on postaje vlasnikom svega novca ukoliko se tuđi novac ne može raspoznati i izlučiti – bivšem vlasniku novca pripada samo osobna tužba na naknadu štete, penalna actio furti
· PRERADBA STVARI (SPECIFICATIO)
· prerada jedne ili više stvari u drugu stvar, koja se po ekonomsko-socijalnim mjerilima smatra novom i različitom (npr. iz grožđa vino, iz zlata prsten)

· problem stjecanja vlasništva na prerađenoj stvari nastaje ako je prerađivač za svoj račun preradio tuđu stvar
· postavlja se pitanje kome pripada nova species – Sabinovci i Prokulovci se ne slažu, a Justinijan se priklanja 3. rješenju:

· Sabinovci – vlasništvo nove stvari daju vlasniku materije
· Prokulovci – daju vlasništvo prerađivaču, smatrajući da je stara stvar promjenom oblika propala; daju veću važnost 
                      formi
· Justinijan – priklanja se trećem, posredovnom mišljenju:

· nova stvar pripada vlasniku prvotne materije ako se može povratiti u staro stanje

· u protivnom slučaju pripada prerađivaču, ukoliko je on bona fides (u dobroj vjeri) ili ako je on suvlasnik materije

· ona stranka koja izgubi materiju ili rad ima pravo na zahtjev za naknadom štete

· STJECANJE PLODOVA (FRUCTUS)
· dok su plodovi spojeni s plodonosnom stvari (fructus pendentes), oni su njen sastavni dio i ne mogu biti predmet samostalnog vlasništva

· separacijom plodova, vlasnik stječe njihovo vlasništvo – ipak, neki pred njim imaju prednost:

· emfiteuta – ima prednost nad vlasnikom pa stječe plodove već separacijom

· pošteni posjednik – također stječe plodove u času separacije

· ostali ovlaštenici stječu plodove tek percepcijom, tj. ubiranjem ili uzimanjem plodova u posjed (npr. uzufruktuar)

· tako uživalac stječe vlasništvo plodova originarnim načinom na temelju svog stvarnog prava putem percepcije
· zakupnik koji je samo obvezni ovlaštenik stječe vlasništvo ploda također percepcijom

· njegovo je stjecanje derivativno – stječe ih po volji zakupodavca izraženoj u zakupnom ugovoru

· time što zakupnik ubire plodove, zapravo se vrši tradicija plodova od zakupodavca na zakupnika

· DOSJELOST (USUCAPIO I PRAESCRIPTIO)
· to je stjecanje vlasništva posjedovanjem stvari kroz određeno vrijeme - tko posjeduje stvar kroz zakonom propisano vrijeme, postaje njenim vlasnikom, ukoliko su ispunjeni i drugi uvjeti koje zakon eventualno propisuje
· temelji se na ideji da se faktično stanje nakon određenog vremena legalizira i pretvori u pravno stanje

· u carsko doba dosjelost se nazivala usucapio, kasnije se javljaju longi temporis praescriptio, longissimi temporis praescriptio
· ove ustanove spojene su za Justinijana, pa imamo redovnu i izvanrednu dosjelost

· to je originarni način stjecanja vlasništva jer posjednik koji protekom vremena postaje vlasnik, stječe pravo vlasništva bez obzira na pravo i volju dosadašnjeg vlasnika

· USUCAPIO U STAROM PRAVU (CIVILNOM PRAVU)
· usucapio je poznat već Zakoniku 12 ploča, koji određuje da se civilno vlasništvo na zemljištu stječe posjedovanjem (usus) zemlje kroz:

· dvije godine– rok je vjerojatno bio duži zbog dvopoljnog sistema obrađivanja; treba proteći jedna godina obrađivanja i druga godina kad zemlja ostaje na ugaru,
· a na svim ostalim stvarima posjedovanjem kroz jednu godinu
· "Usus auctoritas fundi biennium est; ceterarum rerum omnium annuus est usus" - zemljište se stječe poslije dvogodišnjeg, a sve ostale stvari poslije jednogodišnjeg čuvanja.
· po Zakoniku, dovoljna je objektivna činjenica posjedovanja, bez ikakvih daljnjih uvjeta (npr. način stjecanja posjeda)

· kao ceterae res, za godinu dana mogu se uzukapirati manus nad ženom, pa i čitava ostavina ili njen dio (usucapio pro herede)

· usucapio je ustanova civilnog prava, pa je dostupna samo rimskim građanima i Latinima – za peregrine i provincijalna zemljišta koja nisu mogla biti predmetom kviritskog vlasništva, uvedena je kasnije longi temporis praescriptio
· u staro doba, primjena uzukapije bila je vrlo široka:

· za prisvajanje i prigrabljivanje neprijateljske i domaće zemlje po vladajućoj klasi

· ako vlasnik ne obrađuje svoju zemlju ili se ne brine za svoju stoku, može steći vlasništvo i zaposjesti takvu zemlju svaki treći koji će zemlju obraditi i brinuti se za nju

· do vlasništva dosjelošću dovodilo je i prisilno otimanje i neformalno prepuštanje zemlje ili drugih stvari vjerovnicima

· dok je prenošenje vlasništva bilo rijetko i formalizirano, usucapio služi i legaliziranju vlasništva koje nije bilo valjano preneseno, pri čemu se izdvajaju 2 slučaja:

· stjecalac nije postao vlasnikom jer je stekao stvar od nevlasnika (češći slučaj)

· prijenos nije bio izvršen na valjani način (npr. res mancipi je temeljem kupnje prenesena tradicijom, a ne mancipacijom ili in iure cesijom)

· u oba slučaja, stjecalac dobiva samo posjed, no protekom uzukapionog roka on bi postao i vlasnikom

· do najnovijeg doba održala se još jedna funkcija dosjelosti – da se vlasniku koji je vlasništvo stekao derivativnim načinom olakša teret dokaza u vlasničkoj parnici

· on bi morao u dokaz svoga vlasništva dokazivati i da je njegov prednik (auctor) bio vlasnik, a prednikovo vlasništvo morao bi dokazivati vlasništvom njegova prednika – sve dok ne bi došao do posjednika koji je vlasništvo stekao originarno

· kraj niza derivativnih stjecanja, takav je dokaz praktički nemoguć (probatio diabolica)

· takvo dokazivanje se izbjegava ako je već protekao rok uzukapije

· iako po starom pravu osim objektivne činjenice posjedovanja nisu bile potrebne druge pretpostavke, navodno je već po Zakoniku 12 ploča zabranjena uzukapija na ukradenim stvarima (res furtivae):

· prema lex Atinia (2. st.pr.n.e.), na ukradenim stvarima vlasništvo uzukapijom ne može steći ni treći koji bi ukradenu stvar stekao u dobroj vjeri – dokle god stvar ne bi opet došla u ruke pravog vlasnika

· ovo je potkraj republike protegnuto i na silom oduzete stvari, res vi possessae s lex Plautia de vi oko 70.g.pr.n.e.i s lex Iulia de vi
· po Zakoniku 12 ploča, usucapio je isključena i na nekim drugim stvarima:

· prostor pred grobovima i urnama, res mancipi otuđene bez tutorove auctoritas

· res extra commercium (npr. međe među zemljištima)

· USUCAPIO PO KLASIČNOM PRAVU

· počeo se za uzukapiju zahtijevati u svakom slučaju neviciozni posjed, tj.posjed koji nije stečen vi, clam ili precario
· u klasičnom pravu, osim činjenice posjeda, za uzukapiju su sada potrebne i subjektivne pretpostavke:

a) posjed osnovan na valjanom pravnom razlogu (possessio iusta)

b) posjed stečen u dobroj vjeri (possessio bonae fidei)

· to pooštrenje je povezano s ekonomsko-socijalnim promjenama – ranije je uzukapija služila vladajućoj klasi za prigrabljivanje posjeda, pa je bila vezana samo uz uvjet posjedovanja

· kad je ogromna količina zemlje koncentrirana u rukama vladajuće klase, trebalo je spriječiti da slojevi pučanstva olako dođu do te imovine uzukapijom – zato su pooštrene pretpostavke i uvjeti za uzukapiju

· ona sada služi i za olakšanje tereta dokaza vlasniku, te za saniranje manjkavog načina stjecanja

· u klasičnom pravu, 2 najvažnija slučaja primjene uzukapije su:

1) pretvaranje bonitarnog (pretorskog) vlasništva u civilno – time što će onaj koji je npr. res mancipi stekao samo tradicijom, nakon uzukapionog roka od 2 ili 1 godine dobiti nudum ius Quiritium, a time i kviritsko vlasništvo

2) pribavljanje civilnog vlasništva poštenom posjedniku koji je stekao stvar od nevlasnika (uzukapioni ili kvalificirani posjednik)

· pored sposobnosti osoba (rimski građani, Latini), potrebni uvjeti uzukapije u klasičnom pravu su: sposobna stvar, pravni naslov, dobra vjera, posjed i potrebno vrijeme („res habilis, titulus, fides, possessio, tempus“)

1) SPOSOBNA STVAR (RES HABILIS)

· od uzukapije su isključene sljedeće stvari:

· res extra commercium, res furtivae, res vi possessae
· stvari koje je zabranjeno otuđivati (npr. mirazna italska zemljišta, po lex Iulia de fundo dotali)

· stvari fiska i cara, stvari koje služe javnoj upotrebi, stvari pupila i minora

2) PRAVNI NASLOV (IUSTA CAUSA, IUSTUS TITULUS USUCAPIONIS)

· to je zakonski, pravni razlog koji opravdava uzimanje stvari u posjed

· to je akt stjecanja koji u pravilu dovodi do stjecanja vlasništva, ali u konkretnom slučaju zbog neke zapreke nije došlo do stjecanja vlasništva (npr. jer otuđivalac ni sam nije bio vlasnik ili je res mancipi predana samo tradicijom)

· iusta causa kod derivativnog stjecanja:

· pravni akt koji prethodi tradiciji/mancipaciji/in iure cesiji, poput kupnje, darovanja, davanja miraza, …

· taj akt bi po pravilu, da nema zapreke, odmah doveo do stjecanja vlasništva

· kako zapreka postoji, on dovodi samo do zakonitog posjeda, ne i vlasništva, jer ili nije bila održana forma otuđivanja ili otuđivalac nije bio vlasnik stvari
· iusta causa kod originarnog stjecanja:

· sastoji se u pravnom aktu ili činjenici koja opravdava jednostrano uzimanje stvari u posjed (usucapio pro derelicto)

· tako će, primjerice, okupant na derelinkviranoj stvari steći samo bonitarno vlasništvo, koje se u civilno vlasništvo pretvara tek uzukapijom

· stoga je očito da mora postojati possessio iusta – zato kao temelj uzukapije ne može služiti viciozni posjed

· načelno, iusta causa usucapionis mora se sastojati u objektivno valjanom pravnom aktu, no već su klasični pravnici dopuštali izuzetno uzukapiju temeljem putativnog titula, gdje taj pravni akt nije bio valjan, a stranke su samo opravdano mislile da je on valjan
3) DOBRA VJERA (BONA FIDES)

· to je posjednikovo uvjerenje o zakonitosti njegova posjeda – on mora biti uvjeren da ne vrijeđa ničija prava

· uglavnom se radi o tome da je posjednik uvjeren da je stekao vlasništvo jer ne zna za zapreke koje tome stoje na putu, primjerice ne zna da onaj koji mu je prodao i predao stvar nije bio njen vlasnik

· također, onaj koji kupljenu res mancipi prima tradicijom zna da nije stekao kviritsko vlasništvo, ali je ipak uvjeren da ne vrijeđa prava vlasnika i prodavaoca – zato će i on uzukapijom dosjesti kviritsko vlasništvo

· bona fides mora postojati u času stjecanja posjeda – ako bi posjednik kasnije saznao za zapreke opravdanosti svog posjeda, nije mu to smetalo da dovrši uzukapiju (načelo "mala fides superveniens non nocet"- ne škodi zla vjera (nepoštenje) ako se naknadno pojavi)

· bona fides se uvijek pretpostavlja – tko tvrdi suprotno, mora to dokazati

4) POSJED (USUS, POSSESSIO)

· mora biti neprekinut; prema Ciceronu, prekidanje posjeda može vlasnik učiniti i simbolički (npr. otkidanjem grančice)

· no, podizanjem vlasničke tužbe (litiskontestacijom) nije se prekidala i uzukapija

5) POTREBNO VRIJEME (TEMPUS)

· sada je isto kao i po Zakoniku 12 ploča; ovdje su važna 2 slučaja:

a) slučaj posjednikove smrti

· u ovom slučaju usucapio teče i dalje, u korist ležeće ostavine (hereditas iacens) i nasljednika

· pritom su mjerodavni titulus i bona fides ostavitelja, a ne nasljednika (successio in usucapionem)

b) singularni sukcesor

· npr. koji je kupio stvar od nekog tko ju je već počeo dosijedati

· titulus i bona fides uvijek moraju postojati u osobi singularnog sukcesora

· u nauci je prijeporno da li si je on već u klasičnom pravu mogao priračunavati vrijeme svog prednika (accessio possessionis), ili je to bilo dopušteno tek u postklasičnom razdoblju

· važna je razlika između prekidanja i mirovanja dosjelosti:

· prekidanje – do časa prekida, protekli rok uzukapije propada pa dosjelost mora započeti iznova

· mirovanje – dosjelost se privremeno zaustavlja (npr. zbog malodobnosti ili odsutnosti vlasnika), ali se nastavlja na proteklo vrijeme kad razlozi mirovanja nestanu (to općenito vrijedi samo za longi temporis praescriptio i u Justinijanovom pravu)

· u klasičnom pravu postoje još 3 slučaja uzukapije gdje se ne traže ni iustus titulus ni bona fides:

a) usucapio pro herede – stjecanje ostavine i položaja nasljednika po bilo kojem neovlaštenom trećem, posjedovanjem ostavine kroz godinu dana

b) usureceptio ex fiducia – za godinu dana vlasništvo stječe onaj koji ju je prenio u fiducijarno vlasništvo založnom vjerovniku ili drugom prijatelju, a stvar dođe opet u njegove ruke

c) usureceptio ex praediatura – slično se događa sa stvarima koje su državi kao jamstvo predali njezini dužnici; te stvari nakon prodaje za državna potraživanja opet dolaze u posjed dužnika

· LONGI TEMPORIS PRAESCRIPTIO (prigovor dugog vremena)
· kao civilni način stjecanja kviritskog vlasništva, uzukapija se nije mogla primjenjivati na provincijalna zemljišta, jer se do Justinijana kviritsko vlasništvo moglo stjecati samo na italskim zemljištima (uzukapijom se ne mogu služiti peregrini)

· zato carsko zakonodavstvo krajem 2. stoljeća uvodi se za provincijska zemljišta ustanovu longis temporis praescriptio
· ona u početku ima samo učinak prigovora protiv vlasnikove tužbe:

· dugogodišnji posjednik provincijalnog zemljišta ima protiv tužbe provincijskog vlasnika prigovor

· taj prigovor (exceptio ili praescriptio longi temporis) uskoro je protegnut i na pokretne stvari, no samo za peregrine
· takav se prigovor može uspješno suprotstaviti vlasnikovu zahtjevu na povratak stvari nakon 10 godina inter praesentes (ako su obje stranke boravile u istoj pokrajini ili općini) ili 20 godina inter absentes (ako ne borave u istoj pokrajini ili općini).
· dakle, ova ustanova ne pribavlja posjedniku vlasništvo, nego služi kao obrana protiv vlasnikove tužbe na povratak stvari

· prema današnjoj terminologiji, imala je učinak zastare vlasničke službe

· ako bi preskribent nakon 10 ili 20 godina izgubio posjed stvari, nije imao tužbe na povratak posjeda

· tečajem vremena, takvom posjedniku priznata je i tužba na povratak stvari – tako je on postao vlasnikom (iako ne kviritskim), a praescriptio je dobila značaj dosjelosti

· kod longi temporis praescriptio morao je postojati iustum initium possessionis, tj.posjed se morao temeljiti na pravnom naslovu (iusta causa), a ubrzo se postavio i zahtjev bonae fidei
· u klasično doba, accessio temporis (priračunavanje prednikova vremena) pripada univerzalnom i singularnom sukcesoru

· i kod ove ustanove moraju postojati pravni naslov i dobra vjera, no postoje razlike uzukapije i longi temporis praescriptio:

· longi temporis praescriptio prekida se gubitkom posjeda i podizanjem tužbe, jer počiva na ideji da vlasnik gubi svoj zahtjev ako kroz 10 ili 20 godina ne ostvaruje svoje pravo tužbom – ovakvi duži rokovi odgovaraju teritorijima proširenog carstva

· longi temporis praescriptio može se suprotstaviti i založnom vjerovniku koji kroz to vrijeme nije ostvarivao založno pravo (tako stečnik dosijeda stvar bez tereta)

· LONGISSIMI TEMPORIS PRAESCRIPTIO

· ovaj slučaj nastaje u kasnije carsko doba, od vremena Konstantina – ovdje se radi o zastari vlasničke tužbe, a ne o stjecanju vlasništva
· onaj koji posjeduje stvar 40 godina može odbiti vlasnikovu službu bez obzira na to da li mu je predležao titulus i bona fides
· 424. godine Teodozije II taj rok smanjuje na 30 godina, što postaje općeniti rok zastare za sve tužbe

· ovaj institut je više kazna za nemarnog vlasnika – svaki dugoročni posjednik, bez obzira na koji je način došao do posjeda stvari, je zaštićen od vlasničke tužbe, no on ne može tražiti stvar stvarnopravnom tužbom od prijašnjeg vlasnika ili od trećeg ako izgubi posjed; on samo odbija vlasnikovu tužbu ukoliko je protekao propisani rok i ukoliko on stvar još posjeduje
· DOSJELOST JUSTINIJANOVA PRAVA

· od Justinijana, nestaje pravna razlika italskih i provincijskih zemljišta, vrste vlasništva se stapaju u jedan tip, nestaje razlika između res mancipi i res nec mancipi, svi slobodni stanovnici imaju rimsko građanstvo

· zato nestaje potreba za dvjema osnovnim vrstama dosjelosti, pa su uvedene nove dvije vrste:

a) redovna dosjelost

· od 531. ovdje spadaju usucapio i longi temporis praescriptio

· usucapio je sada dosjelost na pokretnim stvarima koja traje 3 godine

· longi temporis praescriptio je dosjelost na nekretninama koja traje 10 godina inter praesentes (ako su posjednik i raniji vlasnik u istoj provinciji), a 20 godina inter absentes (ako su u različitim provincijama)

· i dalje vrijede načela klasične dosjelosti – pravni razlog (iustus titulus), dobra vjera (bona fides), priračunavanje prednikova vremena (accessio temporis), prekid i mirovanje dosjelosti 

· uz stvari cara i fiska, sada su od dosjelosti isključene i stvari crkava i pobožnih zaklada

b) izvanredna dosjelost

· uvedena 528. g. na temelju zastare vlasničke službe (longissimi temporis praescriptio) – posjednik koji posjeduje stvar 30 godina sada stječe pravo da odbije vlasnikovu tužbu te stječe vlasništvo, može akcijom in rem tražiti povratak stvari ako bi izgubio posjed

· uz rok od 30 godina, traži se samo posjednikova bona fides, ne i iustus titulus (izuzetak je silom stečeni posjed)

· ako se radilo o stvarima crkava i pobožnih zaklada, rok se produžuje na 40 godina

3.3. GUBITAK (PRESTANAK) VLASNIŠTVA

· za otuđivaoce, svi derivativni načini stjecanja vlasništva znače i gubitak njegova prava

· nezavisno od prijenosa, vlasništvo može prestati zbog objektivnih i subjektivnih razloga:

OBJEKTIVNI RAZLOZI

· do gubitka vlasništva dolazi propašću stvari, koja može biti:

· potpuna – stvar može biti materijalno uništena ili može naknadno postati pravno nepodesna da služi kao objekt vlasništva (npr. ako stvar postane res extra commercium, ili ako se rob oslobodi); vlasništvo i dalje traje na ostacima uništenog objekta, iako oni sad imaju novu ekonomsku funkciju, kao primjerice koža, meso iz klaonice

· djelomična – vlasništvo se sužuje na preostale dijelove stvari

SUBJEKTIVNI RAZLOZI

· mogu biti:

· dragovoljni – aktom napuštanja stvari (Sabinovci i Justinijan), dokle god treći ne okupira napuštenu stvar (Prokulovci) - npr. u slučaju derelikcije
· protiv volje – ako vlasnik izgubi sposobnost da bude subjektom prava (smrću, capitis deminucijom)

· budući da je vlasništvo načelno zamišljeno kao trajno pravo, ono se ne može prenositi samo na određeni rok ni pod rezolutivnim uvjetom tako, da bi se nastupom roka, ispunjenjem uvjeta vlasnikovo pravo prekinulo i stvar predala trećem

· od ovog načela Justinijan je odstupio kod darovanja, legata i fideikomisa
3.4. ZAŠTITA VLASNIŠTVA

3.4.1. REI VINDICATIO (VLASNIČKA TUŽBA)
· rei vindicatio je najvažnija tužba za zaštitu vlasništva – njom se štiti samo civilno vlasništvo (dominium ex iure Quritium)

· ona pripada kviritskom vlasniku koji je izgubio posjed stvari, te ide protiv neovlaštenog posjednika nevlasnika

· to je tužba vlasnika neposjednika protiv posjednika nevlasnika
· njome se, pozivom na pravo vlasništva, traži povratak posjeda stvari, pa je to petitorna tužba

· u klasičnom pravu, koristi se protiv onoga koji u času litiskontestacije posjeduje stvar (juristički i izvedeni posjednik)

· od Ulpijana ili Justinijana, pasivno legitimiran postaje i detentor koji dobiva stvar od trećega, a ne od vlasnika – on može imenovati osobu za koju drži stvar i tako prebaciti parnicu na nju (laudatio ili nominatio auctoris)

· aktivno legitimiran je onaj koji može podići tužbu, a pasivno onaj protiv kojeg se tužba može podići

· no, reivindikacija nije moguća protiv posjednika ili detentora koji dođe do stvari od samog vlasnika

· npr. na temelju obveznog ugovora s vlasnikom (uzufruktuar, založni vjerovnik, zakupnik, …)

· takav posjednik ili detentor drži stvar temeljem opravdanog pravnog razloga, te ne osporava vlasniku vlasničko pravo

· protiv njega vlasnik koji traži svoju stvar može dizati tužbu iz onog odnosa temeljem kojeg mu je prepustio posjed ili detenciju (npr. actio pigneraticia) – ako bi podigao reivindikaciju, bio bi odbijen zbog tuženikova prigovora
· u Justinijanovom pravu, bio je pasivno legitimiran fiktivni posjednik bez posjeda i detencije - fictus possessor u 2 slučaja:

1) qui dolo desiit possidere – tuženik koji je prije litiskontestacije dolozno napustio posjed stvari kako bi izbjegao parnicu

2) qui liti se obtulit – tuženik koji se dao tužiti kao da stvar posjeduje, jer je npr. htio da pravi posjednik dovrši dosjelost 

                                da bi treći uzukapijom stekao vlasništvo
· reivindikacija u najstarijem legisakcionom sudskom postupku:

· ostvaruje se legisakcijom sacramento in rem gdje obje stranke moraju postaviti tvrdnju o vlasništvu i dokazati ga

· tužiteljevoj vindikaciji (hanc ego rem meam esse aio ex iure Quiritium) tuženi mora suprotstaviti svoju kontravindikaciju potpuno jednakog sadržaja (tako rei vindicatio i dobiva naziv)

· dakle, nije bilo dovoljno da tuženi samo ospori tužiteljevo vlasništvo – on mora i tvrditi da je on sam vlasnik

· reivindikacija u novijem formularnom sudskom postupku:

· samo tužitelj mora tvrditi i dokazivati svoje pravo vlasništva, a tuženi posjednik može se ograničiti samo na poricanje tužiteljeva prava – i dalje zadržava posjed ako tužitelj ne uspije dokazati vlasništvo (beati possidentes)

· ako bi se tuženi opirao i upustio u parnicu, tužitelj može presudom dobiti samo novčanu protuvrijednost svoje stvari (litis aestimatio), jer je svaka osuda u rimskom procesu glasila na novac

· u carsko doba nastaje cognitio extra ordinem – dolazi do presude na samu stvar; povratak dosuđene stvari se ovršivao manu militari (po sudskim ovršiteljima)

· tuženi se ne mora upuštati u parnicu i braniti stvar, ali tad mora tužitelju odmah prepustiti posjed

· kod nekretnina, pretor mu to nalaže s interdictum quem fundum
· kod pokretnina, pretor ovlašćuje tužitelja da si izravno uzme stvar (duci, ferri iubere)

· ako pokretna stvar nije bila pred sudom, tužitelj ima actio ad exhibendum da prisili tuženoga da donese stvar pred sud

· ako se tuženi upustio u parnicu:

· mogao je tužitelju poreći pravo vlasništva – poricanje je sadržano već u samom posjedu tuđe stvari

· nakon ukidanja legisakcionog postupka, tuženi ne mora dokazivati vlasništvo na stvari

· mora iznijeti prigovor da mu pripada neko stvarno ili obvezno pravo na stvar temeljem odnosa sa vlasnikom

· naprotiv, tužitelj je bio dužan:

· dokazati svoje pravo vlasništva i tuženikov posjed – ako mu dokaz ne uspije, tužba bi bila odbijena

· ako tuženik porekne da ima stvar u posjedu, a tužitelj dokaže obrnuto, pretor odmah prepušta posjed tužitelju

· ako je takav tuženik bio i vlasnik, morao bi podići novu reivindikaciju

· tužitelj dokazuje svoje pravo vlasništva načinom kako ga je stekao, originarnim ili derivativnim

· u slučaju derivativnog stjecanja morao je dokazati vlasništvo svih prednika do onog koji je stvar stekao originarnim načinom, probatio diabolica – taj dokaz je bio gotovo nemoguć, pa vlasniku pomaže uzukapija kao njegovo originarno stjecanje

· tužitelj s reivindikacijom postiže povratak stvari ili njene novčane protuvrijednosti, a uz to se odlučuje i o svim koristima i prednostima (omnis causa rei) koje bi vlasnik imao da mu je stvar vraćena u času litiskontestacije – npr. o plodovima, pogoršanju stvari

· s druge strane, tuženi pod određenim okolnostima može tražiti naknadu troškova koje je uložio na stvar

· pitanja naknade plodova, tuženikove odgovornosti za pogoršanje stvari i naknade troškova različito se rješavaju u klasičnom i Justinijanovom pravu – važno je radi li se o posjedniku bonae ili malae fidei, te razdoblju prije ili poslije litiskontestacije
· NAKNADA PLODOVA TUŽITELJU (PREMA JUSTINIJANU)

· bonae fidei possessor odgovara za fructus percepti i percipiendi poslije litiskontestacije, te za ubrane plodove prije litiskontestacije ukoliko ih još nije potrošio (fructus extantes)

· malae fidei possessor odgovara za sve plodove prije i poslije litiskontestacije (i za one koje bi mogao polučiti samo vlasnik)

· NAKNADA TROŠKOVA TUŽENIKU

· razlikuju se tri vrste troškova:

1) impensae necessariae – nužni troškovi, učinjeni da se stvar održi i ne propadne

2) impensae utiles – korisni troškovi kojima se povećava objektivna vrijednost stvari (amelioracije)

3) impensae voluptuariae – troškovi iz luksuza, učinjeni samo zbog poljepšavanja stvari i udobnosti

· u klasično doba, tuženi ne može tražiti naknadu troškova po civilnom pravu – pretor posjedniku bonae fidei može dati ekscepciju doli (njome može uskratiti povratak stvari dok mu vlasnik ne nadoknadi nužne i korisne troškove)

· nadoknađivanje troškova za Justinijana:

· nužni troškovi se nadoknađuju uvijek, i bonae fidei i malae fidei posjedniku; korisni troškovi se nadoknađuju bonae fidei posjedniku, a malae fidei posjednik dobiva ius tollendi – pravo da ih odnese ako se time stvari ne nanosi šteta

· luksuzni troškovi se nikad ne nadoknađuju, no posjednici imaju ius tollendi ukoliko se time ne pogoršava nekadašnje stanje stvari, te ukoliko to ne čine radi šikane – vlasnik može spriječiti ius tollendi ako tuženom nadoknadi te izdatke

· zahtjev za naknadu troškova ostvaruje se posebnom tužbom (actio in factum, actio utilis, actio negotiurum gestorum)

· rei vindicatio štiti kviritsko vlasništvo – za zaštitu provincijalnog zemljišta postoji analogna tužba uz neke preinake u formuli reivindikacije, a bonitarno vlasništvo štiti Actio Publiciana
· kad je od Justinijana nestalo razlike među tipovima vlasništva, rei vindicatio štiti jedinstveno vlasništvo tog doba

3.4.2. ACTIO NEGATORIA

· služi kviritskom vlasniku protiv svakog trećeg koji ne osporava njegovo pravo vlasništva, niti drži u posjedu njegovu stvar, ali si na tuđoj stvari prisvaja neko pravo ili na drugi način smeta vlasnika, primjerice ako si tuženi svojata pravo služnosti puta preko tuđeg zemljišta, vrši štetne imisije, …

· vlasnik mora dokazati svoje pravo vlasništva i njegovu povredu, a ne mora dokazati nepostojanje protivnikovog prava

· vlasnik dokazuje način na koji je stekao stvar; ako je derivativno morat će dokazivati sve svoje prethodnike, sve do prvog vlasnika koji je stvar stekao originarno (posjedovanjem zemlje kroz 2 godine uzukapijom)

· naprotiv, tuženik se može braniti time da dokaže kako mu pripada pravo koje si svojata

· tijek tužbe:

· utvrđuje se da tuženiku ne pripada pravo koje si svojata (formula je sastavljena negativno, otud negatoria)

· uklanja se protupravno stanje i nadoknađuje šteta

· na zahtjev tužitelja, tuženi se mora stipulacijom obvezati da ubuduće neće smetati (cautio de amplius non turbando)

· tužitelj na kraju dobiva novčanu naknadu, ukoliko tuženi ne bi na sučev poziv (arbitrium) dragovoljno uspostavio stanje koje odgovara pravu tužitelja

3.4.3. ACTIO PUBLICIANA

· pretorska tužba analogna reivindikaciji, služi za zaštitu bonitarnog vlasnika i poštenog posjednika
· dakle, ona štiti osobe koje nisu kviritski vlasnici, ali će takvima postati kad protekne rok uzukapije, ukoliko imaju i sve ostale preduvjete za uzukapiju 

· izgube li oni posjed stvari prije dovršetka uzukapije, ne mogu stvar tražiti reivindikacijom jer nisu kviritski vlasnici

· zato im se daje actio Publiciana – fikcijska pretorska tužba, u njoj se fingira kao da je rok uzukapije već prošao i sucu se u formuli nalaže da sudi kao da je već stečeno kviritsko pravo uzukapijom
· sudac još samo mora provjeriti postoje li sve ostale pretpostavke za uzukapiju (sposobna stvar, iustus titulus, bona fides)

· "Prior tempore, potior iure." - Raniji po vremenu, jači po pravu

· a) ZAŠTITA BONITARNOG VLASNIKA
· uvedena najprije za zaštitu bonitarnog vlasnika, ako je netko res mancipi ex iusta causa stekao tradicijom, a ne mancipacijom

· ako je otuđivalac bio vlasnik res mancipi koju je prodao i tradirao bez mancipacije, mogao je stvar po civilnom pravu tražiti natrag reivindikacijom – zbog manjkavosti forme pri otuđivanju on nije izgubio i civilno vlasništvo

· tada bi pretor tuženoga zaštitio ekscepcijom rei venditae ac traditae, kako bi osigurao posjed bonitarnog vlasnika, da mu više nitko neće moći tužbom oduzeti posjed
· ako je takav bonitarni vlasnik izgubio posjed prije kraja uzukapije, pa je stvar dospjela u ruke trećeg ili otuđivaoca, on nije mogao tražiti povratak posjeda– zato je uvedena actio Publiciana s fikcijom da je kviritsko vlasništvo već stečeno uzukapijom

· sada bonitarni vlasnik može tražiti povratak posjeda od svakog trećeg, pa i od vlasnika – ako bi mu on stavio prigovor da je on kviritski vlasnik, bonitarni vlasnik može taj prigovor suzbiti (protuprigovorom rei venditae ac traditae)

· b) ZAŠTITA POŠTENOG POSJEDNIKA (BONAE FIDEI POSSESSORA)
· bonae fidei possessor je onaj koji je neku stvar stekao temeljem valjana naslova (ex iusta causa) i u dobroj vjeri (bona fide) od nevlasnika, te je prema tome imao uvjete da po proteku uzukapionog roka postane njen vlasnik; nije se prije isteka uzukapije mogao služiti reivindikacijom

· pošteni posjednik nije se mogao služiti reivindikacijom prije proteka uzukapije – i njemu u prilog ide Actio Publiciana

· ovdje je način prenošenja valjan i utemeljen na valjanoj kauzi, ali vlasništvo nije stečeno jer otuđivalac nije bio vlasnik

· zato su odnosi prema pravom vlasniku drukčiji nego kod bonitarnog stečnika

· kako je bonitarni vlasnik stekao stvar od vlasnika, protiv tužbe ga štiti exceptio rei venditae ac traditae
· ako vlasnik reivindikacijom zatraži stvar od poštenog posjednika, ovaj će mu morati ustupiti stvar te posjednik nema obrane prema vlasniku, jer je stvar stekao od nekog trećeg nevlasnika

· ako pošteni posjednik prije roka uzukapije izgubi posjed stvari:

· s actio Publiciana može tu stvar tražiti od svakog trećeg slabijeg posjednika

· no ako je stvar dospjela u vlasnikove ruke, on će mu suprotstaviti exceptio iusti dominii
· ako stvar dospije u ruke trećega, pošteni posjednik uspijeva s actio Publiciana – iznimka je ako je i taj treći pošteni posjednik koji je ujedno jači od tužitelja

· spor između 2 bonae fidei posjednika:

· jači je onaj koji je, ako su obojica stekli stvar od istog auktora (nevlasnika), ranije stekao posjed

· ako je svaki stekao stvar od drugog auktora (nevlasnika), jači je onaj koji stvar posjeduje u vrijeme tužbe
· prema tome, pošteni posjednik uspijeva s Actio Publiciana samo protiv slabijeg posjednika

· neće uspjeti protiv vlasnika, ni protiv drugog poštenog posjednika koji se smatra jačim

· kad je Justinijanovo pravo ukinulo bonitarno vlasništvo, actio Publiciana štiti samo poštenog posjednika koji je u dobroj vjeri i temeljem valjanog pravnog razloga stekao stvar od nevlasnika (uzukapioni, kvalificirani posjed)

· no, ovom tužbom služe se i vlasnici koji su na valjani način stekli stvar od vlasnika, a još im nije protekao rok uzukapije

· za takvog tužioca, Publiciana je pogodnija od reivindikacije – ovdje ne treba dokazivati pravo vlasništva i vlasništvo svojih prednika, nego samo činjenicu da je iusto titulo i bona fide stekao posjed stvari (rok uzukapije se fingira)

3.4.4. ZAŠTITA ZEMLJIŠNOG VLASNIŠTVA U SUSJEDOVNIM ODNOSIMA

· ACTIO FINIUM REGUNDORUM
· tužba za rješavanje sporova o granici (finis) poljskih zemljišta – susjedima je zajednička granica od 5 stopa

· to je diobna parnica, granicu utvrđuje sudac uz ovlast da vrši ispravke i oduzimanja zemlje putem adjudikacije i  kondemnacije.
· CAUTIO DAMNI INFECTI
· ovo jamstvo može tražiti vlasnik zemljišta kojem prijeti šteta zbog manjkavosti susjednog zemljišta ili zgrada, koje bi se mogle srušiti
· on traži od vlasnika susjednog zemljišta obećanje stipulacijom (jamstvo cautio damni infecti) da će nadoknaditi štetu koja bi se mogla dogoditi

· ako susjed ne izvrši popravke i ne da jamstvo, pretor uvodi ugroženog susjeda u posjed susjednog zemljišta (missio in possessionem ex primo decreto)

· ako bi susjed i dalje odbijao dati sigurnost (ex secundo decreto), ugroženi susjed dobiva isključivi posjed koji uzukapijom može prijeći u civilno vlasništvo

· OPERIS NOVI NUNTIATIO
· ako se netko boji štete od susjedove nove gradnje, ili smatra da ima pravo zabraniti gradnju zbog postojeće služnosti ili javnog građevnog reda, može od susjeda zahtijevati (denuntiare) da obustavi gradnju (protest)
· graditelj može od pretora tražiti ovlaštenje za nastavak rada –  ako samovlasno nastavi gradnju unatoč susjedovoj zabrani, denuncijant može ishoditi interdictum demolitorium, kojim se protivniku nalaže da sve vrati u prvotno stanje

· ACTIO AQUAE PLUVIAE ARCENDAE
· tužba kojom se vlasniku višeg zemljišta zabranjuje da na štetu nižeg zemljišta mijenja prirodno otjecanje vode, a po Justinijanovom pravu je prošireno i na druge vode
· prvotno se odnosi samo na umjetno stvaranje bujice, a kasnije je protegnuta i na obratni slučaj oduzimanja vode

· INTERDICTUM QUOD VI AUT CLAM
· pretorski nalog, izdaje se na zahtjev interesirane stranke da se zabrani naprava ili preinaka učinjena vi ili clam, koja bi mogla vrijeđati susjedova prava (nije jasna razlika između gradnje vi i nove gradnje na koju se primjenjuje operis novi nuntiatio)

4. SLUŽNOSTI

4.1. OPĆI POJMOVI I NAČELA

· služnosti (servitutes) – stvarna prava na tuđoj stvari na temelju kojih se ovlašteniku dopušta određeno korištenje tuđom stvari bilo u interesu nekog zemljišta ili osobe; Justinijan razlikuje: 

a) zemljišne služnosti (stvarne) – servitutes praediorum ili rerum
b) osobne služnosti – servitutes personarum
· ova ovlaštenja su izuzeta iz ovlaštenja vlasnika i prenesena na ovlaštenika služnosti (npr. hodanje preko tuđe zemlje)

· služnosti načelno u rimskom pravu nastaju samo dobrovoljnim, privatnopravnim putem
· za razliku od Justinijanovog prava, u klasičnom pravu postojale su samo zemljišne služnosti (pojam servitutes) – osobne služnosti (ususfructus, usus, habitatio, operae servorum vel animalium) čine posebna stvarna prava na tuđoj stvari

· za sve služnosti vrijede zajedničke karakteristike i pravila:

1) sve služnosti su stvarna prava određenog korištenja tuđe stvari, zaštićena akcijom in rem – tužbom koju ovlaštenik može dići protiv vlasnika i svakog trećeg koji vrijeđa njegovo pravo

2) "nemini (nulli) res sua servit" – nitko ne može imati služnosti na vlastitoj stvari; pravilo doneseno izvorno za zemljišne služnosti, ali vrijedi i za sve ostale služnosti; služnost prestaje konfuzijom ako ovlaštenik služnosti stekne vlasništvo stvari koja je opterećena služnošću
3) "servitus in faciendo consistere nequit "– služnost se ne može sastojati u činjenju - stvarna prava ne mogu vlasniku služnošću opterećene stvari nametati obveze da nešto aktivno (facere) radi u korist ovlaštenika služnosti; od vlasnika se može tražiti da trpi neku ovlaštenikovu radnju koju bi inače kao vlasnik mogao zabraniti (afirmativna služnost) ili da nešto ne radi (non facere) što bi inače kao vlasnik mogao (negativna služnost)

4) "servitus servitutis esse non potest "– ne može se osnivati služnost na služnosti 

4.2. ZEMLJIŠNE SLUŽNOSTI (SERVITUTES PRAEDIORUM)
· klasični su pravnici izrazom "servitutes" obuhvaćali samo zemljišne služnosti, a u Justinijanovom pravu se one označuju s "servitutes rerum" ili "praediorum"

· zemljišne služnosti pružaju svakodobnom vlasniku gospodujućeg zemljišta (praedium dominans) određena ovlaštenja nad susjednim služnim zemljištem (praedium serviens); ove služnosti mogu biti:

· afirmativna služnost – vlasnik služnog zemljišta mora trpjeti da se vlasnik gospodujućeg zemljišta koristi njegovim zemljištem u određenom pravcu
· negativna služnost – vlasnik služnog zemljišta ne smije koristiti svoje zemljište u interesu vlasnika gospodujućeg  zemljišta

· uvijek se mora raditi o dva zemljišta, odnosu vlasnika dvaju zemljišta – služnost se osniva u korist jednog na teret drugog zemljišta

· služnosti su vezane za sama zemljišta, ne za osobu – one kao stvarna prava postoje i ako se vlasnici zemljišta zamijene:

a) univerzalnom sukcesijom – nasljeđivanjem 

b) singularnom sukcesijom – npr. kupnjom

· zemljišne služnosti su starije od osobnih, jer su se mogle pojaviti tek pojavom privatnog vlasništva

· prve zemljišne služnosti nastaju zbog udovoljavanja ekonomskim potrebama (npr.nepristupačnosti zemljišta, nedostatka vode za napajanje), još u doba Zakonika 12 ploča (poljske)

· one su se smatrale za res mancipi, tjelesne stvari koje se prenose mancipacijom, a tek kasnije (3. ili 2.st.pr.n.e.) smatra ih se netjelesnim stvarima, pravima – s vremenom nastaju nove poljske, ali i gradske služnosti, koje su sada res nec mancipi
· osnovna podjela zemljišnih služnosti:

· poljske služnosti (servitutes praediorum rusticorum)

· gradske služnosti (servitutes praediorum urbanorum)

· služnosti pripadaju u korist, tj. na teret svakodobnog vlasnika gospodujućeg i služnog dobra

· vlasnik zemljišta može npr. s vlasnikom susjednog zemljišta sklopiti obvezni ugovor da mu dozvoljava na neko vrijeme pravo puta preko svog zemljišta uz određenu odštetu u novcu; ta obveza obvezuje samo njih dvojicu, a ne njihove singularne nasljednike
· osim općenitih pravila za sve služnosti, postoje pravila koja vrijede za sve zemljišne služnosti:

1) kako je služnost spojena s gospodujućim zemljištem, ona mora biti od objektivne koristi za ekonomsko iskorištavanje tog zemljišta – ne smije služiti samo subjektivnoj koristi ili udobnosti momentalnog vlasnika

2) zemljišna služnost se ne može razlučiti od zemljišta, niti otuđiti bez zemljišta - ona prelazi zajedno sa zemljištem na novog vlasnika
3) zemljišta moraju biti susjedna po klasičnom pravu – dovoljno je da su zemljišta tako smještena da je moguće korištenje jednog zemljišta po drugom (npr. kod služnosti puta može među zemljištima ležati cesta)

4) služnosti se moraju vršiti civiliter,tj. tako da bi vlasnik služnog dobra bio vršenjem služnosti što manje ograničavan
5) objektivna korist za gospodujuće dobro mora biti trajne naravi, kako bi se omogućilo trajno vršenje služnosti, perpetua causa (u postklasično doba ovo pravilo nestaje)

6) zemljišne služnosti su nedjeljiva prava – ne mogu se stjecati ni gubiti po alikvotnim dijelovima, niti samo u korist ili na teret alikvotnog dijela zemljišta; ako se gospodujuće ili služno zemljište realno podijeli, služnost ostaje u korist ili na teret svih dijelova (no, ako se radi o služnosti puta ili crpenja vode, ona tereti samo dio na kojem je put ili bunar); zato ne može npr. jedan od trojice suvlasnika steći ili odreći se samo jedne trećine služnosti s obzirom na svoju idealnu trećinu vlasničkog prava
· POLJSKE SLUŽNOSTI (SERVITUTES PRAEDIORUM RUSTICORUM)
· služnosti vezane za poljoprivredno iskorištavanje zemljišta

· najstarije vrste poljskih zemljišnih služnosti su: 

· služnosti puta (iura itinerum)

· služnosti dovođenja vode

· zemljišne služnosti puta su:

· iter – pravo prolaženja preko tuđeg zemljišta pješke, na konju ili u nosiljci

· actus – pravo goniti stoku i vući kola (agere)

· via – šire pravo prolaženja, pa i natovarenim teretnim kolima (zato, prema Zakoniku 12 ploča, mora postojati put od najmanje 8 stopa širine u pravoj liniji, a 16 stopa u zavojima)

· najstarija služnost dovođenja vode:

· aquaeductus – pravo dovođenja ili provođenja vode kanalima preko tuđeg zemljišta zbog natapanja; bilo je vrlo važno za rimsku poljoprivredu

· kasnije se razvija još vrsta poljskih služnosti: pravo crpenja vode, napajanja stoke, pravo paše, pravo praviti kreč, kopati pijesak, vaditi kredu, itd.
· GRADSKE SLUŽNOSTI (SERVITUTES PRAEDIORUM URBANORUM)
· služnosti koje su se razvile  u vezi s korištenjem građevina ili zemljišta

· gradske služnosti dijele se na 3 važnije skupine:

1) PRAVA ODVOĐENJA KIŠNICE I KANALA

· ovlašteniku je dozvoljeno da odvodi kišnicu na tuđe zemljište 

· kapanjem (servitus stillicidii)

· mlazovima (servitus fluminis)

· ili se radi o odvođenju izmetina jarcima preko tuđeg zemljišta (servitus cloacae)

2) PRAVO KORIŠTENJA TUĐEG ZIDA I ZRAČNOG PROSTORA KOD GRAĐENJA

· ovlašteniku može pripadati pravo:

· oprijeti tramove o tuđi zid

· oprijeti svoju gradnju i stijene o tuđi zid (servitus oneris ferendi) – u ovom je slučaju, iznimno, vlasnik služnog dobra obvezan na facere jer je dužan održavati zid u ispravnom stanju

· izbočiti balkon ili terasu nad tuđim zemljištem

· protegnuti krov nad tuđe zemljište

3) PRAVO GRAĐEVNIH OGRANIČENJA ZBOG PRILAZA ZRAKA I VIDIKA

· ovlaštenik ima pravo vlasniku susjedne zgrade braniti:

· građenje preko određene visine (servitus altius non tollendi)

· da gospodujućem zemljištu zatvori svjetlo i pogled

4.3. OSOBNE SLUŽNOSTI (SERVITUTES PERSONARUM)
· osobne služnosti pružaju ovlašteniku pravo korištenja tuđe stvari koje se može sastojati u uporabi tuđe stvari  i crpenju svih njenih plodova, ili samo u uporabi stvari
· osobne služnosti ograničavaju vlasništvo više od zemljišnih

· osnivaju se neposredno u korist neke osobe (ne u korist zemljišta i njegovih vlasnika)

· zato osobne služnosti nisu vezane uz vlasništvo nekog zemljišta
· one su spojene s osobom ovlaštenika – ne mogu se prenositi na drugoga

· utrnjuju ovlaštenikovom smrću, pri čemu su nenasljedive 

· osobne služnosti su načelno djeljiva prava – smrću ovlaštenika koji ima dio uživanja neke stvari, njegova služnost utrnjuje na tom dijelu, koji postaje za vlasnika slobodan od dužnosti, a ne prirasta uživaocima ostalih dijelova

· ove karakteristike proizlaze iz ekonomske svrhe – dok zemljišne služnosti udovoljavaju potrebama korištenja zemljišta u susjedovnim odnosima, osobne pružaju pravo korištenja tuđe stvari (uglavnom kako bi se osigurala sredstva za život)

· služnosti prestaju smrću i ovlaštenik ne može raspolagati sa stvari, jer je pravo raspolaganja kod svih služnosti pridržano vlasniku

· osobne služnosti su također stvarna prava na tuđoj stvari; vlasnik stvari na kojoj postoji osobna služnost može temeljem svog prava raspolaganja, vlasništvo prenijeti na trećega, no ovlaštenikovo pravo time ne prestaje (vidljiva razlika između stvarnih i obveznih odnosa koji obvezuju samo određene dvije osobe, a ne prate izravno samu stvar)

· osobne služnosti su mlađe od zemljišnih, nastale su pod utjecajem pretora u Ciceronovo doba

· u klasičnom pravu, osobne služnosti su bile samostalna prava na tuđoj stvari, nisu činile skupinu; to su:

· ususfructus (služnost (pravo) uživanja ili plodouživanja)

· usus (služnost upotrebe)

· habitatio (služnost stana)

· operae servorum vel animalium (služnost upotrebe (iskorištavanja) radne snage tuđeg roba ili životinje)

· USUSFRUCTUS
· stvarno pravo na tuđoj stvari koje daje ovlašteniku osobno pravo upotrebljavati tuđu stvar i crpsti njene plodove, ne vrijeđajući njezinu supstanciju, tj. njeno sućanstvo i ekonomsku namjenu
· Paulus: "usus fructus est ius alienis rebus utendi fruendi, salva rerum substantia" - plodouživanje je pravo korištenja i ubiranja plodova sa tuđe stvari, čuvajući njeno sućanstvo
· uzufrukt se razvio potkraj republike na području oporučnog prava, a osnivao se na više načina:

· kao legat, kako bi se nekome osigurao doživotni prihod stvari ili imovine – tako pater familias svoju djecu imenuje nasljednicima, ali ženi ostavlja uzufrukt imovine (imovina će odmah pripasti djeci, ali će oni to vlasništvo u potpunosti moći koristiti tek nakon majčine smrti)

· pravnim poslovima inter vivos
· klasični pravnici nisu uzufrukt smatrali za služnost, a možda ni za stvarno pravo (ius in re)  (iako je za zaštitu ovlaštenika postojala stvarnopravna tužba vindicatio ususfructus) – s vremenom on postaje stvarno pravo, a Justinijan ga svrstava u osobne služnosti

· ODNOS VLASNIKA I UZUFRUKTUARA

· prava uzufruktuara:

· ovlašten je ubirati plodove stvari (frui), a ima i pravo uporabe stvari (uti)

· vlasniku ostaje samo treći atribut vlasničkog prava – pravo raspolaganja s vlasništvom (abuti)

· uzufruktuar ne može sa stvari raspolagati, niti stvar otuđiti, dati u zalog, osnivati služnost na njoj; ta prava pripadaju vlasniku

· u svrhu vršenja prava, uzufruktuar ima držanje stvari (detenciju)

· posjed i redovna interdiktna zaštita pripadaju vlasniku; kasnije i uzufruktuar dobiva interdiktnu zaštitu

· uzufruktuar ne smije bez vlasnikove dozvole promijeniti sućanstvo i redovnu gospodarsku namjenu stvari (substantia), makar bi se stvar time poboljšala,  jer inače njegovo pravo prestaje (npr. ne smije pretvoriti oranicu u livadu, vinograd u maslinjak)

· uzufrukt je strogo osobno pravo:

· ne može se prenijeti na drugoga univerzalnom ili singularnom sukcesijom

· ukoliko nije dogovoreno na kraći rok, prestaje smrću ili capitis deminucijom uzufruktuara

· ipak, uzufruktuar može prenijeti izvršivanje svog prava korištenja na drugog (npr. iznajmiti kuću koju ima na uživanje) – pritom nije preneseno pravo uživanja, pa svako ovlaštenje trećeg također prestaje smrću uzufruktuara ili eventualnim ranijim prestankom njegova prava
· u starom pravu, između vlasnika i uzufruktuara ne postoje obvezni odnosi

· ako uzufruktuar uništi predmet uzufrukta, on odgovara kao i svaki treći koji bi to učinio (deliktnim akcijama)

· to je bilo nepovoljno za vlasnika uzufrukta, pa pretor sili uzufruktuara da preuzme određene obveze na temelju ugovora

· tako nastaje cautio usufructuaria:

· to je jamstvo u obliku stipulacije koje je uzufruktuar prije preuzimanja stvari morao dati vlasniku

· sadrži obvezu uzufruktuara da će uporabu i ubiranje plodova vršiti uredno (boni viri arbitratu), te da će stvar nakon prestanka uzufrukta vratiti

· u uredno vršenje obveze spada: držati stvar u dobrom stanju, koristiti je prema njenoj redovnoj gospodarskoj namjeni, snositi troškove oko dobivanja plodova, snositi terete koji leže na stvari (posebno poreze)

· ako unatoč urednom držanju dođe do pogoršanja stvari, ona idu na teret vlasnika

· iz cautio usufructuaria nastaju i tužbe:

· actio ex stipulata – obvezna tužba koja pripada vlasniku, tužba na povratak stvari i naknadu štete

· rei vindicatio – pripada vlasniku za povratak stvari nakon prestanka uzufrukta ako nije ugovorena kaucija
· kasnije su sve ove obveze teretile uzufruktuara i bez posebne kaucije i pretorske intervencije

· PREDMET UZUFRUKTA

· predmet uzufrukta mogu biti i nepokretne i pokretne stvari

· pritom su načelno moguće samo nepotrošne stvari, jer ih po prestanku uzufrukta uzufruktuar mora vratiti
· početkom carstva, donesen je senatus consulta po kojem predmet uzufrukta mogu biti i potrošne stvari:

· ovo nije pravi uzufrukt, stvar se ne uživa salva rerum substantia, niti se kasnije može vratiti

· ovlaštenik stječe samo vlasništvo stvari – završetkom uzufrukta mora vratiti jednaku količinu istovrsnih stvari (tantundem eiusdem generi, zamjenjive stvari)
· ovakav odnos je blizak zajmu , no kako je tužba za zaštitu prava ovlaštenika bila vindicatio ususfructus (utilis), klasici su smatrali da se može tužiti quasi ex ususfructus
· tako se razvio pojam quasi usus fructus (usus fructus irregularis)

· predmet kvazi-uzufrukta kasnije mogu biti i novčane tražbine – uzufruktuaru pripadaju vjerovnička prava utjerivanja glavnice i kamata (s tim da prestankom uzufrukta mora vratiti samo glavnicu)

· USUS (SLUŽNOST PORABE, UPOTREBE)
· to je stvarno pravo korištenja tuđe stvari slično uzufruktu; strogo je vezano uz osobu ovlaštenika (uzuara) – razlika je što se ovdje sadržaj ovlaštenikova prava odnosi samo na uporabu stvari (usus) za vlastite potrebe uzuara; ne odnosi se i na crpenje plodova, što je pridržano vlasniku
· već od klasičnog doba, dolazi do širenja granica prava ususa:

· uzuar kuće smije u kuću primiti i članove svoje obitelji, služinčad i najamnike, a uzuar vrta smije ubrati voće i cvijeće

· uzuar smije ubirati i dio plodova stvari, ali samo koliko mu je potrebno za vlastitu osobnu upotrebu i za potrebe njegove obitelji, tj.kućanstva

· obveze uzuara su analogne obvezama uzufruktuara; on je dužan dati jamstvo (cautio usuaria)

· no razlika između njihovih prava je što je uzuarevo pravo nedjeljivo – na drugog se ne može prenijeti ni samo izvršavanje prava

· HABITATIO (SLUŽNOST STANA)
· daje ovlašteniku pravo stanovanja u stanu ili u kući;  ne utrnjuje capitis deminutione niti non usu za razliku od drugih osobnih služnosti
· Justinijan ga je proglasio samostalnim pravom i uvrstio ga među osobne služnosti, gdje je dozvoljeno dalje iznajmiti čitav stan ili kuću (tj.trećem ustupiti izvršavanje prava)
· OPERAE SERVORUM VEL ANIMALIUM (ISKORIŠTAVANJE RADA TUĐEG ROBA ILI ŽIVOTINJE)
· često se zapisom nekome ostavljala radna snaga roba ili životinje

· Justinijan i ovo pravo proglašava posebnom osobnom služnosti, gdje se operae mogu davati i u najam

· ni ova služnost ne utrnjuje capitis deminutione, a prelazi i na nasljednike, za razliku od ostalih osobnih služnosti
4.4. STJECANJE I PRESTANAK SLUŽNOSTI

· STJECANJE SLUŽNOSTI
· načini stjecanja služnosti u civilnom pravu (civilni načini stjecanja):

· mancipatio i in iure cessio – za stjecanje res mancipi (najstarijih poljskih služnosti puta i vodovoda)

· in iure cessio – normalni civilni način za stjecanje svih ostalih služnosti; prividna parnica o utuživanju služnosti (vindicatio servitutis), odnosno uzufrukta (vindicatio ususfructus)

· deductio servitutis ili ususfructus – pridržaj služnosti prigodom otuđivanja neke stvari mancipacijom ili in iure cesijom  ili prigodom određivanja legata

· adjudikacija – arbiter može u diobnim parnicama jednoj ili drugoj stranci prigodom realne diobe dosuditi služnosti na drugim dijelovima

· legat za slučaj smrti (legatum per vindicationem) – najčešći slučaj osnivanja osobnih služnosti

· uzukapija služnosti u roku od 1 do 2 godine (staro civilno pravo)– ukinuta s lex Scribonia (poč.1.st.pr.n.e.) jer je služnost pravo, a time i netjelesna stvar koja se ne može posjedovati, pa se zato po klasičnom pravu ne može stjecati uzukapijom ni tradicijom
· pretorski načini stjecanja isprva su uvedeni za peregrine i pokrajinska zemljišta, ali prelaze i u upotrebu rimskih građana; to su:

a) PACTI ONIBUS ET STIPULATIONIBUS

· osnivaju se na provincijalnim zemljištima neformalnim ugovorima (pactum) 

· ti ugovori su potvrđeni stipulacijom ili pismenom klauzulom o izvršenoj stipulaciji

· po uzoru na civilne akcije, takve pretorske služnosti štiti magistrat s actiones utiles
· ovaj način je u Justinijanovom pravu postao općeniti način stjecanja služnosti među živima

b) TRADITIO I PATIENTIA

· traditio se u Justinijanovom pravu razvija u vezi s pojmom kvaziposesije prava služnosti – ako se pravo služnosti može posjedovati, može se takav posjed i prenositi tradicijom; javlja se quasi-traditio služnosti koji se razlikuje kod osobnih i zemljišnih služnosti:

· kod osobnih služnosti – quasi-traditio se temelji na predaji stvari radi vršenja služnosti

· kod zemljišnih stvari – temelji se na uvođenju u zemljišnu služnost puta, vožnje, …

· s tradicijom je izjednačena patientia, tj. osnivanje služnosti njenim vršenjem uz mučko odobrenje vlasnika

c) LONGI TEMPORIS PRAESCRIPTIO

· već u pretorskom pravu, počinje se pružati zaštita zemljišnim služnostima koje su vršene dugo vrijeme (longa consuetudo, diuturnus usus), jer se tada pretpostavlja da je služnost stečena valjanim načinom

· ovakvo stjecanje zemljišnih služnosti i uzufrukta uvedeno je kad je priznat posjed prava služnosti, koji se sastoji u vršenju sadržaja služnosti (u doba dominata)

· služnost stječe inter praesentes za 10, a inter absentes za 20 godina onaj koji je faktički vrši kao svoje pravo

· u tu svrhu nije potreban iustus titulus ni bona fides, no sadržaj služnosti ne smije se prema vlasniku vršiti vi, clam, precario
· mancipatio i in iure cessio ne postoje više u Justinijanovom pravu, no ostali civilni načini stjecanja, a osobito stjecanje legatom zadržani su i dalje

· PRESTANAK SLUŽNOSTI
· važniji načini prestanka služnosti:

a) odreknuće ovlaštenika

· uglavnom se vrši po civilnom pravu in iure cesijom u korist vlasnika služnog dobra (predmeta uzufrukta)

· po Justinijanovom pravu dovoljno je neformalno odreknuće, a u ranijem pravu štiti se pretorskom ekscepcijom pacti
b) confusio (consolidatio)

· spajanje služnosti s vlasništvom služne stvari u istoj osobi (pravilo "nemini res sua servit")

c) propast služne stvari

· kod zemljišnih služnosti, to je propast gospodujućeg ili služnog dobra

· kod uzufrukta i uzusa prestaju služnosti već promjenom sućanstva

d) smrt i capitis deminutio ovlaštenika

· ovako prestaju uzufrukt i uzus (po Justinijanu, capitis deminutio minima nema taj učinak)

· prema Justinijanu, osobne služnosti (ususfructus) mogu se osnivati i u korist pravnih osoba, no najviše na rok od 100 godina
e) nevršenje (non usus)

· nevršenjem kroz 1 ili 2 godine utrnjuju poljske služnosti, uzufrukt i uzus

· prema Justinijanu, taj rok je 10 (inter praesentes) ili 20 godina (inter absentes)

· razumljivo je da utrnjuju uzufrukt i poljske služnosti, gdje je ovlaštenik ovlaštena na neke radnje, ali ih ne vrši

· kod gradskih služnosti, služnost se sastoji u dužnosti vlasnika služnog dobra da nešto ne učini (npr. altius non tollendi); ovdje do utrnuća dolazi putem usucapio libertatis – opterećeni postupa protivno služnosti i održava takvo stanje kroz vrijeme potrebno za dosjelost (npr. podigne kuću preko određene visine)

f) osobne služnosti osnovane na određeno vrijeme ili do nastupa rezolutivnog uvjeta 

· prestaju ipso iure protekom vremena odnosno ispunjenjem uvjeta

4.5. ZAŠTITA SLUŽNOSTI

· kao stvarna prava, služnosti su zaštićene akcijom in rem, koja ima različite nazive:

· u klasičnom pravu – vindicatio servitutis/ususfructus/usus
· u bizantsko doba i po Justinijanu– actio confessoria
· ta tužba isprva je pripadala ovlašteniku služnosti protiv vlasnika služne stvari, a kasnije se daje i protiv svakog trećeg koji smeta ovlašteniku u vršenju služnosti (npr. time što je treći za sebe svojatao uzufrukt koji pripada tužitelju)

· tijek tužbe:

· tužitelj postavlja tvrdnju da mu pripada služnost (kao što vlasnik u reivindikaciji postavlja tvrdnju o vlasništvu; dokazuje se način stjecanja vlasništva i služnosti)

· tužitelj mora dokazati da mu pravo služnosti pripada – tada će tuženi biti osuđen na: 

· priznanje služnosti i uspostavu stanja koje odgovara služnosti

· naknadu štete i zabranu daljnjeg smetanja – može mu se naložiti i cautio de amplius non turbando
· actio confessoria je naličje actio negatoria:

· s actio negatoria brani se vlasnik protiv trećeg koji ga smeta (npr. time što si prisvaja neku služnost)

· s actio confessoria ovlaštenik služnosti ustaje protiv vlasnika i trećega, kako bi dobio priznanje i ostvarenje služnosti

· pretor je posebnim interdiktima štitio i faktičnog vršioca dužnosti koj je ne vrši vi, clam, precario protiv vlasnika gospodujućeg  zemljišta (bez dokazivanja njegova prava na služnost – interdictum de aqua, de rivis, de itinere actuque privato)

· uzufruktuaru i uzuaru, koji su i detentori stvari, daju se u tu svrhu posesorni interdikti kao interdicta utilia
· iz ovakvih interdikata razvija se quasi-possessio
5. EMFITEUZA I SUPERFICIES

5.1. EMFITEUZA (EMPHYTEUSIS)
· emfiteuza nastaje u vrijeme prijelaza s robovlasništva na kolonat – traži se novi oblik eksploatacije nižih slojeva

· država, gradovi, car i latifundisti nastoje privući radnu snagu na opustjela zemljišta, pa ih daju u zakup kako bi od zemljišta koje više ne mogu obrađivati uz pomoć robova ipak imali nekakav prihod

· nastaje emfiteuza – dugoročni nasljedni zakup Justinijanovog prava sa stvarnopravnim značenjem; ima dva historijska korijena:

· iz prakse zapadnog dijela carstva (ager vectigalis, ius perpetuum)

· iz prakse istočnog dijela carstva (emfiteuza)

· AGER VECTIGALIS, IUS PERPETUUM
· već od republike, država i gradske općine daju svoja zemljišta privatnicima u zakup zauvijek (in perpetuum) ili na dugi rok (najčešće na 100 godina) – zakupniku i njegovim nasljednicima zakup se ne može oduzeti dok redovito plaćaju godišnju zakupninu, vectigal
· dugotrajnost ovih odnosa teži k stvarnopravnim učincima, pa pretor, osim posesornih interdikata, daje nasljednom zakupniku i stvarnopravnu tužbu – actio in rem vectigalis za zaštitu prava uživanja i korištenja zemljišta (ta tužba je analogna vlasnikovoj reivindikaciji, utilis rei vindicatio)

· akcijom in rem vectigalis zakupnik stječe stvarno pravo koje može otuđiti, založiti ili ostaviti u zapis (ius in agro vectigali)
· u postklasično doba, ius in agro vectigali održava se kao ius perpetuum; u carsko doba, to postaje oblik nasljednih zakupa državnih domena

· ius in agro vectigali postalo je nasljedivo i otuđivo pravo, koje daje ovlašteniku mogućnost potpunog korištenja zemljišta uz pretpostavku da on vlasniku redovito plaća naknadu (canon)

· EMFITEUZA
· u Grčkoj se izvorno odnosi na neobrađena zemljišta koja zakupnik preuzima uz dužnost nasađivanja (emfiteuza – grč. usaditi)

· ta ustanova je preuzeta iz Egipta u rimsku sjevernu Afriku – primjenjuje se kao nasljedni zakup na krunskim dobrima cara do kraja 3.st.n.e.
· emphyteusis još nije bila nasljedni zakup, nego zakup na određeno vrijeme (izvorno na 5 godina)

· nakon isteka takvog roka, emfiteutu se mogla povisiti daća ili oduzeti zemlja

· kasnije se razvija dugotrajno i nasljedno zakupno pravo (ius emphyteuticum), ponajprije kod osoba koje bi okupirale napuštena carska dobra

· od 4. st., ius perpetuum i emphyteusis se stapaju u jednu ustanovu pod nazivom emfiteuza (u kasno carsko doba i u Justinijanovom pravu)
· klasični pravnici su dvojili da li je nasljedni zakup kupnja ili zakup; zato car Zenon zaključuje da se radi o ugovoru sui generis (contractus emphyteuticarius), a Justinijan je regulirao emfiteuzu:

· to je stvarno pravo na tuđoj stvari (ius in re aliena), koje je otuđivo i nasljedivo, a ovlašteniku daje potpuno korištenje zemljišta

· emfiteut mora plaćati godišnju daću u novcu ili naturi (canon), a plodove stječe već separacijom

· namjeravano otuđenje svog prava mora najaviti vlasniku zemlje, koji ima pravo prvokupa (ius protimiseos)

· za dozvolu otuđivanja, emfiteut mora vlasniku platiti 2% kupovne cijene (u srednjem vijeku laudemium)

· emfiteut može biti lišen svog prava ako pogoršava zemljište ili ne plati canon ili javne daće kroz 3 godine

· njegova prava štite:

· vindikacije – njome traži povratak oduzete zemlje od svakog trećeg, pa i vlasnika

· negatoria i confessoria (kao utiles)

· posjedovni interdikti (kao interdicta utilia)

5.2. SUPERFICIES (institut)
· po Justinijanovom pravu, superficies je nasljedivo i otuđivo pravo iskorištavanja zgrade podignute na tuđem zemljištu, uz plaćanje godišnje naknade (solarium)

· to je pravo na tuđoj stvari koje ima širok opseg – superficijar vrši sva vlasnička prava na tuđoj zgradi

· većinom se radi o zgradi koju superficijar sam podiže, no superficies se može osnivati i na gotovim zgradama

· potreba nastanka ovakvog stvarnog prava se javlja zbog principa prema kojem sve što se sagradi na tuđoj zemlji postaje vlasništvom vlasnika zemlje ("superficies solo credit" - građevina slijedi pravnu namjenu zemljišta), jer se vlasništvo zemlje proteže i na podzemni i zračni prostor

· uvođenjem subjektivnog superficiesa taj princip je narušen, iako je zgrada i dalje ostajala vlasništvom vlasnika zemlje

· POSTUPNI RAZVOJ
· isprva je superficies bio samo obvezni odnos, najam ili zakup zemljišta na kojem će se podići zgrada

· zbog koncentracije zemljišnog vlasništva u rukama država, općine i malobrojnih bogataša, te zbog visokih cijena zemljišta u gradovima, nastaje potreba da se osigura stanovanje u vlastitoj kući na tuđem zemljištu

· prvo je država počela dozvoljavati privatnicima da si na javnom dobru, koje se nije moglo prodavati, sagrade kuće ili obrtne lokale (npr. bankari na forumu u Rimu), te da ih trajno ili na duži rok koriste uz plaćanje godišnje naknade (solarium)

· zatim isto čine i gradske općine, pa i privatnici – oni zemlju daju u dugoročni zakup (99 god.) uz određenu godišnju naknadu
· takav odnos bio je u klasično doba samo obvezni odnos najma ili zakupa; graditelj kuće ima samo obvezni zahtjev protiv zakupodavca (actio conducti), a nikakvo stvarno pravo protiv trećih, ni na samoj zgradi

· već u klasično doba, pretor onima koji drže takvo zemljište daje:

· interdiktnu zaštitu u slučaju smetanja ili oduzimanja protiv svakoga (interdictum de superficie)

· ponekad daje i petitornu zaštitu in rem u svrhu zaštite protiv vlasnika zemljišta i protiv trećih

· prije davanja tužbe (actio de superficie) je utvrđivao stanje stvari i okolnosti u svakom pojedinom slučaju

· superficies u postklasičnom pravu dobiva stvarnopravni karakter, a od Justinijana je smatran za otuđivo i stvarno pravo na tuđoj stvari

· pravo superficijara sad je zaštićeno akcijama in rem analognim vlasništvu (utilis rei vindicatio, negatoria i confessoria), a osniva se ugovorom ili razredbom posljednje volje

6. ZALOŽNO PRAVO

6.1. POJAM I VRSTE ZALOŽNOG PRAVA

· založno pravo je stvarno pravo na tuđoj stvari koje služi realnom osiguranju neke vjerovnikove tražbine – dužnik (ili netko treći za dužnika) ustupa vjerovniku na svoje stvari založno pravo, kako bi vjerovnik putem te stvari došao do naplate svoje tražbine

· založno pravo razvija se s pojavom novčanog prometa, kredita, bankarstva i lihvarstva
· kad vjerovniku dovoljnu garanciju za tražbinu ne pruža dužnikova osoba ni njegovi eventualni jamci (personalno osiguranje), dužnik vjerovniku daje neku svoju stvar u svrhu zaloga (realna garancija)

· založno pravo pripada vjerovniku na tuđoj stvari zbog osiguranja tražbine, te mu daje pravo na posjed te stvari i namirenje tražbine iz te stvari – namirenje iz založne stvari se mijenjalo:

· vjerovnik može zadržati založenu stvar kao svoje vlasništvo ako dug koji je bio osiguran tom stvari ne bi bio u roku podmiren (lex commissoria)

· vjerovniku se daje ovlaštenje da stvar samo posjeduje i time vrši prisilu na dužnika da ispuni svoju obvezu (kod rimskog pignusa u staro doba)
· vjerovnik mora založenu stvar prodati i utrškom namiriti svoju tražbinu

· založno pravo je akcesorno, jer zavisi od postojanja tražbine čijem osiguranju služi

· pritom je založno pravo stvarno pravo (djeluje na sve), a tražbina obvezni odnos (između određenog vjerovnika i dužnika)

· u starom rimskom pravu nije postojalo založno pravo u današnjem smislu; postojale su slične ustanove:

· fiducia – na vjerovnika prenosi vlasništvo stvari koje služi kao osiguranje za neku tražbinu (fiducia cum creditore)

· pignus – ručni zalog kod kojeg se na vjerovnika prenosi posjed založene stvari

· hypotheca – ugovorni zalog bez posjedovanja stvari
· pignus i hypothecu razvijaju pretori; u klasičnom i Justinijanovom pravu postoje 2 ustanove: pignus i hypotheca
· FIDUCIA
· najstarije založno pravo; utuživa i neutuživa (tek kasnije je podignuta na rang realnog kontrakta kad je utuživa)

· dužnik na vjerovnika prenosi vlasništvo stvari s fiducijarnim uglavkom (pactum fiduciae) da će mu vlasništvo biti vraćeno kad isplati dug; prenošenje vlasništva vrši se mancipacijom ili in iure cesijom

· takav prijenos vlasništva služi vjerovnikovom osiguranju, pa se zove fiducia cum creditore contracta
· fiducijarni prijenos vlasništva je mogao služiti i drugim svrhama (npr.pohrani ili posudbi) - fiducia cum amico contracta
· vjerovnik postaje vlasnik stvari i kao takav mogao bi sa stvari odmah slobodno raspolagati, te je npr.i prodati, ali ga je vezao pactum fiduciae prema kojem ima obvezu prenijeti založenu stvar natrag u vlasništvo dužnika nakon što mu on isplati dug
· ta obveza bila je isprva samo moralne naravi – počivala je na njegovoj vjeri i poštenju (fides)

· u doba republike nastaje tužbena sankcija s infamirajućom actio fiduciae
· njome dužnik nakon podmirenja duga može tražiti povratak stvari

· ako je vjerovnik kao vlasnik ipak stvar otuđio protivno pactumu fiduciae, dužnik je mogao tražiti naknadu štete

· naime, actio fiduciae ima samo obligatorni, ne i stvarnopravni učinak jer dužnik kod fiducije gubi vlasništvo i stoga ne može potraživati stvar od trećeg stvarnopravnom tužbom

· PIGNUS (RUČNI ZALOG)
· ova vrsta ručnog zaloga razvila se u doba republike, kako bi se izbjegle nezgodne posljedice prijenosa vlasništva, a i komplicirani formalizam mancipacije i in iure cesije
· ovdje dužnik zadržava vlasništvo stvari; stvar koja treba služiti kao osiguranje vjerovnikove tražbine on neformalno predaje založnom vjerovniku u posjed kao garanciju za isplatu duga
· vjerovnik ju zadržava dok mu ne bude namiren dug, a tada ju vraća – iako je takav vjerovnik  zapravo samo detentor stvari, pretor ga smatra jurističkim posjednikom (tzv. izvedeni posjed) i daje mu pravnu zaštitu posesornim interdiktima
· tako je vjerovnik osiguran za posjed stvari; ispočetka samo posjedovanjem vrši pritisak na dužnika da mu isplati dug i tako dobije svoju stvar natrag (pravo prodaje stvari uvedeno je tek kasnije)

· položaj dužnika: daleko povoljniji nego kod fiducije

· on sad kao vlasnik može po isplati duga potraživati svoju stvar reivindikacijom od svakog trećeg

· od založnog vjerovnika može temeljem založnog ugovora (contractus pigneraticius) tražiti nakon isplate duga povratak založene stvari osobnom (obveznom) tužbom – actio pigneraticia directa
· vjerovnik isprva ima samo pravo na posjed stvari, ali je nije mogao prodati, niti je još imao stvarno pravo zaštićeno petitornom akcijom in rem protiv trećih

· pravo prodaje i stvarnopravnu zaštitu protiv trećih (actio quasi Serviana) vjerovnik je stekao kasnije – kad su se ti instituti razvili kod hipoteke i  tek tada je pignus postao založno pravo u pravom smislu

· HYPOTHECA
· to je ugovorni zalog bez posjeda založene stvari
· vjerovnik i založni dužnik ugovaraju da određena stvar ima služiti osiguranju i namirenju vjerovnikove tražbine

· pritom stvar ostaje u posjedu dužnika dok god tražbina ne dospije na platež

· kod hipoteke otpada ona za dužnika nezgodna strana pignusa (nemogućnost dužnika da se služi sa založnim predmetom)

· hipoteku stvaraju pretori, prvo u vezi sa zakupom poljoprivrednih nekretnina – zakupnik zemljišta daje zakupodavcu svoj poljodjelski inventar, invecta et illata (oruđe, stoku, robove) u zalog, kako bi osigurao zakupninu

· te stvari nisu mogle fiducijom/pignusom biti predane u posjed zakupodavca, jer bi zakupniku bilo onemogućeno obrađivanje zemlje

· kad su počeli propadati seljački posjedi, latifundisti su sve češće svoje parcele davali u zakup slobodnim zakupcima

· uz zemlju, davali su im i kredit za nabavu inventara – takav ugovor o zalogu po starijem pravu još nije bio pravno zaštićen

· trebalo je naći pravno sredstvo kojim založena stvar ostaje u posjedu dužnika, te se vjerovniku osigurava pravo da je može uzeti u posjed tek u slučaju neisplate duga – u tu svrhu, pretor zakupodavcu daje interdictum Salvianum
· zakupodavac po dospjetku tražbine može od zastupnika tražiti posjed na invecta et illata, tj. mogao je zahtijevati posjed založene stvari kako bi je prodao i namirio svoje potraživanje
· to je interdikt za pribavljanje posjeda ugovorom založene stvari (interdictum adipiscendae possessionis)

· on se može koristiti samo protiv zakupnika (colonus), ne i protiv trećih koji dođu do posjeda stvari (najveći nedostatak)

· time založeni vjerovnik još nije dobio stvarnopravnu zaštitu koja djeluje protiv trećih
· takvu zaštitu dobiva tek u doba principata, s pretorskom actio Serviana
· to je već bila petitorna tužba; sad zakupodavac može tražiti posjed i izručenje zaloga i od svakog trećeg

· ubrzo je ova tužba proširena na ugovorne zaloge svake vrste (kad god netko zalaže stvar bez predaje posjeda stvari)

· u toj proširenoj funkciji, ona se zove actio quasi Serviana (kod Justinijana i actio hypothecaria ili actio pigneraticia in rem)

· ova tužba sad se primjenjuje i na pignus (ručni zalog), ukoliko založni vjerovnik izgubi posjed stvari

· tako i pignus i hypotheca postaju založno pravo u današnjem smislu, tj. stvarno pravo na tuđoj stvari koje djeluje protiv svakoga, a zaštićeno je akcijama in rem
· mogao je svaki založni vjerovnik tražiti izručenje založene stvari od svakog posjednika, bez obzira da li je to bio dužnik ili onaj koji mu je stvar založio ili netko treći

· kod navedenih tužbi, tužitelj mora dokazati:

· da mu je stvar bila založena

· da se stvar nalazi u tuženikovu posjedu

· da je u času zalaganja bila u zalagateljevoj imovini

· da postoji tražbina (ukoliko mu se njeno postojanje ospori)

· mancipatio i in iure cessio (s njima i fiducia) u postklasično doba se više ne koriste; formalno ih uklanja Justinijan
· on u interpoliranim mjestima mijenja fiduciju pignusom i hipotekom:

· to su sad jedine vrste založnog prava s jednakom funkcijom i pravnim učincima

· razlikuju se po tome prenosi li se posjed odmah na založnog vjerovnika, ili se radi o ugovornom zalogu gdje stvar do dospjelosti duga ostaje u posjedu dužnika

· i takav ugovorni zalog ima jednaku funkciju kao i ručni zalog – hipotekarni vjerovnik koji je došao u posjed stvari s actio serviana ima isti položaj kao vjerovnik ručnog zaloga (interdiktna zaštita, unovčenje, povratak zaloga)

6.2. POSTANAK I PREDMET ZALOŽNOG PRAVA

· založno pravo nastaje neformalnim ugovorom, pri čemu su moguće dvije vrste:

· realnim ugovorom uz predaju posjeda stvari (datio pignoris ili pignus)

· ugovorom bez predaje posjeda (pignus conventionale, kasnije hypotheca)

· bio je dovoljan neformalni pactum, izuzev fiduciju
· zalagatelj u času založnog ugovora mora biti vlasnik stvari

· zbog akcesornosti založnog prava, morala je postojati tražbina koju treba osigurati zalogom – tražbina je morala biti i uvjetna, buduća ili i naturalna (neutuživa), a zalog je za dužnika mogao dati i netko treći

· predmetom pignusa i hipoteke prvo su mogle biti samo tjelesne stvari, no kasnije predmet zaloga može biti ius in agro vectigali, emfiteuza, superficies, uzufrukt, poljske služnosti, … (sve što može biti predmetom prodaje)

· predmetom hipoteke može biti i sva sadašnja i buduća imovina neke osobe (sve stvari i prava), tzv. generalna hipoteka
· osim putem ugovora, založno pravo može nastati na još neke načine: 

· sudskom rješidbom u svrhu ovrhe u ekstraordinarnom postupku

· magistratskom odlukom kod uvođenja u posjed tuđe imovine zbog osiguranja, bez prava prodaje (pignus praetorium)

· LEGALNE HIPOTEKE
· ova zakonska založna prava razvijaju se u carsko doba (pignus tacitum ili legale)

· takve zakonske ili legalne hipoteke koje su i bez ugovora već po pravnom poretku spojene s nekim tražbinama mogu biti:

· specijalne – odnose se na pojedinačne dužnikove stvari

· generalne – odnose se na čitavu dužnikovu imovinu

· neke legalne hipoteke razvijaju se iz ugovorne prakse; ako se u nekim slučajevima redovito ugovara založno pravo, ono se s vremenom počinje smatrati šutke ugovorenim; ovdje spadaju:

· zakonsko založno pravo najmodavca stana na najamnikove stvari unesene u stan (invecta et illata)

· založno pravo zakupodavca poljskog dobra na plodove zemljišta

· prema izričitim propisima (carskim konstitucijama, tj. senatuskonzultima), postoje još neke legalne hipoteke, kao primjerice:

· zakonsko založno pravo na zgradi onome tko je dao zajam za njen popravak

· generalna zakonska hipoteka fiska na čitavoj dužnikovoj imovini zbog tražbina iz javnih daća i ugovora

· generalne zakonske hipoteke pupila i doraslih maloljetnika na imovini tutora i skrbnika; žene na imovini muža

6.3. SADRŽAJ ZALOŽNOG PRAVA I ODNOS VIŠE ZALOŽNIH PRAVA NA ISTOJ STVARI

· u staro doba u Rimu, sadržaj založnog prava je bio u tome da zalog pripadne vjerovniku u vlasništvo ako dužnik pri dospjetku tražbine ne ispuni svoj dug (lex commissoria) – u tom slučaju, vjerovnik se mora zadovoljiti sa stvari iako je njegova tražbina veća od vrijednosti založene stvari; ako je zalog bio vredniji od tražbine, nije trebao ništa vraćati dužniku

· takvo stanje je moglo biti vrlo štetno po dužnika, pa je rano izašlo iz prakse

· naprotiv, kod pignusa i hipoteke kao sadržaj vjerovnikova prava ukazuju se 2 glavna ovlaštenja:

· a) PRAVO NA POSJED (IUS POSSIDENDI)
· stječe se kod pignusa odmah materijalnom predajom stvari od strane dužnika

· kod hipoteke, vjerovnik dobiva pravo na posjed ako pri dospjetku tražbine nije namiren – za pribavljanje posjeda služe mu interdictum Salvianum, actio Serviana i quasi Serviana (hypothecaria)
· kod hipoteke, namireni vjerovnik mora vratiti posjed dužniku koji ga tuži s actio pigneraticia directa (fiducija: actio fiduciae directa)

· 329. nastaje odredba cara Gordijana II, pignus Gordianum
· vjerovnik može zadržati zalog i nakon namirenja zalogom osigurane tražbine – kako bi osigurao druge novčane tražbine protiv istog dužnika

· on u tom slučaju nema pravo prodaje, nego samo pravo zadržavanja stvari (ius retentionis)

· založni vjerovnik ne smije upotrebljavati zalog bez odobrenja, inače čini krađu uporabe (furtum usus)

· plodovi založene stvari pripadaju založnom dužniku, a ne vjerovniku

· ipak, moglo se ugovoriti da plodovi pripadnu vjerovniku umjesto kamata (antihreza, pactum antichreticum)

· ako se radi o beskamatnom zajmu, a založena stvar je plodonosna, vjerovnik može zadržati plodove i bez antihretičke pogodbe (antichresis tacita)

· b) PRAVO PRODAJE ZALOGA (IUS DISTRAHENDI)
· pravo zadržanja namirenja naloga - dozvoljava se prodaja založene stvari, ne treba ju posebno zadržavati; počeo se ugovarati i pactum de non vendendo

· isprva je vjerovniku pripadalo samo ako je bilo izrijekom dogovoreno (pactum de vendendo pignore)

· potkraj klasičnog doba, pravo prodaje zaloga smatra se uključenim u svakom založnom pravu i bez posebnog ugovora; dozvoljava se prodaja iako je bila izrijekom isključena (pactum de non vendendo), ali vjerovnik mora 3 puta opomenuti dužnika 
· umjesto prava prodaje u klasičnom pravu može se ugovoriti još lex commissoria – uglavak da stvar ima pripasti vjerovniku u vlasništvo ako dug pri dospjetku ne bi bio namiren (ova odredba je zabranjena od Konstantina, jer je dužnike izvrgavala lihvarstvu)

· vjerovnik zalog prodaje sam, pri čemu mora štititi interese dužnika – iako vjerovnik nije vlasnik, on prodajom prenosi vlasništvo založne stvari na kupca (po založnom pravu je na to ovlašten)

· založni vjerovnik tražbinu namiruje iz kupovnine; eventualni višak izručuje zalagatelju (hyperocha, superfluum)

· ako pokušaj prodaje zaloga bude neuspješan, vjerovnik može tražiti da mu se, nakon prethodne opomene dužnika, dopita po caru vlasništvo zaloga po procjembenoj vrijednosti (impetratio dominii)

· zalagatelj i nakon toga može iskupiti zalog plaćanjem dužne glavnice i kamata kroz rok od 2 godine
· ODNOS IZMEĐU VIŠE ZALOŽNIH PRAVA NA ISTOJ STVARI
· zalagatelj ostaje vlasnik založene stvari – može s njome raspolagati kao vlasnik, njeno vlasništvo prenijeti na trećeg ili ju dati dalje u zalog drugim vjerovnicima
· no, pritom se ne narušava pravo starijeg založnog vjerovnika; ono se i dalje mora poštovati

· stoga raniji založni vjerovnik ima prednost pred kasnijim (načelo "prior tempore potior iure" - raniji po vremenu, jači po pravu)

· ključnu ulogu ima vrijeme postanka založnog prava, a položaj kasnijeg vjerovnika je znatno slabiji:

· u slučaju prodaje stvari, prvo se namiruje raniji vjerovnik; kasniji ima samo pravo na hiperohu
· kasniji vjerovnik pritom može isplatiti tražbinu nekog od ranijih vjerovnika i stupiti na njegovo mjesto (ius offerendi)

· kasniji založni vjerovnik nema pravo prodaje zaloga
· kasniji hipotekarni vjerovnik može tražiti posjed od trećih s actio hypothecaria (ali ne i od ranijeg založnog vjerovnika)

· naprotiv, raniji vjerovnik može tražiti posjed od svakog kasnijeg založnog vjerovnika
· PRIVILEGIRANE HIPOTEKE
· ove hipoteke narušavaju načelo prior tempore potior iure
· u slučaju zakonske prodaje zaloga, one prve dolaze do namirenja, ispred eventualnih starijih drugih založnih prava

· tu spadaju npr:

· zakonska hipoteka fiska za dužne poreze

· zakonska hipoteka žene zbog povratka miraza

· ugovorna hipoteka zbog in rem versio (tko je dao novac za nabavu, popravak, održanje založene stvari ima prednost pred svim ostalim založnim pravima)

· 474. car Leon donosi posebnu odredbu:

· založno pravo osnovano javnom ili privatnom ispravom potpisanom po 3 besprijekorna svjedoka ima prednost nad svim drugim založnim pravima

· time je onemogućeno fingiranje nekog starijeg založnog prava izdavanjem antidatirane isprave o zalaganju

· ujedno se time javlja težnja za publicitetom založnog prava 

· rimsko pravo se osnivalo neformalnim ugovorima, pa je bilo nevidljivo za svakog trećeg 

· stjecalac nije bio siguran je li stvar već opterećena nekim starijim založnim pravom

· ova nesigurnost povećana je brojnim zakonskim, generalnim i privilegiranim hipotekama, a problem je u modernom pravu riješen upisom hipoteka u javne knjige (kod nekretnina) 

6.4. PRESTANAK ZALOŽNOG PRAVA

· razlozi prestanka založnog prava izviru ili iz njegova karaktera stvarnog prava, ili iz karaktera osiguranja tražbine
· zastara založne tužbe nastupa za 30, odnosno 40 godina, pri čemu se zalagatelj može služiti samo prigovorom zastare tužbe
a) UTRNUĆE TRAŽBINE

· kao akcesorno pravo, založno pravo utrnjuje utrnućem tražbine osiguranju kojem je služilo (npr. isplatom, otpustom)

· ipak, založno pravo ostaje na snazi ako je otpala samo utuživost tražbine – ona postoji dalje kao naturalna obligacija

b) PRODAJA ZALOGA

· utrnjuje ne samo založno pravo prodavaoca, nego i svih daljnjih založnih vjerovnika, jer kupac kupuje stvar prostu od zaloga

c) PROPAST ZALOŽENE STVARI; KONFUZIJA; ODREKNUĆE

· založno pravo utrnjuje:

· propašću založene stvari (nezavisno od tražbine)

· time što je založni vjerovnik postao vlasnik založene stvari (konfuzijom)
· odreknućem koje može uslijediti neformalno i šutke, jer se osnivanje založnog prava vrši neformalno

d) STJECANJE BONA FIDE
· ako treći stječe založenu stvar bona fide ne znajući za založno pravo i na osnovu valjanog naslova, založno pravo prema njemu utrnjuje za 10 ili 20 godina (longi temporis praescriptio) – to je dosjelost slobode od založnog prava

· za 30 ili 40 godina, do tog učinka dolazi treći bonae fidei possessor i bez titulusa (longissimi temporis praescriptio)

· zastara založne tužbe nastupa za 30, tj. 40 godina

1. UVOD – O PRAVNIM POSLOVIMA

1.1.   PRAVNE ČINJENICE – STJECANJE I GUBITAK PRAVA

· činjenice koje uzrokuju promjene u pravnoj sferi nekog pravnog subjekta mogu biti različite – tako je primjerice bacanje kamena obična činjenica, no ako je njime nanesena šteta ono postaje pravna činjenica jer pravni poredak uz nju veže pravne učinke
· pravna činjenica – činjenica uz koju je vezan pravni učinak, odnosno postanak ili prestanak ili promjena pravnih odnosa

· one se dijele na:

1) pravne događaje – prirodni događaji uz koje su vezani pravni učinci (npr. porod, smrt, pojava otoka, protek vremena)

2) pravna djelovanja – ljudska djelovanja, manifestacije ljudske volje uz pravne učinke, dalje se dijele na: 

· pravne poslove – izjave volje kojima se postiže neki pravni učinak (npr. ugovori, oporuka, tradicija) 

· delikte – protupravna djelovanja uz koja pravni poredak veže kaznu ili obvezu na naknadu štete

· pravne činjenice dovode do pravnih učinaka – do postanka ili stjecanja, prestanka ili gubitka ili promjene prava

· stjecanje prava – ako se neko pravo spoji s nekim subjektom (netko može steći pravo, a da ga drugi istodobno nije izgubio (npr.stjecanje vlasništva okupacijom) - ovdje je uz stjecanje vezan i postanak prava
· gubitak prava – ako se neko pravo odvoji od dosadašnjeg subjekta; gubitku odgovara stjecanje prava po drugoj osobi (npr. kod prenošenja vlasništva tradicijom), no netko može izgubiti pravo, a da ga nitko treći ne stekne (derelikcija, propast) - u takvom slučaju je s gubitkom prava spojen i prestanak prava, tj. pravo prestaje postojati za svakoga
· promjena prava – ne mijenjaju se subjekti ni osnova postanka prava, nego se mijenja njegov sadržaj (npr. ako dužnik svojom krivnjom onemogući ispunjenje obveze, pravo na primarnu činidbu obveze postaje pravo na naknadu štete u novcu, no obveza ostaje ista, a eventualna osiguranja vrijede i za sekundarni zahtjev)

· stjecanje prava može biti dvojako – derivativno ili originarno:

· DERIVATIVNO ili IZVEDENO STJECANJE PRAVA
· izvedeno ili derivativno stjecanje, postoji ako se neko pravo stječe od dosadašnjeg subjekta prava – stjecalac temelji svoje stjecanje prava neposredno na pravu dosadašnjeg ovlaštenika, on izvodi svoje pravo iz prava dosadašnjeg subjekta prava - auktora (npr. kod tradicije)

· tko stječe derivativno, dobiva pravo sa svim eventualnim ograničenjima koja su postojala

· nitko ne može prenijeti na drugog više prava nego što sam ima ("nemo plus iuris ad alium transferre potest, quam ipse habet")

· derivativno (posredno)stjecanje može biti:

1) translativno

· stjecanje prijenosom dosadašnjeg prava od jednog subjekta (auctor, prethodnik) na novi subjekt (successor, pravni sljednik) bez ikakvih promjena u sadržaju, npr. prijenos vlasništva tradicijom iz ruku dosadašnjeg vlasnika

· derivativno translativno stjecanje naziva se pravnim nasljedovanjem ili sukcesijom, pri čemu Justinijan razlikuje:

· singularnu sukcesiju – novi subjekt prava stječe od prethodnika pojedinačno pravo (npr. vlasništvo neke zemlje)

· univerzalnu sukcesiju – jednim aktom stječe se skup imovinskih odnosa kao cjelina (npr. nasljedstvo)

2) konstitutivno

· subjekt prava ne prenosi čitavo svoje pravo, nego na temelju svog prava osniva za stjecatelja novo pravo užeg sadržaja 
· npr. vlasnik zemlje ustupa susjedu služnost puta ili vjerovniku založno pravo

· ORIGINARNO ili NEPOSREDNO STJECANJE PRAVA
· postoji ako stjecatelj ne temelji i ne izvodi svoje pravo iz prava prethodnika

· on stječe pravo bez obzira na nekog prethodnika (npr. kod okupacije res nullius ili kod uzukapije)

1.2.   PRAVNI POSLOVI I OBLICI PRAVNIH POSLOVA

· pravni posao – očitovanje privatne volje s kojim pravni poredak spaja određene pravne učinke koje stranke namjeravaju postići; spada u pravna djelovanja, no razlikuje se od delikta jer je pravni posao uvijek očitovanje volje

· učinci vezani uz neki pravni posao nastaju voljom stranaka, te je pravni posao uvijek očitovanje volje

· delikt je također manifestacija privatne volje s kojom pravni poredak spaja učinke, ali počinitelj delikta u pravilu ne želi te posljedice, a ako ih i želi, one nastupaju nezavisno od njihove volje

· pravni posao obuhvaća širok krug različitih pravnih akata:

· obiteljskog (sklapanje braka, posinjenje), stvarnog (okupacija, tradicija), nasljednog prava (sastavljanje oporuke)

· obveznog prava (obvezni ugovori – najvažniji pravni poslovi)

· rimski pravnici nisu poznavali opći pojam pravnog posla, nego samo pojedine tipove – nisu imali ni tehnički naziv za pravni posao u užem smislu (negotium označava svako djelanje, a agere/actio postaje naziv procesualnog djelanja, tužbe)

· ipak, pojam pravnog posla nije bio potpuno nepoznat rimskim pravnicima – oni su izgradili nauku o pojedinim tipovima pravnih poslova (npr. o stipulaciji), a bavili su se i užim kategorijama imovinskopravnih poslova (contractus, pactum, …)

· opću nauku o pravnim poslovima izgradila je tek pandektna znanost na temelju rimskog prava

· PODJELA PRAVNIH POSLOVA:

· a) JEDNOSTRANI I DVOSTRANI (NEGOTIA UNILATERALIA/ NEGOTIA BILATERALIA)

· jednostrani pravni poslovi nastaju očitovanjem volje jedne stranke (npr. oporuka, okupacija, derelikcija, manumisija)

· dvostrani nastaju suglasnim očitovanjem volje dviju stranaka – ugovori (npr. kad jedna nešto obeća, a druga to prihvaća)

· važna skupina ugovora su obvezni (obligatorni) ugovori, čiji je sadržaj u tome što se jedna stranka prema drugoj na nešto obvezuje – njima se osnivaju obveze; također se dijele na jednostrane i dvostrane

· svi ugovori su dvostrani pravni poslovi, ali se ovdje radi o tome da li je kod ugovora na činidbu obvezna samo jedna stranka ili obje stranke:

· jednostrano obvezujući ugovori – na ispunjenje je obvezna samo jedna stranka; jedna stranka je dužnik, a druga je samo vjerovnik (npr. stipulacija, zajam)

· dvostrano obvezujući ugovori – obje stranke su obvezane na ispunjenje ili činidbu; dijele se na:

· potpuno dvostrano obvezujuće, sinalagmatičke (contractus bilaterales aequales) – svaka stranka je nužno od početka i dužnik i vjerovnik (npr. kupoprodaja, najam, societas)

· nepotpuno dvostrano obvezujuće (contractus bilaterales inaequales) – jedna stranka je nužno od početka obvezana na ispunjenje činidbe, no eventualno i druga stranka (vjerovnik) može postati obvezana na neku protučinidbu, ali to ne mora u svakom konkretnom slučaju biti (npr. depositum, mandatum)

· b) MEĐU ŽIVIMA I ZA SLUČAJ SMRTI (NEGOTIA INTER VIVOS/ NEGOTIA MORTIS CAUSA)

· kod pravnih poslova za slučaj smrti, učinak posla zavisi od smrti stranke koja poduzima pravni posao

· takvi poslovi imaju učinak tek poslije smrti stranke koja poduzima pravni posao (npr. oporuka, legat, donatio mortis causa)

· c) NAPLATNI I BESPLATNI (NEGOTIA ONEROSA/ NEGOTIA LUCRATIVA)

· razlikuju se po tome da li se za činidbu na koju je upravljen pravni posao ima dati protučinidba koja je ekvivalentna primljenoj koristi (npr. kupoprodajni, najamni ugovor), ili ne postoji obveza na davanje takve protučinidbe (npr. darovanje)

· d) KAUZALNI I APSTRAKTNI

· razlikuju se po tome da li je pravni razlog (causa), praktična svrha koja se želi postići očitovanjem volje, vidljiva ili ne iz pravnog posla

· ako causa nije sadržana u samom pravnom poslu, govori se o apstraktnim poslovima

· ako je causa vidljiva u samom poslu jer je uključena u njegov sadržaj, govori se o kauzalnim pravnim poslovima

· primjeri kod obveznih ugovora:

· kupoprodaja, najam, zajam su kauzalni obvezni ugovori – vidljiv je sadržaj i svrha ugovora (pravni razlog)
· stipulacija je apstraktni pravni posao – ovdje pravni razlog (causa) nije vidljiv; obveznik obećava nešto platiti, dati, učiniti, ne navodeći razlog zašto to čini

· e) FORMALNI I NEFORMALNI

· razlikuju se prema tome da li je za njihov postanak propisana određena forma ili je izbor forme prepušten volji stranaka
· OBLICI PRAVNIH POSLOVA
· bitni element pravnog posla je očitovanje volje – dok nije očitovana prema vani, unutarnja volja nema značaja za pravo

· na temelju očitovanja volje, pravni poslovi dijele se na:

· formalne – pravni poredak za očitovanje volje kod ovakvih poslova propisuje određeni oblik

· neformalne – pravni poredak ne propisuje određeni oblik očitovanja volje

· najstarije ius civile poznaje malobrojne pravne poslove – oni su bili strogo formalistički, a formalizam se sastojao u izgovaranju formula, prisustvu svjedoka ili magistrata (najvažniji su gesta per aes et libram, in iure cessio, stipulatio)

· najvažniji općeniti tipovi formalnih pravnih poslova bili su:

· GESTA PER AES ET LIBRAM

· potječu iz vremena dok nije bilo kovanog novca – pravni poslovi starog civilnog prava koji su se odlikovali formalizmom, a vršili su se javno u prisutnosti 5 svjedoka i mjerača s vagom (libripens) - plaćanje se vrši vaganjem bakra pred svjedocima

· uz mancipaciju kao najvažniji posao iz ove skupine, u obveznom pravu važni su:

· nexum – služi osnivanju obveze formalističkim davanjem zajma (isprva odvagnućem)

· solutio per aes et libram – služi formalističkom razrješenju obveza, koristi se u obiteljskom (coemptio, adopcija, emancipacija) i nasljednom pravu (činjenje oporuke, testamentum per aes et libram)

· IN IURE CESSIO

· ima oblik prividne parnice, a služi za prenošenje vlasništva i služnosti, ustupanje nasljedstva (in iure cessio hereditatis), za oslobađanje robova (manumissio vindicta) i stjecanje očinske vlasti (kod adopcije)

· STIPULATIO

· isključivo pravni posao obveznog prava – to je obvezni ugovor (contractus) civilnog prava

· sklapa se usmenim pitanjem budućeg vjerovnika i sukladnim odgovorom budućeg dužnika (spondeo) - "Spondesne? Spondeo! - Prihvaćate li? Prihvaćam!"
· POVIJESNE PROMJENE

· u starom pravu, forma se često preuzima iz drugog pravnog posla ili se ona dugo održava iako je nestao prvotni gospodarski sadržaj

· tako se mancipacija poslije uvođenja kovanog novca održava kao forma prenošenja kviritskog vlasništva i drugih vlasti, a gubi karakter realne kupnje; za prenošenje vlasništva i vlasti nad osobama, koristi se i in iure cessio (preuzeta od vlasničke parnice)

· u klasično doba formalistički poslovi postaju nedovoljni – javljaju se neformalni poslovi (zajam, posudba, kupoprodaja, tradicija, najam, ...) koji brojem prelaze stare formalne poslove

· gesta per aes et libram i in iure cessio nestaju u postklasično doba; Justinijan ih izbacuje s razlikovanjem res mancipi/nec mancipi (u kasnije doba i stipulatio gubi prijašnji formalistički oblik)

· Rimljani su težili usmenom obliku – prvi rimski literalni kontrakt javlja se tek za republike

· isprave su se koristile samo kao dokazno sredstvo o pravnim poslovima koji su sklopljeni prije ili s izdavanjem isprave (npr. isprave o mancipaciji, stipulaciji, itd.)
· tak se kasnije javlja dispozitivna isprava – isprava potrebna za postanak i valjanost pravnog posla (npr. pismena oporuka)

1.1. 1.3.   O OČITOVANJU VOLJE I TUMAČENJU PRAVNIH POSLOVA

· volja kao unutarnji faktor dobiva značaj za pravo tek ako bude očitovana prema van; pritom je važan način očitovanja
· ako se radi o neformalnim poslovima gdje nije propisana određena forma, volja se može očitovati:

· izrijekom – izričito očitovanje volje može biti usmeno, pismeno, znacima (npr. potvrdnim kimanjem glave na pitanje)

· prešutno ili mučko očitovanje volje postoji ako se takva volja može nedvojbeno zaključiti iz ponašanja osobe (npr. smatra se da pozvani nasljednik prihvaća nasljedstvo ako se ponaša kao nasljednik te npr. popravlja ostavinske zgrade ili plaća ostavinske dugove, proherede gestio); takvo prešutno i neizravno očitovanje volje naziva se danas konkludentnim činima
· što se tiče same šutnje, ne može se reći da ona uvijek znači pristanak – glosatori i kanonsko pravo su u vezi s tim postavili pravilo koje ipak u toj općenitosti nije ispravno (tko šuti smatra se da pristaje – "qui tacet consentire videtur")
· šutnja se mora tumačiti kao svaki drugi konkludentni čin prema okolnostima slučaja i situaciji:

· tako ona ima pravne učinke i smatra se pristankom na pravni posao ako u konkretnom slučaju postoji dužnost izjasniti se ili protiviti se (naročito ako među strankama već postoji pravni odnos koji obvezuje na davanje izjave)

· tako pater familias može šutnjom očitovati svoj pristanak na sinov brak ili na davanje zajma sinu, inače bi taj zajam bio nevaljan (po senatus consultum Macedonianum)

· ako ne postoji obveza da se netko očituje, šutnja se neće smatrati pristankom za sklapanje ugovora

· TEORIJE O VAŽNOSTI VOLJE I OČITOVANJA
· može se dogoditi da se prema vani ne očituje ono što je stranka htjela – dolazi do nesklada između volje i očitovanja
· o tome treba li se u takvom slučaju dati prednost volji ili očitovanju postoje 3 teorije:

1) teorija volje – mjerodavna je volja, očitovanje bez prave volje nema učinka (vladajuća, štiti onoga koji daje očitovanje)

2) teorija očitovanja – mjerodavno je očitovanje, neovisno o tome da li ono odgovara pravoj volji onog tko ga daje (štiti se stranka kojoj je očitovanje namijenjeno)

3) teorija povjerenja (posredovna teorija) – težište načelno ima volja, ali se ono modificira s obzirom na sigurnost pravnog prometa; mora se štititi povjerenje u valjanost očitovanja na strani onog kome je očitovanje namijenjeno

· u staro doba rimskog prava, gdje prevladavaju formalistički poslovi iuris civilis:

· prevladava teorija očitovanja – za proizvođenje pravnog učinka mjerodavno je očitovanje, odnosno djelovanje stranke u propisanim formama (bez obzira da li je ono odgovaralo volji stranke)

· izgovorene svečane riječi i geste proizvode pravni učinak, iako to stranka možda i ne bi htjela

· subjektivni elementi unutarnje volje i eventualni nesklad volje i očitovanja još se ne uzimaju u obzir

· u novije doba, kod neformalnih poslova iuris gentium:

· do izražaja dolazi prava volja koja stoji iza neformalnog očitovanja

· pretor pomoću ekscepcije doli i pacti oduzima učinak pravnim poslovima koji ne odgovaraju pravoj volji stranaka

· tako rimsko pravo od teorije očitovanja prelazi na teoriju volje, koja dominira u kasnijem pravu i za Justinijana

· exceptio doli je prigovor koji je tuženi mogao staviti ako bi tužitelj zahtijevao ispunjenje ugovora koji je zaključio   

postupivši prijevarno i na štetu tuženoga.

· exceptio pacti je tuženikov prigovor da je između njega i tužitelja naknadno (poslije zaključenja osnovnog pravnog posla) sklopljen poseban neformalni sporazum, kao dodatak pravnom poslu, kojim su neke odredbe osnovnog posla izmijenjene. Izmjena je mogla biti u smislu da se vjerovnik odriče svog potraživanja oslobađajući dužnika obveze (pactum de non petendo) ili da dug neće potraživati do određenog roka (pactum de non petendo ad tempus).

· TUMAČENJE PRAVNIH POSLOVA
· kako volja manifestirana u očitovanju ne dolazi uvijek do izražaja, potrebno je tumačenje pravnih poslova da bi se utvrdio pravi sadržaj

· u prvo doba vlada strogo objektivno tumačenje:

· riječi i geste tumače se doslovno i strogo u objektivnom značenju, bez obzira na pravu volju stranaka i moguće nepravedne posljedice takvog tumačenja
· mjerodavan je formalni akt uz koji se vežu pravne posljedice; volja i motivi koji dolaze do izražaja nisu važni

· "summum ius, suma iniuria" - najveće pravo, najveća nepravda
·  "cum nexum faciet mancipiumque, ut lingua nuncupassit ita ius esto" - onako kako se riječima izrekne, tako 

                                                                                                                          neka bude pravo
· uvođenjem neformalnih poslova iuris gentium, krajem republike nastaje slobodnije tumačenje:

· sada se u određenoj mjeri uvažava i volja za očitovanjem – ovakvo tumačenje nastaje pod utjecajem grčke retorike, koja se bavi pitanjem da li je kod tumačenja zakona i poslova odlučno očitovanje (značenje riječi i slova) ili je odlučna volja (tumačenje secundum verba/voluntatem)

· u dvojbenim slučajevima, klasični pravnici tumačenje usmjeravaju na volju, koja ima prednost pred riječima

· uzmiče pravilo „uti lingua nuncupassit, ita ius esto“, a vodi se računa o pravičnosti i načelima dobre volje (ex bona fide)
· klasicima je polazna točka ipak tekst – ako je on nedvosmislen i nedvojben, ne dopušta se istraživanje volje
· Paulus: "cum in verbis nulla ambiguitas est, non debet admitti voluntatis quaestio" - ako je očitovanje (riječima) nedvosmisleno, nije dopušteno ispitivati volju stranaka.
· ako kod dvosmislenog očitovanja dođe do istraživanja volje, ne ispituje se toliko subjektivna volja konkretnih stranaka, nego namjera i volja koju stranke u prometu običajno pripisuju – i kod klasičnih pravnika još uvijek prevladava tipično i objektivno tumačenje 

· do uvažavanja volje dolazi u oporučnom pravu

· od Justinijana se konačno daje prednost unutarnjoj volji i namjeri stranke u konkretnom poslu (voluntas, animus):

· ona se daje volji čak i ako se ona očito razilazi s onim što slijedi iz očitovanja

· do punog izražaja dolazi izreka „in conventionibus contrahentium voluntatem potius quam verba spectari placuit“ - u ugovorima ugovarača treba više gledati na volju, nego na riječi
· teorija volje prevladava nad očitovanjem, pa su mnoge izreke klasičnih pravnika interpolirane u tom pravcu

1.2. 1.4.   SADRŽAJ PRAVNOG POSLA

· pravni poredak stvara određene tipove pravnih poslova, dajući im određen sadržaj (učinak) i tehnički naziv – može se dogoditi da taj sadržaj i učinak idu dalje od onog što su stranke htjele, ili da ne postiže ono što su stranke htjele

· zato pravni poredak daje strankama mogućnost isključivanja ili dopunjavanja nekih sastojaka pravnog posla

· prema tome do koje je mjere to dopušteno, moderna nauka razlikuje: 

· a) ESSENTIALIA NEGOTII
· bitni sastojci pravnog posla, osnovni i minimalni sadržaj koji mora postojati kod određenog tipa pravnog posla da bi uopće taj posao mogao nastati

· to je npr. imenovanje nasljednika kod oporuke ili sporazum o predmetu i cijeni kod kupoprodaje

· b) NATURALIA NEGOTII
· prirodni (naravni) sastojci pravnog posla, smatraju se uključenima u sadržaj pravnog posla iako o tome stranke nisu ništa ugovorile

· ako ih stranke i izrijekom dogovore, takvi uglavci se smatraju za naturalia negotii

· no stranke ih mogu i izrijekom isključiti ili izmijeniti; ako o njima ništa ne odrede, glede njih vrijede dispozitivne pravne  norme
· primjer naturalia negotti kod kupoprodajnog ugovora:

· to su uglavci o prodavačevoj odgovornosti za evikciju, ili za skrivene mane i nedostatke prodane stvari

· ako stranke o tome ništa ne ugovore, prodavalac odgovara već po samom zakonu

· stranke mogu tu odgovornost i isključiti ili umanjiti, jer ona nije bitna za kupoprodajnu pogodbu

· c) ACCIDENTALIA NEGOTII
· slučajni (samovoljni) sastojci pravnog posla – vrijede samo ako su dodani voljom stranaka, a zakon takve uglavke ne brani

· to su uzgredne odredbe kojima se učinak pravnog posla može voljom stranaka prilagoditi konkretnom slučaju, unutar zakonskih granica

· primjerice, stranke njima uz kupoprodaju ugovaraju i lex commissoria, odredbu da se kupnja razvrgava ako kupac ne isplati kupovninu u određenom roku (takve odredbe moraju biti izričito ugovorene)

· među ovim uzgrednim uglavcima značajni su:

· uvjet – učinak pravnog posla nastaje tek pod određenim uvjetom ili traje samo pod određenim uvjetom

· rok (dies) – pravni posao ne nastaje odmah nego nakon nekog vremena, ili traje samo do određenog vremena

· nalog ili namet (modus) – veže se uz neki pravni posao

· prema rimskom pravu, uz neke pravne poslove iuris civilis (actus legitimi) ne smiju se dodavati uvjeti ni rokovi, jer su ti pravni poslovi u tom slučaju ništavi

1.3. 1.5.   UVJET

· uvjet –je uzgredna odredba kojom stranke učinak pravnog posla čine zavisnim od neke neizvjesne buduće okolnosti

· izrazom "condicio" označuje se i sama buduća neizvjesna okolnost

· primjerice, učinak pravnog posla može zavisiti od činjenice da brod stigne iz Azije („si navis ex Asia venerit“)

· VRSTE UVJETA
· uvjeti se dijele na suspenzivne (odgodne) i rezolutivne (raskidne), na afirmativne i negativne, te na potestativne, kazualne i mikstne uvjete

· SUSPENZIVNI I REZOLUTIVNI UVJETI
· suspenzivnim uvjetom se odgađa učinak pravnog posla, te učinak nastaje samo ako se uvjet ispuni – ako se uvjet izjalovi, do učinka nikad neće doći (npr. otac ostavlja sinu imovinu pod uvjetom ako se oženi)

· kod rezolutivnog uvjeta, učinak pravnog posla nastaje odmah, ali je trajanje učinka zavisno od ispunjenja uvjeta – ispuni li se rezolutivni uvjet, učinak pravnog posla prestaje, a izjalovi li se rezolutivni uvjet, učinak će biti trajan (npr. udovici se ostavlja udovička renta ako se ne uda)

· rimski pravnici izgradili su samo teoriju suspenzivnih uvjeta:

· uvjete koji su danas poznati kao rezolutivni konstruirali su kao „negotium purum quod sub condicione resolvitur“ - posao pod rezolutivnim uvjetom proizvodi svoje učinke kao da je bezuvjetan (negotium purum)
· smatra se da mu je dodan drugi posao, odnosno očitovanje vezano uz suspenzivni uvjet – njim se određuje da učinci osnovnog posla prestaju ako se ispuni predviđena okolnost (rezolutivni uvjeti konstruirani kao suspenzivno uvjetovana očitovanja o ukidanju posla)

· kod pravnih poslova iuris civilis gdje se osnivaju ili prenose apsolutna prava (civilno vlasništvo, sloboda, očinska vlast), nije dopušteno dodavanje rezolutivnih uvjeta ni završnih rokova (dies as quem), jer se takva prava smatraju trajnima
· kviritsko vlasništvo se ne može prenositi samo za neko vrijeme ili pod rezolutivnim uvjetom

· nije dozvoljeno postavljanje nasljednika samo za određeno vrijeme ili pod rezolutivnim uvjetom, tako da bi nasljedstvo nakon tog prešlo na drugoga (načelo "semel heres semper heres" – jednom nasljednik, uvijek nasljednik)

· AFIRMATIVNI I NEGATIVNI UVJETI
· razlikuju se prema tome da li mora nastati neka nova okolnost koja mijenja dotadašnje stanje (npr. ako se oženiš)

· afirmativni uvjet je ispunjen (condicio exsistit) ako se dogodi uvjetovana okolnost, a negativni kada je sigurno da ne može doći do promjene koja je uvjetovana – u protivnim slučajevima uvjet je izjalovljen (condicio deficit)
· POTESTATIVNI, KAZUALNI I MIKSTNI UVJETI
· potestativni – ispunjenje okolnosti, tj.uvjeta je prepušteno na volju onome koji je iz tog posla ovlašten, ispunjenje uvjeta se sastoji u njegovom djelovanju (npr. ako se oženiš)

· kazualni – ako njegovo ispunjenje leži van ovlaštenikove voljne sfere (npr. ako treći nešto učini)

· mikstni – ispunjenje ovisi i od ovlaštenikove volje i od djelovanja treće osobe (npr. ako se oženiš određenom osobom)

· VRSTE NEPRAVIH UVJETA
· uvjetovana okolnost mora biti buduća i neizvjesna – ako nedostaje koje od tih obilježja, neće postojati uvjet

· takvi uvjeti nazivaju se nepravima, a dijele se na 5 vrsta:

· NUŽNI UVJETI
· uvjetovana okolnost je buduća, ali je sigurno da se mora ispuniti (npr. ako Titius umre)

· takav posao je bezuvjetan, no vezanje posla na okolnost koja se mora dogoditi imat će učinak roka (dies), pa je početak učinka posla odgođen do nastupa tog roka

· NEPRAVI UVJETI
· ako se uvjetovana okolnost dogodila u sadašnjosti ili prošlosti (npr.ako Titius postane konzul), ako ta okolnost nije poznata strankama

· takav posao je bezuvjetan – za pravi uvjet nije dovoljna subjektivna, nego je potrebna i objektivna neizvjesnost

· NEMOGUĆI UVJETI
· ne mogu se ostvariti fizički ili pravno 

· takav posao bi trebao biti ništav jer stranke koje nastanak učinka vežu uz nešto nemoguće taj učinak ne žele i taj učinak nikada ne može nastupiti, no ništavost takvih poslova dosljedno je provedena samo kod pravnih poslova inter vivos
· kod razredaba posljednje volje, usvojeno je načelo da se nemogući uvjeti smatraju kao da uopće nisu dodani (pro non scripto), nemaju učinka ni među živima, te se takav pravni posao mortis causa treba smatrati bezuvjetnim i valjanim

· NEMORALNI I NEDOPUŠTENI UVJETI
· nemoralni (turpis, contra bonos mores) i nedopušteni (contra legem) uvjeti prosuđivali su se isto kao i nemogući uvjeti

· dodani pravnom poslu inter vivos činili su posao ništavnim, a kod poslova mortis causa smatrali su se kao da nisu napisani -  pro non scripto
· CONDICIO IURIS

· to je pretpostavka prema kojoj učinak pravnog posla zavisi već po samim pravnim propisima, bez obzira da li to stranka hoće ili ne

· kako uvjet mora ishoditi iz volje stranaka, condicio iuris nije pravi uvjet – primjerice, ako ostavitelj imenuje nekog nasljednika pod uvjetom da ga ovaj preživi (uvjet je suvišan, jer nasljednik po pravnim propisima mora preživjeti ostavitelja)

· UČINAK UVJETA : 

· CONDICIO PENDET/EXISTIT/DEFICIT
· što se tiče učinka uvjeta, treba razlikovati: condicio pendet (vrijeme pendencije) – vrijeme čekanja i neizvjesnosti hoće li se uvjet ispuniti, conditio existit – kad se uvjet ispunio, condicio deficit – kad je sigurno da se uvjet više neće ispuniti jer je izjalovljen
· KOD SUSPENZIVNIH UVJETA

· pravni posao condicione pendente:

· pravni posao ne proizvodi učinke i ne zna se hoće li ih proizvesti

· pravni posao je sklopljen, ali njegovi učinci su odgođeni – zasad se ništa ne mijenja u pravnom stanju

· tko se obvezao pod uvjetom, nije prije ispunjenja uvjeta dužnik – ako bi platio, može tražiti povratak plaćenog (kondikcijom indebiti) kao da se radi o plaćanju neduga (indebitum)

· tko je prenio vlasništvo pod suspenzivnim uvjetom, ostaje vlasnikom

· za vrijeme pendencije ipak dolazi do nekih ograničenih učinaka:

· svrha im je zaštita eventualnih budućih prava uvjetno ovlaštenoga
· zabranjuju se raspolaganja koja bi ugrozila uvjetnog ovlaštenika ako bi se uvjet ispunio

· takva raspolaganja su ili od početka bez učinka ili gube učinak kad se uvjet ispuni

· pravni položaj uvjetnog ovlaštenika je nasljediv (za uvjetne obveze, ovo vrijedi i na aktivnoj i pasivnoj strani) - imovinske koristi stečene pod suspenzivnim uvjetom prelaze na nasljednike ako bi ovlaštenik umro prije ispunjenja uvjeta
· uz navedene, najvažnija zaštita čekanja je što se uvjet smatra ispunjenim, ako uvjetno opterećeni onemogući ispunjenje
· uvjetno ovlašteni može tražiti osiguranje ako bi njegovo uvjetno pravo bilo ugroženo, a nakon ispunjenja uvjeta može tražiti naknadu štete za skrivljeno oštećenje ili uništenje stvari tijekom pendencije

· poseban je slučaj ako je nekome ostavljen legat pod suspenzivnim potestativnim negativnim uvjetom:

· npr. legat ostavljen mužu pod uvjetom da se ponovo ne oženi – takav uvjet bio bi ispunjen tek smrću legatara

· kako su suspenzivno uvjetovani legati bili nenasljedivi, od toga ne bi imali koristi ni on ni nasljednici

· tada se, nazvana prema autoru Q. Muciju Scaevoli, koristi cautio Muciana:

· legataru bi se zapis izručio odmah, ukoliko stipulacijom (cautio) pruži osiguranje da će legat vratiti ako izvrši akt koji mu je po oporučitelju u uvjetu zabranjen (proširena i na postavljanje nasljednika pod takvim uvjetom)

· tako suspenzivni potestativni negativni uvjet postaje afirmativni rezolutivni uvjet

· ako se suspenzivni uvjet ispuni, učinci nastaju odmah, a ako se izjalovi, učinci više  ne mogu nastati

· javlja se pitanje: od kojeg časa djeluju učinci pravnog posla ako se uvjet ispuni?

· po klasičnom pravu, oni djeluju tek od časa ispunjenja uvjeta (ex nunc)

· po Justinijanu, djeluju unatrag (retroaktivno) od časa sklopljenog posla (ex tunc)

· KOD REZOLUTIVNIH UVJETA

· učinci pravnog posla condicione pendente nastaju odmah u potpunosti, ali prestaju ako se uvjet ispuni

· rezolutivni uvjeti bili su rijetki, pritom konstruirani kao suspenzivno uvjetovano očitovanje o raskidanju posla 

· ako je takav uvjet (sporazum) bio nevaljan po civilnom pravu, a ispunjenje posla se tražilo unatoč ispunjenju uvjeta, pomagao bi pretor pomoću ekscepcije pacti
· ukoliko je pak takav uvjet valjan po ius civile, ispunjenjem uvjeta preostao bi učinak posla ipso iure
· ove uvjete nalazimo uz negotia bonae fidei, posebno kod kupnje (lex commissoria, in diem addictio, pactum displicentiae)

· negotia stricti iuris, prenošenje vlasništva i stipulacija ne podnose rezolutivne uvjete
1.4. 1.6.   ROK (DIES) I NALOG ILI NAMET (MODUS)
· ROK
· rok (dies) – uzgredna odredba pravnog posla kojom je učinak pravnog posla vremenski ograničen, a dijeli se na:

· dies a quo – početni rok, učinak nastaje tek od određenog vremena, analogan suspenzivnom uvjetu

· dies ad quem – završni rok, učinak traje samo do određenog vremena, analogan rezolutivnom uvjetu

· rok se razlikuje od uvjeta po tome što uvjet stvara neizvjesnost, a rok samo odgađa nastup ili prestanak učinka

· svaki je rok certus an (određen), a uvjet je incertus an (neodređen) – zato npr. obveza pod suspenzivnim uvjetom za vrijeme pendencije još ne postoji i ne zna se da li će ikada nastati, dok pravo pod odgodnim rokom već postoji od časa sklapanja posla, a ostvarivat će se po nastupu roka

· rok može biti točno određen (dies certus an, certus quando), no može biti i unaprijed neodređen, pri čemu nastup roka mora biti siguran (dies certus an, incertus quando – npr. kad netko umre) – to su prosti rokovi

· ako je sam nastup roka neizvjestan, pod oblikom roka postoji uvjet sa svim posljedicama uvjeta (dies incertus an – npr. na nečiji 60. rođendan, koji se možda neće dogoditi)

· hipoteze neizvjesnosti rokova dijele se na 4 skupine:

a) dies certus an, certus quando – prosti rok, točno određen (npr. za dva tjedna)

b) dies certus an, incertus quando – prosti rok, unaprijed neodređen (npr. na dan smrti neke osobe)

c) dies incertus an, incertus quando –rok - uvjet (npr. ako brod dođe iz Azije)                                            nastup roka                   
d) dies incertus an, certus quando – rok - uvjet (npr. kad neka osoba navrši određene godine života)         je neizvjestan
· "Dies incertus pro condicione habetur" - neizvjestan rok se smatra uvjetom
· sličnosti uvjeta i roka:

· rokovi se uz prijetnju ništavosti ne mogu dodavati uz actus legitimi; uz rok se ne može vezati postavljanje nasljednika

· završni rokovi (kao i rezolutivni uvjet) se ne mogu dodavati pravnim poslovima o osnivanju i prenošenju apsolutnih, trajnih prava (vlasništvo, sloboda)
· Justinijan dopušta prenošenje vlasništva pod završnim rokom kod darovanja, legata, fideikomisa (i rezolutivnih uvjeta)

·  NALOG  ili  NAMET (MODUS)
· nalog, namet (modus) – je uzgredna odredba dodana besplatnom pravnom poslu, kojom se stjecatelju nameće neka dužnost

· može se dodati besplatnim poslovima inter vivos (darovanje, manumisija), te poslovima mortis causa (nasljedstvo, legat)

· primatelju dara, nasljedstva ili legata može se npr. naložiti da nešto učini (podigne ostavitelju spomenik) ili da sve primljeno ili dio primljenog da trećem ili upotrijebi za određene svrhe (dobrotvorne, kulturne)

· razlikuje se od suspenzivnog potestativnog uvjeta –time što učinak posla nastupa odmah primanjem dara, nasljedstva ili legata, a za primatelja ostaje dužnost da izvrši nalog - uvjet odgađa, ali ne sili, dok nalog sili, ali ne odgađa
· u početku nije postojala direktna tužba na izvršenje naloga, postoje samo indirektna sredstva prisile (npr. stipuliranjem povratka ili globe)

· tek se kasnije sili na izvršenje naloga:

· u ekstraordinarnoj kogniciji (u carsko doba)

· interesiranim osobama daje se actio praescriptis verbis na izvršenje naloga (u postklasično doba)

· ako je izvršenje nemoguće, može se tražiti povratak darovanja kondikcijom causa data causa non secuta
1.5. 1.7.   NEVALJANOST I RAZLOZI NEVALJANOSTI PRAVNIH POSLOVA

· PRETPOSTAVKE VALJANOSTI PRAVNOG POSLA
· za valjani pravni posao zahtijevaju se pretpostavke koje se odnose na sposobnost osoba (osobito djelatnu) , volju i njeno očitovanje, mogućnost i dopustivost sadržaja (često je bitno i održavanje propisane forme kod sklapanja posla)

· ako neka pretpostavka nedostaje, pravni posao je nevaljan – 2 su stupnja nevaljanosti, ništavost i pobojnost

· NIŠTAVOST

· a) apsolutna ništavost smatra se da pravni posao ne postoji i da nikada nije ni nastao – ništavi posao (negotium nullum) ne proizvodi željene učinke

· razlog ništavosti je pomanjkanje neke pretpostavke (npr. oporuka luđaka, oporuka bez propisana oblika)

· na ništavost se mogu pozivati stranke, ali i svaki treći koji u tome ima interes

· ako ništavi posao dođe pred sud, on odmah mora uvažiti ništavost iako interesirane stranke u tom pravcu ništa ne poduzmu

· ništavost može biti:

· potpuna ili djelomična (dio posla koji nije zahvaćen razlogom ništavosti ostaje valjan – "utile per inutile non vitiatur" - korisno (valjano) vrijeme se ne kvari nekorisnim (nevaljanim)
· početna ili naknadna – pravni posao koji je bio valjan u času sklapanja, postaje naknadno ništav, ako nije morao pravne učinke proizvesti odmah, a razlog ništavosti nastupi prije nego je došlo do učinka posla

· b) neki razlikuju i relativnu ništavost

· na nju se može pozivati samo interesirana stranka koja je sudionik pravnog posla
· ako to učini, smatra se da pravni posao od početka nije imao učinaka (dok npr. pobojni posao ima pravni učinak)

· POBOJNOST (OBORIVOST)

· manji stupanj nevaljanosti; pobojni pravni posao ima sve pravne učinke dok određena osoba ne postigne sudsko poništenje i tako ga liši njegovih učinaka (tužbom ili drugim pravnim sredstvom, po pravilu ex tunc)

· dokle god osoba ovlaštena na pobijanje ne zatraži poništenje posla, posao je valjan

· takvo poništenje mogu tražiti samo stranke koje su sklopile posao, a od trećih samo oni koji su tim poslom pogođeni
· ovdje sudac ne može postupiti po službenoj dužnosti; razlogom pobojnosti je obično neka mana koja nije dovoljno bitna za pravni posao da bi on zbog nje bio ništav:

· npr. ako oporučitelj ne ostavi bližim rođacima nužni dio u oporuci, oni mogu podići querella inofficiosi testamenti

· to je tužba protiv nasljednika imenovanih u oporuci, uzrokuje potpuno ili djelomično poništenje oporuke

· ako se nužni nasljednici ne jave, oporuka ostaje na snazi – ovdje je pobojnost određena već civilnim pravom

· inače su češći slučajevi gdje je pravni posao iure civili valjan, ali ga se može pobiti sredstvima pretorskog prava

· POVIJESNI RAZVOJ POJMA POBOJNOSTI
· pojam pobojnosti pravnog posla nastaje iz opreke civilnog i pretorskog prava: po civilnom pravu, pravni posao je valjan ako postoje sve pretpostavke propisane pravnim poretkom, u suprotnom je ništav
· kako se sve češće događalo da su se učinci nekih pravnih poslova koji su po civilnom pravu valjani pokazali nepravednima u životu, pretor putem edikta daje strankama različita sredstva za poništavanje učinaka takvih nepravednih poslova

· takva pretorska sredstva bila su: 

· uskrata tužbe (denegatio actionis)

· davanje prigovora protiv nečije tužbe (exceptio)

· povrat u prijašnje stanje (restitutio in integrum)

· od postklasičnog prava počinje spajanje civilnog i pretorskog prava, pa dolazi do modernog pojma pobojnosti – neki posao je valjan dok god interesirana stranka pobijanjem ne dokaže na nedostatke koji bi uzrokovali nevaljanost

· KONVALIDACIJA
· naknadno pretvaranje pravnog posla, koji je u času zaključenja bio ništav, u pravovaljani osao

· na pitanje hoće li ništavi pravni posao postati valjan (konvalidirati) ako naknadno otpadne razlog nevaljanosti načelno se odgovara niječno (republikanska regula Catoniana – "quod initio vitiosum est, non potest tractu temporis convalescere"- što je od početka nevaljano, ne može tokom vremena konvalidirati)

· kod ništavosti se radi o bitnim nedostacima potrebnih pretpostavki koji ne mogu nestati (npr. zabranjen sadržaj posla), pa takav pravni posao ne može uopće postati valjan – ako stranke takav posao žele ostvariti, moraju ga ponovno sklopiti nakon otpadanja zapreka

· konvalidacija takvog posla dopuštena je samo u iznimnim slučajevima:

· time što je naknadno otpao razlog ništavosti (npr. ako netko proda ili založi tuđu stvar, a kasnije postane njenim vlasnikom)

· ratihabitio –  time što interesirane stranke posao naknadno priznaju ili odobre (npr. ništava darovanja bračnih drugova konvalidiraju ako darovatelj umre prije obdarenika a da nije do smrti opozvao darovanje) 

· konvalidacija putem ratihabicije dolazi u obzir kod pobojnosti i relativne ništavosti – ukoliko interesirana stranka koja je ovlaštena pobijati posao izrijekom ili mučke posao odobri ili se odrekne pobijanja ili ako nastupi zastara pobijanja (ako je pobijanje vezano uz rok)
· tako se npr. minor prikraćen pri sklapanju pravnog posla može poslužiti ekscepcijom legis Plaetoriae, a može od pretora dobiti i povrat u prijašnje stanje (restitutio in integrum) – no on neće moći pobiti posao tim sredstvima ako ga je nakon punoljetnosti priznao

· KONVERZIJA (obrat)
· slučaj kada je pravni posao koji su stranke zamislile ništav, ali udovoljava potrebama nekog drugog pravnog posla s istim učincima, pravni poredak može odrediti da se prvotni posao prosuđuje kao taj drugi posao – učinci se održavaju na snazi konverzijom (obratom) u drugi posao

· pritom u ništavom poslu moraju biti ispunjene sve pretpostavke barem za taj drugi posao

· npr. ako vjerovnik hoće dužniku otpustiti dug akceptilacijom, a ona je zbog nekog nedostatka forme po ius civile nevaljana, održat će se otpust duga na snazi kao neformalni pactum de non petendo, priznat po pretorskom pravu
· RAZLOZI NEVALJANOSTI PRAVNOG POSLA
· pravni poredak određuje zbog kojih nedostataka će pravni posao biti ništav, a zbog kojih pobojan

· 6 razloga nevaljanosti pravnih poslova:

· NEDOSTATAK PRAVNE ili DJELATNE SPOSOBNOSTI STRANAKA

· ako stranke nemaju pravnu ili djelatnu sposobnost, pravni posao je ništav – ipak, osobe pod vlašću mogu sklapati pravne poslove kojima stječu za svog gospodara iako on nije bio djelatno sposoban, te iako osobe pod vlašću nisu pravno sposobne

· NEPRIDRŽAVANJE PROPISANE FORME SKLAPANJA POSLA

· ako se ne održi oblik koji je propisan za sklapanje određenog pravnog posla, on će biti ništav (npr. svečane riječi imenovanja nasljednika u oporuci, po klasičnom pravu)

· NEMOGUĆA ČINIDBA

· ako se pravni posao odnosi na fizički (npr. kupoprodaja hipocentaura) ili pravno nemoguću činidbu (npr. kupoprodaja res extra commercium), posao je ništav

· PRAVNO ZABRANJEN PRAVNI POSAO

· on nije uvijek bio ništav, njegov učinak ovisi o vrsti sankcije predviđene za kršenje norme u nekom zakonu

· prema vrsti predviđenih sankcija, razlikuju se leges perfectae (zabranjen posao postaje ništav), leges minus quam perfectae (zakoni koji ne predviđaju ništavost posla, nego samo kazne ili druge štetne posljedice za onoga koji prekrši zakon), leges imperfectae (zakoni koji zabranjuju pravni posao, ali ne sadrže nikakve sankcije)
· tek Teodozije II i Valentinijan III 439. određuju da je svaki zakonom zabranjen posao ujedno i ništav - tek sada je ništavost postala općenitom sankcijom zabranjenih poslova, ukoliko neki drugi zakon nije predviđao druge sankcije
· NEMORALNI PRAVNI POSLOVI

· pravni posao ništav je ako je:

· sam posao upravljen na nemoralnu činidbu (npr. obećanje umorstva ili svetogrđa)

· činidba sama po sebi nije nemoralna, ali je njeno obećanje pod određenim okolnostima contra bonos mores (protiv dobrih običaja) (turpis causa, npr. novčana kazna da se ne sklopi brak)

· MANE VOLJE

1.6. 1.8.   MANE VOLJE KAO RAZLOZI NEVALJANOSTI PRAVNIH POSLOVA

· svaki pravni posao je očitovanje volje i unutarnja volja treba odgovarati očitovanju koje je učinjeno prema van
· zato mane volje mogu utjecati na valjanost pravnog posla – problem mana volje nije postojao u formalističkom rimskom pravu, ali je uveden zajedno s novim neformalnim poslovima iuris gentium
· dva su osnovna slučaja mana volje:

1) nesklad između volje i očitovanja (razlog ništavosti) - postoji ako očitovanje stvara dojam da postoji volja koja je očitovana, ali ta volja uistinu ne postoji, ili se razlikuje od očitovanja
2) volja se slaže s očitovanjem, ali je stvorena na pogrešan način (razlog pobojnosti)

· 1) a. SVJESTAN NESKLAD VOLJE I OČITOVANJA
· stranka namjerno očituje nešto što uistinu neće; tri su moguća slučaja:

· OČITOVANJE UČINJENO U ŠALI  koja se može objektivno razabrati, ili U SVRHU ŠKOLSKOG PRIMJERA ili NA POZORNICI

· ovdje ne postoji volja za sklapanjem pravnog posla, pa do pravnog posla ne dolazi iako su pritom upotrijebljene riječi koje inače služe za sklapanje pravnog posla

· MENTALNA REZERVACIJA (RESERVATIO MENTALIS)
· nesklad volje i očitovanja pri zaključivanju pravnih poslova, do kojeg dolazi svjesno, jer jedna stranka očituje drugoj stranci kao svoju volju nešto što je protivno njegovoj volji, jer on to zapravo neće (ima svrhu prijevare)
· ovdje vrijedi očitovanje, a ne volja jer će autor očitovanja prema zavedenoj osobi biti vezan svojim očitovanjem

· nestaje pravni učinak koji odgovara očitovanju, a nesklad volje i očitovanja ne uzima se u obzir - valjani pravni posao
· SIMULACIJA

· stranke se dogovore da sklapaju pravni posao samo prividno, jer žele kod trećih stvoriti dojam da sklapaju određeni posao

· one taj posao uistinu ne žele sklopiti, nego žele njime postići drugu svrhu (npr. zaobići zakon, prevariti trećeg - ima svrhu prijevare)

· simulacija može biti apsolutna i relativna:

1) apsolutna – stranke sklapaju prividno neki posao, a ne žele sklopiti nikakav posao; ovakav posao je ništav

2) relativna – stranke prividno sklapaju neki simulirani posao, a žele sklopiti neki drugi disimulirani ili prikriveni posao; ovakav posao je ništav, a disimulirani posao je valjan ako su za njega ispunjene sve pretpostavke; stranke npr. žele postići darovanje, a da bi kod trećih stvorile dojam da se radi o kupnji, sklapaju prividno kupoprodajnu pogodbu, no među sobom se dogovore da je kupovina samo fiktivna i da se zapravo radi o darovanju
· ako se stranke služe simulacijom da bi zaobišle neku zakonsku zabranu, bit će i disimulirani posao ništav ukoliko je zabranjen (contra legem)
· npr. zabranjeno je darovanje među bračnim drugovima je ništavo iako bi ga stranke prividno sklopile u obliku kupnje

· u tom slučaju kupnja je ništava kao simulirani posao, a darovanje kao disimulirani posao zbog zabrane darovanja

· no simulacija je načelno bez učinka prema trećima koji su se u dobroj vjeri pouzdali u simulirani posao

· kod mentalne rezervacije i simulacije nesvjestan nesklad volje i očitovanja ima svrhu prijevare
· u starijem rimskom pravu očitovani prividni posao imao je pune učinke bez obzira na drukčiju namjeru stranaka; tek u kasno doba razvijena su pravila o ništavosti simulacije
· b. NESVJESTAN NESKLAD VOLJE I OČITOVANJA
· postoji u slučaju bludnje (error), tj. neispravne predodžbe o nekom predmetu ili činjenici – jednake pravne posljedice kao bludnja ima i neznanje (ignorantia), gdje ne postoji nikakva predodžba

· stranka koja daje poslovno očitovanje nalazi se u bludnji i zbog toga se njeno očitovanje ne slaže s njenom voljom, no ona toga nije svjesna – onaj koji je u bludnji drugo je htio, a drugo govorio ("aliud voluit, aliud dixit"- drugo je htio, a drugo je govorio - u zabludi), pa je posao nevaljan jer ne vrijedi ono što je stranka htjela (jer to nije očitovala), a ne vrijedi ni ono što je kazala (jer to nije htjela)  - poslovna bludnja
· bludnja se počela uvažavati tek prodiranjem slobodnijeg tumačenja pravnih poslova; da bi se bludnja uvažila, ona mora biti ispričiva, bitna i neskrivljena – pritom nije sigurno je li učinak bludnje ništavost ili pobojnost (vjerojatno ništavost)

· ISPRIČIVA BLUDNJA

· ispričivost i neispričivost bludnje je povezana s razlikovanjem bludnje o pravnim propisima (error iuris) i bludnje o činjenicama (error facti):

a) error iuris – bludnja o pravnim propisima, neispričiva je jer se nitko ne može izgovarati nepoznavanjem pravnih propisa; stranka zbog nepoznavanja pravnih propisa pripisuje svom očitovanju učinke kojih po pravnim propisima nema (npr. A sklapa pravni posao s B-om kojem su 24 godine, ali A misli da se punoljetnost stječe s 20 godina)

b) error facti – bludnja o činjenicama, ispričiva; regula est, iuris quidem ignorantiam cuique nocere, facti vero ignorantiam non nocere (npr. A sklapa posao s B-om kojem su 24 godine, ali A misli da je B prekoračio 25 i da je već punoljetan)

· "error ignorantia iuris nocet, error facti non nocet." - zabluda (neznanje) o pravu škodi, a zabluda o činjenici ne škodi
· postoje iznimke od pravila da je bludnja u pravu neispričiva (npr. u korist malodobnika, žena, vojnika, seljaka)

· BITNA BLUDNJA (ERROR ESSENTIALIS)

· da bi bludnja o činjenicama utjecala na valjanost pravnog posla, mora se odnositi na bitne okolnosti pravnog posla - mora biti bitna (error essentialis) – ako se odnosi na nebitne okolnosti, ne utječe na valjanost posla (npr. bludnja o datiranju ili error in qualitate – bludnja o svojstvima stvari, npr. znanju roba)

· prema rimskim pravnicima, bitnom bludnjom smatraju se: 

1) error in negotio

· bludnja o vrsti (naravi) pravnog posla (npr. netko želi dati drugom zajam, a očitovao se kao da se radi o darovanju)

2) error in corpore

· bludnja o predmetu pravnog posla (npr. netko hoće kupiti zemljište A, a kupio je zemljište B, ili krivog roba)

· ako su obje stranke imale u vidu isti predmet, na valjanost ne utječe ako je predmet krivo nazvan ili opisan (npr.pogreška u imenu roba) 
· "falsa demonstratio non nocet" - netočan opis ne škodi
3) error in persona

· bludnja koja se odnosi na osobu s kojom se pravni posao sklapa, odnosno na koju se on odnosi

· važna samo ako je individualnost važna za sam posao (npr. kod sklapanja braka, ali ne i kod kupoprodaje)

4) error in substantia

· bludnja o tvari (materiji) iz koje je neka stvar sastavljena, razlikuju se starije (Marcellus) i novije shvaćanje (Julijan, Ulpijan):

· Marcellus: ne dolazi do ništavosti posla ako je stranka u bludnji glede tvari od koje je objekt sastavljen (npr. prodaja bakrenog predmeta umjesto zlatnog, olova umjesto srebra, octa umjesto vina)

· Julijan, Ulpijan: bludnja u supstanciji prodanog predmeta ili spolu prodanog roba (error in sexu) uzrokuje ništavost

· Justinijan: bludnja koja bi se odnosila samo na neke sporedne i nebitne okolnosti pravnog posla, nije utjecala na njihovu valjanost (npr. bludnja o datiranju ili bludnja o svojstvima stvari (error in qualitate)

· NESKRIVLJENA BLUDNJA (ERROR PROBABILIS)

· bitna bludnja utječe na valjanost posla samo ako je neskrivljena (error probabilis), tj. ako do bludnje nije došlo zbog nepažnje (nemarnosti) same stranke

· neispričivom bludnjom se smatrala ona koja se mogla izbjeći kraj obične pažnje

· DISSENSUS
· kod dvostranih pravnih poslova (ugovora), moguće je da svaka stranka da očitovanje koje odgovara njenoj volji, ali se očitovanja ne podudaraju – ne postoji consensus, nego dissensus (ako disenz postoji u bitnim elementima ugovora, ne nastaje valjani ugovor)

· pritom se razlikuju dvije vrste disenza:

· objektivni – npr. jedan ponudi pet, a drugi to čuje kao 10 i prihvaća 10 - pri objektivnom razmatranju shvaćaju da 

                     im se očitovanja ne podudaraju i ne dolazi do sklapanja posla
· prikriveni – npr. obje stranke ugovore platež obveze određenog dana u 6 sati, no jedna misli 6 sati ujutro, a druga 6 sati poslijepodne (ni ovdje ne dolazi do valjanog ugovora ako disenz obuhvaća njegove bitne elemente); obostrana očitovanja se prividno podudaraju i nijedna stranka nije u bludnji s obzirom na vlastito očitovanje, ali zbog netočnosti ili nepotpunosti izražavanja svaka stranka daje očitovanju protustranke drugačije značenje
· 2) VOLJA SE SLAŽE S OČITOVANJEM, ALI JE VOLJA STVORENA NA POGREŠAN NAČIN (greška pri stvaranju se odnosi na motive koji su djelovali na stvaranje volje zbog nekih utjecaja izvana koji su omeli pravo stvaranje volje) - načelno dovodi do pobojnosti pravnog posla
· a) BLUDNJA U MOTIVU
· za razliku od poslovne bludnje, odnosi se na neispravne motive (predodžbe) koje su nekog navele da poduzme neki pravni posao (npr. netko kupi određenu knjigu jer krivo misli da će u njoj naći podatke koji mu trebaju; inače ne bi ni kupovao knjigu)

· ovdje nema nesklada jer se unutarnja volja slaže s očitovanjem, pa je pravni posao valjan – kako bludnja u motivu ne može u načelu biti razlogom nevaljanosti pravnog posla, ne može se pobiti valjanost kupnje (posla) zbog bludnje u motivu

· od ovog pravila uvedene su u carskom zakonodavstvu neke iznimke u nasljednom pravu:
· imenuje li netko u oporuci određenu osobu za nasljednika jer je neispravno uvjeren da su njegovi najbliži srodnici i neoporučni nasljednici umrli, takva oporuka može se poništiti u korist pogođene stranke

· ovakve iznimke su dopuštene samo ako se može dokazati da bez tog pogrešnog motiva ne bi došlo do posla

· b) PRIJEVARA (DOLUS/ DOLUS MALLUS)
· namjerno prijevarno zavođenje u bludnju ili motive kako bi se od zavedenog izvukla neka protupravna korist

· ovdje prevareni želi ono što očituje, ali ne bi to želio da nije bio žrtvom tuđe prijevare - radi se o slučaju pogrešnog motiva zbog kojeg prevareni sam sklapa pravni posao i sam očituje svoju volju.
· u civilnom pravu, poslovi su bili valjani unatoč prijevari, a sredstva za zaštitu uvedena su tek krajem republike: 

· C. Aquilius Gallus uvodi actio doli – deliktna (penalna) tužba na naknadu onog što je prevareni izgubio na imovini

· actio doli je bila actio famosa, osuđenog je stizala infamia, no imao je mogućnost izbjegavanja osude tako što bi na poziv suca (arbitrium de restituendo) uspostavio prvotno stanje (ta služba bila je actio arbitraria)

· ako je prevareni preuzeo samo obvezu, te bi bio tužen na njeno ispunjenje, za taj slučaj u pretorskom ediktu predviđena je exceptio doli (tuženi se brani protiv tužbe na ispunjenje obveznog pravnog posla pod utjecajem prijevare)

· postoji i pretorska restitutio in integrum – povrata u prijašnje stanje (tako se indirektno dolazi do pobojnosti)

· c) SILA I STRAH (VIS AC METUS)
· sila koja može dovesti do nevaljanosti pravnog posla može biti: 

· fizička (vis absoluta) – nema volje ni očitovanja, prisiljeni je sredstvo tuđe volje, pa je takav posao ništav (npr. kod nasilnog vođenja ruke pri potpisivanju izjave)

· psihička (vis compulsiva/ vis ac metus) – prinuda izvršena protupravnom prijetnjom; pod prijetnjom zla (vis) i utjecajem time izazvanog straha (metus), učinjeno je očitovanje volje do kojeg inače ne bi došlo - volja se slaže s očitovanjem i prisiljeni želi ono što očituje, ali je volja stvorena zbog pogrešnog motiva, pod utjecajem prijetnje i straha
· po teoriji očitovanja starog civilnog prava, takvi poslovi bili su valjani; kad se počela uvažavati volja, opravdanje valjanosti traži se u tome što se volja ovdje slaže s očitovanjem (coactus voluit, tamen voluit)

· i ovdje pretorsko pravo pruža zaštitna sredstva analogna onima kod dolusa:

· actio quod metus causa je deliktna (penalna) tužba protiv ucjenjivača, ide na 4-struku vrijednost nanesenog gubitka, a mogla se podići i protiv svakog trećeg koji stekne korist iz takvog posla (i ona je actio arbitraria)

· exceptio quod metus causa služi kao sredstvo tuženikove obrane protiv tužbe na ispunjenje posla koji je bio sklopljen pod prijetnjom

· restitutio in integrum daje se zbog povrata u prijašnje stanje

1.7. 1.9.   ZASTUPANJE KOD PRAVNIH POSLOVA

· pravni posao nastaje očitovanjem volje subjekta koji ga sklapa; i učinci pravnog posla nastaju u pravnoj sferi tog subjekta

· još i danas postoje pravni poslovi koji mogu nastati samo voljom i djelovanjem pravnog subjekta na kojeg se posao odnosi, pa tako nitko ne može npr. napraviti oporuku za drugoga

· u primitivnom stupnju razvoja to pravilo je općenito, no kasnije vrijedi načelo da se pravni poslovi ne moraju sklapati izravno i osobno, nego i preko trećih osoba ako to narav posla dopušta – taj treći koji sudjeluje u poslu može biti: 

· glasnik (nuntius) – je sredstvo za prenošenje vijesti; on nema vlastitu poslovnu volju, nego samo prenosi i priopćava volju jedne stranke drugoj (zato glasnik ne mora imati djelatne sposobnosti)

· zastupnik – sam vlastitim očitovanjem volje poduzima pravni posao za drugoga; zastupstvo može biti posredno ili neposredno

· NEPOSREDNO ZASTUPSTVO
· zastupstvo u pravom (tehničkom) smislu, gdje zastupnik sklapa pravni posao vlastitim očitovanjem volje u ime i za račun zastupanoga - on neposredno stječe prava i dužnosti iz posla (postaje vlasnik, vjerovnik, dužnik, itd.)
· učinci pravnog posla (stjecanje, gubitak, promjena prava) nastupaju za osobu zastupanoga iz posla kojeg je sklopio zastupnik

· pravni posao sklopljen po zastupniku se smatra kao da je sklopljen po samom zastupanome

· POSREDNO ZASTUPSTVO
· zastupnik sklapa pravni posao za račun zastupanog, ali ga sklapa u vlastito ime, a ne u ime zastupanoga
· očitovanjem zastupnikove volje nastaje pravni posao koji se smatra njegovim poslom, te proizvodi pravne učinke za njega (zastupnika)

· on stječe prema trećima sukoherentna prava i dužnosti

· tek internim pravnim odnosom između zastupnika i zastupanog, zastupnik mora prenijeti učinke pravnog posla sklopljenog za zastupanog

· morat će na njega prenijeti koristi (npr. vlasništvo), a gospodar će ga morati rasteretiti eventualnih gubitaka i obveza

· pritom treća osoba i zastupani međusobno ne stupaju u pravne odnose, na treću osobu se ne odnosi odnos zastupnika i zastupanog gospodara

· NEPRIZNAVANJE NEPOSREDNOG ZASTUPSTVA
· rimsko civilno pravo ne dopušta neposredno zastupanje, jer posao ima učinke samo za stranke koje ga sklapaju same

· u patrijarhalnoj organizaciji za oca mogu stjecati osobe alieni iuris, pa se ne smatraju zastupnicima nego sredstvima stjecanja

· da bi gospodarski učinci posla nastali kod treće osobe, pribjegavalo se samo posrednom zastupanju , pa zato i mandatar i tutor djeluju za svog nalogodavca/pupila kao posredni zastupnici
· razvojem ekonomsko-socijalnih odnosa nastaje potreba za bržim, neposrednijim sredstvima zastupanja kod pravnih poslova

· toj je potrebi pogodovalo pretorsko pravo koje je indirektno postizalo učinak kakav ima današnje neposredno zastupanje: 

· kućna djeca i robovi mogli su za oca obitelji stjecati, ali ga nisu mogli svojim poslovima obvezivati

· pretor iz određenih poslova tih osoba daje dodatne tužbe protiv imaoca vlasti (actiones adiecticiae qualitatis), tako da je imalac vlasti obvezan prema trećima iz poslova sina ili roba ako je za njih dao ovlaštenje (izrijekom ili konkludentnim činima), ili ako je imao koristi (actio quod iussu, exercitoria, institoria, de peculio, …)

· za razliku od pravog neposrednog zastupnika, ovdje učinci nastaju i kod zastupnika i kod zastupanoga

· daljnju iznimku od nepriznavanja neposrednog zastupanja uvodi civilno pravo u u slučaju stjecanja posjeda, a time i u slučaju stjecanja vlasništva preko posjeda (kod tradicije):

· do nje dolazi: u interesu robovlasnika – kod tradicije se služe osobama podložnim patriae potestati, te ako se posjed stjecao po prokuratoru, tj. upravitelju imovine (procurator omnium bonorum)

· u kasnijem pravu, tutor može zastupati pupila pri stjecanju posjeda i vlasništva putem posjeda

· Justinijanovo pravo ostaje pri stajalištu da neposredno zastupstvo nije moguće, no širi zastupanje pri stjecanju posjeda na svakog mandatara (neposredno zastupanje priznato je tek u općem i modernom pravu)

· ZAKONSKO I DOBROVOLJNO ZASTUPSTVO
· zastupstvo može biti:

·  nužno (zakonsko) – pravni poredak ili magistrat daje nekome ovlast i dužnost da zastupa druge osobe (npr. tutorstvo, skrbništvo)

· dobrovoljno – zastupnikove ovlasti se temelje na:

· primljenom i prihvaćenom nalogu (mandatum) da će izvršiti neki posao za račun nalogodavca (mandanta)

· poslovodstvu bez naloga (negotiorum gestio) gdje netko obavlja poslove za drugog bez naloga i ovlaštenja

· s nalogom je danas spojena punomoć – ovlaštenje koje legitimira zastupnika prema trećima na djelovanja za zastupanog

· poslovi koje dobrovoljni zastupnik poduzima bez punomoći mogu steći učinak za zastupanog ako ih naknadno odobri (ratihabitio mandato comparatur)

· poslovi koje poduzima falsus procurator, tj.osoba koja se izdaje za nečijeg zastupnika iako to nije, nemaju učinka za navodno zastupanog.
1.10. VRIJEME I NJEGOVO RAČUNANJE U PRAVU

· vrijeme u pravu može biti faktor stjecanja i gubitka prava, primjerice:

· posjednik može protekom određenog vremena (roka dosjelosti - usucapio longi temporis praescriptio) steći pravo vlasništva

· tko određeno vrijeme ne vrši služnosti može ih izgubiti

· tko kroz određeno vrijeme ne podigne tužbu, može izgubiti tužbu zbog zastare

· protek vremena može dovesti do dosjelosti, zastare tužbe i zastare samog prava

· RIMSKI KALENDAR
· za računanje vremena, rimski kalendar uveo je Gaj Julije Cezar – temeljio se na godini od 365 dana, a svake 4. godine dodaje se jedan dan iza 24.2. 

· vrijeme se može računati po kalendaru (npr. najam se ugovara za mjesec lipanj 1973.)

· u pravu se češće računa s tzv. pomičnim rokovima, gdje početak i svršetak roka nisu određeni stalnim kalendarskim danima, nego se rok ukazuje kao razdoblje od godina ili mjeseci s različitim početkom računanja (npr. 2 godine od danas)

· tada se godina računa sa 365, a mjesec s 30 dana (npr. ako stranka ima rok od 6 mjeseci, to znači točno 180 dana)

· COMPUTATIO CIVILIS/ COMPUTATIO NATURALIS
· kod računanja rokova, dan se načelno smatra cjelinom – takvo računanje je computatio civilis:

· kao prvi dan roka uzima se dan u kojem se dogodila okolnost od koje se rok računa (npr. dan ugovora)

· ako se to dogodi uvečer, protek ostatka dana smatra se protekom čitavog dana

· rok završava posljednjim danom, a stječe li se protekom roka neko pravo, rok svršava načelno već početkom posljednjeg dana

· prirodnije računanje roka bilo bi computatio naturalis (a momento ad momentum): 

· rok bi se počeo računati od trenutka kad se neka činjenica dogodila (npr. rođenje), a završavao bi istog trenutka posljednjeg dana

· ovakvo računanje nije usvojeno – jedina iznimka je privilegij za osobe ispod 25 godina u slučaju traženja restitucije in integrum od pretora (takva osoba postaje punoljetna početkom 25. rođendana, no može tražiti restituciju istog dana prije sata u koji se rodila)

· TEMPUS CONTINUUM/ TEMPUS UTILE
· tempus continuum (kontinuirano, neprekidno vrijeme) – rok se računa neprekidno od početka do kraja (npr.kod dugih zastarnih rokova)
· tempus utile (korisno vrijeme) – u rok se računaju samo dani u koje je stranka mogla izvršiti odnosnu pravnu radnju (u pretorskom pravu), npr. okolnost da neki dani nisu bili predviđeni za vršenje pravosuđa (dies nefasti)
· tako su neke pretorske akcije vezane za annus utilis; tempus utile dijeli se dalje na:

· tempus utile ratione initii – rok ne počinje teći dok za stranku postoji nemogućnost izvršenja pravne radnje (npr. odsutnost), a kad zapreka otpadne i rok počne teći, tada dalje teče kao tempus continuum (bez obzira na eventualne daljnje zapreke)

· tempus utile ratione cursus – u rok se računaju samo dani u koje je stranka zaista mogla izvršavati svoje pravo (npr. pretorski rok od 100 dana ili od 1 godine za traženje posjeda ostavine); ovaj slučaj je iznimka, prema pretorskom pravilu tempus utile se računa ratione initii
2.   PRAVNA NARAV OBVEZA

2.1.   POJAM I POVIJESNI RAZVOJ OBVEZA

· obveza – je pravni odnos između dviju osoba po kojem je jedna osoba (creditor, vjerovnik) ovlaštena zahtijevati od druge (debitor, dužnik) neku činidbu, koju je ta druga osoba dužna izvršiti
· obvezni odnos možemo promatrati sa stajališta:

a) vjerovnika (creditora) i njegovog zahtjeva na činidbu –govorimo o tražbini

b) dužnika (debitora) – tada govorimo o dugu (debitum)

· činidba koja je predmet obveze može biti:

· pozitivna – sastoji se u davanju, radnji (dare, facere)

· negativna – sastoji se u propuštanju, trpljenju (non facere, pati)

· kako je u rimskom klasičnom procesu svaka osuda glasila na novčanu svotu, činidba mora biti procjenjiva u novcu
· ako dužnik dobrovoljno ne ispuni svoju dužnost, obveza se može ostvariti prisilnim putem – vjerovnik će sudskim putem (akcijom) dobiti iz dužnikove imovine ekvivalent neispunjene dužne činidbe

· RAZLIKE IZMEĐU OBVEZNIH I STVARNIH PRAVA

· obvezno pravo je pravni odnos samo između određenog vjerovnika i dužnika, te djeluje samo između njih dvojice; obvezna prava su relativna.

· iz kupoprodajne pogodbe nastaje samo obvezni odnos između prodavaoca i kupca po kojem je prodavalac obvezan kupcu izručiti prodani predmet. No, ako bi taj predmet nakon sklopljene kupoprodajne pogodbe, a prije predaje kupcu, dospio u treće ruke, neće moći kupac protiv toga trećeg imaoca stvari stavljati nikakvih zahtjeva. On će moći jedino zahtijevati od prodavaoca kao svog dužnika da mu pribavi stvar ili, ako je to postalo nemoguće, da mu naknadi njenu vrijednost. 

· Obvezno pravo može biti povrijeđeno samo od osobe koja stoji u obveznom odnosu, a stvarno pravo može biti povrijeđeno od bilo koga.

· Stvarna prava su zaštićena akcijom in rem (djeluje nasuprot svima, te tužitelj u intenciji tužbene formule tvrdi samo da mu pripada neka stvar ili stvarno pravo, a ne označuje uopće ime tuženoga protiv koga upravlja tužbu), a obvezna akcijom in personam (upravlja se samo protiv određene osobe koja je u intenciji formule imenovana i za koju se tvrdi da je obvezna na neku činidbu).

· POVIJESNI RAZVOJ
· pravni pojam obveze se javlja kasnije nego vlasništvo i obiteljska vlast, jer pretpostavlja razvijenije odnose gdje se uz sadašnjost, gleda i unaprijed u budućnost
· klasični pojam obveze izgradio se tek nakon dugotrajnog razvoja

· u primitivno doba, obligatio se temelji na principu fizičke vlasti i gospodstva, te se obveza još nije sastojala u pravnoj dužnosti na ispunjenje činidbe, gdje se dužnost u slučaju neispunjenja ostvaruje tužbom.
· izrazi obligare i denegare se odvajaju od prvotnog značenja, te počinju upućivati na dug i njegovo ispunjenje

· pritom je raširena teza da je obveza nastala spajanjem 2 elementa – duga (debitum) i odgovornosti (obligatio)

· u staro doba, težište je u odgovornosti, a obligatus je osoba koja bi zapala pod vjerovnikovu vlast ako se ne bi iskupila ispunjenjem duga (odgovornost i dug većinom nisu teretili istu osobu)

· kasnije težište prelazi na dug, a odgovornost postaje sredstvo da vjerovnik dođe do zadovoljenja

· sada po pravilu dug i odgovornost terete istu osobu

· u klasičnom pravu obveze se po svom načinu postanka dijele na obveze iz kontrakta (obligationes ex contractu) i obveze iz delikta (obligationes ex delicto)

· prijeporno je pitanje o povijesnom porijeklu prvih obligacija u Rimu, pa postoji više hipoteza: 

· jedna hipoteza povijesni izvor obveze traži u deliktu, smatrajući deliktne obveze starijima od kontraktnih

· prema drugoj hipotezi, izvor obveza su pravni poslovi o osnivanju odgovornosti (npr. zajam)

· treći se zalažu za porijeklo obveze iz religioznih i magičnih predodžbi
· postoji i mišljenje da su kontraktne i deliktne obveze nastale po različitim pravcima razvoja

· POJAM OBVEZE
· definicija obveze iz Justinijanovih Institucija definira obvezu kao pravnu vezu po kojoj je netko prisiljen nešto ispuniti prema pravnim normama države (ovdje je nekadašnja fizička vezanost zamijenjena pravnom vezom, vinculum iuris)

· u ovoj definiciji nalaze se svi bitni elementi obveze:

1) subjekti (vjerovnik i dužnik)

2) pravna veza koja veže te osobe

3) predmet obveze – s obzirom na predmet obveze, Justinijanova definicija je preuska jer obuhvaća samo davanje stvari (pušta iz vida sve obveze koje idu na neko drugo djelovanje ili propuštanje)

· u tom pravcu potpunija je Paulova definicija u Digestima – ovdje je istaknut relativni značaj obveznih prava prema apsolutnosti stvarnih prava, a sam predmet obveze opisan je riječima dare, facere, praestare
· naziv obligatio izvorno se odnosi samo na obvezne odnose starog civilnog prava (točno ograničeni i tipizirani broj civilnih obveza)

· novi obvezni odnosi opisuju se izrazima teneri, honoraria actione teneri, debitum – izbjegava se izraz obligatio, a tužbene formule takvih akcija ne upućuju na civilnopravnu dužnost, oportere:

· u klasično doba ostaje obilježje tužbenih formula za zaštitu civilnih obveza – samo takve formule su in ius conceptae, dakle osnovane na civilnom pravu (za nove obveze daju se formulae in factum conceptae, koje ne sadrže riječ "oportere")

· kad je kasnije u klasično doba nestala razlika civilnog i pretorskog prava, obligatio se primjenjuje na sve odnose civilnog i honorarnog prava
2.2.   NATURALNE (NARAVNE) OBVEZE - OBLIGATIONES NATURALES
· iz svakog pravnog odnosa izvire pravna dužnost koja se može ostvariti prisilno ako ne bude ispunjena dobrovoljno

· zato su povezani pojmovi obligatio i actio, u smislu tražbine iz obveznog odnosa i njenog procesualnog zahtjeva

· ipak, u klasičnom pravu razlikuju se:

1) neutužive obveze – obligationes naturales (naravne) - ispunjenje se ne može ishoditi tužbom
2) utužive obveze – obligationes civiles
· naravna obveza je plativa, ali nije utuživa – ne može se ostvariti prisilno procesualnim sredstvima, ali dobrovoljno ispunjenje se smatra kao platež duga, a ne kao darovanje; pritom vjerovniku pripada soluti retentio (pridržavanje plaćenoga)

· zato se plaćeno ne može tražiti natrag kao nedug (indebitum) pomoću kondikcije indebiti, čak ni ako bi dužnik ispunio dug samo zato što je u zabludi mislio da se radi o utuživoj obvezi

· može se ispunjenje naravne obveze osigurati porucima i zalozima, te može biti predmetom novacije, a po Justinijanu i kompenzacije

· naturalne obligacije počinju se razvijati tek u klasično doba pod utjecajem grčke prirodnopravne filozofije

· zbog gospodarskih potreba prometa, obveznim poslovima subjekata nesposobnih za obvezivanje trebalo je priznati neki pravni učinak, iako im se nije priznavala utuživost (slično je s nekim graničnim odnosima prava i morala)

· klasični pravnici prije svega razvijaju pojam naravnih obveza kod obveza iz pogodaba robova:

· po civilnom pravu, rob nema pravnu sposobnost – ne može obvezivati, tužiti, ni biti tužen

· od Javolena i Julijana, smatra se da iz robovih ugovora s gospodarom ili trećima za roba nastaje bar naravna obveza

· rob takvu obvezu može valjano ispuniti iz pekulijarne imovine, a ona se može utvrditi porucima i zalozima

· od uvođenja akcije de peculio, pri izračunavanju visine pekulija odbijaju se naturalne tražbine i dugovi između roba i gospodara

· naravnoj obvezi roba slične su i: 

· naravne obveze osoba alieni iuris s ocem obitelji ili osobama pod istom vlašću (po svom učinku)
· obveza koju bi preuzeo nedorasli (impubes infantia maior) bez tutorova odobrenja

· obveza iz novčanog zajma što bi ga sin obitelji uzeo unatoč zabrani senatus consulti Macedoniani
· po Justinijanu, u naravne obveze svrstani su i slučajevi gdje se iz moralnih ili društvenih obzira ne može tražiti povrat plaćenoga (npr. ženina dužnost davanja miraza, dužnost obdarenog na uzvratna djelovanja, …) – također, iz Digesta proizlazi da je naravna obveza priznata i za kamate ugovorene neformalnim paktom (pactum nudum), uz novčani dug iz zajma ili stipulacije

3.   POSTANAK OBVEZA

3.1.   RAZLOZI POSTANKA OBVEZA

· najvažnija dioba obveza je prema načinu postanka – obvezni odnosi nastaju iz pravnih djelovanja koja mogu biti pravni poslovi ili protupravna djela (delikti); među pravnim poslovima usmjereni su na osnivanje obveze redovito dvostrani pravni poslovi, tj. obvezni ugovori (pogodbe, kontrakti)

·  obveze nastaju iz kontrakta ili delikta (Gaius: "omnis enim obligatio vel ex contractu nascitur vel ex delicto" - svaka obveza nastaje ili iz ugovora ili iz delikta)

· potkraj klasičnog doba primjećuje se da ima obveznih odnosa koji nisu nastali ni ex contractu ni ex delicto, a imaju jednak učinak
· u Digestima nalazimo fragmente gdje se uz obveze iz kontrakta  i delikta dodaje i treća skupina obveza koje nastaju iz različitih pravnih razloga (ex variis causarum figuris)
· na temelju fragmenata iz Gajevih Res Cottidinae, Justinijan razlikuje 4 skupine obveza: 

1) kontraktne, kvazikontraktne
2) deliktne, kvazideliktne
3.2.   OBVEZE IZ KONTRAKTA (OBLIGATIONES EX CONTRACTU)

· najvažnija skupina obveznih pravnih poslova su obvezni pravni ugovori - dvostrani pravni poslovi upravljeni na osnivanje obveze (dok po današnjem pravu obvezni ugovor (kontrakt) nastaje samim sporazumom volja stranaka (consensus), u Rimu to nije tako

· da bi sporazum volja (consensus, conventio, pactum, pactio, placitum) doveo do utužive obveze (nuda pactio obligationem non parit), potrebno je da se poštuje određena forma civilnog prava

· samo ugovor zaodjenut u objektivni element forme proizvodi civilnopravnu utuživu obvezu i smatra se kontraktom

· razvojem iuris gentium formalizam popušta, pa se kontraktima počinju smatrati neki neformalni poslovi
· POJAM  KONTRAKTA
· rimski pravnici nisu definirali pojam contractus, no iz izvora je vidljivo da je to obvezni ugovor civilnog prava

· za obveznu snagu kontrakta nije dovoljan samo sporazum volja (osim kod konsenzualnih), nego se traži i objektivni element forme (causa civilis) – bez tog elementa pogodbe su bile neformalne, a time i neutužive (pacta)

· razlog zasnivanja obveznosti i utuživosti kontrakta može se temeljiti na:

· izgovaranju određenih riječi (verba)

· upotrebi određene pismene forme (litterae)

· predaji stvari (res)

· neformalnom sporazumu stranaka (consensus) – ovo samo u slučaju 4 konsenzualna kontrakta

· PODJELA KONTRAKATA
· na temelju razloga zasnivanja i utuživosti, kontrakti se dijele na 4 vrste: verbalne, literalne, realne, konsenzualne

· verbalne – ovdje spadaju stipulatio, dotis dictio, insiurandum liberti

· literalne – nomen transscripticium (expensilatio), odnosno za peregrine chirographa i syngraphae
· realne – zajam (mutuum), ostavna pogodba (depositum), posudba (commodatum), ručno-založna pogodba (pignus); ovdje se može ubrojiti i fiducia, no ona nestaje od Justinijana

· konsenzualne – kupnja (emptio-venditio), najam (locatio-conductio), nalog (mandatum), društvena pogodba (societas)

· verbalni i literalni kontrakti spadaju u formalne, a realni i konsenzualni među neformalne (materijalne) kontrakte

· u postklasično doba, nastaju i inominatni kontrakti – po načinu postanka slični realnim kontraktima

· ovakvu podjelu istaknuo je u klasičnom pravu Gaj
· FORMALISTIČKI OBVEZNI UGOVORI
· najstarije rimsko pravo (doba Zakonika 12 ploča) poznavalo je puno manje oblika obveznih ugovora nego što ih je bilo prisutno u klasičnom pravu – u staro doba to su prvenstveno nexum, sponsio i fiducia

· NEXUM –  je bio obvezni ugovor gestum per aes et libram, služi za osnivanje zajamske obveze; ima oblik svečanog odvagnuća zajamske svote pred 5 svjedoka uz izgovaranje formule (kao garanciju, dužnik bi dao sebe ili člana obitelji u vjerovnikovu vlast) - bio je nexus, jer je svojom osobom bio odgovoran za ispunjenje obveze
· SPONSIO – formalistički usmeni obvezni ugovor koji nastaje usmenim putem i sukladnim odgovorom (spondesne mihi centum dare? spondeo - Obećaješ li da ćeš mi dati 100? Obećajem.)

· FIDUCIA – uglavak dodan mancipaciji ili in iure cesiji kojim se stjecatelj stvari obvezivao da će pod određenim okolnostima vlasništvo stvari prenijeti natrag na otuđivaoca – tako se fiducijom daje vjerovniku osiguranje za neki dug (fiducia cum creditore) ili se na drugog prenosila stvar zbog pohrane ili posudbe (fiducia cum amico)
· POVIJESNE PROMJENE
· razvojem prometa i trgovine, formalistički poslovi postali su nedostatni – nastaju novi oblici civilnih kontrakata koji su se oslobađali krutog formalizma i doveli do klasičnog kontraktnog sistema:

· nexum je zamijenjen neformalnim zajmom (mutuum) - gdje je utuživa civilna obveza na povat zajma nastala već neformalnom predajom (re) novca ili drugih zamjenjivih stvari zajmoprimcu
· fiducia cum creditore potisnuta neformalnom ručno-založnom pogodbom (contractus pigneraticius, pignus) - gdje dužnik vjerovniku neformalno predaje stvar u posjed
· fiducia cum amico zamijenjena realnim kontraktima pohrane i posudbe (depositum i commodatum) - gdje primatelj stječe samo detenciju stvari, uz dužnost njena povratka.
· konačno, kod konsenzualnih kontrakata nije više potrebna forma ni predaja stvari – utuživa civilna obveza nastaje samim neformalnim sporazumom stranaka (to je prva iznimka od načela ex pacto actio non nascitur)

· kod njih je neformalni pactum uzdignut u red kontrakta – ovo vrijedi samo za kupnju, najam, nalog, društvenu pogodbu

· ovi kontrakti potječu iz iuris gentium, gdje ih peregrinski pretor štiti pretorskim akcijama in factum, pozivajući se na ispunjenje zadane riječi (bona fide); u postklasičnom pravu, analognim načinom u sustav kontrakata uvedeni su inominatni kontrakti, kojima je opet proširen rimski kontraktni sistem

· svi ostali neformalni ugovori bili su po civilnom pravu neutuživi i zovu se pacta (pacta nuda) – nikad nisu bili uzdignuti u red konsenzualnih kontrakata, iako je nekima od njih iznimno bila priznata utuživost (pacta vestita) po:

· civilnom pravu (pacta adiecta), pretorskom pravu (pacta praetoria), carskom pravu (pacta legitima)

3.3.   OBVEZE IZ DELIKTA (OBLIGATIONES EX DELICTO)
· delikt ili protupravna (nedopuštena) djelovanja su protupravne povrede tuđih pravnih dobara iz kojih po samom pravnom poretku proizlazi za počinitelja neka obvezna dužnost (na davanje osobne zadovoljštine, platež novčane kazne ili naknade štete)

· za razliku od obveza iz kontrakta, obveza iz delikta nastaje i protiv dužnikove volje, kao neposredna posljedica delikta

· kod obveza iz delikata također postoji opreka u civilnom i honorarnom pravu, pa postoje delikti po civilnom pravu i delikti koji su se počeli smatrati kažnjivima tek u pretorskom pravu:

· civilni: krađa (furtum), povreda (iniuria), oštećenje tuđih stvari (damnum iniuria datum), razbojstvo/otmica (rapina)

· pretorski: prijevara (dolus), sila i strah (metus), oštećenje vjerovnika (alienatio in fraudem creditorum)

· prema značaju kazne i načinu njenog ostvarenja, razlikuju se u rimskom pravu:

· DELICTA PUBLICA (CRIMINA)

· delikti koje progoni i kažnjava sama država javnom kaznom (poena publica) po posebnom javnom kaznenom postupku, bez obzira na prijedlog ili zahtjev oštećenog pojedinca – ovdje spadaju npr. veleizdaja i umorstvo

· DELICTA PRIVATA (MALEFICIA)

· čine većinu delikata, onaj tko je takvim deliktom bio povrijeđen imao je protiv počinitelja delikta obvezni zahtjev na platež novčane globe (poena), a za ostvarivanje zahtjeva pripada mu odgovarajuća deliktna akcija (actio poenalis)

· taj zahtjev ostvaruje se u redovitom civilnom procesu kao svi privatnopravni zahtjevi – zato samo privatni delikti dolaze u obzir kao razlog postanka obveze

· samo privatni delikti mogu biti razlog postanka obveze - deliktom oštećeni postaje vjerovnik, a počinitelj delikta dužnik

· novčana globa ima značaj zadovoljštine i kazne, a ne naknade štete – misao naknade štete nije bila poznata starijem rimskom pravu, ali primivši novčanu kaznu oštećenik bi dobio i naknadu štete

· pojam naknade štete uz ili umjesto kazne počinje se razvijati kasnije, pa se kod Justinijana razlikuju:

· actiones poenales – deliktne akcije koje idu samo za kaznom

· actiones rei persecutoriae – idu samo za naknadom štete

· actiones mixtae – idu za kaznom i naknadom štete

4.   PRAVNI SADRŽAJ OBVEZA

4.1.   OPĆENITO O ČINIDBI

· predmet obveze (vjerovnikove tražbine) je činidba na koju je dužnik obvezan

· sadržaji činidaba se razlikuju, a rimski pravnici obuhvatili su sve činidbe s tri izraza: 

· dare (davanje) – dužnost obvezanika da na vjerovnika prenese civilno vlasništvo ili da mu pribavi neko drugo stvarno 
                            pravo

· facere (činjenje)– svaka činidba koja se sastoji u dužnikovom djelovanju ili propuštanju (npr.izvršenje neke radnje), u 
                              širem smislu obuhvaća i dare
· praestare (odgovaranje) – u širem smislu obuhvaća svaku činidbu, a naročito činidbu na facere; značenje nije sigurno, 
                                           ali često se ovim izrazom upućuje na odgovornost za štetu ako dužnik ne bi ispunio ili ne bi          

                                           uredno izvršio svoju prvotnu obveznu dužnost ,tj. dare i facere(dolum, culpam, custodiam, 
                                           evictionem, praestare)

· "Dolus semper praestatur" - za namjeru se uvijek odgovara
· pritom ne može svaka činidba biti predmet obveze

· činidba mora biti određena ili barem odrediva, moguća i dopuštena te mora sadržavati novčani interes za vjerovnika

· načelno, činidba se mora izvršiti prema vjerovniku, a ne prema trećemu, te ju mora izvršiti dužnik, a ne netko treći za njega

· učinci obveza ovise o tome je li činidba djeljiva ili nedjeljiva, primarna ili sekundarna, te radi li se o obvezi stricti iuris ili bonae fidei
4.2.   SADRŽAJ OBVEZNE ČINIDBE

· da bi činidba bila predmetom obveze, ona mora biti:

· OBJEKTIVNO MOGUĆA

· činidba mora biti objektivno moguća u času sklapanja ugovora; ugovor je ništav ako je činidba:

a) fizički nemoguća (npr. prodaja stvari koja ne postoji ili ne može postojati)

b) pravno nemoguća (npr. prodaja res extra commercium)

· ovdje vrijedi pravilo „impossibilium nulla obligatio“ - nemoguća obveza je ništava - to se pravilo dosljedno održalo kod ugovora stricti iuris
· kod kupoprodaje, zavedenom kupcu se daje tužba za naknadu štete (actio in factum, kasnije i actio empti)

· PRAVNO DOPUŠTENA

· činidba mora biti pravno dopuštena i ne smije se protiviti dobrim običajima, moralu (RAZLOZI NEVALJANOSTI) 

· PROCJENJIVA U NOVCU

· činidba mora biti procjenjiva u novcu (u klasičnom procesu svaka presuda mora glasiti na novčanu protuvrijednost činidbe)

· zato se u klasičnom pravu dosljedno zahtijeva vjerovnikov neposredni novčani interes na činidbi – s vremenom ovo pravilo slabi, pa je iznimno dovoljan i samo moralni ili afekcioni vjerovnikov interes (npr. kod mandata, deliktne akcije iniuriae)

· DOVOLJNO ODREĐENA

· činidba mora biti dovoljno određena – zato je obveza nevaljana ako je dužniku prepušteno na volju da dade što hoće

· no, određivanje činidbe može biti prepušteno primjerenom rasuđivanju (arbitrium boni viri) određene treće osobe

· prema određenosti, moguća podjela je na: 

· obligatio certa – činidba koja je potpuno određena unaprijed u svim pojedinostima;  ovdje spadaju činidbe na „dare“ individualno određene stvari, određene svote novca ili zamjenjivih stvari koje su po kakvoći pobliže određene (npr. 100 mjera najbolje afričke pšenice)

· obligatio incerta – odrediva činidba, može se naknadno odrediti po nekim objektivnim činjenicama, a da se o tome ne mora sklapati novi ugovor (ovdje spadaju sve ostale obveze na dare, te sve obveze na facere i non facere)

· među obveze s neodređenim, ali odredivim činidbama spadaju alternativne obveze, facultas alternativa, generičke obveze
· ALTERNATIVNE OBVEZE
· obveze koje u sebi sadrže bar dvije činidbe, a dužnik se oslobađa obveze ako izvrši samo jednu ("duae res in obligatione, una in solutione" - dvije su stvari u obvezi, jedna u ispunjenju)

· izbor činidbe koja će se ispuniti pripada dužniku, ukoliko nije izričito pridržan vjerovniku ili nekom trećem

· ako izbor ne pripada vjerovniku, on može tužiti samo alternativno – da dužnik mora dati jedan ili drugi predmet

· ako bi vjerovnik utužio samo jedan predmet, izgubio bi parnicu zbog plus peticije

· dužnikovo pravo izbora prestaje potpunim ispunjenjem jedne činidbe – do tad ima pravo mijenjanja izbora, ius variandi
· vjerovnik vrši svoje pravo izbora utuživanjem (litiskontestacijom) jednog predmeta

· osim izborom, alternativna obveza se može koncentrirati samo na jednu činidbu:

· ako jedna činidba postaje slučajem nemoguća (ako je do nemogućnosti činidbe došlo krivnjom jedne stranke, primjenjuju se načela o odgovornosti za naknadu štete)

· sporazumom stranaka

· FACULTAS ALTERNATIVA
· razlikuje se od alternativne obveze

· obveza s jednom dužnom činidbom – dužnikovo ovlaštenje da umjesto dugovane činidbe izvrši neku drugu činidbu i tako dovede do prestanka pravnog odnosa - vjerovnik može od dužnika zahtijevati i utužiti samo jednu dužnu činidbu

· pritom je dužnik ovlašten osloboditi se svoje obveze tako da umjesto dužne činidbe ispuni neku drugu činidbu koju ne duguje ("una res in obligatione, duae in solutione" - jedna je stvar u obvezi, dvije u ispunjenju), tj. jedna stvar je predmet obveze, a dvije su stvari predmet ispunjenja.
· facultas alternativa je dužnikovo ovlaštenje koje ne smije otežati njegov položaj – ako dužni predmet obveze propadne bez dužnikove krivnje, dužnik je oslobođen obveze, makar bi ona druga činidba in solutione još bila moguća (kod alternativne obveze je suprotno)

· po zakonu, obveza cum facultate alternativa nastaje:

· kod noksalne odgovornosti – imalac vlasti može se osloboditi od plaćanja novčane kazne time da počinitelja delikta izruči oštećenome (noxae deditio) 

· kod laesio enormis – kako bi kupac izbjegao obvezu da vrati stvar kupljenu ispod polovice cijene, on može nadopuniti kupovinu do prave vrijednosti

· GENERIČNE OBVEZE
· obveze kod kojih je predmet činidbe određen samo obilježjima vrste (genus), a dužnik se oslobađa obveze davanjem neke konkretne stvari dotične vrste, npr. dati 100 vreća žita, jednog konja ili roba

· ovdje se uglavnom radi o zamjenjivim stvarima, no predmetom generičke obveze mogu biti i nezamjenjive stvari (npr. nekoliko konja određene pasmine)

· dužnik ovdje također može birati predmet ispunjenja iz dotične vrste, ako izbor nije ugovorom pridržan vjerovniku ili trećemu, a na izbor ovlašteni ima i ius variandi dok ne dođe do potpunog ispunjenja ili tužbe

· ako izbor pripada dužniku (ako nije ugovorom pridržan vjerovniku ili trećemu), on može dati:

· najslabiju stvar dotične vrste (u klasičnom pravu)

· barem stvar srednje kakvoće (od Justinijana)

· ovdje je dužnik vezan šire nego kod alternativne obveze ili obveze na species
· za generične obveze vrijedi pravilo da vrsta ne propada ("genus non perit" - vrsta ne propada)

· ako slučajem propadnu stvari koje si je dužnik odredio za ispunjenje generične obveze, on neće biti oslobođen obveze, jer te stvari može i drugdje nabaviti
· naprotiv, ako kod alternativne obveze slučajem propadne posljednji predmet, ili ako propadne predmet obveze na species, dužnik je oslobođen obveze ("periculum est creditoris" - opasnost (rizik) pada na vjerovnika)

· DJELJIVE I NEDJELJIVE ČINIDBE
· činidba je djeljiva ako se njeno ispunjenje može rastaviti na dijelove, a da se time ne promijeni bit i ne umanji vrijednost cjelokupne činidbe (inače govorimo o nedjeljivim činidbama)

· djeljive obveze su uglavnom na dare; pritom se kod pribavljanja vlasništva može raditi o:

· realnoj, fizičkoj diobi – npr. kod obveza na davanje neke količine zamjenjivih stvari

· intelektualnoj diobi – ovdje se radi o nedjeljivoj individualno određenoj stvari (species), ali pravo vlasništva koje se prenosi je djeljivo po idealnim dijelovima (partes pro indiviso)

· nedjeljive su na facere/non facere, npr. obveza na gradnju kuće (no obveza da se zasadi npr. 100 voćaka je djeljiva)

· razlikovanje djeljivih i nedjeljivih činidaba važno je kod:

· pitanja djelomičnog ispunjenja, djelomične cesije, djelomičnog utrnuća obveze

· ako se na aktivnoj ili pasivnoj strani obveze nađe više osoba – može doći do raspadanja u više obveza (kod djeljivih činidaba) ili do solidarnosti (kod nedjeljivih činidaba) 

4.3.   POGODBE STRICTI IURIS I BONAE FIDEI

· iz svake obveze vjerovniku pripada odgovarajuća actio in personam – one služe ostvarivanju kontraktnih i kvazikontraktnih obveza, dakle obveza priznatih civilnim pravom:

· te akcije bile su in ius conceptae, a dužnikova civilnopravna dužnost u procesualnoj formuli označuje se s oportere
· sadržaj njegove dužnosti označuje se s dare (kod zahtjeva na certum) ili dare facere (kod zahtjeva na incertum)

· civilnopravne actiones in personam dijele se na iudicia stricti iuris i iudicia bonae fidei
· prema tome se i pravni poslovi dijele na negotia stricti iuris i bonae fidei – razlika je da li je sudac kod određivanja dužne činidbe imao manju ili veću slobodu rasuđivanja (prema tome od svojstva akcije ovisi opseg činidbe)

· IUDICIA STRICTI IURIS
· tužbe kod ugovornih odnosa kod kojih je sudac ograničen samo na utvrđivanje opstojnosti tražbine kako je ona opisana u formuli – strogo je vezan na uputu sadržanu u formuli i doslovni sadržaj ugovora (kod utvrđivanja stranačkih prava i dužnosti, nema slobodne rasudbe, ne smije uvažavati prigovore ni neformalne uzgredne uglavke, ni okolnosti koje pretor nije uvrstio u formulu)

· u iudicia stricti iuris su spadali formalistički kontrakti starog civilnog prava (verbalni i literalni kontrakti)

· CERTUM

· sučeva djelatnost je naročito ograničena ako tužiteljev zahtjev ide na certum, tj. ako je u intenciji formule predmet duga točno objektivno određen

· certum postoji ako tužitelj traži određenu novčanu svotu (certa pecunia) ili stvar (certa res)
· sudac ovdje rješava samo jedno pitanje: Da li tuženi po postojećem civilnom pravu duguje ili ne?

· ako se radi o certa res, sudac još mora izvršiti objektivnu novčanu procjenu činidbe po času litiskontestacije 

· ovdje se tužitelj izvrgava opasnostima pluspeticije – njegova tužba se odbija ako traži više ili nešto drugo od stvarnog duga

· tužbe na certum ne spominju pravni razlog obveza, te se nazivaju kondikcije (condictiones)

· apstraktne su, navodi se određeni predmet duga, ali ne i pravni razlog zbog kojeg dolazi do obveze (npr. zajam, stipulacija)

· unatoč apstraktnosti, kondikcije se mogu koristiti samo za zahtjeve iz stipulacije, literalnog kontrakta, zajma i bezrazložnog bogaćenja; pritom se prema svom predmetu razlikuju:

· actio certae creditae pecuniae – zahtjev je upravljen na određenu količinu novca (prema Justinijanu, 
                                                                                                                                       condictio certi)

· condictio certae rei – zahtjev je upravljen na davanje neke određene stvari (prema Justinijanu, condictio 
                                                                                                                                                        triticaria)

· INCERTUM

· sudac ima veću slobodu rasudbe ako činidba nije točno određena, nego je zahtjev upravljen na incertum ("quidquid dare facere oportet")

· nakon pitanja da li tuženi duguje ili ne, sudac se bavi još jednim pitanjem: Što tuženi duguje?

· ovdje vjerovnik nije u opasnosti pluspeticije, ali se tužbenoj formuli dodavala demonstratio:

· u njoj se navodi pravni razlog obveze

· tako sudac ima putokaz za određivanje predmeta i opsega činidbe koja nije točno određena u formuli

· iudicia stricta na incertum postoji najčešće kod obveza na facere i non facere
· ovdje spada i actio incerti ex stipulatu – njome se utužuje tražbina iz stipulacije ako je bila upravljena na incertum
· IUDICIA BONAE FIDEI
· upravljena na incertum, ali sloboda suca proširena dodatkom klauzule u intenciji formule da sudi ex fide bona

· sudac kod prosuđivanja mora postupati po načelima dobre vjere – načela poštenja i povjerenja u prometu

· pritom uzima u obzir sve okolnosti konkretnog slučaja – sudac pozivom na bonam fidem može uvažavati izričite uglavke stranaka, mučke ugovorene ili predviđene okolnosti, običaje, neformalne uzgredne uglavke (pacta adiecta)

· uvažavat će i svako nepošteno postupanje stranaka, dolus, jer je dolus malus opreka fidei bonae – zato se tuženi pred sucem može pozvati na tužiteljev dolus, iako exceptio doli nije uvrštena u formulu

· to je najveća razlika prema iudicia stricta, gdje tuženi ima tu opciju samo ako je ekscepcija doli uvrštena u formulu

· također, mogućnosti suca su i:

· uvažavanje sile i straha (metus)

· izvršavanje prijeboja eventualne tuženikove protutražbine iz istog pravnog odnosa

· uvažavanje plateža duga izvršenog poslije litiskontestacije, a prije izricanja presude

· veća sloboda suca posebno dolazi do izražaja:

1)  kod prosuđivanja potrebne pažnje i odgovornosti za neizvršene obveze

2) kod određivanja naknade štete (određivanje novčane vrijednosti vjerovnikova interesa)

· u iudicia bonae fidei spadaju svi konsenzualni kontrakti i realni kontrakti (osim zajma), negotiorum gestio te pravni poslovi koji su po svojoj prirodi sadržavali odnos povjerenja (npr.fiducia, tutorstvo).

· POVIJESNI RAZVOJ
· u starom civilnom pravu prevladavaju poslovi stricti iuris; poslovi bonae fidei nastaju tek u kasnije republikansko doba

· potječu iz poslova sa strancima koji se odvijaju neformalno, pozivanjem na poštenje i povjerenje – pozivanjem na fidem bonam dolazi do utuživosti takvih poslova (prvo pred tribunalom peregrinskog pretora)

· zatim su oni preuzeti i u rimsko pravo, gdje pozivanje na fidem bonam dobiva novu funkciju – sada se više ne odnosi na dužnost ispunjenja i držanje zadane riječi, nego na način ispunjenja obveze (pozivanjem na fidem bonam počinje se vršiti represija na dolus malus kao njegovu izravnu opreku), pa od klasičnog doba prevladavaju poslovi bonae fidei
4.4.   NAKNADA ŠTETE

· naknada štete je dužnost obveznog dužnika da vjerovniku, na njegov zahtjev, naknadi protupravno umanjenje imovine (po pravilu u novcu)
· ODGOVORNOST ZA ŠTETU
· dužna činidba se često sastoji u naknadi štete nanesene vjerovniku – zato utječe na sadržaj, predmet, opseg takve činidbe

· načelno je određeno da se šteta koja je drugome protupravno nanesena mora nadoknaditi

· šteta može drugome biti nanesena na dva načina: povredom već postojeće obveze (kontraktna odgovornost) ili deliktom (deliktna) 

· KONTRAKTNA ODGOVORNOST

· do kontraktne odgovornosti za štetu dolazi ako dužnik uopće ne ispuni obvezu (dužnu činidbu), ili je ne ispuni kako treba povredom već postojeće obveze – razlikuju se 2 slučaja:

1) ispunjenje je postalo nemoguće (naknadna nemogućnost činidbe) – sadržaj prvotne obveze se zbog neispunjenja pretvara u dužnost naknade štete; iznimka je ako dužnik nije kriv za slučajnu nemogućnost ispunjenja (casus)

2) ispunjenje je još moguće, ali dužnik neće udovoljiti svojoj dužnosti (dužnikovo zakašnjenje, mora debitoris) - sadržaj prvotne obveze se zbog neispunjenja pretvara u dužnost naknade štete
· DELIKTNA ODGOVORNOST

· kod deliktne odgovornosti za štetu se ne radi o povredi nekog postojećeg obveznog odnosa među strankama, nego deliktom
nastaje izravno iz zakona, novi samostalni obvezni odnos oštetitelja i oštećenika upravljen na naknadu štete

· prema klasičnom pravu, iz delikta ne izvire obveza na naknadu štete, nego obveza na platež novčane kazne (poena) koja se morala platiti oštećeniku
· ta novčana kazna zamjenjuje nekadašnju osobnu osvetu, jer je njena svrha prvenstveno u davanju zadovoljštine

· POVIJESNI RAZVOJ

· u starom rimskom pravu prevladava deliktna odgovornost i novčana privatna kazna – u to doba se i povreda ugovorne obveze smatra prijevarom i nevjerom, deliktom koji treba kazniti

· daljnjim razvojem dolazi do pojma kontraktne odgovornosti s naknadom štete – u klasičnom pravu postavljeni su temelji teorije o naknadi štete kao samostalnom predmetu obveze (važna jer svaka rimska presuda glasi na novac)

· PRETPOSTAVKE ZA ODŠTETNI ZAHTJEV (TEORIJA O NAKNADI ŠTETE):
· prema teoriji općeg i modernog prava, za odštetni zahtjev načelno se traže 4 pretpostavke, koje potječu iz rimskog prava

· to su šteta, protupravnost djelovanja, uzročna veza (kauzalni neksus) i odgovornost, koja se po pravilu sastoji u krivnji
· ŠTETA

· može se odnositi  na materijalna (imovina) i nematerijalna (idealna) pravna dobra (čast, sloboda); samo kod imovinske štete dolazi do naknade (damnum):

· damnum emergens – umanjenje imovine koju je netko već imao

· lucrum cessans – izmakli dobitak kojem se netko po običajnom tijeku stvari mogao nadati

· svrha naknade štete je da se oštećenom vrati imovinsko stanje u kojem bi se nalazio da do štete nije došlo (naturalna restitucija) – kako u rimskom klasičnom procesu svaka presuda glasi na novac, ne dolazi do naturalne restitucije, nego se daje novčani ekvivalent štete

· vjerovniku se nadoknađuje imovinski interes na ispunjenju činidbe koja je izostala (quod eius interest)

· šteta na nematerijalnim pravnim dobrima (contumelia, iniuria) povlači novčanu kaznu kao osobnu zadovoljštinu

· PROTUPRAVNOST DJELOVANJA
· nadoknađuje se samo protupravno nanesena šteta te ne odgovara onaj tko se služio svojim pravom i postupao u granicama svog prava ("qui iure suo utitur neminem laedit") – iznimka je šikana, služenje svojim pravom samo da bi se drugom nanijela šteta; Justinijan zabranjuje šikanu
· zbog pomanjkanja protupravnosti, ne odgovara se za štetu počinjenu: 

· pri dopuštenoj nužnoj obrani od protupravnog napadaja

· u stanju nužde

· KAUZALNI NEKSUS

· između dužnikova djelovanja i štete mora postojati uzročna veza (kauzalni neksus) – ako se dužnikovo djelovanje smatra uzrokom štete

1) izravna uzročna veza – djelovanje oštetitelja je jedini i neposredni uzrok štete (npr. ubod nožem u srce kao neposreni uzrok smrti)

2) neizravna uzročna veza – na djelovanje oštetitelja se nadovezuju još neke posljedice (npr. netko makne pokrov s jame, a treći noću padne u jamu i pogine – neposredni uzrok je pad u jamu, no pad je posljedica micanja pokrova)

· u starom rimskom pravu,  uzročna veza mora biti neposredna, pa prema lex Aquilia šteta mora biti nanesena izravnim tjelesnim djelovanjem na oštećeno tijelo (damnum corpore corpori datum), te se mora sastojati u pozitivnom djelovanju

· u klasično doba počinje se uvažavati i posredna uzročna veza, te šteta uzrokovana skrivljenim propuštanjem (kod obveza na incertum i iudicia bonae fidei)
· ODGOVORNOST
· za odštetni zahtjev traži se i subjektivna odgovornost, krivnja dužnika - subjektivni, psihološki odnos počinitelja prema šteti

· u primitivnim pravima naroda, postoji samo objektivna (kauzalna) odgovornost – počinitelj odgovara za štetu zato što ju je uzrokovao, a pritom se ne razmatra je li on to učinio hotimice, iz nepažnje ili slučajno - odgovornost se temelji samo na njegovom vanjskom djelovanju koje se ukazuje kao uzrok (causa) štete
· razvojem prava dolazi do isticanja subjektivne (kulpozne) odgovornosti – sad je osim kauzalne veze važno i je li počinitelj kriv, to jest je li djelo počinjeno hotimice, iz nepažnje, slučajno 
· U STAROM PRAVU

· prouzročeno i skrivljeno djelo, odnosno objektivna i subjektivna odgovornost, počinju se razlikovati već od starog doba

· leges regiae smatraju ubojicom onog tko namjerno ubije slobodnog čovjeka 

· odvajaju se namjerno i nenamjerno umorstvo, pa se ovisno o tome razlikuju i kazne – tako i Zakonik 12 ploča izuzima od odgovornosti za umorstvo onog kome je koplje više pobjeglo iz ruke nego što ga je bacio

· U KLASIČNOM PRAVU

· dolazi do daljnjeg prijelaza od objektivne na subjektivnu odgovornost za štetu, pa se izdvajaju:

· dolus – namjerno djelovanje za koje dužnik odgovara

· culpa – nemarnost, propust dužne pažnje

· casus – slučajno uzrokovanje za koje dužnik ne odgovara

· postoji i odgovornost za kustodiju, custodia:

· dužnik u nekim odnosima ipak odgovara samo za objektivnu odgovornost – obvezni dužnik kod kustodije odgovara vjerovniku za svaku štetu i slučajnu propast povjerene stvari (casus minores), a iznimka je viša sila (vis maior)

· primjeri više sile: brodolom, požar, potres, poplava, napad neprijatelja, …

· po klasičnom pravu, ovdje spadaju obrtnici koji glačaju i krpaju odjeću (fullo, sarcinator), komodatar (koji si besplatno posuđuje stvar), vlasnik skladišta (horrearius)

· po pretorskom ediktu, za kustodiju odgovaraju i brodari, gostioničari, vlasnici staja (nautae, caupones, stabularii)

· U JUSTINIJANOVOM PRAVU

· ovdje već prevladava princip krivnje, subjektivne odgovornosti za štetu – načelno se odgovara samo za skrivljenu štetu (dolus i culpa), ne i za slučajno uzrokovanu štetu (casus), dakle izražena je trodioba dolus-culpa-casus 

· STUPNJEVI KRIVNJE:

a) DOLUS

· namjerno i svjesno postupanje kojim se nekom nanosi šteta; kod kontraktne odgovornosti, dolus postoji ako dužnik namjerno i svjesno onemogući ispunjenje obveze (npr. ako uništi dužni predmet)

· razvojem rimskog prava, postaje dovoljno da počinitelj predvidi štetni učinak pa ipak odluči izvršiti djelovanje

· kod poslova iudicia bonae fidei, kao dolus se smatra svaki postupak protivan fidei bonae, tj. poštenju i povjerenju u prometu

· za dolozno učinjenu štetu odgovara se uvijek ("dolus semper praestatur" - za namjeru se uvijek odgovara), a stranke ni izričitim ugovorom unaprijed ne mogu oprostiti odgovornosti za dolus
b) CULPA

· u Justinijanovom pravu nemarnost (neglegentia, imperitia) ili propust dužne pažnje (diligentia) – počinitelj nije predvidio štetne posljedice svog djelovanja, a bio bi ih morao predvidjeti da je upotrijebio potrebnu pažnju; nemarnost ima više stupnjeva: 

1) culpa lata

· gruba nemarnost, propust čak i one pažnje koju bi primijenio svaki prosječan čovjek

· izjednačena s dolusom – obveznik za ovako nanesenu štetu odgovara kao i dolozni obveznik

2) culpa levis in abstracto 

· laka nemarnost;  mjerilo je pažnja koju bi primijenio uredni obiteljski starješina (diligens pater familias)

· mjerilo je apstraktno, objektivno: postavlja se pitanje kako bi se u konkretnom slučaju morao ponašati tipični pater familias
3) culpa levis in concreto

· blaži stupanj krivnje, mjerilo: pažnja koju obveznik redovito primjenjuje u svojim stvarima 

· dužnik odgovara ako je štetu prouzročio jer nije upotrijebio toliko pažnje pri ispunjenju obveze kao pri vlastitim stvarima

· pritom nepažnja ne smije biti tolika da prijeđe u grubu nemarnost ili dolus, jer se za njih uvijek odgovara

· ovaj stupanj uvodi Justinijan za osobe koje upravljaju tuđim stvarima u vlastitom i tuđem interesu (npr. sunasljednik/suvlasnik, tutor/kurator/pupil)

4) culpa in eligendo

· nemarnost pri izboru namještenika i pomoćnika – osobama koje se pri ispunjenju obveze služe namještenicima i pomoćnicima odgovornost je pooštrena, jer odgovaraju i za štetu koju prouzroče te osobe zbog svoje nesposobnosti

c) CASUS

· ako obveznika ne tereti nijedan stupanj krivnje, šteta se pripisuje slučaju (casus), makar ju je objektivno prouzročio sam obveznik

· za casus se načelno ne odgovara, štetu trpi onaj čija je imovina oštećena ("casum sentit dominus" - slučaj pogađa vlasnika)

· ipak, Justinijan uvodi poseban slučaj, culpa in custodiendo: 

· za svaku slučajnu štetu odgovaraju  brodari, gostioničari i vlasnici staja

· odgovaraju s obzirom na stvari koje su k njima unijeli gosti i putnici (iznimka je viša sila)

· ova iznimna odgovornost jednaka je klasičnoj kustodiji, objektivnoj odgovornosti bez krivnje

· UTILITETNI PRINCIP

· Koji će obvezni dužnik, ako onemogući ispunjenje obveze, odgovarati samo za dolus, a koji za dolus i kulpu (i kustodiju)?

· klasični pravnici ne postavljaju načelno rješenje; to ovisi od vrste ugovora ili obveze i naravi akcije

· ishodište je u odgovornosti za dolus – kod nekih obveznih odnosa širi se na kulpu, a nekad i na slučaj (kod kustodije)

· krajem klasičnog doba, počinje se koristiti utilitetni princip (utilitas = korist):

· stranka koja iz ugovora/obveze ima korist, odgovara za svaku krivnju (dolus, culpa lata, culpa levis)

· stranka koja iz ugovora/obveze nema korist, odgovara blaže (načelno samo za dolus, a od Justinijana i culpa lata)

· tako za svaku krivnju odgovaraju komodatar, kupac i prodavalac, najmodavac i najamnik, deponent i vjerovnik

· naprotiv, samo za dolus (i culpa lata) odgovaraju depozitar (besplatno čuva tuđu stvar), darodavac, komodant (besplatno drugome posuđuje stvar) – oni nemaju korist iz tog posla

· utilitetni princip je po postklasicima i kompilatorima razrađen i generaliziran, ali nije potpuno dosljedno proveden

· tako mandatar i negotiorum gestor (besplatni poslovođa bez naloga) odgovaraju za svaku krivnju iako nemaju koristi

4.5.   UGOVORNA (KONVENCIONALNA) KAZNA (STIPULATIO POENAE)

· stipulatio poenae je ugovorna kazna, zaključivana u obliku stipulacije, kojom se dužnik obvezuje isplatiti vjerovniku neki novčani iznos ako ne bi uopće ispunio ili ne bi na vrijeme ispunio svoju prvotnu obvezu ili neki drugi dogovor
· ako vjerovnik nije htio tužiti iz prve stipulacije, mogao je tužiti iz druge koja je uvjetovana neispunjenjem prve

· tako bi umjesto dvojbene naknade štete (koju bi morao dokazati) dobio unaprijed određenu svotu – konvencionalnu kaznu

· stipulatio poenae ima narav uvjetne obveze, mora se platiti vjerovniku čim dužnik ne ispuni obvezu ili činidbu

· pritom se ne pita da li je on za to neizvršenje kriv ili nije; postoji i drugi, povijesno stariji oblik neprave ugovorne kazne: 

· stipulira se samo novčana kazna, ali se dužnik može osloboditi plaćanja ako izvrši drugu činidbu, facultas alternativa
· ovako se jamči ispunjenje činidbe o kojoj se ne može sklopiti valjana stipulacija, odnosno utuživa obveza (npr. stipulacije i korist treće osobe ili neutužive obveze)
· razlika između naknade štete i ugovorne kazne (stipulatio poenae): pri zahtjevu na naknadu štete, morale su se dokazivati i pretpostavke štete (šteta, protupravno djelovanje, uzročna veza i odgovornost, tj.krivnja) - postupak je teži i rizičniji za oštećenoga.
4.6.   KAMATE (USURAE)
· kamate (usurae) – u užem smislu su naplata koju dužnik neke glavnice (sors, caput, kapital) koja se sastoji iz novca ili drugih zamjenjivih stvari daje vjerovniku u stvarima iste vrste za korištenje dužne glavnice; određivanje kamate: 

· prema visini glavnice i trajanju njezina korištenja 

· zato se njihova visina utvrđuje postocima glavnice za određeno razdoblje (npr. 5% godišnje od 100 dinara)

· kao prihod glavnice, kamate spadaju u širi pojam plodova (tzv. juristički plodovi, fructus civiles)

· kamatna obveza je akcesorna – može postojati samo uz glavnu obvezu i ovisi o njoj; kamate prestaju teći utrnućem glavnog duga

· kamatna obveza nastaje ugovorom ili neposredno temeljem zakona, a glavnica se može dugovati temeljem obveze:

· stricti iuris – tada se ugovor o kamatama mora sklopiti u obliku stipulacije, pa su se kamate utuživale posebnom tužbom iz takve stipulacije (npr. kod zajma)

· bonae fidei – kamate se mogu ugovarati neformalnim paktom (pactum adiectum) istodobno s glavnim ugovorom; mogle su se utužiti tužbom iz glavnog ugovora, a sudac ih je mogao dosuditi i ako nisu ugovorene, ali on smatra da i one spadaju u tužiteljev interes

· postupno nastaju stalna pravila o dosuđivanju neugovorenih kamata (npr. zateznih – ako dužnik kasni s izvršenjem obveze)

· ako stranke ne ugovore visinu kamata ili ako se određuju officio iudicis, mjerilo su običajne mjesne kamate (mos regionis)

· sloboda ugovaranja kamata bila je ograničena:

· po Zakoniku 12 ploča, najviši dopušteni kamatnjak je faenus inciarium (1/12 glavnice na mjesec, 100% godišnje)

· Rimljani kamatnu stopu računaju u dijelovima čitave glavnice za vrijeme jednog mjeseca

· danas se kamatna stopa računa u postocima glavnice za vrijeme od jedne godine

· taj kamatnjak potvrđuje 357. lex Duilia Menenia; 347. godine plebiscit de faenore semunciario spušta ga na 50%

· navodno je 342. pr.n.e. donesen lex Genucia po kojem je zabranjeno uzimanje kamata

· krajem republike počinju se donositi mnogi zakoni o pitanju kamata, zbog krize zaduženih plebejaca i malih posjednika

· u to doba, najviši dozvoljeni kamatnjak tada je bio centesima usura (stoti dio glavnice na mjesec, 12% godišnje)

· Justinijan ga je smanjio na 6% (dimidia centesima, usurae semisses)

· iznimke su bile osobe zajmodavca i zajmoprimca

· rimsko pravo zabranjuje uzimati kamate od kamata, ukamaćivati dospjele a neplaćene kamate ("usurae usurarum non potest" - nije moguća kamata na kamatu)

· takve kamate se ne smiju pretvoriti u samostalnu glavnicu i se dalje ukamaćivati na taj način

· prema Justinijanu, zabranjeno je i dodati zaostale kamate glavnici i tako povećanu glavnicu dalje ukamaćivati

· u 3. st. zabranjeno je uzimati kamate nakon što bi zaostale kamate dosegle visinu glavnice (ultra duplum)

· Justinijan tu zabranu širi na već isplaćene kamate

4.7.   ZAKAŠNJENJE (MORA) DUŽNIKA ILI VJEROVNIKA

· ZAKAŠNJENJE DUŽNIKA
· pravno stanje koje nastaje ako stranke koje su u obveznom odnosu uopće ne ispune ili na vrijeme ne ispune svoju obvezu

· dužnik dospijeva u zakašnjenje (mora debitoris) ako u vrijeme dospjelosti svojom krivnjom, bez opravdanog razloga ne ispuni svoju obvezu

· ovdje je ispunjenje u času dospjelosti bilo još moguće, ali je dužnik zakasnio s ispunjenjem obveze

· pretpostavke dužnikova zakašnjenja: 

1) opstojnost pravovaljane i utužive tražbine

· zbog ove pretpostavke nema zakašnjenja u tehničkom smislu kod naturalnih obligacija

2) dospjelost tražbine (dies veniens)

· dies veniens razlikuje se od dies cedens kojim se označuje postanak duga koji još nije dospio

· vrijeme ispunjenja može biti ugovoreno izrijekom ili određeno naravi i svrhom posla (npr. obveza na izgradnju kuće)

· ako vrijeme ispunjenja nije određeno, može se zahtijevati odmah pri nastanku obveze 
3) dužnikova odgovornost za zakašnjenje

· u klasičnom pravu, načelno je nepoznato objektivno zakašnjenje bez dužnikove subjektivne odgovornosti

· ta se odgovornost svodi na dužnikovu krivnju – dužnika će stići posljedica samo ako je on kriv za zakašnjenje

· zato za zakašnjenje ne odgovara dužnik koji je odsutan zbog državnih razloga ili koji je u vlasti neprijatelja

4) interpellatio

· važno je pitanje da li je dužnik poslije dospjelosti bio po vjerovniku opomenut na platež (interpellatio)

· po klasičnom pravu nema stalnog pravila – u nekim slučajevima nije trebalo opomene 

· po Justinijanu, opomena je općenita pretpostavka zakašnjenja, osim deliktnih dugova i tražbine s kalendarski označenim rokom dosjelosti 

· POSLJEDICE DUŽNIKOVA ZAKAŠNJENJA

· sastoje se u pooštrenju dužnikove odgovornosti i naknadi štete koju vjerovnik trpi zbog zakašnjenja

· od časa zakašnjenja (post moram), dužnik odgovara uvijek za slučajnu propast predmeta obveze (species, jer genus non perit)

· ako je predmet obveze (species) propao slučajem, dužnik neće biti riješen obveze, makar ga po ugovoru koji nije pravovremeno ispunio tereti odgovornost za dolus i kulpu, ne i za slučaj – njegova obveza postaje trajna (perpetuatio obligationis)

· po Justinijanu, dužnik se može osloboditi odgovornosti za slučajnu propast dužnog predmeta ako dokaže da bi stvar na isti način bila slučajem propala i kod vjerovnika

· kod poslova bonae fidei, gdje dužnik ionako mora nadoknaditi cijeli vjerovnikov interes, taj interes obuhvaća i naknadu štete koju vjerovnik trpi zbog zakašnjenja – dužnik mora naknaditi i plodove i je koristi koje ubirao od zakašnjenja (ili zatezne kamate kod novčanih dugova)

· dužnikovo zakašnjenje prestaje (purgatio morae) ako dužnik ponudi vjerovniku valjano ispunjenje činidbe

· ZAKAŠNJENJE VJEROVNIKA
· vjerovnik dolazi u zakašnjenje (mora creditoris) ako bez opravdanog razloga odbije primitak činidbe koju mu je dužnik ponudio

· realna oblacija – obvezna, dužnik mora ponuditi stvarnu, već gotovu i pripravljenu činidbu

· verbalna oblacija – izjava pripravnosti na izvršenje; dovoljna je samo ako je prema naravi i sadržaju duga opravdana, npr. ako je kod ispunjenja potrebno neko prethodno vjerovnikovo sudjelovanje (npr. nabava sukna za preradu)

· zapreka ispunjenja ovdje leži u osobi vjerovnika – kako odbijanje primitka mora uslijediti bez opravdanog razloga, vjerovnik će opravdano odbiti primitak ako mu činidba nije ponuđena na pravom mjestu ili u pravo vrijeme, ili nije cjelovita

· no po rimskom pravu određivanje vremena ispunjenja ide u prilog dužniku: 

· vjerovnik ne može zahtijevati ispunjenje prije dospjelosti, ali dužnik može činidbu valjano ispuniti prije dosjelosti

· zato vjerovnik dolazi u zakašnjenje ako odbije primitak činidbe ponuđene i prije dospjelosti

· vjerovnik je u zakašnjenju čim odbije valjano i uredno ponuđenu činidbu – ne traži se još i njegova subjektivna odgovornost, tj.krivnja, pa nastupaju posljedice vjerovnikova zakašnjenja iako je on slučajem (npr. bolešću) bio spriječen preuzeti činidbu

· POSLJEDICE VJEROVNIKOVA ZAKAŠNJENJA

· glavna posljedica je smanjivanje dužnikove odgovornosti – dužnik neće biti oslobođen obveze, ali odgovara unaprijed samo za dolus (iako je prije tog odgovarao i strože, npr. i za kulpu i kustodiju)

· kod novčanog duga, dužnik može otkloniti svaku opasnost i dužnost plaćanja kamata ako novac zapečati i deponira

· po carskom pravu, njegova obveza bi utrnula ako bi dužni predmet deponirao na javnom mjestu – vjerovnik bi morao dužniku nadoknaditi štetu i troškove oko čuvanja stvari

· vjerovnikovo zakašnjenje prestaje (purgatio morae) ako se vjerovnik naknadno izjavi spremnim prihvatiti činidbu koju je prije odbio

5.   SUBJEKTI OBVEZA

5.1.   RAZDIJELJENE I SOLIDARNE OBVEZE

· kod svake obveze nužno postoje barem dva subjekta – vjerovnik i dužnik

· pritom vjerovnika ili dužnika može biti i više; njihov međusobni odnos može biti:

1) koordiniran (kod razdijeljenih i solidarnih obveza) 

2) jednima pripada glavna tražbina ili dug, a drugi imaju akcesorne tražbine ili dugove i pristupaju kao:

· sporedni vjerovnici (adstipulatio), sporedni dužnici (adpromissio)

· ostali slučajevi poručanstva, razni oblici intercesije

· RAZDIJELJENE OBVEZE
· postoje ako u nekom obveznom odnosu koordinirano sudjeluje na jednoj strani više vjerovnika ili dužnika

· pritom svaki vjerovnik ima pravo tražiti, a svaki dužnik ima dužnost ispuniti samo jedan dio cjelokupne činidbe (pars virilis)

· razdijeljena obveza nastaje samo kod djeljivih činidbi, te u pravilu nastaje ako nije izrijekom ugovorena solidarnost, npr.  obvežu li se dvojica dužnika platiti 100 asa, svaki mora platiti 50 asa (ako nije drukčije ugovoreno)

· obveza se dijeli na onoliko dijelova koliko je vjerovnika ili dužnika, npr. podjela ostaviteljeve djeljive tražbine među više sunasljednika 

· najtipičniji primjeri su novčane činidbe i činidbe kod kojih su predmet zamjenjive stvari

· SOLIDARNE OBVEZE
· ako se na vjerovničkoj ili dužničkoj strani nađe više osoba, a činidba je nedjeljiva, po pravilu dolazi do solidarne obveze

· kod djeljivih činidbi dolazi do solidarnosti samo ako je izrijekom ugovorena; razlikuju se:

1) aktivna solidarna obveza – ako postoji više subjekata na vjerovničkoj strani, svaki od njih može zahtijevati od zajedničkog dužnika cijelu činidbu (in solidum), pa se ispunjenjem činidbe jednom vjerovniku, dužnik oslobađa obveze prema svim ostalim
2) pasivna solidarna obveza – ako postoji više dužnika koji duguju istu činidbu, svaki od njih je dužan ispuniti činidbu kao cjelinu (in solidum), ali je zajednički vjerovnik mora tražiti i primiti samo jednom (tj. ako jean od dužnika tu činidbu ispuni, obveza prestaje za sve)
· prava solidarnost u Rimu se razvila na području kontraktnih obveza i služi da vjerovnik što bolje osigura izvršenje obveze

· još se naziva i korealnost, jer najvažniji slučaj čini tzv. korealna stipulacija – više vjerovnika bi dalo jednom dužniku da obeća istu činidbu, ili bi se više dužnika obvezalo jednom vjerovniku na istu činidbu

· iz jedinstvenosti akta stipulacije moralo se vidjeti da se želi osnovati skupna, nerazdjeljiva obveza in solidum 

· iz naravi korealnih obveza, gdje više tražbinskih ili dugovnih odnosa iz istog pravnog posla ide za istom svrhom (eadem res, una res vertitur), proizlaze 4 glavna učinka: 

1) utrnjenje čitave obveze za sve učesnike

· ako je činidba izvršena prema jednom od više korealnih vjerovnika, ili ako ju je kod pasivne korealnosti ispunio jedan od više sudužnika, utrnjuje čitava obveza za sve učesnike - "Si unus solvat, omnes liberantur" - Ako jedan ispuni sve oslobađa"
· poput plateža (solutio), prema svim učesnicima djeluju i acceptilatio, datio in solutum, novatio, slučajna nemogućnost, jer po svim ovim slučajevima obveza utrnjuje po civilnom pravu ipso iure
· razlozi utrnuća tražbine koji se ostvaruju ope exceptionis djeluju uglavnom relativno – samo među onim korealnim subjektima na koje se odnose (capitis deminutio, confusio, restitutio in integrum, pactum de non petendo in personam)

2) konsumptivni učinak litiskontestacije

· po klasičnom pravu, već je litiskontestacija izvršena temeljem tužbe samo jednog od vjerovnika, odnosno protiv samo jednog od više dužnika, oslobađala sve ostale suvjerovnike ili sudužnike (nezgodno za vjerovnika, ako utuži najslabijeg dužnika)

· Justinijanovom konstitucijom 531. je kod pasivnih korealnih obveza ukinut taj konsumptivni učinak litiskontestacije

· sada vjerovnik nakon utuženja jednog solidarnog sudužnika može utužiti i ostale, a obveza protiv svih utrnjuje tek vjerovnikovim namirenjem
3) pravo diobe/regresa i beneficium cedendarum actionum

· ako jedan od više solidarnih vjerovnika primi ispunjenje, ne mora primljeno dijeliti s drugima

· solidarni dužnik koji je sve platio ne može od ostalih dužnika tražiti naknadu razmjernih dijelova (regres)

· po klasičnom pravu, pravo diobe ili regresa mora se zasnivati na internom odnosu među suvjerovnicima ili sudužnicima (npr. na društvenoj pogodbi)
· u postklasično doba, na pasivne solidarne obveze primijenjen je beneficium cedendarum actionum
· dužnik koji je platio (ispunio činidbu) može zahtijevati od vjerovnika da mu ustupi svoje tužbe protiv ostalih sudužnika

· s tom tužbom, taj dužnik može utjerati razmjerne dijelove plaćenog duga od ostalih sudužnika

· od tog vremena dužnik sve općenitije počinje izravno dobivati pravo regresa protiv ostalih sudužnika

4) beneficium divisionis

· Justinijan je svojom 99. novelom 539. godine okrnjio bit klasične solidarne (korealne) obveze

· vjerovnik nije više mogao od svakog sudužnika tražiti cijeli dug, nego samo na njega otpadajući dio (beneficium divisionis)

· kod te diobe nije trebao uzimati u obzir odsutne i insolventne dužnike

· ELEKTIVNA I KUMULATIVNA SOLIDARNOST

· u ugovornim odnosima solidarnost je elektivna, jer obveza za sve učesnike utrnjuje već jednokratnom litiskontestacijom (klasično pravo, tj.pokretanjem spora protiv jednog dužnika kojeg je vjerovnik izabrao) ili jednokratnim ispunjenjem (Justinijan) – od nje se razlikuje kumulativna solidarnost: 

· bila je pravilo kod deliktnih obveza; vlada princip pasivne kumulativne odgovornosti

· svaki od više supočinitelja delikta je odgovoran na platež cijele novčane kazne za odnosni delikt
· kako globa kod delikta ima narav zadovoljštine i kazne, treba svakog supočinitelja kazniti

· od Justinijana postoji niz delikata gdje pored načela kumulativne odgovornosti nastaje elektivna solidarna obveza

5.2.   UZGREDNI SUBJEKTI OBVEZA

· ADSTIPULATIO
· uz glavnog vjerovnika, kod stipulacije može postojati i uzgredni vjerovnik, adstipulator
· on si po nalogu stipulatora nakon izvršene glavne stipulacije daje od dužnika (promitenta) obećati istu ili manju činidbu

· ako se druga stipulacija ne odnosi na istu činidbu, nastaju dvije samostalne stipulacije

· adstipulatorova tražbina je: 

· akcesorna i zavisna od opstanka glavne tražbine 

· ne prelazi na adstipulatorove nasljednike, jer je funkcija adstipulatora zamišljena samo u korist glavnog vjerovnika, da bi adstipulator mogao npr. u vjerovnikovoj odsutnosti ili poslije njegove smrti utjerati dug

· dužnik mora činidbu izvršiti samo jednom, bilo glavnom vjerovniku ili adstipulatoru

· ako bi adstipulator na štetu glavnog vjerovnika otpustio dug akceptilacijom, bio je odgovoran po lex Aquilia glavnom vjerovniku penalnom akcijom na naknadu štete: 

· vjerojatno je uvedena dok mandat još nije bio utuživ

· za Gaja, adstipulator je odgovarao stipulatoru temeljem mandatnog odnosa, pa ova penalna akcija nije potrebna

· adstipulatio može služiti svrhama zastupanja glavnog vjerovnika, no za Gaja se upotrebljavala jedino kod stipulacije post mortem dari – po klasičnom pravu je bila nevaljana, ali adstipulatoru se moglo platiti i post mortem stipulatoris
· u navedenom slučaju probijeno je načelo njene akcesornosti; adstipulacija nestaje od Justinijanovog prava

· PORUČANSTVO (JAMSTVO)
· obveza koju u obliku stipulacije daje poruk kao jamstvo za dug glavnog dužnika

· kod poručanstva (jamstva), treće osobe uz glavnog dužnika se zbog vjerovnikove sigurnosti obvezuju na istu činidbu
· odnos takvih dužnika nije koordiniran, nego u prvom redu stoji obveza glavnog dužnika (obligatio principalis), a porukova obveza je samo neka nadopuna (accessio) glavne obveze

· sekundarni značaj porukove obveze se očituje u akcesornosti i supsidijarnosti, no to vrijedi tek za Justinijanovo pravo

· u klasičnom pravu sekundarnost porukove obveze nije se toliko isticala – u starije su doba prevladavali isti principi i kod solidarnih obveza i poruka, a postoji i hipoteza da je u najstarije doba poruk odgovarao umjesto glavnog dužnika, ne uz njega

· AKCESORNOST

· akcesornost znači da porukova obveza u svemu zavisi od opstojnosti glavne obveze – iz toga slijedi da se poruk ne može obvezati na više od glavnog dužnika, a niti pod strožim okolnostima

· poruku protiv vjerovnika pripadaju prigovori (exceptiones) koje ima glavni dužnik; također, poruk može kompenzirati eventualne protutražbine glavnog dužnika; porukova obveza prestaje utrnućem obveze glavnog dužnika

· po lex Cornelia je bilo zabranjeno da se poruk obveže za istog dužnika prema istom vjerovniku u jednog godini za više od 20 000 sesteraca

· SUPSIDIJARNOST

· supsidijarnost znači da poruk odgovara tek ako se vjerovnik bezuspješno pokušao namiriti od glavnog dužnika

· načelo supsidijarnosti još ne vrijedi u klasičnom pravu – vjerovnik kod svakog poručanstva može zahtijevati ispunjenje činidbe ili od glavnog dužnika, ili bilo kojeg poruka po svom izboru

· promjene uvodi Justinijan – ukida konsumptivni učinak litiskontestacije kod poručanstva

· vjerovnik sada zadržava tužbu i protiv glavnog dužnika i protiv poruka, sve dok ne bude namiren

· uvodi princip supsidijarnosti porukove obveze – ovlastio je poruka da uskrati vjerovniku platež dok ovaj ne zatraži parbenim putem namirenje od glavnog dužnika (beneficium excussionis)
· vjerovnik se može držati poruka tek ako se ne može namiriti od glavnog dužnika

· ADPROMISSIO

· rimska poručanstvena obveza nastaje uglavnom usmenim ugovorom, stipulacijom – postoje 3 oblika takve usmene poručanstvene obveze (sponsio, fidepromissio, fideiussio) koji se zajedno nazivaju adpromissio
· poručanstveni dužnik naziva se adpromissor, a iz svake adpromisije nastaje obveza stricti iuris
1) sponsio i fidepromissio
· sponsio je najstariji oblik poručanstva, pristupačan je samo rimskim građanima – za peregrine se javlja fidepromissio
· podvrgnuti su uglavnom jednakim načelima, te služe osiguranju glavne obveze sklopljene u obliku stipulacije
· nakon stipulacije glavnog dužnika obvezuje se poruk oblikom poručanstvene stipulacije, koja nastaje vjerovnikovim pitanjem i odgovorom poruka (npr. spondes?fidepromittis? spondeo. fidepromitto.)
· sponsio i fidepromissio su strogo osobne obveze, nisu mogle prijeći na nasljednike, a prestajale su nakon isteka roka od 2 godine (lex Furia de sponsu)

2) fideiussio

· uveden potkraj republike kako bi se mogle osigurati i različite druge obveze, a ne samo verbalne

· njome se služe i Rimljani i peregrini

· obveza fidejusora prelazi i na nasljednike i nije vremenski ograničena; jedino ona prelazi u Justinijanovo pravo

· NAČELO SOLIDARITETA

· vrijedi i za međusobni odnos više poruka – svaki pojedini poruk može biti pritegnut na platež čitave tražbine, čime bi ostali bili oslobođeni

· razvojem ovog načela, nastojalo se postići da svaki poruk odgovara samo za razmjerni dio

a) kod sponzije i fidepromisije

· ovdje je najprije probijeno načelo solidariteta, posebno zakonima: 

· lex Apulleia – onaj tko plati više od svog dijela ima akciju protiv svih ostalih na povratak razlike

· lex Furia de sponsu – obveza više sponzora ili fidepromisora se dijeli na toliko dijelova koliko ima poruka u času dospjelosti obveze, pa vjerovnik može od pojedinca utjerivati samo virilni dio (ako neki poruk plati više, može od vjerovnika tražiti povratak viška odmah ovrhom bez presude – legisakcija per manus iniectionem pro iudicato)

b) kod fidejusije

· navedeni zakoni ovdje ne vrijede, pa se načelo solidariteta zadržava duže; ipak, u klasično doba je za sve vrste poručanstva Hadrijanovom epistulom uveden beneficium divisionis, pa svaki poruk odgovara samo za svoj dio

· pritom postoji ograničenje: tražbina se dijeli samo na suporuke koji su solventni u času litiskontestacije

· PRAVO REGRESA

· ako poruk plati dug umjesto glavnog dužnika, dužnik treba nadoknaditi plaćenu svotu (po lex Publilia, takvo pravo regresa ima samo sponzor): 

· sponzor može penalnom akcijom depensi tražiti dvostruki iznos, ako mu glavni dužnik unutar 6 mjeseci ne nadoknadi ono što je sponzor za njega platio – i ovaj postupak započinje odmah ovrhom (manus iniectio pro iudicato)

· osim tog slučaja, poruk iz poručanstva nema nikakvo pravo regresa protiv glavnog dužnika – u klasično doba, to se pravo izvodi samo iz onog internog kauzalnog pravnog odnosa koji služi kao povod poručanstvu (najčešće mandatnog)

· ipak, Justinijan popravlja položaj poruka koji je platio dug:

· daje mu pravo da od vjerovnika traži ustup vjerovnikove tražbine i akcije protiv glavnog dužnika (beneficium cedendarum actionem)

· kako je porukova obveza supsidijarna, to se primjenjuje samo ako je poruk iznimno dužan platiti prije glavnog dužnika (npr. ako je ovaj bio odsutan)
· NEFORMALNI POSLOVI PORUČANSTVA

· osim formalnih poslova, praksa se za osiguravanje tuđe obveze služi i neformalnim pravnim poslovima
· za njih također vrijede načela za poručanstvo (beneficium excussionis, pravo regresa, beneficium divisionis)

1) mandatum qualificatum (mandatum pecuniae credendae)

· vrsta mandata gdje nalogodavac (mandant) daje nalogoprimcu (mandataru) nalog da trećemu pozajmi novac

· ako taj treći ne vrati zajam, mandant odgovara mandataru iz ugovora za pozajmljenu svotu (akcija mandati contraria), te je utoliko imao položaj poruka
· po Justinijanovom pravu mogao se tuženi mandant poslužiti i prigovorima trećeg (glavnog) dužnika, a dobio je vjerojatno i beneficium excussionis. Ako je bilo više takvih mandanata, odnosio se na njih i beneficium divisionis.
2) constitutum debiti alieni

· neformalno obećanje da će se u određenom roku i na određenom mjestu  platiti postojeći (svoj ili tuđi) dug; utuživo je pretorskom akcijom de pecunia constituta
· vjerovnik može po volji postupati protiv prvotnog dužnika ili konstituenta, no ako je bilo više konstituenata, podijelio im je Justinijan beneficium divisionis; nema karakter novacije.
3) receptum argentarii

· neformalno obećanje kojim se rimski bankar (argentarius) obvezuje da će na određeni dan platiti određeni iznos (dug) za svog klijenta

· takav pakt (pacta praetoria) je djelovao apstraktno, tj. obvezivao je bankara bez obzira na to da li je komitent trećemu ranije dugovao ili ne

· zaštićeno je pretorskom tužbom protiv bankara, actio recepticia (prema Justinijanu, receptum argentarii  je izjednačeno s  constitutum debiti alieni)

· INTERCESIJA I SENATUS CONSULTUM VELLAEANUM
· intercesija – svako obvezivanje u korist trećega, a ne samo preuzimanje akcesornih obveza - služe osiguranju vjerovnikove tražbine
· svi oblici poručanstva spadaju pod širi pojam intercesije

· za razvoj intercesije važan je senatus consultum Vellaeanum iz 46. godine:

· njime je ženama zabranjeno preuzimanje poručanstva i uzimanje zajma za treće (intercedere)

· starijim ediktima Augusta i Klaudija ženama je zabranjena samo intercesija za muža, jer je to posao pridržan muškarcu, a smatra se da žena zbog svoje slabosti i neiskustva nije sposobna  za intercesiju

· ženama je samo zabranjeno obvezati se na trećega, a nije im zabranjeno neposredno platiti tuđi dug

· ekstenzivnim tumačenjem senatus consultum je proširen, pa pod zabranjenu intercesiju žena spadaju:

· kumulativna – žena se obvezuje uz trećeg dužnika (npr. poručanstvom, davanjem zaloga za trećeg)

· privativna – žena kao jedini dužnik preuzima dug umjesto dosadašnjeg dužnika (npr. u obliku litiskontestacije)

· tiha intercesija (tacita) – intercedent se sam obvezuje umjesto nekog trećeg kojeg se obveza materijalno tiče, ali treći se uopće ne obvezuje (npr. žena uzima zajam potreban trećem koji ne uživa kredit, ili neće uzeti zajam na svoje ime)

· obveza žene iz zabranjene intercesije bila bi ipso iure valjana, ali je tužitelj odbijen ekscepcijom senatus consulti Vellaeani koju bi pretor mogao po službenoj dužnosti uvrstiti u formulu – tako se žena nije mogla odreći blagodati senatusconsulta

· Justinijan određuje da intercesija žena valja samo ako je dotični po zakonu dozvoljeni pravni posao učinjen u javnoj ispravi koju potpisuju 3 svjedoka; intercesija žene za muža bila je u svakom slučaju ništava

· OSTALA SREDSTVA OSIGURANJA OBVEZA
· poručanstvo i ostale vrste intercesije služe osiguranju vjerovnikove tražbine

· izvršenje obveze može se osigurati: 

· personalnim kreditom – osobnim jamstvom samog dužnika ili uzgrednih dužnika (poručanstvo, intercesija)
· realnim kreditom – stvarnim jamstvom gdje se vjerovnik u slučaju neispunjenja ne drži osobe, nego neke stvari koja pripada dužniku ili trećemu (fiducia, pignus, hypotheca)

· u Rimu je razvijeniji personalni kredit, jer Rimljanin može lakše naći jamca nego dati stvar koja mu treba vjerovniku u zalog

· uz navedene oblike personalnog kredita, dužnik može vjerovniku i sam dati osiguranja kojima će ga vjerovnik lakše prisiliti na izvršenje obveze

· ARRHA (KAPARA)

· arrha je samo vanjski vidljivi znak da je sklopljen valjani ugovor davanjem iznosa novca ili određene stvari (arrha confirmatoria), pa se nakon ispunjenja ugovora može tražiti njen povratak, a stranka se ne može žrtvovanjem kapare osloboditi dužnosti ispunjenja ugovora

· od Justinijana su stranke mogle izrijekom ugovoriti kaparu sa značajem: 

· a) arrha poenitentialis (odustatnine) – stranka može odustati od ugovora prepuštanjem predane kapare ili vraćanjem primljene kapare u dvostrukom ili višestrukom iznosu, mogla je stranka odustati od ugovora
· b) arrha poenalis (ugovorne kazne) – njom se osigurava izvršenje već sklopljenog ugovora, tako da stranka koja ne izvrši pogodbu gubi predanu kaparu ili vraća dvostruku primljenu kaparu kao naknadu štete

· u Justinijanovom pravu zadržana je i arrha confirmatoria – ona se uvijek smatra takvom i služi samo kao dokaz sklopljene pogodbe, ako nije izrijekom ugovorena kao arrha poenitentialis
· POMOĆU STIPULACIJE

· dužnik može olakšati vjerovnikov položaj ako neku svoju obvezu iz neformalnog kauzalnog pravnog posla zaodjene u oblik stipulacije (npr. dužnost plaćanja kupovnine iz kupoprodajne pogodbe)

· kod stipulacije kao apstraktnog ugovora se ne pita za razlog postanka obveze i sve okolnosti koje su s tim u vezi i za koje bi kupac bio mogao prigovarati kod tužbe iz kupnje koja spada u actio bonae fidei
· c) pretvaranja neformalnog posla bonae fidei u posao stricti iuris

· PRISEGA (CAUTIO IURATORIA)

· učvršćenju obveze mogla je služiti i prisila

· spominje se slučaj da minor XXV annis prisegom utvrdi neku sklopljenu obvezu

· on tada ne može tražiti restituciju in integrum, iako takav posao ide na njegovu štetu

· u kasnije carsko doba, tuženi bi prisegom obećao dolazak pred sud i raspravljanje; ovo je ponajprije bilo uvedeno kao privilegij za personae illustres, a od Justinijana vrijedi općenito

5.3.   DJELOVANJE OBVEZA PREMA TREĆIM OSOBAMA

· UGOVORI U KORIST TREĆIH OSOBA (PACTA IN FAVOREM TERTII)
· to su pakti (mogu biti i kontrakti) zaključeni u korist treće osobe, kod kojih stranka, iako nije zastupnik (procurator), prima obećanje u korist trećega, koji inače ne sudjeluje u zaključenju pravnog posla
· uglavnom se odnose na stipulaciju; postavljeno je pravilo da je stipulacija u korist trećeg ništava ("alteri stipulari nemo potest" - nitko se ne može obvezivati za trećega)

· jednaka načela vrijede za sve druge ugovore u korist trećega, no tijekom povijesti dolazi do iznimaka:

· IZNIMKE U KORIST VJEROVNIKA/STIPULATORA

· uz stipulaciju u korist trećega, stipulator (vjerovnik) može za sebe ugovoriti platež ugovorne kazne (stipulatio poenae) ako promissor ne udovolji obvezi prema trećemu

· od carskog doba, stipulacije (ugovori u korist trećega) su valjane za samog stipulatora ako on ima vlastiti interes na izvršenju ugovora
· primjer je stipulacija u korist svog zastupnika, jer mandant ima interes da zastupniku nabavi sredstva za izvršenje naloga

· za stipulatora je valjana stipulacija: Mihi aut Titio dare spondes?

· to je stoga što je Titius u tome slučaju samo solutionis gratia adiestus, tj. na njegove ruke se može valjano platiti

· uloga vjerovnika i tužba na izvršenje plateža ipak pripadaju samo stipulatoru

· IZNIMKE U KORIST TREĆEG KORISNIKA

· uglavnom postoje u Justinijanovom pravu – kako tražbine poslije smrti ionako prelaze na nasljednika, valjana je stipulacija mihi et heredi meo, a nevaljana stipulacija heredi meo (samo u korist nasljednika); praksa si je pomagala adstipulacijom

· no Justinijan priznaje valjanima još neke stipulacije u službi ugovora za osiguranje života:

· na čas smrti (cum moriar), na dan pred smrt (pridie quam moriar)

· poslije smrti (post mortem), u korist nasljednika (heredi meo)

· UGOVORI NA TERET TREĆIH OSOBA
· su obvezni odnosi po kojima činidbu treba ispuniti netko treći, a ne stranka koja je ugovor zaključila

· ovdje se obećaje činidba nekog trećeg (alium facturum promittere) – glavni primjer je stipulacija, u tom slučaju je nevaljana

· ovdje također dolazi do nekih iznimaka:

· IZNIMKE U KORIST DUŽNIKA (PROMISSORA)
· obveza dužnika (promissora) se i ovdje može neizravno osigurati sa stipulatio poenae, a ništavosti stipulacije može se izbjeći i tako da promissor riječima stipulacije obveže samog sebe 

· ovdje se promisor obvezuje da će se sa svoje strane založiti i poduzeti sve da treći ispuni obvezu – ova promisorova obveza je utuživa akcijom ex stipulatu
· IZNIMKE S OBZIROM NA TREĆU OSOBU

· ovdje je načelo ništavosti takvih ugovora provedeno mnogo dosljednije, jedina iznimka je kod obveza pro herede:

· to su obveze nametnute nasljedniku; od Justinijana je nasljednik jedini treći koga se moglo obvezivati

· klasično pravo ovdje priznaje jedino stipulacije određene na čas smrti (cum moriar)

· Justinijan proglašava valjanima i stipulacije post mortem (poslije smrti) i pridie quam moriar (na dan pred smrt)
· ACTIONES ADIECTICIAE QUALITATIS
· skupine tužbi koje su uveli pretori u nastojanju da se za obveze koje naprave alieni iuris učine odgovornim njihovi imaoci vlasti (pater familias ili gospodar za obveze roba)

· pogodbe koje sklapa sin obitelji ili rob mogu u nekim slučajevima obvezivati oca obitelji (gospodara) – sin se može samostalno obvezivati i biti tužen, no vjerovnik mu nije mogao naplatiti dug jer sin svu imovinu stječe ocu

· robovi stječu za gospodara, a ne mogu se ni obvezivati jer nemaju ius standi in iudicio (ne mogu biti stranka pred sudom)

· kako je u interesu imaoca vlasti bilo da njemu podložne osobe ipak imaju određeni kredit, pretor omogućuje da otac obitelji za obveze sina i roba odgovara pored njih, a ne umjesto njih – to su tužbe actiones adiecticiae qualitatis
· actio quod iussu

· pretorska tužba koja se mogla podići protiv imaoca vlasti (oca ili gospodara) radi ispunjenja obveza nastalih zaključivanjem pravnih poslova od njemu podređenih osoba (sina ili roba) s trećim osobama, ako su te treće osobe u takve odnose stupale po naređenju, nalogu, tj. sa znanjem imaoca vlasti. Odgovornost oca ili gospodara bila je u takvim slučajevima neograničena

· ako pater familias ovlasti trećeg da sklopi pravni posao s njegovim sinom ili robom, odgovara uz njih potpuno (in solidum)

· actio institoria i exercitoria

· actio exercitoria – pretorska tužba na osnovi koje je vjerovnik iz ugovora zaključenog s osobom alieni iuris koja je bila postavljena za zapovjednika broda, mogao tužiti oca ili gospodara – vlasnika broda (exercitor navis), koji je odgovarao neograničeno za takve obveze, učinjene od strane njemu podređenih osoba. Ovom tužbom omogućeno je da i osobe koje su bile bez imovine, ili koje čak nisu imale svojstvo subjekta prava, sudjeluju u poslovnoj djelatnosti.

· actio institoria – pretorska tužba protiv poduzetnika trgovačkog posla ili sličnog posla za obveze koje je s trećima zaključio njegov poslovođa, bilo da je na tu odgovornost postavljena slobodna osoba sui iuris, filius familias ili rob.  Opseg odgovornosti je isti kao kod actio exercitoria.

· ako pater familias postavi sina ili roba voditeljem obrta (institor, factor) ili kapetanom broda (magister navis)

· actio de peculio

· ako otac sinu ili robu odobri pekulij, odgovara imalac vlasti za obveze sina (naturalne obveze), tj. za obveze roba u vezi s upravom pekulija, ali samo do visine njegove vrijednosti u času izricanja presude
· pritom do te visine ne odgovara samo stvarima pekulija, nego čitavom svojom imovinom – kod utvrđivanja visine pekulija prvenstveno se obračunavaju (naturalna) potraživanja i dugovi imaoca vlasti prema sinu ili robu s obzirom na pekulij

· imalac vlasti namiruje vjerovnike onim redom kojim su se javljali s akcijom de peculio, dok se vrijednost pekulija ne iscrpi - tko bi došao nakon toga, ne bi dobio ništa.
· actio tributoria

· ako je pekulij sa znanjem imaoca upotrijebljen za vođenje trgovačkog ili obrtnog posla, svi vjerovnici sina ili roba imaju pravo na razmjerno namirenje iz trgovačke imovine s obzirom na taj trgovački posao ako su se sin ili rob prezadužili (ovdje imaocu vlasti ne pripada pravo prvenstvenog namirenja), a za ostvarenje prava na razmjerno namirenje davala se protiv imaoca vlasti actio tributoria; odgovornost imaoca vlasti je po actio tributoria bila ograničena veličinom pekulija.
· actio de in rem verso

· imalac vlasti odgovara ako se obogatio pravnim poslom sina ili roba, ali samo do visine obogaćenja ili koristi
· obogaćenje se može sastojati u povećanju imovine ili podmirivanju troškova koje bi otac morao učiniti

· actio quasi institoria (actio ad exemplum institoriae actionis)

· actio exercitoria i actio institoria se primjenjuju i ako je slobodna osoba (libera persona) postavljena za kapetana broda ili voditelja nekog poduzeća

· u klasično doba, daje se i actio institoria u slučajevima gdje se upravitelj imovine obvezao u okviru svoje vlasti (uprave), iako ne postoje posebne pretpostavke za actionem institoriam - zato se takva tužba zvala actio quasi insistoria
5.4.   PROMJENA SUBJEKATA PRIJENOSOM TRAŽBINA I DUGOVA

· PRIJENOS TRAŽBINA (USTUP, CESIJA)
· ustup (cesija) – ugovor kojim vjerovnik (cedent) svoju otuđivu tražbinu prenosi na drugog (cesionara)
· rimsko pravo poznaje samo prenošenje obveza putem univerzalne sukcesije (hereditas, bonorum possessio, adrogatio …), no tijekom vremena su se pronašla sredstva kojima se učinak cesije postiže unatoč načelu neprenosivosti tražbina

· AKTIVNA DELEGACIJA

· vjerovnik bi svog dužnika pozvao (delegirao) da se drugom obveže na istu činidbu koju je dosad dugovao njemu
· to nije prijenos tražbine – dosadašnja tražbina sa svim svojim akcesorijama (npr.poručanstvom) utrnjuje, a nova obveza dolazi na njeno mjesto

· ovdje se radi o novaciji (obnovi, preinaci) obveze promjenom osobe vjerovnika koju nazivamo aktivnom delegacijom.
· FORMULA S PREMJEŠTAJEM SUBJEKTA

· uvedena s procesualnim zastupanjem – osoba na koju se tražbina treba prenijeti utužila bi tražbinu kao vjerovnikov zastupnik u procesu (cognitor, procurator), te bi pretorskom formulom s premještajem subjekta ishodio presudu na svoje ime
· u zahtjevu (intenciji) tužbene formule, ime cedenta se navodi kao vjerovnik, no dosuđivanje tražbine slijedi na ime cesionara kao zastupnika u parnici

· za razliku od običnog mandatara, vjerovnik bi takvog zastupnika/cesionara ovlastio da mu o utjeranoj tražbini više ne mora polagati račune 
· ovdje se ne radi o cesiji tražbine, nego samo cesiji akcije, pa zastupnik/cesionar mora tužiti u ime dosadašnjeg vjerovnika

· no on časom litiskontestacije postaje dominus litis te dobiva sva prava vjerovnika; i ovakav postupak ima nedostatke:

· cesionar ostaje samo vjerovnikov mandatar, pa vjerovnik može opozvati mandat do litiskontestacije

· cedent je do litiskontestacije još uvijek vjerovnik – može od dužnika primiti platež, sam ga utužiti, otpustiti mu dug ili se s njime nagoditi i time izigrati cesionara

· mandat utrnjuje smrću jedne ili druge stranke

· ACTIO UTILIS I DENUNCIJACIJA

· actio utilis počinje se davati cesionaru od cara Antonina Pija – njome vjerovnik (cesionar) može samostalno u svoje ime (suo nomine) i nezavisno od cedentove volje utužiti tražbinu (tako se izbjegavaju navedeni nedostaci mandata)

· sada vjerovnik više nije izvrgnut utrnuću mandata zbog smrti i opoziva, a njegov zahtjev prelazi i na njegove nasljednike

· u postklasično doba nastaje i ustanova denuncijacije: 

· nastaje da bi spriječila cedenta da kao vjerovnik do časa litiskontestacije izigra cesionara

· ukoliko cesionar obavijesti dužnika o uslijediloj cesiji, dužnik više ne može valjano platiti cedentu, niti bi ga ovaj više mogao izravno tužiti (tako Justinijanovo pravo općenitim davanjem akcije utilis, denuncijacijom i zabranom plateža cedentu, dolazi do punog praktičnog učinka cesije)

· SVOJSTVA CESIJE

· cesija je apstraktni posao, djeluje samim konsenzom cedenta i cesionara o prenošenju tražbine (bez obzira na posao i svrhu koja je pravni razlog cesije) - npr. kupoprodaja
· pravni razlog se tiče internog odnosa cedenta i cesionara, a za ustupljenog dužnika (debitor cessus) mjerodavan je samo akt cesije i činjenica da je on o cesiji obaviješten
· ako se pravni razlog cesije sastoji u darovanju, cedent odgovara samo za dolus (od Justinijana = i culpa lata)

· inače odgovara samo za veritet tražbine – da tražbina uistinu postoji (nomen verum esse)

· ne odgovara za bonitet, odnosno njezinu utjerivost (nomen bonum esse)

· cesionar stječe tražbinu s istim opsegom i uzgrednim pravima (zalozi, jamstva) kako je pripadala cedentu

· za cesiju također vrijedi pravilo nemo plus iuris ad alium transferre potest, quam ipse habet – zato debitor cessus (ustupljeni dužnik) ima protiv cesionara sve prigovore koje je imao i protiv cedenta (iznimka su strogo osobni prigovori, privilegiae personae)

· u carsko doba odredbama se sprječavaju spekulativni poslovi jeftinim kupovanjem dvojbenih tražbina: 

· pod prijetnjom ništavosti zabranjene su cesije tražbina od humiliores na potentiores
· zabranjene su i cesije tražbina o kojima još teče parnica (res litigiosae)

· lex Anastasiana (506.) – cesionar koji tražbinu stekne kupnjom može od dužnika tražiti samo onoliko koliko je sam platio za tražbinu (iznimka po kojoj causa cesije ipak djeluje i prema ustupljenom dužniku)

· PRIJENOS DUGOVA
· rimsko pravo ima još negativniji  stav prema prenošenju duga bez pristanka vjerovnika – razlozi su stroga formalistička veza obveznih subjekata i gospodarska strana (za vjerovnika je nepoželjno da umjesto sigurnog primi možda slabijeg dužnika)

· PASIVNA DELEGACIJA (EXPROMISSIO)

· promjena osobe dužnika

· i ovdje je promjena osobe dužnika moguća jedino putem novacijske stipulacije – expromissio:

· treći bi se obvezao vjerovniku ispuniti dug dosadašnjeg dužnika

· obično bi dosadašnji dužnik uputio trećeg da se obveže vjerovniku (pasivna delegacija) – to nije singularna sukcesija u tuđi dug, nego stara obveza utrnjuje, a nastaje nova obveza

· FORMULA S PREMJEŠTAJEM SUBJEKTA

· kod procesualnog zastupanja, dužnik bi ovlastio preuzimatelja duga da se kao njegov zastupnik (cognitor ili procurator) in rem suam upusti u parnicu s vjerovnikom – nakon litiskontestacije preuzimatelj bi postao dužnikom procesualne obveze

· zbog formule s premještajem subjekta, presuda glasi protiv preuzimatelja, i protiv njega se vodi ovrha

· položaj vjerovnika: 

· ne mora se upuštati u parnicu s dužnikovim zastupnikom ako od njega ne primi jamstvo (cautio iudicatum solvi)

· nema nikakva prava protiv takvog preuzimatelja duga dok se on ne bi s njim dobrovoljno upustio u litiskontestaciju

· eventualni ugovor između dosadašnjeg dužnika i preuzimatelja obvezuje samo njih, za vjerovnika iz njega ne nastaju nikakva prava

6.   PRESTANAK OBVEZA

6.1.   OPĆENITI PREGLED

· obvezna prava nisu trajna, nego ograničena vremenom – ispunjenjem činidbe ili surogatima ispunjenja, obveza će polučiti svoju svrhu i utrnuti

· načini prestanka obveza materijalno se dijele po tome da li obveza utrnjuje:

1) voljom stranaka – pravnim poslovima (npr. ispunjenjem, novacijom, kompenzacijom, otpustom duga)

2) nastupom neke jurističke činjenice nezavisno od volje stranaka (npr. zbog smrti, proteka roka, nastupa rezolutivnog uvjeta)

· među takvim načinima prestanka opet razlikujemo dvije vrste:

1) vjerovnik dolazi do ispunjenja činidbe ili barem dobiva materijalnu naknadu za dokinutu obvezu, satisfactio (npr. novatio)

2) obveza se dokida iako vjerovnik nije zadovoljen (npr. besplatni otpust duga)

· glavna podjela prestanka obveza s obzirom na njihov učinak je na prestanak ipso iure i ope exceptionis
· PRESTANAK OBVEZA IPSO IURE
· obveza (vjerovnikova tražbina) utrnjuje po civilnom pravu, civilnopravna tražbina (dare facere oportere) više ne postoji
· ako ju vjerovnik utuži, sudac će ga po postojećem pravu (ipso iure) odbiti (acceptilatio, solutio, novatio, compensatio, pactum de non petendo).
· utrnuće ipso iure uništava samu osnovu i postanak obveze trajno i zauvijek, te djeluje protiv svih
· ovaj prestanak obveza ima osnovu u civilnom pravu – tuženi se na prestanak ipso iure može pozvati u svakom stadiju parnice, a može ga iznijeti i poslije litiskontestacije tek u postupku pred sucem (apud iudicem)

· PRESTANAK OBVEZA OPE EXCEPTIONIS
· pretor omogućuje vjerovniku da uvrštenjem ekscepcije u formulu odbije tužiteljev zahtjev iako obveza nije utrnula po civilnom pravu – zbog uvrštenja ekscepcije, sudac uz preispitivanje opstojnosti tužiteljeva civilnopravnog zahtjeva mora ispitivati i istinitost činjenica iznesenih u ekscepciji (ako se dokaže njena istinitost, odbit će tužitelja)

· utrnuće ope exceptionis ne dira u opstanak obveze po civilnom pravu, nego onemogućuje njenu procesualnu realizaciju, što ne mora biti zauvijek niti prema svima

· razlozi prestanka ope exceptionis imaju osnovu u honorarnom pravu – ovakav prestanak mora se iznijeti i uvrstiti u formulu već pred magistratom (pretorom) u postupku in iure
6.2.   PRESTANAK OBVEZA IPSO IURE

· SOLUTIO U STAROM PRAVU
· u širem smislu znači svaki oblik oslobođenja dužnika od obveze koju je dužan ispuniti

· kako se obveze starorimskog prava sklapaju formalističkim načinima (nexum, legatum per damnationem, stipulatio, expensilatio), za njihovo raskidanje potreban je formalistički akt kojim se oslobađa dužnika (solvere, solutio)

· za utrnuće obveza još nije dovoljno samo neformalno ispunjenje dužne činidbe, a akt ukidanja obveze načelno mora odgovarati suprotnom obliku akta kojim obveza nastaje (contrarius actus)

· SOLUTIO PER AES ET LIBRAM

· služi za raskidanje obveze iz nexuma, tj.liberalnog zajma te za druge stroge novčane dugove starog prava (legatum per damnationem, iudicatio/damnatio)

· kod povratka zajma dužnik mora odvagnuti vjerovniku potrebnu svotu izgovarajući formulu kojom se oslobađa obveze

· uvođenjem kovanog novca otpada potreba vaganja, pa dužnik samo simbolički udara komadom novca (nummo uno) po vagi i predaje ga vjerovniku uz izgovaranje potrebne formule
· od tog vremena solutio per aes et libram može se koristiti za otpust duga bez plateža (imaginaria solutio)

· kad je svaki neformalni platež bio priznat kao općeniti razlog utrnuća obveza, solutio per aes et libram postaje suvišna, pa se u klasično doba upotrebljava još samo kao imaginaria solutio za otpust dugova iz nexuma, osude, legata per damnationem
· iščezava u Justinijanovo doba

· ACCEPTILATIO

· usmeni način ukidanja verbalnih kontrakata, osobito stipulacije, stvoren prema pravilu da se obveze ukidaju aktom, koji je suprotan onom po kojem su nastale – kao contrarius actus, također se sastoji od pitanja i sukladnog odgovora, ali ovdje dužnik postavlja pitanje, a odgovara vjerovnik (Quod ego tibi promisi, habesne acceptum? Habeo.)

· u staro doba ovo je jedini način ukidanja obveze iz stipulacije, no kasnije se ona ukida već pukim neformalnim platežom; ako je kraj toga izvršena i akceptilacija, dužnik je oslobođen daljnjeg dokazivanja da je podmirio svoj dug

· kako akceptilacija ukida obvezu i u slučaju da ne uslijedi realni platež, koristi se od principata kao imaginaria solutio za otpust duga – ako se njome žele ukidati obveze izvan stipulacije, moraju se novacionom stipulacijom pretvoriti u verbalnu obvezu i zatim ukinuti akceptilacijom (zato C. Aquilius Gallus izrađuje formular, stipulatio Aquiliana)

· ISPUNJENJE OBVEZE
· od republike, obveza utrnjuje ispunjenjem dužne činidbe i bez formalističkog akta (solutio = platež, ispunjenje)

· ispunjenje postaje redoviti normalni način prestanka obveza ipso iure

· obveza će utrnuti ako je dužna činidba izvršena u svrhu ispunjenja, solutionis causa; ako npr. dužnik dužnu svotu pokloni svom vjerovniku na dar, on time nije ispunio obvezu

· obvezu za dužnika može ispuniti i netko treći – samo ako činidba ne ovisi o strogo osobnim dužnikovim sposobnostima
· treći može platiti i bez dužnikova znanja, čak i protiv njegove volje, ali pritom mora imati namjeru da time izvrši dužnikovu obvezu
· platiti se mora vjerovniku ili njegovom zastupniku (npr. procurator, tutor, mandatar), a vjerovnik može u svakom trenutku opozvati zastupničko ovlaštenje i inkaso-mandat – ako je u ugovoru već navedeno da se dužnik može osloboditi duga tako da ga plati trećoj osobi (solutionis causa adiectus), vjerovnik mu ne može oduzeti to pravo jednostrano

· primanje djelomičnog ispunjenja:

· vjerovnik ga nije dužan primiti ako nije protivno uređeno ugovorom ili zakonom

· po Justinijanu, magistrat može siliti vjerovnika da primi djelomično ispunjenje ako bi dužnik pred sudom priznao i ponudio samo dio tražbine (parnica bi se vodila samo glede ostatka)

· ex pluribus causis

· ako vjerovnik protiv dužnika s različitih naslova (ex pluribus causis)  ima više istovrsnih tražbina, a dužnik na račun tih tražbina plaća svotu nedovoljnu za podmirenje svih tražbina, dužnik će kod plaćanja odrediti koju tražbinu time namiruje

· ako dužnik ne odredi ništa, to čini vjerovnik koji mora postupati u dužnikovu interesu, isto kao što bi učinio dužnik

· ako ni vjerovnik ništa ne odredi, vrijede slijedeća pravila:

· kamate se podmiruju prije glavnice, a dospjele tražbine prije nedospjelih

· ako su sve jednako dospjele, prvo se namiruju one koje su teže za dužnika

· ako su sve jednako teške, namiruje se prvo dug iz starije obveze

· ako se ova pravila ne mogu primijeniti, sve tražbine se podmiruju razmjerno njihovoj visini

· dokaz isplate

· kao dokaz isplate služe uobičajena sredstva (svjedoci, zakletva), a u carsko doba tu svrhu ima i apocha
· to je pismena namira koju bi vjerovnik izdao dužniku – imala je potpunu dokaznu moć tek 30 dana od izdanja, jer Justinijan na nju proteže i querellam non numeratae solutionis, koja vrijedi i kod zadužnice

· u nekim slučajevima postojale su presumpcije (praesumptiones iuris) da je isplata izvršena (npr. ako bi vjerovnik dužniku zadužnicu vratio ili uništio).

· datio in solutum

· vjerovnik nije dužan primiti nešto što mu se ne duguje – ako pristane na to, njegova tražbina utrnjuje (davanje u ime plateža - datio in solutum)

· kod Justinijana postoji i datio in solutum necessaria – ako dužnik nema novaca, a posjeduje zemljišta koja ne može unovčiti, vjerovnika se može prisiliti da umjesto novca primi zemljišta prema pravednoj procjeni

· depositio

· dužnik se može osloboditi obveze položenjem (depositio) duga u vjerovnikovu korist u slučaju da se ne zna tko je pravi vjerovnik ili da postoje zapreke u vjerovnikovoj osobi (npr. vjerovnik u zakašnjenju, odsutan, nesposoban i bez zastupnika)

· prvo je dovoljno da stvar položi kod sebe, no kasnije se traži položenje tuto in loco ili tuto in publico (na javnom mjestu)

· samo u posljednjem slučaju dužnik je kasnije oslobođen obveze (prije toga privatno položenje kod dužnika/u hramu/na sigurnom mjestu samo umanjuje njegovu odgovornost)

· OBNOVA OBVEZE (NOVACIJA)
· obnova (novatio) – je ugovor između vjerovnika i dužnika kojim se dosadašnja obveza ukida time što na njeno mjesto dolazi  nova obveza 

· sadržaj dosadašnje obveze (idem debitum) se prenosi na neku novu obvezu, a stara obveza utrnjuje ipso iure zajedno s akcesornim pravima (porucima, kamatama).
· novirati se mogu obveze svake vrste (kontraktne, deliktne, utužive, naturalne), a nova obveza ima oblik stipulacije (novaciona stipulacija)
· za novaciju je bitno da nova obveza, pored dosadašnjeg predmeta obveze (iter debitum) sadrži neku novost (aliquid novi), pa se razlikuju: 

a) novatio inter novas personas (qualificata) – mijenja se osoba vjerovnika ili dužnika

b) novatio inter easdem personas (simplex) – ne mijenjaju se subjekti obveze

· NOVATIO INTER NOVAS PERSONAS (NOVATIO QUALIFICATA)
· novacija kod koje se mijenja osoba vjerovnika ili dužnika, a dug ostaje isti - zbiva se aktivnom delegacijom
· na temelju vjerovnikove upute (delegacije) dužnik obećaje činidbu dosadašnje obveze novom vjerovniku

· dosadašnji vjerovnik je delegant, upućeni dužnik je delegat, a novi vjerovnik je delegatar
· novacija kod koje se mijenja osoba dužnika zbiva se pasivnom delegacijom kod koje je dosadašnji dužnik delegant, novi dužnik delegat, a vjerovnik delegatar
· vjerovnik će si dati dužnu činidbu obećati od novog dužnika, a dosadašnji dužnik ispada iz obveze (expromissio)

· dosadašnji dužnik ne mora kod toga sudjelovati, no često upućuje trećeg da se obveže vjerovniku stipulacijom
· NOVATIO INTER EASDEM PERSONAS (NOVATIO SIMPLEX)
· novacija kod koje subjekti obveze ostaju isti, kao i predmet činidbe, ali se nova obveza mora sadržajno razlikovati od stare (aliquid novi)
· važan slučaj takve novosti sastojat će se u promjeni pravnog temelja obveze:

· npr. obvezu na platež kupovnine iz kupoprodaje dužnik pretvara u obvezu iz stipulacije

· time se kauzalna neformalna obveza bonae fidei pretvara u apstraktnu formalnu obvezu stricti iuris
· na isti način može se deliktna obveza pretvoriti u nasljedivu obvezu iz stipulacije: 

· prije pretvaranja, deliktna obveza je mogla biti aktivno i pasivno nenasljediva

· ako je i dosadašnja obveza potjecala iz stipulacije, novaciona stipulacija se morala razlikovati od nje po nečem drugom (npr. s obzirom na mjesto i vrijeme plateža, ili s obzirom na dodani ili skinuti uvjet ili rok) 

· NOVATIO VOLUNTARIA

· ako dužnik neku obvezu  iznova obeća u obliku stipulacije, može nastati dvojba: Jesu li stranke imale volju i namjeru proizvesti učinak novacije, ili su htjele da unaprijed postoje obje obveze kumulativno jedna pored druge?

· klasično pravo to pitanje rješava po objektivnim kriterijima:

· iz upotrijebljenog oblika nove stipulacije zaključilo bi se je li došlo do novacije

· tako se bez obzira na individualnu volju stranaka, uzima da novacija postoji čim bi druga stipulacija sadržavala aliquid novi (npr. promjenu subjekta obveze) 

· postklasično i Justinijanovo pravo polaze od subjektivnih momenata:

· za novaciju se traži individualna volja stranaka (animus novandi) koja mora biti izričito izražena

· tako može doći i do novacije ako se promijeni sam predmet činidbe
· pored opisane novacije po pravnom poslu (novatio volunteria), postojala je i novatio necessaria
· NOVATIO NECESSARIA

· nužno spojena s učinkom litiskontestacije u parnici (s presudom) – prvotni vjerovnikov zahtjev na dare (dare facere oportere) se po litiskontestaciji ukida i pretvara u procesualnu obvezu na condemnari oportere, a presudom utrnjuje i ova obveza te se pretvara u obvezu na iudicatum facere oportere (vjerovnikova osiguranja zalozima ili porucima iz prvog zahtjeva ostaju netaknuta) 

· SJEDINJENJE (CONFUSIO), CONCURSUS CAUSARUM, NEMOGUĆNOST ISPUNJENJA, SMRT, CAPITIS DEMINUTIO
· CONFUSIO (SJEDINJENJE)

· sjedinjenje je način prestanka obveza ipso iure, koji nastaje kada se i tražbina i dug nađu u istoj osobi (tj. kada dužnik naslijedi vjerovnika)

· obveza utrnjuje ipso iure sjedinjenjem ako se tražbina i dug nađu u istoj osobi, no ako se tražbina i dug naknadno razdvoje, obveza može opet oživjeti – do sjedinjenja uglavnom dolazi nasljeđivanjem (univezalnom sukcesijom) i acquisitione per universitatem (arrogatio, in manum conventio)

· ako kod korealnih ili solidarnih obveza dođe do sjedinjenja samo u osobi jednog od više vjerovnika/dužnika, to ne utječe na odnos ostalih: 

kod sjedinjenja vjerovnika i poruka glavni dug ostaje netaknut

kod sjedinjenja vjerovnika i glavnog dužnika utrnjuju i glavni dug i poručanstva

· CONCURSUS CAUSARUM

· slučaj prestanka obveze kada vjerovnik stekne individualno određenu dužnu stvar (species) na temelju nekog drugog pravnog razloga od nekog trećeg, a ne od dužnika (npr. poslije sklopljene kupoprodaje s nevlasnikom, kupac stekne istu stvar od vlasnika)

· tako ispunjenje prve pogodbe postaje nemoguće, jer nitko ne može vjerovniku nabaviti stvar koja je već u njegovom vlasništvu

· po starijem pravu takva obveza bi utrnula, no od Justinijana obveza utrnjuje samo ako je:

· prva obveza imala stvar pribaviti vjerovniku besplatno

· pravni razlog drugog stjecanja također besplatan (concursus causarum lucrativarum)

· vrijedi na temelju besplatnih pravnih poslova, ali ne na temelju naplatnih, gdje se može tužiti za naknadu štete

· NAKNADNA NEMOGUĆNOST ISPUNJENJA

· obveza prestaje zbog naknadno nastupile nemogućnosti ispunjenja

· ovdje spadaju i confusio i concursus causarum – kod Justinijana, obveze na species (određenu dužnu stvar) (genus non perit!) načelno utrnjuju ako dužna stvar propadne slučajem (casus), a do naknade štete dolazi ako se radi o dužnikovoj krivnji ili zakašnjenju
· ako kod dvostrano obveznih ugovora utrne obveza jedne stranke zbog slučajne nemogućnosti, načelno će utrnuti i obveza druge stranke na davanje protučinidbe (izuzetak je kupnja)

· SMRT

· kontraktne obveze načelno ne utrnjuju smrću, nego prelaze na nasljednike – smrću utrnjuju:

· tražbine adstipulatora, dugovi kod starijih oblika poručanstva (sponsio, fidepromissio)

· obveze iz mandata i društvene pogodbe (societas), stipulationes faciendi/non faciendi
· deliktne obveze načelno utrnjuju smrću, jer su one surogat za nekadašnju osobnu osvetu – smrću prestaje pravo na osvetu na aktivnoj i pasivnoj strani
· po klasičnom pravu, već i penalni zahtjevi počinju prelaziti na nasljednike

· CAPITIS DEMINUTIO

· izvorno se smatra jurističkom smrću, pa bi kontraktne obveze prestajale ako dođe do capitis deminucije, no pretorskim sredstvima nastojalo se ublažiti taj učinak (restitutio in integrum, fikcijske actiones utiles); deliktni zahtjevi ne utrnjuju capitis deminutione
6.3.   PRESTANAK OBVEZA OPE EXCEPTIONIS

· PACTUM DE NON PETENDO
· prema klasičnom pravu, to je neformalni sporazum kojim se vjerovnik odriče prava tražiti od dužnika ispunjenje tražbine

· to je neformalna pogodba o otpustu duga koja  nema učinka po civilnom pravu jer ono za otpust duga načelno traži contrarius actus
· unatoč opstojnosti civilnopravne obveze, dužnik dobiva po pretorskom pravu prigovor protiv vjerovnikove tužbe (exceptio pacti conventi)

· neformalni pactum o otpustu duga može ukinuti civilnopravnu obvezu samo uz negotia bonae fidei, jer to zahtijeva načelo fidei bonae, a neformalnim paktima se ipso iure ukidaju i neke deliktne obveze

· pactum de non petendo in perpetuum je razlog prestanka obveze ako se njime vjerovnik trajno i zauvijek odriče svog  prava 

· ako se vjerovnik odrekne prava samo na neko vrijeme, ne dolazi do otpusta nego pričeka duga - odgađanja ispunjenja do određenog roka (pactum de non petendo in tempus) – dužnik će se samo kroz to vrijeme moći oprijeti dilatornom ekscepcijom
· Justinijan razlikuje:

· pactum de non petendo in rem – neformalni sporazum kojim vjerovnik otpušta dug uopće; ide u prilog i svim 
·                                                       ostalim osobama iz obveznog odnosa (npr. poruci, nasljednici)

· pactum de non petendo in personam – neformalni sporazum kojim vjerovnik oprašta dug određenoj osobi; ide u 
                                                                prilog samo neposrednom ugovaraču paktuma

· COMPENSATIO (PRIJEBOJ)
· ukidanje obveze obračunavanjem protutražbine koju dužnik ima prema vjerovniku, bio je važna ustanova rimskog procesualnog prava 
· prijeboj dolazi u obzir samo kada je između stranaka bilo više obveznih odnosa u kojima su se uloge vjerovnika i dužnika mijenjale

· u najstarije doba nije bio poznat prisilni sudski prijeboj, do njega je moglo doći samo dobrovoljnim ugovorom stranaka
· po klasičnom rimskom pravu, prijeboj je bio moguć samo kod iudicia bonae fidei
· krajem republike (u vrijeme formularnog postupka) postoje samo neki slučajevi sudskog prisilnog prijeboja:

· argentarius
· rimski bankar koji tuži svog klijenta po civilnom pravu ima dužnost agere cum compensatione:

· uzeti u obzir čitavi poslovni odnos s klijentom

· u tužbi odbiti eventualne klijentove protutražbine i utužiti samo konačnu razliku (saldo)

· ako to ne učini ili utuži veći saldo nego što mu pripada, gubi parnicu u cijelosti zbog pluspeticije
· prijeboj se ovdje vrši već u intenciji formule, gdje je sadržan tužiteljev reducirani zahtjev (prebiti se mogu samo dospjele i istovrsne tražbine i dugovi, ex eadem specie; pritom ne moraju potjecati i istog pravnog posla, ex eadem causa)

· bonorum emptor (kupac prezaduženikove stečajne mase)
· kupac prezaduženikove stečajne mase ima obvezu cum deductione agere – ako bi utjerivao tražbine koje pripadaju masi, mora dozvoliti tuženom da u cijelosti odbije svoje eventualne protutražbine protiv stečajnog dužnika

· kako bonorum emptor ne može znati točnu visinu tih protupotraživanja, ne mora ih sam kompenzirati u intenciji formule

· to čini tek sudac temeljem posebnog ovlaštenja u kondemnaciji formule – zato se bonorum emptor ne izlaže opasnosti pluspeticije; ovako se mogu kompenzirati i nedospjele i raznovrsne protutražbine

· prijeboj uz iudicia bonae fidei

· sudac može tuženoga osuditi na sve što bona fides od njega zahtijeva – zato može prebiti tuženikove tražbine iz istog pravnog posla (ex eadem causa) čak i ako nisu istovrsne (ex eadem specie)

· naime, načelu bonae fidei ne odgovara da tuženi mora ispuniti činidbu u cijelosti, ako iz istog posla ima protutražbinu

· tu prijeboj djeluje ipso iure, jer tuženi za njegovo ostvarivanje ne mora tražiti uvrštenje odgovarajuće ekscepcije u formulu

· PRIJEBOJ KOD IUDICIA STRICTI IURIS

· kod ovih poslova ne postoji mogućnost prijeboja (iznimke: argentarius, bonorum emptor) 
· prijeboj je kod njih uveden reskriptom Marka Aurelija pomoću ekscepcije doli (Justinijanove Institucije): 
· ako tužitelj ne bi htio uvažiti tuženikovu protutražbinu, pretor mu je mogao:
1) uskratiti tužbu (denegatio actionis)

2) na tuženikov zahtjev u formulu uvrstiti exceptio doli – zbog nje bi tužitelj bio potpuno odbijen ako bi se pred sucem dokazala opstojnost protutražbine
· prema navedenom reskriptu, po ekscepciji doli uvedena je compensatio, pa tužitelj ne bi smio biti odbijen u cijelosti, nego samo do visine protutražbine (ovo mišljenje vidljivo je kod starijih pisaca)
· kod iudicia stricti iuris, sudac može samo u cijelosti udovoljiti ili odbiti tužiteljev zahtjev – zato se uglavnom uzima da je exceptio doli prvo imala samo posredan učinak kompenzacije (zbog prijeteće opasnosti da po ekscepciji doli izgubi zahtjev u cijelosti, tužitelj će ranije na pretorov poziv već in iure sniziti svoj zahtjev)
· ovdje se na takav način mogu prebijati istovrsne tražbine koje potječu iz raznih pravnih poslova (ex alia causa, ex dispari causa)
· ovo načelo je razvojem vjerojatno preneseno i na iudicia bonae fidei, kod kojih je dotad bila moguća samo compensatio ex eadem causa
· kod iudicia stricti iuris morao je sam obračunati protutražbine, inače je odbijen zbog pluspeticije, osim kod iznimaka kod argentariusa i bonorum emptora
· JUSTINIJANOVE REFORME

· nestankom dvodiobe klasičnog procesa, nestaje različitost prijeboja po civilnom i pretorskom pravu, pa ostaje samo 1 vrsta prijeboja, pri čemu Justinijan donosi novosti: 
· obje tražbine moraju biti istovrsne, ali mogu potjecati i iz različitih pravnih poslova (ex dispari causa)
· prijeboj je sada dopušten kod svih akcija , obveznih i stvarnopravnih (osim depozitara i posjednika zle vjere)
· dužnikova tražbina mora biti likvidna (da je sudac može utvrditi lako, bez dugotrajnog dokazivanja)
· mora biti i dospjela, no može potjecati i iz naturalne obveze

· tražbine moraju biti međusobne i zamjenite (uzajamne), no ovdje postoje iznimke, npr. poruk može prebijanjem ostvariti i protutražbine glavnog dužnika: 
· važna novost je i da compensatio sada djeluje ipso iure; značenje ovog izraza kod Justinijana je prijeporno – vladajuće mišljenje tumači ga onamo da dužnik može prigovor likvidne protutražbine iznijeti do litiskontestacije

· ako se tako izneseni prijedlog uvaži, uzima se kao da je dužnik svoj dug do visine protutražbine ispunio, i to s unatražnim djelovanjem (ex tunc) od časa nastanka protutražbine

· dakle, utrnuće ne nastupa ipso iure čim se sastanu tražbina i protutražbina (zadržan sudski prisilni prijeboj)

1.   OBVEZE IZ KONTRAKATA

1.1.   VERBALNI KONTRAKTI

· najstariji rimski kontrakti, s literalnim kontraktima čine skupinu formalističkih kontrakata

· među najstarije formalističke obveze spadaju nexum, vadiatura i praediatura, no one dosta rano nestaju

· NEXUM

· prijeporne naravi, o njemu postoje brojne hipoteze, a najraširenija hipoteza je:

· to je kontrakt o zajmu koji nastaje u obliku gesta per aes et libram, tj. realnim (kasnije simboličkim) vaganjem zajamske svote pred 5 svjedoka i libripensom

· pritom se izgovara neka formula (nuncupatio) kojom se dužnik obvezuje prema vjerovniku (obilježje verbalnog kontrakta)

· ima i ovršnu snagu – dužnik koji ne bi vratio zajam potpada odmah pod vjerovnikovu vlast putem manus injekcije, tj. osobne ovrhe (Huschke, Girard, Jors-Kunkel, Levy-Bruhl, Kaser)

· zastupljena je i Mitteisova hipoteza
· nexum nije uopće kontrakt, nego akt kojim za platež nesposobni dužnik dobrovoljno zalaže vjerovniku sebe (automancipacija)

· sam se daje u dužničko ropstvo da bi svojim radom odradio dug

· tako bi izbjegao manus injekciji i njenim teškim posljedicama (prodaju, usmrćenje)

· od lex Poetelia Papiria de nexis, nexum je bio skučen u primjeni, jer je uvedena ovrha na dužnikovu imovinu

· zato nexum već krajem republikanskog doba nestaje iz prakse

· VADIATURA

· najstariji formalistički verbalni kontrakt o jamstvu; vas je jamac za činidbu nekog drugog

· jamac ovdje nije akcesorni dužnik nekoj obvezi glavnog dužnika, nego on jedini odgovara za trećeg (jedini je obligatus)

· obveza vada vjerojatno nastaje pitanjem vjerovnika i odgovorom jamca 

· vadiatura se primjenjuje u procesu – ako se rasprava in iure pred magistratom morala odgoditi u svrhu nastavka, vades bi jamčili da će tuženi pristupiti na novu raspravu

· u klasično doba, vadimonium je obećanje tuženika da će pristupiti na prvu raspravu in iure – to obećanje daje se u obliku stipulacije uz eventualne jamce (sponsores)

· PRAEDIATURA

· stari rimski verbalni kontrakt po kojem su jamci garantirali da će stranke u legisakcionom postupku ispuniti svoju obvezu

· i praedes su jamci za tuđu činidbu, a njihova obveza nastaje pitanjem i odgovorom

· oni su jamci u sudbenom postupku legis akcije sacramento, a izvan procesa nalazimo ih kod ugovora s državom, kad država izdaje u zakup ubiranje tributa i izvođenje javnih radova

· poduzetnik (manceps) nije obligatus prema državi, nego za njega odgovaraju njegovi praedes
· praediatura se u praksi održala duže od vadiature, ali nestaje od Justinijana

· STIPULACIJA
· strogi i formalistički verbalni kontrakt koji nastaje svečanim pitanjem budućeg vjerovnika i neposrednim sukladnim odgovorom budućeg dužnika

· pritom dužnik mora upotrijebiti istu riječ koja je sadržana u pitanju ("Spondesne mihi centum dare? Spondeo." - Obećaješ li da ćeš mi dati 100? Obećajem.)

· odgovor mora uslijediti neposredno nakon pitanja (unitas actus) – obje stranke moraju biti prisutne
· rimski građani prvo koriste riječi spondes?spondeo. – taj oblik zove se sponsio, kao institut civilnog prava, pristupačan samo rimskim građanima

· kasnije se koriste i drugi izrazi dostupni i peregrinima (promittis/promitto, fidepromittis/fidepromitto, fideiubes/fideiubeo)

· svi ovi oblici, uključujući sponsio, obuhvaćeni su nazivom stipulatio
· vjerovnik je stipulator (reus stipulandi), a dužnik promissor (reus promittendi)

· POVIJESNE PROMJENE

· strogost oblika počinje popuštati u 2 pravca – već od Gaja, stipulacija se može sklapati i na grčkom jeziku ako ga obje stranke razumiju, a od Severa može pitanje biti na jednom, a odgovor na drugom jeziku (ako se stranke mogu razumjeti izravno ili preko tumača)

· 472. nastaje konstitucija cara Lea– izgled riječi više nije važan, a stranke svoj sporazum mogu izraziti bilo kakvim riječima
· zato od Justinijana vrijedi i nesimetrična stipulacija, a više se ne zahtijeva ni unitas actus, zadržan je samo oblik usmenosti, ali i tu dolazi do popuštanja

· postoji običaj da se uz stipulaciju sastavi pismena isprava u kojoj se navodi sadržaj stipulacije

· ta isprava prvo služi kao dokaz o izvršenoj stipulaciji, te se može oboriti protudokazima – no u kasnije carsko doba ta isprava sa običajnom stipulacionom klauzulom (stipulanti promissit) pruža neoborivi dokaz da je formalni akt stipulacije izvršen
· ta isprava (cautio) nadomješta usmenu stipulaciju – od dokazne listine pretvara se u dispozitivnu listinu (po Justinijanu, cautio se može oboriti samo ako se dokaže da se stranka kroz cijeli dan nije nalazila u mjestu gdje je stipulaciona isprava sastavljena)

· tako se za stipulaciju više ne zahtijeva prisutnost stranaka; dovoljno je da one taj dan budu u mjestu nastanka isprave

· ovim promjenama učinjen je korak prema priznanju utuživosti neformalnih sporazuma (nuda pacta)

· stipulacija čini temelj rimskog kontraktnog sistema – Gaj smatra da je bila poznata već Zakoniku 12 ploča, a tražbine iz sponzije mogle su se utuživati legisakcijom per iudicis arbitrive postulationem
· u klasično doba, stipulacija ima široko polje primjene (novacija, korealne i solidarne obveze, adstipulatio, adpromissio, …)

· na njoj se temelji i obvezno pravo, a prisutna je u obiteljskom i nasljednom pravu, u procesu (prinudne stipulacije pretora, edila, sudaca da bi obvezali stranku – stipulationes praetoriae)

· stipulacija je jednostrano obvezujući kontrakt stricti iuris, a osim toga ona je apstraktna obveza, tj. obveza koja ne navodi pravni razlog obvezivanja - ovdje je došlo do određenih modifikacija:

· STIPULACIJA KAO KONTRAKT STRICTI IURIS
· budući da je stipulacija formalistički posao stricti iuris, obveza iz stipulacije se tumači doslovno i strogo prema izgovorenim riječima – i stranke i suci su vezani na doslovnu interpretaciju riječi bez obzira na volju stranaka i bez obzira na dolozni postupak neke stranke

· zato npr. stranka koja je prijevarom zavedena na sklapanje stipulacije nije bila zaštićena, te je morala ispuniti svoju obvezu

· tek je potkraj republike za zaštitu od dolusa uvedena deliktna actio (exceptio) doli
· no i prije toga stranke su imale neizravno sredstvo zaštite od dolusa – clausula doli
· uvrštava se u stipulaciju – uz glavnu obvezu stipulirala se još jedna posebna obveza 

· njome bi obvezanik preuzimao odgovornost za dolus
· u takvom slučaju obvezanik odgovara i za dolus, jer je ta odgovornost obuhvaćena u stipulaciji

· STIPULACIJA KAO APSTRAKTNA OBVEZA

· kao apstraktna obveza, stipulacija ne mora u svom tekstu navesti pravni razlog obveze (npr. dužnik se obvezuje na platež svote, ali ne kaže zašto)

· razlog plaćanja (causa) leži izvan stipulacije, a može biti vrlo različit (darovanje, plaćanje kupovnine, povratak zajma, …)

· po civilnom pravu, dužnik prema riječima stipulacije mora platiti dug i u slučaju neopstojnosti causae:

· npr. ako promissor očekuje od vjerovnika davanje zajma, pa mu se već prije stipulacijom obvezuje na platež svote koju će tek dobiti u zajam, a vjerovnik mu nakon toga ne želi isplatiti zajam

· tada bi pretor pomogao tuženom dajući mu ekscepciju doli – tuženi će biti oslobođen ako dokaže da causa zbog koje je učinio obećanje ne postoji

· za spomenuti slučaj neplaćanja novca kasnije se dužniku daje querella non numeratae pecuniae:

· dužnik bi pred svjedocima ili pismom na vjerovnika ili pred magistratom izjavio da mu novac koji se obvezao platiti nije isplaćen – tako bi pismena isprava o stipulaciji bila lišena svoje dokazne moći

· umjesto toga, dužnik može:

· podići osobnu tužbu (condictio) na povratak stipulacione isprave

· tužbi suprotstaviti ekscepciju non numeratae pecuniae (ako je već tužen na ispunjenje stipulacije)

· dok je kod ekscepcije doli tuženi dužnik morao dokazati da causa ne postoji, kod querellae non numeratae pecuniae teret dokazivanja da causa postoji prebačen je na vjerovnika
· querella non numeratae pecuniae je ograničena na rok (prvo 1, zatim 5, od Justinijana 2 godine):

· ako se njome pravodobno poslužio, ali bi vjerovnik dokazao da je dao novac, dužnik bi bio osuđen na dvostruko

· ako se dužnik njome ne posluži unutar roka, više ne može dokazivati da mu novac nije isplaćen, pa stipulaciona isprava ima punu dokaznu snagu

· tako se stipulacija od apstraktne pretvara u kauzalnu obvezu – Justinijan određuje da kod stipulacione isprave koja ne navodi pravni razlog obveze (cautio indiscreta) tužitelj mora dokazivati opstojnost pravnog razloga

· stipulacija stoga postaje kauzalni posao; u slučaju pomanjkanja causae ili nedozvoljene causae bila je ništava
· STIPULATIO CERTA/ STIPULATIO INCERTA (s obzirom na predmet obveze)
· stipulatio certa postoji ako je predmet stipulacije određena svota novca (dare certam pecuniam) ili davanje druge određene stvari (dare certam rem) – u svim drugim slučajevima stipulacija je incerta, posebno kod obveza na facere ili non facere

· u klasično doba, vjerovniku za utuženje tražbine iz stipulacije pripadaju:

· actio (condictio) certae creditae pecuniae ili condicio certae rei – kod stipulacije certae; formulirane apstraktno, ne navodeći pravni temelj tužbe; u interpolacijama se condictio certae rei nazivaju condictio triticaria
· actio incerti ex stipulatu – kod stipulacije incertae, nije apstraktna, u demonstraciji formule se navodi stipulacija kao razlog obveze

· OSTALI VERBALNI KONTRAKTI
· upotrebljavaju se samo među određenim osobama i za određene pravne razloge (causae)

· Gaj uz stipulaciju spominje još 2 verbalna kontrakta: dotis dictio i promissio iurata liberti
· dok je stipulacija općeniti i apstraktni pravni ugovor, ova dva slučaja su posebni i točno određeni kontrakti

· kod njih obveza nastaje jednostranim govorom budućeg dužnika (uno loquente), ali se radi o dvostranim obveznim poslovima (ugovorima) jer budući vjerovnik mora biti prisutan, te i njegovo pasivno sudjelovanje ima značaj prihvata obećanja
· DOTIS DICTIO

· formalistično obećanje miraza jednostranim izgovaranjem određene formule uz naznaku miraznih predmeta – ovako obećavati miraz mogu samo žena, njeni muški ascendenti ili ženin delegirani dužnik
· ne postoji za Justinijana, jer je već 428. konstitucijom cara Teodozija II. i Valentijana II. svako neformalno obećanje miraza postalo utuživo, pactum legitimum 

· PROMISSIO IURATA (IUSIURANDUM) LIBERTI

· prisega kojom se oslobođenik obvezuje bivšem gospodaru na određena podavanja i službe

· rob bi isto obećao pod prisegom prije manumisije, no postao bi pravno obvezan tek ponovnom prisegom nakon manumisije

· prema Gaju, to je u klasično doba bio jedini slučaj gdje obveza nastaje iz prisege

1.2.   LITERALNI KONTRAKTI

· formalistički kontrakti koji nastaju kad im je zadovoljena forma, tj. upis u odgovarajuću knjigu ili sastavljanje drugog pismenog akta; iudicio stricti iuris
· NOMEN TRANSSCRIPTICIUM (EXPENSILATIO)
· literalni kontrakt civilnog prava, postoji od kasne republike do početka carskog doba (opisan u Gajevim Institucijama)

· iz literalnog kontrakta nastaje jednostrana obveza stricti iuris na platež određene novčane svote koja se utužuje akcijom certae creditae pecuniae; literalnom kontraktu ne može se dodati uvjet, ali može rok; može se sklapati i među nenazočnima

· obveza ovdje nastaje upisivanjem duga u vjerovnikovu blagajničku knjigu (codex accepti et expensi)

· za kasnije republike, postojao je običaj da pater familias svoje dnevno poslovanje upisuje u dnevnik (adversaria, ephemeris)

· iz tog dnevnika bi se svakog mjeseca novčane primljene i izdane svote prenosile u codex accepti et expensi
· vrsta blagajničke knjige koja iskazuje kretanje i stanje gotova novca

· odvojeno se bilježe primici (accepta) i izdaci (expensa)

· među izdacima se upisuju i plaćanja kojima se osniva dug, tj. tražbina, te je dužnikova obveza iz literalnog kontrakta nastajala upravo tim vjerovnikovim upisivanjem u codex
· u Gajevo doba postoje 2 vrste takvih upisa, nomina arcaria i nomina transscripticia
· NOMINA ARCARIA

· su upisi o svotama koje su uistinu efektivno isplaćene (npr. u ime zajma) – ovdje obveza ne nastaje upisivanjem u codex, nego onom isplatom i pravnim poslom koji se na nju nadovezuje

· npr. ako pater familias sklopi s trećim zajamsku pogobu vrhu 100 sesteraca te mu izbroji taj iznos u zajam, a treći se obveže primljeni zajam kasnije vratiti, pater familias to bilježi u expensa upisom Titio datum/expensum centum ex mutuo
· upis služi samo kao dokaz o obvezi koja već izvan toga postoji - obveza na povratak nastaje tek po zajamskoj pogodbi (dakle, po realnom kontraktu, a ne po tom upisu)
· NOMINA TRANSSCRIPTICIA

· tvore samostalni razlog postanka obveze po samom upisu (npr. za postanak obveze nije potrebno da bude odobren zajam)

· upis o izvršenoj isplati čak fingira isplatu, pa literalna obveza (obligatio litteris)nastaje iako efektivna isplata nije uslijedila

· ovi oblici, u Gajevo doba, služe novaciji, bilo da se među istim osobama mijenja samo pravni razlog obveze ili i pasivni subjekt obveze (pasivna delegacija)

· prijeporno je nije li expensilatio služila i za osnivanje samostalne obveze litteris, a ne samo za novaciju (Girard, Cuq)

· također, misli se da dužnik mora nekako dati svoj pristanak za upis, no i to je prijeporno:

· u iskopinama Herkulanuma otkrivene su neke dužničke priznanice 

· iz njih se zaključuje da je upis u codex potreban za svečani postanak obveze iz literalnog kontrakta

· u svrhu dokazivanja, dužnik bi obično izdao vjerovniku i svoju hirografsku priznanicu

· nomen transscripticium služi samo rimskim građanima – samo oni mogu po literalnom kontraktu postati vjerovnici

· među pravnicima je prijeporno mogu li se ovim literalnim kontraktom na pasivnoj strani obvezati i peregrini:

· Prokulovci to poriču 

· Sabinovci to dopuštaju kod transkripcije a re in personam
1)   transscriptio a re in personam
· služi pretvaranju neke postojeće obveze u obvezu litteris (literalnu obvezu) (npr. dug iz najma, kauzalne obveze bonae fidei se pretvara u ekspenzilaciju, apstraktnu literalnu obvezu stricti iuris); Gaj ne govori o pojedinostima ovog upisivanja

· smatra se da je npr. prodavalac s dužnikovim pristankom upisao u codex na strani acepta fiktivno kao da mu je kupovnina isplaćena, a zatim bi prepisao na strani expensa kao da je istu svotu platio kupcu (kao fiktivni zajam)

· zbog ove knjižne operacije, kupac više nije obvezan iz kupoprodajne pogodbe, nego odgovara po literalnom kontraktu

2)   transscriptio a persona in personam
· služi za izmjenu osobe dužnika u nekoj postojećoj obvezi

· knjižna provedba zbiva se vjerojatno tako da vjerovnik na strani accepta ubilježi fiktivnu akceptilaciju u korist dosadašnjeg dužnika, a istodobno bi s pristankom novog dužnika upisao na strani expensa jednaku svotu na njegov teret

· obveza dosadašnjeg dužnika time bi utrnula, a novi dužnik iz literalnog kontrakta duguje temeljem samog apstraktnog upisa

· CHIROGRAPHA I SYNGRAPHAE (literalne obveze za peregrine)
· u grčkom pravu, to su pismeni kontrakti u obliku zadužnice, gdje bi dužnik priznavao svoju obvezu iz (fiktivnog) zajma

· imaju dispozitivni značaj i sadrže apstraktnu obvezu - zato Gaj kaže da one obvezuju iako o tom nije izvršena stipulacija; dužnik je obvezan već samim aktom izdavanja takve zadužnice u kojoj izjavljuje da nešto duguje ili da će nešto dati
· chirographa i syngraphae razlikuju se po vanjskom obliku:

· chirographa – subjektivno koncipirane isprave; pisac govori u prvom licu, a kako je to redovito bio sam dužnik, on tom ispravom priznaje dug određene novčane svote prema vjerovniku

· syngraphae – pismene listine sastavljene objektivno pred svjedocima, koncipirane u trećem licu; utvrđuju da je određena osoba dužna određenu svotu drugoj osobi (sadrže pečate s imenima, a sastavljaju ih u Egiptu notari ili bankari)

· rimsko pravo ne poznaje dispozitivne isprave – služi se samo dokaznim ispravama sastavljenim pred svjedocima (testatio)

· u kasnije doba po uzoru na chirographu uvedene su i subjektivne isprave, ali samo s dokaznom snagom

· u Rimu je općeniti i apstraktni formalistički način obvezivanja bila usmena stipulatio (Roma parla, Oriente scrive)

· kad je Karakalinom konstitucijom Antoniana ius civile prošireno na čitavo carstvo, syngraphae i chirographa gube značaj literalnih kontrakata
· mijenja ih stipulacija, no ove grčke isprave djeluju na stipulaciju - tj. na pismenu ispravu (cautio) o stipulaciji koja je u Rimu isprva imala samo dokaznu snagu – tako pismena klauzula (cautio) o izvršenoj stipulaciji stvara već jaku presumpciju, a od Justinijana već i neoborivi dokaz da je stipulacija uistinu sklopljena

· zato u Justinijanovo doba postoji pismena obveza, ukoliko:

· dužnik u pismenoj ispravi (cautio) prizna da duguje određenu svotu

· protiv takve zadužnice nije u roku od 2 godine podignuta querella non numeratae pecuniae
· tako je stipulacija pretvorena u literalni kontrakt koji nakon 2 godine djeluje apstraktno jer se tada više ne može dokazivati da causa ne postoji

1.3.   REALNI KONTRAKTI

· zajam (mutuum), pohrana (depositum), posudba (commodatum) i ručno - založna pogodba (pignus)

· razvojem prometa i trgovine, širenjem države, formalistički verbalni i literalni kontrakti postaju nedovoljni

· zato nastaju neformalni poslovi iuris gentium, koji su kauzalni i imaju određenu svrhu – realni i konsenzualni kontrakti
· kod realnih kontrakata, obveza nastaje neformalnim izručenjem neke stvari u imovinu obveznika, tj.predajom stvari vjerovnika budućem dužniku
· aktom takvog prijenosa stvari nastaje obveza na povratak iste stvari ili istovrsnih stvari; zbog ovog obilježja u realne kontrakte možemo smjestiti i fiduciju
· POVIJESNI RAZVOJ

· Gaj u realne kontrakte ubraja samo zajam (mutuum) – na drugoga se prenosi vlasništvo stvari uz obvezu na povratak istovrsnih stvari (zbog ove temeljne odredbe današnji pisci u realne kontrakte ubrajaju i fiduciju – i kod nje se vlasništvo prenosi uz istu obvezu)
· Gaj ne spominje fiduciju jer se ona smatrala paktom, a i rano je nestala iz prakse i bila zamijenjena pignusom

· Justinijan uz zajam navodi još 3 realna kontrakta: depositum, commodatum, pignus – smatra se da su oni uvršteni u realne kontrakte najranije u kasnije klasično doba, kao i navodne Gajeve Res cottidinae ili Aurea (dotad su uvrštavani u pakte)

· zato kod Gaja za depositum i commodatum postoje 2 tužbene formule:

· in factum concepta – vjerojatno potječe iz starijeg doba

· in ius concepta – iz vremena kad su depositum i commodatum priznati civilnim kontraktima

· u Gajevo doba nisu uvršteni u realne kontrakte jer se smatralo da do osnivanja obveze dolazi samo u slučaju da stvar prijeđe izručenjem iz vjerovnikovih ruku u vlasništvo dužnika, koji time preuzima obvezu na restituciju (povratak stvari)
· kod pohrane i posudbe na obvezanika prelazi samo detencija stvari, a kod ručno-založne pogodbe posjed stvari

· ipak se opazila jedna sličnost ovih kontrakata sa zajmom – do osnivanja obveze uvijek dolazi time što stvar iz vjerovnikovih ruku prelazi u ruke dužnika, koji ima obvezu da je vrati

· ovi neformalni poslovi iuris gentium su načelno kauzalni i neformalni, te služe određenim tipičnim svrhama i zasnivaju se na načelima bonae fidei (osim zajma)

· ZAJAM (MUTUUM)
· ugovor koji nastaje time što jedna stranka (zajmodavac) predaje u vlasništvo drugoj stranci (zajmoprimcu) određenu količinu novca ili drugih zamjenjivih stvari, s uglavkom da zajmoprimac mora vratiti jednaku količinu stvari iste vrste i kakvoće (tantundem eiusdem generis)
· zajamska pogodba ne nastaje samim neformalnim sporazumom stranaka, nego tek momentom prijelaza vlasništva (dando) od zajmodavca na zajmoprimca
· predmet zajma su res nec mancipi (novac ili druge zamjenjive stvari, npr. žito, ulje), pa se njihovo vlasništvo prenosi pukom tradicijom

· no, kako je zajam temeljni kreditni posao, otvorenje kredita može se postići i neizravno:

· vjerovnik može delegirati trećeg (npr. svog dužnika) da zajamsku svotu isplati zajmoprimcu

· zajmodavac može zajmoprimcu dati stvar da je proda i kupovninu zadrži kao zajam

· stranke se mogu sporazumjeti da će dužnik ubuduće dugovati kao zajam neku tražbinu koju je dugovao iz nekog drugog pravnog razloga (npr. mandata)

· zajmoprimac se obvezuje vratiti samo jednaku količinu istovrsnih (generičkih) stvari, idem genus
· ako se obveže vratiti nešto drugo (aliud genus), radi se o zamjembenoj pogodbi (permutatio)

· ako se obveže vratiti iste stvari koje je primio (eadem species), postoji depositum ili commodatum (ostavna ili posudbena pogodba)
· "Genus non perit" - vrsta (rod) ne propada
· zajam je negotium stricti iuris i unilateralni ugovor (jednostrano obvezujući); zajmoprimac je obvezni dužnik, a zajmodavac ovlašteni vjerovnik

· zajam spada u vrlo stare ustanove, a u kontrakte je uvršten u klasično doba, zamjenjujući nexum; kao ugovor (iuris gentium) uporabiv je za peregrine
· vjerovnik za ostvarivanje zajamske tražbine ima apstraktne kondikcije, a ne posebne tužbe iz zajma:

· actio/condictio certae creditae pecuniae – ako je predmet zajma novac

· condictio certae rei  (po Justinijanu condictio triticaria)– ako je predmet zajma neka druga stvar

· vjerovnik mora dokazati da je zajam izručio, pa se uobičajilo da mu dužnik daje zadužnicu u svrhu budućeg dokaza:

· ako bi ju izručio vjerovniku prije nego što mu je zajam isplaćen, primjenjuje se querella non numeratae pecuniae
· ako je zajmoprimac već bio tužen, brani se u parnici ekscepcijom non numeratae pecuniae
· KAMATE UZ ZAJAM

· kao negotium stricti iuris, zajam obvezuje dužnika samo na povratak dužne glavnice, a ne i ugovorene ili zatezne kamate; neformalni uglavak o kamatama nije utuživ

· ako se uz zajam želi obvezno ugovoriti i utužiti kamate, mora se sklopiti stipulatio usurarum, posebni verbalni kontrakt

· tada bi vjerovnik jednom akcijom utužio zajamsku glavnicu (sors), a drugom stipulirane kamate

· kasnije se unutar stipulacije unose i obveza na povratak glavnice i na platež kamata (stipulatio sortis et usurarum)

· kod nenovčanih zajmova, u carskom je pravu priznavana je i kamatna obveza nudo pactu

· SENATUS CONSULTUM MACEDONIANUM

· zabranjuje davanje zajma sinu bez očeva pristanka – povratak takvog zajma se ne može tražiti ni kad sin postane sui iuris
· time se htjelo onemogućiti da vjerovnik i dužnik računaju na smrt imaoca vlasti, jer prije toga sin nije imao vlastite imovine iz koje bi se zajam mogao naplatiti
· takav posao ipak nije ništav, nego bi pretor vjerovniku uskratio tužbu ili uvrstio ekscepciju senatus consulti Macedoniani
· kako je ova odredba donesena na štetu vjerovnika, otac obitelji ili sin koji postaje sui iuris ili netko treći ne može tražiti povratak plaćene svote pozivom na taj senatus consulta ako vrati takav zajam (ova obveza je zato naturalis obligatio)

· POMORSKI ZAJAM (FAENUS NAUTICUM, PECUNIA TRAIECTICIA)

· ustanova prenesena iz grčkog prometa – vjerovnik daje novac koji se ima prevesti preko mora, ili se za taj novac ima kupiti roba koja će biti brodom prevezena preko mora (postoji rizik pomorskih plovidbenih opasnosti za pozajmljeni novac ili robu, koji snosi vjerovnik)

· funkcija ovog zajma je pomorsko osiguranje gdje se premija plaća u obliku kamata (usurae maritimae)

· te kamate ograničio je tek Justinijan na 12%, a za ugovaranje pomorskog zajma i kamata dovoljan je nudum pactum
· ako se radi o stvarima, vraća se 100 asa - condicio causa data causa non secuta
· FIDUCIA
· uz mancipaciju ili in iure cesiju može se ugovoriti posebni fiducijarni uglavak kojim se stjecatelj (fiducijar) obvezuje da će vlasništvo stvari remancipacijom ili in iure cesijom prenijeti opet natrag na otuđivaoca (fiducijanta) kad se ispuni dogovorena svrha; razlikuju se:

· fiducia cum amico – vlasništvo stvari se prenosilo na drugoga u svrhu pohrane ili uporabe, kasnije zamijenjena ostavnom i posudbenom pogodbom kod kojih se svrha postizala i bez prenošenja vlasništva
· fiducia cum creditore –vlasništvo stvari se prenosilo na vjerovnika radi osiguranja neke njegove tražbine,  nakon isplate tražbine moralo se vlasništvo, prema fiducijarnom uglavku, vratiti dužniku. U tom je svojstvu fiducia cum creditore bila preteča ručnog zaloga i ručnozaložne pogodbe (pignus)
· fiducijarni uglavak ispočetka nije bio utuživ, njegovo je ispunjenje ovisilo je o poštenju fiducijara i njegove ispravnosti (fides), no krajem republike odvaja se od akta mancipacije, tj. in iure cesije i postaje samostalni kontrakt utuživ s actio fiduciae (samostalnom civilnom obveznom tužbom) koja može biti: 

· directa – njome fiducijant traži povratak vlasništva stvari

· contraria – njome fiducijar ostvaruje eventualne protuzahtjeve protiv fiducijanta (npr. za troškove i izdatke oko 

                                                                                                                                                                         stvari).
· sudac pritom ispituje je li se tuženi u pogledu ugovora ponio uti inter bonos bene agier oportet et sine fraudatione, dakle imao je široku vlast rasuđivanja slično kao i kod iudicia bonae fidei; osuđenika bi stizala i infamija

· fiducia nestaje u 3. st. zajedno s mancipacijom i in iure cesijom
· fiducijar i fiducijant odgovaraju do culpe levis in abstracto
· fiducijarni uglavak je postao utuživim civilnim kontraktom iudicia bonae fidei; predmet su nepotrošne stvari

· fiducija je akcesorni pravni posao; contracta bilateralia inaequales
· OSTAVNA POGODBA (DEPOSITUM)
· ostavna pogodba je realni kontrakt kojim jedna stranka (deponent) predaje drugoj stranci (depozitar) pokretnu stvar s uglavkom da ju besplatno čuva i na zahtjev vrati (kurativan, tj.besplatan pravni posao)
· depozitar stječe samo faktično držanje, tj. detenciju stvari, pa nije zaštićen posjedovnim interdiktima – ne smije upotrebljavati stvar jer time čini krađu uporabe (furtum usus) utuživu deliktnom akcijom furti
· po klasičnom pravu pogodba mora biti besplatna, jer se inače mijenja narav ugovora (u nekim interpolacijama Justinijanova prava misli se da primjerena naplata ne mijenja narav ugovora)

· predmet su nepotrošne stvari

· kao obvezni ugovor, depositum nije previše star:

· po Zakoniku 12 ploča, povreda depozita još se kažnjava kao delikt (akcijom in duplum)

· pravnu zaštitu in simplum daje tek pretor – daje akciju in factum protiv depozitara ako dolozno ne vrati stvar

· tako je depozit preuzet i u civilno pravu. pa ga se štiti formulom in ius, upravljenom na „oportere ex fide bona“

· depozit se svojim obilježjima nadovezuje na fiduciju – on je nepotpuno dvostrano obvezni ugovor (contractus bilateralis inaequalis) i spada u iudicia bonae fidei, pa se razlikuje od zajma (negotium stricti iuris, sa strogo jednostranom obvezom)

· deponent ima tražbinu protiv depozitara na povratak stvari, dok depozitar samo može, ali ne mora imati protuzahtjeve protiv deponenta, a stranačke obveze se prosuđuju prema načelima bonae fidei (dobre vjere i poštenja u prometu)

· dužnosti depozitara:

· mora čuvati stvar, te ju na zahtjev ili istekom ugovorenog roka vratiti zajedno s priraštajem i plodovima

· ako se stvar pogorša ili propadne, on odgovara samo za dolus s kojim je kasnije izjednačena culpa lata (utilitetni princip – od ugovora nema koristi)

· deponent zahtjeve protiv depozitara ostvaruje s actio depositi directa, a osuđenog depozitara stiže infamija

· dužnosti deponenta:

· dužan je nadoknaditi depozitaru eventualne troškove (nužne i korisne) i izdatke za stvar

· dužan mu je nadoknaditi i štetu koja mu je eventualno prouzročena od stvari (odgovara za svaku krivnju i nepažnju - dolus, culpa i do culpa levis in abstracto)

· depozitar zahtjeve protiv deponenta ostvaruje s actio depositi contraria
· po Justinijanu, depozitaru je zabranjeno da svoje zahtjeve ostvaruje kompenzacijom ili retencijom

· postoje i 3 posebna oblika ostavne pogodbe za koje vrijede djelomično posebna pravila:

a) depositum miserabile ili necessarium

· ako je depozit učinjen prilikom teških javnih ili privatnih nepogoda i nesreća, pretor predviđa posebnu akciju in duplum
· ovdje se radi o prilikama gdje ne postoji slobodni izbor povjerljive osobe kojoj bi se stvar predala na čuvanje
b) depositum irregulare

· u pohranu i na čuvanje se mogu dati novac ili druge zamjenjive stvari tako da ih čuvar smije potrošiti, a mora vratiti samo jednaku svotu, odnosno količinu i vrstu stvari (tantundem eiusdem generis)

· čuvar ovdje postaje vlasnik novca ili stvari, pa se takav odnos u klasičnom pravu prosuđuje kao zajam, tj. posao stricti iuris
· uskoro se počinje opažati da se ovdje ne radi toliko o davanju kredita, nego o čuvanju u interesu davaoca – zato se u postklasično doba ovaj odnos počinje prosuđivati kao ostavna pogodba, pa se vjerovniku daje actio depositi, koja je bila iudicium bonae fidei
· sada depozitar mora vratiti i sve koristi i kamate koje su bile neformalno ugovorene ili su se dosuđivale zbog zakašnjenja ili služenja vjerovnika tuđim novcem

c) sekvestracija

· više osoba predaje stvar trećemu (sekvestru) u pohranu (na čuvanje), s tim da je sekvestar izručuje tek pod određenim uvjetima i samo onome koji je tim uvjetima ili svrhom sekvestracije označen – najčešće stranke tijekom spora o nekoj stvari predaju stvar sekvestru da ju čuva, a kasnije preda onoj stranci koja pobijedi u sporu

· sekvestar ima posjedovnu zaštitu, a osim toga on ne mora i ne smije stvar vratiti na svaki deponentov zahtjev, nego tek po ispunjenju određenih uvjeta povratka. Za ostvarivanje zahtjeva protiv sekvestra se koristi actio depositi sequestraria - sada je depozitar morao vratiti i sve koristi i kamate koje su bile neformalno ugovorene (paktom)
· POSUDBA (COMMODATUM)
· realni kontrakt kojim jedna stranka (komodant) predaje drugoj stranci (komodataru) određenu stvar na besplatnu uporabu s tim da je primalac nakon određenog vremena ili dogovorene upotrebe mora vratiti – predmet posudbe mogu pokretne i nepokretne stvari, ali samo nepotrošne stvari, a posudba je besplatna (davanjem novčane naknade ili protučinidbe postala bi najam ili inominatni kontrakt)

· komodatar ima samo detenciju stvari, pa komodant ne postaje vlasnik ni posjednik stvari, već samo detentor (može biti i najamnik ili tat)

· predmet posudbe redovito su nepotrošne stvari jer se samo one mogu vratiti nakon upotrebe

· postoji i izniman slučaj u kojem su potrošne stvari predmet posudbe:

· ovdje se ne smije raditi o njihovoj redovitoj upotrebi kojom bi se odmah potrošile

· potrošne stvari se posuđuju samo zbog pokazivanja pred drugima (ad pompam vel ostentationem)

· posudba je nepotpuno dvostrano obvezni ugovor¸ contractus bilateralis inaequales i spada u iudicia bonae fidei, tj. stranačke se obveze ravnaju prema načelima poštenja i povjerenja u prometu; to je lukrativan (besplatan) pravni posao
· položaj komodatara: 

· smije koristiti stvar samo na ugovoreni način, ako nisu ništa naročito ugovorili, može ju upotrebljavati na običajni redoviti način, kako je upotrebljava i sam komodatar, do ugovorenog roka povratka stvari

· ako neprimjereno koristi stvar, počinjava furtum usus
· mora snositi primjerene redovite troškove uzdržavanja (modica impendia) – npr. troškove hranjenja životinje

· za izvanredne troškove odgovoran je komodant (npr. troškovi liječenja oboljelog roba)

· glavna dužnost komodatara: da istekom dogovorenog vremena vrati stvar sa svim priraštajem i plodovima
· kod propasti ili pogoršanja stvari, odgovara za svaku krivnju (dolus, culpa levis in abstracto), a po klasičnom pravu i za kustodiju (culpa custodiendo)
· komodant za ostvarenje zahtjeva protiv komodatara ima actio commodati directa (formula in factum ili in ius concepta)

· eventualni protuzahtjevi komodatara: 

· može tražiti naknadu izvanrednih troškova oko stvari ili naknadu štete
· komodant ovdje odgovara samo za dolus, s kojim je kasnije izjednačena culpa lata (npr. znajući posudi pokvarenu stvar)

· komodatar ima actio commodati contraria za ostvarenje tih protuzahtjeva, a može ih ostvariti i kompenzacijom ili retencijom
· RUČNO-ZALOŽNA POGODBA (CONTRACTUS PIGNERATICIUS, PIGNUS)
· realni kontrakt koji nastaje time što jedna stranka (založni dužnik - creditor pigneraticius) predaje drugoj stranci (založnom vjerovniku - debitor pigneraticius) neku pokretnu ili nepokretnu stvar u zalog radi osiguranja vjerovnikove tražbine s time da založni vjerovnik mora stvar vratiti kad prestane založno pravo

· predajom stvari u ručni zalog, vjerovnik na njoj stječe založno pravo (pignus) koje je stvarno pravo i zato djeluje prema svakome

· istodobno dolazi predajom stvari i do realnog kontrakta između dužnika i vjerovnika, pa nastaje obvezni odnos između njih dvojice

· do takvog obveznog odnosa dolazi i kod hipoteke (kad vjerovnik stekne posjed po actio Serviana/interdictum Salvianum)
· založni vjerovnik na stvari ima izvedeni posjed – nema volje biti njen vlasnik, no zaštićen je posjedovnim interdiktima

· contractus pigneraticius je nepotpuno dvostrano obvezni ugovor, spada u iudicia bonae fidei; C.B.Inaequales
· predmet su nepotrošne stvari; akcesorni pravni posao

· založni dužnik protiv založnog vjerovnika ima actio pigneraticia directa:

· prvenstveno služi za traženje povratka stvari čim prestane založno pravo (utrnućem tražbine)

· ako dođe do prodaje zaloga, dužnik traži eventualni višak utrška nakon namirenja tražbine (hyperocha, superfluum)

· založni vjerovnik mora čuvati stvar kao diligens pater familias; odgovara za svaku krivnju do culpae levis in abstracto, a po nekima u klasičnom pravu i za kustodiju
· u ovom slučaju tužitelj ima 2 formule: in factum concepta i in ius concepta (s klauzulom na oportere ex fide bona)
· založni vjerovnik protiv založnog dužnika ima actio pigneraticia contraria: 

· za eventualne protuzahtjeve na naknadu štete ili izdataka za stvar

· zahtjeve može ostvarivati i retencijom dok mu nisu podmirene sve tražbine od istog dužnika (pignus Gordianum)

· njegova odgovornost obuhvaća svaku krivnju sve do culpae levis, jer je i on imao interesa u ugovoru
· pignus irregulare

· nastaje ako se u zalog predaju zamjenjive odnosno potrošne stvari s uglavkom da založni vjerovnik mora vratiti samo istu vrstu i količinu, odnosno svotu (tantundem eiusdem generis) – ovdje vjerovnik stječe vlasništvo stvari

1.4.   KONSENZUALNI KONTRAKTI

· kupnja, najam, društvena pogodba i nalog

· čine iznimku od rimskog pravila da iz neformalnih ugovora po civilnom pravu ne nastaje valjana obveza, kontrakt

· za njihovo sklapanje nije potrebna forma, obveza nastaje samim sporazumom (consensus) volje stranaka, koji se može postići na bilo koji način, i neformalnim putem
· ovi kontrakti spadaju u poslove iuris gentium zbog lakšeg prometa sa strancima, a kasnije ih preuzima i ius civile
· svi su ujedno i iudicia bonae fidei – dužnosti stranaka se prosuđuju prema načelima poštenja i povjerenja u prometu

· ovi kontrakti su dvostruko obvezni ugovori
· kupnja, najam, societas – nužno dvostrani (sinalagmatični) ugovori, sve stranke su vezane na neku činidbu; svaka je 

                                          stranka i vjerovnik i dužnik
· mandat – jedini spada u contractus bilateralis inaequalis
· nužna dvostranost kupnje i zajma očituje se u dvorječnim nazivima, a i posebnim tužbama za svaku stranku

· zbog dvostranog učinka sinalagmatičnih ugovora, nijedna stranka ne može tražiti od druge ispunjenje činidbe ako nije sama pripravna ispuniti svoju činidbu
· ako to učini, bit će odbijena tužbom zbog prigovora protustranke (exceptio non adimpleti contractus)

· konsenzualni kontrakti mogu se ukidati neformalnim sporazumom (contrarius consensus ili mutuus dissensus), ali samo dok ih još nijedna stranka nije ispunila sa svoje strane 

· KUPOPRODAJNA POGODBA (EMPTIO VENDITIO)
· konsenzualni ugovor koji nastaje time što jedna stranka (prodavalac - venditor) obećaje drugoj stranci (kupcu - emptoru) prepustiti neku stvar, a druga stranka obećaje prodavaocu za nju platiti određenu svotu novca kao kupovninu
· konsenzualna kupoprodajna pogodba proizvodi samo obligatorne učinke - samom pogodbom se još ne prenosi vlasništvo, posjed ni kupovnina

· ona nema stvarnopravnog učinka, jer se njome ne zasniva stvarno pravo, nego samo obvezni odnos

· sam prijenos stvari i cijene događa se posebnim aktom (tradicijom), te ne spada u postanak obveze (kao kod realnih kontrakata), nego spada u ispunjenje obveza nastalih kupoprodajnom pogodbom

· prema tome, kupoprodajna pogodba je samo pravni razlog (causa) za prijenos stvari i novčane cijene (pravni razlog za tradiciju)

· kupoprodajna pogodba nastaje čim su se stranke sporazumijele o predmetu i cijeni – predmet kupoprodajne pogodbe mogu biti sve stvari u prometu (res in commercio) i koje su otuđive (tjelesne i netjelesne, pokretne i nepokretne), pa i tuđe stvari (vlasnik ih može reivindikacijom oduzeti kupcu)

· predmetom kupnje mogu biti i buduće stvari, koje se dijele na: 

· emptio rei speratae – dolazi do uvjetne kupnje te će stranke biti obvezane samo ako stvari doista nastanu, i samo u onom opsegu u kojem nastanu (npr. prodaja priroda žetve uz unaprijed određenu cijenu po metričkom centu)

· emptio spei – dolazi do bezuvjetne kupnje, no kupac snosi rizik jer kupuje samo nadu (spes, alea) na dobitak (npr. kupuje lovinu nekog ribolova za određenu paušalnu cijenu – mora platiti kupovninu i ako ništa ne bude ulovljeno)

· kupnja nastaje i ako prodavalac ima izraditi predmet iz svog materijala (npr. zlatar treba izraditi prsten od svog zlata), iako Cassius smatra da u tom slučaju glede materijala nastaje kupnja, a glede rada najam

· uz kupovninu (pretium) su vezana slijedeća pravila:

· numerata pecunia

· kupovnina se mora sastojati iz novca (numerata pecunia) (ovo mišljenje zastupaju Prokulovci)

· pretium certum

· kupovnina mora biti točno određena (pretium certum) ili barem odrediva po nekim objektivnim sigurnim okolnostima, tako da se glede njene visine više ne mora sklapati nova pogodba

· određenje kupovnine ne može biti prepušteno samovolji ili primjerenoj rasudbi same stranke

· po Justinijanu, može se određivanje kupovnine prepustiti primjerenoj rasudbi (arbitrium boni viri) trećega, ali tada postoji uvjetna kupnja, jer je pogodba nevaljana ako treći ne bi htio ili mogao odrediti kupovninu

· pretium verum

· kupovnina mora biti ozbiljno mišljena (pretium verum), a ne samo fiktivna i simulirana – ako je kupovnina samo prividna i nema plaćanja, postoji darovanje

· ako se stvar proda ispod vrijednosti kako bi se razlika darovala kupcu (negotium mixtum cum donatione), posao će biti valjan kao kupnja – iznimka je ako se radi o bračnim drugovima među kojima su i takva darovanja zabranjena

· prividna kupnja (imaginaria venditio, venditio nummo uno) – često se koristi za pravne poslove za koje ne postoji posebna forma, no tada se ti slučajevi ne prosuđuju kao kupnja (npr. trokratna prividna prodaja sina kod emancipacije)

· pretium iustum

· po klasičnom pravu, kupovnina ne mora biti razmjerna pravoj vrijednosti predmeta (ne mora biti pretium iustum)

· po Justinijanu, stranke su imale punu slobodu da svojim sposobnostima iz ugovora postignu što veću korist; cijena ne smije biti manja od polovice prave vrijednosti predmeta – ova reforma vrijedi samo u korist prodavaoca i primjenjuje se samo na prodaju nekretnina (prijeporno je primjenjuje li se na sve kupnje već u rimskom pravu)

· ako kupovnina ne doseže pola prave vrijednosti predmeta (laesio enormis), prodavalac može tražiti razvrgnuće kupnje, tj. povratak predmeta uz restituciju kupovnine
· kupac može izbjeći razvrgnuće ako nadoplati razliku cijene do prave vrijednosti stvari (quod deest iusto pretio)

· POVIJESNI RAZVOJ

· kupnja nije odmah bila priznata kao obligatorni konsenzualni kontrakt 

· kupnja civilnog prava bila je realna kupnja iz ruke u ruku, koja se kod res mancipi zbivala u obliku mancipacije

· tom aktu prethodi dogovor stranaka o predmetu i cijeni, ali on nema sam po sebi nikakvu pravnu važnost

· akt mancipacije ima stvarnopravni, ali ne i obvezni učinak, jer se njime odmah prenosilo vlasništvo

· više je hipoteza o prijelazu sa realne na konsenzualnu kupnju, gdje sam sporazum proizvodi utužive obvezne učinke

· prevladava mišljenje da se kod mancipativne kupnje neobvezni dogovor odvojio od akta mancipacije te dobio značaj samostalnog ugovora iz kojeg nastaje obveza (time je uz kupnju za gotovo omogućena i kupnja na kredit)

· konsenzualna kupnja je kao civilni kontrakt poznata već u republikansko doba (2. st.pr.n.e.) 

· OBVEZE STRANAKA IZ KUPOPRODAJNE POGODBE

· kupoprodajom nastaju obveze za prodavaoca i za kupca – prve ostvaruje kupac akcijom empti, druge prodavalac akcijom venditi

· obje tužbe su iudicia bonae fidei, formula im je in ius concepta, sadrži demonstraciju kojoj se navodi kupnja kao pravni razlog obveze, a na nju se nadovezuju intentio incerta i condemnatio incerta
· obveze kupca: 

· platiti kupovninu (prenijeti je u vlasništvo prodavaoca – obveza na dare)

· platiti oficijelne kamate od dana kad mu je kupljeni predmet predan

· preuzeti kupljenu stvar (prodavalac ga može prisiliti na preuzeće akcijom venditi)

· obveze prodavaoca (utužive obveze): 

· stvar čuvati i odgovarati za nju do časa predaje

· izručiti stvar kupcu (pribaviti mu mirni posjed stvari)

· nakon predaje stvari odgovarati za evikciju i jamčiti za faktične mane stvari
· nakon predaje jamčiti za skrivene mane i nedostatke stvari
· dok stvar nije predana kupcu, prodavalac odgovara za svaku krivnju (možda i za kustodiju, slučajnu štetu osim više sile)

· od postklasičnog prava, on odgovara za brižno čuvanje stvari (diligentia in custodiendo), za svaku krivnju (dolus, culpa lata, culpa levis in abstracto), ali ne odgovara za slučajnu štetu

· periculum est emptoris

· ako prodana stvar propadne na način za koji prodavalac ne odgovara, prodavalac će biti oslobođen svake obveze (debitor rei certae interitu liberatur) – kupac ipak mora platiti kupovninu iako stvar nije dobio (protivnost principu sinalagmatičnosti obveza) 

· od Justinijana, ovo pravilo izražava se načelom "periculum est emptoris" - opasnost (rizik) pada na kupca, koje ima dosta ograničenja i iznimaka: 

1) navedeno pravilo ne vrijedi kod generične kupnje ("genus perire non censetur" - vrsta ne propada)

2) kod kupnje mješovito-generičnih stvari ili stvari koje se tek imaju mjeriti ili odvagnuti (emptio ad mensuram), kupac je oštećen samo izlučenjem stvari iz određene zalihe, njihovim odmjerenjem ili odvagnućem, ili nastupom eventualnog suspenzivnog uvjeta (ako stvar propadne pendente condicione, to ide na teret prodavaoca)

3) ako stvar propadne državnom intervencijom, obje su stranke oslobođene obveza (npr. stavljena extra commercium)

4) ako prodavalac odgovara za kustodiju, tada na teret kupca ide samo propast stvari po višoj sili
5) navedeno pravilo je dispozitivno – stranke se o njemu mogu i drukčije sporazumjeti

6) ako je prodavalac po ovom pravilu riješen obveze, mora izručiti kupcu eventualne koristi koje je iz toga imao (morao bi mu npr. ustupiti svoje tužbe protiv trećeg koji je uništio ili ukrao stvar)

· Justinijan opravdava pravilo periculum est emptoris time što kupcu koji snosi rizik opasnosti pripadaju i eventualne koristi (npr. plodovi, priraštaj) od časa sklopljene pogodbe
· vacuam possessionem tradere

· prodavalac kupcu ne mora pribaviti vlasništvo prodane tjelesne stvari, nego samo mirni posjed i uživanje stvari, tako da mu je nitko ne može pravno oduzeti iz posjeda (evincirati)

· tako je obveza prodavaoca upravljena na facere, a ne na dare (dare tehnički označava prijenos vlasništva)

· kupoprodajna pogodba je valjana i ako prodavalac nije vlasnik te nije ni na kupca prenio vlasništvo stvari (npr. ako je samo pošteni posjednik)

· ako prodavalac postupi dolozno, kupac može odmah s akcijom empti tražiti naknadu interesa

· ako kupac stekne mirni posjed stvari od prodavaoca u dobroj vjeri, ne može ništa više zahtijevati od njega dok god mu stvar ne bi bila evincirana

· ovo načelo o obvezi prodavaoca da na kupca prenese tradicijom sano nesmetani posjed (vacuam possessionem tradere) korigirano je time što je kupnja negotium bonae fidei, a bona fides zahtijeva da prodavalac učini sve kako bi kupac stekao sva njegova prava, uključujući i pravo vlasništva

·  zato prodavalac, ako se radi o res mancipi, mora izvršiti i mancipaciju, a ne samo tradiciju – tako kupac ipak stječe vlasništvo, a neće ga steći jedino u slučaju ako ni prodavalac nije bio vlasnik stvari ili ako je postojala neka druga zapreka stjecanja vlasništva (npr.malodobnost) - u tom slučaju će kupcu koji je u dobroj vjeri pomoći dosjelost
· u Justinijanovom pravu, vlasništvo prelazi na kupca samo ako je isplatio ili osigurao kupovninu, ili ako mu je prodavalac istu kupovninu bez osiguranja kreditirao
· kako je kupnja sinalagmatični ugovor i kontrakt bonae fidei, obveze stranaka su zavisne jedna od druge
· stranka može zahtijevati protučinidbu samo ako je već izvršila svoju ili je barem pripravna izvršiti je(osim ako nije drukčije dogovoreno)

· u protivnom, bit će odbijena sa svojim zahtjevom na prigovor tuženoga (exceptio non adimpleti contractus prema općem pravu, exceptio doli prema Justinijanu)

· ODGOVORNOST PRODAVAOCA ZA PRAVNE NEDOSTATKE STVARI (EVIKCIJU)

· prodavalac dobre vjere ne odgovara kupcu što mu eventualno nije pribavio vlasništvo stvari, on načelno odgovara samo za evikciju, tj. tek ako bi treći parnicom ili interdiktom kupcu oduzeo stvar iz posjeda 
· prodavalac ne odgovara ako bi se netko treći samo javio, nego odgovara tek ako bi treći putem parnice kupcu oduzeo stvar iz posjeda

· prodavaočeva odgovornost za evikciju u rimskom se pravu razvijala postupno: 

· actio auctoritatis

· najstariji slučaj jamstva za evikciju bio je vezan uz realnu kupnju kod mancipacije kojom se na kupca odmah prenosilo kviritsko vlasništvo stvari -  ako treći podigne protiv mancipatara reivindikacionu parnicu, mancipatar mora obavijestiti mancipanta o parnici (litem denuntiare, auctorem laudare)

· ovaj bi mu morao pomagati u parnici ili je preuzeti na sebe – ako to ne bi htio učiniti ili ne bi uspio u parnici, mancipatar može akcijom auctoritatis tražiti dvostruki iznos plaćene kupovnine (ova tužba in duplum ima deliktni značaj)

· stipulatio duplae (pecuniae)

· navedena obveza se kod mancipacije može i posebno preuzeti u obliku stipulacije 

· prodavalac bi posebnom stipulacijom preuzeo jamstvo protiv evikcije, za kupčev mirni posjed i korištenje

· najobičnija je stipulatio duplae (pecuniae) – njome se prodavalac u slučaju evikcije obvezuje platiti dvostruku kupovninu

· actio empti

· krajem 1. stoljeća nastaje pravilo da kupac može akcijom empti prisiliti prodavaoca na davanje stipulacije duplae
· uskoro je jamstvo za evikciju bilo sadržano u samom kupoprodajnom ugovoru – sada kupac u slučaju evikcije protiv prodavaoca podiže tužbu iz ugovora (actio empti) kojom traži naknadu punog interesa 

· pritom se pretpostavlja da je kupac obavijestio prodavaoca o parnici koju je treći započeo (litis denuntiatio) protiv kupca, kako bi mu prodavalac mogao u parnici pomoći
· do odgovornosti prodavaoca sada načelno dolazi samo u slučaju uspješne evikcije – ovo pravilo ima 3 iznimke: 

a) kupac može akcijom empti tražiti naknadu punog interesa makar je zadržao posjed stvari, ali tako što je stvar naknadno stekao na besplatni ili naplatni način (npr. ponovnom kupnjom od pravog vlasnika) - pretpostavka je odgovornosti za evikciju da je kupac obavijestio prodavaoca o parnici
b) kupac s akcijom empti može odmah tražiti naknadu interesa ako mu je prodavalac dolozno prodao tuđu stvar

c) kupac može zadržati kupovninu dok protiv njega traje parnica o vlasništvu (exceptio evictionis imminentis) 

- odstupajući u ovim načelima od načela odgovornosti za evikciju, krčio se time put pooštrenoj odgovornosti za pribavljanje prava (tj.prava vlasništva, a ne samo posjeda).

· ODGOVORNOST PRODAVAOCA ZA FAKTIČNE NEDOSTATKE STVARI

· pretpostavka ove odgovornosti je:

1) da se radi o manama zbog kojih se stvar ne može normalno upotrebljavati, ili joj se bitno umanjuje vrijednost
2) da ti nedostaci postoje već u času prodaje

3) da se radi o skrivenim i neupadljivim nedostacima, a ne o takvima koji se odmah mogu opaziti (npr.sljepoća)
4) da kupcu te mane nisu poznate, te ih nije mogao uočiti kraj uobičajene pažljivosti prigodom kupnje
· odgovornost prodavaoca za faktične nedostatke opravdava se time što on treba poznavati svoju stvar koju prodaje

· povijesni razvoj ove odgovornosti je analogan razvoju odgovornosti za evikciju:

· actio de modo agri

· najstariji slučaj ove odgovornosti vezan je uz mancipaciju kao realnu kupnju – ako prodavalac zemljišta navede netočne podatke o površini, odgovara po Zakoniku XII ploča akcijom de modo agri za dvostruku vrijednost površine koja nedostaje

· stipulatio duplae

· prodavalac kod svake kupnje može preuzeti jamstvo za skrivene nedostatke posebnom stipulacijom, koja bi se obično spajala sa stipulacijom duplae
· actio empti

· kod konsenzualne kupnje se krajem republike razvija prodavaočeva odgovornost za mane i bez posebne stipulacije, dakle temeljem samog kupoprodajnog ugovora

· kupac akcijom empti može tražiti od prodavaoca odštetu za fizičke mane i nedostatke stvari, ali samo ako je prodavalac postupao dolozno:

· kupcu svjesno zatajio neke mane (reticentia) 

· lažno pripisao stvari neka svojstva koja ona nema (dicta in mancipio, leges mancipii)

· po klasičnom pravu, kupac ovdje može tražiti naknadu one štete koju je pretrpio oslanjanjem na izjave i poštenje prodavaoca, na temelju kojih je i sklopio ugovor (negativni interes)

· edilsko jamstvo (actio redhibitoria i actio quanti minoris)

· kurulski edili koji su imali tržnu sudbenost, uveli su nova načela u pogledu odgovornosti za skrivene nedostatke prodaje robova ili životinja na javnim tržištima; smatraju da prodavalac treba odgovarati i za mane robova i životinja iako ni sam za njih nije znao
· ediktom kurulskih edila je određeno da prodavalac roba i životinja mora javno obznaniti njihove greške i nedostatke (npr. bolest, sklonost bijegu)

· za neobjavljene mane, kupac može zahtijevati jamstvo u obliku stipulacije (uglavnom stipulatio duplae)

· kasnije prodavalac uvijek odgovara za mane, bez obzira na to da li je znao za njih ili ne, pri čemu kupac ima 2 edilske tužbe:

· actio redhibitoria – njome može u roku od 6 mjeseci tražiti razvrgnuće kupnje

· actio quanti minoris – u roku od 1 godine može tražiti razmjerno sniženje kupovnine

· po ovom edilskom pravu kupac ne može dobiti i naknadu eventualne daljnje štete (npr. ako kupi bolesnu životinju koja zarazi i njegovu zdravu stoku), nego je samo imao pravo izbora između razvrgnuća kupnje i umanjenja kupovne cijene
· edilsko jamstvo od Justinijana

· Justinijan proteže edilsko jamstvo na kupnju svih stvari, a ne samo robova ili životinja – sada prodavalac odgovara i za sva neformalna obećanja i izjave u pogledu kakvoće stvari (dicta et promissa), bez obzira je li ih davao lažno ili u dobroj vjeri

· kupcu uvijek pripadaju navedene 2 akcije, ali i actio empti: 

· ako stvar nema svojstva koja su joj pripisana, ili ima nedostatke koji su prešućeni ili zanijekani

· kupac traži naknadu cijele štete, pozitivnog interesa (štete koju trpi zbog nevaljanog ispunjenja ugovora) 

· ova tužba nije vezana uz kratke rokove

· UZGREDNI UGLAVCI UZ KUPNJU

· uz kupnju kao negotium bonae fidei mogu se ugovoriti različiti uzgredni uglavci (pacta adiecta), koji su također utuživi tužbom iz prodajnog ugovora (actio empti/actio venditi) – to su:

· lex commissoria

· uglavak (dodatni pakt uz kupoprodaju) po kojem prodavalac ima pravo razvrći ugovor ako kupac ne isplati kupovninu ili ostatak kupovnine do određenog roka (pravodobno)
· smatra se da je takva kupnja sklopljena pod rezolutivnim uvjetom, a svi učinci se razvrgavaju unatrag (ex tunc) 

· kupac mora vratiti stvar sa svim ubranim plodovima, a prodavalac može izbjeći razvrgnuće plaćanjem kupovnine

· in diem addictio

· dodatni pakt uz kupoprodaju po kojem zaključeni ugovor ostaje na snazi ako prodavalac do određenog roka ne bi našao drugog kupca koji nudi povoljniju cijenu: 

· izvorno konstruirana kao kupnja pod negativnim suspenzivnim uvjetom da se do određenog roka neće naći bolji kupac

· neki misle da se radi o rezolutivnom uvjetu – kupnja odmah proizvodi sve učinke, a razvrgava se nastupom uvjeta

· prema interpolacijama, glede konstrukcije odlučuje volja stranaka – prvom kupcu pripada facultas alternativa, tj. mogućnost da ponudi toliko koliko nudi novi kupac, te ima prednost pred njim 

· navedeni uglavci već od klasičnog prava imaju stvarnopravni učinak – razvrgnućem kupnje vlasništvo bi ipso iure prešlo natrag na prodavaoca koji može stvar potraživati i reivindikacijom od svakoga (akcijom in rem)

· no postojali su i uzgredni uglavci s obligatornim učinkom utuživi akcijom in personam (samo među ugovornim strankama); ovdje spadaju: 

a) pactum displicentiae (kupnja na ogled, probu)

· uglavak dodan kupoprodaji kojim bi kupac stekao pravo da unutar određenog roka odustane od zaključenog ugovora ako mu se kupljena stvar ne svidi
· većinom se smatra rezolutivnim uvjetom, no može biti i suspenzivan

b) pactum de retroemendo i retrovendendo (pridržaj nazadkupnje i nazadprodaje)

· prvim si prodavalac pridržava pravo da istu stvar unutar određenog roka natrag kupi, a drugim si kupac pridržava pravo da istu stvar natrag proda prodavaocu
· pritom vrijedi prvobitna cijena (osim ako nije drukčije ugovoreno)

c) pactum protimiseos (pridržaj prava prvokupa)

· obveza kupca da kupljenu stvar u slučaju njene prodaje prvo ponudi prodavaocu uz iste uvjete koje nudi netko treći

· ovakvo pravo pripada i prvom kupcu kod in diem adikcije
· NAJAMNA POGODBA (LOCATIO CONDUCTIO)
· konsenzualni sinalagmatični ugovor kojim se jedna stranka obvezuje za određeni iznos novca drugoj stranci:

· prepustiti uporabu i korištenje određene stvari (locatio conductio rei: najam i zakup)

· prepustiti svoju radnu snagu (locatio conductio operarum: ugovor o službi)

· izvršiti neko djelo (locatio conductio operis: ugovor o djelu),
· a druga stranka se obvezuje platiti za to određenu svotu novca (merces) - u sva tri slučaja netko nešto postavlja ili izdaje (locare), a drugi to uzima ili odvodi (conducere)

· najam i zakup: onaj koji daje stvar u najam ili zakup je locator, a druga stranka je conductor
· ugovor o službi: onaj koji za novac izdaje svoju radnu snagu je locator, a službodavac je conductor
· ugovor o djelu: onaj koji naručuje djelo je locator, a druga stranka je conductor
· nazivlje prvog ili trećeg i drugog slučaja se razlikuje jer su se isprva u najam davali samo robovi i djeca obitelji

· onaj koji daje roba postavlja ga na trgu (locare) da ga najmoprimac uz naplatu odvede (conducere) – zato je prvi locator rei
· kad se u najam počela davati i radna snaga slobodnog čovjeka, za radnika je zadržan naziv locator, a za posloprimca conductor (obrnuto od ugovora o djelu) – kod najma ili zakupa i ugovora o službi novčanu naplatu plaća conductor, a kod ugovora o djelu plaća je locator 
· Rimljani su pod jedinstveni pojam najma svrstavali sva tri različita činjenična ugovorna stanja

· locatio conductio nastaje samim sporazumom stranaka na bilo koji način

· POVIJESNI RAZVOJ

· najstariji je slučaj najma pokretnina, prvenstveno teglećih životinja i robova

· dok je svaki Rimljanin imao kuću i zemlju, svoje robove i klijente, još nema veće potrebe za najmom ili zakupom

· kad u 2. stoljeću u Rim dolaze brojni stranci za njih se počinju izgrađivati najamne kuće (insulae) i stanovi (coenacula)

· sad više nije dovoljna domaća radna snaga djece i robova, pa se moraju sklapati ugovori o službi određenih radova

· kao i nekadašnja realna kupnja, i najam je prvo bio posao za gotovo iz ruke u ruku

· tek krajem republike postaje konsenzualni kontrakt s obligatornim učincima, a Rimljani ga smatraju srodnim kupoprodaji

· najam je uvijek besplatan

· za ostvarivanje međusobnih stranačkih prava i dužnosti pripadala je locatoru protiv conductora actio locati, a conductoru protiv locatora actio conducti – obje tužbe spadaju u iudicia bonae fidei, pa stranke odgovaraju za svaku krivnju (dolus i culpa levis)

· LOCATIO CONDUCTIO REI

· predmetom najma mogu biti nepotrošne stvari (pokretne i nepokretne) i neka prava (ususfructus - pravo uživanja, emfiteuza, superficies)

· najamna pogodba je sklopljena čim su se stranke sporazumjele o predmetu pogodbe i najamnini

· najmodavac se obvezuje prepustiti najmoprimcu uporabu i korištenje stvari, a locatio conductio rei obuhvaća: 

· slučajeve gdje se prepušta samo uporaba stvari – današnji najam
· slučajeve  gdje se prepuštaju uporaba i uživanje plodova stvari – današnji zakup
· conductor je detentor i ne postaje posjednikom stvari pa nema pravo na interdiktnu zaštitu

· obveze locatora (najmodavca

· locator mora predati stvar najmoprimcu i omogućiti mu ugovorenu uporabu (korištenje) za ugovoreno vrijeme

· ako treći oduzme stvar najamniku, jer ju je npr. locator trećem prodao, najamnik ima samo obligatorni zahtjev (na naknadu štete) protiv najmodavca, jer treći nije vezan najamnim ugovorom 

· nadalje, locator je dužan: 

· stvar uzdržavati u uporabljivom stanju

· snositi nužne i korisne troškove, te druge terete uzdržavanja stvari (npr. javne daće)

· nadoknaditi najamniku nužne troškove koje bi ovaj učinio na stvar

· jamčiti za mirnu uporabu i korištenje, za štetu zbog evikcije i skrivenih mana stvari

· zahtjeve protiv najamnika ostvaruje akcijom locati

· obveze conductora (najmoprimca)

· dužan je platiti ugovorenu najamninu ili zakupninu po izmaku najamnog vremena, dakle unatrag (postnumerando)

· najamnina se redovito sastoji u novcu, no kod zakupa zemljišta može biti u određenoj količini ili dijelu priroda  (pars quanta/quota)

· najamnik dobiva stvar samo u detenciju, pa ne uživa stvarnopravnu ni posjedovnu zaštitu

· najamnik mora stvar čuvati i koristiti je primjereno ugovoru – on pritom odgovara za svaku krivnju, ali ne i za pogoršanje stvari koje nastaje redovitom upotrebom

· ako najamniku bez njegove krivnje bude onemogućeno korištenje stvari (npr. jer je stvar slučajem propala), on neće trebati platiti najamninu za preostalo vrijeme ("periculum est locatoris") 

· zbog izvanrednih nepogoda u prirodi (suša, poplava), zakupnik može tražiti otpust ili sniženje zakupnine, ali bi morao nadoknaditi razliku ako bi slijedećih godina imao obilnu žetvu
· nadalje, obveze i mogućnosti najamnika su:

· ne mora sam koristiti stvar, nego je može dati u podnajam

· najmodavcu za dužnu najamninu pripada založno pravo na stvarima koje najamnik unese u stan (invecta et illata)

· zakupodavcu isto pravo pripada na prirodu zakupljenog zemljišta

· po isteku ugovorenog vremena dužan je vratiti stvar

· zahtjeve protiv zajmodavca ostvaruje akcijom conducti
· prestanak najamnog odnosa

· najamni odnos prestaje istekom ugovorenog vremena

· ako najmodavac ostavi stvari najamniku i dalje, najamni ugovor se smatra mučke obnovljenim (relocatio tacita)

· po Justinijanovom pravu, najmodavac i najamnik mogu prije isteka ugovorenog roka jednostrano odstupiti od ugovora: 

· najmodavac – ako mu najamnik ne plati najamnine kroz 2 godine ili ako stvar zloupotrebljava

· najamnik – ako najmodavac neće izvršiti potrebne popravke ili ako mu susjed zazida prozore stana

· ako je najamni ugovor sklopljen na neodređeno vrijeme, svaka stranka može jednostrano u svako doba raskinuti ugovor

· rimsko pravo nije poznavalo otkaz ni otkazne rokove
· LOCATIO CONDUCTIO OPERARUM - odnosi se na iznajmljivanje tuđe radne snage
· ovdje slobodan čovjek daje svoju radnu snagu za novac (ovaj oblik najma nije jako razvijen u Rimu) 

· u Rimu je bilo dovoljno robova, oslobođenika koji su radili za svoje gospodare – osim toga, predmetom ove pogodbe može biti samo ručni rad niže vrste koji inače obavljaju robovi 

· rad viših staleža vezan uz znanje i vještinu (npr. liječnici, učitelji, advokati) ne može biti predmetom najma u novcu – takav rad formalno je bio besplatan, ali su se primale nagrade u obliku počasti (honoraria, munera)

· kod locatio conductio operarum, predmet ugovora je rad, tj.radna snaga posloprimca (locator) kojom poslodavac (conductor) raspolaže 
· locator (posloprimac) je obvezan brižljivo obavljati rad prema ugovoru i uputama poslodavca, kroz ugovoreno vrijeme; ugovor njegovom smrću prestaje - svoje zahtjeve ostvaruje akcijom locati
· poslodavac (conductor) je dužan platiti ugovorenu novčanu najamninu (merces) za ugovoreno vrijeme, čak i ako se svojom krivnjom nije mogao poslužiti radom posloprimca; nije bilo propisa o visini ili razmjeru plaće - svoje zahtjeve ostvaruje akcijom conducti
· LOCATIO CONDUCTIO OPERIS - tiče se izvršenja nekog djela
· predmetom ugovora ovdje je rezultat rada, opus (npr. izrada neke stvari, gradnja kuće, prijevoz robe)

· naručitelj djela je locator, a poduzetnik je conductor (redemptor operis)

· ako se radi o izradi stvari, naručitelj daje poduzetniku materijal koji se ima preraditi

· ako se daju zamjenjive stvari s uglavkom da poduzetnik može upotrijebiti druge stvari iste vrste za izradu, na poduzetnika prelazi vlasništvo danog mu materijala (locatio conductio operis irregularis)

· ako sav materijal za izradu stvari da poduzetnik, smatra se da se radi o kupnji

· položaj i obveze conductora (poduzetnika)
· obvezan je djelo uredno izvršiti i na vrijeme ga predati; kod izrade se može poslužiti pomoćnicima i zamjenicima, ukoliko nije protivno ugovoreno ili se ne radi o strogo osobnoj činidbi (npr. narudžba portreta kod slikara)

· odgovara za svaku krivnju, pa i svoju i stručnu nesposobnost (imperitia) pomoćnika i zamjenika (culpa in eligendo), a neki poduzetnici su glede stvari koja im je povjerena na obradu odgovarali i za kustodiju
· svoje zahtjeve protiv naručitelja djela ostvaruje akcijom conducti

· položaj i obveze locatora (naručitelja) 
· dužan je platiti ugovorenu novčanu nagradu (merces) za dovršeno djelo, te pravodobno preuzeti djelo; po pravilu daje materijal za izradu stvari
· svoje zahtjeve protiv poduzetnika ostvaruje akcijom locati

· locatio conductio operis ne utrnjuje smrću poduzetnika – njegova obveza prelazi na nasljednike (ako nije strogo osobna) 

· lex Rhodia de iactu

· predmet ugovora o djelu može biti i prekomorski prijevoz robe – što se tiče diobe štete koju bi pretrpjela roba ili brod od pomorskih opasnosti, Rimljani recipiraju pravila pomorskih zakona otoka Rodosa: lex Rhodia de iactu: 

· ako kapetan mora žrtvovati dio tereta da spasi brod i ostali teret, takvu štetu snose svi razmjerno

· najobičniji slučaj je da se moralo baciti dio tereta u more radi olakšanja (iactus navis levandae gratia)

· vlasnici izgubljene robe imaju zahtjev da im štetu nadoknade vlasnici spašene robe i broda

· u tu svrhu imaju protiv kapetana actio locati; kapetan protiv vlasnika spašene robe ima actio conducti
· to je vrijedilo za slučaj prirodne opasnosti, ali ne za slučaj otimanja broda ili tereta od strane gusara
· DRUŠTVENA POGODBA (SOCIETAS)
· konsenzualni sinalagmatički ugovor kojim se 2 ili više osoba udružuju da zajedničkim sredstvima postignu neku zajedničku, dopuštenu svrhu, dijeleći dobitak i gubitak; nastaje neformalnim sporazumom
· prema sredstvima i svrsi, rimsko klasično pravo razlikuje 4 skupine društava: 

a) societas omnium bonorum – zajednica cjelokupne sadašnje i buduće imovine

b) societas quaestus – zajednica cjelokupne buduće imovine stečene poslovnom djelatnošću članova (ne npr. nasljedstvom)

c) societas alicuius negotiationis – zajedničko vođenje određene vrste poslova (poslovne grane) (npr. društva bankara, trgovaca robljem, publikana – socii argentarii, venaliciariorum, publicanorum) 

d) societas unius rei – zajednica za jedan određen posao (npr. iskorištavanje nekog zemljišta)

· društvo se razlikuje od korporacije jer društvo nije pravna osoba – ovdje su pravni subjekti pojedini članovi društva

· u starom civilnom pravu nije postojala društvena pogodba kao konsenzualni kontrakt, postojala je tek posebna vrsta porodične zajednice (consortium, societas fratrum, ercto non cito) - to je bila zajednica svih dobara među braćom (societas fratrum), koji su po smrti patris familias zajednički upravljali nerazdijeljenim obiteljskim nasljedstvom
· ta stara societas iuris civilis, u kojoj je svaki član mogao samostalno, npr. mancipirati zajedničku stvar (res mancipi) s učinkom za sve članove - istisnuta je iz prakse neformalnom konsenzualnom društvenom pogodbom, koja ima svoje porijeklo u ius gentium
· ODNOSI I OBVEZE ČLANOVA DRUŠTVA

· kod društvene pogodbe, obvezuju se članovi međusobno na određene činidbe radi postizanja zajedničke svrhe; za to je potrebno stvoriti neku društvenu imovinu
· članovi su obvezani unositi u zajednicu svoje prinose (novac, stvari, prava, rad) – njihov razmjer ne mora biti jednak

· takva društvena imovina pripada pojedinim članovima koji stječu suvlasništvo na unesenim prinosima

· za obveze odgovaraju osobno svi članovi

· pojedini član ima pravo na jednak udio u društvenom dobitku, koji obično odgovara i udjelu u gubitku – može se ugovoriti i slijedeće: 

· da pojedini član sudjeluje s većim udjelom na dobitku nego na gubitku

· da sudjeluje samo u dobitku ako je to opravdano visinom i vrijednošću njegova prinosa

· ako bi pojedini član snosio samo gubitak, a bio isključen od dobitka, ugovor je ništav (societas leonina)

· ako o dijelovima dobitka i gubitka ništa nije ugovoreno, dijelovi svih članova su bili jednaki
· društvena pogodba stvara obveze samo među članovima društva, a ne djeluje prema trećim osobama – zato u odnosu prema van vođenje društvenih poslova načelno pripada svim članovima zajednički 
· pojedinac koji bi sklapao poslove s trećima smatrao bi se samo posrednim zastupnikom ostalih članova

· prema trećima je samo on osobno stjecao prava i obveze, ali je rezultate svog poslovanja morao interno prenijeti i na ostale članove prema razmjeru njihovih društvenih udjela
· prema tome, prava i dužnosti prema trećima uvijek su pripadala pojedinim članovima

· ACTIO PRO SOCIO, ACTIO COMMUNI DIVIDUNDO

· iz društvene pogodbe nužno nastaju uzajamna prava i dužnosti među članovima

· actio pro socio služi za ostvarivanje uzajamnih zahtjeva među članovima društva – spada u iudicia bonae fidei, a osuđenog stiže infamija

· članovi društva ovom tužbom mogu potraživati: 

· uzajamno uplatu prinosa

· razmjerno uručenje svega što je koji član stekao za društvo (uključujući zatezne kamate)

· isplatu svog dijela ostvarenog dobitka

· naknadu gubitka i troškova koje je imao pri obavljanju društvenih poslova

· po klasičnom pravu, društvo se razvrgavalo podignućem te tužbe; pri obavljanju poslova član prvo odgovara samo za dolus, a kasnije i za prijelom povjerenja (od Justinijana i za culpa in concreto)

· osuđenome pripada beneficium competentiae – može biti osuđen samo in id quod facere potest
· ako je među članovima došlo do suvlasništva na zajedničkoj imovini, može se podići i actio communi dividundo – njome se postiže dioba zajedničke imovine i razvrgnuće zajednice

· RAZVRGAVANJE DRUŠTVA

· društvo se razvrgava: 

a) smrću bilo kojeg člana, jer je utemeljeno na odnosu osobnog povjerenja 
b) capitis deminucijom (od Justinijana samo maxima i media)

c) otvorenjem stečaja nad imovinom kojeg ortaka – na nasljednike prelaze samo zahtjevi koji su nastali do tog časa, na nastavljanje društva preostalih članova smatra se osnivanjem novog društva

d) postizanjem društvene svrhe, gubitkom čitave društvene imovine, istekom roka na koji je bilo ugovoreno

e) sporazumom svih članova (contrarius dissensus)

f) jednostranim otkazom bilo kojeg člana (renuntiatio) – član ne može otkazom u nezgodno vrijeme izbjeći svoje dužnosti ili dolozno oštetiti druge članove (npr. na udjelu u nekom očekivanom dobitku).
· NALOG (MANDATUM)
· nalog (punovlasna pogodba) –  konsenzualni ugovor kojim jedna stranka (mandant) (dominus negotii) nalaže drugoj stranci (mandataru) da izvrši za nju besplatno neki posao, a druga stranka se prihvatom naloga obvezuje na njegovo izvođenje

· suglasnost volja stranaka može se postići na bilo koji način (neformalni posao)

· posao na koji se mandatar obvezuje se može sastojati u faktičnom radu ili izvršenju pravnih poslova (npr. zastupanje u sporu) - ovdje je mandatar posredni zastupnik mandanta
· predmetom naloga ne može biti posao koji je u isključivom interesu mandatara, jer bi to bio zapravo savjet, consilium (npr. da sebi uloži novac u kupnju kuće)

· no ako je takav savjet učinjen dolozno, iz njega izvire zahtjev na naknadu štete putem akcije doli
· mandatni odnos je načelno besplatan
· besplatnost mandata se opravdava time što se on temelji na odnosima prijateljstva i dužnosti, no uistinu se radi o tome da je naplatno obavljanje rada ponižavalo slobodne ljude – zato viši staleži ipak primaju nagrade kao znak počasti (honorarium, munera), koje su se mogle u carsko doba ugovarati i sudbeno utjerivati u ekstraordinarnoj kogniciji
· mandat je nepotpuno dvostrani ugovor (contractus bilateralis inaequalis), jer iz njega uvijek i nužno nastaju obveze za mandatara, a samo eventualno i za mandanta

· ACTIO MANDATI DIRECTA

· pripada mandantu za ostvarivanje zahtjeva protiv mandatara, te spada u iudicia bonae fidei; obveze mandatara: 

· vjerno izvršiti posao prema primljenom nalogu

· po svršetku posla položiti račun i izručiti mandantu sve što je stekao izvršujući nalog (s plodovima i koristima) 

· s osudom ga stiže infamija, a po klasičnom pravu odgovara samo za dolus (od Justinijana i za culpu)
· ACTIO MANDATI CONTRARIA

· pripada mandataru za ostvarivanje eventualnih zahtjeva protiv mandanta; obveze mandanta: 

· nadoknaditi mandataru eventualne troškove i izdatke koje je imao pri izvršenju naloga

· osloboditi ga obveza i tereta koje je preuzeo na sebe

· nadoknaditi štetu koju je mandatar eventualno pretrpio

· odgovara za svaku krivnju (dolus i culpa levis)

· mandant ne mora prihvatiti posao izvršen izvan granica izdanih uputa – ako je mandatar prekoračio nalog jer je npr. kupio stvar za višu cijenu ili je prodao za nižu, može ostvariti zahtjeve iz mandata ako sam plati razliku

· UTRNJENJE MANDATA

· mandat utrnjuje: 

· izvršenjem naloga ili istekom roka

· smrću bilo koje stranke

· opozivom mandanta (revocatio) i otkazom mandatara (renuntiatio)

· otkaz pritom ne smije uslijediti u nezgodno vrijeme ili dolozno – ako je mandatar, ne znajući za smrt mandanta, izvršavao nalog i poslije njegove smrti, može takve zahtjeve ostvariti protiv nasljednika
· opozivom i otkazom prestaje samo mandatni odnos – već nastali zahtjevi traju i dalje za obje stranke i nasljedni su

· MANDATUM PECUNIAE CREDENDAE - kasnije nazvan MANDATUM QUALIFICATUM 
· služi za neformalno preuzimanje poručanstva: 

· mandant kao poruk nalaže mandataru neka trećemu da zajam ili mu odgodi plaćanje duga

· ukoliko mandatar ne bi mogao utjerati dug od trećega može tužiti mandanta (jamca) s actio mandati contraria
· takav mandant koji plati dug ima po Justinijanovom pravu beneficium cedendarum actionum (ako je više mandata – beneficium divisionis) 

1.5.   INOMINATNI KONTRAKTI

· nisu imali posebno ime pa su nazvani neimenovani - inominatni kontrakti

· razvojem prometa i trgovine nastaje potreba za priznavanjem pravnog učinka i drugim ugovorima koji su se javljali u praksi, a po svom sadržaju nisu se mogli svrstati u postojeće skupine realnih i konsenzualnih kontrakata

· tako se počinju priznavati inominatni kontrakti – svaki dvostrani (sinalagmatični) sporazum o činidbi i protučinidbi bilo kojeg nedopuštenog sadržaja postaje obvezatan i utuživ (postaje kontrakt) onim časom kad jedna stranka ispuni svoju obećanu činidbu - obveza nastaje izvršenjem činidbe jedne stranke
· razlikuju se od konsenzualnih kontrakata jer obveze stranaka ne nastaju već sporazumom o činidbi i protučinidbi, nego tek time što je jedna stranka svoju činidbu već i izvršila (tad nastaje obveza druge stranke da ispuni svoju protučinidbu)

· zajedničko obilježje inominatnih i realnih kontrakata: 

· obvezni odnos nastaje tek time što jedna stranka izvrši svoju činidbu da bi dobila ugovorenu protučinidbu

· causa obveze leži u ispunjenju prve činidbe (obveza nastaje re)

· dok se kod realnih kontrakata činidba sastoji u predaji, a protučinidba  u vraćanju stvari, kod inominatnih kontrakata činidba se može sastojati i u nekom drugom djelovanju i propuštanju, kao i protučinidba

· ako se i radi o povratku iste stvari, postoje neke modifikacije zbog kojih se ugovor ne može svrstati u realne

· zbog ove sličnosti da nije dovoljan samo neformalan sporazum, nego ispunjenje činidbe, komentatori skupinu inominatnih (neimenovanih) kontrakata povezuju s realnim kontraktima
· u Justinijanovoj kompilaciji, inominatni kontrakti se prema naravi činidbe i protučinidbe dijele na 4 skupine: 

1) do ut des – izvršena činidba i očekivana protučinidba sastoje se u davanju neke stvari (dare), tj. u prijenosu vlasništva 
                     (npr. kod mijene)

2) do ut facias – sadržaj činidbe je dare (davanje neke stvari),a protučinidbe facere (izvršenje neke protučindibe) (npr. 
                        stranka da prsten da joj druga stranka naslika portret)

3) facio ut des – sadržaj činidbe je facere (izvršenje neke radnje), a sadržaj protučinidbe dare (davanje neke stvari)
4) facio ut facias – obje se činidbe sastoje od facere, izvršenja nekih radnji, koje mogu biti različitog sadržaja
· PRIZNANJE INOMINATNIH KONTRAKATA

· do priznanja inominatnih kontrakata došlo je postupnim razvojem koji završava krajem klasičnog doba

· condictio ob rem dati, actio doli

· u klasičnom pravu, neformalnim ugovorima još se ne priznaje tužba na ispunjenje protučinidbe – stranka koja je izvršila svoju činidbu može tražiti samo povratak svoje činidbe:

· kondikcijom (condicio) ob rem dati – ako se radi o davanju neke određene stvari; kondikcija služi za povratak stvari po civilnom pravu; to je tužba na certum zbog bezrazložnog bogaćenja (kod Justinijana – condictio causa data non secuta) - traži se povratak stvari i odustaje od kontrakta
· akcijom doli – ako stranka izvrši neko djelo, može tražiti samo odštetu za izvršenu činidbu

· condictio causa data causa non secuta, actio praescriptis verbis (in factum + civilis incerti)

· još nije postojala tužba kojom bi se protustranka koja je primila činidbu mogla prisiliti na izvršenje obećane protučinidbe

· do toga dolazi tek postupno djelovanjem pretora i pravnika, pa se već klasični pravnici prepiru o utuživosti mijene, gdje se obećaje dati stvar za neku drugu stvar (do ut res): 

· Sabinovci smatraju mijenu kupnjom, pa daju tužbu na protučinidbu

· Prokulovci to osporavaju, te isprva daju samo kondikciju na povratak predane stvari

· iz ovog se vidi potreba da se i takvom ugovoru prizna utuživost, pa se uvode dvije nove tužbe:

· actio in factum – pretorske tužbe na ispunjenje protučinidbe

· actio civilis incerti – civilna tužba za ispunjenje protučinidbe (takvi kontrakti se počinju smatrati kontraktima za 

                                   utuženje)
· kako se nije radilo o imenovanim ugovorima, u demonstraciji formule opisivalo bi se činjenično stanje (praescriptio)

· Justinijan tužbu širi na ispunjenje svih takvih ugovora, te spaja ove tužbe u actio praescriptis verbis (tužba na ispunjenje protučinidbe - bonae fidei)
· osim ove akcije, postoji i condictio causa data causa non secuta:

· njome stranka koja je izvršila svoju činidbu može tražiti povratak svoje činidbe

· vrijedi samo ako protivna stranka snosi krivnju što nije izvršila protučinidbu (npr. kriva je za svoje zakašnjenje)

· condictio ex poenitentia

· ovu kondikciju iz pokajanja uvodi Justinijan kao treće sredstvo – njome stranka odmah može tražiti povratak svoje činidbe i jednostrano odustati od ugovora još prije nego što je stranka došla u zakašnjenje, čak i ako je protustranka još uvijek pripravna izvršiti svoju protučinidbu

· MIJENA (PERMUTATIO)
· najvažniji inominatni kontrakt skupine do ut des – stranke mijenjaju jednu stvar za drugu, tj. jedna stranka na drugu prenosi vlasništvo neke stvari uz obvezu druge stranke da će u zamjenu dati vlasništvo neke druge stvari (Sabinovci je smatraju podvrstom kupnje)

· prema načelima bonae fidei, stranke odgovaraju za svaku krivnju, evikciju i skrivene nedostatke stvari

· mijena nastaje tek predajom jedne stvari; kod nje se daje stvar za stvar (a ne za novac kao kod kupnje) 

· kod mijene obje stranke moraju prenijeti vlasništvo (a ne samo posjed) stvari, te ako protustranka ne izvrši svoju obvezu, može se kod mijene tražiti izvršenje, ali i razrješenje, tj. povratak stvari

· NALOG PRODAJE (AESTIMATUM)
· inominatni kontrakt kojim vlasnik predaje stvar drugome da ju proda po označenoj cijeni i vlasniku preda samo označenu cijenu (ako proda stvar za višu cijenu, zadržava eventualan ostatak)

· ako ne proda stvar do primjerenog ili određenog roka, mora ju vratiti; vlasniku stvari daje se posebna actio in factum aestimatoria
· Justinijan ju pretvara u opću aestimatoria praescriptis verbis actio, koja je bila bonae fidei
· PREKARIJ
· prepuštanje stvari drugome na besplatnu upotrebu do svojevoljnog i svakodobnog opoziva (ovo nije kontrakt, nego samo faktični, svakodobno opozivi odnos) - ovdje nema obveznog odnosa i tužbe
· prekarist je posjedovnim interdiktima zaštićen od trećih, ali ne i od vlasnika (precario dans)

· prekarist je detentor i ako na opoziv ne vrati stvar, bit će mu ona oduzeta (interdiktom de precario), jer je prekaristov posjed časom opoziva postao viciozan. U kasnije carsko doba uvršten je prekarij među inominatne kontrakte.

· po Justinijanu, povratak stvari može se tražiti, osim interdiktima i obveznom tužbom (condictio incerti, actio praescriptis verbis)

2. PAKTI

2.1.   POJAM I UČINAK PO CIVILNOM PRAVU (PACTA ADIECTA)
· u najstarijem tehničkom smislu, pactum znači nagodbu ili sporazum kojim se dokidaju deliktne obveze

· u klasičnom pravu, ovaj izraz dobiva šire značenje sporazuma volje uopće (isto kao conventio, consensus)

· kod ovog općenitog značenja, pactum služi kao temelj svakog kontrakta, ali nije svaki pactum ujedno i kontrakt

· uskoro riječ pactum dobiva uže značenje: svaki neformalni uglavak stranaka koji ne pripada među kontrakte priznate po civilnom pravu, pa zato nije utuživ (pacta nuda)

· s vremenom se nekim paktima ipak priznaju stanoviti učinci i utuživost:

· po civilnom pravu (pacta adiecta), po pretorskom pravu (pacta praetoria), po carskom pravu (pacta legitima)

· UČINAK PO CIVILNOM PRAVU

· razvojem iudiciorum bonae fidei dolazi do utuživosti neformalnih uzgrednih uglavaka (pacta adiecta) uz negotia bonae fidei
· sudac povodom tužbe iz glavnog posla mora uvažiti i neformalne uzgredne uglavke, iako o njima u formulu nije uvrštena posebna uputa ili ekscepcija (pacta conventa inesse bonae fidei iudicis) – to se načelno odnosi na uglavke dogovorene istodobno s glavnim ugovorom (pacta in continenti, za razliku od kasnijih uglavaka, pacta ex intervallo)

· uz ugovore stricti iuris, civilno pravo ne priznaje nikakav učinak neformalnim uzgrednim uglavcima ukoliko nisu bili zaodjenuti u samostalni kontrakt stipulacije

2.2.   PACTA PRAETORIA

· pretor bi tuženiku davao ekscepciju da se obrani od neke kontraktne civilne obveze – zbog takve ekscepcije tužitelj bi bio odbijen, jer se npr. s tuženim neformalno pogodio o otpustu duga (exceptio pacti de non petendo)

· tako nastaje pravilo: nuda pactio obligationem non parit, sed parit exceptionem
· osim toga, pretor nekim paktima počinje davati i zaštitu pomoću pretorskih akcija in factum (pacta praetoria): 

· CONSTITUTUM DEBITI
· neformalno obećanje da će se neki već postojeći novčani dug platiti u određeno vrijeme

· takvo obećanje može se odnositi na vlastiti dug (constitutum debiti proprii) ili na tuđi (constitutum debiti alieni)

· predmet konstituta može biti i dug drugih zamjenjivih stvari, a od Justinijana svaki dug uopće – za utuživanje ovog obećanja daje se pretorska actio de pecunia constituta (stroga tužba, poput akcije certae creditae pecuniae)

· prvotna obveza konstitutom ne utrnjuje, nego vjerovnik može tužiti iz prvotne obveze/konstituta dok god ne bude namiren
· constitutum ima svrhu vjerovnikova osiguranja, posebno constitutum tuđeg duga (učinak poručanstva)

· RECEPTUM ARGENTARII
· neformalno obećanje bankara da će isplatiti neku svotu novaca za tuđi račun (npr. račun svog komitenta)

· ovo je obećanje apstraktno, nije zavisno od opstojnosti neke ranije obveze (komitentove)

· ako je komitent trećemu bio obvezan otprije, ostat će i dalje obvezan, pa tada receptum ima značaj poručanstva
· protiv bankara se daje stroga actio recepticia (nestaje od Justinijana spajanjem receptuma i konstituta)

· RECEPTUM NAUTARUM/CAUPONUM/STABULARIORUM
· to je prvo bio neformalni uglavak kojim bi brodari/gostioničari/vlasnici staja preuzimali odgovornost za stvari koje bi putnici i gosti unijeli na njihov brod/gostionicu/staju – kasnije ta odgovornost izvire iz same činjenice primanja gosta i stvari

· takvi poduzetnici odgovaraju za svaku propast ili oštećenje, osim ako dokažu da je štetu uzrokovala viša sila
· pretor bi gostu pritom davao tužbu na naknadu vrijednosti stvari (actio de recepto)

· pored kontraktne odgovornosti, postoji i deliktna odgovornost ovih poduzetnika in duplum, za krađe i oštećenja koja bi njihovi ljudi počinili na putnikovim stvarima (tako pretor štiti putnike koji ne poznaju prilike i ljude u stranim mjestima)

· RECEPTUM ARBITRII
· preuzimanje dužnosti privatnog obranika u sporu – ako stranke ugovore (compromissum) da će svoj spor iznijeti na rješenje pred privatnog obranika umjesto pred redovitog suca, moraju sklopiti i pakt s obranikom (arbiter ex compromisso)

· temeljem tog pactuma, pretor globama i pljenidbama sili obranika da ispuni preuzetu dužnost

· PACTUM IURISIURANDI (IURAMENTUM VOLUNTARIUM)
· neformalni ugovor o odlučnoj prisezi kojom stranke žele riješiti neki već predstojeći spor

· ako temeljem takvog ugovora tuženi prisegne da ništa ne duguje, pretor može:

· uskratiti vjerovniku tužbu (denegatio actionis)

· obraniti tuženoga ekscepcijom (exceptio iurisiurandi)

· ako tužitelj prisegne da njegov zahtjev postoji, pretor mu daje akciju in factum (actio de iureiurando)

· ovdje se više ne pita za prvotni temelj tužiteljeva zahtjeva

· odlučuje se samo o tome da li je tužitelj položio prisegu prema ugovoru

· prema tome, ovaj postupak stranaka je sličan nagodbi (iureiurandum transactum sit negotium)

2.3.   PACTA LEGITIMA
· COMPROMISSUM
· neformalni ugovor stranaka da će svoj spor riješiti po privatnom obraniku s kojim nakon toga sklapaju receptum arbitrii
· ovaj pakt po klasičnom pravu nije obvezan, pa stranke uzajamnim stipulacijama (com-promittere) ugovaraju kaznu za slučaj da se jedna od njih ne pokori odluci obranika

· tek Justinijan priznaje izravnu obvezatnost takvog posla – protiv zahtjeva koji je već bio presuđen po privatnom obraniku daje tuženom ekscepciju pacti veluti ex compromisso, a na ispunjenje obranikove presude daje tužitelju akciju in factum

· POLLICITATIO DOTIS (OBEĆANJE MIRAZA)
· po klasičnom pravu, mora imati oblik stipulacije ili dotis dikcije – konstitucijom Teodozija II i Valentinijana III. iz 428. godine određeno je da je svako neformalno obećanje miraza obvezno, te ga muž može utužiti kondikcijom ex lege
· DONATIO (DAROVANJE)
· besplatna i dobrovoljna namjena imovinske koristi kojom se povećava imovina obdarenika, a smanjuje imovina darovatelja

· takva namjena mora biti učinjena iz liberaliteta (animus donandi) – samo zato da bi se povećala imovina obdarenika

· darovanje se može ostvariti različitim pravnim poslovima: 

· dando – prenošenjem vlasništva i drugih stvarnih prava (mancipacijom, in iure cesijom, tradicijom)

· obligando – obećanjem darovanja, tj. preuzimanjem obveze na darovanje

· cedendo – ustupanjem tražbine

· liberando – otpuštanjem duga

· u klasičnom pravu, obećanje darovanja je utuživo samo ako je obećanje zaodjenuto u stipulaciju (darovanje promittendo)

· tek Justinijan priznaje njegovu obvezatnost i utuživost, ali samo do svote od 500 solida
· povodom tužbe iz obećanja darovanja, darovatelju pripada beneficium competentiae
· svi navedeni pravni poslovi i načini povećanja tuđe imovine služe realizaciji darovanja, a darovanje je causa tih poslova

· za postanak darovanja potreban je prihvat obdarenika – drugi može bez moje volje povećati moju imovinu, ali me ne može bez moje volje obdariti (za darovanje je potreban sporazum volja, te je darovanje uvijek ugovor)

· OGRANIČENJA DAROVANJA
· rimsko pravo nije bilo sklono darovanjima, pa su postojali različiti propisi o njegovom ograničenju

· ZABRANA DAROVANJA PREKO ODREĐENE MJERE

· uvedena 204. pr.n.e. s lex Cincia de donis et moneribus
· od ove zabrane izuzete su samo neke osobe, bračni drug i bliži srodnici po krvi i tazbini (personae exceptae)

· kako je ovaj zakon bio lex imperfecta, zabranjena darovanja nisu ništava ni kažnjiva – ovdje djeluje pretor: 

· ukoliko darovanje još nije potpuno realizirano, pretor štiti darovatelja ekscepcijom legis Cinciae, primjerice ako se radi o tužbi iz stipulacijom obećanog darovanja

· u kasnije klasično doba, ovom se ekscepcijom ne može služiti nasljednik darovatelja (morte Cincia removetur)

· ZABRANA DAROVANJA MEĐU SUPRUZIMA

· po lex Cincia takva su darovanja još pogodovana jer bračni drug spada u personae exceptae
· u klasično doba ona su zabranjena pod prijetnjom ništavosti (iznimke: darovanje radi manumisije, za slučaj smrti, …)

· ovdje se običajnim putem razvilo pravno pravilo koje je promijenilo (derogiralo) zakon: 

· obdareni suprug može zadržati darovane stvari ako darovatelj umre prije njega, a da nije opozvao darovanje

· ovo pravilo vrijedi od senatuskonzulta donesenog 206. godine (oratio Antonini)

· INSINUATIO

· upisivanje darovanja u zapisnike kod oblasti, zamjenjuje načela legis Cinciae krajem 3. st.
· insinuacija postupno postaje nužni oblik za valjanost darovanja – od Justinijana, insinuatio je potrebna za valjanost darovanja preko 500 solida (u protivnom darovatelj može tražiti povratak viška)

· time je svako neformalno obećanje darovanja (pactum donationis) do 500 solida postalo obvezatno i utuživo

· OPOZIVANJE I POBIJANJE DAROVANJA

· po Justinijanu, darovanje se može opozvati zbog nezahvalnosti obdarenika – u tom slučaju darovatelj može tražiti potpuni povratak dara kondikcijom causa finita ili kondikcijom sine causa
· treći mogu pobijati darovanja zbog: 

· prikrate nužnog dijela (querella inofficiosae donationis)

· prikrate vjerovnika (actio Pauliana) 

3. OBVEZE IZ KVAZIKONTRAKATA

3.1.    POJAM I VRSTE KVAZIKONTRAKATA

· već klasični pravnici primjećuju da diobom razloga postanka obveza nisu obuhvaćene sve obveze – otkad pojam contractus obuhvaća samo civilne obveze koje nastaju ugovorom, vidi se da postoje dozvoljena djelanja i činjenična stanja koja nisu delikti jer nisu protupravna, ali nisu ni kontrakti jer se ne temelje na sporazumu stranaka (conventio)

· to opaža već Gaj u svojim Institucijama: 

· onaj koji primi platež neduga (jer mu je netko u bludnji platio nešto kao da je dužan) biva protiv svoje volje obvezan na njegov povratak, iako među strankama nije došlo do nikakvog ugovora

· ova obveza nastaje re, slično kao kod zajma (ac si mutuum accepisset), ali ne nastaje iz kontrakta

· odatle je platež neduga (bezrazložno obogaćenje)  zbog sličnosti sa zajmom uvršten kasnije u kvazikontrakte

· pod imenom Gajevih "Aurea", u Digestima se nabrajaju još neki slučajevi takvih obveza po učinku sličnih obvezama iz kontrakata, mada nisu nastale iz ugovora: 

· vođenje tuđih poslova bez naloga (negotiorum gestio) – slično mandatu

· obveze iz tutorstva (tutela) – također slične mandatu

· obveza nasljednika prema legataru (iz legata per damnationem)

· Gaj ih ovdje svrstava pod obligationes ex variis causarum figuris – iz ove kategorije u postklasično doba nastaje kategorija obligationes quasi ex contractu (Justinijan ovdje dodaje još slučajnu zajednicu, donekle sličnu društvenoj pogodbi)

· ovakvo svrstavanje je logički neopravdano, više služi potrebi pravnika da sistematiziraju sve obveze

3.2.    POSLOVODSTVO BEZ NALOGA (NEGOTIORUM GESTIO)
· negotiorum gestor  obavlja poslove druge osobe (dominus negotii), a da pritom nije od nje dobio nalog

· odnos sličan mandatu, ali ne nastaje ugovorom stranaka; predmet ove obveze može biti obavljanje fizičkih ili pravnih poslova

· ove slučajeve prvo štiti pretor akcijama in factum, no kasnije su zamijenjene akcijom negotiorum gestorum
· Justinijan razlikuje actio negotiorum gestorum directa (protiv poslovođe) i contraria (protiv gospodara) 

· za poslovodstvo je bitno da se obavlja tuđi posao – to se često da zaključiti iz objektivnih okolnosti (npr. jer se obavlja na tuđoj stvari), no nekad je potrebno prosuđivati i subjektivne okolnosti (je li poslovođa imao namjeru obavljati tuđi posao)

· obveze negotiorum gestora:

· izvršiti posao do kraja – pritom odgovara za dolus i culpu levis (ako odvrati prijeteću štetu, samo za dolus)

· ako svjesno postupi drukčije nego što bi postupio gospodar, odgovara i za slučajnu štetu (casus) 

· po svršetku posla mora položiti račun i izručiti sve što je stekao iz tuđeg posla

· obveze gospodara posla: 

· nadoknaditi gestoru eventualne izdatke i troškove, osloboditi ga eventualno preuzetih obveza 

· pretpostavka je pritom da je obavljanje posla bilo korisno za gospodara (negotium utiliter gestum)

· ako je poslovodstvo poduzeto unatoč zabrani gospodara, Justinijan određuje da negotiorum gestor tada nema nikakvih zahtjeva (iznimka je ako netko ispuni tuđe javne obveze ili sahrani čovjeka)

3.3.   SLUČAJNA ZAJEDNICA (COMMUNIO INCIDENS)
· zajednica nastala bez volje stranaka – bez ugovora (npr. zajedničkim nasljeđivanjem od istog ostavitelja)

· među zajedničarima nastaje stvarnopravni odnos suvlasnika, ali i obvezne dužnosti, pa svaki ima pravo: 

· posjedovati i upotrebljavati zajedničku stvar (mora to dozvoliti i drugima)

· zahtijevati od drugih naknadu troškova koje je on sam utrošio na stvar, dio na koristima ili plodovima

· u svakom trenutku zatražiti razvrgnuće zajednice

· svaki odgovara za štetu koju bi skrivio dolusom ili culpom; od postklasičnog prava svaki odgovara za štetu samo za diligentiam quam suis (culpa in concreto, kao kod societasa)

· međusobne obveze zajedničara ustanovljene su analogno kao kod društva, pa je ona uvrštena u kvazikontrakte

· rimsko pravo poznaje 3 temeljne vrste slučajne zajednice, te 3 tužbe kojima se ona razvrgava: 

a) zajednica među sunasljednicima, razvrgava se actione familiae erciscundae
b) zajednica među suvlasnicima stvari, razvrgava se actione communi dividundo
c) zajednica međa među susjedima, ako se međa ne može raspoznati, utvrđuje se actione finium regundorum
· ove tužbe smatraju se za actiones tam in personam quam in rem (po Justinijanu, actiones mixtae)

· sadrže stvarnopravne elemente koji idu za diobom zajedničke stvari, ali i obveznopravne elemente za ispunjenjem navedenih obveznih dužnosti (diobu koristi, naknadu troškova i štete, …)

· adiudicatio formule daje sucu diobne ovlasti: 

· on ima podijeliti zajedničku stvar i svakom suvlasniku dodijeliti vlasništvo nad njegovim dijelom

· ako je stvar nedjeljiva, može se čitava stvar dodijeliti jednom suvlasniku s tim da on mora ostalima isplatiti odgovarajuće dijelove u novcu (stvar se može i prodati, pa podijeliti utržak)

· prema kondemnaciji formule, svaki suvlasnik može i biti osuđen na ispunjenje svojih dužnosti

· po Justinijanu, diobne tužbe su iudicia bonae fidei i duplicia (svaka stranka ima ulogu tužitelja i tuženoga) 

3.4.    BEZRAZLOŽNO OBOGAĆENJE (CONDICTIONES SINE CAUSA) 
· predleži ako netko bez pravnog razloga stekne nešto iz imovine drugoga – do toga najčešće dolazi izvršenjem činidbe na koju stjecalac nema zahtjeva ili prava (npr. netko daje stvari u ime miraza pred ženidbom do koje ne dođe)

· po klasičnom pravu, takva činidba mora se sastojati u bezrazložnom prenošenju vlasništva na drugoga, dare
· kako se vlasništvo prenosilo apstraktnim poslovima (npr. mancipacijom), takav prijenos vlasništva bio bi često valjan mada bi uslijedio bez opravdanog pravnog razloga (causa)

· prema tome, povratak takvog stjecanja nije se mogao tražiti temeljem nikakvog ugovora (jer je bio nevaljan ili nije postojao), a ni temeljem delikta – kako je vlasništvo prešlo na drugoga, povratak se ne može tražiti ni reivindikacijom

· zato je obveza na povrat bezrazložnog  vlasništva stvari uvrštena u kvazikontrakte, a za povrat takvog vlasništva počinju služiti condictiones sine causa: 

· Rimljani se pritom služe već poznatim oblicima kondikcija (condictio certae pecuniae, condictio rei)

· kondikcije su apstraktne tužbe stricti iuris na certum, ne navode pravni razlog obveze

· zato se pored zahtjeva iz zajma, stipulacije i literalnog kontrakta koriste i za povratak bezrazložnog obogaćenja

· POVIJESNI RAZVOJ
· najstariji slučajevi zahtjeva iz bezrazložnog obogaćenja nadovezuju se na realni kontrakt zajma: 

· kao što kod zajma obveza na povratak vlasništva nastaje prijenosom vlasništva na zajmoprimca (re contrahitur obligatio), tako kod plaćanja neduga obveza na povratak vlasništva nastaje prijenosom vlasništva na drugoga

· no kod zajma se obveza na povratak temelji na ugovoru, a kod bezrazložnog bogaćenja (plaćanja neduga) ne radi se o ugovoru – ona se temelji na prijenosu vlasništva bez pravnog razloga ili temeljem razloga koji je kasnije otpao
· zbog te veze s realnim obligacijama, klasično pravo traži da obogaćenje dođe prijenosom vlasništva (dare), pa se zato i povratak vlasništva tražio kondikcijama na dare certam pecuniam ili certam rem
· tek od postklasičnog prava dozvoljeno je traženje bezrazložnog obogaćenja u kakvoj koristi ili činidbi (facere) 

· npr. može se tražiti da netko bude oslobođen obveze koju preuzme bez pravnog razloga

· za takve slučajeve uvedena je formula na incertum – condictio incerti
· time je proširen krug kondikcija sine causa, pa one postaju tužbama iz bezrazložnog obogaćenja – sada se opravdavaju općenitim formulacijama da se nitko ne smije obogatiti na račun drugoga

· u postklasično doba dolazi do ograničenja – onaj koji je u dobroj vjeri odgovara za bezrazložno bogaćenje samo ako ga još uvijek posjeduje u času tužbe

· VRSTE BEZRAZLOŽNOG OBOGAĆENJA
a) CONDICTIO INDEBITI

· ide za povratkom onog što je u ispričivoj bludnji plaćeno kao dug koji uistinu ne postoji (ni kao naturalis obligatio)

· ako onaj koji plaća zna da dug ne postoji, radi se o darovanju (zato nema mjesta kondikciji)

· ako netko prima dug iako zna da on ne postoji, on počinja furtum – bit će tužen sa strožom condictio furtiva
b) CONDICTIO OB CAUSAM DATORUM

· ide za povratkom onoga što je netko dao pretpostavljajući da će nastupiti neki događaj ili pravni uspjeh koji nije nastupio
· ovdje spada i slučaj ako se nešto daje u očekivanju da će primalac sa svoje strane ispuniti ugovorenu protučinidbu, a protučinidba izostane (do ut des, do ut facias) – kasnije se ovdje daje actio praescriptis verbis
c) CONDICTIO OB CAUSAM FINITAM

· ide za povratkom činidbe izvršene na temelju valjanog pravnog razloga, a on otpadne (iako je zamišljen kao trajan)

· ovdje spadaju: povratak darovanja opozvanog zbog nezahvalnosti, povratak zadužnice po isplati duga, povratak kapare po razvrgnuću kupnje/ispunjenju posla zbog kojeg je kapara dana

d) CONDICTIO OB TURPEM VEL INIUSTAM CAUSAM

· ide za povratkom činidbe ako se prihvat te činidbe na strani primaoca protivi: 

· moralu

· dobrim običajima (turpis causa) – npr. ako se nešto nekome plati da taj ne izvrši zločin

· pravnom poretku (iniusta causa) – ako netko primi platež zabranjenih kamata ili ispunjenje iznuđene stipulacije

· ova kondikcija vrijedi samo ako je primanje bilo nemoralno ili protupravno; ne vrijedi ako: 

· je nedozvoljeno samo davanje (npr. nagrada bludnici)

· su nemoralni/protupravni motivi postojali na obje strane (npr. podmićivanje suca, naručivanje umorstva)

e) CONDICTIO SINE CAUSA U UŽEM SMISLU

· obuhvaća različite skupine bezrazložnog obogaćenja koje se nisu dale svrstati ni u jednu skupinu

· ovdje spada npr. povratak onog što je dano temeljem ništavog pravnog posla (npr. darovanje bez potrebne insinuacije)

· nalazimo ovdje i neke slučajeve kondikcija ob causam finitam i ob causam datorum
f) CONDICTIO EX LEGE, CONDICTIO CERTI GENERALIS
· ove vrste bezrazložnog obogaćenja uvodi tek Justinijan: 

· condictio ex lege – njome se ostvaruju novi zakonom utemeljeni obvezni zahtjevi za koje nema posebne akcije

· condictio certi generalis – njome se ostvaruje svaki obvezni zahtjev na certum
4. OBVEZE IZ DELIKATA I KVAZIDELIKATA

4.1.   OPĆENITO O DELIKTIMA

· delikti – protupravna djelanja uz koja su izravno po pravnom poretku vezani učinci koji nisu bili u namjeri onoga koji je to djelanje izvršio (taj učinak sastoji se u kazni); s obzirom na značenje kazne i njenog ostvarivanja, postoje: 

· DELICTA PUBLICA (CRIMINA)

· protupravna djelanja koja progoni i kažnjava sama država javnom kaznom (poena publica)

· ovdje spadaju kazne: smrti, izgona/progonstva (interdictio aquae et ignis), osude na rad u rudnicima, tjelesne kazne, globe

· izriču se u javnom postupku (iudicium publicum) – u narodnim skupštinama, porotničkim sudovima, po caru

· delicta publica prvenstveno narušavaju interes države 

· ako je pritom oštećen i pojedinac, on ima samo moralnu zadovoljštinu jer eventualna novčana kazna ide u korist aerariuma 

· u najstarijem pravu ovdje spadaju samo veleizdaja i umorstvo (perduellio i parridicium), a kasnije se broj povećava

· DELICTA PRIVATA
· delikti u užem smislu – povrede tuđih imovinsko-osobnih dobara uz koje se veže obveza na platež kazne i naknadu štete

· onaj tko je povrijeđen takvim deliktom stječe protiv počinitelja delikta obvezni zahtjev na platež kazne (poena)

· tu kaznu ostvaruje deliktnim akcijama (actio poenalis) u redovitom civilnom procesu (iudicium privatum)

· ovim deliktima prvenstveno se vrijeđaju interesi pojedinaca, a progon im je prepušten zahtjevu oštećenog

· kazna je novčana i ima značaj zadovoljštine, a naknada štete uvedena je tek kasnije

· OBLIGATIO EX DELICTO
· nastaje samo ako je pravnim poretkom za delikt predviđena odgovarajuća, individualna actio poenalis

· za postanak obveza iz delikta pritom se traže 2 pretpostavke: 

a) protupravna povreda tuđeg prava, odnosno pravnog dobra (osobe ili imovine)

b) skrivljen čin kojim je povreda počinjena 

· prema tome, kod delikta se razlikuju objektivni čin i subjektivna odgovornost 

· za subjektivnu odgovornost traži se redovito namjerno djelo (dolus), no nekad dostaje i sama nemarnost (culpa)

· u najstarijem pravu, deliktna odgovornost je vezana uz sam čin i uspjeh (samo objektivna odgovornost)

· POVIJESNI RAZVOJ
· u najstarije doba, svaka protupravnost izaziva neograničenu privatnu osvetu povrijeđenog

· zatim se svodi na talionsko načelo, koje se u Zakoniku 12 ploča spominje tek jednom (za tjelesne povrede uda)

· daljnjim razvojem povrijeđeni se odriče osvete ako mu povreditelj plati novčanu svotu koju sam odredi

· ako se stranke ne dogovore o visini otkupnine, dolazi do taliona (si membrum rupsit, ni cum eo pacit, talio esto)

· uskoro se u privatne delikte upliće država, određujući novčane kazne za privatne delikte 

· u klasičnom pravu, tako određena novčana kazna zamjenjuje privatnu osvetu i zadovoljštinu

· u posljednjoj razvojnoj fazi, država preuzima kažnjavanje i progon delikata, pa mnogi privatni delikti postaju javni

· OBILJEŽJA DELIKTNIH AKCIJA
· zbog opisanog kaznenog značaja i karaktera zadovoljštine, uz actiones poenales vezane su neke posebne karakteristike:

1)   nisu nasljedive

· kako je poena ex delicto samo nadomjestak osobne osvete, ona utrnjuje smrću oštećenika, ali i oštećenog

· s vremenom nastaje pravilo da deliktni zahtjevi na aktivnoj strani prelaze na nasljednike oštećenoga – izuzetak su actiones vindictam spirantes (ostaju aktivno nenasljedive; ovdje spadaju actio iniuriarum i actio sepulchri violati)

· naprotiv, deliktne akcije na pasivnoj strani uvijek su nenasljedive, a protiv nasljednika delinkventa daje se samo tužba na izručenje koristi koja je iz delikta prešla na njih

2)   ne utrnjuju capitis deminucijom

· actio poenalis ne utrnjuje capitis deminucijom jer je objekt osvete (fizička osoba delinkventa) ostao nepromijenjen
3)   nemoguće među članovima iste domus

· među članovima iste domus nema deliktnih zahtjeva jer među njima nema mjesta osveti (ostaje vlast kažnjavanja oca)

4)   ako delikt počini rob

· ako rob počini delikt pa bude oslobođen, ostaje obvezan iz delikta – fizička osoba ostaje ista, iako nastaje nova civilna osoba

5)   kumulativna odgovornost

· supočinitelji delikta odgovaraju kumulativno – svaki plaća čitavu kaznu (od Justinijana – načelo elektivne solidarnosti)

6)   utrnjuju običnim paktom

· neki delikti utrnjuju običnim paktom (npr. actio iniuriarum, actio furti) – nije potreban oblik za sklapanje mira i opraštanje

7)   vezane uz kratki rok (pretorske) 

· civilne penalne akcije su trajne, ali pretorske su vezane na 1 godinu (ako netko previše odlaže, smatra se da je oprostio)
8)   noksalnost

· za delikte koje počini sin obitelji ili rob odgovara noxaliter imalac vlasti – imalac vlasti je odgovoran za novčanu kaznu, ali se može osloboditi odgovornosti tako da počinitelja izruči oštećenome (noxae deditio, facultas alternativa gospodara)

· kako je svrha noxae dedicije omogućivanje osvete na počinitelju delikta, tužba se upravlja protiv gospodara koji ima osobu pod vlašću u času litiskontestacije, iako ju možda nije imao u času počinjenja delikta (noxa caput sequitur)

· noxae deditio se vrši mancipacijom – rob prelazi u vlasništvo povrijeđenog, a sin obitelji postaje osoba in mancipio
· kasnije sin obitelji može tražiti da bude pušten iz mancipiuma kad radom odradi dug (Justinijan ukida njegovu odgovornost)

9)   noksalnost životinja

· načela noksalne odgovornosti vrijede i za životinje (primitivno shvaćanje o osvećivanju na životinji kao počinitelju delikta)

· već od Zakonika 12 ploča postoji actio de pauperie protiv vlasnika četveronožne domaće životinje koja počini štetu, pri čemu gospodar može izbjeći platež naknade ako životinju izruči oštećenome (u klasično doba vrijedi za sve životinje)

4.2. PRIVATNI DELIKTI CIVILNOG PRAVA
· FURTUM
· hotimično protupravno prisvojenje (contrectatio)  tuđe pokretne stvari, učinjeno iz koristoljublja

· prvo se odnosi na odnošenje tuđe pokretne stvari, ali se taj pojam širi, pa rimsko pravo poznaje: 

· furtum rei – oduzeće stvari iz tuđeg držanja (današnja krađa)

· furtum usus – prisvajanje povjerene tuđe stvari koju tat već ima u svom držanju (današnja utaja) 

· uz pokretne stvari, predmetom furtuma mogu biti i osobe pod vlašću (filius familiae, uxor in manu, addictus, auctoratus)

· može se raditi i o prisvajanju samoga posjeda (furtum possessionis), npr. ako vlasnik oduzme stvar založnom vjerovniku ili poštenom posjedniku, on čini furtum na vlastitoj stvari

· prisvojitelj mora biti svjestan protupravnosti svog djela (concretatio fraudulosa/dolus malus/animus furandi)

· ono mora biti počinjeno iz koristoljublja, tj. sa namjerom obogaćenja (animus lucri faciendi)

· Paulus: furtum est contrectatio rei fraudulosa lucri faciendi gratia vel ipsius rei vel etiam usus eius possessionisve
· FURTUM U DOBA ZAKONIKA 12 PLOČA

· temeljna dioba furtuma je na: 

· furtum manifestum – ako je tat zatečen na činu

· furtum nec manifestum – ako tat nije zatečen na činu

· ukoliko se s okradenim ne dogovori o dobrovoljnoj otkupnini, fur manifestus biva izveden pred magistrata, bičevan, te po magistratu dodijeljen okradenome u dugovinsko ropstvo (okradeni ga nakon 60 dana može ubiti ili prodati u ropstvo)

· noćnog tata i onog koji se oružjem brani od progonitelja slobodno je ubiti – pritom treba vikom privući svjedoke

· ako krađu počini rob, biva bičevan i usmrćen bacanjem s tarpejske pećine

· dakle, kod furtum manifestum još postoji stanje osobne osvete ukoliko tat ne plati zahtijevanu otkupninu

· kod furtum nec manifestum, tat mora platiti dvostruku vrijednost ukradenog (kazna se utjeruje s actio furti nec manifesti)

· kažnjava se i osoba kod koje se pronađe ukradena stvar povodom formalne kućne pretrage quaestio lance licioque: 

· okradeni bi prizvao svjedoke te vršio kućnu pretragu gol, opasan samo pregačom/vrpcom i držeći zdjelu

· time se onemogućavalo da on sam podmetne tobože ukradenu stvar (već Gaj ovu ustanovu smatra smiješnom)

· u vezi s tim postoje daljnje dvije vrste furtuma: 
· furtum conceptum – ako ukradena stvar bude pronađena kod gospodara kuće, protiv njega se podiže actio furti concepti na trostruku vrijednost stvari (bez obzira je li vlasnik kuće bio tat ili ne)

· furtum oblatum – gospodar protiv onoga tko mu podmetne ukradenu stvar ima actio furti oblati (3-struka vrijednost)

· FURTUM OD DOBA KASNIJE REPUBLIKE

· zadržana je dioba na furtum manifestum i nec manifestum, ali se oba slučaja kažnjavaju novčanom kaznom

· pretor zamjenjuje kapitalnu kaznu za fur manifestum novčanom kaznom na 4-struku vrijednost stvari

· zadržane su kućna pretraga (sada u slobodnijem obliku) te akcije furti concepti i furti oblati

· pretor uvodi dvije nove akcije: actio furti prohibiti i actio furti exhibiti: 

· prva protiv onog tko bi se odupro kućnoj pretrazi, druga protiv onog tko odbije izručiti pronađenu stvar

· obje tužbe su išle na četverostruko (in quadruplum)

· od Justinijana nestaju kućna pretraga, te akcije furti concepti/oblati/prohibiti/exhibiti

· sada svi oni koji svjesno pohrane ili sakriju ukradenu stvar odgovaraju za furtum nec manifestum
· ACTIO FURTI

· deliktna tužba za ostvarivanje plateža kazne (pritom je mjerodavna najviša vrijednost stvari između krađe i tužbe)

· pripada okradenom vlasniku, ali i nevlasniku ako ima interes na stvari (npr. založni vjerovnik; kod kustodije)

· osuđenog stiže infamija, a ovom tužbom postiže se samo novčana kazna, ne i vlasništvo ukradene stvari – zato mu pripada reivindikacija, a i reipersekutorna condictio furtiva: 

· ovdje okradeni vlasnik ne temelji zahtjev na svom pravu vlasništva, pa ga zato ne mora dokazivati

· dokazuje samo činjenicu krađe i tuži obveznom tužbom na rem dare oportere – on traži da se na njega prenese vlasništvo stvari (dare) premda je on još uvijek njen vlasnik (pripada samo okradenom vlasniku i nasljedna je)

· utoliko je tužba nelogična, ali je uvedena odio furum:

· služi tužitelju da se nasuprot tatu oslobodi tereta dokazivanja vlasništva

· vrijedi i ako stvar kod tata propadne bez njegove krivnje, jer je on uvijek u zakašnjenju (fur semper in mora)
· RAPINA
· silovito oduzeće stvari; prvo je pripadala pod pojam furtuma – pretor M. Terentius Lucullus izdaje edikt kojim uvodi posebnu pretorsku actio vi bonorum raptorum za nasilno oduzimanje ili oštećenje tuđeg imetka po naoružanim ljudima

· ta tužba ide u roku 1 godine (anus utilis) na 4-struku vrijednost oduzete stvari (kasnije jednostruku)

· prvenstveno štiti vladajuću klasu od pobuna i oružanih ustanaka koji su bili česti krajem republike

· prema Justinijanu, ona je actio mixta – jednostruka vrijednost je naknada štete (rei persecutio), a trostruko je kazna

· pripada onome cuis interes rem salvam esse (kao i actio furti), nije nasljedna, a osuđenog uvijek stiže infamija

· jednako kao i raptor kažnjava se onaj koji bi prigodom požara, potresa, brodoloma, napada gusara prisvojio tuđe stvari

· DAMNUM INIURIA DATUM
· protupravno oštećenje tuđih stvari – poznato već Zakoniku 12 ploča, no tu još nije određeno njegovo jedinstveno obilježje, nego su predviđene kazne za pojedine slučajeve, npr: 

· za onog tko posiječe tuđe drvo predviđena je kazna od 25 asa (actio de arboribus succisis)

· za četveronožnu životinju koja popase tuđe plodove ili tuđe dobro, njen vlasnik odgovara akcijom de pauperie, a ako životinju ne izruči oštećenome odgovara akcijom de pastu na naknadu štete

· za palež tuđe kuće ili zaliha žita (smrt, odnosno naknada štete)

· za štetu počinjenu čarobnjačkim djelovanjem na tuđe usjeve i plodove

· LEX AQUILIA DE DAMNO

· ovim zakonom iz 287. prije Krista općenito je reguliran ovaj delikt u 3 poglavlja: 

1) prvo – govori o kazni za onog tko protupravno ubije tuđeg roba ili životinju koja spada među stoku (počinitelj mora platiti oštećenome novčanu kaznu u iznosu najviše vrijednosti oštećenog roba/životinje tokom posljednje godine)

2) drugo – o odgovornosti stipulatora koji prijevarno otpusti dug

3) treće – o svakom protupravnom oštećenju bilo koje stvari (kazna jednaka najvišoj vrijednosti unutar 30 dana) 

· uzročna veza (kauzalni neksus) 
· traži se da je šteta zadana izravnim, neposrednim fizičkim djelovanjem oštetitelja na stvar (damnum corpore corpori datum)

· zbog takvog strogog tumačenja, pod udar zakona ne spadaju sljedeći slučajevi: 

· šteta nastala neizravnim djelovanjem, posrednom uzročnom vezom 

· šteta nastala propuštanjem (damnum corpori sed non corpore datum)

· šteta pri kojoj stvar nije fizički oštećena, npr. ako netko oslobodi svezana roba koji zatim pobjegne

· kako ti slučajevi ne bi ostali nekažnjeni, pretor daje actiones utiles ad exemplum legis Aquiliae ili actiones in factum
· kod Justinijana se actio utilis daje i za ozljede slobodna čovjeka (uglavnom zbog troškova liječenja i radne nesposobnosti)

· elementi krivnje

· traži se da je štetno djelo počinjeno iniuria (quod non iure fit) – da je objektivno protupravno, bez obzira na krivnju

· od republike, protupravnost predleži samo ako je počinitelj štetu skrivio (damnum iniuria datum = damnum culpa datum)

· sad se traži i subjektivni element krivnje koja se shvaća vrlo široko – culpa Aquiliana: 

· obuhvaća i dolus i svaku najmanju nemarnost i nepažnju (in lege Aquilia et levissima culpa venit)

· krivnjom se smatraju i nespretnost i slabost (imperitia i infirmitas), ali ne i puka slučajna šteta

· ACTIO UTILIS LEGIS AQUILIAE

· na tužbu je aktivno legitimiran samo vlasnik oštećene stvari, erus – pretor njenu primjenu širi i u korist drugih stvarnopravnih (npr. uzufruktuar, uzuar), ali ne i obveznopravnih ovlaštenika (iznimka je zakupnik kod Justinijana)

· njome se postiže najviša vrijednost stvari u posljednjih godinu dana/30 dana, po čemu ona ima i reipersekutorni značaj

· no ona ima i neke penalne karakteristike: 

· tuženi koji poriče tužbeni zahtjev osuđuje se in duplum (lis infitiando crescit in duplum) – zato Gaj ovu tužbu svrstava u actiones res et poena, a Justinijan je ubraja među actiones mixtae
· njen kazneni značaj očituje se u dvostrukom iznosu kod poricanja, ali i u razlici između prave vrijednosti stvari u času oštećenja i najviše vrijednosti koju je ona imala u posljednjoj godini/30 dana

· INIURIA 
· namjerna povreda tuđe osobnosti – napad na tjelesni integritet (realna iniuria) i uvreda (verbalna iniuria)

· u starom pravu iniuria obuhvaća samo tjelesni napad, a Zakonik ne poznaje opći pojam, nego navodi 3 slučaja: 

· membrum ruptum (osakaćenje uda, uništenje organa) 
· predviđena je privatna osveta putem taliona ako se počinitelj ne nagodi dobrovoljno s oštećenim

· kako iz izvora nije poznat nijedan slučaj primjene taliona, vjerojatno je među strankama dolazilo do novčane nagodbe
· os fractum (prijelom kosti)
· novčana otkupnina od 300 asa (za slobodnog čovjeka) ili 150 asa (za roba) 

· kasnije se roba počinje smatrati za stvar, pa se od lex Aquilia njegova ozljeda tretira kao oštećenje svake druge stvari

· sve druge povrede

· novčana kazna od 25 asa; Zakonik spominje i 2 slučaja netjelesnih povreda kažnjivih smrću: malum carmen incantare i occentare (vjerojatno se radi o magičnim formulama i proklinjanjima kojima se na drugog zazivaju zle sile)

· ova 2 delikta progone se kao javni delikti u javnom kaznenom postupku (crimen publicum) 

· ŠIRENJE POJMA DELIKTA

· razvojem prilika potrebno je proširiti pojam delikta i novčane kazne zamijeniti prikladnijim načinom kažnjavanja

· pretor u svom temeljnom ediktu (edictum generale) postavlja pojam iniuriae koji je još uvijek ograničen, no izdaju se i specijalni edikti gdje je taj pojam proširen i na različite uvrede časti i ugleda

· od klasičnog prava, iniuria obuhvaća svako djelovanje/propust kojim se izražava vrijeđanje i omalovažavanje druge osobe

· za sve slučajeve iniuriae sad je predviđena actio iniuriarum aestimatoria: 

· ima dodatak aestimatoria jer novčanu kaznu sad procjenjuju suci po slobodnoj ocjeni

· njena formula je in aequum et bonum concepta; ograničena na godinu dana, osuđenog stiže infamija

· spada u actiones vindictam spirantes jer ne prelazi na nasljednike ni aktivno ni pasivno

· ova proširenja često su izazvana težnjom da se zabrani vrijeđanje i kritika viših slojeva
· zato za iniuriu često predleži i javna kaznena tužba, što je vidljivo u lex Cornelia de iniuriis: 

· Sula ovim zakonom uvodi iudicium publicum pred kaznenim porotnim sudom za neke teže slučajeve iniuriae

· kazneni postupak se ipak pokreće samo na zahtjev oštećenoga, pa i kazna ide njemu u prilog

· ovdje spadaju iniuriae atroces: verberare, pulsare, vi domum introire, …

· od carskog doba, pojedini slučajevi iniuriae sve se više progone u javnom kaznenom postupku extra ordinem i kažnjavaju javnom kaznom kao crimina publica (oštećeni pritom ima izbor hoće li postupati civiliter ili criminaliter)

4.3. DELIKTI HONORARNOG PRAVA

· DOLUS
· osim proširivanja pojma civilnopravnih delikata, pretor počinje uvoditi i nove delikte
· jedan od njih je dolus, svako namjerno djelo koje ide za tim da se drugi ošteti u imovini – kod pravnih poslova, dolus znači prijevaru da bi se od nekog izvukla pravna korist (cum esset aliud simulatum, aliud actum)

· od klasičnog prava, dolus obuhvaća svako namjerno prijevarno oštećenje tuđe imovine 

· kasnije znači i svako namjerno djelo kojim se drugom nanosi šteta protivno načelima bonae fidem

· ACTIO DE DOLO

· uvedena za zaštitu od dolusa 66. prije Krista od Gaja Akvilija Gala – sada bi pravni posao bio i dalje valjan po civilnom pravu, ali dolus se smatra deliktom i kažnjava se ovom pretorskom penalnom akcijom

· ide protiv onog tko prijevarom drugog zavede na sklapanje pravnog posla štetnih posljedica – na plaćanje novčane kazne u vrijednosti prouzročene štete (ograničena na godinu dana, a osuđenog stiže infamija)

· formula sadrži arbitrarnu klauzulu, pa tuženi ima opciju naturalne restitucije prije osude; protiv nasljednika daje se kao actio in factum na povratak obogaćenja, a protiv počinitelja nakon godine dana kao reipersekutorna akcija na naknadu štete

· actio de dolo je strogo supsidijarna tužba, zbog čega pretor prije davanja tužbe ispituje činjenično stanje: 

· daje se samo ako ne postoji nikakvo drugo sredstvo da se pomogne prevarenom

· zato je isključena kod poslova bonae fidei i kod stipulacije s uvrštenom klauzulom doli

· EXCEPTIO DOLI

· njome tuženi odbija tužbu prijevarnog vjerovnika (dolus obuhvaća svako nepošteno postupanje); postoje 2 vrste ekcepcije: 

· exceptio doli praeteriti (specialis) – tužitelj prijevarno postupa u prošlosti, prigodom sklapanja i vršenja posla

· exceptio doli praesentis (generalis) – tužitelj tuži pozivajući se na civilnopravni formalizam; njome rimski pravnici suzbijaju formalizam civilnog prava uvodeći iudicia bonae fidei, pa exceptio doli postaje nepotrebna

· METUS
· jedna stranka prinudi drugu prijetnjom protupravne sile i time izazvanim strahom (metus) na sklapanje pravnog posla ili preuzimanje kakvog drugog štetnog akta – u modernoj teoriji ovaj slučaj zove se vis compulsiva

· po civilnom pravu ovakvi poslovi su valjani, no pretori uvode zaštitu: actio quod metus causa, restitutio in integrum ob metum, exceptio metus causa 

· ACTIO QUOD METUS CAUSA

· 80. godine prije Krista pretor Octavius uvrštava ju u svoj edikt – to je penalna tužba in quadruplum ograničena na godinu dana, a ide protiv onog tko protupravnom prijetnjom prisili drugog na neki čin (poznata i kao formula Octaviana)

· definirana u Hadrijanovom ediktu (quod metus causa gestum erit ratum non habebo)

· samo je pasivno nenasljediva; sadrži arbitrarnu klauzulu, ali osuđenog ne stiže infamija

· ne daje se samo protiv neposrednog uzročnika straha, nego i protiv svakog trećeg koji bi stekao korist iz takvog posla, makar i u dobroj vjeri – tu predleži actio in rem scripta (obvezna tužba sa stvarnopravnim učinkom protiv svakog trećeg)

· prinuda koja je pretpostavkom ove tužbe mora biti: 

1) vis iniusta – zaprijećeno zlo mora samo po sebi biti protupravno (ili s obzirom na svrhu)

2) zaprijećeno zlo mora biti teško i opasno (maioris malitatis)

3) strah mora biti opravdan i ne smije biti preuranjen
· PRIKRATA VJEROVNIKA (ALIENATIO IN FRAUDEM CREDITORUM)
· u civilnom pravu, ovrha za dug vodi se protiv dužnikove osobe (manus iniectio) – ako dužnik otuđi svoju imovinu i ne može podmiriti vjerovnike, izvrgava se teškoj osobnoj ovrsi koja dovodi do prodaje u ropstvo ili usmrćenja

· pretori uvode imovinsku ovrhu upravljenu na dužnikovu imovinu – pridružuju joj se svi vjerovnici, pa može doći do: 

· dužnikova stečaja (venditio bonorum) ili prodaje pojedinih dijelova dužnikove imovine (distractio bonorum)

· pretor uvodi i pravna sredstva koja štite vjerovnika ako dužnik prije ovrhe otuđi svoju imovinu radi izigravanja i prikrate vjerovnika (fraus creditorum) – ta pravna sredstva od Justinijana su spojena u jedinstvenu actio Pauliana
· ACTIO PAULIANA

· na nju je ovlašten svaki curator bonorum i pojedini vjerovnik koji je oštećen otuđenjem (alienatio)

· oštećenje se može sastojati u otuđivanju tjelesnih stvari, oprostu duga, nepodizanju tužbe vezane za rok, no ne mogu se pobijati platež postojećeg duga ili činjenica da je dužnik propustio prihvatiti neko stjecanje; pobijati se nadalje mogu: 

· oslobađanje robova – rob koji je već stekao slobodu opet će biti vraćen u ropstvo i prodan

· otuđenje štetno za vjerovnike – pritom moraju postojati venditio bonorum (kod nje vjerovnici koji postoje u doba otuđenja neće moći biti namireni) i consilium fraudis (volja dužnika da ošteti vjerovnike)

· ovu potrepštinu pravnici shvaćaju široko (u interesu vjerovnika) 

· dovoljna je svijest dužnika da ima vjerovnike i da mu prijeti insolvencija, pa ipak pogoršava svoje imovinsko stanje 

· tužba se daje protiv samog dužnika i protiv trećeg koji je stekao nešto iz dužnikove imovine

· treći načelno odgovara samo ako je znao za dužnikov dolus, ako je bio conscius fraudis – pravnici ipak počinju davati tužbe i bez ove potrepštine, posebno ako je treći stekao stvar besplatno (dobrovjerni treći odgovara do visine obogaćenja)

· actio Pauliana ograničena je na rok od godine dana, a nakon toga daje se samo do iznosa obogaćenja (i protiv nasljednika)

· OSTALI DELIKTI HONORARNOG PRAVA
· ACTIO SEPULCHRI VIOLATI

· pretorska tužba protiv onog tko u zloj nakani ošteti i oskvrne tuđi grob – na tužbu je ovlašten svaki koga se to tiče, a tuženi se osuđuje na arbitrarnu kaznu (quanti ob eam rem aequum videbitur) i stiže ga infamija

· ako nema interesiranih ili ako one neće tužiti, može tužiti svatko treći na iznos od 100 aurea (tada actio popularis)

· ACTIO SERVI CORRUPTI

· daje se gospodaru roba protiv trećeg koji roba na bijegu skriva ili navodi na zlo

· tužba ide na dvostruki iznos razlike za koliko je robova vrijednost smanjena (na dvostruki iznos gospodareve štete)

· ALIENATIO IUDICII MUTANDI CAUSA FACTA

· predleži ako netko otuđi stvar kako bi onaj koji na nju stavlja neki zahtjev morao voditi parnicu s protivnikom koji će mu biti neugodniji i s kojim će se teže parničiti (npr. otuđi stvar osobi iz druge provincije ili osobi koja spada u potentiores)

· tada pretor daje akciju in factum – ako ne uspostavi prijašnje stanje, tuženi će biti osuđen na naknadu interesa što ga tužitelj ima na tome da mu ne bude podmetnut drugi protivnik u parnici

· ACTIO IN FACTUM PROTIV AGRIMENZORA I PUBLIKANA
· pretorska akcija protiv agrimenzora koji bi kod spora o međi/kupoprodaje/diobe zemljišta dao krive mjere

· predviđena je i tužba protiv publikana (zakupnika poreza) ako neopravdano uzmu nešto porezovnicima – u tom slučaju daje se penalna actio in duplum koja poslije godine dana ide in simplum 

· KVAZIDELIKTI
· dok po klasičnom pravu obveze nastaju ex contractu i ex delicto, u postklasičnom pravu pod imenom Gajevih Aurea nalazimo skupinu obveza ex variis causarum figuris (obuhvaća kvazikontrakte i kvazidelikte)

· IUDEX QUI LITEM SUAM FECIT

· radi se o sucu koji povredom svojih dužnosti, a naročito krivom/pristranom primjenom prava našteti kojoj stranci

· sudac odgovara ne samo ako to učini dolozno (npr. zbog mita), nego i u slučaju manje nemarnosti (imprudentia) 

· tužba je pretorska actio in factum, koja je in aequum et bonum concepta

· ACTIO DE DEIECTIS VEL EFFUSIS

· ako iz kuće nešto bude izbačeno ili izliveno na prohodno mjesto, pa nastane šteta na tijelu ili imovini prolaznika

· ovdje vlasnik/stanar kuće odgovara bez obzira na to je li to učinio on sam ili netko od njegovih ukućana

· može doći do odgovornosti bez krivnje, a tužba je pretorska actio in factum: 

· ako je oštećena stvar, oštećeni dobiva dvostruku naknadu štete

· ako je ubijen čovjek, daje se popularna tužba (prvo bližim rođacima) na globu od 50 000 sesteraca

· ako je čovjek ranjen, daje se tužba na naknadu štete i izmakle zarade

· ACTIO DE POSITIS ET SUSPENSIS

· ide protiv vlasnika/najamnika kuće iz koje je nešto tako obješeno/postavljeno a može pasti na prohodno mjesto i nekoga pritom oštetiti – ovdje se odgovara već za samu stvorenu opasnost (ova tužba ukazuje na teške stambene prilike) 

· pretor ovdje daje popularnu tužbu na platež globe od 100 000 sesteraca (po Justinijanu 10 aurea)

· ako stvar doista padne i nekog ošteti, krivac odgovara i po actio legis Aquiliae
· ACTIO FURTI ET DAMNI ADVERSUS NAUTAS CAUPONES STABULARIOS

· vlasnici brodova/gostionica/staja odgovaraju za krađe i oštećenja koja počine njihovi ljudi na stvarima primljenih putnika (odgovornost in duplum) – iako inače odgovaraju samo za culpam in eligendo, ovdje su odgovorni i bez vlastite krivnje
1. NASLJEDNO PRAVO - UVOD

1.1.  POJAM I VRSTE NASLJEĐIVANJA
· nasljedno pravo – skup pravnih pravila koja uređuju prijelaz ostaviteljevih pravnih odnosa na druge osobe

· u objektivnom smislu – pravna pravila kojima se uređuju imovinskopravni odnosi poslije smrti

· u subjektivnom smislu – pravo nasljednika da stupi u imovinskopravne odnose drugoga

· nasljednik stupa u pravni položaj ostavitelja, on je njegov univerzalni sljednik (succedit in ius, in locum defuncti) 

· njegovo stjecanje naziva se univerzalnom sukcesijom (successio per universitatem, in universum ius, in omne ius)

· na nasljednika prelaze i ostaviteljevi dugovi, makar oni bili veći od ostavinske aktivne imovine 

· pritom se ostavinska imovina (aktiva i pasiva) smatra za jedinstvenu cjelinu; nasljeđivanje se dijeli na: 

· INTESTATNO (ZAKONSKO)

· imovina prelazi na određene osobe iz kruga iste obitelji (ostaviteljevih krvnih potomaka i daljnjih rođaka)

· u starom civilnom pravu temelji se na agnatskoj vezi, a kasnije sve više prodire princip kognacije
· TESTAMENTARNO (OPORUČNO)

· javlja se na višem stupnju razvoja, usporedno s nastankom individualnog privatnog vlasništva  

· u nasljednom pravu javlja se težnja da vlasnik raspolaže svojim vlasništvom čak i poslije smrti

· stoga se uvodi oporuka (testamentarium) i princip slobode oporučnog raspolaganja post mortem
· oporuku spominje već Zakonik 12 ploča, ali pod tim pojmom još se ne podrazumijeva sloboda oporučnog raspolaganja

· prava oporuka sa slobodom imenovanja nasljednika javlja se tek oko 3. stoljeća prije Krista

· ako oporuka postoji, oporučno nasljeđivanje ima prednost nad nasljednim – do zakonskog nasljeđivanja (ab intestato) dolazi tek ako nema oporuke, ili ako ne dođe do oporučnog nasljeđivanja (si intestato moritur)

· ako je oporukom nasljednik imenovan samo na dio ostavine, dobit će i ostatak, dok zakonski nasljednici ne dobivaju ništa

· ostavitelja ne mogu naslijediti i zakonski i oporučni nasljednici: nemo pro parte testatus, pro parte intestatus decedere potest
· NUŽNO NASLJEDNO PRAVO

· pravo na nužni dio; ovom ustanovom štite se neki najbliži zakonski nasljednici kako imovina ne bi prešla u ruke nekog udaljenijeg ili stranog nasljednika (nužni dio ne može se umanjiti niti izigrati u korist trećeg)

· LEGATI (ZAPISI)

· singularna sukcesija, pojedine osobe ovako mogu stjecati pojedinačne stvari ili imovinska prava iz imovine oporučitelja na teret nasljednika (zapisovnici/legatari pritom ne odgovaraju za ostavinske dugove)

1.2.  POVIJESNI PREGLED RIMSKOG NASLJEDNOG PRAVA
· NASLJEDNO PRAVO STAROG CIVILNOG PRAVA
· regulirano Zakonikom, gdje se već govori o zakonskom i oporučnom nasljeđivanju

· zakonsko nasljeđivanje (hereditas legitima) temelji se na agnatskoj vezi, a nasljednici su prvenstveno heredes, tj. članovi kućne zajednice (tek u pomanjkanju njih dolaze do nasljedstva ostali najbliži agnati i gentili)

· ako postoje sui heredes, treća osoba (extraneus) ne može se imenovati nasljednikom

· NASLJEDNI RED PO PRETORSKOM EDIKTU
· od republike se počinju razlikovati hereditas (civilno nasljedno pravo) i bonorum possessio (pretorsko nasljeđivanje)

· zbog jačanja individualizma i slabljenja obiteljske veze, više nije pogodno da nasljedstvo prelazi samo na osobe koje su s ostaviteljem povezane agnatskom vezom (isključujući najbliže kognate koji su izašli iz agnacije, npr. emancipirani sin)

· zato pretor reformira civilnopravni nasljedni red – počinje štititi osobe koje po civilnom pravu ne bi imale pravo nasljeđivanja jer nisu bile agnatski, nego samo krvni srodnici (kognati) 

· kako pretor ne može mijenjati norme civilnog prava (praetor heredes facere non potest), on tim svojim novim nasljednicima daje posjed ostavinske imovine, bonorum possessio, te ih štiti kao prave nasljednike

· ona se može davati adiuvandi/supplendi/corrigendi iuris civilis gratia – u prvom slučaju bonorum possessor je ujedno i civilni nasljednik, a u druga dva slučaja pretorskim redom nasljeđivanja se nadopunjuje/mijenja civilni nasljedni red

· pretorski nasljedni red (bonorum possessio) može se odnositi na zakonsko, oporučno ili nužno nasljedno pravo:

a) sine tabulis (ab intestato) – kad ne postoji oporuka, bonorum possessio se daje osobama koje su pozvane na intestatno nasljeđivanje po pretorskom redu

b) secundum tabulas – bonorum possessio se daje onom tko je imenovan nasljednikom u oporuci koja udovoljava zahtjevima pretorskog edikta, mada ne bi bila valjana po civilnom pravu

c) contra tabulas – daje se osobama kojima pretor daje zahtjev na nužni dio nasljedstva temeljem njihove bliske krvne veze iako im civilno pravo možda ne priznaje takav zahtjev (jer nisu više bili u agnatskoj vezi) 

· NASLJEĐIVANJE CARSKOG PRAVA
· počinje se davati prednost načelima pretorskog nasljeđivanja, iako na početku oba nasljedna reda stoje usporedno

· u postklasično doba, zajedno s unifikacijom civilnog i honorarnog prava stapaju se i oba sistema nasljeđivanja

· NASLJEĐIVANJE ZA JUSTINIJANA
· u Justinijanovim novelama oba su nasljedna reda spojena u jedan red, a u njemu prevladavaju načela i učinci koje su klasični pravnici bili izgradili za pretorsku bonorum possessio
2.   INTESTATNO NASLJEĐIVANJE

2.1. PO CIVILNOM PRAVU ZAKONIKA 12 PLOČA
· sistem nasljeđivanja starog civilnog prava sadržan je u odredbi Zakonika 12 ploča: si intestato moritur, cui suus heres nec escit, adgnatus proximus familiam habeto; si adgnatus nes escit, gentiles familiam habeto (umre li bez testamenta netko tko nema svojih nasljednika, njegovu imovinu/familiju dobiva najbliži agnat; nema li agnata, imovinu neka dobiju gentili)

· ta odredba određuje pravila rimskog nasljeđivanja: 

· ne može se istodobno nasljeđivati po oporuci i po zakonu (oporuka još ne znači slobodu izbora nasljednika) 

· do zakonskog nasljeđivanja dolazi samo ako nema oporuke (si intestato moritur) 

· SUI HEREDES

· agnatski članovi obitelji (kućne zajednice) koji su u času ostaviteljeve smrti bili pod njegovom neposrednom vlašću, a koji njegovom smrću postaju osobe sui iuris; ovdje spadaju: 

· djeca iz zakonitog rimskog braka, arogirana i adoptirana djeca

· unuci iz prije preminulih ili emancipiranih sinova ako su u času ostaviteljeve smrti bili pod njegovom vlašću

· žena u manus-braku (ima položaj jednak djeci, sororis loco)

· ako u nasljedstvu uz ostaviteljevu djecu prvog stupnja sudjeluju i unuci, vrijedi princip reprezentacije: 

· ostavina se dijeli in stirpes (po lozama), a ne po glavama (per capita) 

· takvi unuci bi zajedno dobili dio koji bi bio pripao njihovom ocu – ako su npr. postojala 2 ostaviteljeva sina i dvoje djece od trećeg već preminulog sina, svaki živi sin bi dobio 1/3, a 2 unuka zajedno 1/3 (svaki po 1/6)

· sui heredes su još za očeva života smatrani vlasnicima obiteljske imovine, pa oni nasljedstvo stječu već časom delacije (ostaviteljeve smrti) – ne trebaju ga i posebno prihvatiti, a po civilnom pravu ne mogu ga odbiti

· zato su takvi nasljednici heredes necessarii (sui et necessarii) 

· PROXIMUS AGNATUS

· daljnji najbliži agnati izvan kruga sui heredes – pozivaju se na nasljedstvo ako ne postoje sui heredes

· ovdje spadaju agnati koji nisu spadali pod očinsku vlast ni zajednicu ostavitelja (njegova braća i sestre, stričevi, …)

· nasljeđuju samo agnati najbližeg stepena, pa oni samim postojanjem isključuju sve udaljenije agnate

· ako bliži agnati ne prihvate nasljedstvo, neće se pozivati udaljeniji (po civilnom pravu ne postoji successio graduum)

· u tom slučaju ostavina kao ošasna (bonorum vacans) pripada državi

· agnati iz ovog nasljednog reda moraju prihvatiti nasljedstvo – oni su heredes voluntarii
· više jednako bliskih agnata dijeli ostavinu po glavama (per capita), a u ovom redu ne postoji princip reprezentacije

· GENTILES

· pripadnici istog roda, dobivaju nasljedstvo samo ako nema nikog iz prethodna 2 nasljedna reda – ovaj red poziva se na nasljedstvo tek ako uopće nema živih pripadnika (nije postojala successio ordinum) 

· ako bi takvih bilo, pa nasljedstvo nisu htjeli i mogli steći, nasljedstvo bi ostalo vakantno
2.2. PO PRETORSKOM PRAVU
· slabi značaj patriae potestatis – umjesto agnatske veze sve se više ističe krvno srodstvo, kognacija
· u skladu s promjenama, pretor uvodi novi intestatni nasljedni red – bonorum possessio sine tabulis (ab intestato) 

· UNDE LIBERI

· ovaj red širi je od reda sui heredes, jer obuhvaća i krvnu djecu koja više nisu pod vlašću ostavitelja, npr. emancipirani sin: 

· više nije bio ostaviteljev agnatski, nego samo kognatski srodnik

· on poslije emancipacije stječe imovinu za sebe, a njegova braća koja su ostala pod vlašću oca stječu sve za njega

· zato emancipirani sin mora prije diobe unijeti u ostavinu sve što je stekao poslije emancipacije (collatio bonorum)

· ako su djeca emancipiranog sina ostala pod vlašću njegova oca, on nije svoju djecu isključivao – dijelio je svoj dio s njima po polovici (ovu novu klauzulu u Edictum perpetuum unosi redaktor Salvium Iulianus) 

· inače se nasljedstvo dijeli in stirpes uz primjenu načela reprezentacije
· UNDE LEGITIMI

· legitimi – osobe koje imaju pravo nasljedstva po Zakoniku 12 ploča (sui heredes, proximus agnatus, gentiles)

· kako su sui heredes spadali u prvi red (liberi), a gentilsko nasljeđivanje je nastalo, ovdje se radi samo o agnatima koji nisu pripadali među sui heredes (braća, sestre, …)

· UNDE COGNATI

· krvni srodnici do isključivo 6. stepena (od 7. stepena djeca bratučeda); više jednakih dijeli nasljedstvo po glavama
· UNDE VIR ET UXOR

· preživjeli bračni drug (tako i žena iz braka sine manu dobiva nasljedstvo ako nema nikog iz prva tri razred) 

· SUCCESSIO ORDINUM I GRADUUM, OSTAVINA OSLOBOĐENIKA
· successio ordinum: ako osobe iz prethodnog razreda ne zatraže nasljedstvo, pozivaju se pripadnici slijedećeg razreda

· successio graduum: ako bliži kognati (3. razred) ne zatraže nasljedstvo, ono se daje kognatima daljeg stepena

·  kod nasljeđivanja ostavine oslobođenika, prije bračnog druga dolaze patron, njegovi srodnici i patronov patron

2.3. REFORME CARSKOG DOBA I JUSTINIJANOV SISTEM
· još više se ističe prednost kognatskog srodstva – prvenstveno se nastoji revidirati nasljeđivanje majke i djece, koje je po civilnom pravu u braku sine manu bilo isključeno (djeca nisu bila agnati svoje majke)

· to je promijenjeno tek pretorskim pravom, zbog čega su doneseni: 

a) senatus consultum Tertullianum – majka s ius liberorum poziva se na nasljedstvo sve svoje djece ispred agnata

b) senatus consultum Orphitianum – priznaje nasljedno pravo djece prema majci pred agnatima (2. stoljeće)

· Justinijan u svojim Novelama 118 i 127 sistematski uređuje reforme intestatnog nasljeđivanja

· ono se sada temelji isključivo na kognaciji, a postoje 4 nasljedna razreda:  

· PRVI RAZRED
· čine ga descendenti svih stepena po muškoj i ženskoj liniji – descendenti istog stepena nasljeđuju per capita, a različitih stepena per stirpes po načelu reprezentacije (djeca dobivaju očev dio ako je on umro prije ostavitelja) 

· DRUGI RAZRED
· ascendenti s obje strane, punorodna braća i sestre, djeca ranije umrle braće i sestara

· ascendenti i braća nasljeđuju jednake dijelove (pro capita), a djeca umrle braće nasljeđuju po načelu reprezentacije
· sami ascendenti nasljeđuju in lineas – polovica pripada ascendentima s očeve, a polovica onima s majčine strane

· TREĆI RAZRED
· polurodna braća i sestre (consangunei i uterini) – nasljeđuju per capita, a njihova djeca in stirpes
· ČETVRTI RAZRED
· svi ostali pobočni rođaci; bliži isključuju udaljenije, a jednako bliski nasljeđuju per capita
· pritom u svim razredima postoji successio ordinum – ako ne nasljeđuje nitko iz prethodnih razreda, pozivaju se udaljeniji

· što se tiče nasljeđivanja bračnog druga, vrijedi pretorsko pravilo da nasljeđuje tek u pomanjkanju svih ostalih rođaka

· po Justinijanu, siromašna udovica dobiva uz druge nasljednike ¼ muževe imovine, a ako nasljeđuje sa svojom djecom dobit će određeni joj dio na uživanje (usus fructus) 

3. OPORUČNO NASLJEĐIVANJE

3.1. OBLICI I FUNKCIJE OPORUKE KROZ POVIJEST RIMSKOG PRAVA
· OPĆI POJAM OPORUKE
· oporuka u pojedinim razvojnim fazama u Rimu ima razne oblike i funkcije – u klasičnom i Justinijanovom dobu ona je jednostrani formalistički pravni posao za slučaj smrti koji sadržava oporučiteljevu razredbu posljednje volje

· za rimsku oporuku bitno je da sadržava imenovanje nasljednika (heredis institutio)

· stvorena je da vlasnik može čak i poslije svoje smrti raspolagati svojim vlasništvom

· oporuka u pravom smislu u Rimu se vjerojatno javlja tek poslije Zakonika 12 ploča

· NAJSTARIJI TESTAMENT PRED KOMICIJAMA
· prema Gaju, u najstarijem obliku postoje dva oblika testamenta: 

1) testamentum comitiis calatis – javna oporuka pred kurijatskom narodnom skupštinom, u tu svrhu sastaje se dva puta godišnje (24. ožujka i 24. svibnja), a predsjeda joj pontifex maximus
2) testamentum in procinctu – najstarija oporuka vojnika; vojnici koji se nalaze pred neprijateljem u vojnom redu mogu oporučivati neformalnom izjavom pred vojničkim sugrađanima

· testamentum comitiis calatis je jedno od najprijepornijih pitanja romanističke nauke – o njoj je sigurno tek da to još nije oporuka s potpunom slobodom izbora nasljednika kao u kasnijem pravu

· kasnije testament dolazi pred skupštinu samo zbog publiciteta, a skupštinu nadomješta 30 liktora (nestaje u 2. stoljeću)

· MANCIPACIONI TESTAMENT PRVOG OBLIKA (MANCIPATIO FAMILIAE) 

· komicijalna oporuka može se praviti samo dva dana u godini – zato praksa već od Zakonika pronalazi zaobilazni način postizanja njenih učinaka pomoću mancipacije, geste per aes et libram:

· testator pred libripensom i svjedocima prenosi vlasništvo ostavine (mancipatio familiae) na osobu od povjerenja

· ta osoba (familiae emptor) se fiducijarno obvezuje da će po mancipantovoj smrti ostavinu prenijeti na osobe koje mu je mancipant označio – dakle, familiae emptor je stjecalac imovine među živima koji po fiducijarnom odnosu vjere i poštenja ima dužnost ispuniti volju oporučitelja i prenijeti tu imovinu naznačenim osobama

· TESTAMENTUM PER AES ET LIBRAM NOVIJEG OBLIKA
· komicijalni testament nestaje, a sve se više koristi mancipatio familiae

· zadržana je mancipacija na familiae emptora pred libripensom i svjedocima, no familiae emptor i libripens gube na važnoasti i konačno se pretvaraju u svjedoke koji s ostalih 5 čine potreban broj od 7 oporučnih svjedoka

· sva važnost sad se polaže na nunkupaciju: 

· to je usmena ostaviteljeva odredba o raspolaganju njegovom imovinom poslije njegove smrti

· mancipacija postaje imaginarna (dicis gratia), a nunkupacija sadrži imenovanje nasljednika s izravnim učinkom

· da bi se očuvala tajnost imenovanja nasljednika, javlja se i pismeni oblik mancipacije: 

· sada oporučitelj zapisuje svoju odredbu posljednje volje (tabulae testamenti)

· na mancipaciju se nadovezuje usmena nunkupacija u kojoj bi oporučitelj samo izjavio da isprava koju drži u ruci sadržava njegovu posljednju volju, a 7 svjedoka stavilo bi pečate uz imena oporučitelja i svjedoka

· oporuka je sada tajna (svjedoci ne moraju znati sadržaj) i opoziva (pisana oporuka može se uništiti)

· usmeni i pismeni testamentum per aes et libram bili su redoviti oblici oporuke sve do 2. stoljeća

· OPORUKA PO PRETORSKOM PRAVU
· već od republike, pismena oporuka počinje istiskivati usmenu – sam akt mancipacije pritom je formalnost

· zato pretor 70. prije Krista određuje da će dati bonorum posesiju onome tko se iskaže pismenom oporukom potpisanom od 7 svjedoka, neovisno o izvršenoj mancipaciji i usmenoj nunkupaciji (to je bonorum possessio secundum tabulas)

· sada je pretorska pismena oporuka ravnopravna s oporukom per aes et libram, pa oporučivanje postaje jednostrani posao

· OPORUKA U DOBA DOMINATA I JUSTINIJANA
· u Justinijanovom pravu razlikuju se privatne i javne oporuke: 

PRIVATNE OPORUKE

· mogu biti usmene ili pismene – usmena oporuka izjavljuje se pred 7 svjedoka, a pismena može biti: 

· holografska – vlastoručna napisana i potpisana po samom testatoru

· alografska – diktirana po testatoru i po njemu samo vlastoručno potpisana

· u oba slučaja potrebno je sudjelovanje, odnosno pečati sedmorice svjedoka

· svjedočiti ne mogu: robovi, peregrini, žene, nedorasli, ludi, rasipnici, slijepi, gluhi, intestabiles, infamni, osobe pod vlašću oporučitelja, oni koji su oporukom postavljeni za nasljednika, osobe vezane s njima po očinskoj vlasti

· svjedoci moraju biti zamoljeni za svjedočenje (festes rogati), a akt oporučivanja mora se izvršiti bez prekida (unitas actus)

JAVNE OPORUKE

· imaju oblik svečanog očitovanja na zapisnik kod suda/kurije ili predajom pismene oporuke na čuvanje carskoj kancelariji 

POSEBNE VRSTE OPORUKA

· za oporuke slijepih i nepismenih traži se i 8. svjedok, a za oporuke na ladanju dovoljno je 5 svjedoka

· u slučaju epidemije, svjedoci ne moraju biti prisutni istodobno

· posebne pogodnosti uvedene su za vojničke oporuke, testamentum militis: 

· vojničke su oporuke oslobođene svih formalnosti koje vrijede za redovitu oporuku

· vojnici mogu oporučivati kako god hoće i mogu (quomodo vellent, quomodo possent)

· jedina potrebna pretpostavka je ozbiljna volja oporučitelja

3.2. TESTAMENTI FACTIO ACTIVA I PASSIVA; CAPACITAS I INDIGNITAS
· TESTAMENTI FACTIO ACTIVA
· to je sposobnost rimskog građanina praviti testament, stoga ne pripada: 

· peregrinima, latinima (iuniani), hereticima i apostatama (od Justinijana)

· rimskim građanima ako su intestabilis ili ako imaju ograničenu djelatnu sposobnost

· testamenti factio mora postojati od časa pravljenja oporuke neprekidno do smrti

· TESTAMENTI FACTIO PASSIVA
· sposobnost biti oporukom imenovan za nasljednika 

· mora na nasljednikovoj strani postojati od časa pravljenja oporuke i delacije pa do prihvata (akvizicije nasljedstva) 

· ni ona se ne podudara s pravnom sposobnosti; pripada rimskim građanima a nisu je imali: 

· peregrini (sve do constitutio Antoniana); pripadnici prvog razreda, najbogatiji građani, ne mogu imenovati žene nasljednicama (po lex Voconia; ovo otpada u carsko doba prestankom cenza)

· intestabiles, heretici/apostate (po Justinijanu)

· personae incertae – osobe o kojima ostavitelj nema određenu predodžbu (npr. tko prvi dođe na njegov pogreb)

· u personae incertae spadaju i: 

· postumi – osobe koje se rode poslije oporučiteljeve smrti (oni kasnije mogu nasljeđivati)

· prvi rimski kolektivi i zajednice (municipiji, društva, korporacije) – ovdje dolazi do čestih iznimaka, posebno u kršćansko doba (u korist crkava, siromaha, samostana, piae causae)

· CAPACITAS
· incapaces imaju pasivnu testamentifakciju ali zbog nekih zabrana ne mogu stjecati nasljedstvo

· to su npr. neženje/caelebes (ne mogu stjecati ništa) i oženjeni bez djece/orbi (mogu stjecati samo polovicu)

· njihovi upražnjeni dijelovi su ošasni (caduca) i pripadaju ili drugim sunasljednicima s djecom ili fisku
· INDIGNITAS (NEDOSTOJNOST)
· treći oblik nesposobnosti za oporučno stjecanje – indignus ima i pasivnu testamentifakciju i capacitas, ali ne može zadržati prihvaćenu imovinu, već mu se ona oduzima po fisku (npr. koji je ubio ostavitelja ili ga ograničavao kod oporučivanja)

3.3. SADRŽAJ OPORUKE I IMENOVANJE NASLJEDNIKA
· imenovanje nasljednika (heredis institutio) je nužni, ali i dostatni sadržaj svake rimske oporuke

· ono je caput et fundamentum totius testamenti jer valjanost i učinak svih daljnjih razredbi ovisi o valjanosti imenovanja

· mora se nalaziti na početku oporuke i biti svečano određeno imperativom (Lucius Titius mihi heres esto.)

· sve odredbe koje bi se nalazile ispred imenovanja nasljednika smatraju se nevaljanima
· ova stroga načela počinju popuštati putem pravničkog tumačenja i pretorskog edikta

· oporučitelj može imenovati i više nasljednika: 

· ako im ne odredi dijelove, smatra se da su postavljeni na jednake dijelove

· kvota koju neki sunasljednik ne stekne razmjerno prirasta ostalim sunasljednicima

· ako oporučitelj određujući alikvotne dijelove prekorači čitavu ostavinu, dijelovi se razmjerno smanjuju
· ako svim sunasljednicima odredi dijelove a ostavina ne bude iscrpljena, preostali dijelovi prirastaju postavljenim nasljednicima u razmjeru njihovih dijelova (a ne pripadaju intestatnim nasljednicima)

3.4. SUPSTITUCIJE
· VULGARNA SUPSTITUCIJA
· imenovanje nasljednika-zamjenika ako prvoimenovani nasljednik ne postane nasljednikom

· to je zapravo imenovanje nasljednika pod suspenzivnim uvjetom ako prvoimenovani ne postane nasljednikom

· PUPILARNA SUPSTITUCIJA
· kad pater familias koji je u oporuci za nasljednika imenovao svog nedoraslog sina (descendenta in potestate) odredi istodobno tom nedoraslom sinu nasljednika ako sin umre prije doraslosti

· svrha ove supstitucije je da imovine ne pripadne sinovim zakonskim nasljednicima

· prvo se odnosi samo na slučaj da sin preživi oca ali umre prije doraslosti – no postavlja se pitanje ima li pupilarni supstitut naslijediti oca i ako sin uopće ne postane očev nasljednik (npr. jer je umro prije oca)

· drugim riječima: je li pupilarni supstitut ujedno i očev vulgarni supstitut? U glasovitoj nasljednoj parnici Sulinog doba, causa Curiana, centumvirsko sudište određuje da se pupilarni supstitut ima smatrati i vulgarnim supstitutom oca.

· KVAZIPUPILARNA SUPSTITUCIJA
· uvodi ju Justinijan ako pater familias svom duševno bolesnom descendentu imenuje nasljednika

· takav descendent neće ni nakon doraslosti moći praviti oporuke dok god ne ozdravi

3.5. NIŠTAVOST I OPOZIV PORUKE
· oporuka je od početka ništava (testamentum nullum) ako: 

· oporučitelj nema aktivnu testamentifakciju

· nije održana propisana forma

· ako su povrijeđene bitne norme s obzirom na sadržaj oporuke

· oporuka može i naknadno postati ništava: 

· u slučaju naknadnog gubitka aktivne testamentifakcije

· u slučaju da se naknadno rodi ili posinjenjem/manus-brakom nastane sui heres koji nije uzet u obzir u oporuci

· po civilnom pravu valjana oporuka može biti naknadno oborena (pobijana) raznim civilnim i pretorskim sredstvima, primjerice u povodu querellae inofficiosi testamenti, ili zbog dolusa, metusa, bludnje, …

· valjana oporuka nema praktičnog učinka ako nitko od imenovanih nasljednika ne prihvati nasljedstvo

· ako oporuka nema učinka, dolazi do intestatnog nasljeđivanja; rimska je oporuka opoziva: 

· zato gubi valjanost ako je oporučitelj opozove (to može učiniti sve do smrti)

· po civilnom pravu, oporuka se može opozvati samo ako oporučitelj načini novu oporuku u jednakoj civilnoj formi

· uskoro se dopuštaju i drugi oblici opozivanja (npr. ako oporučitelj namjerno uništi pismenu oporuku)

3.6. KODICILI
· kodicil je uz oporuku drugi oblik razredaba posljednje volje – potječe iz običaja gdje se uz oporuku sastavlja posebna isprava s odredbama koje ne ulaze u oporuku (ovdje se obično naređuju fideikomisi)

· kodicil je zapravo obično pismo upravljeno nasljedniku s molbom da izvrši neke namjene u korist trećih

· isprva ispunjenje kodicila ovisi o nasljednikovu poštenju, no August počinje pravno štititi takva pisma

· kasnije se kodicili priznaju neovisno o postojanju oporuke, ako je kodicil upravljen na intestatnog nasljednika

· tako klasično pravo razlikuje codicili testamentarii i codicilii ab intestato (modificiraju zakonsko nasljeđivanje)

· bitna razlika između kodicila i oporuke je da kodicil ne može sadržavati imenovanje nasljednika
· za kodicile je potrebna aktivna testamentifakcija, ali ne i forma (druga razlika prema oporuci)

· kasnije je forma potrebna – Justinijan traži 5 svjedoka, a ništavi kodicil konvalidira naknadnim stjecanjem aktivne testamentifakcije koja nije postojala u trenutku nasljeđivanja

· oporuci se može dodavati i kodicilarna klauzula: njome se očituje da oporuka vrijedi kao kodicil ako se zbog nečega ne može održati kao oporuka (npr. jer nema forme); zbog praktične važnosti je toliko raširena da se ubrzo počinje podrazumijevati u oporuci

4. NUŽNO NASLJEĐIVANJE

4.1. POJAM NUŽNOG NASLJEDNOG PRAVA
· ako postoji valjana oporuka, zakon ipak poziva na nasljedstvo osobe koje nisu nikako ili dovoljno uzete u obzir
· zakon im priznaje pravo na nasljedstvo zbog njihova bliskog rodbinskog odnosa s oporučiteljem

· oporučitelj je dužan nekim najbližim rođacima osigurati određeni dio nasljedstva (legitima portio)

· u protivnom slučaju, oporučne odredbe gube učinak koliko je potrebno za ostvarenje tog nužnog dijela

4.2. FORMALNO NUŽNO NASLJEDNO PRAVO
· civilno pravo najprije je izgradilo samo ustanovu formalnog nužnog prava – ograničenje oporučne slobode sastoji se samo u tome da su sui heredes i postumi morali biti imenovani nasljednicima ili bi morali biti iznaslijeđeni (exheredatio)

· oporučitelj ih ne može samo mimoići i prešutjeti (praeterire) – filius familiae mora biti iznaslijeđen poimenično, dok je za sve ostale (kćeri, unuke, žena in manu) dovoljno skupno iznasljeđenje jednom rečenicom inter ceteros
· ako se oporučitelj nije pridržavao ovih propisa, oporuka bi bila ništava potpuno ili djelomično

· ovo civilno nužno nasljeđivanje temelji se na načelu agnacije
· pretorskim pravom civilno formalno nužno nasljedno pravo prošireno je na sve liberi u smislu prvog razreda pretorskih intestatnih nasljednika – obuhvaća i descendente koji više nisu sui heredes

· sada svi muški liberi moraju biti iznaslijeđeni  nominatim, a za ženske osobe je dovoljna exheredatio inter ceteros
· pretor ne proglašava oporuku ništavnom, nego mimoiđenim liberi daje bonorum possessio contra tabulas
4.3. MATERIJALNO NUŽNO NASLJEDNO PRAVO
· formalno nužno nasljedno pravo još ne pruža nužnim nasljednicima sigurnost da će stvarno svoj dio i dobiti

· zato krajem republike u praksi centumvirskog sudišta nastaje materijalno nužno nasljedno pravo

· ono postavlja princip da je oporučitelj dužan najbliže rođake imenovati u oporuci nasljednicima na određeni dio ukoliko nije imao opravdani razlog za iznasljeđenje – rođaci koji su neopravdano mimoiđeni ili iznaslijeđeni mogu tražiti poništenje oporuke, a u tu svrhu imaju i posebnu tužbu (querella inofficiosi testamenti)

· NUŽNI NASLJEDNICI
· nužni nasljednici: descendenti i ascendenti, braća i sestre, polubraća i polusestre po ocu, consanguines (ovi samo ako je za nasljednika postavljena nedostojna osoba, persona turpis)

· pomoću querellae inofficiosi testamenti, oporuku može pobijati nužni nasljednik koji je ujedno najbliži intestatni nasljednik ukoliko je isključen bez razloga – tuženi nasljednik može se braniti navođenjem i dokazivanjem razloga isključenja

· u konačnom razvoju, pravo na ovu tužbu ima samo onaj nužni nasljednik kojemu nije ostavljena bar ¼ onoga što bi naslijedio ab intestato – to je zakonski nužni dio (debita portio, legitima portio)

· ta četvrtina mora biti oslobođena svih tereta, ali može biti u bilo kojem obliku (npr. legatom, darovanjem mortis causa)

· navedena tužba ide protiv oporučnih nasljednika, a dovodi do poništenja poruke iure civili – tužitelj sad može tražiti ne samo četvrtinu, nego sve što bi mu pripadalo kao intestatnom nasljedniku

· u carsko doba uvedene su i querella inofficiosae donationis i dotis – njima nužni nasljednik može pobijati darovanja i davanja miraza koja je ostavitelj izvršio za života kako bi smanjio nužni dio

· JUSTINIJANOVE REFORME
· određuje da se querella inofficiosi testamenti koristi samo ako je nužni nasljednik potpuno isključen od nasljedstva

· ako mu je ostavljeno manje od nužne četvrtine, ima actio ad supplendam legitimam na nadopunu do nužnog dijela

· Novela 18 iz 536. godine

· povisuje nužni dio – sada iznosi ½ intestatnog dijela ako je taj intestatni dio manji od ¼ čitave ostavine, odnosno 1/3 ako bi intestatni dio nužnog nasljednika bio veći od ¼ ukupne ostavine

· Novela 115 iz 542. godine 

· spojena su načela formalnog i materijalnog nužnog nasljednog prava – nužni nasljednici moraju biti u oporuci imenovani nasljednicima, i mora im biti ostavljen određeni dio nasljedstva (u bilo kojem obliku)

· reforme o iznasljeđenju (exheredatio): 

· može se učiniti neformalno, no svi descendenti moraju biti iznaslijeđeni nominatim
· exheredatio i lišenje nužnog dijela može uslijediti samo na temelju taksativno određenih razloga: 

· ako je nužni nasljednik radio ostavitelju o glavi

· ako ga nije otkupio iz zarobljeništva

· ako ga je spriječio da sačini oporuku

· ako je spolno općio s ostaviteljevom ženom ili konkubinom

· razlog iznasljeđivanja mora biti naveden u oporuci
· ako iznaslijeđeni porekne opravdanost razloga, oporučni nasljednik ga mora dokazati
· još uvijek postoji querella inofficiosi testamenti: 

· daje se dužnom nasljedniku koji je bezrazložno iznaslijeđen/mimoiđen/ostavljen bez dužne kvote intestatnog dijela

· u slučaju uspjeha, oporučna imenovanja nasljednika se reduciraju da bi nužni nasljednik dobio svoj čitavi intestatni nasljedni dio, a ne samo debitam portionem
5. STJECANJE NASLJEDSTVA

5.1. PRIPAD I PRIHVAT NASLJEDSTVA
· da bi došlo do nasljeđivanja, potrebne su ove opće pretpostavke: 

a) smrt de-cuiusa

b) sposobnost de-cuiusa imati nasljednika

c) postojanje nasljednika i njegova sposobnost da bude nasljednikom

· pored ovih pretpostavki, za stjecanje nasljedstva traže se još delatio i acquisitio
· delatio (pripad nasljedstva) – pozivanje određenog subjekta na nasljedstvo

· osnova delacije može biti intestatni red, oporuka ili nužno nasljeđivanje

· delacija dolazi do učinka časom ostaviteljeve smrti, pa pozvani nasljednik mora doživjeti taj čas

· no pozvani nasljednik ne stječe nasljedstvo i ne postaje nasljednikom već časom delacije, nego mora deferirano nasljedstvo načelno i prihvatiti (acquisitio) – pritom razlikujemo: 

· heredes necessarii – sui heredes stječu nasljedstvo časom delecije, ne mogu odbiti prihvat nasljedstva

· heredes voluntarii (extranei) – stječu nasljedstvo tek ako očituju volju o prihvatu

· klasično pravo poznaje 3 načina prihvata nasljedstva: 

1) cretio – svečani usmeni formalistični prihvat, obvezna samo ako ju oporučitelj naloži, ima rok (uglavnom na 100 dana) 

2) pro herede gestio – neformalni prihvat, učinjen mučke time što nasljednik poduzima čine iz kojih se posredno i nužno mora izvesti njegova volja da prihvati nasljedstvo; prihvat konkludentnim činima (npr. korištenje ostavine) 

3) aditio nuda voluntate – izričiti ali neformalni prihvat

· prihvat nasljedstva je bezuvjetan, nevezan uz rok i uvjet, a vrijedi i pravilo semel heres, semper heres

· na zahtjev interesiranih trećih, pretor daje nasljedniku rok za razmišljanje – spatium deliberandi

· ako nasljednik u tom roku ne bi odgovorio, smatra se da ga odbija

· po Justinijanu, smatra se da ga u tom slučaju prihvaća

· odbijanje nasljedstva (repudiatio) može se učiniti u bilo kojem obliku – ne može se opozvati, samo mlađi od 25 godina mogu dobiti povratu u prijašnje stanje, a nasljedstvo odbiti može samo onaj tko je ovlašten na prihvat

5.2. LEŽEĆA OSTAVINA
· ako ne nasljeđuju sui heredes i robovi, između delacije i akvizicije može proteći određeno vrijeme

· kroz to vrijeme ostavina leži (iacet) i zove se ležeća ostavina (hereditas iacens) – u tom razdoblju ona se smatra imovinom bez gospodara, no zbog zaštite budućeg nasljednika nalazi se u posebnom položaju

· ona se može povećavati i smanjivati prirodnim i pravnim putem (plodovima, zakupninom, stjecanjima ostavinskih robova)

· postavlja se pitanje: tko je subjekt takvih prava i obveza ležeće ostavine? 

· rimski pravnici uglavnom gledaju na budućeg nasljednika ili na ostavitelja

· uzimaju da budući nasljednik sukcedira unatrag od časa smrti

· Julijan i kasniji pravnici smatraju da ostavina u neku ruku predstavlja ostavitelja
· u postklasično doba javlja se misao o ostavini kao posebnoj pravnoj osobi (protivno pojmu univerzalne sukcesije) 

5.3. USUCAPIO PRO HEREDE
· ustanova uzukapije može se primijeniti i na nasljedstvo 

· svaka osoba (mada nije pozvana na nasljedstvo) može uzeti u posjed predmete koji pripadaju ležećoj ostavini

· posjedovanjem kroz 1 godinu posjednik stječe čitavu ostavinu i položaj nasljednika, a pritom se ne traže ni iustus titulus ni bona fides (ako ostavina sadržava zemljišta, svejedno je dovoljna 1 godina, jer ostavina spada u ceterae res)

· Gaj ovu ustanovu tumači težnjom da netko što prije postane nasljednik da bi se mogla vršiti obiteljska sacra i da bi se mogli naplatiti ostavinski vjerovnici

· u klasično doba reducira se primjena uzukapije pro herede: 

· uzukapijent posjedovanjem ostavinskih predmeta više ne dobiva položaj nasljednika

· sada uzukapijom stječe samo one predmete koje je posjedovao (još se ne traže iusta causa ni bona fides) 

· od Hadrijana, pravni nasljednik može nasljednom tužbom tražiti ostavinske stvari na kojima je treći dovršio uzukapiju

· od Marka Aurelija, nepošteno zaposjedanje tuđe stvari smatra se zločinom (crimen expilatae hereditatis)

· tako se usucapio pro herede izjednačava s redovnom dosjelosti

5.4. TRANSMISIJA I AKRESCENCIJA
· TRANSMISSIO DELATIONIS
· pravo pozvanog da prihvati nasljedstvo (delacijom) je osobno i neotuđivo

· ne može se ustupiti trećemu, a ni na nasljednika pozvanoga (transmissio delationis)

· po civilnom pravu, transmissio delationis nije dopušten ni ako pozvani umre prije nego što izvrši prihvat nasljedstva

· ako civilni zakonski nasljednik do smrti ne izvrši prihvat, nasljedstvo postaje vakantno – po pretorskom pravu, ovdje se bonorum possessio daje udaljenijim nasljednicima

· ako oporučni nasljednik do smrti ne prihvati nasljedstvo, a nema supstituta – njegov dio prirasta ostalim oporučnim nasljednicima (ako je on jedini oporučni nasljednik, pozivaju se intestatni nasljednici)

· od općeg pravila zabrane transmisije počinju se javljati iznimke: 

· ako nasljednik umre a da bez svoje krivnje nije prihvatio nasljedstvo, pretor dopušta prihvat njegovim nasljednicima putem restitucije in integrum
· transmissio Theodosiana – oporučni nasljednik koji umre prije izjave o prihvatu prenosi pravo stjecanja i prihvata na svoje descendente (odredba Teodozija II iz 450. godine)

· transmissio Iustiniana – Justinijan dopušta transmisiju svake delacije nasljedstva (intestatne i oporučne) koje još nije prihvaćeno, ali samo ako je prvo pozvani umro u roku od 1 godine do delacije, odnosno unutar isprošenog spatiuma liberandi; nasljednici mogu izvršiti prihvat unutar preostalog roka

· IUS ACCRESCENDI
· dio otpalog nasljednika prirasta dijelovima ostalih sunasljednika ako je on otpao jer: 

· do smrti nije prihvatio nasljedstvo, a pritom nije došlo do transmisije (npr. jer nije imao nasljednika)

· je odbio prihvatiti nasljedstvo (repudiatio)

· tako npr. ako od 2 oporučna nasljednika jedan umre prije prihvata, ne ostavivši svojih nasljednika, njegov dio prirasta drugom oporučnom, a ne intestatnim nasljednicima (nemo pro parte testatus, pro parte intestatus decedere potest) 

· ako otpadne koji intestatni nasljednik, njegov dio prirasta ostalim intestatnim nasljednicima (ius accrescendi)

· ako postoji više sunasljednika: 

· svaki od njih je potencijalno pozvan na cijelo nasljedstvo – postojanjem dvaju ili više neograničenih prava na čitavo nasljedstvo, njihova prava se sužuju na idealne dijelove (ako su dvojica, svaki ima pravo na idealnu polovicu)

· zato ako jedan od njih otpadne dolazi do akrescencije – potencijalno neograničeno pravo se širi
 6. UČINCI STJECANJA NASLJEDSTVA

6.1.  UNIVERZALNA SUKCESIJA
· stjecanjem nasljedstva dolazi do univerzalne sukcesije – nasljednik produžuje ostaviteljevu osobnost i stupa u njegov pravni položaj sa svim pravima i obvezama (iznimka su strogo osobne obveze i prava koja utrnjuju smrću)

· ostavinska masa spaja se s nasljednikovom imovinom u jednu cjelinu (confusio bonorum) – zato utrnjuju uzajamna prava i obveze između ostavitelja i nasljednika (npr. tražbine, stvarna prava na tuđoj stvari)

· zato nasljednik neograničeno odgovara i za ostaviteljeve dugove, što može biti štetno

· štetnost za ostaviteljeve vjerovnike: 

· moraju trpjeti da se i nasljednikovi vjerovnici s njima namiruju iz mase

· zato im pretor daje beneficium separationis – u roku od 5 godina mogu tražiti razlučenje ostavinske mase od nasljednikove imovine (separatio bonorum)

· iz tako razlučene ostavinske imovine namiruju se prvo ostaviteljevi vjerovnici, a tek onda nasljednikovi

· štetnost za nasljednika prezadužene imovine: 

· on neograničeno odgovara i svojom imovinom za dugove ostavitelja

· pretor u korist svih nasljednika daje beneficium inventarii (dobrobit popisa) – nasljednik može ograničiti svoju odgovornost za ostaviteljeve dugove samo do granica naslijeđene ostavine, ako bi u roku načinio popis (inventarium)

· takav popis ostavinskih stvari mora započeti u roku od 30 dana pošto je saznao za delaciju, a dovršiti za 60 dana

6.2. ODNOSI MEĐU SUNASLJEDNICIMA I DUŽNOST KOLACIJE

· ako više nasljednika naslijedi isto nasljedstvo, među njima nastaje suvlasništvo (communio pro indiviso)

· svaki nasljednik slobodno raspolaže idealnim dijelom, a može i tražiti razvrgnuće suvlasništva (actio familiae erciscundae)

· sunasljednici dijele i tražbine i obveze (nomina ipso iure divisa sunt) 

· DUŽNOST KOLACIJE (COLLATIO BONORUM) 
· ako su sunasljednici ostaviteljevi descendenti, nastaje dužnost kolacije 

· to je dužnost da prije diobe unesu u nasljednu masu ono što su primili od ostavitelja još za života (npr. darove, miraz)

· takvi nasljednici bi imali povoljniji položaj od onih koji nisu ništa primili za života, pa kolacija služi izjednačavanju

· pretor prvo počinje obvezivati na kolaciju emancipirane sinove: 

· one koji nasljeđuju s ostalim sui heredes (braćom koja su ostala pod vlašću ostavitelja) – bez kolacije, emancipirani sin bi bio u povoljnijem položaju jer je poslije emancipacije stjecao za sebe, a njegova braća samo za oca

· kasnije se uvodi i dužnost kolacije miraza što ga primi kći (collatio dotis)

· razvojem imovinske samostalnosti sve djece alieni iuris, nastaje opća descendentska kolacija: 

· sad svaki descendent mora u korist svih ostalih descendenata-sunasljednika konferirati navedena primanja

· od Justinijana, to se odnosi i na oporučno nasljeđivanje descendenata

· kolacija se sad vrši uračunavanjem u nasljedni dio onoga što je descendent primio na ime: 

· miraza, donacije propter nuptias

· kupljenog činovničkog mjesta kojim se opskrbljuje muški descendent (militia)

6.3. TUŽBE ZA ZAŠTITU NASLJEDNIKOVIH PRAVA

· kako je nasljednik univerzalni sukcesor ostavitelja, legitimiran je na sve tužbe za zaštitu prava koje je imao i ostavitelj

· to su  singularne (specijalne) nasljednikove tužbe – takve koje su za života pripadale i ostavitelju

· HEREDITAS PETITIO

· posebna tužba koja se temelji na svojstvu nasljednika

· ovu tužbu ima civilni nasljednik koji nije u posjedu ostavine protiv trećeg koji osporava tužitelju svojstvo nasljednika (drži ostavinu ili pojedine predmete ostavine i neće ih vratiti, odnosno ne želi ispuniti neku obvezu)

· od Justinijana, tužba se može podići i protiv fiktivnog posjednika (qui dolo desiit possidere, qui liti se obtulit)

· tužitelj mora dokazati samo svoje nasljedno pravo – ako se tuženi ne želi upustiti u parnicu, pretor tužitelju daje interdictum quam hereditatem kojim se nalaže tuženom da odmah izruči ostavinu

· INTERDICTUM QUORUM BONORUM

· nasljednik po pretorskom pravu (bonorum possessor) ne može se služiti hereditas peticijom

· umjesto nje, pretor mu daje interdictum quorum bonorum za stjecanje posjeda na ostavinskim stvarima 

· stapanjem civilnog i pretorskog nasljeđivanja dobiva i hereditas petitio kao actio utilis
 7. ZAPISI (LEGATI, FIDEIKOMISI) I DAROVANJE ZA SLUČAJ SMRTI

7.1. LEGATI

· legat je zapis civilnog prava koji se naređuje nasljedniku svečanim i određenim zapovjednim riječima

· legat se mogao odrediti samo u oporuci, a od carskog doba i u kodicilu potvrđenom u oporuci

· sadrži imovinske namjene u korist trećeg (legatar ili honorat) na teret nasljedstva, odnosno nasljednika (onerat) 

· ovisan je o valjanosti oporuke i imenovanja nasljednika – zato se legatom ne mogu opteretiti intestatni nasljednici

· predmet legata: stvarna prava, tražbine, otpust duga (legatum liberationis), izbor između više oporučiteljevih stvari (legatum optionis), određeni idealni dio nasljedstva (legatum partitionis), manumisija roba, …

· VRSTE
· civilno pravo razlikuje 4 vrste legata: 

1) legatum per vindicationem – ima učinak prijenosa vlasništva na legatara; običajna forma je do, lego

2) legatum  per damnationem – nastaje obvezni odnos nasljednika (dužnik) i legatara (vjerovnik); legatar može od nasljednika tražiti ispunjenje legata osobnom tužbom actio ex testamento; forma je heres damnas esto dare

3) legatum sinendi modo – nastaje obvezni odnos, nasljednik mora trpjeti i dopustiti legataru da uzme legirani objekt, koji može pripadati ostavitelju ili nasljedniku; oblik je heres meus damnas esto sinere 

4) legatum per praeceptionem – po Sabinovcima, naređuje se u korist jednog od sunasljednika koji uzima stvar prije diobe nasljedstva, a dioba se zatim vrši na ostatku; Prokulovci ga daju i honoratu koji nije sunasljednik

· od klasičnog doba, važnost imaju legatum per vindicationem (stvarnopravni učinak) i per damnationem (obligatorni) 

· počinje popuštati strogi formalizam, što uređuje senatus consultum Neronianum iz 1. stoljeća: 

· legat koji ne odgovara pretpostavkama određene forme, ali sadržajno odgovara nekoj drugoj vrsti legata, ima se smatrati kao da je sačinjen u toj drugoj formi

· tako se svi pogrešni legati održavaju na snazi kao legatum per damnationem, koji ima najširu primjenu

· od Justinijana postoji jedan tip legata koji proizvodi realne ili obligatorne učinke
· STJECANJE I OGRANIČENJA
· za stjecanje legata odlučna su 2 momenta: 

· dies cedens – pada u čas ostaviteljeve smrti (delacije), kasnije u doba otvaranja oporuke; tim časom legatar stječe pravo na stjecanje legata, koje prelazi i na njegove nasljednike

· dies veniens – pada u čas prihvata nasljedstva, odnosno nastupa početnog roka; sada legatar može vršiti sva prava iz stečenog legata (kod legata pod suspenzivnim uvjetom, i dies cedens nastupa tek ispunjenjem uvjeta) 

· oporučitelj može legatima iscrpiti većinu imovine – tako se popuštanjem morala krajem republike događalo da pater familias legatima raspodijeli većinu imovine stranim osobama na štetu svojih najbližih obiteljskih nasljednika

· oporučni nasljednik morao je sam snositi odgovornost za ostavinske dugove ako bi iz obzirnosti prihvatio takvu ostavinu

· zato je odbio tu ostavinu, čime u opasnost dolaze svi legati, a na nasljedstvo se pozivaju intestatni nasljednici

· zato je zakonima donesen niz ograničenja s obzirom na legate: 

· lex Furia testamentaria(2. st. pr.Kr. ) – nitko legatom ne smije primiti više od 1000 asa, osim kognata do 6. stepena 

· lex Voconia (169. pr.Kr.) – nijedan legatar ne smije primiti više nego što bi dobio nasljednik, no ove mjere mogu se zaobići tako da oporučitelj brojnim manjim legatima iscrpi čitavu imovinu 

· lex Falcidia (40. pr. Kr.) – nasljedniku  u svakom slučaju mora ostati bar ¼ ostavine (odnosno dijela, ako je više sunasljednika) neopterećene zapisima (quarta falcidia); ako legati premaše ¾ ostavine, oni bi se razmjerno smanjivali do potrebne zakonske mjere

7.2. FIDEIKOMISI

· neformalna molba/preporuka ostavitelja legataru/nasljedniku (fiduciarius) da izvrši neku imovinsku namjenu za trećeg (fideicommissarius) – njeno ispunjenje zavisi o poštenju, a pravno je zaštićeno tek od Augusta
· sada se fideikomisi koriste češće od legata jer nisu ograničeni strogim formama – može biti naložen bilo kakvim neformalnim riječima i u oporuci i u kodicilu, a njime se može opteretiti i svaki koji primi nešto iz ostavine

· senatus consultum Pegasianum u 1. stoljeću proteže quartam falcidiam i u korist nasljednika fideikomisa

· Justinijan i formalno ukida razlike između legata i fideikomisa: 

· stvoren je jedinstveni tip zapisa s pretežnim karakteristikama fideikomisa

· iz svakog zapisa nastaje protiv nasljednika obvezni zahtjev (actio in personam) – ako je zapisom ostavljena stvar koja je u času delacije bila u ostaviteljevom vlasništvu, za zapisovnika nastaje stvarnopravni zahtjev (actio in rem) 

· UNIVERZALNI FIDEIKOMIS
· ovdje ostavitelj nalaže nasljedniku (fiducijaru) da cijelo nasljedstvo ili njegov dio izruči trećoj osobi (fideikomisaru)

· po civilnom pravu, fiducijar ostaje nasljednik, ali pojedine ostavinske predmete i prava, ako je to moguće, mora prenijeti na fideikomisara (dolazi do singularne sukcesije na fideikomisara)

· za ostavinske dugove i dalje odgovara fiducijar kao civilni nasljednik 

· to stanje bilo je nepovoljno za fiducijara, pa se donose mjere kojima se odgovornost nasljednika prenosi na fideikomisara

· sa senatus consultum Pegasianum fiducijaru je priznato pravo da zadrži čistu četvrtinu ostavine (quarta pegasiana)

· FIDEIKOMISARNA SUPSTITUCIJA (SUPSTITUTIO FIDEICOMMISSARIA) 
· osim vulgarne supstitucije, može biti imenovan daljnji fideikomisar prvom fideikomisaru koji stekne fideikomis – on pripada prvom fideikomisaru koji ga nakon proteka vremena/ispunjenja uvjeta predaje drugoimenovanom fidikomisaru

· to se u pravilu događa nakon smrti prvog fideikomisara

· OBITELJSKI FIDEIKOMIS
· osniva se pomoću fideikomisarne supstitucije – ostavitelj određuje nasljedniku da za slučaj smrti cijelu ostavinu ili njen dio ostavi određenom članu obitelji kao fideikomisaru, a ovaj opet daljem članu obitelji, …

· ni prvi fiducijar ni kasniji stečnici ne smiju otuđiti takvu imovinu i time osujetiti pravo obiteljskih fideikomisara

· tako se čuva imovina u obitelji i sprječava se osiromašenje porodica, posebno u krugovima imućne vladajuće klase

7.3. DAROVANJE ZA SLUČAJ SMRTI

· ovdje učinak (perfektnost) darovanja nastupa samo ako obdareni preživi darovatelja
· najčešći slučaj je da darovatelj čini darovanje s obzirom na neku moguću smrtnu opasnost (npr. rat, prekomorski put)

· za donaciju mortis causa postoje dva tehnička sredstva: 

1) darovanje odmah ima puni učinak – ako otpadne smrtna opasnost, darovatelj može vlasništvo tražiti natrag obveznom tužbom, kondikcijom (kod Justinijana condictio causa dana causa non secuta) 

2) darovanje je učinjeno pod suspenzivnim uvjetom ako obdareni preživi darovatelja – postaje perfektno tek časom smrti darovatelja (vlasništvo ne prelazi odmah na daroprimca, pa se povratak može tražiti reivindikacijom)

· kako je darovanje za slučaj smrti postalo opozivom namjenom mortis causa, izjednačava se s legatima

· tako su na donaciju protegnuti lex Falcidia i razlozi incapacitasa iz Augustovih kaduknih zakona
· od Justinijana, donacija je gotovo potpuno jednaka legatima – slobodno je opoziva, povratak se može tražiti kondikcijama, ali i reivindikacijom, a za donaciju se traži oblik kodicila s 5 svjedoka
1. UVOD – OPĆA OBILJEŽJA RIMSKOG GRAĐANSKOG POSTUPKA   
· SAMOPOMOĆ
· najprimitivniji oblik ostvarivanja prava bila je samopomoć – ostvarivanje prava vlastitim snagama

· stvaranjem klasnog društva i države, samopomoć postaje nepovoljna za brojčano i fizički inferiornu vladajuću klasu

· zato država vrlo rano preuzima u svoje ruke pravosudnu funkciju, pa propisuje predviđeni parbeni postupak za pružanje pravne zaštite građanima – tako je samopomoć zabranjena, no pritom postoje 2 iznimke: 

· samoobrana – nužna obrana od protupravnog napada

· ofenzivno ostvarivanje prava – npr. ako dužnik želi bijegom izbjeći vjerovniku

· osim ovih iznimaka, samopomoć se od principata kažnjava kao nasilje (vis) – određuje se i da ovlaštenik gubi svoje pravo ako ga pokuša silom ostvariti (Decretum divi Marci iz 2. stoljeća)

· IUDICIUM PRIVATUM
· u kasnije carsko doba, rimska država organizira sudstvo slično današnjem, gdje državni suci vode postupak i izriču presudu, te ju ovršuju – rimski klasični formularni proces (i legisakcioni) bio je, naprotiv, iudicium privatum
· in iure

· stranke uz sudjelovanje magistrata utvrđuju činjenično stanje svoga spora, sporazumijevaju se o onome što je sporno

· tada biraju suca-obranika koji će u drugom dijelu spora presuditi o tako formuliranim spornim točkama

· ta djelatnost kulminira aktom litiskontestacije, jer su utvrđivanju spora pred magistratom prizivani svjedoci (testes estote)

· in iudicio (apud iudicem)

· započinje poslije litiskontestacije, ali na drugom mjestu i pred drugom osobom – izabranim sucem građaninom (iudex privatus) koji sada ispituje istinitost tvrdnji iznesenih u litiskontestacijji, provodi dokaze i izriče presudu

· presudu donosi po strankama izabrani sudac, ali državni jurisdikcioni magistrat (pretor) pripušta i odobrava taj izbor, dajući izabranom sucu nalog i uputu da presudi – presuda takvog suca ima snagu državne presude zbog autorizacije magistrata

· nešto kasnije javlja se extraordinaria cognitio – carski službenik sam provodi parnicu i izriče presudu

· iudicium privatum bio je redovni proces do kraja 3. stoljeća, a dijeli se na dva razdoblja: 

1) legisakcioni postupak – stranke se služe svečanim usmenim formulama (do sredine 2. stoljeća prije Krista)

2) formularni postupak – stranke se služe formulom, preciznim pismenim sastavkom (do 3. stoljeća) 

· obje vrste postupka dijele se na in iure/in iudicio, mora doći do akta litiskontestacije – i legisakcije i formule služe kao uputa i program za suca koji u drugom dijelu postupka provodi dokaze i izriče presudu

· rimski civilni proces vrijedi samo među građanima – o procesu među peregrinima i građanima i peregrinima odlučuje imperij rimskih magistrata, pa se na temelju toga razlikuju: 

· iudicium legitimum – odvija se u Rimu među građanima, sudi pojedinac koji je rimski građanin; magistrat je ovdje zakonom obvezan da izricanje presude prepusti izabranom sucu

· iudicium imperio continens – nedostaje jedna od gornjih pretpostavki; ovdje magistrat nije vezan zakonom

· DJELATNOST JURISDIKCIONIH MAGISTRATA (IURISDICTIO)
· jurisdikcioni magistrati u Rimu bili su praetor urbanus i praetor peregrinus, a postoje i kurulski edili (za tržnu sudbenost)

· nižu jurisdikciju u municipijima vrše municipalni magistrati, a u provincijama namjesnici provincija
· nakon postupka in iure, presudu izriče izabrani sudac pojedinac, unus iudex
· stranke ga po pravilu biraju s posebnih sudačkih listina

· u listine su dugo vremena bili upisani samo članovi vladajuće klase (senatori, kasnije i vitezovi)

· pored suca, sudačku funkciju vrše i: 

a) arbiter – ima veću slobodu rasuđivanja od iudexa, može suditi sam ili zajedno s drugim arbitrima

b) rekuperatori (3 ili 5) – nekoć su sudili u sporovima sa strancima, pa je postupak bio manje formalan i brži

· postoje i dva stalna zborna sudišta: 

· decemvirsko sudište
· centumvirsko sudište (u nekim sporovima po sporazumu stranaka može suditi umjesto suca pojedinca)

· postupak in iure može se provoditi samo na dies fasti, te dane održavanja narodnih skupština ako se one tad ne bi održale

· prema odredbi Zakonika 12 ploča, postupak mora završiti zalaskom sunca
2. LEGISAKCIONI POSTUPAK

2.1. OPĆENITA OBILJEŽJA

· legisakcioni postupak opisan je u četvrtoj knjizi Gajevih Institucija, a praznine su nadopunjene antinopulskim fragmentima
· legisakcije – svečane, do svake riječi predviđene formule koje stranke u postupku in iure moraju naizust izgovoriti i popratiti eventualnim gestama kako bi osnovale proces, odnosno izvršile litiskontestaciju

· temeljne značajke legisakcionog postupka su: zakonski temelj postupka i njegov strogi formalizam

· Gaj razlikuje 5 vrsta legisakcionog postupka koje dijeli na 2 skupine: 

· deklaratorne – za rješavanje spora presudom (sacramento, per iudicis arbitrive postulationem, per condictionem)

· egzekutorne – služe ovrsi (per manus iniectionem, per pignoris capionem)

· u postupku in iure moraju biti prisutne obje strane i vršiti procesna djelanja (agere) – magistrat bi uglavnom kontrolirao zakonitost njihova postupanja (ovdje nema oglušnog postupka, ni zastupanja po drugome)

· TIJEK POSTUPKA 
· pozivanje tuženog pred sud (in ius vocatio) prepušteno je tužitelju; opisano na prvoj ploči Zakonika 12 ploča:

· tuženik mora tužitelja na poziv slijediti (Si in ius vocat, ito), inače ga tužitelj uz svjedoka može dovesti silom

· tuženi može izbjeći neposredni odlazak pred magistrata ako tužitelju da sigurnog jamca (vindex) da će određenog dana doći na sud; ako se rasprava mora odgoditi, tuženi mora dati jamstvo (vadimonium) da će doći na nastavak

· ova stroga in ius vokacija s vremenom otpada, a vadimonium služi i za prvo pozivanje pred sud

· pozivanje pred sud opisano u Zakoniku ima izrazito klasni karakter – teško je zamislivo da bi neki siromašni plebejac uspio tako pred magistrata dovesti bogatog patricija, te da bi uspio naći podesnog vindexa koji će jamčiti za njega

· daljnji postupak: 

· ako tuženi pred magistratom odmah prizna zahtjev (confessio in iure) ili se nepropisno brani (indefensio), magistrat bi odmah tužitelju dosudio ono što traži (addictio)

· ako ipak dođe do litiskontestacije i izbora suca, stranke se trećeg dana moraju sastati pred sucem

· ako stranka ne dođe do podneva, sudi se u korist druge stranke (dolazi do ogluhe u postupku pred sucem)

· postupak apud iudicem je neformalan – stranke ukratko izlažu predmet spora u prisutnosti svjedoka litiskontestacije, a zatim bi advokati opširno izlagali i iznosili argumente te bi se izvodili dokazi (najčešće svjedocima) 

· sudac nije vezan dokaznim pravilima, nego vrijedi načelo slobodne ocjene dokaza (do birokratizacije u carsko doba)

· na kraju sudac izriče presudu (sententiam dicere) koju tužitelj može prinudno ovršiti legisakcijom per manus iniectionem
2.2. POJEDINE LEGISAKCIJE

· LEGIS ACTIO SACRAMENTO
· jedna od najstarijih legisakcija, prema objektu spora dijeli se na: 

· legis actio sacramento in rem – služi za zaštitu vlasništva i drugih apsolutnih prava

· legis actio sacramento in personam – služi za ostvarivanje obligatornih zahtjeva

· LEGIS ACTIO SACRAMENTO IN REM

· tijek postupka in iure: 

1) stranke pred magistrata in iure donose sporni predmet (ako je to nemoguće, donose simbolički dio)

2) tužitelj uzima stvar te izgovara npr. riječi vindikacije (kod vlasničke parnice) te ju dodiruje štapom (festuca)

3) tuženi izgovara potpuno iste riječi kao svoju kontravindikaciju i čini iste geste

4) magistrat nalaže obojici da puste sporni predmet (mittite ambo hominem)

5) stranke se propisanim riječima pozivaju na sacramentum – okladna svota koju poražena stranka mora platiti državi, a platež osigurava jamcima; iznosi 50 ili 500 asa, ovisno o tome vrijedi li sporni predmet manje ili više od 1000 asa)

6) magistrat daje privremeni posjed jednoj od stranaka – ta stranka mora dati jamce (praedes litis et vindiciarum) drugoj stranci da će joj u slučaju gubitka parnice izručiti predmet s plodovima

7) akt litiskontestacije završava izborom i imenovanjem suca (nakon 30 dana, po lex Pinaria)

· u drugom dijelu postupka, sudac bi proveo dokaze te izrekao presudu o tome koja stranka gubi sacramentum u korist države

· dakle, presudom o sakramentu on indirektno rješava pitanje spornog prava o kojem se radilo

· LEGIS ACTIO SACRAMENTO IN PERSONAM

· nije sačuvana u veronskom rukopisu Gajevih Institucija, no postupak je sličan legisakciji sacramento in rem

· ovdje su tvrdnje i dijalozi stranaka jednostavniji – vjerovnik bi kao tužitelj postavio svoju tvrdnju o tražbini, a tuženi ne bi govorio kontravindikaciju, nego bi porekao dug (non oportere)

· zatim odmah dolazi do pozivanja na sacramentum i do imenovanja suca – on u drugom dijelu postupka odlučuje o sacramentum-u i time indirektno o opstojnosti duga

· LEGIS ACTIO PER IUDICIS ARBITRIVE POSTULATIONEM
· opisana u antinopulskim fragmentima, a već od Zakonika 12 ploča koristi se za: 

· tužbe iz stipulacije (actio ex stipulatu) 

· tužbe o diobi nasljedstva (actio familiae erciscundae)

· tužbe o diobi zajedničke stvari (actio communi dividundo/finium regundorum)

· tužitelj bi ustvrdio svoju tražbinu iz sponzije i pitao tuženoga da li je priznaje ili osporava – ako tuženik ospori dug, ne dolazi do pozivanja na sacramentum, nego tužitelj traži magistrata da odmah imenuje suca (arbitra)

· u starom pravu, arbitri su imali slobodniju rasudbu te su se imenovali u diobnim parnicama

· tužitelj kod ove legisakcije mora navesti pravni razlog dugovanja, a sudac se imenuje odmah

· LEGIS ACTIO PER CONDICTIONEM
· ova legisakcija uvedena je za dugove: 

a) određene svote novaca, certa pecunia (po lex Silia, 250. prije Krista) 

b) drugih određenih stvari, certa res (po lex Calpurnia, 200. prije Krista)

· dakle, ona služi realizaciji obveza na certum, ne navodeći pritom pravni razlog dugovanja

· zato se kasnije nazivom kondikcije obuhvaćaju apstraktne akcije na certum – ni ovdje nema sakramenta, ali stranke mogu međusobno stipulirati trećinu sporne svote (sponsio et restipulatio tertiae partis) u korist stranke koja pobijedi u parnici

· po Gajevu opisu, tužitelj in iure pred magistratom ustvrđuje svoju tražbinu i pita tuženoga da li ju priznaje ili poriče

· ako tuženi porekne, tužitelj bi ga pozvao (condicere) da dođe 30. dana pred magistrata zbog izbora suca

· LEGIS ACTIO PER MANUS INIECTIONEM
· služi osobnoj ovrsi protiv dužnikove osobe

· do nje dolazi ako dužnik ne bi unutar 30 dana platio neku dosuđenu novčanu tražbinu: 

· vjerovnik ga dovodi pred magistrata i prima ga za ruku (manus iniectio)

· zatim u određenoj formi ustvrđuje opstojnost svoje ovršive tražbine

· dužnik mora naći vindexa koji će za njega platiti ili osporiti tražbinu vjerovnika

· ako dužnik ne nađe vindexa, magistrat dosuđuje dužnika vjerovniku u dugovinski zatvor: 

· vjerovnik ga može držati vezanog/okovanog 60 dana, dajući mu po potrebi funtu brašna dnevno

· kroz to vrijeme mora izvesti dužnika kroz 3 uzastopna sajmena dana na komicij pred pretora

· tamo mora javno oglasiti svotu duga, ne bi li netko za njega platio traženu svotu

· poslije 60 dana može ga ubiti ili prodati u ropstvo (kasnije ublaženo, pa dužnik može radom platiti dug)

· uz ovu manus iniectio iudicati, kasnije su uvedene: 

· manus iniectio pro iudicato – za obveze koje ne treba utvrditi osudom, nego se može izravno pristupiti ovrsi

· manus iniectio pura – za odmah ovršive tražbine kod kojih je dužniku dopušteno branjenje bez vindexa

· LEGIS ACTIO PER PIGNORIS CAPIONEM
· služi imovinskoj ovrsi – vjerovnik bi sam zaplijenio dužniku pojedine stvari da ga prisili na platež duga

· to se događa izvan suda uz izgovaranje svečanih riječi (najčešće za javnopravno-porezne i sakralne tražbine) 

· POSTUPAK PER SPONSIONEM
· počinje nadomještati komplicirane dijaloge i rizik gubitka velikog sacramentuma: 

· budući tuženik u vlasničkoj parnici obećao bi tužitelju platiti malenu svotu ako tužitelj dokaže svoje vlasništvo

· tužitelj bi tu obećanu svotu (obvezni zahtjev) utužio nekom deklaratornom legisakcijom

· za uspjeh u parnici morao je dokazati vlasništvo, a tuženi bi se jamcima obvezao da će mu tada izručiti stvar

· tako se izbjegava visoki sacramentum jer se radi o maloj tražbini, a tuženi više ne može postavljati kontravindikaciju i dokazivati svoje vlasništvo – ograničen je samo na poricanje tužiteljevih vlasničkih tvrdnja
3.  FORMULARNI POSTUPAK

3.1.  OPĆENITA OBILJEŽJA POSTUPKA I FORMULE

· formularni postupak zamjenjuje ukočeni formalistički legisakcioni postupak – sada stranke pred magistratom u nevezanom obliku iznose tvrdnje i protutvrdnje te izabiru suca, a bitne točke spora pismeno se fiksiraju u formuli

· u drugom dijelu, izabrani sudac provodi dokaze i izriče presudu prema uputi sadržanoj u formuli

· formularni postupak vjerojatno potječe od parnica s peregrinima, dakle iz neformalnih poslova iuris gentium

· za njih je uveden ovaj praktičniji način postupka, koji se uskoro primjenjuje i za sporove među građanima

· isprva je on bio bez oslona na zakon temeljem pretorova imperija, što se mijenja: 

· priznat je zakonitim postupkom za rimske građane, uz legisakcioni postupak (lex Aebutia, 120. – 150. prije Krista) 

· zatim je legisakcioni postupak ukinut (Augustova lex Iulia iudiciorum privatorum) 

· prema obrascima za pojedine akcije, stranke bi u svakom sporu s pravnicima gradile formulu uz odobrenje magistrata

· tako se širi uloga magistrata – sada mogu odobravati nove formule, te davati ili uskraćivati pravnu zaštitu

· neke formule služe samo realizaciji pretorskog edikta i prava (actiones honorariae)

· FORMULA
· primjer: Ticije neka bude sudac. Ako se utvrdi da je Numerije Negidije dužan dati Aulu Ageriju 10 tisuća sesteraca, sudac neka Numerija Negidija osudi na platež 10 000 sesteraca prema Aulu Ageriju. Ako se to ne utvrdi, neka ga oslobodi.:

· ovo je primjer akcije certae creditae pecuniae, formula sadrži alegorična imena tužitelja i tuženoga

· stranke u konkretnoj parnici stavljaju prava imena suca i stranaka, te konkretnu svotu 

· ovdje se radi o pitanju da li je tuženi iz nekog odnosa dužan tužitelju navedenu svotu, te mora li biti osuđen

· navedeni primjer akcije certae creditae pecuniae je apstraktan, ne navodi se iz kojeg odnosa nastaje obveza

· tužitelj pred sucem mora dokazati činjenično stanje na kojem se temelji obveza plaćanja za dužnika

· ova formula ima dva dijela: 

a) intenciju – sadrži formulaciju tužiteljevog zahtjeva, tj. sporno pitanje (o odgovoru zavisi sučeva presuda)

b) kondemnaciju – nalaže sucu da osudi tuženog ako se dokaže opstojnost obveze plaćanja

· formula uvijek sadržava za suca uvjetni kondemnacioni nalog – ako je intencija opstojna, mora osuditi tuženoga

· redoviti sastavni dijelovi formule su intentio, demonstratio, adiudicatio i condemnatio – pritom nema svaka formula sve ove dijelove, a na početku formule stoji i imenovanje suca (npr. Titius iudex esto) 

· INTENTIO

· temeljni dio formule, sadržava tužiteljev zahtjev (Gaj: intentio est ea pars formulae, qua actor desiderium suum concludit)

· intencija može biti: 

· certa (određena) – ako je tužiteljev zahtjev točno određen (npr. na 10 000 sesteraca)

· incerta – tužitelj neodređeno traži sve što mu se duguje, a sudac naknadno odlučuje o količini

· intencija je uvjet kondemnacionog naloga, no ima i formula samo s intencijom, gdje sudac mora samo odgovoriti na postavljeno pitanje (npr. da li je netko oslobođenik ili ingenuus),  a ne mora osuditi tuženog na neku činidbu

· to su prejudicijalne tužbe (tužbe na utvrđenje), jer od njih može zavisiti neki daljnji tužiteljev zahtjev

· DEMONSTRATIO

· ima svrhu da kod obveznih tužba s intentio incerta sucu pobliže označi pravni odnos (causa) iz kojeg je nastao zahtjev tužitelja (npr. kupoprodajni ugovor, depozitni ugovor) 

· ADIUDICATIO

· postoji samo kod diobnih akcija – ovlašćuje suca da dijelove zajedničke stvari dosudi u samovlasništvo među suvlasnike ili sunasljednike prema njihovim idealnim dijelovima time da jedni druge odštete za eventualne razlike

· CONDEMNATIO

· sadržava nalog sucu da osudi tuženog ako se dokaže istinitost intencije, a u protivnom da ga oslobodi

· Gaj: ea pars formulae, qua iudici condemnandi absolvendive potestas permititur

· kondemnacija je uvijek išla na novčanu svotu: 

· ako intencija već ide na novčanu svotu, u formuli je ta ista svota označena i kao kondemnaciona

· ako je intencija incerta ili ide na prodaju stvari, tada je i kondemnacija incerta – ovdje sudac mora u novcu ocijeniti vrijednost stvari, odnosno tužiteljev interes (quanti ea res est tantam pecuniam condemnato)

· kod sučeve ocjene može sucu biti postavljena i najviša granica (npr. do vrijednosti pekulija)

· kod nekih akcija tuženi ima beneficium competentiae – može biti osuđen samo na onoliku svotu koju može ispuniti bez štete po svoje uzdržavanje i opstanak

· pravilo da presuda uvijek glasi na novac povoljnije je za imućnije građane – tko ima novaca može zadržati tuđu stvar i dati se tužiti jer će ionako biti osuđen samo na plaćanje novčane protuvrijednosti stvari

· zato se u formuli može uvrstiti arbitrarna klauzula: 

· sudac može prije osude pozvati tuženog da udovolji zahtjevu tužitelja (neque ea res arbitrio iudicis restituetur)

· no on tuženoga ne može prisiliti da to učini, nego ga opet može osuditi samo na novac
· u takvom slučaju bi tužitelj pod zakletvom odredio visinu svog novčanog interesa (iusiurandum in litem) 
· EXCEPTIO
· najvažniji izvanredni dio formule – uvrštava se na zahtjev tuženoga te služi njegovoj obrani

· ako tuženi porekne istinitost intencije, ne treba mu uvrštavanje posebne ekscepcije – ako intencija nije opstojna, sudac će osloboditi tuženog prema alternativnom kondemnacionom nalogu (si non paret absolvito), pa obrana djeluje ipso iure

· no postoje pravne činjenice koje mogu isključiti osudu protiv tuženoga makar je intencija istinita te makar je tuženi i ne osporava – takve činjenice tuženi mora dati uvrstiti u ekscepciju: 

· formula glasi: ako je istinito A (intentio), osim ako nije istinito i B (exceptio), neka sudac osudi (condemnatio)

· npr. tuženi priznaje da je primio zajam i da ga nije vratio – intencija akcije certae creditae pecuniae je opravdana

· no tuženi se brani time da mu je tuženi paktom de non petendo (bez učinka po civilnom pravu) otpustio dug 

· takav prigovor mora se izrijekom uvrstiti u formulu kao exceptio, jer se sudac inače ne bi mogao na njega obazirati

· ovdje tuženikova obrana djeluje ope exceptionis – u tom slučaju sudac mora ispitati istinitost intencije i ekscepcije, a tuženoga može osuditi samo ako je intencija istinita, a ekscepcija neistinita

· ovako pretor, dozvolivši davanje pojedine ekscepcije, daje pravnu zaštitu nekim neformalnim paktima, a ekscepcijom doli daje zaštitu protiv prijevarnog postupanja protivne stranke; među brojnim ekscepcijama važne su: 

· exceptiones peremptoriae – trajno štite tuženoga

· exceptiones dilatoriae – štite tuženog samo neko vrijeme (npr. exceptio pacti de non petendo ad tempus) 

· tužitelj može tuženikovoj ekscepciji suprotstaviti svoj protuprigovor – replicatio (tako npr. tuženikovoj ekscepciji pacti de non petendo tužitelj može suprotstaviti replikaciju doli, tvrdeći da je taj pakt sklopljen pod utjecajem prijevare) 

· tužiteljevoj replikaciji tuženi opet može suprotstaviti svoju duplikaciju
· FORMULE PRETORSKIH AKCIJA
· TUŽBE S FIKCIJAMA (ACTIONES FICTICIAE)
· pretor ih gradi po uzoru na civilne formule, no ako nedostaje neka bitna pretpostavka za civilnu tužbu, pretor u formulu uvrštava fikciju prema kojoj sudac treba suditi kao da dotična pretpostavka postoji

· poznati primjer je actio Publiciana – fingira se protek uzukapije kako bi tužitelj imao položaj civilnog vlasnika

· ako se radi o peregrinima, postoji fikcija kao da se radi o rimskim građanima (si civis Romanus esset) 

· FORMULE S PREMJEŠTAJEM SUBJEKATA
· također građene kao civilne formule, ali se u kondemnaciji kao tužitelj/tuženik navodi druga osoba, a ne ona iz intencije

· često se koriste kod zastupanja pred sudom, kod cesije i kod adjekticijskih akcija

· ACTIONES IN FACTUM
· udaljuju se od civilnih uzora – ovdje se ne radi o pozivanju na neko pravo (kao kod civilnih in ius conceptae formula)

· sada se u formuli opisuje činjenično stanje kako ga je navodio tužitelj – po civilnom pravu iz toga ne proizlazi nikakvo pravo tužitelja, no pretor na opis nadovezuje kondemnacioni nalog (uputu sucu da osudi tuženog ako tužitelj dokaže stanje)

· akcijama in factum pretor pruža pravnu zaštitu za odnose koji dotad nisu imali zaštite po civilnom pravu

· uskoro te odnose priznaje i civilno pravo, pa se pored akcije in factum (kao stanje) za neke od njih počinje davati i formula in ius – tako su za depositum i commodatum u pretorskom ediktu usporedno proponirane formule in factum i in ius
3.2. PODJELA FORMULA I AKCIJA
· ACTIONES IN REM – IN PERSONAM

· POJAM I POVIJESNI RAZVOJ OBVEZA

· ACTIONES STRICTI IURIS – BONAE FIDEI

· POGODBE STRICTI IURIS I BONAE FIDEI

· ACTIONES REI PERSECUTORIAE – POENALES – MIXTAE

· OBVEZE IZ DELIKTA

· ACTIONES DIRECTAE – UTILES

· ako pretor neku poznatu akciju (actio directa) proširi analogno i na druge slučajeve, ona postaje actio utilis

· tako se npr. pretorska utilis actio legis Aquiliae daje ako nedostaju  pretpostavke za civilnu akciju po lex Aquilia
(jer nije postojao neposredni tjelesni kauzalni neksus – damnum corpore corpori datum) 

· ACTIONES PRIVATAE – POPULARES

· actiones privatae služe zaštiti privatnih interesa, no ako je povrijeđen javni interes često se daje actio popularis, koju može podići svaki građanin te zahtijevati platež kazne

· ACTIONES PERPETUAE – TEMPORALES

· civilne akcije su vremenski neograničene (perpetuae), a samo iznimno imaju rok (npr. querella inofficiosi testamenti) 

· pretorske akcije su uglavnom ograničene (temporales), najčešće na rok od godinu dana (annus utilis) 

· tužiteljevo pravo počiva samo na pretorovom obećanju tužbe kroz stanovito vrijeme (intra anum iudicium dabo) 

· zato utrnućem akcije zbog izmaka roka utrnjuje i svako pravo (prekluzija) 

· po izmaku roka za tužbu više se ne može izvršiti litiskontestacija

· ZASTARA TUŽBE
· tko dugo vremena trpi stanje protivno pravu, te ne ostvaruje svoj pravni zahtjev akcijom, ona zastaruje (praescriptio)

· konstitucijom Honorija i Teodozija II 424. godine određeno je da sve akcije zastaruju za 30 godina
· neke akcije uopće nisu podvrgnute zastari (npr. vindicatio libertatis)

· zastarni rok za neke akcije iznosi 40 godina (u korist crkava, pobožnih zaklada)

· za razliku od prekluzije iz pretorskih akcija, kod opće zastare ne utrnjuje samo pravo – ono živi i postoji dalje, ali zbog zastare akcije gubi snagu prema određenoj osobi protiv koje se akcija ne ostvaruje (preskribent)

· zastara akcije ne djeluje ipso iure, nego se uvažava samo ako tuženi stavi prigovor zastare (ope exceptionis)

· zastarni rok akcije počinje teći actione nata – čim nastane pravo na tužbu (npr. časom povrede apsolutnih prava)

· ako se zastara tužbe prekine, propada rok koji je do tada protekao:

· ako se ponovno steknu sve pretpostavke zastare, ona može početi teći ispočetka

· do prekidanja dolazi litiskontestacijom (po klasičnom pravu) ili jednostranim podizanjem tužbe (po Justinijanu)

· jednaki učinak ima i dužnikovo priznanje duga

· moguće je i mirovanje zastare – kad otpadne razlog mirovanja, rok se nastavlja i pribraja nastavljenom roku

3.3. TIJEK POSTUPKA IN IURE I APUD IUDICEM

· još uvijek postoji samo privatno pozivanje na sud, no grubu in ius vokaciju Zakonika 12 ploča zamjenjuje vadimonium, svečano obećanje tuženog da će određenog dana doći pred magistrata (potkrijepljeno jamcima – vades, sponsores)

· IN IURE, LITISKONTESTACIJA

· ako tuženi ne prizna tužiteljev zahtjev (confessio in iure), stranke se sporazumijevaju o formuli i vrše litiskontestaciju

· pretor odobrava sadržaj formule i predaje ispravu tužitelju, koji je u prisutnosti magistrata predaje tuženome

· akt litiskontestacije zbog nužnosti sporazuma stranaka dobiva značaj formalnog procesualnog ugovora
· tada magistrat na temelju formule sucu izdaje iussum iudicandi, nalog da donese presudu držeći se uputa

· litiskontestacija je imala nekoliko važnih učinaka: 

· procesualna konsumpcija – nakon izvršene litiskontestacije više se ne može ponovno tužiti o istoj stvari

· prisilna novacija – do litiskontestacije postoji zahtjev na dužnikovu obveznu činidbu, koji se nakon litiskontestacije pretvara u zahtjev na tjeranje parnice i ishođenje osude, a poslije osude u zahtjev na njeno izvršenje

· konsumptivna snaga – tužitelj ne smije tražiti više nego što mu pripada (plus petitio), inače bi bio potpuno odbijen jer postavljena intencija ne bi bila istinita (više ne može ponovo ispravno tužiti)

· IN IUDICIO

· stranke pred izabranim sucem dokazuju istinitost svojih tvrdnji, a on ocjenjuje dokaze i izriče presudu (držeći se uputa)

· teret dokaza leži na onome koji nešto tvrdi – zato tvrdnje postavljene u intenciji/demonstraciji mora dokazivati tužitelj, a tvrdnje u ekscepciji tuženi (actori incubit probatio; reus excipiendo fit actor)

· vrijede načela usmenosti-neposrednosti-javnosti, kao i slobodna sudačka ocjena dokaza
· dokazna sredstva: svjedoci, mišljenja stručnjaka, isprave, iskazi i prisega stranaka

· kako sudac ne mora biti pravni stručnjak, pomaže mu pravnički consilium
· PRESUDA (SENTENTIA) 
· odmah je pravomoćna i vrijedi kao jedina istina o presuđenom pravnom odnosu (res iudicata pro veritate accipitur)

· nema pravnog lijeka na višeg suca, a izrečena presuda isključuje svaku novu parnicu o istoj stvari 

· u suprotnom tuženi može ponovnoj tužbi suprotstaviti exceptio rei iudicatae vel in iudicium deductae
· OSOBNA OVRHA
· više se ne provodi legisakcijom per manus iniectionem, nego je ublažena
· dužnik koji ne ispuni osudu ponovno je tužen akcijom iudicati, gdje može prigovoriti – ako ne uspije s prigovorima, osuđen je na dvostruko te bi bio predan vjerovniku u dugovinski pritvor zbog vraćanja duga

· pored osobne, pretor uvodi i imovinsku ovrhu, venditio bonorum: 

· prodaje se cjelokupna dužnikova imovina – dolazi do njegova stečaja

· kupac cijele imovine (bonorum emptor) isplaćuje vjerovnike u visini kupovnine dane za dužnikovu imovinu

· s vremenom je uveden blaži ovršni postupak, distractio bonorum: 

· na dražbi se prodaju samo pojedini predmeti dok se ne naplate dugovi

· u ekstraordinarnoj kogniciji, redovni ovršni postupak postaju pljenidba i prodaja pojedinačnih dužnikovih predmeta zbog namirenja vjerovnika (pignus in causa iudicati captum) 

· ZASTUPANJE STRANAKA
· sada je dozvoljeno zastupanje stranaka u procesu od strane: 

· cognitora – postavlja se svečanim riječima u prisutnosti protustranke

· procuratora – postavlja se neformalno na temelju mandatnog odnosa

· u slučaju procesualnog zastupanja, koriste se formule s premještajem subjekata; pritom se mogu tražiti: 

· satisdatio iudicatum solvi – tužitelj od zastupanog tuženog traži jamstvo da će tuženik izvršiti osudu koja bude izrečena protiv njegova zastupnika

· cautio de rato – tuženi od tužiteljevog prokuratora traži jamstvo da će zastupani tužitelj odobriti prokuratorovu parnicu te da neće možda ponovno sam tužiti

3.4. POSEBNA SREDSTVA MAGISTRATSKE ZAŠTITE

· pretor u redovnom parbenom postupku djeluje samo svojom autorizacijom u postupku in iure

· no bilo je i drugih sredstava pravne zaštite gdje pretor sam istražuje i odlučuje: 

· pretorske stipulacije – pretor u nekim slučajevima sili stranke na njihovo sklapanje (npr. cautio iudicatum solvi) 

· missiones in possessionem – prinudno sredstvo protiv neposluha stranaka (npr. kod cautio damni infecti)

· interdikti i povrata u prijašnje stanje

· INTERDIKTI
· nalozi magistrata kojima se nešto zapovijeda ili zabranjuje – služe za očuvanje javnog reda, ali i za zaštitu privatnih interesa
· prvo su bezuvjetni, no kasnije postaju uvjetni nalozi/zabrane: 

· ako mu se stranke pokore, svrha je postignuta

· ako mu se ne pokore, na interdikt se nadovezuje komplicirana redovna parnica

· RESTITUTIO IN INTEGRUM
· pretor oduzima učinak pravnom aktu do kojeg je došlo u skladu s pravnim poretkom – uspostavlja se stanje koje bi postojalo da nije bilo jurističke činjenice koja je uzrokovala nepravednu štetu nekoj stranci (npr. oštećenom nedoraslom, odsutnom)

· ovaj zahtjev mora se staviti u roku od godine dana od vremena otpadanja zapreke/otkrivanja razloga

4. KOGNICIONI PROCES

· već se u pretorskim sredstvima zaštite javlja težnja za zaobilaženjem redovnog privatnog procesa s izabranim sucem i dvodiobom postupka – od principata se neki novi utuživi predmeti rješavaju izvanrednim postupkom

· taj postupak naziva se cognitio extra ordinem, a odvija se pred posebno izabranim pretorima, konzulima, činovnicima

· jačanjem carske diktature formularni postupak je do 3. stoljeća istisnut iz prakse, pa kognicioni postupak postaje redovan
· sada suci, državni i carski službenici, sami kognosciraju i vode postupak od početka do izricanja presude

· u ovom postupku nestaju formule, izborni suci i dvodioba postupka

· POZIVANJE PRED SUD

· vrši se po službenim organima (litis denuntiatio), a uveden je i oglušni postupak protiv stranke koja se ne odazove 

· uveden je institut prizivanja (appellatio) protiv presude nižeg suca na višeg suca, odnosno na cara

· daljnje promjene: 

· litiskontestacija gubi značenje procesualnog ugovora stranaka, konsumptivni i novacioni učinak

· formule i ekscepcije prestaju biti okosnica procesa – akcije se sad razlikuju po materijalno-pravnom zahtjevu

· nestaje slobodna procjena suca jer su uvedena dokazna pravila (npr. izraz 1 svjedoka nema vrijednosti)

· osuda ne mora glasiti na novac, može glasiti i na sam utuženi predmet ili činidbu

· OVRŠNI POSTUPAK

· sada se provodi na zahtjev tražitelja ovrhe po organima državne vlasti
· ako tuženi osuđen na predaju stvari ne preda stvar u 2 mjeseca, organi mu je oduzimaju (manu militari)

· kod novčanih osuda, sudski ovršni organi oduzimaju dužniku novac ili prodaju njegove stvari zbog naplate duga

· do univerzalne ovrhe i stečaja dolazi samo ako je bilo više vjerovnika
· POSEBNE VRSTE POSTUPKA

· uz redoviti kognicioni postupak, u carsko doba razvijaju se i neki posebni postupci: 

· reskriptni postupak – stranka se pismeno obraća carskom sudu, a car pismenim reskriptom rješava pravno pitanje i daje uputu redovitom sucu kako da riješi spor nakon ispitivanja činjeničnog stanja

· sumarni postupak – parnice se skraćuju i pojednostavnjuju (kraći rokovi, lakše dokazivanje, bez pravnih lijekova) 

· biskupski sud (episcopalis audientia) – nastaju u 4. stoljeću, a neko vrijeme rješavaju i privatnopravne sporove laika

